
THEOLOGOS DOGMATICAE 

TRACTATUS XV. 

DE SACRIS ORDINIBUS. 


CAPUT I. 

DE SACRAMENTI VERITATE. 


1. De ritu illo nunc agendum quo homines ad sacra munera obeunda 
idonei fiunt. Persuasum fuit toti Ecclesiae et orbi christiano, ad saeculum 
usque decimum sextum, esse quendam sacrorum ministrorum ordinem, 
potestate divinitus praeditum sacra obeundi munia, eosque ordinis sacra- 
mento eam accipere. Lutherus tamen hoc vocavit “ commentum papisticae 
synagogae. 1 ” Calvinus manuum impositionem qua munus presbyteri tribui- 
tur, inter sacramenta fere recensuit : “ Certe utile est” inquit “ ejusmodi 
symbolo cum ministerii digqitatem populo commendari, tum eum qui or- 
dinatur admoneri, ipsum jam non esse sui juris, sed Deo et Ecclesiae in 
servitutem addictum. Praeterea non erit inane signum, si in germanam 
suam originem restitutum fuerit. Nam si nihil frustra Spiritus Dei in 
Ecclesia instituit, hanc caeremoniam, quum ab eo profecta sit, sentiemus 
non esse inutilem, modo in superstitiosum abusum non vertatur.*’* De 
sacerdotio, quale tenet Ecclesia, agens, dicit : “ Certe nimis improbi sunt, 
dum sacramenti titulo insignire audent. Quantum ad verum presbyterii 

(1) L. de capti v. Babylon. 

(2) Inst. 1. iv. c. iii. n. 16. 

Vol. IV.— 2 

DE SACRAMENTI VERITATE. 


munus attinet, quod ore Christi nobis est commendatum, libenter eo loco 
habeo. Illic enim caeremonia est, primum ex Scripturis sumpta, deinde 
quam non esse inanem nec supervacuam, sed fidele spiritualis gratiae sym- 
bolum testatur Paulus (1 Tim. iv. 14.) Quod autem tertium in numero 
non posui, eo factum est quod non ordinarium nec commune est apud 
omnes fideles, sed'ad certam functionem specialis ritus.” 1 

2. A Calvini placitis, ordinem, uti liquet, sacramentum agnoscentis, 
quamvis ob futilem satis rationem tertium non appellaverit, discesserunt 
qui alias plerumque eum sequuntur ducem. Ordinationis quemdam ritum 
plerique retinent, sed virtutem divinam ei adnecti non agnoscunt. Oxon- 
ienses tamen, antiquas repetentes semitas, jam praedicant vim magnam 
huic ritui inesse, eoque dari Spiritum Sanctum, et divinae esse originis. 9 
Presbyteriani eos quos vocant Ruling Elders , seniores scilicet regimine 
fungentes, oratione ministri in id muneris delegant, 8 quo pacto etiam et 
diaconis dant auctoritatem ; electos autem in munus pastorale seu episco- 
pale, (idem enim apud eos habetur) impositione manuum a presbyterio, 4 
coetu nempe seniorum ordinant. Baptistae, electo aliquo in ministerium, 
eum ordinandum dicunt impositione manuum presbyterii illius Ecclesiae 
cui praeficiendus est, vel vicinae Ecclesiae, jejunio et oratione injunctis, et 
tota Ecclesia, (ita vocant quemlibet coetum) adstante.* Anglicani imposi- 
tionem quoque manuum adhibent, episcopo una cum presbyteris qui adsunt 
eas imponentibus. Hunc ritum imitantur Methodistae episcopales, variata 
tamen verborum formula : episcopus enim Anglicanus dicit : “ Accipe 
Spiritum Sanctum Methodista autem. “ Dominus tibi infundat Spiri- 
tum Sanctum.” Unitarii ordinationis ritum oratione incipiunt; sequitur 
sermo, ordinationis oratio, mandatum quo praeco aliquis ordinato sua 
munera explicat, datur dextera in consortii ministerii indicium, et oratione 
alia terminatur. Caeterum nullum certum ritum agnoscunt, sed Ecclesiis, 

(1) In8t 1. iv. c. xix. n. 28. 

(2) “ Ordinatiori, or as it is called in the case of Bishops, consecration, though itdoes 
not precisely come within our definition of a sacrament, is nevertheless a rite partaking 
in a high degree, of the sacramental character. 11 Tract No. 5. Vide etiam jam citata 
testimonia, vol. iii. n. 9. p. 16. 

(3) Form of Government ch. xiii. et xiv. 

(4) “ The presiding minister shall by prayer, and with the laying on of the hands of 
the presbytery, according to the apostolic example, solemnly ordain him to the holy office 
of the Gospel ministry. 11 Ibidem ch. xv. 

(5) “ After having taken ali due care to choose one for the work of the ministry, they 
are, by and with the unanimous consent or suffrage of the chutch to proceed to his or- 
dination ; which is a solemn setting apart of such a person for the sacred function in 
this wise, by setting apart a day of fasting and prayer, Acts 13. 2. 3. the whole church 
being present, he is to have the hands of the presbytery of that church, or of neighbour- 
ing elders called and authorized by that church, whereof such a person is a member» 
solemnly laid upon him. 1 ’ Church discipline conceming Ministers, &c. 

coetibus scilicet singulis, tribuunt auctoritatem formam statuendi et condi- 
tiones ordinationis. Quakeri omnem ordinationis ritum respuunt, cuilibet, 
quem Spiritus excitaverit, absque sexus vel aetatis discrimine, jus praedi- 
candi vindicantes. Dicunt quemquam ministrum, pastorem, et doctorem 
in Ecclesia Christi constitui interiori Spiritus Dei virtute : munera autem 
illa non aestimant esse perpetua, sed a quibuslibet pro Spiritus 4 instinctu 
exercenda; quamvis non negent aliquos aliquando vocari a Spiritu ad 
continuos ministerii labores. Irrident autem et damnant totam illam stu- 
diorum rationem, qua homines sacris muneribus suscipiendis idonei effici 
censentur, et ritus quibus sacra donantur potestate, in ordinem specialem 
cooptati. 9 Plurimi ex sectis, quae ordinationis quemdam ritum retinent, 
praeconum officium suscipiunt, ex sola Spiritus quam jactant vocatione : 
quod et haud raro deponunt, ut munera civilia suscipiant, quae in quibus- 
dam provinciis cum ministerio sacro conjungi nequeunt. 

3. De sectariis universim verba Tertulliani dici possunt : “ Ordinationes 
eorum temerariae, leves, inconstantes : nunc neophytos conlocant, nunc 
saeculo obstrictos, nunc apostatas nostros, ut gloria eos obligent, quia veri- 
tate non possunt. Nusquam facilius proficitur quam in castris rebellium, 
ubi ipsum esse illic promereri est. Itaque alius hodie episcopus, cras 
alius : hodie diaconus, qui cras lector: hodie presbyter, qui cras laicus : 
nam et laicis sacerdotalia munia injungunt.” 8 

4. Ordinem seu sacram ordinationem sacramentum esse definierunt 
patres Tridentini : “ Si quis dixerit, ordinem, sive sacram ordinationem 
non esse vere et proprie sacramentum, a Christo Domino institutum, 
vel esse figmentum quoddam humanum, excogitatum a viris rerum eccle- 
siasticarum imperitis, aut esse tantum ritum quemdam eligendi minis- 
tros verbi Dei et sacramentorum : anathema sit.” “ Si quis dixerit per 
sacram ordinationem non dari Spiritum sanctum, ac proinde frustra epis- 
copos dicere : Accipe Spiritum sanctum ; aut per eam non imprimi cha- 


(1) “ Bishops and Ministers ought to be consecrated according to such form, andon 
8uch principies, as the Churches they are appointed to serve, judge most agreeable to 
Scripture and propriety.” Unitarian Miscellany, vol. v. p. 221. 

(2) u When they assemble together to wait upon God, and to worehip and adore 
him ; then such as the Spirit sets apart for the Ministry, by its divine power and influ- 
ence opening their mouths, and giving them to exhort, reprove, and instruet with virtue 
and power ; these are thus ordained of God, and admitted into the Ministry , and their 
brethren cannot but hear them, receive them, and also honor ihem for their work’s sake . 
And so this is not monopolized by a certain kind of men, as the Clergy , (who are to 
that purpose educated and brought up as other camal artists ,) and the rest to be de- 
spised as laies ; but it is left to the free gift of God to choose any whom he seeth meet 
thereunto, whether rich or poor, servant or master, young or old, yea, male or female.’ 
Barclay’s Apology, proposition x. §. xxiv. p. 275. 

(3) L. de praescript. c. xli. 


Digitized by 


Google 


16 


DE SACRAMENTI VERITATE. 


racterem ; vel eum qui sacerdos semel fuit, laicum rursus fieri posse ; ana-, 
thema sit.” 1 


PROPOSITIO. 

Ordo , sive sacra ordinatio est vere et proprie sacramentum a Christo 
Domino institutum . 

Probatur /. ex Scripturis . 

5. Ad Timotheum scripsit Paulus : “ Noli negligere gratiam, quae in te 

est, quae data est tibi per prophetiam cum impositione manuum presbyte- 
rii.”— M»j d/titet lov iv 6ot fcapttfjuatfos, 6 $ol ita (ista 

twv zftpwi' foi) jtpsapvtspiov. Donum igitur datum est Timotheo, quod in eo 
maneret, quando manus a Paulo ei impositae sunt ad munus presbyteratus 
conferendum. Praedicta erant de Timotheo egregia facinora, quibus vatici- 
niis motus erat Paulus ut eum in sacrum collegium cooptaret ; quapropter 
eum alias hortatur ad se gerendum ratione quae iis respondeat : “ Hoc prae- 
ceptum commendo tibi, fili Timothee, secundum praecedentes in te prophe- 
tias, ut milites iri illis bonam militiam.” 8 Per ipsas Pauli manus donum illud 
communicatum fuit ; quapropter ait : “ Admoneo te, ut resuscites gratiam 
Dei, quae est in te per impositionem manuum mearum.” 4 — 5*d ^ €*£«««$ 
tZv z^puv pov. Manuum igitur impositione datum est donum cceleste ad 
fungendum presbyterii muneribus/ Hunc effectum huic ritui Paulus ipse 
dare non potuit : proinde habendus est divinitus insitus, ex Christi, sacra- 
mentorum auctoris, institutione. 

6. Equidem constat manuum impositione sacram potestatem tribui, nam 
Saulus et Barnabas, a Spiritu Sancto electi in opus ministerii, hac ratione 
auctoritatem acceperunt : “ Ministrantibus autem illis (prophetis et docto - 
Hbus , quos mox recensuerat sacer scriptor) Domino, et jejunantibus, dixit 
illis Spiritus Sanctus : Segregate mihi Saulum et Barnabam in opus ad 
quod assumpsi eos. Tunc jejunantes et orantes, imponentesque eis 
manus, dimiserunt eos.” 5 De Paulo et Barnaba refertur, quod manuum 
extensione seu impositione presbyteros singulis praefecerint ecclesiis. 

Xecpofovqsapfsf $s airtoZf rtp£6(3vf£povs xat’ ixxtojScav, rtpossvfcdptvot, (xstd vij6f£buiv f 
rtapi^sv^o <Woi>$ xvpl<p, hi ov 7t£7tt,&t£vxBi6(w. “ Cum constituissent illis per 
singulas Ecclesias presbyteros, et orassent cum jejunationibus, commen- 
daverunt eos Domino in quem crediderunt.” 8 Presbyteri igitur constituti 
sunt manuum extensione, seu impositione, nam voci eam inesse vim ex 
Graecorum usu patet, z^otovl a enim apud eos ordinationem designat. 

(1) Sess. xxiii. can. iii. iv. 

(2) I. Tim. iv. 14. 

(3) Ibidem i. 18. 

(4) II. Tim. i. 6. 

(5) Act. xiii. 2. 

(6) Ibidem xiv. 22. 

7. Potestatem sacram et donum quo quis ea rite fungi queat» manuum 
impositione dari liquet ex adductis testimoniis. Jam verd ritum hunc 
perpetuum fore in Ecclesia ex munere cui adnectitur colligitur. Equidem 
Paulus ministerium ex Christi instituto mansurum in finem usque saeculi 
tradit : “ Ipse dedit quosdam quidem Apostolos, quosdam autem Prophe- 
tas, alios vero Evangelistas, alios autem pastores et doctores, ad consum- 
mationem sanctorum, in opus ministerii, in aedificationem corporis Christi; 
donec occurramus omnes in unitatem fidei.’* Munus igitur pastorum et 
doctorum, quod ultimo loco ponitur, perpetuum est, donec consummentur 
sancti, perficiatur opus ministerii, et aedificetur corpus Christi, omnibus in 
fidei unitatem convenientibus. Apostoli, prophetae, evangelistas divinitus 
dati sunt ut fundamenta sacri aedificii jacerentur, quae pastores et doctores 
pergent novis vivisque lapidibus cumulare, donec perficiatur. Omnia 
igitur habentur quae ad sacramentum novse legis constituendum requiruntur; 
est enim ritus externus, perpetud servandus, ex Christi instituto, gratiam 
cum potestate sacra conferens. 

Probatur II. Patrum testimoniis . 

8. S. Augustinus sic urget Donatistas : “ Illud quod quidam eorum 
veritate convicti dicere coeperunt : 4 Baptismum quidem non amittit qui 
recedit ab Ecclesia , sed jus tamen dandi amittit multis modis apparet 
frustra et inaniter dici. Primd quia nulla ostenditur causa, cur ille qui 
ipsum baptismum amittere non potest, jus dandi potest amittere. Utrum- 
que enim sacramentum est ; et quadam consecratione utrumque homini 
datur, illud cum baptizatur, istud cum ordinatur : ideoque in Catholica 
utrumque non licet iterari.” 8 “ Sed si nos male facimus, ipsi explicent, 
quomodo sacramentum baptizati non possit amitti, et sacramentum ordi- 
nati possit amitti : quoniam dicunt. Recedens ab Ecclesia Baptismum 
quidem non amittit, jus dandi tamen amittit. Si enim utrumque sacra- 
mentum est, quod nemo dubitat ; cur illud non amittitur, et illud amit- 
titur? Neutri sacramento injuria facienda est.’* 8 Augustinus manifesti 
agnoscit ordinem esse sacramentum, idque apud neminem dubium esse 
dicit. 

9. S. Leo Magnus, scribens ad Dioscorum Alexandrinum, docet jeju- 
nium quod ordinum conferendorum occasione servatur, tum a conferente, 
tum a suscipientibus, ex traditione Apostolica derivari : “ ut intelligamus 
quanta et dantium et accipientium devotione curandum sit, ne tantae ben- 
edictionis Sacramentum negligenter videatur impletum/’ 8 

10. S. Anastasius II., Pontifex ad Anastasium Augustum seribensj 
eum certiorem fecit de valore ordinum ab Aeacio collatorum : “ Sacratis- 

(1) Eph.iv. 11. 

(2) Contra, ep. Parraen. 1. ii. c. xiii. 28. 

(3) Ibidem n. 30. 

(4) Ep. xi. alias Lxxxi. ad Dioscoram Alex. c. a. 

54* 

simum serenitatis tuse pectus agnoscat, quod nullum de his, vel quos bap- 
tizavit Aeacius, vel quos sacerdotes sive Levitas secundum canones ordi- 
navit, ulla eos ex nomine Aeacii, portio laesionis attingat, quo forsitan per 
iniquum tradita Sacramenti gratia minus firma videatur.” 1 

Probatur III. conciliorum auct oritate. 

11. Concilium Chalcedonense decrevit. “ Si quis episcopus propter 

pecunias ordinatiqnem fecerit, et non venalem gratiam vendiderit,^-*** *pa- 
(siv xowcuyoyfl aji^tov — proprii gradus periculo subjacebit.” 3 Gra- 

tiam igitur, quae vendi non potest, ordinatione tribui, illis patfibus persua- 
sum est : ritus autem externus quo gratia tribuitur est sacramentum. 
Idem liquet ex Nicaeno Concilio II., 3 et ex Constantinopolitano anno 459, 4 
ex Bracarensi I. 5 et Toletano II. 8 

Probatur IV. orientalium sectarum , Graecorum imprimis consen- 
sione. 

12. Euchologia omnia fidem faciunt quo loco semper habita sit ordina- 
tio. Synodi Constantinopolitana et Hierosolymitana, occasione errorum 
Cyrilli Lucaris habitae eam sacramentum agnoscunt. Syri quoque Maron- 
itae et caeteri Orientales in eandem conveniunt sententiam. 7 

Probatur V. praescriptione. 

13. Consuevit ordinatio in tota Ecclesia fieri, magno cum sacrorum 
rituum apparatu ; et firma ubique obtinuit sententia sacram potestatem cum 
.gratia ea conferri. Hujus persuasionis origo aetate Apostolica posterior 
ostendi nequit. Attamen si pristina fides ordinationem sacramentum haud 
agnovisset, qui primus vim ejus et sanctitatem fidelibus proposuerit cre- 
dendam, historia referente, innotesceret, et quos habuerit adversarios, qui- 
bus vicerit armis, et caetera quae novae alicujus sententiae originem et pro- 
pagationem semper indicant. 

OBJECTIONES SOLVUNTUR. 

14. Obj. 1 . Ordinatio nulla Apostolorum a Christo legitur facta: nec 
illis injunctum est ut alios ritu aliquo speciali in sacrorum ministrorum 
numerum adsciscerent: Ergo nullo modo potest sacramentis accenseri, 
divina deficiente institutione. 

* Resp. Christus nullo externo ritu indiguit ut potestatem aliis communi- 
caret, quae tota ex ejus voluntate pendebat. Dedit tamen Apostolis sacer- 
dotii munus in ultima coena, jubendo ut facerent ipsi quod fecerat : addidit 
facultatem remittendi peccata, iis insufflando, et Spiritum Sanctum imper- 

(1) Ep. i. ad Anastas. c. vii. 

($) Act. xv. Can. ii. apud. Harduinum coi. conc. t. ii. coi. 602. 

(3) Can. v. 

(4) Tom. ii. coi. 783. 

(5) Can. iii. t. iii. coi. 386. 

l6) Cap. iii. t iii. coi. 961. 

(7) Vide Naironum, Euoplia p. 218. et seq. 

tiendo. Misit eos, sicut ipse a Patre missus fuerat, fecitque consortes po- 
testatis quam in coelis terraque acceperat, ut docerent, baptizarent, et 
caetera omnia munia obirent, quae in hominum salutem cedunt. Amplis- 
sima fuit haec ordinatio, qua etiam continebatur facultas alios in suorum 
munerum consortium adsciscendi ; nam ad mundi usque finem potestas 
illis demandata exercenda erat, Christo semper praesente. Quod non re- 
feratur mandasse quo ritu eam communicarent potestatem, nil obstat, nee 
enim omnia quae illis injussis dedit, scripto sunt consignata ; et ex rebus 
eorum gestis optime colligimus ejus voluntatem et jussionem. Imposi- 
tione manuum contulerunt Apostoli sacram potestatem, una cum gratia 
qua rite exerceri possit : ea igitur fuit ratio a Christo praescripta qua 
potestas illa et gratia communicarentur: et proinde habetur divina 
institutio, et tota sacramenti essentia. 

15. Obj. 2. Potuerunt Apostoli alios sibi in sacrorum munerum consor- 
tium adsciscere, ut Christi mandatum de omnibus gentibus docendis exe- 
querentur: usi sunt eum in finem manuum impositione, utpote ritu 
Hebraeis familiari, quo victimas Deo sacrabant, vel divinam implorabant 
in aliquos benedictionem. At non ideo sacramentum habendus est ille 
ritus, quamvis signum potestatis communicatae : nec enim Apostoli vim 
gratiae conferendae ritui illi adnectere valuerunt. 

Besp. Haud suo arbitrio, sed Christi mandato Apostoli censendi sunt 
in rebus praecipuis egisse, Spiritu Sancto eorOm illustrante mentem. Ute- 
bantur quidem Hebraei manuum impositione plurimis in rerum adjunctis ; 
sed longe a consuetis ritibus distabat illa manuum impositio, qua, Paulo 
testante, donum divinum, ad sacra obeunda munia, conferebatur. Est 
igitur sacramentum, quia effectum in anima producit, quem Apostoli ipsi 
haud valentes ei adnectere, ad Christum auctorem referre necesse est. 

16. Obj . 3. Manuum impositio ab Apostolis ipsis passim fiebat ad 
aegrotos curandos, juxta Christi mandatum, 1 ad neophytos in fide firman- 
dos, invocato Spiritu Sancto, et alios in fines. Ergo non fuit sacramen- 
tum, ritus scilicet ad sacram potestatem communicandam Christi voluntate 
definitus. 

Besp. Utique fiebat manuum impositio ab Apostolis plures in fines ; 
sed non ideo vagus et incertus ritus ordinationis est, ea enim manuum 
impositio quae in ea fit, ex adjunctis et verbis quae simul proferuntur, de- 
terminatur ad potestatis communicationem significandam. Ex eo quod 
alias adhiberetur, recte infertur haud quamlibet manuum impositionem a 
Christo ad sacrum munus communicandum destinari; sed eam tantum quae 
ad hunc finem specialem habet relationem. 

* 17. Obj. 4. Manuum impositio Ifaulo et Barnabae facta 8 non potest 
ordinatio haberi, multo minus sacramentum : Paulus enim a Deo electus 

(1) Mare. ivi. 18. 

(2) Act. xiii. 3. 

Apostolus, antea sacro ministerio functus erat, condonando, et sacra munia 
obeundo ; Barnabas etiam inter prophetas et doctores Antiochias recense- 
batur, quibus sacro munere fungentibus Spiritus Sancti voluntas de Pauli 
et Barnabae futuris laboribus revelata est. 

Resp. Omnia suadent de vera ordinatione agi, nam Spiritus Sancti jussu 
Paulus et Barnabas in munus assumpti sunt, jejunio, oratione, et manuum 
impositione. Nec obstat Pauli divina vocatio ; Deus enim eum baptismum 
suscipere jussit; et proinde non potest censeri eum potestate Apostolica, 
nisi consueto servato ritu, auxisse. Praedicaverat quidem antea Paulus 
Damasci et Antiochiae, et Barnabas egregiam operam praestiterat in fideli- 
bus edocendis, et dilatanda Ecclesia: quod argumentum est utrumque 
jam sacram accepisse presbyteratus potestatem, quae nonnisi ordinatione 
conferebatur. Silentium Scripturae ea de re non obstat, quum plurima 
praetermissa noscantur, paucis quae ad historiam pertinebant relatis. Cae- 
terum non ante impositionem illam manuum, quam narrat Lucas, censendi 
sunt episcopali et apostolica potestate induti. 1 Hinc nonnisi postea le- 
guntur constituisse per singulas Ecclesias presbyteros. 8 

18. Obj. 6. De gratia qua anima fit Deo cara, Xap c* non agit Apostolus, 
sed de dono quodam fortitudinis : “ Xapwpa hoc loco idem est quod ttveipa, 
quod in tali contextu usurpatur de potestate, cuidam, tamquam evangelicse 
doctrinae magistro, conferendi locum (cf. Act. xiii. 1.-3.) et de animi fortitu- 
dine qua opus erat iis, qui locum doctoris recte tueri vellent.” Rosen- 
mliller. 8 

Resp, Agit Apostolus de dono Dei — to zaputiu* vou (hov 4 — ad fungendum 
sacris muneribus dato ; quod si rite suscipiatur anima procul dubio fit Deo 
acceptior. Constat autem ordinationi sacramenti ratio, quum vi ejus 
donum illud potestasque concedatur, quamvis contingere possit suscipientis 
culpa ut gratia qua anima sanctitate augetur, simul non recipiatur. Pro- 
fecto spiritus in ordinatione datus dicitur non tantum fortitudinis, 
sed et dilectionis et prudentis— <to ydp e&axev i^uV 6 $tbf rtvcvfta dux*»;, omu» 
6w*(mu>s xai wydrttjs xai a(^>poy t( ffwv* “ Non enim dedit nobis Deus Spiritum 
timoris, sed virtutis, et dilectionis, et sobrietatis. 5 

19. Obj. 6. “ Hanc dotem Timotheo datam esse ait Apostolus, Sta 
rtpofyteUis, per vaticinationem , sive denunciationem prophetarum, i. e. 
eorum doctorum, qui eum collocabant in ministri evangelici loco, ad 
eamque rem inflammabant promissione, fore, ut ei necessaria ad locum cum 
dignitate sustinendum facultas, scilicet strenuus animus concederetur, I. 
Tim. i. 18.” Rosenmuller. 

(1) Vide et Oxonienaium hac de re animadversionem cit vol. iii. p. 19. 

, (2) Act. xiv. 22. 

(3) In I. Tim. iv. 14. 

(4) II. Tim. i. 6. Eadem vox adhibetur Rom. vL 23. “ Gratia Dei vita sterna.” 
Vide et Rom. v. 15. et 1 Cor. vii. 7* 

(6) Ibidem. 7. 

Resp. Apostoli mens patet collatis ejus testimoniis. Prophetia cujus 
meminit praecessisse videtur ordinationi, quae ideo facta est, quia praedixe- 
rant aliqui Timotheum fore praesulem ;* vel certe a ritu illo omnino distin- 
guebatur; nam ea praetermissa, dicit simpliciter alio loco gratiam datam 
fuisse impositione manuum suarum. Perabsurdum est de votis doctorum, 
et felicis successus auguriis, prophetiae vocem interpretari ; et ad donum 
verosimiliter futurum referre quod de dono Timotheo jam dato, et in eo 
manente, dicit Apostolus. Cum Apostolo manifeste pugnat Rosenmuller, 
subjungens : “ Intelligitur praeterea, datum Timotheo *api<r/ta non tam 
collatum esse, quam ejus concedendi spero factam, (veluti 1. Joan. v. 11.) 
nec verba tuta iytc&oeas iZ>v tam significare id, quo ei hoc donum 
tribueretur, quam opportunitatem, scilicet solemnem inaugurationem, in 
qua significatio hujus expectandi beneficii facta esset, quasi tu diceres: 
non eo quod , sed quum tibi manus imponerentur.” Ita pro arbitrio detor- 
quentur verba Apostoli, quae munus jam datura, et in eo manens plane 
denotant, — toiv iv aoi S iSofy : — illudque cum impositione manuum 

et per eam datum affirmant— juta iru^ias tw zstpZv teri) TtpeaPvtspiov .—- ro 
XOpicfun fov 6sov , 6 itft iv iv (foi $ta irU§s(feci>$ f£jv fxov. 

20. Obj. 7. Apostolus loquitur de impositione manuum presbyterii, 
seniorum 6cilicet coetus : qui ritus longe distat ab ordinatione quae a solo 
episcopo perficitur. 

Resp. Calvinus audiatur : “ Paulus ipse alibi se, non alios complures, 
Timotheo manus imposuisse commemorat, (1 Tim. I. 5.) ‘Admoneo te 
(inquit) ut gratiam suscites quae in te est per impositionem manuum mea- 
rum.* Nam quod in altera epistola de impositione manuum presbyterii 
dicitur (II Tim. 4. 14,) non ita accipio quasi Paulus de seniorum collegio 
loquatur : sed hoc nomine ordinationem ipsam intelligo, quasi diceret : Fac 
ut gratia, quam per manuum impositionem recepisti, quum te presbyterum 
crearem, non sit irrita.”* Caeterum in ritu ordinationis, presbyteri qui 
adsunt manus imponunt, et in consecratione episcopi, tres episcopi semper 
imponunt manus, nisi dispensetur ab Apostolica sede. Quum Timo- 
theus episcopus fuerit, ei plures episcopos una cum Paulo imposuisse 
manus haud inverosimile est ; eos autem presbyterorum nomine designari 
plus semel a sacris scriptoribus, in confesso est. 

(1) Calvinus sic explicat, haud infeliciter: “Dicit gratiam illi datam esse per pro- 
phetiam. Quomodo ? quia scilicet Spiritus Sanctus oraculo Timotheum destinaverat, ut 
in ordinem pastorum cooptaretur. Neque enim delectus tantum fuerat hominum judicio, 
ut fieri solet : sed praecesserat Spiritus nuncupatio. Dicit collatam esse cum impositione 
manuum, quo significat, una cum ministerio necessariis etiam dotibus ornatum fuisse. . 
. . . Itaque sensus est Timotheum, quum prophetarum voce ascitus fuit in ministerium, 
et deinde solemni ritu ordinatus, simul gratia Spiritus Sancti instructum fuisse ad func- 
tionem suam exequendam.” Comm. in I. Tim. iv. 14. 

(2) Inst 1. iv. c. iii. n. 16. In commentario in locum Calvinus alteram amplectitur 
interpretationem, sed et hanc satis in verba Apostoli quadrare fatetur. 

21. Obj. 8. Si ordinationi» ritus a Christo praescriptus fuisset, et sacra- 
menti dignitate insignitus, ubique et semper idem foret : at vero magna est 
diversitas Graecos inter et Latinos, tum in ritibus ordinationis, tum in or- 
dinum numero : et apud Latinos variae circumferuntur sententiae de ordi- 
nationis essentia. Nequit igitur sacramentis accenseri. 

Resp. Satis est Christum potestatem fecisse Apostolis alios in ordinem 
sacrum adsciscendi, manuum impositione et oratione in eum finem directis, 
quin singula definierit quae ea occasione forent servanda. Jam vero ex 
rebus gestis Apostolorum novimus eo ritu potestatem sacram communi- 
cari ; quod nonnisi Christo auctore contingere potuit. Nulla est Graecos 
inter et Latinos ea in re diversitas, nam ubique fit manuum impositio in 
ordinibus conferendis : et episcopatus, presbyteratus, diaconatus agnoscun- 
tur, subdiaconatus etiam ; de minoribus ordinibus, qui a plurimis sacra 
tantum officia habentur, aliqua varietate, quae nihil affert incommodi, ad- 
missa. Nil igitur obstat, quin sacramentum habeatur. Quae autem inter 
theologos reperitur sententiarum diversitas de ritibus necessariis ad potes- 
tatem ordinis conferendam, cum summa omnium consensione de rei summa 
conjungitur : omnes quippe conveniunt in ritibus praescriptis totam reperiri 
essentiam, quamvis de quorumdam rituum necessitate disputetur. Mirum 
autem non est, in solemniori ritu, in quo plurima ad decorem usurpantur, 
dubium oriri de quodam speciali ritu, utrum necessario adhibendus sit. 

22. Obj . 9. Quum ordo habeatur sacramentum, et septem a Latinis re- 
censeantur ordines, praeter episcopatum, septem vel octo agnoscenda erunt 
minora sacramenta, illa generali nuncupatione inclusa : vel incertum erit 
quinam ex ordinibus sacramentum sit. 

Resp . Nihil est incommodi si plures ordines sacramenta agnoscantur, 
generali nuncupatione inclusa : vel si sacerdotium sacramentum habeatur, 
ordinibus eo inferioribus ad sacramenti dignitatem haud pertingentibus, 
episcopatu vero, utpote sacerdotii tantum perfectione et explicatione, non 
novum sacramentum constituente. De his nihil impraesentiarum proferre 
volumus, satis ducentes fidei dogma de ordinatione ipsa imprimis tueri, 
sententiam tamen nostram deinceps aperturi. 

COROLLARIA. 

23. I. Quum ritus sacer, ab Apostolis adhibitus sit, Christo auctore, ad 

potestatem qua sacris muneribus quis fungatur, communicandam, liquet 
hanc rationem potestatem transmittendi necessarid et perpetuo servandam 
esse. Id alte praedicant Oxonienses. 1 ’ 

24. II. Quum xaprtt** donum scilicet Dei, Spiritus dilectionis et virtutis, 
detur manuum impositione, haud frustra episcopi in ordinatione dicunt : 

(1) “ We must necessarily consider none to be reaMy ordained who have not thus 
been ordained. For if ordin&tion is a divine ordinance, it must be necessary.” Tract 1. 

“ Accipe Spiritum Sanctum; 9 ’ re enim vera Spiritus Sanctus sacro illo 
ritu communicatur. 1 Merito igitur Tridentini patres decreverunt. “ Si 
quis dixerit, per sacram ordinationem non dari Spiritum Sanctum, ac pro- 
inde frustra episcopos dicere ; accipe Spiritum Sanctum ; aut per eam 
non imprimi characterem ; vel eum qui sacerdos semel fuit, laicum rursum 
fieri posse ; anathema sit.” 9 

25. III. Ea munia quas ministrorum sacrorum propria sunt v : g : ab- 
solvere, conficere eucharistiam, ungere infirmos, nequeunt ullatenus ab 
iis qui non sunt ordinati exerceri. Irrita sunt proinde et vana quaecumque 
attentata fuerint ab hominibus sacra carentibus potestate. 

(1) “ Let it not be said that you have neglected a gift ; for if you have the Spirit 
of the Apostles on you, surely this is a great gift. Stir up the gift of God which is in 
you.’’ Ibidem. 

(2) Sess. xxiii. can. iv. 

CAPUT II. 

DE SACERDOTIO. 


26. Ordo sacer, ex dictis, est sacramentum novae legis, a Christo 
Domino nostro institutum, quo potestas ad sacra obeunda munia confertur, 
gratiae etiam subsidiis adjectis. Sacerdotium praecipue ordinatione con- 
fertur, quod quidem plenissime in episcopo agnoscitur, quatenus et sacer- 
dotes valet ipse creare ; minus perfecte, vere tamen, in presbytero. Tllud 
circa sacrificii oblationem praesertim versatur, sed et potestatem remit- 
tendi, vel retinendi peccata includit, uti ex disceptatis liquet. Lutherus 
omnes christianos sacerdotes esse praedicavit : “ Agnoscat itaque quicum- 
que se Christianum esse cognoverit, omnes nos aequaliter esse sacerdotes, 
hoc est, eandem in verbo et quocumque sacramento habere potestatem : 
verum non licere quemquam hac ipsa uti, nisi consensu communitatis, aut 
vocatione majoris.” 1 Omnem veram ministerii christiani notionem amise- 
runt sectarii hodierni ; quum enim sacrificium eucharisticum rejiciant, et 
remittendi peccata potestatem impugnent, tota ministerii quod agnoscunt 
ratio in praedicatione, et in precibus fundendis versatur. Omnis vero auc- 
toritas iis praedicantibus detrahitur, quum fateantur se, et sectam ipsam, 
cujus doctrinam annuntiant, erroris periculo non esse immunem.* Manet 
igitur ministerii christiani nomen tantum et umbra, sacerdotii autem nulla 
apud plerosque imago ; episcopalianis nomen retinentibus, veri sacerdotii 
notione procul abjecta. Methodistae, qui se episcopales vocant, senioris 
nomen in locum sacerdotis suffecerunt. Errorem novatorum decimi sexti 
saeculi, qui apud eorum sectatores adhuc viget, damnaverunt patres Tri- 
dentini : “ Si quis dixerit non esse in novo Testamento sacerdotium visible 
et externum ; vel non esse potestatem aliquam consecrandi et offerendi 

(1) L. de capt. Babylon, t. ii. fol. 298. 

(2) Oxonienses fatentur Ecclesiam dubio dare occasionem, se infallibilem haud prae- 
dicando ; et dicunt mirum videri non debere si errore inficiatur. “ The English Church 
taking no such high ground as this, certainly is open to the force, such as it is, of the 
objection, or (as it was just now expreswd) on the prima facie view of the case is un- 
likely to have embraced the whole counsel of God, because she does not assume infalli- 
bility ; and consequently no surprise or distress should be felt by her dutiful sons should 
that tum out to be the fact, which her own principies, rightly understood, would lead 
them to anticipate.” Tract 71. vol. iii. 

veram corpus et sanguinem Domini, et peccata remittendi et retinendi, 
sed officium tantum et nudum ministerium praedicandi Evangelium, vel 
eos qui non praedicant, prorsus nonusse sacerdotes ; anathema sit” 1 

PROPOSITIO. 

Est in novo Testamento sacerdotium visibile et externum ; cui com- 
petit potestas consecrandi et offerendi verum corpus , et sanguinem 
Domini , et peccata remittendi et retinendi . 

Probatur I. ex Scripturis . 

27. Christus post eucharistiae consecrationem, qua verum Deo Patri ob- 
tulit, uti probavimus, sacrificium, dixit : “ Hoc facite in meam commemo- 
rationem mandatum illud offerendi Apostolis dedit, et proinde eos 
constituit sacerdotes ; nemo enim qui sacerdos non sit potest verum et pro- 
prium, quale est eucharistia, offerre sacrificium. Dicendo illis : “ Ac- 
cipite Spiritum Sanctum : quorum remiseritis peccata, remittuntur eis : 
quorum retinueritis, retenta sunt ;” 8 dedit potestatem remittendi et reti- 
nendi peecata. Porro utramque potestatem perpetuam esse liquet ex 
Paulo docente mortein Domini annuntiandam eucharistiae celebratione 
usque ad ejus secundum adventum ; et ex verbis praemissis potestatis re- 
mittendi peccata collationi: “Sicut misit me Pater, et ego mitto vos:” 4 
haec scilicet ostendunt potestatem hanc ad missionem, et proinde ad minis- 
terium pertinere. Est igitur verum sacerdotium a Christo institutum, 
visibile et externum, cui utraque potestas competit. 

28. Equidem liquet eos qui Antiochiae versabantur prophetas et doctores 
visibilis et externi sacerdotii munere functos esse, quod de sacrificio oblato 
apte intelligitur, juxta usum sacri scriptoris : Antovpyowtw 6« avtCv xvptcp 
xo U vTjotsvovtw: “Ministrantibus autem illis Domino et jejunantibus.” 5 
Constat quoque ritu externo, impositione scilicet manuum, Paulum et 
Barnabam, in munus ad quod a Spiritu Sancto delecti erant, fuisse conse- 
cratos ; eosque per singulas Ecclesias presbyteros manuum impositione 
constituisse, 8 et Titum Cretae a Paulo relictum, ut in qualibet civitate pres- 
byterum constitueret : “ Hujus rei gratia reliqui te Cretae, ut ea quae de- 
sunt corrigas ; et constituas per civitates presbyteros, sicut et ego disposui 
tibi.”— xartaafri< 3 W acotfa rttktv rtpeepirtipovs, iyw ero* &,sfa£dfiriv* 7 De externo 
et visibili ministerio quod perpetuum foret nullus est relictus dubitandi 
locus ; illud autem sacerdotium esse, et utraque qu&m exposuimus potes- 

(1) Sess. xxiii. can. 1. 

(2) Luc. xxil 19. 

(3) Joan. xx. 22. 

(4) Ibidem 21. 

(5) Act. xiii. 2. 

(6) Ibidem xiv. 22. 

(7) TiU i. 5. 

Vol. IV.— 3 

tate praeditam, ex adduetis Christi Domini verbis constat. Meritd igitur 
Paulus se suosque collegas Christi ministros et dispensatores mysteriorum 
divinorum exhibuit ; postquam enim in studia eorum qui se, Apollo, aut 
Cepha magistris gloriabantur, invectus fuisset, omnem hujusmodi consider- 
ationem, quae singulos respiciebat, altiori ministerii rationi cedere debere 
monuit: “ Sic nos existimet homo ut ministros Christi, et dispensatores 
mysteriorum Dei.” 1 

Probatur II. ex traditione. 

29. Tot quae allegavimus patrum testimonia dum de eucharistiae sacri- 
ficio, et potestate remittendi peccata ageretur, ostendunt sacerdotium esse 
visibile et externum, utraque potestate donatum. Ceetera omnia vetustatis 
christianae monumenta id plane conficiunt. Unum vel alterum patris 
locum speciminis instar referimus. 

30. Eusebius cum veteri sacerdotio christianum confert, de sacerdotibus 
Christianis dicens : “ ad longe praestantius sacrificium et munus assumpti, 
quam illud antiquum fuerit, non amplius fas esse putamus, in prima illa 
et infirma elementa recidere, signa quaedam et imagines, non ipsam verita- 
tem continentia.” 9 

31. S. Gaudentius : “ Dominus discipulis fidelibus mandat, quos pri- 
mos Ecclesiae suae constituit sacerdotes, ut indesinenter ista vitae aeternae 
mysteria exercerent, quae necesse est a cunctis sacerdotibus per singulas 
totius orbis Ecclesias celebrari.” 8 

32. S. Gregorius Nyssenus scribit: Eadem verbi ( Christi ) vis sacerdo- 

tem augustum ac honorandum facit, novitate benedictionis a communitate 
vulgi segregatum. Quum enim heri ac tempore superiori unus e multitudine 
ac plebe esset, repente redditur praeceptor, praeses, doctor pietatis, mysterio- 
rum latentium praesul : eaque contingunt ei, cum nihil vel corpore vel forma 
mutatus, sed quod ad speciem externam attinet, ille sit qui erat, invisibili 
quadam vi ac gratia , invisibilem animam in melius transformatam ge- 
rens” — dopa*$ livi dwdfxtc, xai ivjv aopatov rfpoa ro 

fisMiov* 

33. S. Chrysostomus dicit: “ sacerdotium ipsum in terra quidem 
peragitur ; sed in rerum caelestium classem ordinemque referendum est : 
atque id perquam merito.” 4 

OBJECTIONES 80LVUNTUR. 

34. Obj. 1. Numquam in novo Testamento sacerdotum Christianorum 
mentio fit, seniores enim — rcpMpvtepoi — non sacerdotes — — ministri 
Evangelii vocantur. 

(1) 1. Cor. iv. 1. 

(2) Dem. Ev. 1. i. cx. 

(3) Tract. ii. de Exodo. 

(4) Orat in Bapt Christi. 

(5) L. iii. de Sacerd. 

Resp . Obvia erat ratio cur sacerdotes christiani nomine illo haud desig- 
narentur, quo appellabantur Judaeorum, vel Ethnicorum sacerdotes; eo 
enim intelligebatur ille qui mactabat animantia. Quum igitur Christi 
oblato in cruce sacrificio, jam cruenta nulla offerenda foret victima, placuit 
npeo fivtspovs vocare Apostolos, omnesque sacri ministerii consortes, voce 
seniores , munere magis quam aetate, indicante. Caeterum distinctione 
semel statuta, et diffusa religione christiana, passim vocabantur sacer- 
dotes Christi, quum jam non foret periculum, ne cum ethnicis vel judaicis 
sacerdotibus confunderentur: ipsaque vox rtpeapvtspos ex usu loquendi 

sacerdotem designabat, adeo ut plerasque ad linguas Europae traducta eam 
ferat significationem ; omnibus scilicet christiani nominis professoribus 
inhaesit sacrificii et sacerdotii notio. 

35. Obj. 2. Sacerdotium nullum in nova lege est praeter illud quo fun- 
gitur Christus apud Patrem, Sacerdos in aeternum : quod autem adstruitur 
hominum suas vices gerentium, latissimo quodam sensu ita appellatur, 
quum xyystica sit oblatio, ipsis fatentibus catholicis. Eo quidem sensu 
omnes Christiani sacerdotes dici queunt, juxta illud Petri : “ sacerdotium 
sanctum, offerre spirituales hostias, acceptabiles Deo per Jesum Chris- 
tum ;’ 51 “ regale sacerdotium.”* Hinc sancti gloria caelesti gaudentes 
dicunt de Christo : “ fecit nos regnum et sacerdotes Deo et Patri suo.” 8 

Resp. Obvio ac vero sensu sacerdotium est, quum victima praeclara 
adsit, et vere Deo offeratur. Longe distant sacerdotes a fidelium caetero- 
rum conditione, qui sacerdotium sanctum dicuntur eo quod valeant offerre 
spirituales hostias, prout explicat ipse Apostolus, ut eos ad bonorunt 
operum exercitium hortetur. Latior illa vocis acceptatio, quae ex contextu 
liquet, non potest efficere, ut quae de potestate conficiendi eucharistiam et 
absolvendi dicta sunt Apostolis, et aliis qui eorum ministerii consortes sunt, 
ab obvio seusu detorqueantur. Christi legatione funguntur, juxta illud 
Pauli : “ Pro Christo legatione fungimur.” 4 

36. Obj. 3. Tertullianus nullum sacerdotium in nova Lege divinitus 
institutum agnovit; sed officiorum discrimen totum ad Ecclesiae consuetu- 
dinem retulit : quum enim contra nuptias secundas disceptaret, eas omni- 
bus vetitas dicit, eo quod omnibus conveniant munera sacerdotalia. “ Vani 
erimus,” inquit, “si putaverimus quod sacerdotibus non licet, laicis licere. 
Nonne et laici sacerdotes sumus ? Scriptum est : Regnum quoque nos et 
sacerdotes Deo et Patri suo fecit . Differentiam inter ordinem et plebem 
constituit Ecclesiae auctoritas, et honor per ordinis consessum sanctificatus 
a Deo. Ubi ecclesiastici ordinis non est consessus, et offers, et tinguis, 

(1) I. Pet ii. 5. 

(2) Ibidem 9. 

(3) Apoc. i. 6. 

(4) II. Cor. v. 20. 

et saceidos es tibi solus • . . Igitur si habes jus sacerdotis in temetipso 
. . • digamus tinguis, digamus offers ?”* 

Resp. Studio erroris actus Tertullianus praesidium ex sacris quibusdam 
muneribus, quae in nonnullis rerum adjunctis obibant laici, exquisivit : 
“ Omnes nos,” inquit, “ Deus vult ita esse dispositos, ut ubique sacramen- 
tis ejus obeundis apti simus. ” 8 Hoc cum versaret argumentum, verbis 
vel sententia eum peccasse mirum non est; solent enim erroris patroni 
haud accurate res referre, vel ratiocinari. Unicuique licet baptizare, 
urgente necessitate : licuit etiam olim, ob persecutionem grassantem, sus- 
cipere eucharistiam propriis manibus, quam eos offerre quodammodo dicit 
Tertullianus, eo quod nonnisi precibus praemissis, eam sumerent. Sacer- 
dotes idcirco, lato quodam sensu, omnes dicit. Quod autem addit de differen- 
tia inter sacerdotes et laicos Ecclesiae auctoritate constituta, intelligendum 
est de externis honoris indiciis, quae discrimen a Deo factum sequuntur : 
nisi velimus Tertullianum hac etiam in re transversum actum, quod haud 
verosimile est ; nam exprobrat sui temporis haereticis : “ laicis sacerdotalia 
munia injungunt.” 8 Quidquid sit, constat eum agnovisse visibile et exter- 
num sacerdotium, offerendi sacrificium, sedet remittendi peccata postestate 
donatum. Constat etiam caeteros omnes patres id habuisse persuasum, et 
ad Christi voluntatem retulisse. 

37 Obj. 4. Theodoretus refert Frumentium, juvenem ab Indis captum, 
gratiam apud eos iniisse, suasisse autem mercatoribus illuc commeantibus 
ut convenientes in unum divinam perficerent liturgiam, 4 — ta * irtvtttew 

tattfcupyta* 

Resp . Liturgiae vox latiori sensu eo loci usurpata est, ad preces scilicet 
sacras designandas, quas fideles illi recitabant, deficiente sacerdote, qui 
mos alicubi etiamnum servatur; solent enim fideles, nonnullis in locis 
intra provincias has foederatas, convenire die Dominica, ad preces simul 
fundendas, quando non datur sacerdotis copia. Caeterum nemini laico 
unquam licuit sacrificium offerre. Profecto Theodoretus testatur Fru- 
mentium Alexandriam reversum ab Athanasio episcopali charactere insig- 
nitum , — Tw apswpatfMMf* dvt *9 futaSiSovs—ut ad Indos reverteretur, eis 

sacramenta impertiturus. 

ANIMADVERSIONES. 

38. Quum constet ordinationem esse sacramentum, et sacerdotium prae- 
cipuus sit ordo, nam episcopatus ipse est sacerdotii perfectio, liquet illud 
sacramentum esse : quod in confesso apud Catholicos omnes est. 

(1 ) L. de ezhort cast c. vii. 

(2) Ibidem. 

(3) L. de prsscript hffir. c. xli. 

(4) Hiat. Eccl. L L c. xxiii. 

39. Sacerdotii honor et potestas ordinatione, uti demonstravimus, con- 
fertur, ex Christi instituto ; ideoque vocatus a Deo jure optimo dicitur 
qui ea ratione in sacerdotum numerum cooptatur, quamvis qui temere 
absque divinae voluntatis indiciis, sese ad ordinationem suscipiendam 
offert, magno se salutis discrimini objiciat. Caeterum semel ordinatus 
potestatem habet sacerdotii munia obeundi, servatis tamen debitis condi- 
tionibus. Iis qui absque ordinatione sacra aggrediuntur munia, quod sec- 
tarum praeconibus in more positum est, illud Pauli est in memoriam re- 
vocandum : “Nec quisquam sumit sibi honorem, sed qui vocatur a Deo, 
tamquam Aaron. Sic et Christus non semetipsum clarificavit ut pontifex 
fieret, sed qui locutus est ad eum. Filius meus es tu, ego hodie genui te.” 1 
Magnam vim in hoc et aliis hujusmodi testimoniis ponunt Oxonienses, sui 
vulneris haud memores. 9 

(1) Heb. v. 4. 

(2} “ ‘ How shall they preach, except they be sent i’ ‘ Let a man so account of us, 
as the Ministers of Christ, and Stewards of the mysteries of God.* ‘No man taketh 
this honour to himself but he that is called of God, as was Aaron.’ I do not think it pos- 
8ible for any one to read such places as these with a fair and ciear mind, and not to 
perceive that it is better and more scriptural to have, than to want, Christ’s special com- 
mission for conveying his word to his people.” Tract 4. 


3 * 

CAPUT III. 

DE EPISCOPATU 


40. Episcopatum diximus sacerdotii esse plenitudinem et perfectionem, 
quum potestatem ferat aliis communicandi sacerdotium, et fideles guber- 
nandi. Utrum sit. sacramentum a sacerdotio distinctum inter Theologos 
quaeritur, quorum sententia affirmans nobis magis probatur. Equidem 
Spiritum Sanctum episcopali consecratione conferri, non possumus dubi- 
tare, quum consecrator dicat : 44 Accipe Spiritum Sanctum quae verba 
haud frustra proferri ex Tridentina definitione constat. Apostolus episco- 
pos a Spiritu Sancto constitutos in Ecclesiae regimen tradit, monens quos 
Epheso arcessiverat : 44 Attendite vobis, et universo gregi, in quo vos 
Spiritus Sanctus posuit episcopos regere Ecclesiam Dei.” 1 Quae de 
Paulo, et Barnaba, et de Timotheo, adduximus loca, episcopalem conse- 
crationem spectant ; unde patet gratiam ea conferri, et eam esse proinde 
sacramentum. Ejus distinctio a sacerdotio simplici colligitur ex praestan- 
tiori quam confert potestate ad plura, quibus efficiendis hoc prorsus impar 
est. 

41. De gradus discrimine nulla potest moveri quaestio, salva fide, dam- 
natus est enim, quinto saeculo ineunte, Aerii error id negantis, prout refert 
S. Epiphanius : 44 Est autem illius dogma supra hominis captum furiosum 
et immane. Imprimis enim : Quanam inquit, in re presbytero episcopus 
antecellit ? Nullum inter utrumque discrimen est Est enim amborum 
unus ordo, par et idem honor et dignitas. 4 Manus imponit episcopus ; 
imponit et presbyter : baptizat episcopus ; idem facit et presbyter. Epis- 
copus in throno sedet : sedet et presbyter. His in vulgus jactatis, pleros- 
que in errorem adduxit, quorum sectae princeps extitit.”’ Errorem hunc 
amplexi sunt Albigenses, Waldenses, Wickleffus. Calvinus, episcopi ori- 
ginem sic refert : 44 Quibus ergo docendi munus injunctum erat, eos omnes 
nominabant presbyteros. Illi ex suo numero in singulis civitatibus unum 
eligebant, cui specialiter dabant titulum episcopi : ne ex aequalitate, ut fieri 
solet, dissidia nascerentur. Neque tamen sic honore et dignitate superior 
erat episcopus, ut dominium in collegas haberet : sed quas partes habet 
consul in senatu, ut referat de negotiis, sententias roget, consulendo, mo- 
nenda, hortando aliis praeeat, auctoritate sua totam actionem regat, et 

• 

(1) Actxx. 28. 

(2) H»r. lxxv. 

quod decretum communi consilio fuerit exequatur : id muneris sustinebat 
episcopus in presbyterorum ccetu.” 1 Presbyteriani et Baptistae episcopos 
et seniores, (ita vocant presbyteros, vocis significationi inhaerentes, usu 
neglecto,) eosdem esse dicunt. 8 

42. Concilium Tridentinum “declarat, praeter caeteros ecclesiasticos 
gradus, episcopos qui in Apostolorum locum successerunt, ad hunc hierar- 
chicum ordihem praecipue pertinere, et positos, sicut idem Apostolus ait, 
a Spiritu Sancto regere Ecclesiam Dei, eosque presbyteris superiores esse, 
ac sacramentum confirmationis conferre, ministros EcclesiaB ordinare, atque 
alia pleraque peragere ipsos posse, quarum functionum potestatem reliqui 
inferioris ordinis uullam habent/’ 3 Definit etiam : “ Si quis dixerit, in 
Ecclesia Catholica non esse Hierarchiam divina ordinatione institutam, 
quae constat ex episcopis, presbyteris, et ministris ; anathema sit.” “ Si 
quis dixerit, episcopos, non esse presbyteris superiores, vel non habere 
potestatem confirmandi et ordinandi : vel eam quam habent, illis esse cum 
presbyteris communem ; . . . anathema sit.” 4 Ideo, testante Petro Coi- 
leto, “Catholici omnes constanter docent, episcopos esse presbyteris 
superiores; idque de jure divino, si de potestate ordinis sermo sit: sed 
ambigunt an eodem jure presbyteris suporiores sint quantum ad potestatem 
jurisdictionis/’ 6 Controversiam hac de re in concilio habitam fuse narrat 
Pailavicinus, 0 quam patres supremo judicio dirimere nolentes, satis habue- 
run^nestantiam episcoporum, juris omissa mentione, definitione decla- 
mare. 


PROPOSITIO. ' 

Episcopi sunt presbyteris superiores . 

Probatur I. Scripturis. 

43. Constat Apostolis eximiam datam esse potestatem, episcopos autem 
in consortium ejusdem ab iis adscitos, quos et successores reliquerunt. 
Ergo praestant presbyteris, tanta auctoritate non gaudentibus. 

Probatur 11. ex Patribus. 

44. Clemens Romanus dicit : “ Summo quippe sacerdoti, sua munia 
tributa sunt, et sacerdotibus locus proprius adsignatus est, et levitis sua 
munia tributa.” 7 

45. S. Ion Atius M. Smyrnenses hortatur: “ Omnes episcopum sequimini, 


(1) Inst. 1. iv. c. iv. §. 2. 

(2) Preebyterian form of Government, ch. iv. Baptist confession of faith, ch. xxvii. 

(3) Seas. xxiii. cap. iv. 

(4) Ibidem can. vi. vii. 

(5) Tract de Ordine p. ii. c. iv. de episcopis, art. ii. 

(6) Istoria dei Concilio di Trento 1. xviii. et xix. 

(7) Ep. ad Cor. Cap. xl. 

ut Jesus Christus Patrem, et presbyterium ut Apostolos, diaconos autem 
revereamini, ut*Dei mandatum.”* Ad Magnesianos : “ Hortor, ut hoc sit 
vestrum studium, in Dei concordia omnia agere, episcopo prasidente Dei 
loco, et presbyteris loco senatus apostolici, et diaconis mihi suavissimis, 
quibus commissum est ministerium Jesu Christi.” 9 

46. Clemens Alexandrinus scribit : “ In Ecclesia progressiones epis- 
coporum, presbyterorum, et diaconorum imitationes sunt angelicas gloriae.” 8 

47. Orioenes : “ Pius a me exigitur, quam a diacono ; plus a diacono 
quam a laico. Qui vero totius Ecclesiae arcem obtinet, pro omni Ecclesia 
reddet rationem.” 4 

48. S. Cyprianus : “ Christus dicit ad Apostolos, et per hos omnibus prae- 
positis, qui Apostolis vicaria ordinatione succedunt : ‘ Quaecumque ligave- 
ritis, etc.” 5 Plurima alia adduximus testimonia dum de Ecclesiae regi- 
mine ageretur ad quae lectores remittimus, ne eandem crambem recoquere 
videamur. 6 

Probatur III. ex vetustissimis Ritualibus. 

49. In ritualibus vetustissimis qui supersunt, apud Ecclesiam orienta- 
lem vel occidentalem usitatis distinctio inter episcopos et presbyteros per- 
petuo servatur, et ad Christum auctorem refertur : quod et in constitution- 
ibus, quae apostolicae dicuntur, animadvertere est. 7 

Probatur IV. ex omnium sectarum Orientalium consensione. 

50. Sectae omnes Orientales, etiam antiquissimae, distinctionem inter 
episcopum et presbyterum agnoscunt, illi regendi potestatem tribuentes, 
quam huic denegant. Episcopi praestantia ex eorum consensione pristina 
traditione niti noscitur. 8 

Probatur V. praescriptione. 

, 51. Episcoporum praestantia ubique per orbem Christianum agnita est, 
saltem secundo saeculo, fatentibus iis qui eam impugnant. Nequit autem 
ostendi eam tunc primum statutam, quum testimonia potius probent eam 
jam vigentem : imo habentur Ignatii indubia documenta, quae ad finem 
primi saeculi referenda sunt, vel saltem ad initium secundi, obiit enim mar- 
tyr anno 107 : ut de Clemente Romano, Apostolorum discipulo, sileamus. 
Porro inverosimile prorsus est totam rationem qua Christus regi voluit 
Ecclesiam, tempore adeo vetusto immutatam esse sensim sine sensu : et 
sacerdotes omnes per omnes mundi plagas, ubicumque diffusa fuerit fides, 
dominos sibi et rectores praeposuisse, contra prioris aetatis exempla. 

(1) Cap. viii. 

(2; Cap. vi. 

(3) L. vi. Stromatum c. xiii. 

(4) Hom. xi. in Jeremiam. 

(5) Ep. ixvi. 

(6) Tract, de Ecclesia, c. xv. prop. i. vol. i. p. 247. 

(7) Consule Martenium de sacris ritibus t. ii. c. viii. Art. ix. 

(8) Vide La perpetuite de la foi t. iii. p. 570. 

OBJECTIONES SOLVUNTUR. 

52. Obj. 1. Calvinus sic scribit: “ Caeterum quod episcopos, et presby- 
teros, et pastores, et ministros promiscue vocavi qui Ecclesias regunt, id 
feci Scripturae usu, quae vocabula ista confundit, quicumque enim verbi min- 
isterio funguntur, iis titulum episcoporum tribuit. Sic apud Paulum, ubi 
jussus est Titus constituere presbyteros oppidatim, continuo subjicitur 
(Tit. i. 5.) ‘ Oportet enim episcopum esse inculpabilem,* etc. Sic alibi 
plures in una Ecclesia episcopos salutat (Phil. i. 1.) Et in Actis refer- 
tur convocasse presbyteros Ephesinos, quos ipse episcopos sua oratione 
nominat. (Act. 20. 17.)” 1 

Resp . Non imus inficias episcopos in novo Testamento vocari etiam 
presbyteros, pastores, et ministros Christi, nam et Apostoli sic nuncu- 
pantur. Praeterea in Ecclesiae primordiis plerique ab Apostolis electi con- 
stituti sunt episcopi, ut possent praesto esse ad omnia munia sacra obeunda, 
et Ecclesiarum quae in dies fundabantur regimini praefici, plena instructi 
auctoritate. Hinc plures in eadem urbe simul versatos esse mirum 
non est, quamvis nil probet omnibus pariter ejus curam commissam. 
E contra Jacobus Hierosolymorum episcopus fuisse singularis a vetustis- 
simis scriptoribus traditur ; et Titus, et Timotheus, singularibus Ec- 
clesiis praefecti noscuntur, aliorum quos creabant episcoporum cura 
illis concredita. Veri nominis episcopos oppidatim constituendos a 
Tito indicat Paulus, quos presbyteros primum vocat, vocabulo digni- 
tatem designante, quod posterior usus ad sacerdotes secundi ordinis 
denotandos definivit Episcopos etiam veros intelligimus eos quos 
eo nomine salutat Paulus ad Philippenses scribens, quos tamen pari auc- 
toritate eam rexisse Ecclesiam nil probat ; satis enim intelligitur ex iis 
quae diximus cur plures simul in eadem urbe aliquando versarentur. 
Episcopi erant qui Epheso, Paulo vocante, Miletum venerant, pastorali 
regimine praediti. Nil probat nomen illud omnibus tributum, qui verbi 
ministerio fungebantur, quum proprium videatur semper fuisse eorum qui 
praefectura et regimine gauderent. 9 Caeterum si quis cum S. Joanne 
Chrysostomo censeat episcopi et presbyteri voces absque discrimine initio 
usurpatas, non ideo qui nunc episcopi designantur a presbyteris haud 
differre censendi sunt, quum vocum distinctio, quae saltem paulo post ser- 
vata est, munerum discrimine, quod ab initio viguit, nitatur. 

52. Obj. 2. S. Clemens Romanus dfe Apostolis dicit : “ Praedicantes 
igitur per regiones ac urbes, primitias earum, spiritu cum probassent, in 
episcopos et diaconos eorum qui credituri erant constituerunt.” 8 Sic et 

(1) Inst 1. iv. c.iii. n. 8. 

(2) Ita censet Epiphanius her. lxxv. c. v. Vide plura tract de Eccl. c. xv. VoL i. 
p. 247. 

(3) 1. Ep. c. xliL 4. 

alii vetustissimi patres duos hos ordines tantum commemorant. Presby- 
teri igitur episcoporum nomine veniunt. 

Resp. Id optime consonat his quae, post Petavium, diximus de plerisque 
ab Apostolis constitutis episcopis ; quibus etiam dabant, uti adnotat S. 
Epiphanius, diaconum ad sacrorum munerum decorem. Penes episcopos 
autem erat presbyteros, pro Ecclesiarum necessitate, ordinare. Profecto 
Clemens ipse jam trium graduum distinctionem tradiderat, ad legem Do- 
mini eam referens : “ nam qui sequuntur leges Domini, non aberrant. 
Summo quippe sacerdoti sua munia tributa sunt, et sacerdotibus locus 
proprius assignatus est, et levitis sua munia tributa.” 1 

54. Obj. 3. Qui caeleris praeerant in Ecclesia veteri nonnisi primi inter 
pares habebantur, ideoque decreta, haud illorum, sed Ecclesiae nomine 
edebantur. Sic epistola a Clemente Romano ad Corinthios scripta, 
incipit: “ Ecclesia Dei quae incolit Romam, Ecclesiae Dei quae incolit 
Corinthum.” 

Resp. Episcopi auctoritate gaudebant maxima in ipsis Ecclesiae primor- 
diis, uti liquet ex Ignatii epistolis quae nihil absque episcopo fieri jubent. 
Quod autem Clemens Ecclesiae Romanae nomine scripserit insigni est 
modestiae et sapientiae argumento, quippe haud sua tantum placita, sed 
quae omnibus probata fuerint se enuntiare innuit, ad animos Corinthiorum 
conciliandos. • 

55. Obj, 4. Justinus presbyterum coetui cuilibet fidelium in mysterio- 
rum celebratione praesidentem vocat ttpoefutc;* quem Tertullianus pariter 
designat : “ praesident probati quique seniores :” 3 — “ nec de aliorum manu 
quam praesidentium eucharistiam sumimus.” 4 

Resp, Yocibus illis rite designantur sacri ministri, etiam regimine haud 
fungentes, nec opus fuit Justino vel Tertulliano in christianis vindiciis 
ethnicos alloquentibus. singulos gradus enucleatius explicare. Caeterum 
quantum distet praesidens coetui singulari ab episcopo ex Tertulliano novi- 
mus, qui presbytero haud licere baptismum ministrare, nisi ex venia epis- 
copi alias dicit, eum vocans summum sacerdotem. 5 

56. Obj, 5. S. Irenaeus ad Victorem episcopum Romanum scribens, de- 
cessores ejus vocat presbyteros: “ Qui ante Soterem, Ecclesiae, cui nunc 
praees, praepositi fuere presbyteri, Anicetum dicimus et Pium.” 8 

Resp. Presbyteri vere dici poterant episcopi Romani ab Irenaeo, sicut 
etiam sequiori aetate sacerdotis no lien saepe episcopis tribuitur ; quia 
revera episcopus est sacerdos, altioris tamen gradus. Caeterum quum 
Anicetus, Pius, caeterique Victoris decessores, presbyteri vocentur, tamquam 

(1) I. Ep. c. xl. 5. 

(2) Apol. i. n. 65. 

(3) Apologet, c. xxxix. 

(4) L. de corona militis. 

(5) L. de bapt. quem plus semel laudavimus. Tract. de Eccl. c. xv. voL L p. 249. 

(6) Apud Eusebium, hist. Eccl. 1. v. c. xxiv. 

unice praepositi— o& ftpofwtss ixxfojfoas vw atyyyy — liqutet eos a caeteris, 
quos regebant, presbyteris distingui. Eorum seriem idcirco texuit Irenaeus, 
v eluti singulari auctoritate Petro et Paulo, qui Ecclesiam Romanum funda- 
runt, succedentes. 

57. Obj. 6. Hieronymus episcopos a presbyteris nil differre dicit: 
“ Idem est ergo presbyter qui et episcopus.” . . . Sicut ergo presbyteri 
sciunt se ex Ecclesiae consuetudine, ei qui sibi praepositus fuerit, esse sub- 
jectos ; ita episcopi noverint se magis consuetudine, quam dispositionis 
Dominicae veritate, presbyteris esse majores .” 1 

Resp. Hieronymi sententiam alias investigavimus . 3 Unum aut alterum 
ejus testimonium hic referre sat erit, in quo episcopos esse presbyteris 
superiores palam praedicat. Adversus Joannem Hierosolymitanum scri- 
bens, eum dicit naufragum in portu, eo quod tollat discrimen episcopum inter 
et presbyterum : Nihil interest, scribit, inter presbyterum et episcopum ; 

eadem dignitas mittentis, et missi: hoc satis imperite : in portu, ut dicitur, 
naufragium .” 8 Imo non dubitat dicere : “ Apud nos Apostolorum locum, 
episcopi tenent .” 4 Et alias : “ Absit ut de his quidquam sinistri loquar 
qui Apostolico gradui succedentes .... claves regni coelorum habentes, 
quodammodo ante diem judicii judicant .” 5 

(1) Comm. in Tit. c. i. 5. 

(2) Tract. de Ecclesia, c. xv. vol, i. p. 254. 

(3) Lib. adv. Joannem Hierosolym. 

(4) Ep. xli. ad Marcellam. 

(5) Ep. v. aliaa i. 

CAPUT IV. 

DE DIACONATU. 

58. Diaconos inter sacros ministros recensent Anglicani, et eorum mu* 
nia describunt, sacerdoti scilicet io publico cultu et in distribuenda eucha- 
ristia opem ferre, scripturas et homilias in Ecclesia legere, fidei rudimenta 
pueris tradere, et, si sacerdos absit, infantes baptizare , praedicare etiam,, 
facultate tamen ab episcopo impetrata. Insuper, ita provisum si fuerit, in 
pauperum necessitates inquirere, ut eis subveniatur. 1 Methodistae episco- 
pales similia tradunt. 9 De diaconis quos vocant viatores, scilicet circumcur- 
santes, dicunt eorum esse baptizare, celebrare matrimonia, absente seniore, 
et omnia quae praeconis evangelici sunt obire. 8 Presbyteriani dicunt Scrip- 
turas manifesto diaconos ostendere esse Ecclesiae offipiales, quorum munus 
est pauperum gerere curam, et eleemosynas, quae in eorum levamen col- 
lectae fuerint, distribuere. Addunt rerum temporalium Ecclesiae iis posse 
committi. 4 Baptistae temporalium rerum Ecclesiae curam praecipuum dia- 
conorum munus videntur habere ; quod tamen imprimis exercendum est, 
comparando quae ad mensam Dominicam requiruntur, ministri mensa haud 
neglecta. Iis idcirco curandum est iit omnes subsidia in rem communem 
Ecclesiae conferant, et in pauperum levamen. 5 Apud Catholicos sacrum 
omnino est munus, quod obit diaconus, sacerdoti inter Missae solemnia ad- 
stans, baptizans solemniter, necessitate urgente, et praedicans ex episcopi 
licentia. 


PROPOSITIO. 

Diaconatus est sacer ordo . 

Probatur /. ex Scripturis, 

59. Diaconatum sacrum esse ordinem ex Scripturis liquet, ex quibus 
etiam eum Sacramenti habere rationem colligitur. Eos electos esse pri- 
mitus et constitutos occasione murmuris de neglectis in eleemosynarum 

(1) Ordering of Deacons. 

(2) Ordination of Deacons. 

(3) Doctrine and Discipline of the Methodist Episcopal Church, Section vii. of the 
election and ordination of travelling Deacons. 

(4) Form of Government, cb. vi. of Deacons. 

(5) “ They are to be intrusted with the stock of the church, out of which stock, they 
are to assist the poor members of the church, and to provide bread and wine for the 
Lord’s table, and also to have regard to the minister’s table.” 

distributione viduis Judaeorum Hellenistarum ad fidem eonversorum, con- 
stat : attamen ex dotibus quas in iis exigebant Apostoli, et ex solemni ritu 
quo ordinati sunt, sicut et ex muneribus sacris quibus functos eos esse 
refert sacer scriptor, liquet pnecipua eorum munia sacra esse. Apostoli 
fidelibus facta facultate eos eligendi, ut omnis occasio murmuris tolleretur, 
dixerunt; “Considerate ergo, fratres, viros ex vobis boni testimonii sep- 
tem, plenos Spiritu Sancto et sapientia, quos constituamus super hoc 
opus.” 1 Prudentia et morum integritas recte postularentur in hominibus ad 
eleemosynas distribuendas tantum electis ; sed Spiritus Sancti plenitudo 
sacris muneribus obeundis eos idoneos effecit. Oratio et manuum imposi- 
tio in iis ordinandis adhibitae sunt, qua ratione Paulus et Barnabas epis- 
copalem characterem susceperunt : “ Orantes imposuerunt eis manus.”* 
Sacer igitur ritus ad gratiam cum potestate sacra iis impertiendam adhibi- 
tus est. Eos praedicationi vacasse liquet, Deo eorum ministerium prodi- 
giis confirmante. De Stephano diacono dicitur : “ plenus gratia et forti- 
tudine faciebat prodigia, et signa magna in populo. ... Et non poterant 
resistere sapientiae, et Spiritui qui loquebatur.” 8 “ Philippus autem 
descendens in civitatem Samariae, praedicabat illis Christum. Intende- 
bant autem turbae his quae a Philippo dicebantur, unanimiter audientes, et 
videntes signa magna quae faciebat. — Cum vero credidissent Philippo 
evangelizanti de regno Dei, in nomine Jesu Christi baptizabantur viri ac 
mulieres.” 4 His accedunt quae Paulus de diaconorum dotibus tradit, eos 
cum episcopis recensens, haud absimiles exigens virtutes. 

Probatur II. traditione . 

60. Patrum concors omnino est traditio de sacris diaconorum muneri- 
bus. “ Oportet diaconos,” inquit S. Ignatius Martyr, “ mysteriorum 
Christi ministros, per omnia placere, nec enim ciborum et potuum ministri 
sunt, sed Ecclesiae Dei administratores.” 8 S. Cyprianus de electione 
septem diaconorum loquens, animadvertit: “Quod utique idcirco tam 
diligenter et caute convocata plebe tota gerebatur, ne quis ad altaris minis- 
terium, vel ad sacerdotalem locum indignus obreperet.” 0 Veteres secutus 
scripsit Venerabilis Beda : “ Placuit eosdem ipsos altaris quoque sacri 
ac Dominici sanguinis, sicut et refectionis, mensaeque communis, multitu- 
dinis credentium ministros ordinari : quod probatum est verbo, quo dictum 
est : ‘ Et orantes imposuerunt eis manus.’ ” 7 Patrum caeterorum et con- 
ciliorum referre testimonia supervacaneum duximus, quum sint immunera. 

(1) Act. vi. 3. 

(2) Ibidem 6. 

(3) Ibidem 8. 10. 

(4) Act. viii. 5. 6. 12. 

(5) Ep. ad Trayianos. 

(6) Ep. lxviii. ad Clerum et plebem Hispanis. 

(7) Retract. Comm. in Act A post. 

Vol. IV,— 4 

Accedunt Ritualia antiquissima quae ritus sacros et solemnes in diaconorum 
ordinatione adhibendos statuunt. 1 

OBJECTIONES SOLVUNTUR. 

61. Obj. i. “Tametsi nomen ipsum Suucovlas latius patet, hoc specia- 
liter tamen diaconos scriptura nuncupat, quos eleemosynis dispensandis 
gerendaeque pauperum curae praeficit Ecclesia, et velut publici pauperum 
aerarii oeconomos constituit: quorum origo, institutio ac functio a Luca in 
Actis (6. 3) describitur.”* Ita Calvinus. 

Resp. Occasio diaconorum primum instituendorum a fine praecipuo 
ministerii distinguenda est. Murmurantibus Hellenistis Apostoli ceperunt 
consilium diaconos tunc ordinandi, quod tamen Christo auctore eos fecisse 
existimandum est, nam et dotes eximias exegerunt, et ritum adhibuerunt 
solemnem, qui ministerium divinum ostendit. Lucas equidem narrat 
objecto loco occasionem, sed et dotes et ritum recenset ; et pergit referre 
quae obierunt diaconi sacra munia, adeo ut quam habuerunt pauperum 
curam non possit praecipuum eorum officium censeri. 

62. Obj. 2. Totum munus diaconorum primorum oblivioni datum est a 
pontificiis : “ diaconos suos ad eam rem (bonorum ecclesiasticorum dis - 
tributionem) minime jam creant : nihil enim aliud ipsis injungunt, nisi 
ut ministrent ad altare, Evangelium recitent aut canant, et nescio quas 
agant nugas. Nihil de eleemosynis, nihil de cura pauperum, nihil de tota 
illa functione, quam olim gerebant.” 8 Ita Calvinus. 

Resp. Ex Scripturis liquet praecipua diaconorum munera fuisse sacra, 
quod antiquitas omnis christiana manifesto confirmat, uti fassi sunt doc- 
tissimi scriptores Protestantici, Grotius, Beveregius, Pearsonius. Equi- 
dem Ambrosius Laurentium diaconum Sixtum pontificem appellantem ex. 
hibet: “Quo progrederis sine filio pater? Quo sacerdos sancte sine 
diacono properas? Numquam sacrificium sine ministro offerre consueve- 
ras. Quid in me ergo displicuit pater ? Num degenerem probasti ? Ex- 
perire certe, utrum idoneum ministrum elegeris. Cui commisisti Dominici 
sanguinis consecrationem, cui consummandorum consortium sacramento- 
rum, huic consortium tui sanguinis negas.” 4 Quae igitur praecipua mu- 
nera adhuc adsignantur diaconis, antiquitatis nituntur exemplo : mirum 
autem non est, si rerum adjunctis mutatis, illa eis plerumque non concre- 
datur bonorum ecclesiasticorum administratio, quae olim est concessa. 

63. Obj . 3. Etiam Hieronymi aetate diaconus nonnjsi mensarum minis- 
ter habebatur, ait enim : “Quis patiatur ut mensarum et viduarum minister 

(1) Vide apud Martenium t. ii. 1. i. c. viii. 

(2) Inst. 1. iv. c. iii. n. 9. . 

(3) Inst. L iv. c. v. n. 15. 

(4) De officiis 1. i. c. xli. 

supra eos se tumidus efferat, ad quorum preces Christi corpus sanguisque 
conficitur ?”* 

Resp, Hieronymus ut reprimat fastum quorumdam diaconorum, occa- 
sionem instituti muneris memorat. Caeterum sacra eorum munera agnoscit, 
ait enim : “ Quod Aaron et filii ejus atque levitae fuerunt, hoc sibi episco- 
pi, et presbyteri, et diaconi vindicent in Ecclesia.”* Et coelibatum adver- 
sus Jovinianum vindicans ait: “ Non mihi irascantur, sed Scripturis 
sanctis, imo episcopis, presbyteris, diaconis, et universo choro sacerdotali 
et Levitico, qui se noverunt hostias offerre non posse, si operi serviant 
conjugali.” 8 


ANIMADVERSIO. 

64. Quamvis de fide non sit diaconatum esse sacramentum, id tamen 
magno consensu tradunt theologi, Durandi et Cajetani contraria sententia 
rejecta. Equidem quum ritu sacro tradatur, et quidem haud absimili ei 
quo sacerdotium et episcopatus conferuntur, et ad munera sacra obeunda 
det facultatem, videtur omnia habere quae sacramentum constituunt : nec 
enim gratiae donum deesse putandum est. Episcopus diaconum ordinans 
dicit : “ Accipe Spiritum Sanctum ad robur, et ad resistendum diabolo et 
tentationibus ejus in nomine Domini.” Definierunt patres Tridentini 
haec verba in ordinatione haud frustra proferri, 4 quod gratiam Spiritus 
Sancti dari suadet quolibet ordinationis ritu, in quo proferuntur. Divina 
autem institutio jure optimo infertur ex ipsa Apostolorum agendi ratione ; 
nec enim proprio arbitrio tanta cum solemnitate manus imposuisse diaconis, 
et novum statuisse ministrorum ordinem censendi sunt. Scripsit quidem 
S. Cyprianus : “ Meminisse autem diaconi debent, quoniam Apostolos, id 
est episcopos et praepositos Dominus elegit, diaconos autem post ascen- 
sionem Domini in ccelos Apostoli sibi constituerunt, episcopatus sui et 
Ecclesiae ministros.” 5 Sed haec facile intelliguntur de prima diaconorum 
ordinatione, quae tamen nonnisi Christi auctoritate facta credenda est. 
Hinc concilium Tridentinum definivit : “ Si quis dixerit, in Ecclesia Ca- 
tholica non esse hierarchiam divina ordinatione institutam, quae constat ex 
episcopis, presbyteris, et ministris ; anathema sit.” 6 

(1) Ep. lxxxv. ad Evagrium. 

(2) Ibidem. 

(3) Apologia adversus Jovinianum. 

(4) Sess. xx iu. can. iv. 

(5) Ep. Ixv. ad Kogatianum episc . 

(6) Sess. xxiii. can. vi. 

CAPUT V. 

DE SUBDIACONATU ET MINORIBUS ORDINIBUS. 


65. Subdiaconatus majoris ordinis apud Latinos jam habet dignitatem, 
ex undecimo, vel saltem decimo tertio saeculo : ex quo scilicet licuit sub- 
diaconum in episcopum eligere. Decrevit Urbanus II. in concilio Bene- 
ventano, anno 1091 ; “ Nullus deinceps in episcopum eligatur, nisi qui in 
sacris ordinibus religiose vivens inventus est. Sacros autem ordines dici- 
mus diaconatum ac presbyteratum. Hos quidem solos primitiva legitur 
Ecclesia habuisse : super his solum praeceptum habemus Apostoli. Sub- 
diaconus vero, qui et ipsi altaribus ministrant, opportunitate exigente, 
concedimus, sed rarissime, si tamen spectatae sint religionis et scientiae.”* 
Innocentius III. liberam fecit facultatem e subdiaconis eligendi episcopum, 
“cum hodie” ( 'decimo tertio ineunte sacculo ) “subdiaconatus inter sacros 
ordines computetur.”® Apud Graecos minoribus ordinibus adhuc accen- 
setur. 

66. Minores ordines , apud Latinos, quatuor numerantur, scilicet mu- 
nera Acolythi, Exorcistae, Lectoris, et Ostiarii. Acolythus luminaria 
Ecclesiae accendit, et vinum et aquam ministrat in sacrificium, nomine, 
ax6te$o s pedissequum vel comitem designante, eo quod in supplicationibus 
et in missae solemniis sacros ministfos comitetur, manibus luminaria 
ferens. Exorcista nomen ab officio desumit, ejus quippe est exorcis- 
mos recitare super energumenos, ut daemone liberentur. Caeterum munus 
nonnisi a sacerdotibus hodie exercetur, et magna adhibita cautela ne quis 
daemonis assultus temere suspicetur, ubi naturalis suppetat causa. Lec- 
toris est sacras Scripturas in Ecclesia legere. Ostiario januae Ecclesiae 
custodia committitur, ut profanos prohibeat ingressu ; fidelibus liberam 
ingrediendi faciat facultatem. 

67. Quantae sint antiquitatis ordines illi, liquet ex epistola Cornelii 
pontificis ad Fabium Antiochenum, medio tertio saeculo, in qua de Nova- 
tiano, pseudo-papa, dicit : “ Ille Evangelii vindex ignorabat unum episco- 
pum esse oportere in Ecclesia Catholica, in qua tamen sciebat, presbyte- 
ros quidem esse quatuor et quadraginta ; septem autem diaconos, totidem- 
que subdiaconos ; acolythos duos et quadraginta; exorcistas et lectores 

(1) Cone. Benev. can. i. 

(2) Extra, de state et qualitate ord. prsfic. cap. ix. 

eam ostiariis, quinquaginta duos." 1 Cantores Psalmis canendis destinati 
et Fossarii, quibus cura sepeliendi mortuos incumbebat, apud veteres etiam 
commemorantur, sed ordinem non constituebant. 

68. Graeci subdiaconatum et lectoratum minores aestimant ordines, qui- 
bus officia quaedam accedunt nominibus propriis distincta. Iidem fere 
sunt sectarum omnium Orientalium mores. Psaltem subdiacono et Lec- 
tori addunt Chaldaei. 4 

69. Ex ea quae viget varietate inter Occidentales et Orientales de mino- 
rum ordinum numero et muneribus, plurimi inferunt ea esse tantum officia, 
ab Ecclesiae praesulibus instituta, et ad sacramentorum dignitatem, defi- 
ciente divina institutione, haud pertingere. 8 Aliis adversa arridet senten- 
tia. Id tamen exploratum est ea esse antiquissima, imo non dubitarunt 
Tridentini patres in doctrinae explicatione affirmare ea ab initio Ecclesiae 
viguisse : “ ab ipso Ecclesiae initio sequentium ordinum nomina, atque 
uniuscujusque eorum propria ministeria, subdiaconi scilicet, acolythi, ex- 
orcistae, lectoris, et ostiarii, in usu fuisse cognoscuntur, quamvis nop pari 
gradu.” 4 Definierunt etiam : “ Si quis dixerit, praeter sacerdotium non 
esse in Ecclesia Catholica alios ordines, et majores, et minores, per quos, 
velut per gradus quosdam, in sacerdotium tendatur ; anathema sit." 5 
Non ideo tamen de fide tenendum est minores quos recensuerunt ordines 
divinitus esse institutos, nam id definitum non est, sed esse in Ec- 
clesia Catholica minores ordines, quod quidem certissimum et notissi- 
mum est. 

70. Tonsurae caeremonia est ecclesiastica, qua tondentur capilli ad instar 
coronae, dum quis e laicorum numero in clerum cooptatur. De ejus ori- 
gine docti homines disceptant, recentioribus pluribus opinantibus mona- 
chos capillos praecidisse in poenitentiae indicium, et clericos, saeculo forsan 
sexto, eos imitatos ut mundi contemptum significarent. Caeterum Mar- 
tenius longe antea eam adhibitam censet, nam Gregorius Turonensis, qui 
eo floruit saeculo, ejus originem ad S. Petrum retulit, quod eam jam ab 
antiquis temporibus servatam ostendit. 0 Non admodum a priori senten- 
tia abhorret Calvinus : “ Unde originem habuerit clericorum tonsura, 
abunde vel ex uno Augustino constat, (cf. de opere monach. in fin. atqu. 
Retract.) Quum illo saeculo capillum non alerent nisi delicati, et qui ni- 
torem elegantiamque non satis virilem affectabant, videbatur esse non boni 
exempli, si clericis id permitteretur. Jubebantur ergo clerici vel tondere 


(1) Apud Eusebium hist. Eccl. 1. vi. c. xliii. 

(2) Euoplia p. 222. 

(3) Vide Drouenium de re sacramentaria, 1. viii. c. iii. 

(4) Sess. xxiii. Cap. ii. 

(5) Ibidem can. ii. 

(6) De antiquis Ecclesias ritibus t. ii. 1. i. c. viii. art viL citans Gregor. Turon. L i. de 
gloria martyr, c. xxvii. 

caput, vel radere, ne quam effeminati cultus speciem ‘prae se ferrent . 9 ’ 1 
Qui tonsura initiantur clericorum gaudent privilegiis, qua e /ori, canonisque 
dicuntur. Foro civili eximebantur in regnis Catholicis clerici, eorum 
causis ad ecclesiasticum tribunal deferendis, cujus privilegii jam plerisque 
in locis vix superest vestigium. Canone eorum personae sacrae habeban- 
tur, anathemate lato in eos qui violentas illis injicerent manus. 

(1) Inst 1. iv. c. xix. n. 27. 

CAPUT VI. 

DE ORDINUM MATERIA ET FORMA. 


71. Ritus quo ordinatio conficitur materia dicitur ; verba vero quae ea 
occasione proferuntur forma sunt. Inter theologos disceptatur quae sit 
materia essentialis sacerdotii, nonnulli enim solam manuum impositionem 
putant requiri ; alii instrumentorum traditionem, patenae scilicet et calicis, 
sufficere censent ; alii utramque necessariam habent. Scripturae solam 
manuum impositionem memorant, quaB a Graecis tantum adhibetur, et a 
Latinis olim, omissa instrumentorum traditione, adhibita noscitur. Igitur 
ea nobis verior videtur sententia, quae instrumentorum traditionem adjec- 
tam tradit, potestatem ordinis explicandi causa, ideoque ex lege jam re- 
quiri, quamvis sacramenti valor inde non pendeat. Quum manus bis im- 
ponantur, semel quidem ab episcopo, et presbyteris adstantibus, nulla 
voce prolata, iterum ab episcopo solo post communionem, dum dicit : 
“ Accipe Spiritum Sanctum : quorum remiseris peccata, remittuntur eis ; 
et quorum retinueris, retenta sunt et quum fiat manuum extensio, 
episcopo et presbyteris manus dexteras extensas tenentibus, dum episco- 
pus fundit orationem post primam manuum impositionem ; quaeritur quae 
manuum impositio potestatem sacerdotii conferat. Nobis videtur prima 
manuum impositio cum extensione et prece quae sequuntur totam essen- 
tiam constituere ; nara ritus ille integer moraliter unica manuum imposi- 
tio videtur, et satis definitus est ex adjunctis, ut sacerdotii potestatem 
indicet et couferat. Quod autem in Pontificali Romano vocentur deinceps 
ordinandi, ordinatorum nomine haud dato, nisi poat tradita instrumenta, 
contigisse videtur, quod instrumentorum traditione adjecta ad sacerdotii 
munus praecipuum explicandum, ad integritatem ritus requiratur, et ideo 
effectus impositionis manuum suspensus quodammodo habeatur, donec 
reipsa tradantur. Re tamen vera potestatem sacerdotii illa manuum impo- 
sitione communicari ex concilio Carthaginensi IV. colligimus, quae eam 
injungit, nulla traditionis instru m entorum facta mentione : “ Presbyter cum 
ordinatur, episcopo eum benedicente, et manum super caput ejus ten- 
ente, etiam omnes presbyteri qui praesentes sunt, manus suas juxta manum 
episcopi super caput ejus teneant. ,,, Idem habetur in libro sacramentali 

(1) Gap iii. 

S. Gregorii. Caeterum Oxoniensibus minime assentimur, qui dicunt sola 
manuum impositione, absque ullis verbis, conferri sacerdotii potestatem :* 
necesse est enim ut ritus ille verbis determinetur ad sacerdotii munus de- 
signandum et conferendum, quod semper fieri consuevisse in Eccclesia 
ipsi fatentur. 

72. Episcopatum et diaconatum sola manuum impositione tradi, ex 
Scriptura et veteri Ecclesiae consuetudine colligimus. Subdiaconatum 
vero et minores ordines censemus iis tradi ritibus quos Ecclesia pro tem- 
porum et locorum diversitate statuerit, ad officii auctoritatem designandam : 
iis quippe assentimur qui ea officia ab Ecclesiae praesulibus instituta ad 
cultus decorem existimant. 

73. Forma sacerdotii, nostra sententia, est oratio illa, quae primam 
manuum impositionem et extensionem sequitur, putamus enim eam satis 
cum actibus illis conjungi ut eorum determinet effectum, praesertim quum 
episcopi invitatio ad orandum fiat, dexteris adhuc extensis super ordinan- 
dos. Verba igitur formae nobis videntur ilia: “Exaudi nos, quaesumus, 
Domine Deus noster, et super hos famulos tuos benedictionem Sancti 
Spiritus, et gratiae sacerdotalis infunde virtutem etc. Quae dicuntur 
verba dum ultima vice manus imponit episcopus, potestatem remissionis 
peccatorum explicant, quam tamen sacerdotio, prout a Christo est consti- 
tutum, inesse credimus ; et proinde ritum illum ex Ecclesiae lege adhibitum 
ad essentiam non pertinere putamus, nam nec olim servatus est. 

74. Episcopatus formam ceuset Martenius esse prolixam illam ora- 
tionem, instar praefationis, quam episcopus post manuum impositionem 
profert, quippe quae sola antiquitus usurpata noscitur : Aliis forma est : 
“ Accipe Spiritum Sanctum quae verba proferunt episcopus consecrator, 
et assistentes duo episcopi, dum ambabus manibus caput consecrandi tan- 
gunt. Dicuntur quidem aliis in occasionibus, sicuti in ordinatione sacer- 
dotis mox vidimus, et in diaconi ordinatione ; sed quae adjiciuntur verba 
definiunt eorum vim ad effectus speciales designandos, quum simpliciter 
dicta Spiritus Sancti plenitudinem communicari indicent. 

75. Diaconatus forma juxta plurimos est : “Accipe Spiritum Sanctum 
ad robur, et ad resistendum diabolo et tentationibus ejus in nomine Domini. 
Amen.” Caeterum Martenius contendit eam non esse quadringentis annis 
multo antiquiorem ; 8 et precfcm quae ad instar praefationis est, totam for- 
mam constituere, in ea quippe dicit episcopus : “ Emitte in eos quaesumus 
Spiritum Sanctum,” qua occasione olim imponebat manus. 

76. Subdiaconatus forma verbis quae instrumentorum traditionem comi- 
tantur constat : traduntur scilicet ei calix vacuus et patena vacua, prout 

(1) “I know the grace of ordination is contained in the laying on of hande, not in 
any form of words.” Tract. 1. 

(2) De antiquis Ecclesiae ritibus 1 . 1. c. vili. Art. ix. 

in concilio Carthaginensi IV. anno 398, jubetur, 1 episcopo verba simul 
proferente, quorum tamen in illo concilio nulla fit mentio. 

77. Singulorum minorum ordinum forma in verbis pariter quae instru- 
mentoium porrectionem comitantur, constituitur. Exorcistae, Lectori, 
Ostiario ipsa quae dicuntur verba ex concilio praelaudato desumpta sunt, 1 
quod et ea quae Acolytho dicuntur indicat. 

Quae de ordinum omnium materia et forma diximus, intelligenda sunt 
salva auctoritate Eugeniani decreti pro Armenis ; quod plerique theologi 
intelligunt eas haud definire, sed mores Ecclesiae Romanae Armenis pro- 
ponere imitandos, communi quae in scholis tunc recipiebatur sententia 
adhibita. 


(1) Can. ▼. 

(2) Can. vii. viii. ix. 

CAPUT VII. 

DE ELECTIONE MINISTRORUM. 


78. Melanchton Ecclesiae, coetui scilicet cuicumque profitentium Evan- 

gelium, juxta novatorum placita, jus tribuit suos eligendi ministros* et eis 
omnem conferendi ad sacra munera obeunda auctoritatem : “ Ubicumque 
est Ecclesia, ibi est jus administrandi Evangelii. Quare necesse est Ec- 
clesiam retinere jus vocandi, eligendi, et ordinandi ministros. Et hoc jns 
est donum proprie datum Ecclesiae, quod nulla humana auctoritas Ecclesiae 
eripere potest.” 1 Calvinus contendit fideles elegisse ministros suis suffra- 
giis etiam Apostolorum aetate : refert enim Lucas (Act. 14. 23.) consti- 

tutos esse per ecclesias presbyteros a Paulo et Barnaba : sed rationem vel 
modum simul notat, quum dicit factum id esse suffragiis : zupotonjeavttsi 
inquit, *p€<rj3i*«povs xof’ exx^alav. Creabant ergo ipsi duo : sed tota multi- 
tudo, ut mos Graecorum in electionibus erat, manibus sublatis declarabat 
quem habere vellet. Nempe sic Romani historici non raro loquuntur, 
consulem, qui comitia habuerit, creasse novos magistratus, non aliam ob 
causam, nisi quia suffragia receperit, et populum moderatus sit in eli- 
gendo.”* 

79. Sectarii fere omnes Calviniana de electione ministrorum propugnant 
placita, praesertim in his provinciis, ut reipublicae formam etiam in rebus 
sacris exhibeant. Qui apud Presbyterianos seniores regimine fungentes 
dicuntur, populi praedicantur delegati, pastorum in regimine consortes. 8 
Eliguntur idcirco a coetibus quibus praeficiendi sunt, qua ratione et diaconi 
suum sortiuntur honorem. Candidati sacri ministerii licentiam praedicandi 
'a presbyterio, coetus scilicet cujuslibet rectoribus, accipiunt, praemisso 
examine, sed nullo ordinationis ritu peracto ; 4 et ad tempus suscipiuntur, 
tyrocinium veluti ponentes. Licentiam revocat presbyterium, si licentiatus, 

(1) De potestate et primatu Pap©, apud Walchium Introd. L L c. v. §. xvL p. 621. 

(2) Inst 1. iv. c. iii. u. 15. 

(3) M Ruling elders are properly the representatives of the people, chosen by them 
for the purpose of exerdsing goverament and discipline, in conjunction with pastors or 
ministers.” Form of Goverament ch. ▼. 

(4) “ Presby teries shall license probatione» to preach the Gospel, that after a com- 
petent trial of their talenta, and receiving from the churches a good report, they may in 
due time ordain them to the sacred office.” Ibidem ch. xiv. n. L 

postquam per tempus satis diuturnum praedicationi vacaverit, haud profu- 
turus ecclesiis videtur. 1 Quod si bene ei successerit praedicanti, et popu- 
lus ad eum in pastorem eligendum pronus sit, coetus convocatur, ut suf- 
fragiis majoris numeri probatus, ordinatio ejus decernatur. 9 Baptistae 
dicunt rationem a Christo statutam qua qui a Sancto Spiritu ad munus 
episcopi idoneus fit, ad ejus exercitium vocetur, esse communia ecclesiae 
ipsius suffragia. 8 Methodistae episcopales dicunt episcopum eligendum 
esse a c<Btu generali, quem Collationem Generalem vocant. 4 

80. Apud Catholicos res est explorata omnem in Ecclesia potestatem a 
Christo derivari, qui Petro et Apostolis quam a Patre acceperat potestatem 
communicavit, a quibus proinde in caeteros omnes sacros ministros deriva- 
tur. Error igitur est prorsus contrarius fidei Catholicae, sacram potesta- 
tem penes coetum fidelium esse, ab eo in electos a se ministros derivan- 
dam. Caeterum ipsa designandi ministros ratio ad disciplinam referenda 
est, quam praesules Ecclesiae pro data sibi a Domini potestate moderantur ; 
ideoque quae, ipsis sancientibus, obtinuerit qualibet aetate, probanda est, 
utpote e legitima auctoritate profecta. 

PROPOSITIO. 

Jus eligendi sacros ministros divina ordinatione penes populum 
fidelem non est ; sed penes Ecclesise rectores , praesertim summum Pon- 
tificem. 

Probatur /. ex Scripturis. 

81. Christus Apostolos ad sacrum ministerium vocavit, eosque monuit 
totam quam exercere debent auctoritatem ab ipso derivari : “Non vos me 
elegistis, sed ego elegi vos, et posui vos ut eatis, et fructum afferatis, et 
fructus vester maneat.” 5 Eos instar sui mittit : “ Sjcut misit me Pater, et 
ego mitto vos.” 0 “ Data est mihi omnis potestas in coelo et in terra. Euntes 

ergo docete omnes gentes, baptizantes eos Et ecce ego vobiscum 

sum omnibus diebus, usque ad consummationem saeculi.” 7 Missio igitur 

(1) Form of Government, n. xi. 

(2) “ When any probationer shall have preached so much to the satisfaction of any 
congregation, as that the people appear prepared to elect a pastor, the session shall take 
measures to convene them for this purpose.’ Ibidem ch. xv. n. i. 

(3) u The way appointed by Christ for the calling of any person, fitted and gifted by 
the Holy Spirit, unto the office of bishop, or elder, in a church, is that he be chosen 
therennto by the common suffrago of the church itself.” B aptis t Confession of faith, 
ch. xxvii. 

(4) “ The General Conference shall elect a bishop.” The doctrines and discipline of 
the Methodist Episcopal Church, Section iv. 

(5) Joan xv. 16. 

(6) Ibidem xx. 21. l 

(7) Mat. xxviii. 18. 

divina» et docendi jus a Christo in Apostolos derivatum et penes eos con- 
stitutum est, a quibus proinde in caeteros profluat necesse est. Petro 
autem praesertim, clavium regni imagine adhibita, summa potestas omnium 
quae ad regni administrationem pertinent ; et ideo constituendi magistratus 
saeros et ministros, tradita est. Pascere etiam agnos et oves jussit illi 
Christus, et eum ovilis totius pastorem constituit • Illius est igitur curare 
ut praebeantur omnibus salutis pascua, inferioribus pastoribus constitutis. 

82. Spiritu Sancto jubente Paulus et Barnabas impositione manuum 
sacra potestate aucti sunt ; qui et ipsi singulari auctoritate constituerunt 
“ per singulas Ecclesias presbyteros." 1 Timotheum edocuit Paulus de 
dotibus sacrorum ministrorum, penes ipsum totum judicium ponens: 
“ Manus cito nemini posueris.” 8 “ Quae 'audisti a me per multos testes, 
haec commenda fidelibus hominibus, qui idonei erunt et alios docere." 8 
Titum a se relictum Cretae dicit, ut sua auctoritate constitueret presbyte- 
ros : “ Hujus rei gratia reliqui te Cretae, ut ea quae desunt corrigas, et 
constituas per singulas civitates presbyteros.” 4 

Probatur II. ex vetustissima consuetudine. 

83. Qui primi constituti sunt episcopi et presbyteri in varias gentes 
missi ad Evangelium praedicandum, suam missionem, auctoritatem et po- 
testatem ab Ecclesiae praesulibus qui eos designarunt et consecrarunt, ac- 
ceperunt, absque ulla populi electione. Sic de missis a Petri sede constat, 
Innocentio I. testante : “ cum sit manifestum in omnem Italiam, Gallias, 
Ilispanias, Africam, atque Siciliam, insulasque adjacentes, nullum insti- 
tuisse Ecclesias, nisi eos quos venerabilis Petrus, aut ejus successores 
constituerunt sacerdotes.” 5 Sic Patritius in Hiberniam, Augustinus in 
Angliam, Bonifacius in Germaniam missi sunt, pontificum Romanorum 
auctoritate. 

84. Constat etiam qualibet aetate sacros ministros constitutos a praesuli- 
bus absque ulla electione plebis, etiam dum disciplina plerumque fidelibus 
aliquas permitteret partes in iis designandis. Sic Cyprianus Aurelium a 
se ordinatum, Celerinum quoque et alios clero populoque inconsulto, re- 
fert: “In ordinationibus clericorum, fratres charissimi, solemus vos ante 
consulere, et mores ac merita singulorum communi consilio ppnderare : 
sed expectanda non sunt testimonia humana, cum praecedunt divina suffra- 
gia. Aurelius, frater noster, illustris adolescens, a Domino jam probatus, 
et a Deo vocatus est, in annis adhuc novellus, sed in virtutis ac fidei laude 
provectus. . . . Hunc igitur, fratres dilectissimi, a me et a collegis, qui 

(1) Act. xiv. 22. 

(2) I. Tim. v. 22. 

(3) II. Tim. ii. 2. 

(4) Tit. i. 6. 

(5) Ep. xxv. ad Decentium, Eugubinum. 

praesentes aderant, ordinatum sciatis ; quod vos scio et libenter amplecti, 
et optare tales in Ecclesia nostra quamplurimos ordinari.” 1 

85. Caelestinus I. de electionibus ministrorum agens, dicit : “ Docendus 
est populus, non sequendus ; nosque, si nesciunt, eos quid liceat, quidve 
non liceat, commonere, non his consensum praebere debemus.” 8 

Probatur III. conciliorum auctoritate . 

86. Concilium Laodicenum, quarto saeculo habitum, decrevit: “Non 
est permittendum turbis electionem eorum facere qui sunt ad sacerdotium 
promovendi .”— tTtcfpsrteiv taj ixh Oyas rCouio^ou, <tu*r fisMuovtov 

xd^us^ac ii$ Uparfeiov. 9 

Concilium Romanum sub Martino Papa, decrevit pariter : “ Non licet 
populo electionem eorum qui ad sacerdotium promoventur, sed in judicio 
episcoporum sit.” 4 

# Concilium Nicjsnum II. statuit : “ omnem electionem, quae fit a ma- 
gistratibus, episcopi, vel presbyteri, vel diaconi, irritam manere. Oportet 
eum qui est promovendus ad episcopatum ab episcopis eligi.”* 

Concilium TV. Constantinopolitanum, quod est VIII. Generale, de- 
crevit : “ Sancta et universalis synodus definit, neminem laicorum princi- 
pum vel potentum semet inserere electioni vel promotioni patriarchae, vel 
metropolitani, vel cujuslibet episcopi, praesertim cum nullam in talibus 
potestatem quemlibet potentium vel caeterorum laicorum habere conveniat, 
sed potius silere, ac attendere sibi, usquequo regulariter a collegio Ecclesiae 
suscipiat finem electio futuri pontificis.” 8 

Probatur III. ratione theologica. 

87. . Quum omnis sacra potestas a Deo derivetur, nec enim populus in 
sacra jus aliquod habet, ministrorum per quos exercenda sit designatio a 
divina voluntate omnino repetenda est. Nihil autem probat Deum populo 
fideli jus electionis contulisse. Ergo credendum est ministros designandi 
jus penes eos manere, quibus ipsa sacra potestas concessa est, Apostolos 
scilicet et eorum successores. 

OBJECTIONES SOLVUNTUR. 

88. Oh j. 1. Petrus multitudini fidelium, fere centum viginti hominibus 
constanti, proposuit electionem alicujus in locum Judae sufficiendi, Apos- 
tolico proinde augendum munere. Illi autem statuerunt duos, quorum 
unus divino judicio, sortibus datis, comprobatus est. Ergo ab ipsis Ec- 
clesiae exordiis eligendi jus penes populum esse in confesso erat. 

(1) Ep. ccxiii. alias xxxiii. 

(2) Ep. v. ad episcopos Apul. et Calabr. 

(3) Can. xiii. apud Harduin. t. 1. coi. 784. 

(4) Cit. apud Martinum Bracarensem c. 1. Decr. 

(5) Can. iii. 

(6) Can. xxviii. 

Vol. IV.— 5 

Resp. Optime animadvertit S. Chrysostomus Petrum solum potuisse? 
aliquem designare qui in Apostolorum collegium adscisceretur ; sed fideli- 
bus fecisse facultatem aliquos proponendi, ne videretur alicui nimis favere : 
“ An non licebat ipsi Petro eligere ? Licebat, et quidem maxime : verum 
id non fecit, ne cui videretur gratificari.” 1 Caeterum statuit eum seligen- 
dum ex iis qui cum Apostolis versati erant totum illud temporis spatium 
quod a baptismate Joannis ad ascensiouem Christi effluxerat. Ea apposita 
conditione periculum pravae electionis amovebatur, quum constans et fide- 
lis discipulus tantum proponi posset. Praeterea penes ipsum erat popuLi, 
arbitrium confirmare, quod tamen Dei ipsius judicio, sortibus jactis, remi-. 
sit. In tdta illa re praeclarum dedit exemplum animi moderationis, qua 
summam potestatem exercere oportuit ; sed nihil de jure suo remittit, qui 
aliis quasdam permittit partes, supremo judicio sibi reservato. 

89. Obj. 2. Duodecim Apostoli convocarunt multitudinem discipulo- 
rum, ut diaconi eligerentur ; et iis reliquit liberam electionem : “ Consid- 
erate ergo, fratres, viros ex vobis boni testimonii septem.” 3 Eorum arbi^ 
trium etiam secuti sunt, nam electis imposuerunt manus. 

Resp. Occasio diaconos instituendi fuit specialis, scilicet “ murmur Grae-, 
eorum adversus Hebraeos, eo quod despicerentur in ministerio quotidiano 
viduae eorum.” Maxime idcirco opportunum erat electionem eorum 
quibus ministerium illud committendum foret, ipsis discipulis permittere» 
ut omnis murmurandi praetextus tolleretur. Caeterum non omiserunt 
Apostoli illos monere quales eligere oporteret, nempe “ plenos Spiritu 
Sancto et sapientia.” Quod autem electis imposuerint manus, indicio est 
eos tales visos fuisse ipsis Apostolis, quamvis Nicolaus deinceps a tanto 
sanctitatis fastigio delapsus esse a nonnullis censeatur. 

90. Obj. 3. Paulus et Barnabas non dicuntur suo usi esse arbitrio in 

designandis presbyteris, sed innuitur eos plebis suffragia secutos esse : 
zsifxytovqowtss. Hujus vocis vis in novo Testamento patet ex II. Cor. 
viii, 19. ubi de discipulo dicitur : “ordinatus est ab ecclesiis 

comes peregrinationis nostrae.” 

Resp . De fidelibus suffragantibus nihil prorsus pi#re loco dicitur, vox 
enim, quaecumque sit ejus vis, ad Paulum et Barnabam refertur. Quum 
igitur inepte diceretur hos suffragiis suis constituisse presbyteros, cogimur 
eam de manuum impositione intelligere, quam Paulus ipse testatur a se in 
Timothei ordinatione adhibitam. Graecorum usus, qui eadem voce hanc 
designant, epotovta, manifesto huic interpretationi suffragatur. Quod 
autem ad alterum locum pertinet, si vox ad electionem seu designationem 
referatur, sensus ex adjunctis satis definitur, scilicet elegerunt eum fideles 
ut Paulo foret comes eleemosynas eorum nomine Hierosolymas ferenti, 
vel aliud suscipienti iter eorum causa. Saepe contingit voces sensu ali- 

(1) In Act. 1. 

(2) Act. vi. 3, 

S 

quanto diverso sumi : quapropter mirum non est eam quae usu profano 
electionem suffragiis significabat, nonnumquam eo sensu a sacris scripto- 
ribus usurpari ; quam tamen ad impositionem manuum, qua sacra potestas 
conferebatur, alias traduci ex dictis apertissime constat. 

90. Obj. 4. Cyprianus agnoscit populum divina lege habere potestatem 
eligendi dignos sacerdotes, vel indignos recusandi : “ Propter quod plebs 
obsequens praeceptis Dominicis, et Deum metuens, a peccatore praeposito 
separare se debet, nec se ad sacrilegi sacerdotis sacrificia miscere, quando 
ipsa maxime habeat potestatem, vel eligendi dignos sacerdotes, vel indig- 
nos recusandi, quod et ipsum videmus de divina auctoritate descendere, ut 
sacerdos plebe praesente sub omnium oculis deligatur, et dignus atque 
idoneus publico judicio ac testimonio comprobetur.” 1 

Resp. Ex ipsa verborum serie patet Cyprianum populo testimonium de 
eligendorum meritis adscribere, potius quam ipsam electionem, quamvis 
eos eligendi habere potestatem dicat, eo quod testando, electionem veluti 
determinarent. Quod autem ipsi non eligerent, ex verbis illis : “ plebe 
praesente:” colligitur. Divina, quam allegat, auctoritas ex exemplis 
Eleazari a Moyse coram populo designati, Matthiae, et diaconorum, fideli- 
bus proponentibus, ad sacra munera assumptorum, derivata est, quae ad 
jus divinum adstruendum non valent: nec enim ipse aliud vult inferre 
quam coram plebe ministros sacros designandos, ut de meritis eorum con- 
stet. “ Coram omni synagoga jubet Deus constitui sacerdotem, id est 
instrui et ostendi ordinationes sacerdotales, nonnisi sub populi assistentis 
conscientia fieri oportere, ut plebe praesente, vel detegantur malorum 
crimina, vel bonorum merita praedicentur.” 3 Haec ideo urget quia Basilides 
et Martialis, libellis idololatriae commaculati, in episcopatum absque ulla 
electionis forma se ingesserant. 

92. Obj. 5. Vetus fuit mos ut sacri ministri omnes a fidelibus eligeren- 
tur, cujus vestigia in ordinationis ritu plura occurrunt. Sic Episcopus 
clerum populumque de sacerdotii candidatis alloquitur : “ Par eorum debet 
esso sententia quorum causa communis existit. Neque enim fuit frustra 
a patribus institutum, ut de electione illorum, qui ad regimen altaris ad- 
hibendi sunt, consulatur etiam populus : . . . Sententia est expetenda 
multorum. Itaque, quid de eorum actibus aut moribus noveritis, quid de 
merito sentiatis, libera voce pandatis.” Ipsos ordinandos alloquens dicit : 
“ filii dilectissimi, quos ad nostrum adjutorium fratrum nostrorum arbitrium 
consecrandos elegit.” 3 

Resp. Viguit aliquando disciplina, qua sacri ministri in publico cretu 
eligebantur, populo testimonium de moribus ferente, et vota sua de eorum 


(1) L. i. ep iv. alias lxvii. 

(2; Ibidem. 

(3) Pontificale Romanum, de ordinatione Presbyteri. 

ordinatione enuntiante : sed praecipuae partes erant episcoporum, qui fide' 
lium suffragia sequi haud tenebantur, uti ex Caelestini verbis quae recita- 
vimus liquet. Nullum jus in designandis sacris ministris fidelibus unquam 
tributum constat, quamvis aliquando usurpatum ;* sed quasdam adsignatas 
partes ad notitiam morum comparandam, et ad animos conciliandos ; “ quia 
de vita et conversatione praesentandi, quod nonnumquam ignoratura pluri- 
bus* scitur a paucis ; et necesse est, ut facilius ei quis ebedientiam exhibeat 
ordinato, cui assensum praebuerit ordinando." Ita Pontificale Romanum. 

93. Obj . 6. Canones decernunt eum episcopum haud habendum qui n 
clero populoque non fuerit electus. 

Resp. Vigentem qualibet aetate disciplinam canones servandam jubent* 
ideoque qui alia ratione fuerit ad episcopatum evectus, pro intruso habent, 
et illegitimo. Profecto populi partes in episcopis designandis ad testimo- 
nium de moribus praecipue referebantur, electione facta a clero, vel ab 
episcopis provinciae, Metropolita eam confirmante. Id"ex Cypriano habe- 
tur : “ Propter quod diligenter de traditione divina et apostolica observar 
tione servandum est et tenendum, quod apud nos quoque et fere per pro- 
vincias universas tenetur, ut ad ordinationes rite celebrandas ad eam ple- 
bem cui praepositus ordinatur, episcopi ejusdem provinciae proximi quique 
conveniant, et episcopus deligatur plebe praesente, quae singulorum vitam 
plenissime novit, et uniuscujusque actum de ejus conversatione perspexit." 2 
S. Leo satis declarat plebis desiderii rationem haberi, sed electionem penes 
clerum esse: “Nulla ratio sinit, ut inter episcopos habeantur, qui nec 
a clericis sunt electi, nec a plebibus sunt expetiti, nec a comprovincialibus 
episcopis cum Metropolitani judicia consecrati." Judicium igitur Metro- 
politae ad electionis firmitatem requirebatur. 

94. Obj . 7. Saltem constat electionem ministrorum in publicis comitiis, 
plebe praesente, et testimonium ferente, juxta traditionem divinam et apos- 
tolicam observationem esse habendam. Ergo utrique repugnat ratio in 
Ecclesiam Romanam invecta. 

Resp . Cyprianus latiori sensu eas voces adhibuit, ut ostenderet publi- 
cas ministrorum electiones exempla habere in Scripturis relata, Eleazari 
scilicet, Matthiae, et diaconorum ; traditione divina illud, apostolica obser- 
vatione haec intelligens. Caeterum nullum praeceptum divinum allegavit ; 
quod ex hujusmodi exemplis adstrui nequit. Illa ratio designandi minis- 
tros eas habet utilitates quas recensuit, sed et plurima graviaque incom- 
moda secum ferre tristi noscitur experientia. Ob turbas saepius concitatas 
cum plurimorum caede oportuit eam deserere; qua disciplinae mutatione 
nihil juri divino, vel populi fidelis juribus derogatum est; testimonia enim 
de meritis candidatorum adhuc excipiuntur a praesulibus, eorum nomini- 

(1) Vide Chrys. 1» iii. de Sacerdotio. 

(2) Ep. Ixvii. 

(3) Ep. ad Rusticum Narbonens. 

bus diebus aliquot ante ordinationem publice propositis. De praesulibus 
quidem eligendis id non fit, sed suo utuntur jure Ecclesiae rectores in 
ratione statuenda quae temporibus locisque variis videtur accommodata. 

95. Obj. 8. In plerisque regnis catholicis episcopi a regibus nominan- 
tur, qui quum nullum speciale jus in sacris ministris designandis habeant, 
populi partibus hac in re fungi censendi sunt: ideo penes populum in re- 
publica designandi sacros ministros potestas manet. 

Resp. Quascumque sustineant partes reges catholici in episcopis desig- 
nandis, ex Pontificum concessione derivatum est, et Concordatis stabili- 
tum. Nullum jus in iis est agnitum ; sed quum plurimis beneficiis ditave- 
rint Ecclesiam, et ejus jura tueri in se susceperint, aequum visum est iis nomi- 
nandi episcopos dare facultatem, reservato Pontifici jure rejiciendi quos tanto 
munere indignos judicarent. Re quidem vera privilegia hujusmodi a pon- 
tificibus fere invitis saepe extorta sunt, et in damnum cesserunt Ecclesiae: 
sed semel concessa, ad disciplinam pertinent, quae concessione et sanctione 
pontificia nititur. Nullum jus inde probari potest regio muneri inhaerens, 
vrel ex coetu fidelium derivatum : nec ideo in exemplum trahi potest ut jus 
populo alias adstruatur. 

96: Obj . 9. Inhaeret cuilibet cmtui jus suos eligendi ministros, ut sibi 
consulat. 

Resp. Coetus sacer, qualis est Ecclesia, Christum habet auctorem, et 
jura omnia ab illo derivat. Fideles in rebus divinis nihil habent juris, sed 
omnino pendent ab ipsius voluntate, quam amplecti grato animo decet. Id 
igitur tantum respiciendum est, quibusnam concesserit sacram potestatem, 
et in mandatis dederit regere Ecclesiam ; eorum enim est designare quos 
potestatis et auctoritatis haeredes faciant et traduces. 

ANIMADVERSIONES. 

97. De disciplinae varietate in sacris designandis ministris aliqua occur- 
runt dicenda. Constat sacerdotes et clericos inferiores libero jure ab 
episcopis semper ordinari consuevisse, quamvis testimonium populi ^le 
moribus exquireretur. Episcopi qui ad populos traducendos ad fidem 
destinabantur, libero etiam jure ab aliis consecrabantur episcopis, servatis 
tamen juribus sedium praecipuarum. Cuilibet patriarchae intra suam 
ditionem i%ov6i<* plena potestas erat ordinationes faciendi, quae in metropo- 
litarum consecratione praesertim exercebatur, his ab episcopis provinciae, 
instar aliorum episcoporum electis. Penes episcopos cujuslibet provinciae 
erat jus praecipuum eligendi episcopos in sedes quae forsan vacaverint, 
quod tamen fiebat plerumque publico in ccetu, plebe cleroque adstantibus, 
et eorum votorum et testimoniorum haud neglecta ratione : “ ut plebe 
praesente,” inquit Cyprianus, “ vel detegantur malorum crimina, vel 
bonorum merita praedicentur, et sit ordinatio justa et legitima, quae 

5 * 

omnium suffragio et judicio fuerit examinata.” 1 Plurimae quae occasione 
electionum publicarum excitatae sunt turbae, in causa fuerunt cur ea desig- 
nandi sacros ministros ratio derelicta fuerit. Questi sunt patres concilii 
Bituricensis anno 1276 de electionum libertate a turbis impedita : “ Mul- 
titudine populi per iniquitatis filios concita in electores impetum faciente, 
electiones ipsae in nonnullis Ecclesiis impediuntur totaliter.” 2 Canonicis 
Ecclesiae cujuslibet Cathedralis jus eligendi episcopos decretalibus Gre- 
gorii IX. tributum est. Patriarcharum Alexandrini, Antiocheni, et Hiero- 
solymitani serie deficiente, episcopus Romanus, qui jus suum in ordina- 
tionibus intra occidentalis patriarchatus limites praesertim exercebat, et in 
Patriarcharum electione confirmanda, debuit prospicere aliis per totum 
orbem ecclesiis, vi sumini sui muneris, et solicitudinis pastoralis. Hinc 
factum ut potestas ejus hac in re magis se explicuerit, progrediente tem- 
pore. Joannes XXII. jus designandi episcopos omnes Sanctae Sedi re- 
servavit. In Metropolitarum designatione seu confirmatione in patriarchatu 
occidentali semper consuevit jus suum exercere, cujus insignia exempla 
habentur in Cantuariensis Ecclesiae septuaginta fere praesulibus, a S. Au- 
gustino, Anglorum Apostolo, ad tempus usque Henrici VIII., deinceps et 
Mariae, quorum plures sunt a Summis Pontificibus consecrati, caeteri 
saltem probati. Eorum seriem novissime exhibuerunt Anglicani, succes- 
sionem Apostolicam sibi frustra vindicantes, quum serius catena apud eos 
desierit. 

98. Quae in foederatis provinciis nunc oblinet ratio designandi episco- 
pos, est, ut ab episcopis omnibus tres commendentur sacerdotes, e quibus, 
si ita Summo Pontifici videatur, designetur episcopus. 3 Sacerdotes et 
alii inferioris ordinis clerici ab episcopis singulis, prout in Domino visum 
fuerit, ordinantur, et ad sacra deputantur munera. 

(1) Ep. lxvii. 

(2) Can. i. 

(3) Vide Cone. prov. Baltimor. ii. 

CAPUT VIII. 

DE ORDINUM MINISTRO. 


§. I. De ministro necessario. 

99. Episcopum omnes ordines conferre posse constat: tonsuram vero 
et minores ordines, imo et subdiaconatum facultatem impertiendi dari 
posse sacerdoti a Summo Pontifice indubium est, nam Abbatibus consuevit 
id concedi. Utrum pontifex posset indulgere ut diaconatus etiam confera- 
tur quaesitum est, induito quodam Innocentii VIII. anno 1489 allegato, 
quo ea datur facultas Abbati Cisterciensi, quod tamen genuinum esse vel 
integrum plures negant. Apud Theologos jam obtinuit sententia, quae 
negat sacerdotem posse diaconatum, multo minus presbyteratum, etiam ex 
pontificis concessione, impertiri. De fide est eam quam episcopi habent 
ordinandi potestatem non esse illis cum presbyteris communem, ita enim 
fert Tridentina definitio : “ Si quis dixerit, episcopos .... non habere 
potestatem . . . ordinandi ; vel eam quam habent, illis esse cum presby- 
teris communem, anathema sit.” 1 

100. Apud Anglicanos in confesso est solum episcopum posse episco- 
patum, presbyteratum, et diaconatum, quos tres agnoscunt ordines, con- 
ferre. Presbyteriani ritum ordinationis a ministro qui coetui cuilibet 
praeest, una cum presbyterio, quod tribus saltem ministris cum senioribus 
laicis constat, perfici docent, manuum impositione, dexteris deinceps datis 
in consortii indicium. Baptistae, qui suam a Presbyterianis originem 
ubique produnt, a presbyterio manus imponendas docent. Methodist» 
episcopales ad Joannem Wesley, sectae suae auctorem, sui episcopatus 
originem referunt, eum scilicet, presbyterum licet, suarum nfenuum impo- 
sitione Thomam Coke, presbyterum alterum ejusdem Ecclesiae Anglica- 
nae, in episcopale officium segregasse dicunt, et in mandatis ei dedisse ut 
Franciscum Asbury pari ratione ad idem munus eveheret. 

FROPOSITIO. 

Episcopi habent potestatem ordinandi , quse non est iUis cum presby- 
teris communis . 

Probatur L ex Scripturis . 

101. Apostoli diaconis imposuisse manus leguntur : Saulus et Barnabas 

(1) Sess. xxhk can> vii 

constituerunt per Ecclesias sacerdotes, nonnisi postquam manuum imposi- 
tione episcopale munus susceperant. Timotheus et Titus, episcopali 
auctoritate praediti, presbyteros per Ecclesias constituere jussi sunt. 

Probatur II. antiquissima et perpetua Ecclesiae consuetudine . 

102. Constitutiones dictae Apostolicae vetustissimam exhibent consuetu- 
dinem, juxta quam episcopus a tribus episcopis consecratur, presbyter ab 
uno episcopo, diaconus pariter. 1 

Probatur III. traditione . 

103. S. Athanasius Ischirae exprobravit eum non esse presbyterum 
quum Colluthus, qui ei manus imposuerat, simplex esset sacerdos. 9 S. 
Epiphanius ex eo praecipue capite Aerii haeresim refellit, quod ordines 
conferendo episcopi patres fidelium gignant : “ Quinam fieri potest, ut is 
presbyterum constituat, ad quem creandum manuum imponendarum jus 
nullum habet? Ordo siquidem episcoporum ad gignendos patres praeci- 
pue pertinet; hujus enim est patrum in Ecclesiae propagatio; alter cum 
patres non possit , filios Ecclesiae lotionis regeneratione producit. 8 S. 
Hieronymus in eo eminere episcopi dignitatem fatetur : “ Quid facit, ex- 
cepta ordinatione, episcopus, quod presbyter non faciat? 4 S. Chrysosto- 
mus : “ Sola namque ordinatione superiores sunt, atque hinc tantum viden- 
tur presbyteris praestare.” 5 

Probatur IV. antiquissimis ritualibus. 

104. Libri omnes rituales etiam antiquissimi ordinum conferendi ratio- 
nem describentes, episcopum ministrum exhibent: quod testimonium est 
insigne vetustae traditionis. Accedit omnium sectarum orientalium con- 
sensio, moribus comprobata et documentis. 6 

OBJECTIONES SOLVUNTUR. 

105. Obj. 1. Apostolus de impositione manuum presbyterii loquens, 
presbyterorum intelligit coetum, qui scilicet ministris sacris et laicis recto- 
ribus constat : Ergo episcopi non habent potestatem ordinandi, quae non 
sit presbyteris communis, imo et laicis ad regimen evectis. 

Resp. Fassus est Calvinus officium presbyteratus illic designari, 
quum alias dicat Paulus impositione manuum suarum sacri ordinis 
donum Timotheo communicatum. Caeterum quum Timotheus episcopali 
insignitus sit charactere, nil obstat quin presbyteros plures operam Paulo 
eum consecranti praestiterint, quos tamen episcopos fuisse omnino verosi- 
mile est. Simplices quidem sacerdotes etiamnum aliquando adstant episcopo 

(1) Constit. Apost 1. viii. cap. xvi. 

(2) Apologia contra Arian. n. 12. 

(3) Hser. lxxv. 

(4) Cap. v. 

(5) Hom. xi. in i. ep. ad Timoth. n. i. 

(6) Vide opus de la perpetui^ de la foi t. v. 1. v. c. v. 

consecranti, episcoporum adsistentium tenentes locum; idque contingere 
potuit Paulo Timotheum consecrante, quin jus illum ordinandi inde illis 
probaretur competere. Caeterum seniores larcos eo loci intelligere ab usu 
loquendi sacrorum scriptorum, et a tota traditione abhorret. 

107. Obj, 2. Concilium Ancyranum anno 3L14 decrevit: “Vicariis 
episcoporum, quos Graeci chorepiscopos vocant, non licere vel presbyte- 
ros, vel diaconos ordinare .... sine praecepto episcopi.” 1 Ita et alia 
concilia, quae idcirco potestatem ordinandi presbyteris, quales erant chor- 
episcopi, communem esse agnoverunt, quamvis, ordinis causa, venia 
episcopi exquirenda foret. 

Resp, Chorepiscopi nonnulli episcopali insigniti fuerunt charactere, 
aliis eo carentibus. Hinc factum est ut nonnullis liceret sacros conferre 
ordines, licentia episeopi qui dioecesi praeerat impetrata. Episcoporum 
“ qui voluerint in presbyterii ordine, ubi prius fuerant, ut presbyteri resi^ 
dere,” mentio fit in ipsis canonibus Ancyranis, quos chorepiscopos saepe 
eonstiiutos verosimile est. De hujusmodi chorepiscopis agit manifesto 
concilium Antiochenum : “ Qui in vicis vel possessionibus chorepiscopi 
nominantur, quamvis manus impositionem episcoporum perceperint, et ut 
episcopi consecrati sint, tamen s. synodo placuit, ut modum proprium re- 
cognoscant. . • . Nec presbyterum vero nec diaconum audeant ordinare 
praeter civitatis episcopum.”* 

107. Obj, 3. Narrat Cassianus Danielem monachum a Paphnutio, qui 
pater erat monachorum, diaconatus et presbyteratus ordine insignitum 
fesse.* 

Resp . Cassiani verba de Daniele ob meritum puritatis et humilitatis 
suae ad diaconi et presbyteri munera provecto, intelligenda sunt, quin 
Paphnutius eos ordines contulerit. Ea ratio loquendi consuevit usurpari, 
de praesule Regulari, quod subditum “ presbyterii honore provexit,” quum 
feum provehendum episcopo obtulerit. 

108. Obj, 4. Grassante Ariana haeresi, et relegatis episcopis, Flavianud 
et Diodorus presbyteri episcopis novis ecclesias commiserunt, idcirco 
magna laude cumulati. 

Resp, Nemo dixit illos presbyteros episcopos creasse, quod enim re- 
fertur de cura Ecclesiarum episcopis quibusdam, quos noverant sanae esse 
fidei, commissa, seu potius de precibus illis porrectis ut viduatis Ecclesiis 
subvenirent, intelligendum est. Profecto apud omnes constabat neminem 
episcopali charactere carentem posse sacros ordines conferre, ut Eusebius 
Samosatensis episcopus, militari habitu indutus, vacantes circumivisse 
Ecclesias referatur, et presbyteros et diaconoso rdinasse, ad fidelibus con- 
sulendum. 4 

(1) Can. xiii. 

' (2) Can. x. Tom. i. coli Hard. coi. 597. 

(3) Collat. iv. c. 1. 

(4) Theodorei, hist. 1. iv. c. xiii. 

§. II. De MINISTRO LEGITIMO. 

109. Ab episcopo igitur presbyteratus et diaconatus ordine* conferri 
possunt ; sicut et caeteri ordines, qui aliquando conferuntur ab Abbatibus 
aliisve r episcopali charactere haud insignitis. Nec tamen licet absque 
discrimine ea uti potestate, nam jussit concilium Triden tinum, ut “ unus- 
quisque a proprio episcopo ordinetur: si secus Eat, ordinans a collatione 
ordinum per annum ; et ordinatus a susceptorum ordinum executione, 
quamdiu proprio ordinario videbitur expedire, sit supensus.” 1 Olim 
quidem laicis hominibus ad quemcumque praesulem se conferre licuit, et 
ab eo sacros suscipere ordines ; non item clericis, nam inter canones 
Nicaenos legitur: “ Si quis ausus fuerit aliquem qui ad alterum pertinet 
ordinare in suam Ecclesiam, cum non habeat consensum episcopi ipsius 
a quo recessit cleiicus : irrita sit hujusmodi ordinatio.” 9 Episcopus pro* 
prius dicebatur olim ille in cujus dioecesi quis natus est, qui episcopus 
originis nunc vocatur. Episcopus beneficii etiam proprius nunc habetur, 
ex quo scilicet Clemens IV. ordinandum permisit qui beneficium in dioe- 
cesi aliqua obtinuit. 8 Domicilium etiam jus praebet ut ab episcopo in 
cujus dioecesi quis versatur suscipiat ordines, sanciente hunc .titulum Boni* 
facio VIII. 4 Ut fraudibus obviam iretur decrevit Innocentius XII. : “ sub- 
ditus ratione domicilii ad effectus suscipiendi ordines, is dumtaxat censea- 
pir, qui licet alibi natus fuerit, illud tamen adeo stabiliter constituerit in 
aliquo loco, ut vel per decennium saltem in eo habitando, vel majorem rerum 
ac bonorum suorum pariem cum instructis aedibufc in locum ejusmodi 
transferendo, ibique insuper per aliquod considerabile tempus commorando* 
satis superque suum perpetuo ibidem permanendi animum demonstraverit; 
et nihilominus ulterius utroque casu se vere et realiter animum hujusmodi 
habere, jurejurando affirmet.” 5 Regulares ordinandi sunt ab episcopo in 
cujus dioecesi monasterium est situm, uec possunt ad alium remitti, nisi 
episcopus dicecesanus absit, vel ordinationes non sit habiturus. 8 Vicarius 
Generalis litteras dimissoriales clericis saecularibus ad suscipiendos ab 
alieno episcopo ordines non valet concedere, nisi proprius episcopus diu 
absit in regionibus longinquis, vel speciali mandato hanc ei delegaverit 
potestatem. 7 Nec Vicarius Capitularis, qui scilicet a Capitulo , seu coi- 

(1) Sess. xxiii. de reform c. viii. 

(2; Cap. xvii. 

(3) In sexto. 

(4) In sexto de temp. ordin. 

(5) Constitutione, que incipit: Speculatores , anno 1694. 

(6) Vide Congr. S. Concilii Trid. Interpretum resp. 15. Martii an. 1596, apnd Drou- 
euium de re Sac. 1. viii. c. iii. Vide et Benedicti xiv. Constit que incipit : Impositi nobis ; 
an. 1747. 

(7) Cap. iii. de Temp. Ord. in 6. 

legio Canonicorum Ecclesiae Cathedralis, vacante sede eligitur, ad dice- 
ceseos tegimen, donec episcopus designatus fuerit, litteras hujusmodi con- 
cedere potest intra annum a die vacationis, nisi ei qui beneficio ecclesias- 
tico donatus, vel mox donandus, ad ordines suscipiendos teneatur. 1 Idem 
dicendum de Administratore dioecesis, qui, juxta Sedis Apostolicae in- 
dultum, designatus fuerit ab episcopo, ut sede vacante regat dioecesim, pro 
moribus nostris, quum Canonicorum Capitulum non habeamus. 

110. Legitimus ordinum minister est episcopus catholicus, jurisdictionis 
qua gaudet limites non transgrediens, Qui ordinis episcopalis charactere 
imigaitua est, sed jurisdictione caret, vel ultra ejus limites progreditur, 
ordines valide confert, quamvis peccet. Equidem decretum est a concilio 
Nicaeno, Noyatianos et Arianos, qui in haeresi ordinati fuerunt, recipiendos, 
ordinum gradu, quem in haeresi susceperant, servato ; quod de omnibus a 
quacumque haeresi conversis deinceps statuit concilium VII. Augustinum 
jam laudavimus Donatistas urgentem, et idem de baptismo, de ordine, et 
de omnibus sacramentis statuentem principium. Id passim praedicat : 
“ Sacramenta quae non mutastis, sicut habetis approbantur a nobis. ” a . . . 
44 Ex Catholica enim Ecclesia sunt omnia Dominica sacramenta, quae sic 
habetis et datis, quemadmodum habebantur et dabantur, etiam priusquam 
inde exiretis . . . \ nobiscum autem estis in baptismo, in symbolo, in 
cseteris Dominicis sacramentis.” 3 Quod autem Innocentius I. de haereticis 
dicit: “ nec dare ejus ( Spiritus ) plenitudinem possunt, quae maxime in 
ordinationibus operatur ;” 4 respicit gratiam ordinis : nec ejus valorem 
attingit, quamvis honores Christi profanis ejusmodi sacerdotibus merito 
deneget. Hinc tota errant re Anglicani nonnulli ordinationes irritas esse 
docentes haereseos causa. 

111. Schismatici pari ratione ad Ecclesiae communionem recipi consue- 
verunt, gradu quem susceperant servato. . Sic presbyteri a Meletio ordi- 
nati, juribus spretis Petri Alexandrini, a patribus Nicaenis gratia donati 
sunt, ut gradu servato secundum locum, post presbyteros a patriarcha or- 
dinatos, obtinerent “ Ea conditione in Ecclesiae communionem admittan- 
tur, nimirum ut ecclesiasticae dignitatis et ministerii gradum habeant illi 
quidem ; sed tamen omnibus presbyteris, in singulis provinciis et Eccle- 
siis versantibus, qui sunt ab honoratissimo viro, et collega nostro Alexan- 
dro ordinati, sint omnino inferiores.” 5 Donatistae pariter “ in suis honori- 
bus” suscepti sunt. 6 

112. Caeterum Urbanus II. in synodo Placentina, anno 1095, 7 et Inno- 

(1) Trid. Cone. Sess. vii. cap. x. de Ref. 

(2) Ep. lxxxvii, 

(3) Ep. ad VinceStium Donatistam xciii. 

(4) Ep. ad Alex. patr. Antioch. 

(5) In ep. ad Alexandrinos. 

(6) Can. xxxv, in codice Africano 68. 

(7) Cap. viii. 

centius II. in concilio generali Lateranensi anno 1139, 1 ordinationes a 
quibusdam haereticis et schismaticis factas irritas pronuntiavit ; quod tamen 
intelligendum est de honoribus et muneribus in poenam denegandis ; 

nam Urbanus II. permisit ut pcenitentes susciperentur qui ita susce- 
perant ordines, et gradu gauderent ; et Innocentius II. sic ordinatis, 
in eodem gradu perenniter demorantibus ad superiorem ascendere 
vetuit. 2 Ea fuit olim justa severitas, qua ordines ab haereticis suscipienti- 
bus vetabatur eos unquam exercere ; 8 sed mitigabatur plerumque, quando 
pcenitenti animo Ecclesiae gratiam expetere videbantur. Augustinus ea 
spe veniae Donatistas ad reditum alliciebat : “ Detrahendum est aliquid 
severitati, ut majoribus malis sanandis caritas sincera subveniat : habeant 
ergo isti de praeterito detestabili errore, sicut Petrus habuit de mendaci 
timore amarum dolorem : et veniant ad Ecclesiam Christi veram, hoc est 
matrem catholicam : sint in illa clerici, sint episcopi utiliter, qui contra 
illam fuerunt hostiliter.” 4 

(1) Can. xxxx. 

(2) Vide Mauriniacense Chronicon. 

(3) Vide epist..Innoc. I. ad epUc. Macedonii. 

(4) £p. 1. ad Bonifacium. 

CAPUT IX. 

DE ORDINATIONIBUS ANGLICANIS. 


113. Plura jam de Anglicanis ordinationibus diximus, qua} tamen hic 
recolenda sunt. Controversia praesertim circa consecrationem Matthaei 
Parkeri, versatur, qui, initio regni Elizabeth, depositis et expulsis a suis 
sedibus episcopis Catholicis, archiepiscopus Cantuariensis designatus est; 
ub illo enim caeteri qui deinceps sedes episcopales occuparunt consecrati 
dicuntur. Negarunt plurimi scriptores catholici Parkerum umquam con- 
secratum, irritos quippe dicebant evasisse omnes conatus ad episcopum 
aliquem inducendum ut sacrum perageret ritum. Actis Lambethianis quae 
consecrationem a Gulielmo Barloo, electo episcopo Cestriensi, 17 die De- 
cembris 1559, tribus aliis adsistentibus episcopis, peractam referunt, nul- 
lam fidem deberi contendebant, utpote quae nonnisi post annos quinquaginta 
in medium adducta sunt. 1 Horum tamen authentiae suffragatus est novis- 
sime Lingard, historiae Angliae elegantissimus scriptor : cui in re quam ipse, 
uti verosimile est, maturo perpendit judicio, nolumus refragari, ad eos 
penes quos sunt documenta rei gestae examen remittentes. Liceat tamen 
aliqua in medium proferre ex tractatu de vocatione ministrorum anno 
1618 ab Antonio Champnaeo, Anglo origine, doctore Sorbonico, edito 
mutuata. Sic autem se habet registrum, prout, post Masonum consecra- 
tionis vindicem, refert Champnaeus. 


Anno 1559. 

Matthaei Parkeri 
Cant. consec. < 

17 Dec. 
per — - 


Guilielmum Barloum 
Johannem Scoreum 
Milonem Couerdallum 
Johannem Hodgekinsonum. 


Haec consecrationis relatio a caeteris omnibus quae eodem registro continen- 
tur, tum quae praecesserant, tum quae ab ipsis Anglicanis peractae referun- 
tor, in eo discrepat, quod episcoporum qui consecrationis munus obierunt 
tituli desiderentur, nominibus familiae contra morem insertis. Exemplum 
dat ipse Masonus consecrationis pOst quatuor dies peractae. 

(1) Tract, de Eccl. c. xii. vol. i. p. 222 et 232. 

* (2) Vide Milner*s End of Controversy, Letter xx 

Vol. IV.— 6 

Anno 1550. 

Edm. Grindallus 

consecr. < 

21 Decemb. 
per. 


Math. Archiepisc. Cant. 
Guilielmum Cicestrensem. 
Johannem H erefordiensem. 
Joh. Bedfordiensem. 


1 14. Jam animadvertendum illam diversitatem vel interpolationem pro- 
dere, vel eos qui consecrasse Parkerum dicuntur, non fuisse episcopos, 
qui semper consueverunt suis titulis in actis solemnioribus uti. Equidem 
Masonus qui ordinationes suae sectae vindicandas susceperat, nullibi 
potuit reperire consecrationem Barloi in registro aliquo Ecclesiarum rela- 
tam, quamvis ea tempestate et prioribus saeculis magna adhiberetur dili- 
gentia in rebus gestis hujusmodi referendis. Constat ex actis sub Cran- 
mero quae profert, eum electum esse episcopum Asaphensem, designatum 
etiam Menevensem, Henrico VIII. regnante, sed eum revera episcopale 
suscepisse munus exprobrarunt illi passim coaevi scriptores, 1 quod ex 
ipsis Elizabethae mandatis colligere licet: nec enim alia idonea datur ratio 
cur Elizabethae literae patentes episcopo catholico Landavensi imprimis 
directae sint: “ Elizabetha De igratia, &c. R. R. in Christo patribus An- 
thonio Landavensi, Guilielmo Barloo, quondam Bathoniensi episcopo, 
nunc Cicestrensi * electo, Johanni Scoreo quondam Cicestrensi, nunc 
Herefordiensi electo, Miloni Coverdallo quondam Exoniensi episcopo, 
Johanni suffraganeo Bedfordiensi, &c.” Profectd ipsum quod frustra po- 
suerunt studium sectarii ut Landavensem ad ritum peragendum induce- 
rent, indicium haud leve est caeteros non fuisse consecratos. 9 

115. Demus autem Barloum, a quo pendet tota ritus vis, fuisse episco- 
pum, et Parkerum consecrasse, liquet in mandatis dedisse Elizabeth ut 
“juxta formam statutorum in hac parte editorum et provisorum” conse- 
cratio fieret. Masonus alte praedicat, Parkerum haud consecratum juxta 
Pontificalis Romani ritum, sed “ per orationem, sancti Spiritus invocationem, 
manuum impositionem, ac religiosa promissa, in habitu qui gravitatem et 
authoritatem Archiepiscopalpm deceret, {toga scilicet , uti explicat Champ- 
naeus,) concione habita ab erudito Theologo de munere et fidelitate a pastore 
gregi suo debita.” 3 Rituale quippe puero Edwardo VI. regnante, editum, 
primo Elizabethae anno lege restitutum est, quod ritus fere omnes in conse- 
cratione episcopi praescriptos omisit, aliis quibusdam inductis ut prava prin- 
cipia de suprema auctoritate regia in rebus etiam ecclesiasticis sancirentur. 
Mandatum regium quo designabatur episcopus legi consuevit ; juramentum 
de suprema illa auctoritate exigebatur : deinceps interrogabatur electus de 
sua vocatione ad episcopatum, juxta Christi voluntatem et regni constitu- 
tionem : de Scripturarum sufficientia in omnibus quje ad salutem sunt ne- 

•*; \ * ' ' 4 * , 

(1) Vide Milnerum loco citato. * 

(2) Plora vklesis apud Champnaeum. c. xiv. 

(3) De consecratione episcoporum Ecclesi® Anglicane. p. 131. * 

cessaria, et de voluntatis proposito omnem peregrinam doctrinam extir- 
pandi. Quum assensum praestitisset, precabatur consecrator ut Deus vires 
illi daret ad haec efficaciter praestanda ; et impositis manibus dicebat : 
“Accipe Spiritum sanctum, et memento suscitare gratiam Dei, quae est in 
te per impositionem manuum, quia Deus non nobis dedit Spiritum timoris, 
sed potestatis et sobrietatis.” 

116. Jam vero nihil illo ritu continetur quod episcopalis auctoritatis 
communicationem significet vel efficiat, sed pleraque denotant regni offi- 
cialem ad errores propagandos qui lege sanciebantur, constitutum. 1 Si 
quid valoris ei inesset, impositioni manuum cum veibis illis : “ Accipe 
Spiritum Sanctum tribuendum foret : at nihil determinat illam manuum 
impositionem ad episcopale munus communicandum, quum adjecta verba 
gratiam jam datam significent. Plerisque quidem placuit theologis formam 
episcopatus essentialem in illis verbis 7 : 44 Accipe Spiritum Sanctum 
reponere ; sed prolata in ritu consecrationis, prout in Ecclesia fit, sensum 
habent ex adjunctis definitum, quum in Rituali Eduardiano vaga sint et 
incerta. 

117. Equidem irritam et inanem esse formam illam Eduardianam, 
ex legibus latis ad dubium tollendum, declarante Elizabeth se omnem 
supplere defectum ex auctoritatis regiae plenitudine, colligitur. Ipse 
clerus Anglicanus post saeculum fere elapsum consecrationis formam im- 
mutavit iis insertis verbis : 44 in munus et opus episcopi, quod tibi nunc 
committitur, impositione manuum mearum:” adeo illis de valore prioris 
ritus dubitandum videbatur. Consuetudo autem Ecclesiae Romanae, quae 
conversos e secta Anglicana cum suis honoribus non suscipit, sed si pres- 
byteri vel episcopi habiti fuerint, et in clerum catholicum adscisci velint, 
eos ordinationis integro ritu sacra donat potestate, argumentum est haud 
leve explosas penitus esse omnes rationes quibus nituntur ordinationes 
Anglicanae. Constat quippe eam semper agnoscere ordinationes Graeco- 
rum, et caeterorum qui ab ea disjuncti sunt schismate velhaeresi, qui tamen 
ritum essentialem ordinandi servant, et nefas ducere eas iterare : quaprop- 

(1) “ Then shall the Archbishop demand the King’s Mandate for the Consecration, 
and cause it to be read, and the Oath touching the acknowledgement of the King’s su- 
premacy shall be ministered. . . . M Are you persuaded that you be truly called to this 
Ministration, according to the will of our Lord Jesus Christ, and the order of this 
realm ?” 44 Will yoo maintain and set forward, as much as shall lie in you, quietness, 
love and peace among ali men : and such as be unquiet, disobedient, and criminous, 
within your Diocese, correct and punish according to such authority as you have by 
God’s Word, and as toyou shall be committed by the Ordinance of this Realm ? . . . 
Almighty God, our heavenly Father, who hath given you a good will to do all these 
things, grant also unto you strength and power to perform the same. . . . Take the 
Holy Ghost, and remember that thou stir up the grace of God which is in thee by the 
imposition of hands, for God hath not given us the spirit of fear, but of power and love 
and sobemess.” Haec omnia adhuc servantur, adjectis tamen verbis quibusdam : 41 Re- 
ceive the Holy Ghost, for the office and work of a Bishop, &c.” 

ter nonnisi veritate manifesta censenda est Anglicanas promis respuisse, 
tamquam nullius momenti. 

118. His de ordinis episcopalis potestate apud Anglicanos, quaedam d6 
jurisdictione adjicienda duximns. Jurisdictio est potestas regiminis, qua 
episcopi concreditos sibi greges regunt. Inter theologos disceptatur utrum 
immediate profluat a Christo, vel medio pontifice, omnibus fatentibus eam 
ex Christi lege pontificiae auctoritati subjacere. Constat autem omnem 
potestatem sacram a Christo derivari, adeo ut nulla sit quae a principibus 
civilibus vel a populo derivetur. Jam vero tota qualiscumque sit Anglica- 
norum episcoporum jurisdictio a rege seu regina derivata praedicatur in 
plurimis legibus et edictis, praesertim quae in schismatis primordiis lata 
sunt, cujus rei indicia ordinationis ritus adhuc praebet. Ergo omni prorsus 
jure spirituali carent, quippe qui haud a Spiritu Sancto ad regendam Ec- 
clesiam positi sunt, sed a potestate civili in sedes episcopales intrusi. Hoc 
vitio laborant, adeo ut Oxonienses, successionis apostolicae jura praedi- 
cantes, haud suae sectae, sed Ecclesiae Catholicae agant causam. 

CAPUT X. 

DE ORDINANDIS. 


119. Ad legitimam ordinum susceptionem status gratiae requiritur, quum 
Spiritus Sanctus in animam peccatis adstrictam non intret. Confirmatio 
etiam et prima tonsura ante ordines suscipiendae sunt. 1 Ne cum clericalis 
status dedecore clerici inopia laborent, congruae sustentationis titulus ne- 
cessarius est, beneficium scilicet ecclesiasticum, cujus redditibus fruantur, 
vel patrimonium, vel pensio annua. 8 In his tamen provinciis titulus Mis- 
sionis admittitur, probante Sede Apostolica, quae tamen exigit ut eo titulo 
ordinati juramendo se adstringant ad sacris missionibus perpetuo inser- 
viendum in dioecesi in qua ordinati sunt. Regulares titulo paupertatis 
ordinantur. 

120. iEtas legitima ad subdiaconatum suscipiendum est annus vigesi- 
mus secundus inchoatus : diaconatus anno vigesimo tertio inchoato suscipi 
potest r presbyteratus anno vigesimo quinto : episcopatus anno trigesimo 
completo. 8 Apud Cophtos Nestorianosque Syros infantes ordinantur, 
quos si ad Ecclesiam Catholicam contigerit venire suscipiuntur, relicta 
libertate coelibatum servandi, et onera omnia ordinis subeundi, nisi post 
sextum decimum aetatis annum ordinationem suam ipsi ratam habuerint. 

121 Temporibus a jure statutis ordines sacris conferendi sunt, nempe 
quaiuor temporibus , Sabbato Sancto, et Sabbato de passione. 4 Minores 
ordines etiam Dominicis et festis diebus conferuntur. Interstitia , inter- 
valla scilicet temporis inter ordines intercedere debent, juxta Tridentinum 
decretum : 44 Minores ordines iis qui saltem Latinam linguam intelligant, 
per temporum interstitia, nisi aliud episcopo expedire magis videretur, 
conferantur. ... Hi vero nonnisi post annum a susceptione postremi 
gradus minorum ordinum ad sacros ordines promoveantur, nisi necessitas 
aut Ecclesiae utilitas, judicio episcopi, aliud exposcat . . . Promoti ad 
sacrum Subdiaconatus ordinem, si per annum saltem in eo non sint versati, 
ad altiorem gradum, nisi aliud episcopo videatur, ascendere non permit- 

(1) Trid. conc. Bees, xxxiii. cap. iv. de Ref. 

(2) Ibidem Sesa. xxi. cap. ii. de Ref. 

{3) Ibidem Sess. xxiii. cap. xii. de Ref. Cap. vii. de elect et Conatit. Gregorii xiv 
Onus Apostolicse. 

(4) Cap. iit. de temp. ordinat. 

6 * 

tantur .... In diaconatu ad minus annum integrum, nisi ob Ecclesiae 
utilitatem ac necessitatem aliud episcopo videretur, ministraverint,” 1 2 ad 
sacerdotium non promoventur. Qui ordine inferiori omisso ad altiorem 
evehitur, per saltum ordinatus dicitur, et suspenditur ab ordinum exercitio 
donec episcopus dispenset. 3 

121. Irregulares , seu alieni a regula illi habentur quos lex ecclesiastica 
vetat ad ordines promoveri, vel ordines jam susceptos exercere. Crimine 
vel defectu irregulares fiunt. Infames ob crimina declarantur qui scienter 
baptismum iterato conferunt; 8 simoniaci, rerum sacrarum scilicet nundi- 
nationis rei ; 4 qui per saltum ordinati sunt ; qui in ordine sacro quem 
non susceperunt ministrarunt ; 5 6 qui ad suscipiendos ordines obrepse- 
runt, absque probatione, et vocatione episcopi: 0 qui ordines suscepe- 
runt, vel susceptos exercuerunt, majori excommunicatione, suspensione, 
vel alia censura ligati; 7 qui voluntarium atque injustum patrarunt homi- 
cidium. 8 Abortus foetus animati, cui aliquis praestitit consilium aut operam, 
irregularitatem etiam inducit. 9 Qui hominem occidit se defendendo, ser- 
vato moderamine inculpatae tutelae, irregularis non fit ; sicut et qui amens 
homicidium patraverit. 10 

122. Irregulares ex corporis defectibus sunt quicumque deformitate 
aliqua notantur quae adeo est gravis ut risum vel stomachum moveat. 
Sic claudi qui egent fulcro ut ambulent, pusilli, et ii quibus abscissae sunt 
nares, vel oculus erutus 11 irregulares habentur. Item surdi, muti, coeci utro- 
que oculo, vel sinistro vel quibus ita laesus est, ut canonem Missae nonnisi 
versa facie indecore legere possint. Paralytici etiam irregulares sunt, sicut 
et epileptici, carentes aliquo membro, pede ex : gr : vel manu vel digito ad 
hostiam frangendam necessaria. Qui se eunuchos fieri passi sunt, nisi id 
contigerit medicorum consilio, sunt irregulares. Hermaphroditus in quo 
foemineus sexus praevalet nequit omnino ordines suscipere, quum fceminae 
divino jure a sacro ministerio arceantur. Si autem praevaleat masculinus 
sexus, pontificia habita dispensatione, ordinari poterit. 

123. Ob animi defectum irregulares sunt qui baptismum non suscepe- 
runt, quorum irrita prorsus est ordinatio, nemo enim in sacerdotem Christi, 
vel ministrum quemlibet sacrari potest, qui nec Christianum characterem 

(1) Sess. xxiii. c. xi. xii. xiii. xiv. de Ref. 

(2) Cap. Tu® litterae de clerico per saltum ordinato. 

(3) Can. lxv. dist. 1. cap. ult. de Bapt. Cap. ii. de apostat. 

(4) Can. ii. dist. dist. xxxiii. et Sixtus V. Const Sanctum. 

(5) Cap. i. de Cler. non ordinat, min. 

(6) Cap. i. ii. iii. de eo qui furtiv. ordin. suscep. 

(7) Cap. xxxii. de sent. excomm. 

(8) Cap. i. et x. de homicid. volunt, vel. casual. 

(9) Const. Greg. xiv. Sedes Apostolica. 

(10) Clem. Unie, de homicid. 

(11) Can. ult. dist. lv. cap. iv. de cleric. ®grot. can. i. dist. xlix, cap. ii. de corp. vitiat. 

suscepit. Neophyti non sunt ordinandi, vetante id Apostolo ; sed quam- 
diu habendi sint tales judicio episcopi definiendum est. Servi nequeunt 
ordinari, donec emancipati fuerint.* Curatores aliive ad reddendas rationes 
obligati ordinandi non sunt, nisi rationibus jam redditis. 9 Inscii litterarum, 
qui scilicet prorsus sunt ignari ab ordinibus repelluntur : 8 secus qui me- 
diocrem habent scientiam. 

124. Defectu lenitatis irregulares habentur quicumque concurrunt ad 
mortem vel mutilationem hominis etiam justa de causa. Hinc judices qui 
sententiam mortis proferunt, accusatores, fisci patroni, testes in causa 
capitali, et ministri omnes qui sententiam exequuntur, irregulares sunt, 
si mors vel mutilatio rei sequatur. 4 Clerici tamen testimonium ferentes 
excusantur, si protestentur se nolle sanguinis effusionem. 5 

125. Amentes , furiosi, energumeni, imbecilliorisque mentis homines qui 
scilicet sui compotes non sunt, irregulares habentur : qui autem ex morbo 
per aliquod tempus sui compos non fuerit, non habetur irregularis, si pris- 
tinum mentis vi gorem recuperaverit, et nullum relapsus in amentiam peri- 
culum prae se ferat. 8 

126. Haeretici, schismatici, apostatae, atque ii quorum pater, avusque 
haeretici sunt, vel in haeresi decesserunt, irregulares jure canonico decla- 
rantur. 7 Passim tamen apud nos ad sacros promoventur ordines conversi 
ab haeresi, quod vi facultatum quas tribuit Sancta sedes episcopis foedera- 
tarum provinciarum fieri videtur. 

127. Adulterio, perjurio, aliisque vitiis infames ab ordinibus arcentur: 8 
scilicet quorum crimina ordine judiciario probata sunt, vel alias notoria 
sunt. 

128. Spurii non possunt ad ordines minores promoveri, nisi dispen- 
sante episcopo : ad majores ut promoveantur pontificia indigent dispensa- 
tione. 9 Legitimi tamen habentur jure canonico, quorum parentes deinceps 
inierunt matrimonium, dummodo ejus ineundi capaces fuerint tempore con- 
ceptae prolis : id enim statutum est, ut inducerentur parentes ad nuptias 
ineundas: quam sanctionem immerito carpit Blackstonius, jus commune 
Anglicanum, quod legitimos habet eos tantum qui post nuptias nati sunt, 
verbis efferens. 10 

(1) Cap. i. et ii. de servis non ordin. 

(2) Gap. unie, de oblig. ad ratio. 

(3) Can. i. dist xxxvi. et Toletan. iv. can. v. dist. ii. Innoc. iii. in c. xix. de elect 

(4) Cap. v. et ix. Ne Clerici vel monachi. 

(5) Cap. ult de homicidio in 6. 

(6) Can. iii. iv. v. dist xxxiii. 

(7) Cap. xv. de h®r. in 6. 

(8) Can. xvii c. vi. qu. i. 

(9) Cap. i. et vii. qui filii sint legit 

(10) Commentarios L i. n. 455. 

129. Bigami , qui scilicet plus semel nuptias inierunt, ordines suscir- 

pere non possunt, Apostolo exigente, ut unius uxoris vir ad sacra munerat 

evehatur. 1 “Impudicos castigat,” inquit Chrysostomus, “ non sinens eos 

post secundas nuptias ad Ecclesiae regimen assumi.” 8 Vera bigamia haec 

vocatur : interpretativa est quam jus canonicum statuit, eum qui viduam, 

vel vitiatam duxit in uxorem pro bigamo habens. 8 Similitudinaria bigamia 

est illius qui solemni castitatis voto devinctus duxit et cognovit uxorem. 4 

• 

(1) I. Tim. iii. 2. Tit. i. 6. 

(2) Hom. ii. in. ep. ad Tit. 

(3) Dist xxxii. c. 12. DUt xxxiii. c. 2, 

(4) Cap. ult de Bigam, non ordin. 

CAPUT XI. 

DE RELIGIOSIS. 


130. Quamvis oitio religiosus ab ordine sacro, quem tractamus, differat, 
aliqua tamen de eo dicenda videntur, ut lectoribus innotescat quomodo a 
clericis populoque fideli distinguatur. Ordo religiosus vocatur ccetus 
hominum certum profitentium vitae institutum, ut consilia evangelica exe- 
cutioni demandent, votaque in^um finem solemnia emittentium. Plurimi 
ex iis consueverunt sacris insigniri ordinibus, et clerici regulares idcirco 
vocantur; clericis saecularibus nuncupatis qui in saeculo manentes, speciales 
illas vivendi regulas et obligationes non sunt amplexi. Originem hujus- 
modi institutorum ad Ecclesiae primordia quodammodo referuntur. 

131. Qui primis Ecclesiae saeculis virtutibus strenuam navabant operam, 
duriori quadam et sanctiori vitae ratione a cae teris fidelibus discreti aaxritau 
a virtutum exercitio nuncupabantur. Persecutione Decii vigente, medio 
tertio saeculo, fideles nonnulli in solitudinem sese contulerunt, et vitam 
duxerunt aspersam simul et tranquillam, rerum caelestium contemplatione 
recreati. Id vitae genus, pace jam Ecclesiae reddita, secuti sunt aliqui, 
inter quos Paulus primum obtinet locum, Antonius secundum. Hos imitati, 
alii plures huc illuc in desertis iEgypti dispersi vivebant, — povax ov, 
waz<*m*(UT epriiutat,, inde appellati. S. Pachomius primus fiova&^p «*, seu 
xowoficat domus scilicet in quibus communem ducebant vitam, instituit in 
iEgypti Thebaide. Plurimi autem morabantur in cellulis separatis, quae 
omnes bavpa dicebantur. In Oriente Basilius Magnus habetur monachorum 
pater, ob institutum eorum ab eo propagatum. In Occidentem S. Athana- 
sius monasticam vitam invexisse creditur, quando Romae versabatur, a 
sede sua profugus. “ Crebra virginum monasteria, monachorum innu- 
merabilis multitudo,” tempore Hieronymi Romae erant. 1 S. Benedictus 
saeculo sexto monasticum institutum perfecit et propagavit in Occidente, 
legibusque certis monachos ad perseverandum in semel suscepto instituto 
adstrinxit. Plerique monachi laici erant, laborique manuum vacabant; 
unus tamen aut alter sacerdotio in caeterorum utilitatem insignitus, sacra 
munera peragebat in sacello monasterii. Fuerunt etiam plurimi ordinis 
Benedictini, qui et vetera exemplaria transcribebant, et scientias sacras 
praesertim excolebant, litteris apud laicos fere vilescentibus. 

(1) Ep. cxxvil 

132 Saeculo undecimo canonici regulares instituti sunt, clerici scilicet 
Ecclesiis quibusdam addicti, certis communis vitae regulis sese obligarunt. 
Saeculo decimo tertio ineunte S. Dominicus ordinem Praedicatorum insti- 
tuit, ut episcopis essent auxilio, praesertim contra haeresim Albigensium 

tunc grassantem. Idem sub tempus S. Franciscus Assisiensis Fratrum mi- 
norum ordinem instituit, paupertatem Christi imitandi causa. Plures 
ordines militares occasione bellorum cruce signatorum instituti sunt, tem- 
plarii scilicet, equites Hierosolymitani, aliique. 

133. Regulares omnes castitatem, paupertatem, et obedientiam vovent 
se servaturos, quod votum emittunt post annum sextum decimum suae 
aetatis, et expleto jam anno probationis : secus vim non obtinet. Irritum 
quoque est votum, metu vel vi factum ;* et declarandum est nullius valoris, 
si intra quinquennium reclamatio fiat. 3 

134. Sanctimoniales in coenobia convenerunt eo fere tempore quo mo- 
nachi. Eadem emittunt vota: sed legi clausurae arctiori subjiciuntur: nec 
enim iis licet extra septa monasterii egredi nisi gravissima urgeat causa, 
v. g : incendium, lepra, epidemia. Nemini licet ingredi monasterium, 
nisi licentia episcopi et superioris, ob graves causas, impetrata. Excom- 
municationis censura ligatur qui secus ingrediatur. 3 Episcopo, tamquam 
Sedis Apostolicae delegato, demandatur clausurae custodia, qui punit etiam 
exemptos eam violantes. 4 Quae in his regionibus reperiuntur piarum 
fceminarum congregationes, nomine sororum charitatis, sanctimoniales non 
sunt, quia vota perpetua non emittunt. Carmelitanae autem et Sorores 
Visitationis, SSmi cordis Jesu, et Ursulin* sanctimonialibus accensentur. 

135. Fuerunt olim in Ecclesia diaconissae , fceminae scilicet plerumque 
provectioris aetatis quae plurimis pietatis operibus vacabant. Catechumenas 
edocebant, adstabant dum fceminae baptizarentur, visitabant aegrotas, mu- 
lieres Ecclesiam ingredientes excipiebant, et alia pietatis munera obibant. 
Ritu quodam, qui tamen sacramenti non habebat rationem, in ordinem 
illum evehebantur, impositione scilicet manuum. Sed jam desiit nomen 
et officium in tota Ecclesia. 

(1) Cap. i. de his quae vi. 

(2) Cone. Trid, Sesg. xxv. Cap. xix. de Regul. Vide etiam constit. Benedicti xiv. 
Si datam. 

(3) Cone. Trid. Sess, xxv. cap, v. de Regul. 

(4) Gregor, xv. Cone, Inscrutabili . 

CAPUT XII. 

DE SACRO CCELIBATU. 


§. I. De c<e libatus antiquitate. 

136. Castitatem servare debent omnes sacris ordinibus insigniti, sive 
ex voto implicito quod nonnullis videtur emissum a subdiaconis, dum ab 
episcopo moniti castitatem servandam esse si ordinem' illum susceperint, 
ad eum accedunt ; sive, quod verius videtur, ex lege Ecclesiae. Subdia- 
coni olim ea lege non adstringebantur, saltem ubique, quos tamen ei sub- 
jectos esse voluit S. Leo Magnus, 1 et concilium Aurelianense III.* Graeci 
subdiaconos inter clericos minores recensentes, iis liberam relinquunt facul- 
tatem nuptias ineundi : quam diaconis vero et presbyteris denegant, consor- 
tium tamen uxorum, quas ante ordinem sacrum susceptum duxerant, indul- 
gentes. Sacerdotibus hebdomadem vel saltem triduum continentia ante 
sacrificii celebrationem praescribitur : Episcopis autem coelibatus omnino 
injungitur. Haec apud eos obtinuit disciplina a saeculo saltem septimo, 
Synodo Trullana probante. 

137. De origine legis continentiae qua tenentur clerici majores acriter 
disceptatur. Inter Protestantes plurimi Gregorium VII. ejus faciunt auc- 
torem ; et eam iniquam esse, et omnium vitiorum fontem clamitant, 
Vigilantium in eo imitati, quod “ continentiam haeresim, pudicitiam libidi- - 
riis seminalium” asserant; 3 quamvis non desint qui coelibatum probant, dum- 
modo penes unumquemque eum colendi arbitrium maneat. Theologi 
omnes vere catholici legis aequitatem et sanctitatem agnoscunt : sed quaerunt 
utrum Christum habeat auctorem, vel Apostolos, vel Ecclesiae praesules 
posteriores. Id tamen in confesso apud omnes est ab ipsis Ecclesiae pri- 
mordiis plerosque episcopos, presbyteros, et diaconos integram servasse 
continentiam, nec unquam uxores post ordines susceptos duxisse. Per- 
ronius post Christianum Lupum censet apud Orientales coelibatus disci- 
plinam moribus plerorumque ab initio comprobatam, esse tamen exempla 
quae ostendunt continentiam ab uxoribus ante ordinationem ductis districta 
lege non fuisse injunctam : quam in occidentali Ecclesia semper viguisse, 
lege a S. Petro derivata, constanter tenet. 

(1) Ep. xiv. c, iv. coi. 687. tom. i. edit Ballerin. 

(2) Can. ii. 

(3) Vide Hieromym. adv. Vigil. 

PROPOSITIO. 

Numquam licuit clericis qui sacris ordinibus insigniti erant matrimo - 
nium inire. 

Probatur 1. sanctionibus antiquissimis . 

138. Constitutiones Apostolicae quae pristinam plerumque exhibent dis- 

ciplinam, id omnino vetant : nV iZelvai St <Wot$ fiet a xeLpotovww aydfMK^ dvow £tc 
itti yapw : “ post ordinationem autem, si uxores non habent, ( episco - 

pus , et presbyter et diaconus ,) praecipimus, ut non liceat amplius ducere.” 1 
Canones Apostolici nubere volentes, postquam in clerum sunt cooptati, ultra 
lectoris vel Psaltis gradum provehi vetant— -TW xkrjpw rtpoaey^ovtoiv aydiuw, 

xeTJvofiev |3ovXofiii;ov$ya/*£ti/, arcuywotftfa*, xai 4 novov$. Concilium Neocaesare- 
ense anno 315, decrevit: “ Presbyter, si uxorem acceperit, ab ordine 
deponatur.” 8 

139. Ipsi Trullanae synodi praesules, qui disciplinam Orientalium de 
caelibatu eatenus solverunt, quod clericis majoribus uti matrimonio ante 
ordines susceptos inito permiserint, districte vetuerunt, ne post ordinum sus- 
ceptionem quis matrimonium iniret : “ Quoniam in apostolicis canonibus 
dictum est eorum qui non ducta uxore in clerum promoventur, solos lec- 
tores et cantores uxorem posse ducere; et nos hoc servantes decernimus 
ut deinceps nulli penitus hypodiacono, vel diacono, vel presbytero post 
sui ordinationem contrahere liceat. Si autem fuerit hoc ausus facere, de- 
ponatur.” 8 

140. Jus ecclesiasticum vetans clericorum majorum matrimonia civili 
jure munitum est: “Sacris canonibus,” inquit imperator Justinianus, 
“ neque Deo amantissimis presbyteris, neque reverendissimis draconis aut 
subdiaconis nuptias contrahere post hujusmodi ordinationem permittenti- 
bus, sed solis reverendissimis psaltis et lectoribus concedentibus, animad- 
vertimus quosdam despicientes quidem sacros canones,” etc. 4 “ Si aliquis 
presbyter, aut diaconus, aut subdiaconus postea ducat uxorem aut concu- 
binam, aut palam aut occulte, sacro statim cedat ordine, et deinceps idiota 
sit.” 5 

Probatur II. consuetudine perpetua. 

141. Totius Ecclesiae tum orientalis tum occidentalis usus ab antiquis- 
simis vigens temporibus, et numquam interruptus, probat semper nefas 
habitum conjugium inire post ordines susceptos. Graecorum et orienta- 
lium omnium sectarum consensus hac in re aperte nobis suffragatur. 
Hanc perpetuam consuetudinem ad Apostolos referre necesse omnino est. 

(1) Cap. xiii. Labb. t. L p. 392. 

(2) Apud Labb. t i. p. 1484. 

(3) Ibidem t. vi. p. 1144. 

(4) L. xlv. cod. de episc. et cleric. 

(i) Novell, vi. cap. v. 

OBJECTIONES SOLVUNTUR. 

142. Obj. 1. Non constat de lege Apostolica, vel prioribus Ecclesiae 
saeculis lata, qua conjugium post ordines susceptos vetabatur : nam con- 
stitutiones dictae “ apostolicae ” carent auctoritate, et recentius editae nos- 
cantur. 

JResp . Omnino constat ex perpetua consuetudine : nec enim existiman- 
dum est disciplinam adeo arduam moribus comprobandam, nisi districte ab 
ipsis Ecclesiae primordiis injuncta fuisset. Constitutiones apostolicae 
magnae sunt antiquitatis, et canones apostolici concilio Nicaeno noscuntur 
priores, ideoque in plerisque veterem disciplinam exhibent : quae in hac 
lege claret. 

143. Obj. 2. ApOstolus dotes episcopi recensens dicit : “ si quis sine 
crimine est, unius uxoris vir — fuas yvvuxos dvrjp — filios habens fideles, non 
in accusatione lfixuriae, aut non subditos.” 1 Et alias : “ Oportet ergo 
episcopum irreprehensibilem esse, unius uxoris virum .... suae domui 
bene praepositum, filios habentem subditos cum omni castitate.” 3 Haec 
obvio sensu indicant hominem mariti officiis et patris fungi posse, absque 
sui gradus detrimento, imo id omnino decere. 8 

Resp. Vocum quae objiciuntur vis ex loco parallelo optime intelligitur : 
44 Vidua eligatur non minus sexaginta annorum quae fuerit unius viri uxor” 
— ivo$Mpo sywy* Sensus igitur obvius est virum in episcopum eligendum 
qui semel tantum duxerit uxorem. Ea tempestate quum homines plerique 
matrimonio conjuncti essent, in sacris ministris seligendis vix poterat 
eorum copia haberi qui aetate graves nuptiarum forent expertes, ideoque 
satis habuit Apostolus jubere, ne quis bigamus ad ordines suscipiendos 
admitteretur, relicta libertate alios qui semel duxerant uxorem eligendi : 
quae regnla semper in Ecclesia servata est. De filiis jam genitis loquitur, 
uti patet ; illud scilicet indicium habet morum optimorum, et profectus ex 
ejus ordinatione derivandi, si filios habeat bonis moribus ornatos, sibique 
obtemperantes. Nemo suspicati poterit Apostolum exigere ut uxorem 
habeat et filios procreet, quod adnotat ipse Rosenmiiller : “ Caeterum haec 
verba Apostoli non exigunt, ut presbyter uxorem habeat, aut habuerit, sed 
id permisit, dum ne plures una habuerit.” 5 Quae de permissione dicit hic 
interpres, iis quae diximus corrigenda sunt ; nec enim constat Apostolum 
permisisse ut episcopus uxoris consortio frui pergeret. 

144. Obj. 3. Si clericis non liceret uxores suscipere, mirum est Paulum 
de eo siluisse, Timotheum et Titum de iis edocens. 

(1) Tit. 1. 6. 

(2) 1 Tim. iii. 2. 

(3) Strom. 1. iii. 

(4) 1 Tim. iii. 9. 

(5) In 1. Tim. iii. 2. 

Vol. IV.— 7 


Digitized by 


Google 



! 


74 DE SACRO CCELIBATU. 

Resp. De eorum dotibus qui ad ministerium eligendi erant agebat Apos- 
tolus, ideoque de lege qua prohiberentur matrimonio, post ordines suscep- 
tos, eum siluisse mirum nou est ; praesertim quum Timotheus et Titus 
ordinatorum onera jam nossent, ea edocti dum ipsi ad ministerium sacrum 
assumerentur. 

145. Obj, 4. Apostolus de coelibatu agens eum uniuscujusque arbitrio 
relictum innuit, et quamvis ob ingruentes persecutiones et vitae solicitu- 
dines melius dicit abstinere a nuptiis, nullum tamen peccatum admitti 
docet si quis eas ineat, praesertim libidine eum discrimini salutis alias ob- 
jectura : “ Propter fornicationem autem unusquisque suam uxorem habeat 
. . *. Quod si non se continent, nubant. Melius est enim nubere quam 
uri. ,,1 Clericos non excipit, quos proinde matrimonii remedio contra 
carnis tentationes uti posse manifestum est. 

Resp. Apostolus eo loci Corinthiorum quaesitis respondit, qui de cceli- 
batu et de matrimonij usu plura videntur interrogasse. De laicis agebatur 
nulla speciali continentiae lege vel voto adstrictis ; ideoque docet Apostolus 
optimum esse si quis pietatis studio a carnis voluptate omnino se abstineat, 
sed liberam unicuique relinqui matrimonii ineundi facultatem, et praestare 
nubere quam cupiditatibus se mancipare, pudicitiae violatis legibus. De 
clericorum continentia non erat quaestio, sed verosimile est ex ea et ex 
laudibus quibus virgineus status efferebatur, occasionem Corinthiis ortam 
dubitandi utrum culpa aliqua foret inire matrimonium, vel ejus juribus uti. 
Clericos non posse ad illud veluti remedium confugere, quaecumque eos 
pulset tentatio, ex totius antiquitatis moribus et auctoritate didicimus; 
ideoque ad eos non esse referenda quae de fidelibus universis Apostolus 
dicit. Profecto alias tradit viduas quae votum castitatis nuncupaverint, si 
postea nupserint, in interitum ruere, ob violatam fidem Christo praestitam, 
dum fervore animi elatae deliciis spiritus fruerentur: et adolescentiores 
viduas ob id periculi ad ministerium Ecclesiae, quale diaconissae obibant, 
non esse admittendas jubet : “ Adolescentiores autem viduas devita. Cum 
enim luxuriatae fuerint in Christo, nubere volunt: habentes damnationem, 
quia primam fidem irritam fecerunt.” 9 Quod de ingruentibus persecu- 
tionibus veluti coelibatus commendandi occasione, in objectione dicitur, 
melius a Calvino ipso explicatur: “ propter necessitatem, qua sancti in 
hac vita urgentur semper, ut libertate ac commoditate coelibatus fruantur 
omnes.” 8 

146. Obj . 5. Apostolus dicit : “ honorabile connubium in omnibus, et 
thorus immaculatus.” 4 Ergo licet et clericis nuptias inire absque ullo sui 
status dedecore. 

(1) l Cor. vii. 2. 9. 

(2} 1 Tim. v. ii. 

(3) Inloc. 

(4) Heb. xiii. 4. 

Rtsp. Illa verba Apostoli praecepti instar sunt, jubet scilicet ut connu- 
bium servetur quoad omnia, nulla thori labe admissa, hac ratione ejus 
sanctitatem fidelibus commendans, adjectis etiam divinae ultionis minis : 
44 forni catores enim et adulteros judicabit Deus.” Explicatio haec ex ipsa 
serie orationis deprompta 1 immerito deseritur a Protestantibus, ut hono- 
rem clericorum majorum nuptiis contra totius antiquitatis consensum vindi- 
cent. Profecto Chrysostomus Theodoro monacho qui uxorem duxerat, 
nihil suffragari illud Apostoli testimonium censuit: “ Bonum quidem nup- 
tias et ipse confiteor : honorabiles, inquit, nuptiae et cubile immaculatum ; 
fornicatores autem et adulteros judicabit Deus ; sed tibi jam non est in- 
tegrum connubii jura servare, Angelorum enim societati semel junctum, 
illam relinquere, et uxoris laqueis implicari, adulterii crimen incurrere est ; 
quamvis millies hoc ipsum nuptias voces, ego tamen et adulterio illud 
tanto pejus affirmo, quanto major ac melior mortalibus angelus.” 9 

147. Obj. 6 . Contra Dei legem qua matrimonium praecipitur, vel saltem 
sancitur, divina data benedictione : “ Crescite et multiplicamini, et re- 
plete terram ;” a Apostoli legem tulisse censendi non sunt, et ne quidem 
ferre valuerunt. 

Resp. Illa verba probant quidem Deum sanxisse nuptias in universum, 
eisqne benedixisse, sed nequaquam ostendunt praepeptum operi conjugii 
vacandi. Apostolus certe commendavit virginitatem : “ Bonum est ho- 
mini mulierem non tangere eamque donuum divinitus datum praedica- 
vit ; qua ratione divinae auctoritati derogasse censeri nequit. Exempla 
utriusque Joannis ostendunt matrimonium unicuique non injungi ; quod 
e contra vetitum esse sacris ministris ex totius antiquitatis consensione 
liquet. Hujusmodi lex ab Apostolis lata haud temere censetur, quam 
nihil continere divinae auctoritati adversum constat, nec enim divinis pro- 
pagandi humanum genus consiliis repugnat, ut hominum ordo a nuptiis 
abstineat ad divinis rebus vacandum. 

148. Obj. 7. Concilium Ancyranum anno 313 permisit nuptias diaconis, 
qui in ordinatione sua protestati fuerint se non posse continentiam ser- 
vare : “ Diaconi quicumque ordinantur, si in ipsa ordinatione protestati 
sunt et dixerunt velle se conjugio copulari, quia sic manere non possunt, 
hi, si postmodum uxores duxerint, in ministerio maneant, propterea quod 
episcopus eis licentiam dederit.” 4 

Resp. Illud decretum cafuit effectu, quum juri universali ecclesiastico, 
contra quod nil potest singularis episcopus, adversaretnr. Id in confesso 
est apud ipsos scriptores Graecos, Balsaraonem, Zonaram, et Aristenium. 

(1) Btoomfield adnotat: “ Since the whole context is hortatory, the best expositore in 
general are, with reason, agreed that the ellipsis here is not htc but fa fca. H In locum 

(2) Ad Theodor. mon. ep. vi. t v. p. 405. 

(3) Gen. i. 28. 

(4) Cone. Ancyr. apud Labb. t. i. p. 1467. 

Generalis lex civili sanctione, Ancyrano statuto e diametro adveisa, postea 
munita est: “Si futurus ordinari diaconus non habuerit uxorem conjunc- 
tam sibi, non aliter ordinetur, nisi prius ab ordinante eum interrogatus, 
promiserit posse post ordinationem et sine legitima uxore honeste vivere : 
non valente eo qui ordinat, in tempore ordinationis permittere diaconum 
aut subdiaconum, post ordinationem uxorem accipere.” 1 Insuper ani- 
madvertendum ipsos patres Ancyranos presbyteris vel episcopis non eam 
fecisse facultatem. 


ANIMADVERSIO. 

Ex disceptatis liquet cmlibatus disciplinam, quatenus vetat ne matrimo- 
nium post ordinem sacrum susceptum ineatur derivari ab ipsa Apostolorum 
state, et fuisse semper Grscis pariter et Latinis communem : quapropter 
Anglicani, sectariique omnes inter quos versamur, clericis matrimonium 
permittentes, toti adversantur antiquitati. 

PROPOSITIO. 

Coelibatus lex qua sacris ordinibus insigniti adstringuntur , conjugii 
usu interdicto etiam iis qui duxerant ante ordinationem uxores , antiquis - 
sima est . 

Probatur I. Pontificum auctoritate. 

149. S. Siricius, pontifex creatus anno 385, coelibatum commendavit 
utpote lege insolubili statutum : “ Dominus Jesus, cum nos suo illustrasset 
adventu, in Evangelio protestatur, quia legem venit implere, non solvere ; 
ideo Ecclesiam, cujus sponsus est speciosus forma, castitatis voluit splen- 
dore radiare, ut in die judicii sine macula et ruga eam possit reperire. 
Quarum sanctionum sacerdotes omnes atque levitae insolubili lege adstrin- 
gimur, ut a die ordinationis nostrae sobrietati, et pudicitiae, et corda nos- 
tra mancipemus et corpora ; dummodo per omnia Deo nostro, in his quae 
quotidie offerimus sacrificiis placeamus Et quia aliquanti, de qui- 

bus loquimur, ut tua Sanctitas retulit, ignoratione lapsos se esse deflent : 
his, hac conditione misericordiam dicimus non esse negandam, ut sine 
ullo honoris augmento, in hoc, quo detecti sunt, quamdiu vixerint, officio 
perseverent ; si tamen post haec continentes se studuerint exhibere. Hi 
rero qui illiciti privilegii excusatione nituntur, ut sibi asserant veteri hoc 
lege concessum, noverint se ab omni ecclesiastico honore, quo indigne 
usi sunt, Apostolicae sedis auctoritate dejectos, nec umquam posse vene- 
randa attrectare mysteria, quibus se ipsi, dum obscmnis cupiditatibus in- 
hiant, privaverunt Et quia exempla praesentia cavere nos praemonent in 
futurum, si quilibet episcopus, presbyter, atque diaconus deinceps talis 
fuerit inventus, jam sibi omnem indulgentiae per nos aditum intelligat ob- 

(1) Novell. cxxiii. c. xiv. 

seratam : quia ferro necesse es t excidantur vulnera quae fomentorum non 
senserint medicinam.” 1 De lege jam ab antiquis temporibus vigente nul- 
lam dubitandi locum relinquit pontifex, tantas pennas transgressoribus in- 
tentans. 

150. S. Leo M. legem vigentem etiam agnovit: “ Lex continentiae 
eadem est ministris altaris, quae episcopis atque presbyteris : qui cum 
essent laici, sive lectores, licite et uxores ducere, et filios procreare potue- 
runt. Sed cum ad praedictos pervenerint gradus, coepit eis non licere 
quod licuit. Unde et de carnali fiat spirituale conjugium, oportet eos nec 
dimittere uxores, et quasi non habeant, sic habere, quo et salva sit charitas 
conjugiorum et cessent opera nuptiarum.” 8 

Probatur //. conciliorum decretis . 

151. Eliberitanum concilium, quarto saeculo ineunte habitum, sic decre- 
vit : “ Placuit in totum prohiberi episcopis, presbyteris, diaconibus et 
subdiaconibus positis in ministerio, abstinere se a conjugibus suis, et non 
generare filios : quicumque vero fecerit, ab honore clericatus extermine- 
tur.” 3 Prohibitionem hanc vetere disciplina nixam esse constat ex aliis 
quae damus documentis. 

152. Concilium Carthaginense II. anno 390 exhibet episcopum sic 
loquentem : “ Cum in praeterito concilio de continentiae et castitatis mode- 
ramine tractaretur, gradus isti tres conscriptione quadam castitati per con- 
secrationes annexi sunt : episcopos, inquam, presbyteros, et diaconos, ita 
placuit, ut condecet sacrosanctos antistites et Dei sacerdotes, necnon et 
levitas* vel qui sacramentis divinis inserviunt, continentes esse in omnibus, 
quo possint simpliciter, quod a Deo postulant, impetrare ; ut quod Apos- 
toli docuerunt, et ipsa servavit antiquitas, nos quoque custodiamus. 
Omnibus placet, ut episcopi, presbyteri, et diaconi, vel qui sacramenta 
contrectant, pudicitiae custodes, etiam ab uxoribus se abstineant. Ab om- 
nibus dictum est : Placet ut in omnibus, et ab omnibus pudicitia custodia- 
tur, qui altari deserviunt.” 4 

155. Carthaginense V. decrevit: “Cum de quorumdam clericorum, 
quamvis erga uxores proprias, incontinentia referretur, placuit episcopos 
et presbyteros et diaconos, secundum priora statuta, etiam ab uxoribus 
continere. Quod nisi fecerint ab ecclesiastico removeantur officio.” 5 

154. Concilium Taurinate anno 397 statuit: “ Hi autem qui contra in- 
terdictum sunt ordinati, vel in ministerio filios genuerunt, ne ad majores 
gradus ordinum permittantur, synodi decrevit auctoritas.”® 

Haec conciliorum decreta manifestum faciunt, legem ccelibatus quarto 

(1) Ep. ad Himerium Tarracon. c. vM. 

(2) Ep. xcii. ad Rusticum Narbonena. c.iii. 

(3) Can. xxxiii. 

(4) Can. ii. 

(5) Can. ii. 

(6) Can. viii. apud Hard. t i coi. 960. 

s secui o magna cum solicitudine a praesulibus Ecclesiae executioni deman- 
datam, severissimis adjectis poenis, et eam ab ipsa antiquitate servatam 
praedicari, imo ab Apostolis traditam Christo ipso volente tanto decore 
suam ornari Ecclesiam. ' / 

Probatur III. Patrum testimoniis. 

155. S. Basilius M. ad Paregorium presbyterum septuagenarium scrip- 
sit, hortans ut mulierem secum commorantem dimitteret, ut coelibatus 
decor, juxta Nicaenum canonem, servaretur: “ Nec primi, nec soli, Pare- 
gori, statuimus, ne mulieres cum viris cohabitarent : sed lege canonem qui 
a sanctis patribus nostris Nicaeae editus est, qui aperte prohibet ne sint 
subintroductae. In hoc autem situm est coelibatus decus et honestas, quod 
separati simus a consuetudine et consortio mulierum/’ 1 

156. S. Epiphanius ait: “ Sacerdotium ex virginum ordine praecipue 
constat, aut si minus ex virginibus, certe ex monachis, aut si minus ex 
monachorum ordine, ex his creari sacerdotes solent, qui a suis se uxoribus 
continent, aut secundum unas nuptias in viduitate versantur.” 9 

157. S. Hieronymus: “ Apostoli vel virgines, vel post nuptias conti- 
nentes, episcopi, presbyteri, diaconi, aut virgines eliguntur aut vidui, aut 
certe post sacerdotium in aeternum pudici.” 8 Vigiiantio clericis conjugii 
usum vindicanti respondit: “Quid facient Orientis Ecclesiae ? quid 
iEgypti et Sedis Apostolicae, quae aut virgines clericos accipiunt, aut con- 
tinentes, aut si uxores habuerint, mariti esse desistunt?” 4 

158. S. Augustinus narrat se solere clericorum continentiam aliis, qui 
vehementes cupiditates se freenare non posse querebantur, proponere 
imitandam : “ Solemus eis proponere etiam continentiam clericorum, qui 
plerumque ad eandem sarcinam subeundam capiuntur inviti, eamque sus- 
ceptam usque ad debitum finem, Domino adjuvante, perducunt.” 5 

OBJECTIONES SOLVUNTUR. 

159. Obj. 1. Apostolus Paulus suam uxorem alloquitur, ad Philippenses 
dum scriberet : “ Etiam rogo et te, germane compar — crvfuy* yvr t aie — adjuva 
illas.” 8 

Resp. Vox illa non necessario designat conjugem, sed et collegam, uti 
adnotat Rosenmiiller : “ Svfuyoj non tantum dicitur de matrimonio junctis, 
verum etiam de collegis, ut sit pro crvevpyoj. Intelligit igitur episcopum 
vel primum inter presbyteros Philippenses. Alii Svfvyoi/existimantfaisse 
nomen proprium.” 7 Marem, ut patet, alloquitur Apostolus, qui alias tes- 

(1) Ep. ad Paregor. 

(2) Expos fidei Cathol c. xif. 

(8) Ep. L. 

(4) L. adv. Vigil. 

(5) L. ii. de adulterinis conjugiis. 

(6) Philip, iv. 5. 

(7) Inloc. 


Digitized by ^ooQle 



DE SACRO CIE LIBATU. 


79 


tatur se coelibem esse, et cupere ut omnes sui ad instar ea ex parte sint. 
“ Dico autem non nuptis et viduis : bonum est illis si sic permaneant, 
sicut et ego." 1 

160. Obj. 2. Apostoli omnes uxdres duxisse censendi sunt, Joanne 
for sanexcepto, quem referunt veteres virginem mansisse, id veluti singulare 
illi tribuentes. Profecto Clemens Alexandrinus ccelibatus vindices arguit: 
44 An etiam reprobat Apostolos ? Petrus enim et Philippus filios procrea- 
runt : Philippus autem filias quoque suas viris locavit.” 

Resp. De solo Petro constat eum olim duxisse uxorem : quum igitur, 
uti animadvertit S. Hieronymus, 44 excepto Apostolo Petro, non sit mani- 
feste relatum de aliis Apostolis, quod uxores habuerint : et cum de uno 
scriptum sit, ac de caeteris tacitum, intelligere debemus sine uxoribus eos 
fuisse ; de quibus nihil tale Scriptura significet.” 8 Caeterum si id conce- 
datur, possumus cum Hieronymo denegare eos post vocationem ad Apos- 
latum conjugii juribus usum, quum Petrus omnium nomine loquens eos 
omnia propter Christum deseruisse dicat : “ Petrus et caeteri Apostoli, ut 
ei ex superfluo interim concedam, habuerunt quidem uxores, sed quas eo 
tempore acceperant, quo Evangelium nesciebant : qui assumpti postea in 
apostolatum relinquunt officium conjugale : Nam cum Petrus ex persona 
Apostolorum dicit ad Dominum ; 4 Ecce nos reliquimus omnia, et se- 
quuti sumus te; respondit ei Dominus: 4 Amen, dico vobis, quoniam 
nemo est qui dimiserit domum, aut parentes, aut fratres, aut uxorem, au,t 
filios propter regnum Dei, qui non recipiat multo plura in saeculo isto, et 
in saeculo futuro vitam aeternam.” 8 Joannes ideo a veteribus prae aliis 
Apostolis celebratur, quod junior vocatus ad apostolatum virgineum decus 
integrum servasse creditur: 44 Quem fides Christi virginem repererat, 
virgo permansit, et ideo plus amatur a Domino, et recumbit super pectus 
Jesu. Et quod Petrus, qui uxorem habuerat, interrogare non audet, illum 

rogat ut interroget et ut brevi sermone multa comprehendam, 

doceamque cujus privilegii sit Joannes, imo in Joanne virginitas, a 
Domino virgine mater virgo virgini discipulo commendatur.” 4 Quod de 
Philippi apostoli filiabus dicit Clemens Alexandrinus error est, quum a 
Philippo diacono, ante ministerium sacrum susceptum, genitae sint. 5 De 
Petro autem non constat eum umquam filiam habuisse, quam post aposto- 
latum susceptum genitam non esse ex testimonio veterum explorata res 
est. Clemens certe, non agit contra coelibatum, quem laudibus potius 
effert, sed contra haereticos qui “ dicunt non esse admittendum matrimo- 
nium et liberorum procreationem,” 6 

(1) I.Cor.vii. 8. 

(2) L. i. contra. Jovin. 

(3) Ibidem. 

(4) Ibidem. 

(5) Act xx i. 9. 

(6) L. iii. Strom. §. vi. 


Digitized by ^ooQle 



80 


DE SACRO CCELIBATU. 


161. Obj. 3. Apostolus sibi licere contendit uxorem secum etiam in 
sacris missionibus circumducere, quum Apostolis cseteris idjnmore esset : 
“ Numquid non habemus potestatem mulierem sororem circumducendi* 
sicut et caeteri Apostoli, et fratres Domini, et Cephas ?”* Hoc de mulieribus 
piis, de sua substantia Apostolis ministrantibus, non potest intelligi ; nam 
ftspiaytiv, circumducere , nempe in itineribus, est longe aliud, quam ut de 
mulierum harum studiis explicari possit. Accedit, quod Paulus de publicis 
sumptibus tractat. Innuit igitur, sibi competere jus postulandi, ut non 
tantum ipse, sed etiam uxor, quam habere possit comitem, ab Ecclesiis 
aleretur. Si vero ad tales mulieres provocasset, quae sine sumptu Eccle- 
siarum, de suo Apostolis et fratribus Domini victum suppeditassent, plane 
sua causa cecidisset.” Ita Rosenmiiller.* 

Resp. Vox illa non obstat quin Apostolus de iis mulieribus loqui cense- 
atur, quae religionis studio Apostolos aliquos comitabantur, operam suam 
illis navantes, tum in re familiari, tum in edocendis foe minis. Quamvis 
harum quaedam de sua substantia ministrarent, aliae suam tantum operam 
dare poterant, ideoque sumptus augebantur earum occasione. Equidem 
orientalium et Graecorum mores ejusmodi erant, ut Apostolis opus esset 
earum ministerio, et opera : qua tamen carere voluit Paulus, ne oneri 
esset. 3 “ Non uxores demonstrat ab Apostolis circumductas,” animad- 
vertit Tertullianus, “ quas et qui non habent, potestatem tamen mandu- 
candi et bibendi habent ; sed simpliciter mulieres, quae illis, eodem insti- 
tuto quo et Dominum comitantes, ministrabant. 4 

162. Obj . 4. Saltem Petrum uxorem circumduxisse constat, adeo ut 
ejus coelibatus post vocationem ad apostolatum gratis fingatur, imo contra 
Pauli testimonium. “ Petrus , ut Clemens Alexandrinus 1. vii. ex tradi- 
tione refert, uxorem suam comitem habuit itinerum, quae et coram ipso ad 
mortem ducta est.” Ita Rosenmtiller. 6 

Resp . De Cepha qui apud Corinthios suam operam fidei diffusioni na- 
vavit, non certo constat, sunt enim qui eum a Petro putant discernendum. 
Caeterum nostrum non interest, nam de sorore agit Apostolus, haud, de 
uxore. Petrum habuisse uxorem ex Evangelio liquet, sed eam fuisse 

(1) 1 Cor. ix. 5. 

(2) Inloc. 

(3) “ In the eastern countries, for the reason mentioned, Rom. xvi. i. note 3 , when 
people of condition travelled, they either lodged with their acquaintance, or carried ser- 
vante with them, who provided such things as were necessary to their accommodation in 
the public lodging-houses. In the Gentile countries, where the apostles preached, they 
had no acquaintances or friends with whom they could lodge ; and therefore some of 
them, particolarly the brethren of the Lord and Peter, found it necessary to carry about 
with them a wife ( woman ) to make provision for them at the expense of those to whom 
they preached.*’ Macknight 

(4) De monog. c. viii. 

(5) In 1 . ad Cor. ix. 5. 

superstitem, vel conjugii juribus frui, probari nequit scripturae aliquo tes- 
timonio. Ita respondit S. Hieronymus Joviniano : “ Possumus autem de 
Petro dicere, quod habuerit socrum eo tempore quo credidit, ut uxorem 
jam non habuerit: quamquam legatur in *6pto£ot$ et uxor ejus et filia. Sed 
nunc nobis de canone omne certamen est.” 1 Clemens Alexandrinus tradi- 
tionem secutus est, et quidem incertam, seu potius fide indignam, quamvis 
nil dicat quod suadeat eam uxoris juribus usam. De omnibus e contra 
Apostolis affirmat: “ Non ut uxores, sed ut sorores circumducebant mu- 
lieres, quae una ministraturae essent apud mulieres, quae domos custodie- 
bant : per quas etiam in gynaeceum absque ulla reprehensione malave sus- 
picione, ingredi posset doctrina Domini. ,,fl 

163. Obj. 5. Si coelibatum injungere voluisset Apostolus, verbis perspi- 
flpe usus fuisset, jussissetque ut a mulieris consortio abstineret se episcopus. 

JResp. Si quis ex Apostoli verbis id tantum inferat, eum iis qui conjugio 
ante ordinum susceptionem conjuncti erant, continentiam ab uxoribus haud 
imperasse, id disciplinae Catholicae non obstabit: potuit enim fieri ut in 
Ecclesiae primordiis tanta non foret severitas, ob sacrorum ministrorum ino- 
piam, et rerum necessitatem. “ In ecclesiastico ordine constituendo,” inquit 
Hieronymus, “ quia rudis ex gentibus constituebatur Ecclesia, leviora 
nuper credentibus dat praecepta, ne territi ferre non possent.” 8 Caeterum 
nobis certum omnino et exploratum est coelibatum omnino fuisse injunc- 
tum ab initio omnibus sacris ministris qui coelibes ordines susceperant: 
longe etiam verosimilius npbis habetur eadem lege adstrictos fuisse qui 
conjugiAierant implicati. Id voce illa eyxpartrj? satis indicari putamus, 
notum enim est continentiae notionem ei adeo adnexam fuisse, ut Encratitse 
dicerentur haeretici qui nuptias et omnem voluptatem carnis prorsus dam- 
nabant. 

164. Obj. 6. Clemens Alexandrinus Apostoli mentem sic explicat: 
u Quin et unius quoque uxoiis virum utique admittit, seu sit presbyter, seu 
diaconus, seu laicus utens matrimonio citra reprehensionem : servabitur 
autem per filiorum procreationem.” 4 

Resp . Clemens eo loci dicit : “ Si quis autem matrimonium audet di- 
cere fornicationem, rursus legem et Dominum insectans, maledictis impe- 
tit.” Pergit id probare, ostendendo Apostolum velle ut viduae juniores 
nubant, et filios procreent, imo et probare virum unius uxoris, quem pres- 
byterum vel diaconum fieri permittit. Quod addit de matrimonii usu ad 
laicum, quem ultimo loco nominat, est referendum : — xw u*o$ 

yafup t 

Obj. 7. De Novato refert Cyprianus : “ uterus uxoris calce percussus, 

(1) L. i. in Jovin. 

(2) L. iii. Strom. 

(3) L. i. adv. Jovin. 

(4) Tit. i. 8. 

(5) Strom. 1. xii. p. 476. 

et abortione properante in parricidium partus expressus.” i Quum igitur 
atrocem hanc uxorem tractandi rationem ei probrum objiciat, liquet cleri- 
cos consuevisse conjugio uti absque ulla reprehensione. 

Resp . Verosimile est id ante sacerdotium susceptum contigisse ; totius 
enim anteactae vitae scelera ei exprobrat Cyprianus : “ Spoliati ab illo pu- 
pilli, fraudatae viduae, pecuniae quoque^ Ecclesiae denegatae has de illtf exi- 
gunt poenas quas in ejus furore conspicimus. Pater etiam ejus in vico 
fame mortuus, et ab eo in morte postmodum nec sepultus. Uteros uxoris 
calce percussus, etc.” Caeterum si quis contendat eum sacerdotio initia- 
tum hoc sceleris patrasse, schismatici et haeretici hominis exemplum nil 
facit contra Ecclesiae universalis mores. 

166. Obj. 8. Tertullianus uxoris consortio usus videtur, quam hortata* ' 
est ne post mortem alii nuberet, rationibus consilii libro expositis. 

Resp. Doctissimi critici censent libros ad uxorem scriptos a Tertulliano 
adhuc laico! fl Caeterum nil iis continetur quo probetur eum consortio 
marito frui. Alias praedicat continentiam clericorum, quos vocat “ viros 
virgines ac voluntarios spadones.” 8 “ Quanti in ecclesiasticis ordinibus de 
continentia censentur, qui Deo nubere maluerunt, qui carnis suae honorem 
restituerunt, quique se jam illius aevi filios dicaverunt, occidentes in se 
concupiscentiam libidinis, et totum illud quod intra paradisum non potuit 
admitti.” 4 

167. Obj . 9. S. Gregorius Nazianzenus, Theologus nuncupatus, a 

patre jam episcopo genitus est, uti liquet ex verbis carminis, in quibus 
filium sic alloquitur : ® 

Ovrta totintov exfusfietprjxa^ ftcov 
Oofoj §v(jlco v efwt zp w0 S a 

Nondum tantam emensus es vitam, 

Quantum praeteriit mihi sacri%iorum tempus, 

Resp . De mente scriptoris non satis constat : id vero exploratum est, 
Gregorium non ante annum 325 baptismum suscepisse, nam refert filius, 
episcopis Nicaeam contendentibus, patrem desiderium hujus sacramenti 
Leontio manifestasse, quod paulo post recepit, sacerdotio nonnisi interjecto 
temporis spatio initiandus: “ Non multum temporis interfluxerat, cum au 
eam regenerationem, quae per aquam et spiritus efficitur ipse accedit .... 
Sacerdotium autem suscipit non ea facilitate ac confusione, quae nunc viget, 
sed nonnullo interjecto temporis spatio.” 5 Ante annum 328 id contigisse 
vix existimandum est. Jam vero constat ex chronologorum consensione 

(1) Ep. xlix. ad Cornei, de Novati sceleribus. 

(2) Dom Cellier Biblioth. des auteurs Eccles. t. ii. p. 375. 

(3) L. de velandis virgin. 

(4) L. de exhftrt cast. 

(5) Orat. xviii.n. 12. 13. 15. 

X* 

filiam anna 355 vel 856 Athenis in patriam reducem fuisse, triginta annis 
vitae vel studiorum fere elapsis : 

Kot yap Ttokvs fifpiitto -fotj Xoyo %povof 
Hfy 'tpuuxoatov fi oc ax tovt’ vp ifo$* 

Jam et multum consumptum erat in studiis tempus, 

Jam trigesimus mihi prope hic erat annus. 

Id auctor ejus vitae confirmat : — Tpia%o(j tov rjSrj rt^pusas tfo$ iv fiaSrjfiaoiv, 
bvr(o tg ftatptit, icurtov &rto8tioxfc—“ Ita demum, trigesimo jam anno in artium 
studiis exacto, patriae sese restituit.” 3 Igitur anno 328 jam duos vel tres 
saltem annos natus erat, si triginta annos a nativitate computemus; longe 
plures vero si totum illud tempus in studiis impensum intelligamus, quod 
verosimile est. 8 Equidem senectutem ipse causabat cur patri repugnaret 
episcopatum ei imponere volenti. 

168. Obj. 10. Socrates narrat Paphnutium concilii Nicaeni patribus 
dissuasisse legem de caelibatu, quem cuj usque arbitrio permittendum 
voluit. 4 

Resp. Plurimi narrationem Socratis fide haud dignam contendunt, ra- 
tionibus haud contemnendis adductis. 5 Caeterum si fides ei tribuatur, 
illud tantum sequetur uxorum ante ordines susceptos ductarum usum non 
fuisse lege vetitum, de eo enim agit : “ Visum erat episcopis legem novam 
in Ecclesiam introducere, ut qui essent sacris initiati (sicut episcopi, pres- 
byteri, et diaconi) cum uxoribus, quas, cum erant laici, in matrimonium 
duxissent, minime dormirent.” Si Paphnutio suadente patres ab ea lege 
ferenda abstinuerint, mirum est eos uxorem haud excepisse e numero 
earum quas in domo sacerdotis versari vetuerunt: “Interdixit per omnia 
magna synodus, non episcopo, non presbytero, non diacono, nec alicui 
omnino qui in clero est, licere subintroductam habere mulierem, nisi forte 
aut matrem, aut sororem, aut amitam, vel eas tantum personas quae suspi- 
cionem effugiunt.” 8 

169. Obj. 11. Vetant canones ipsis episcopis et presbyteris ne uxorem 
dimittant. Canon sextus inter apostolicos sic se habet : “ Episcopus, aut 
presbyter, uxorem propriam nequaquam sub obtentu religionis abjiciat, si 
vero rejecerit, excommunicetur : sed si perseveraverit, dejiciatur.” Conci- 
lium Gangrense statuit: *‘Si quis discernit presbyterum conjugatum, 
tamquam occasione nuptiarum, quod offerre non debeat, et ab ejus obla- 

(1) Carm. de vita sua v. 238. 

(2) Greg. presb. in vita S. Gregorii. 

(3) Vide Natalem Alex. hist. Eccl : t. vii. diss. xix. prop. iii. et opus dictum, Le 
Ce libat Ecclesiastique par M. L’Abb£ Jager, Faris 1836. 

(4) Hist. Eccl. 1. i. c. viii, 

(5) Vide opus jam laudatum Le Celibat Ecclesiastique §. ix. p. 98. 

(6) Cone. Nic. apud Labb. t ii* p. 40. 

one ideo se abstinet, anathema sit.” 1 Episcopae et presbyter» etiam* 
uxores scilicet episcoporum et presbyterorum, passim in veteribus docu- 
mentis nominantur. 

Resp. Canones dicti apostolici noscuntur pldra continere quae impro- 
banda sunt, et ab haereticis sanctionibus veteribus fraudulente admixta* 
Caeterum licet objectum decretum intelligere de non deserenda uxore, cui 
scilicet subveniendum est et consulendum. Concilium Gangrense vetuit 
ne quis recusaret interesse sacrificio presbyteri qui ante ordinationem 
uxorem duxerat— -ysy afflxofos ; agebarur enim de Eustathii seu Euctati 
asseclis, qui nuptias prorsus damnantes, a sacerdotibus qui matrimonium, 
dum laici essent, inierant, abhorrebant, et laicos conjugatos a communione 
repellebant. Uxores episcoporum et presbyterorum titulos illos qui obji- 
ciuntur habuisse fatemur, eas scilicet quae nupserant laicis, deinceps ad 
sacra munera evectis : sed inde non sequitur eas thori consortio frui con- 
suevisse. 

170. Obj. 12. Ante Gregorii VII. tempora coelibatus lege injunctus non 
est, nam sacerdotes passim inibant nuptias : quibus semel initis uti, vete- 
rum moribus est concessum. 

Resp . Quae adduximus conciliorum et pontificum decreta legem probant 
quarto saeculo vigentem, quae ad ipsa Ecclesiae primordia referebatur. 
Quod plurimi decimo vel undecimo saeculo illicitas contraxerint nuptias, 
contra legem, et totius antiquitatis exempla factum est: nec enim sacerdos 
aliquis noscitur in tantum fiagitium incidisse ante finem noni saeculi. 8 
Fuerunt quidem prioribus saeculis qui utebantur matrimonio ante ordines 
susceptos inito, sed animadvertit S. Epiphanius ; “ non illud ex canonis 
auctoritate fieri.” 8 Continentiam a canonibus exigi juxta Apostoli verba 
quae interpretatur, docet : “ Quin eum insuper, qui adhuc in matrimonio 
degit ac liberis dat operam, tametsi unius sit uxoris vir, nequaquam tamen 
ad diaconi, presbyteri, episcopi, aut hypodiaconi ordinem admittit, sed 
eum duntaxat qui ab unius uxoris consuetudine sese continuerit, aut ea sit 
orbatus : quod in illis locis praecipue fit, ubi ecclesiastici canones accubate 
servantur.” 4 


§. II. De C (E LIBATUS EXCELLENTIA. 

171. Antiquissimam esse coelibatus disciplinam, etiam ea ex parte qua 
usus conjugii prius initi sacris ministris vetatur, ex disceptatis constat. 

(1) Can. iv. 

(2) Vide Fleurium hist Eccl. 1. liv. No. 20. et 3. discours sur 1’hist Eccl : No. 13. 

(3) Har. lix. 

(4) Ibidem. 

Apud occidentales, et ubicumque Apostolicae Sedis potestas sese directe 
explicuerit, eam semper viguisse exploratum est : quam Orientalibus, ple- 
risque saltem, communem fuisse plurima probant documenta. Si quae 
igitur occurrant in contrarium exempla, prout Perronius post Lupum affir- 
mat, ea videntur veteris disciplinae laxamenta, hominum infirmitate et 
conniventia inducta. Caeterum si cui videatur matrimonia post ordines 
susceptos tantum vetita fuisse initio apud Orientales, usu conjugii prius 
miti cujusquam permisso arbitrio, per nos licet, ad legis qualis nunc viget 
in Ecclesia Latina sanctitatem et aequitatem vindicandam festinantes. 

172. Ut disciplinae sanctitas intelligatur, virginitatis prae matrimonio 
praestantiam probare oportet. Eam olim negavit Jovinianus, quem ob 
hunc aliosque errores tamquam haereticum damnavit Ecclesia saeculo 
quinto. Novatores non puduit foeda ejus placita in lucem iterum produ- 
cere, quos idcirco percussit anathemate Tridentinum concilium : “ Si quis 
dixerit statum conjugalem anteponendum esse statui virginitatis, vel coeli- 
batus ; et non esse melius ac beatius manere in virginitate, aut coelibatu, 
quam jungi matrimonio ; anathema sit.” 1 

PROPOSITIO. 

Melius est ac beatius manere in virginitate , quam jungi matrimonio . 

Probatur /. ex Scripturis . 

174. Christus loquitur de eunuchis “ propter regnum coelorum.. Qui 
potest capere capiut.” 3 Vocibus illis indicantur qui pietatis studio a carnis 
abstinent voluptatibus, quos manet merces aeterna ; Christo hortante, ut illud 
vitae genus eligat quicumque facultatem viresque sibi divinitus datas nove- 
rit. Ergo illa vitae conditio beatior est, utpote speciales habens promis- 
siones. 

175. Alias dicit: “Omnis qui reliquerit domum, vel fratres, aut sorores, 
aut patrem, aut matrem, aut uxorem, aut filios, aut agros propter nomen 
meum, centuplum accipiet, et vitam aeternam possidebit.” 8 Relinquit 
autem uxorem qui manet in virginitate, quatenus eam haud ducit : eam 
reipsa relinquit qui matrimonio jam junctus, ipsa consentiente coelibem 
amplectitur vitam. Haec voluptatis abdicatio Christi causa centuplam 
mercedem secum trahit et vitam aeternam. 

176. Apostolus Corinthiis his de rebus respondens dicit : “ Bonum est 
homini mulierem non tangere ;” 4 bona scilicet vocare solent Hebraei quae 
meliora vel optima sunt. Sic dicit “ Volo enim omnes vos esse sicut 
meipsum : sed unusquisque proprium donum habet ex Deo : alius quidem 

(1) Sess. xxiv. Can x. 

(2) Mat. xix. 12. 

(3) Ibidem, 29. 

(4) 1 Cor. vii. 1. “ That is by a common idiom better” Bloomfield in loc. 

Vol. IV.— 8 

sic, alius vero sic. Dico autem non nuptis et viduis : bonum est illis si 
sic permaneant* sicut et ego .” 1 Verbis perspicuis sui exemplum non 

nuptis et viduis proponit, ut eis suadeat in ea conditione permanere quam 
bonam esse praedicat, potiorem utique, et beatam. De virginibus postea 
dat consilium : “ Existimo ergo hoc bonum esse propter instantem neces- 
sitatem — gui trjv ivsotiZaa» wayx^v — quoniam bonum est homini sic esse:” 
to dvtuf hvat 2 manere scilicet in ea qua est virginea conditione. 3 Necessi- 
tas quae inest instatque, intelligi potest carnis tribulatio quam conjuges pa- 
tiuntur, 4 libidini repugnantes vel moderantes, et quae sequuntur incommoda 
tolerantes. Vitae quoque brevis eos vult esse memores Paulus, necesse 
quippe est a terrenis voluptatibus animum abducere ut saluti consulamus. 
Pergit igitur virginitatem commendare ex eo quod animum praestet a 
nimia hujus vitae solicitudine immunem, ut Deo liberius vacet. “ Volo 
autem vos sine solicitudine esse. Qui sine uxore est, solicitus est quae 
Domini sunt, quomodo placeat Deo. Qui autem cum uxore est solicitus 
est quae sunt mundi, quomodo placeat uxori et divisus est. Et mulier in- 
nupta et virgo cogitat quae Domini sunt; ut sit sancta corpore et spiritu. 
Quae autem nupta est, cogitat quae sunt mundi, quomodo placeat viro.” 
Has eximias virginitatis utilitates ex contrariis conjugum solicitudinibus 
merito elevat Apostolus, ostendens spiritus sanctitatem et animae mundi- 
tiem ex ea derivari. Virginitatem et conjugium tandem confert, eamque 
hoc facit potiorem : “ Igitur et qui matrimonio jungit virginem suam, bene 
facit: et qui non jungit, melius facit.” 5 De vidua tandem dicit: “ beatior 
autem erit si sic permanserit secundum meum consilium : puto autem 
quod et ego spiritum Dei habeam.” 0 Liquet Apostolum viduarum et vir- 
ginum coelibatum conjugio anteferre ab rationes ex ipsa conjugii natura 
desumptas, ideoque omni tempore suam vim retinentes. 

177. Virginum merces potior et sublimior conditio ex Apocalypsi habe- 
tur: vidit enim Joannes “centum quadraginta quatuor millia habentes 
nomen ejus (Agni) et nomen Patris ejus scriptum in frontibus suis.” . . 
Et cantabant quasi canticum novum ante sedem, et ante quatuor animalia, 
et seniores : et nemo poterat dicere canticum, nisi illa centum quadraginta 
quatuor millia qui empti sunt de terra. Hi sunt qui cum mulieribus non 
sunt coinquinati : virgines enim sunt. Hi sequuntur Agnum quocumque 
ierit. Hi empti sunt ex hominibus primitiae Deo et Agno.” 3 Quee mu- 

(1) Cor. vii. 7. 

(2) Ibidem, 26. 

(3) “ I. e. sicut virgines sine conjugio scilicet,” Rosenmiiller. 

(4) Bloomfield in v. 28 scribit. “ Render : * However such will have trouble in the 
flesh,’ namely, that of the avayxt] mentioned at v. 26.” 

(6) I. Cor vii. 38. , 

(6) Ibidem, 40. 

(7) Apoc. xiv. 4. 

nera illis tribuuntur ostendunt conditionem virgineam magni fieri» et am- 
plissimam consequi mercedem. 

Probatur II. ex Patribus. 

178. S. Cyprianus virgines sic alloquitur: “Nunc nobis ad virgines 
sermo est, quarum quo sublimior gloria est, major et cura est. Flos est 
ille ecclesiastici germinis, deftbs atque ornamentum gratiae spiritualis, laeta 
indoles, laudis et honoris opus integrum atque incorruptum ; Dei imago 
respondens ad sanctimoniam Domini, illustrior portio gregis Christi.” 1 

179. S. HieronVmus ex professo vindicavit virginitatis praestantiam 
contra Jovinianum. Inter caetera dicit : “ Tantum est igitur inter nuptias 
et virginitatem; quantum inter non peccare et benefacere ; immo ut levius 
dicam, quantum inter bonum et melius.” 3 

180. S. Ambrosius : “ Quid est castitas virginalis, nisi . expers conta- 
gionis integritas ? Atque ejus authorem quem possumus existimare, nisi 
immaculatum Dei Filium, cujus caro non vidit corruptionem, Divinitas 
non est experta contagionem ? Videte igitur quanta virginitatis merita 
sint.” 8 

Probatur III. exemplis. 

181. Christus Dominus virginitatem summo dignatus est honore, 
matre electa virgine. Praecursor ejus virgo permansit. Discipulum vir- 
gineo decore insignem speciali prosecutus est affectu; et felicem sancto- 
rum in aevo futuro conditionem in eo praesertim angelicae similem dixit : 
“ in resurrectione enim neque nubent, neque nubentur : sed erunt sicut 
angeli Dei in coelo.” 4 

Probatur IV. rationibus theologicis . 

182. Continentia perfecta animum idoneum facit rerum caelestium me- 
ditationi, et mentis quibuslibet exercitiis. Sicut voluptatibus dediti facile 
fiunt hebetes et penitus vitiis mancipati ; ita e contra qui cupiditatibus 
moderantur, easque sibi subditas tenent, virtutes colere magno studio et 
felici successu possunt. 


objectiones solvuntur. 

184. Obj. 1. Quae Paulus dicit de praestantia vitae caelibis respicit rerum 
in quibus fideles tunc versabantur adjuncta — rrjv ifegwav auayxfjv : vox 
enim eadem Luc. xxi. 21. adhibetur de clade quam Romani illaturi erant. 
Ob ingruentes persecutiones praestabat familiae curam non assumere. 

Resp. Ipsi adversarii Calvinus, et Milnerus fatentur Apostolum ver- 
bis generalibus de virginitate et matrimonio disserere ratione quae cuili- 

» 

(1) L. de disciplina et habitu virginum. 

(2) L. adv. Jovinian. 

(3) L. 1 de Virginibus. 

(4) Matt. xxii. 30. 

r 

bet aetati, et quibuslibet rerum adjunctis conveniat. Profecto nullas enu- 
merat causas praeter matrimonii tentationes, solicitudines, et onera, quae illi 
muneri inhaerent, quibus liberam animi conditionem eorum qui abdicata 
voluptate Deo vacant, opponit. Quod vox illa avaryxrj aliquando denotet 
maximam rerum desolationem, non potest obstare quin hic intelligatur 
obvia significatione de praesenti necessitate, i: curis matrimonio adnexis, 
quae obstant ne breve vitae spatium totum impendatur salutis operibus. 

184. Obj. 2. Apostolus non loquitur de merito coram Deo, sed “ de 
temporali bono, commodo, et quiete in hac vita.” Ita Lutherus. 1 

Resp. Profecto edocebat Apostolus fideles de divina voluntate, Spiritum 
enim Dei se habere non temere dixit. Virginitatem prodesse docet ut 
virgo sit sancta corpore et spiritu, et hominem innuptum solicitum esse 
rerum Dominicarum quomodo placeat Deo. Haec majora sunt quam quae 
de sola animi quiete explicari possint. 

185. Obj. 3. Quae de virginibus in Apocalypsi dicuntur, de animabus 
idololatria haud maculatis intelligenda sunt, fornicationis enim sub imagine 
idololatria apud prophetas consuevit designari. 

Resp. Non interest utrum animas idololatria labe immunes, vel virgines 
intelligamus ; constat saltem eam adhiberi imaginem quae rei conveniat, 
ideoque virginum puritatem et praemia valde commendari. 

186. Obj . 4. Singulare vitae genus quo homo a consortio marito se ab- , 
stinet, naturae repugnat, ideoque tristem facit hominem et austerum, et 
morbos plurimaque incommoda secum trahit, ut de peccatis, quorum est' 
causa, sileamus. 

Resp. Naturae non repugnarunt uterque Joannes, Paulus, et tot sanc- 
tissimi viri qui coelibatum coluerunt ; sed cupiditatibus restiterunt, mentis 
exercitiis quae hominem, christianum praesertim, decent, vacantes. Quanto 
mens corpore praestat, ea potiora habenda sunt officia, et magis congrua 
naturae, quae homo facit, ratione et animi affectibus utens. Hilares max- 
ime sunt et benigni plurimi castitatis cultores, iisque viribns fruuntur et 
valetudine, qua carent sectatores voluptatis. Quod de peccatis asseritur, 
caret fundamento, nam coelibatus quem vindicamus ille est qui corpus et 
animam amplectitur : a quo quis peccato decidit. 

187. Obj. 5. Coelibatus perfectus, qualis a Catholicis depingitur, nullibi 
reperitur : ergo tota quaestio de mera notione est, rei veritate non respon- 
dente. 

Resp. Non mera est notio, quamvia enim ea sit hominum conditio ut 
facile labem contrahat quisquis maxima non usus fuerit vigilantia, humili 
effusa prece ; tamen Dei adjutorio gravis omnis culpa poterit evitari. Ex- 
empla numero infinito suppeditat Ecclesiae historia, et etiam hodierna ex- 
perientia, prout constat veris rerum aestimatoribus. 

(1) In Epithalamio. 

188. Obj. 6. Cum reipubiicae et Ecclesiae detrimento praedicatur coeli- 
batus excellentia, quum numerus cirium ita minuatur, et imbellium turmae 
huc illuc congregentur. 

Resp, Inania sunt quae de civium diminutione objiciuntur, plerumque 
enim aucto in immensum numero graviora fiunt onera reipubiicae. Caete- 
rum longe magis augetur numerus, sanctissimis morum praeceptis servatis 
quae coelibes Christi sacerdotes sedulo tradunt. Nec imbelles fiunt qui 
sanctam hanc insistunt semitam, sed pro sui status conditione reipubiicae 
student. 


> 


t 

§. III. De ccelibatus convenientia. 

Sanctissimam et vetustissimam coelibatus disciplinam contra novatores 
nuptiis inhiantes vindicarunt patres Tridentini : 44 Si quis dixerit clericos 
in sacris ordinibus constitutos, vel regulares castitatem solemniter profes- 
sos, posse matrimonium contrahere, contractumque validum esse, non ob- 
stante lege ecclesiastica, vel voto, et oppositum nil aliud esse quam dam- 
nare matrimonium ; posseque omnes contrahere matrimonium, qui non 
sentiunt se castitatis, etiamsi eam voverint, habere donum anathema sit ; 
cum Deus id recte petentibus non deneget, nec patiatur nos supra id quod 
possumus tentari.” 1 2 3 * 


propositio. 

Sanctissima est coelibatus disciplina , et sacris ordinibus maxime con- 
veniens. 

Probatur /. ex Scripturis . 

189. S. Paulus ad Titum scribens continentiam inter dotes sacrorum 
ministrorum recenset : 44 * Oportet enim episcopum sine crimine esse, sicut 
Dei dispensatorem : . . . . sobrium, justum, sanctum, continentem ” — 
eyxpattj * — Hujus vocis vis obvia omnimodam castitatem indicat, quo sensu 
verbum usurpatur ab Apostolo : Et & «* iyxfwtevovia* yc^cra*’»<KW', “ quod si 
non se continent, nubant de iis loquentes qui nulla lege vel voto ad 
continentiam adstringebantur.” 8 

190. 44 Qui sine uxore est, solicitus est quae Domini sunt, quomodo 
placeat Deo. Qui autem cum uxore est, solicitus est, quae sunt mundi, 

(1) Se88. xxiv. can. ix. 

(2) Tit. L 7. 

(3) I Cor. vii. 9. 

8 * 


* 

quomodo placeat uxori, et divisus est.” 1 Coelibatus igitur animum solici- 
tudine mundana vacuum relinquit, ut quis Dei rebus vacet : proinde max- 
ime convenit iis qui ad sacrum ministerium assumpti sunt. Hinc scripsit 
Paulus ad Timotheum : 44 Exemplum esto fidelium in verbo, in conversa- 
tione, in charitate, in fide, in castitate.” 9 

Probatur II. patrum testimonio et judicio. 

191. Origenes ait : 44 Si oratio justi sicut incensum offertur in con- 
spectu Domini, et elevatio manuum ejus sacrificium est vespertinum ; 
dicit autem Apostolus iis qui in conjugiis sunt : 4 Nolite fraudare invicem, 
nisi forte ex consensu ad tempus, ut vacetis orationi, et iterum in idipsum 
sitis;’ certum est quia impeditur sacrificium indesinens iis qui conjugali- 
bus necessitatibus serviunt. Unde videtur mihi quod^ illius est solius 
offerre sacrificium indesinens, qui indesinenti et perpetuae se devoverit 
castitati.” 8 . 

192. S. Cyrillus Hierosolymitanus animadvertit : 44 Decebat puris- 
simum puritatis doctorem ex puris prodire thalamis. Si enim qui apud 
Jesum bene fungitur sacerdotio, abstinet a muliere : quomodo ipse Jesus 
ex muliere prodiisset?” 4 

193. EusebiuS de sacris ministris loquens : 44 His autem ipsis, ut me- 
lioribus studiis vacent liberius, sejunctus a re uxoria victus adamatur, veluti 
iis qui divina et incorporea sobole propaganda occupati teneantur : et non 
unius, neque duorum liberorum, sed acervatim innumerabilis multitudinis 
educationem, sanctamque disciplinam, ac reliquae instituendae vitae curam 
susceperint.” Et infra: 44 Verumtamen eos qui sacrati sint, atque in Dei 
ministerio cultuque occupati, continere deinceps seipsos a commercio 
uxoris decet; qui autem non ad tantum assumpti sint sacerdotii munus, 
iis idem sermo divinus indulget, ac palam omnibus praedicat, quod honora- 
bile sit conjugium, et thorus immaculatus, fornicatores et adulteros judi- 
caturus sit Deus.” 5 

194. S. Gregorius Nyssenus : 44 Quomodo Dei sacerdotio fun- 
geris, qui ad hoc ipsum ut munus offerres unctus es? Munus sane 
non omnino alienum, neque suppositum ex iis quae tibi extrinsecus eve- 
niunt, sed revera tuum, quod est homo tuus interior, qui tamquam agnus 

(1) Ibidem 7. Josephus Milner, Anglicanus, in Ecclesi® historia fatetur Apostolum 
coelibatum commendare, Corinthiis respondendo : “ In answer to their queries, he re- 
commends celibacy as preferable to matrimony where a man can practise it, and that I 
think from general reasons, as more favourable to holiness without however depreciating 

matrimony I should not wonder, if some persons should startle at what I have 

mentioned as the sentiments of St. Paul, though it be almost impossible for any unpre- 
judiced person to understand him other«vise.” Hist of the Church, cent i. ch. xi. 

(2) 1 Tim. iv. 12. 

(3) Hom. xxiii. in i. Num. 

(4) Cat. xii. 

(5) L. 1 de dem. Ev. c. ix. 

innocens, et perfectus esse debet, ab oranique macula ac sordibus remotus. 
Quomodo haec ipsa Deo ode res, qui legi non obtemperas prohibenti ne 
sacra impurus faciat? Ac si Deum tibi apparere expetis, quid causae est 
cur Mosen non audias, qui populo edicit, ut a nuptiis purus sit, 'quo Dei 
aspectum comprehendat?” 1 

195. S. Epiphanius canones violatos a quibusdam clericis, con- 
jugii ante ordines susceptos initi utentibus jure, querens, ait : “ Quod 
ad ipsam quidem Ecclesiam attinet, ea, utpote a Spiritu Sancto bene 
ordinata atque constituta, quod decentius est omnibus in rebus con- 
siderans, ei rei studere potissimum instituit; ut quae divino Numini min- 
isteria praestantur, nulla re, quoad heri potest, distrahantur ; utque spir- 
italia omnia officia quam optima laetissimaque conscientia gerantur. Hoc 
igitur dico propter subitas functiones atque officia convenire, ut presbyter, 
ac diaconus, et episcopus Deo penitus vacet. Nam si illis etiam, qui e 
populo sunt, id ipsum Apostolus praecipit : Ut, inquit, ad tempus vacent 
orationi ; quanto id magis Sacerdoti praescribit ? Nimirum nullis ut im- 
pedimentis avocetur ; quod in spiritualibus secundum Deum negotiis in 
ipso usu sacerdotii, administrationeque ferietur.” 9 

196. S. Leo M. ad Anastasium episcopum Thessalonicensem : “ Nam 
cum extra Clericorum ordinem constitutis, nuptiarum societati et procrea- 
tioni filiorum studere sit liberum; ad exhibendam tamen perfectae conti- 
nentiae puritatem, nec subdiaconibus quidem connubium carnale conce- 
ditur : ut et qui habent, sint tamquam non habentes ; et qui non habent, 
permaneant singulares. Quod si in Ordine, qui quartus a capite est, dig- 
num est custodiri, quanto magis in primo, aut secundo, vel tertio servan- 
dum est, ne aut levitico ministerio, aut presbyterali honore, aut episcopali 
excellentia quisquam idoneus existimetur, qui se a voluptate uxoria nedum 
' fraenasse detegitur ?” s 

Probatur 111 \ ex conciliis . 

197. Concilium Turonense 1. anno 461. “ Cum ergo laico abstinentia 
imperetur, ut possit orationi vacans, et Deum deprecans exaudiri : quanto 
magis sacerdotibus, etlevitisqui omni momento parati esse debent in omni 
munditia, et pietate securi, ne aut sacrificium offerre, aut baptizare, si id 
temporis necessitas poposcerit, cogantur?” 4 

198. Concilium Arvernense, anno 535. “ Cum presbyteri atque 

diaconi sublimi dignitatis apice prorogantur, actibus omnino renuntient 
saeculi, et ad sacrum electi ministerium, repudient carnale consortium, ac 
permixtionis pristinae contubernium permutent germanitatis affectu : et 
quisquis ille est presbyter, atque diaconus, divino munere benedictione 

(1) L. de Virg. c. ult 

(2) H®r. lix. 

(3) Ep. lxxxiv. c. iv. 

(4) Can. L 

percepta» uxoris prius suae frater illico efficiatur ex conjuge : attamen quos- 
dam reperimus ardore libidinis inflammatos, abjeeto militiae cingulo, 
vomitum pristinum, et inhibita rursus conjugia repetiisse, atque incesti 
quodammodo crimine clarum decus sacerdotii violasse ; quod nati etiam 
filii prodiderunt. Quod quisquis fecisse cognoscitur, omni in perpetuum, 
quam admisso jam crimine perdidit, dignitate privabitur.” 1 

Accedunt rationes theologicse . 

199. Ex sanctitate munerum quibus fungitur sacerdos liquet expedire ut 
carnis voluptatibus careat, et Christi Domini exemplum proxime imitetur : 
ejus quippe fungitur vicibus in oblatione quotidiana, quem munditie eximia 
animi exhibere decet. Sanctissimam debet enuntiare doctrinam, et cceli- 
batum commendare, ad instar Apostoli, quem exemplo etiam suadere 
oportet. Peccata dimittendi et retinendi exercet potestatem, confessiones 
virorum mulierumque excipiendo : vix autem mulieres puellaeque sui 
cordis arcana panderent homini marito officio fungi consueto. Morientibus- 
praesto esse debet, sacra unctione et ultimis subsidiis eos donaturus, etiam 
cum sui discrimine. Hoc munus non facile obit, qui uxori filiisque se 
morbum afferre timet. Solicitudine nimia divitiarum urgetur qui proli 
consulere debet, [dotes et omnia vitae subsidia suppeditando. E contra qui 
sacrum colit coelibatum, Deo rebusque divinis, et aliorum saluti, totus vacare 
potest. Est igitur sanctissima disciplina : aequissima pariter : nam hoc 
oneris nemini invito imponitur, sed solemni praemissa petentibus subdiaco- 
natum ab episcopo monitione : “ Hactenus enim liberi estis, licetque vobis 
pro arbitio ad saecularia vota transire : quod si hunc ordinem susceperitis, 
amplius non licebit a 'proposito resilire, sed Deo cui servire, regnare est, 
perpetuo famulari ; et castitatem, illo adjuvante, servare oportebit, atque in 
Ecclesiae ministerio semper esse mancipatos. Proinde dum tempus est 
cogitate, et si in sancto proposito perseverare placet, in nomine Domini, huc 
accedite.”* Libera suscipientium ordines voluntate contrahitur haec coeli- 
batus obligatio : et nonnisi ob gravissimas causas injungitur, quum sanc- 
tissima sint munera, quae obvio cuiquam non sunt committenda. Sapien- 
tissimo porro consilio Ecclesia illud exigit tamquam sincerae voluntatis 
pignus et indicium quod quis se totum divino ministerio dicaturus sit, 
abdicatis penitus carnis voluptatibus. 

OBJECTIONES SOLVUNTUR. 

200. Obj, 1. Christus vetat matrimonii jura relaxari : “ Quod Deus 
conjunxit, homo non separet ;” a et Apostolus conjuges monuit: “Nolite 

(1) Can. xiii. 

(2) Pontificale Ro man um. 

(3) Mati. xix. 6. 

fraudare invicem.” 1 Ergo iniqua est et nulla lex coelibatus qua saltem 
parte derogat matrimonio. 

Resp. Eo loci Christus vetat solvi matrimonium, et abrogato divortii 
jure vinculum statuit [perpetuum, nonnisi morte alterius conjugis solven- 
dum. Hoc sancte servat Ecclesia, nec permittit mulieri ad secundas con- 
volare nuptias, nisi post mortem mariti ad sacros ordines assumpti. Cae- 
terum ne ipsi fiat injuria, vetat merito ordines suscipere, nisi ex mulieris 
libero consensu, qui si defuerit, jura conjugii tuetur, et ordinatum sacris 
muneribus carere jubet, ut officio marito vacet. Adimpletur igitur et 
Apostoli praeceptum, nec uxor fraudatur ; consensus enim ad tempus datus 
jura suspendit, Paulo docente, qui indulgendo dicit se statuere temporis 
limitem ; consensus in perpetuum proinde jura illa prorsus tollit, vinculo 
conjugii manente. 

201. Obj. 2. Apostolus praedixit in novissimis temporibus daemoniacam 
doctrinam quorumdam prohibentium nubere propagandam. Ipsa est lex 
coelibatus clericos majores obstringens. 

Resp. Apostolus locutus est de haereticis nuptias prorsus vetantibns, qui 
et carnes manducandas pari rigore prohibebant, ad malum principium, seu 
daemonem, earum originem, sicut et nuptiarum, referentes. Eos satis 
depingit, ut nemo falli queat: “ attendentes spiritibus erroris, et doctrinis 
daemoniorum, in hypocrisi loquentium mendacium, et cauteriatam ha- 
bentium suam conscientiam, prohibentium nubere, abstinere a cibis, quos 
Deus creavit ad percipiendum cum gratiarum actione, fidelibus et iis qui 
cognoverunt veritatem.” 8 De Marcionis, Tatiani, Manetis aliorumque 
sectatoribus optime Apostolus explicatur, juxta veterum sensum. Equi- 
dem Ecclesia Catholica non prohibet nuptias vel carnes in universum, sed 
Deum e contra illarum auctorem praedicat, sacramenti dignitatem in iis 
agnoscens. Vetando autem clericis majoribus nuptias inire, disciplinam 
ab Apostolorum aetate derivatam, et Pauli ipsius exemplo, et consiliis, ut 
de praecepto interim taceam, tuetur. 

202. Obj. 3. Iniqua est lex quae arduum nimis virtutis opus injungit, 
denegato quod communis fragilitas postulat remedio. Hinc inter coeli- 
batus assertores pauci noscuntur casti, et immania et poblica in plerisque 
regionibus occurrunt fiagitia. 

Resp. Lex nemini id virtutis opus injungit, nisi qui se ei parem pro- 
fessus fuerit, monitus jam coram altari ab episcopo. Sibi igitur unusquis- 
que imputet si cupiditatis vehementiores impetus sustineat, quin agat tri- 
umphum deboste ; vel enim temere se ingessit in ministerium, vel subsidiis 
sibi datis uti neglexit. Profecto si sedulo sanctis vacaveri tmeditationibus, 
et toto cordis affectu oraverit Deum, vigil alioquin et humilis, non est 
dubitandum opem ei brevi praestandam. Quod de impudicorum numero 


(1) 1 Cor. vii 

(2) 1 Tim. iv. i. 

et flagitiis dicitur, detrahentium sanctissimae disciplinae calumnia est, re- 
periunturenimubique terrarum episcopi, sacerdotes, aliique inferiores min- 
istri vitam ducentes illibatam Deo hominibusque probatam. Quod si ali- 
quando contraria occurrant exempla, sanctissimae disciplinae praejudicium 
non debent facere: hominum enim vitia legi non derogant. Si illud 
quod pseudo-politici, vel ipsi libidinis sectatores, postulant remedium 
adhioeietur, tolleretur Ecclesiae universae decus virgineum, et vitia saepis- 
sime nuptiarum velo tegerentur : facile scilicet contingit ea latere, vel nota 
levi reprehendi, quae in coelibi sacerdote et innotescerent, et gravissime 
damnarentur. 

203. Fuisse iifveteri Ecclesiae pias quasdam mulieres diaconissarum no- 
mine ad quaedam munia admissas jam adnotavimus, easque ritu quodam in 
coetum adlectas. Eas tamen non fuisse sacra potestate, vel ullo sacerdotii 
munere donatas constat, perpetua enim fuit fides mulieres divino jure ex- 
cludi a sacro ministerio. Haeretici saepius iis blandiebantur, sacra ei de- 
mandantes munera. Sic Marcus de Valentinianorum et Gnosticorum 
grege iis faciebant facultatem conficiendae eucharistiae. Collyridiani quarto 
saeculo in Arabia sacerdotissarum opera panis collyridem in sacrificium 
virgini offerebant. Quakeri apud nos nullum munus mulieribus commit- 
tunt, sed iis aeque ac viris libertatem loquendi in coetu faciunt, si Spiritu 
se commoveri existimarint. Shakeri mulierem veluti matrem suae sectae 
habent, Annam Lee e Quakeris olim, sed quae anno circiter 1770 in An- 
glia, aliis Spiritu pariter toto corpore agitatis se sociam dedit Ejus la- 
bores magna cum laude commemorant, haud verentes ministerium ei 
tribuere. 1 

PROPOSITIO. 

Mulieres divino jure excluduntur ab 'ordinibus sacris , et omni sacri 
ministerii munere , 

Probatur I. ex Scriptura, 

204. Apostolus jubet : “ Mulieres in ecclesiis taceant, non enim permitti- 
tur iis loqui, sed subditas esse, sicut et lex dicit ; si qui autem volunt discere, 
domi viros suos interrogent : turpe est enim mulieri loqui in Ecclesia.”* 
“ Mulier in silentio discat cum omni subjectione: docere autem mulieri 

(1) “ In the Fifih month 1781, Mother and the Elders left Water-Uliet , and visited 
the distant parts, from place to place ; where the Gospel had been received ; and in ali 
the principal places which they visited, they were resorted to from the adjacent parts ; 
and their ministry being every where accompanied with the gifts of the Holy Ghost, in 
searching ont sin and purging iniquity from the soul, Believers were bnilt up in their 
most holyfaith” The testimony of Christ*s second appearing. Introdnction p. xxxiv. 
Dux Famn Facti. 

(2) 1 Cor. xiv. 34. 

non permitto, neque dominari in virum, sed esse in silentio.” 1 “ Muli- 
eres viris suis subditae sint, sicut Domino : quoniam vir caput est mulieris» 
sicut Christus caput est Ecclesiae.” 8 Quum nec docere, nec loqui in Ec- 
clesia mulieribus permittatur, liquet eas ab omni sacro munere excludi. 

Probatur II. ex Patribus. 

205. Tertullianus ait: “ Non permittitur mulieri in Ecclesia loqui ; sed 
nec docere, nec tingere, nec offerre, nec ullius virilis muneris, nedum sa- 
cerdotalis officii sortem sibi vindicare.” 8 

206. S. Epiphanius : “ Si sacerdotium mulieribus mandatum foret, aut 
canonicum quidquam praestare eis in Ecclesia liceret, nulli potius quam 
Mariaejillud in novo Testamento committi sacerdotis officium debuit ; — 
verum longe Deo aliter est visum.” 4 

207. S. Joannes Chrysostomus : “ quando de Ecclesiae praefectura 
agitur, universa quidem muliebris natura, functionis istius moli ac magni- 
tudini cedat oportet.” 5 

Accedit ipsa rerum convenientia, quae dictat mulierem non debere 
in gradu eminentiori constitui, Dei vices obeuntem in iis quae pertinent ad 
animae salutem. 


OBJECTIONES SOLVUNTUR. 

208. Obj. 1 . Saltem praedicare possunt mulieres, Spiritu Dei eas mo- 
vente, nam vir et mulier unum sunt in Christo Jesu. 

Resp. Vir et mulier unum sunt in Christo, quatenus utrique competunt 
jura paria in iis quae ad animae salutem sunt necessaria ; munera autem 
sacra Apostolis tradita sunt, non item mulieribus, quibus ne loquerentur in 
Ecclesia prohibuit Paulus. 

209. Obj. 2. Apostolus arguit mulieres loquaces, quae interrogationibus 
importunis molestiam creabant. 6 Constat autem mulieres vaticinatas esse et 
praedicasse, quum Petrus Joelis vaticinium impletum affirmet : “ Super 
ancillas meas, in diebus illis effundam de Spiritu meo, et prophetabunt.” 7 

Resp. Apostolus absque discrimine omnem publice loquendi et docendi 
facultatem mulieribus denegat, nec nimia quarumdam loquacitate innititur. 
Quod autem Joel de dono prophetiae mulieribus communicando enuntiavit, 
munus docendi non probat, aliud est enim ex Spiritus sancti inspiratione 
enuntiare futura, quod Mariae, Matri Domini, aliisque contigit: aliud aucto- 
toritate tradere fidei veritates, vel sacra obire munia. 

(1) LTim.ii.li. 

(2) Eph. v. 22. 

(3) L. de Vel. virg. c. viii. 

(4) H«r. lxxv. 

(5) L. II, de Sacerd. 

(6) “ To reprove the inconsiderate and talkative women among the Corinthians, 
who troubled the church of Christ with their unprofitable questions.” Barclay, Apology, 
prop. x. §. xxvii. 

(6) Act ii. 17. 

210. Obj. 3. In ipsa ad Corinthios epistola, in qua fcemin» loquaces 
reprehenduntur, traduntur regulae quibus dirigantur mulieres publice pre- 
dicantes et orantes : ergo a mente Apostoli alienum fuit iis vetare publicum 
verbi ministerium. 

Resp. Quae tradit Paulus de coma colenda, et de velo capitis adhi- 
bendo, non spectant praedicationis vel oratiotiis munus, sed coetus pub- 
licos, in quibus quomodo mulieres se gerere debeant, et qua ratione in- 
duendae, docet. De publico munere ab iis exercendo ne verbum quidem. 

211. Obj. 4. Paulus mulierem laudat quae una cum ipso laboravit in 
Evangelio : “ Salutate Persidem charissimam, quae multum laboravit in 
Domino.” 1 “ Adjuva illas quae mecum laboraverunt in Evangelio.” 2 

Resp. Laborant utiliter mulieres quando piis vacant operibus quae 
in utilitatem Evangelii cedunt. Plurimae egregiam praestiterunt operam 
hac ex parte, quas debitis ornavit laudibus Paulus, quin sacrum aliquod 
munus iis attribueret. 

212. Obj . 5. Experientia constat plurimos mulierum ministerio ad 
Deum conversos, quod indubium facit hoc Deo gratum. 3 

Resp . Nulla experientia valet contra manifestum Pauli vetitum, 
tota suffragante antiquitate christiana. Suo spiritu falluntur qui specie 
quadam se duci patiuntur. 

(1) Rom. xvi. 12. 

(2) Phil. iv. 3. 

(3) u It hath been observed, that God hath effectually, in this day, converted many 
souls by the ministry of women ,• and by them also comforted the souls of his children ; 
which manifest experience puts the thing beyond ali controversy. ,, Barclay’s Apology, 
Prop. x. § xxvii. 

DE ORDINATIONIS EFFECTIBUS. 


CAPUT XIV. 

DE ORDINATIONIS EPPECTIBUS. 


213. Vindicato sacro coelibatu, quae de ordine diximus summatim repe- 

tere juvat, antequam tractatum claudamus. Sacrae ordinationis effectus 
ex disceptatis colliguntur. Imprimis, zapw/tta tribuitur, donum scilicet quo 
potestas ad sacra obeunda munia datur, et anima fit Deo acceptior. Hinc 
precatur episcopus juxta Euchologium Graecum : “ quem tibi presbyteri 
gradum subire complacuit, dono Sancti tui Spiritus adimple/’ Juxta 
Pontificale Romanum dicit : “ Super hos famulos tuos benedictionem 

Sancti Spiritus et gratiae sacerdotalis infunde virtutem.” Verba autem 
Apostoli interpretatur S. Joannes Chrysostomus : “ gratiam quam acce- 
pisti ad Ecclesiae institutionem, et ad omne religionis obsequium, quippe 
hanc vel excitare, vel extinguere in nobis est.” 1 Hinc S. Thomas Aqui- 
nas adnotat: “Ad idoneam executionem ordinum non sufficit bonitas 
qualiscumque ; sed requiritur bonitas Excellens : ut sicut illi qui ordinem 
suscipiunt super plebem constituuntur gradu ordinis; ita et superiores sint 
merito sanctitatis : et ideo praeexigitur gratia, quae sufficiebat ad hoc quod 
digne connumerarentur in plebe Christi : sed confertur in ipsa susceptione 
ordinis amplius gratiae munus, per quod ad majora reddantur idonei.” 9 

214. Characterem quoque imprimi ex eo colligi potest quod Apostolus 
charisma illud in Timotheo manere dicat. Equidem ex Augustino didici- 
mus baptismum et ordinem ea ratione convenire, ut neuter penitus amitti 
possit. Hinc perpetua consuetudo Ecclesiae fuit numquam iterare ordines 
semel datos; ordinatos etiam ab haereticis et schismaticis poenitentes susci- 
pere, absque nova ordinatione, quamvis aliquando ritus haud absimilis 
perageretur, ut omnibus pateret Ecclesiae auctoritate eos in posterum sacra 
obituros munia. Merito igitur Tridenti ni patres anathemate percussit eum 
qui dixerit ex sacerdote laicum fieri posse ; id enim perpetuo Christi sa- 
cerdotio, quod ordinatione communicatur, et constanti Ecclesiae traditioni 
et fidei repugnat. Dat potestatem et gratiam ad singulos ministerii actus ; 
sed oportet eam haud negligere. Suscitanda est oratione et pietatis ex- 
ercitiis, quum vigiles nos jubeat esse Deus. 

(1) Hom. 1 in Tim. 

(2) In Suppi, qu. 35, art. 1, in c. in resp. ad 3. 

215. Hi effectus tribuuntur episcopatui, sacerdotio, et diaconatui, quum 
unicuique sacramenti ratio videatur competere. Minores ordines et sub- 
diaconatus eosdem habere effectus censentur ab iis theologis, qui ea 
sacramenta censent. Caeteri existimant gratiam in iis suscipiendis datam, 
totam pendere ex Ecclesias precibus, et pia suscipientium voluntate : nul- 
lum porro imprimi characterem, ideoque posse absque culpa eum ad 
saeculum redire, qui minores tantum ordines susceperit : non item subdia- 
conum, jam enim lege coelibatus et perpetui ministerii tenetur, prout monet 
Pontificale. 

216. Onera ordinibus inferioribus et tonsurae annexa nulla sunt; habi- 
tum tamen ecclesiasticum, talarem scilicet vestem, et tonsuram deferre 
debent, qui privilegiis clericorum frui velint. Sic indutos canones jubent 
subdiaconos et majores omnes clericos incedere, 1 2 et divinum quotidie 
recitare officium, 9 et illibatam servare castitatem. Quum lex irrita decla- 
rans hujusmodi matrimonia a summis pontificibus lata, et pluribus in con- 
ciliis oecumenicis probata sit,— concilio scilicet primo et secundo Laterna- 
nensi anno 1123 3 et anno 1139 4 — , liquet concilium Tridentinum optimo 
jure anathemate percussisse eum qui diceret ea valere, non obstante lege 
ecclesiastica. Equidem constat ex Christi verbis rata fore in cmlis quae 
Ecclesia in terris solvit et ligat, ideoque nullius prorsus vis sunt quae 
ejus legibus spretis attentantur. Obedientiam et reverentiam etiam sancte 
pollicetur sacerdos episcopo, quae in munere adimplendo juxta Ecclesiae 
sanctiones, et in mandatis eum in finem directis excipiendis et exequendis 
praecipue exercenda est. Haec de ordine sacro breviter dixisse sufficiat. 

(1) Cone. Trid. Sess. xiv. cap. vi. de Ref. 

(2) Innoc. iii. in cone. Lat 

(3) Cone. Lat 1. can. xxi. apud Labb. t. x. p. 899. 

(4) Lat ii. can. vii. ib. p. 1003. 

TRACTATUS XYI. 


DE MATRIMONIO. 


CAPUT I. 

D'E HONESTATE MATRIMONII. 

1. Matrimonium dictum videtur quasi matris munium, quia eo dirigitur 
ut proles pariatur et alatur. Ipse matrimonii contractus definitur, contrac- 
tus legitimus virum inter et fcBminam quo sibi invicem suorum corporum 
dominium perpetuum tradunt in usum conjugii. Status matrimonii seu 
conjugum conditio dicitur in catechismo Romano : “ viri et mulieris ma- 
ritalis conjunctio, inter legitimas personas, individuam vitae consuetudinem 
retinens.” 

2. Veteres quamplurimi haeretici nuptias prorsus damnarunt, Saturni- 
nus scilicet, Marcion, Tatianus, Encratitae, Eustathiani Manichaei, quo- 
rum propago in Albigensibus visa est. Anna Lee, nata in oppido 
Manchester , de qua antea verba /ecimus, contra famem veluti totius mali 
radicem anno 1770 testimonium publice tulit, omne viri et mulieris com- 
mercium reprobans. In Americam postquam ex ergastulo, in quo veluti 
amens detenta erat, dimissa fuisset, anno 1774 pervenit, ex quo secta in 
varias diffusa plagas oppida habet, vel aedificia perampla oppidorum ad 
instar, in provinciis Ohiensi, Kentuckiensi, et alibi. Homines mulieresque 
in eadem domo vivunt, sed cellulis separatis, et se ab omni carnis volup, 
tate abhorrere vehementer profitdntur. Hi nuptias profanas aestimant, 
turpitudinisque velamen : 1 in eo constituentes originis peccatum quod 

(1) “ How then is it, that the fallen posterity of Adam have under the sacred pretext 
of a command or ordinance of God, pretended to solemnize that which in itself is pro- 
fane, and to sanctify that unclean thing, out of which they have proved to a demonstra- 
tion that they can bring nothing clean V 9 The Testimony of Christ’s second appearing 
p. 1. ch. iv. n. 67. The mystery of iniquity, 

9* 

Heva Adae expetierit consortium maritum. 1 Pestem idcirco in Manichae- 
orum variis propaginibus toties recisam, iterum exscindere opus est. 

PROPOSITIO. 

Matrimonium est de se licitum et honestum . 

Probatur /. ex Scripturis . 

4. “ Dixit quoque Dominus Deus: Non est bonum esse hominem solum: 
faciamus ei adjutorium simile sibi.” “ Dixitque Adam . . . relinquet 
homo patrem suum, et matrem, et adhaerebit uxori suae, et erunt duo in 
carne una.” 2 “ Masculum et fceminam creavit eos. Benedixitque illis 
Deus, et ait: Crescite et multiplicamini, et replete terram.” 8 Geneseos 
verbis paulo ante citatis a Christo relatis ita concludit : “ Itaque jam non 
sunt duo, sed una caro. Quod ergo Deus conjunxit, homo non separet.” 4 
“ Propter fornicationem autem unusquisque suam uxorem habeat, et 
unaquaeque suum virum habeat. Uxori vir debitum reddat: similiter 
autem et uxor viro. . . . Nolite fraudare invicem, nisi forte ex consensu 

ad tempus, ut vacetis orationi : et iterum revertimini in idipsum 

“Quod si non se continent, nubant; melius est enim nubere, quam uri. 
Iis autem, qui matrimonio juncti sunt, praecipio non ego, sed Dominus, 
uxorem a viro non discedere. Si autem acceperis uxorem, non peccasti. 
Et si nupserit virgo, non peccavit. ... Si quis autem turpem se videri 
existimat super virgine sua, quod sit superadulta, et ita oportet fieri, quod 
vult, faciat ; non peccat, si nubat. Igitur et qui matrimonio jungit vir- 
ginem suam, bene facit : et qui non jungit melius facit.” 4 “ Spiritus au- 
tem manifeste dicit, quia in novissimis temporibus discedent quidam a 
fide, attendentes spiritibus erroris, et doctrinis daemoniorum, in hypocrisi 
loquentium mendacium, et cauteriatam habentium suam conscientiam, pro- 
hibentium nubere.” 0 “ Volo ergo juniores nubere, filios procreare, matres 
familias esse.” 7 “ Adam non es seductus ; mulier autem seducta in prae- 
varicatione fuit. Salvabitur autem per filiorum generationem, si permanserit 
in fide, et dilectione, et ^anctificatione, cum sobrietate.” 8 “ Honorabile 
connubium in omnibus, et thorus immaculatus.” 2 Christus refertur 
nuptiis adsistens, miraculum, aqua in vinum mutata, patrasse. 10 

Probatur IIL Conciliorum authoritate. 

Gangrense saeculo IV. contra Eustathium. “ Si quis vituperat nuptias, 

(1) The Testimony of Christ's second appe&ring ch.iii. n. 19. 

(2) Gen. ii. 18. 23. 

(3) Ibidem i. 27. 

(4) Matt. xix. 6. 

(5) 1 Cor. vii. 2. 

(6) 1 Tim. iv. 1. 

(7) Ibidem ▼. 14. 

(6) Ibid. i. 15. 

(9) Heb. xiiL 4. 

(10) Joan. ii. 

et dormientem cum viro suo fidelem ac religiosam detestatur, aut culpa* 
bilem aestimat, velut quae in regnum Dei introire non possit, anathema 
sit.” “ Si quis vel virginitatem, vel continentiam professus, tamquam 
abominabiles nuptias judicat, et non propter hoc solum, quod continentiae 
et virginitatis bonum sit, sanctumque propositum ; anathema sit.” “ Si 
qua mulier virum proprium relinquens, discedere voluerit, nuptias exse* 
crans, anathema sit.” 1 Toletanum I. anno 400. “ Si quis dixerit, vel 

crediderit, conjugia hominum, quae secundum legem divinam licita haben- 
tur, execrabilia esse, anathema sit.” 8 Bracarense I. anno 561. “ Si quis 

conjugia humana damnat, et procreationem nascentium perhorrescit, sicuti 
Manichaeus et Priscillianus dixerunt, anathema sit.” 8 Patrum testimonia 
referre supervacaneum videtur. 

OBJECTIONES SOLVUNTUR. 

6. Obj. 1. Apostolus ait: “Bonum est homini mulierem non tan- 
gere.” 4 Quum autem conjugibus permittere videatur carnis commercium, 
id se profitetur facere “ secundum indulgentiam;” 5 scilicet cum nosset eos 
flagrare libidine, censuit unam prae pluribus uxorem illis permittendam. 8 

Resp. Apostolus praestantiam virginei status praedicat, sed conjugium 
probat, et ejus jura inculcat, adeo ut conjuges doceat teneri ad sibi in- 
vicem officia praestanda, veluti stricta lege debita. Quod autem indul- 
gentiam vocat hanc quae tradit disciplinam, respicit conjugii officium quod 
non imperatur a Deo, sed veluti indulgetur; liberum enim est conjugibus 
ex mutuo consensu ab eo abstinere. Non igitur censendus est Apostolus 
tantum tolerare unius conjugis societatem maritam, sed sancire ; quod 
utique non contigisset si de re mala ageretur. 

7. Obj. 2. Apostolus minatur conjugibus carnis aerumnas, libidinis sci- 
licet ignes, ut eos a conjugio deterreat. 

Resp. Monet quidem conjuges plurima secum trahere incommoda, 
onera, et pericula id vitae genus ; sed nihil dicit quod peccatum necessa- 
rio ei inhaerere significet. Non autem damnanda est vitae ratio, quae per 
se innocua, aliquod habet discriminis vel incommodi. 

8. Obj. 3. “ Qui autem in carne sunt, Deo placere non possunt. 7 ” Igi- 
tur matrimonii usus tantum tolerabatur, donec possent induci homines ad 
crucem suam amplectendam. 

Resp. Ii in carne intelliguntur esse, qui suis cupiditatibus se totos de- 

(1) Can. i. ix. xiv. 

(2) Can. xvi. 

(3) Can. xi. 

(4) 1 Cor. vii. 1. 

(5) Ibidem v. 6. 

(6) Testimony of Christ’s second appearing, p. 11. ch. iv. n. 42. 

(7) Rom. viii. 8. 

dunt ; non item qui eas coercent intra justi matrimonii limites. Ideo 
Apostolus universos fideles alloquens, qui plerique vitam ducebant maritam 
dixit : “ Vos autem in earne non estis, sed in Spiritu, si tamen Spiritus 
Dei habitat in vobis.” 1 Quae monita dat conjugibus, ne fraudent se mutuo, 
et ut iterum revertantur in idipsum, si ad tempus ex consensu vacaverint 
orationi, ostendunt haud agi de re quam dissimulabat, sed quam omnino 
probavit. 

9. Obj. 4. Res uxoria homines a coelesti regno detinuisse refertur, ea 
enim fuit cujusdam excusatio : “ Uxorem duxi, et ideo non possum ve- 
nire.” 8 

Resp. Plurima quae licent saepius sunt occasiones salutis ofiicia negli- 
gendi: quae tamen non ideo sunt improbanda ; sed cavendum ne ita iis 
inhaereamus, ut quod unice necessarium est haud impleatur. Equideta in- 
ter excusationes recensentur boum et villae emptio, quam tamen nemo fa" 
cile dixerit lege divina vetitam. 

10. Obj. 5. Patres nuptias damnant. Tertullianus explicans locum 
Apostoli: “ melius est nubere, quam uri,” dicit, “ Sic accipiendum est, 
quomodo melius est uno oculo, quam duobus carere : si tamen a compa- 
ratione discedas, non erit melius unum oculum habere, quia nec bonum.” 8 
Siricius matrimonium vocat * pollutiones.’ 4 S. Hieronymus “ Si bonum est 
mulierem non tangere, malum est ergo tangere. Nihil enim bono contra- 
rium est, nisi malum. Si autem malum est, et ignoscitur, ideo conceditur, 
ne malo quid deterius fiat.” 5 

Resp . Tertullianus, jam Montanista, secundas nuptias eo loci damnat: 
prima autem foedera semper tuitus est. Siricius ‘ pollutiones’ vocat illicitas 
eorum conjunctiones, qui vinculo continentiae antea erant devincti ; sacer- 
dotum, monachorum, vel laicorum qui publicam egerant poenitentiam. S. 
Hieronymus ‘ mali’ vocabulum mitiori sensu adhibet, ut indicet aerumnas 
quae ex matrimonio facile oriuntur ; quum enim dixisset : “ tantum est 
igitur inter nuptias et virginitatem, quantum inter non peccare et benefa- 
cere subjunxit “ imo, ut levius dicam, quantum inter bonum et melius.” 
Quantum abhorruerit ab errore damnantium nuptias, liquet ex iis quae prae- 
fatus est : “ Neque vero nos Marcionis et Manichaei dogma sectantes nup- 
tiis detrahimus, nec Tatiani principis Encratitarum errore decepti, omnem 
coitum spurcum putamus: qui non solum nuptias, sed et cibos quoque, quos 
Deus creavit ad utendum, damnat et reprobat. . . . Non ignoramus ho- 
norabiles nuptias, et thorum immaculatum. Legimus primam Dei senten- 
tiam : 1 crescite, et multiplicamini, et replet6 terram :’ sed ita nuptias reci- 

(1) Rom. viii. 9. 

(2) Luc. xiv. 20. 

(3) L. de exhort cast. c. iv. 

(4) Ep. ad Himerium Tarracon. 

(5) f L. 1 . c. iv. adv. Jovin. 

pimus, ut virginitatem, quae de nuptiis nascitur, praeferamus.” Et 
postea : “ Nunc autem cum haereticorum sit damnare conjugia, et Dei 
spernere conditionem, quicquid de laude dixerit nuptiarum, libenter audi- 
mus. Ecclesia enim matrimonia non damnat, sed subjicit: nec abjicit, 
sed dispensat.” 

11. Obj. 6. Nuptiale commercium non potest esse absque libidine, quae 
peccandi est proxima occasio : imo et peceati originalis transmittendi 
causa. Praeterea pudet conjugatos operis conjugalis, utpote turpis. 

Resp. In praesenti rerum conditione libido quidem in opere nuptiarum 
adest, quae tamen peccatum non est intra limites legitimi commercii ad 
genus hominum propagandum. Nec inde oritur proxima peccandi occa- 
sio; quamvis enim contingere possit conjuges libidini indulgentes peccare, 
levius, vel gravius, id tamen suae voluntati et infirmitati tribuendum est, 
possunt enim Deo adjutore ita nuptiis frui ut ne levem culpam admittant. 
Transmittitur peccatum originis ad prolem, non ob conjugii opus, sed 
ob Adae praevaricationem, quae causa est cur omnes homines ea labe infi- 
ciantur : “ Carnalis concupiscentiae malum” iniquit Augustinus, “ prop- 
ter quod homo qui per illam nascitur, trahit originale peccatum, discerna- 
mus a bonitate nuptiarum. Haec enim quae ab impudentibus impudenter 
laudatur, pudenda concupiscentia nulla esse, nisi homo ante peccasset ; 
nuptiae vero essent, etiamsi nemo peccasset.” Pudet conjuges ob vehe- 
mentem quam in actu conjugali experiuntur libidinem, quae peccatum 
originis secuta est, sicut puduit Adam et Evam, se visis : nec tamen ali- 
quid de se turpe in homine a Deo condito, nec in opere conjugii, quod 
Deus instituit et sanxit, suspicari fas est. 

CAPUT II. 

DE SACRAMENTO. 


Lutherus nuptias licere docuit, sed sacramenti naturam et dignitatem 
habere negavit. 1 Calvinus de sacramentis agens, dicit : “ Postremum est 
matrimonium, quod ut a Deo institutum fatentur omnes, ita pro sacramento 
datum nemo usque ad Gregorii tempora viderat.”* Haec communis est 
apud novatores ratio sentiendi. Catholica e contra fides docet illud esse 
vere et proprie sacramentum novae legis : “ Si quis dixerit, matrimonium 
non esse vere et proprie unum ex septem legis evangelicae sacramentis a 
Christo Domino institutum, sed ab hominibus in Ecclesia inventum, 
neque gratiam conferre ; anathema sit.” 8 


PROPOSITIO. 


Matrimonium est vere et proprie novse legis sacramentum a Christo 
institutum . 

Probatur /. ex Scripturis. 

13. Apostolus verba quae protulit Adam visa Eva, recitat : “ Propter 
hoc ielinquet homo patrem et matrem, et adhaerebit uxori suae, et erunt 
duo in came tina.” Deinde subjungit : “ Sacramentum hoc magnum est, 
ego autem dico in Christo et in Ecclesia.” 4 *o fivar^pvov voiJto fiiya iativ 
iyut Se xiyw icg Xpigov xoi ii$ trjv ixxfojolav. Illud quod inter conjuges interce- 
dit vinculum, arcanum est plenum sacra significatione, quatenus ad Chris- 
tum et Ecclesiam refertur ; homo enim parentes deserit ut mulieri conjun- 
gatur, qui nexus exhibet arctissimam Christi cum Ecclesia conjunctionem ; 
haec enim veluti mulier extranea assumpta est in Filii aeterni, hominis 

(1 ) L. de capt. BabyL 

(2) Inst 1. iv. c. xix. n. 34. 

(3) Se88. xxiv. can. i. 

(4) Eph. v. 31. 

facti, consortium. Conjugium igitur ab initio fuit res mysterio plena, 
quae imago quaedam erat conjunctionis Christum inter et Ecclesiam olim 
secuturae. Quatenus existit in Ecclesia, fidelibus foedus illud ineuntibus, 
est res sacra, quae mysterium jam impletum celebrat, munia conjugum 
Christi et Ecclesiae exemplis commendat, et gratiam procul dubio confert 
qua possint obiri. 

Probatur II. ex Patribus . 

14. Tertullianus : “ Unde sufficiam ad enarrandam felicitatem ejus 
Matrimonii, quod Ecclesia conciliat et confirmat oblatio, et obsignat bene- 
dictio, Angeli renuntiant, Pater ratum habet.” 1 

15. Clemens Alexandrinus : “ Matrimonium aliquid sacrum est, et 
divinum.” 3 

16. S. Ambrosius: “Cognoscimus Praesulem, custodemque conjugii 
esse Deum, qui non patiatur alienum thorum pollui. Qui sic egerit, peccat 
in Deum, cujus legem violat, gratiam solvit : et ideo quia in Deum peccat, 
Sacramenti caelestis amittit consortium.” 8 

17. S. Chrysostomus : “Sacramentum sunt nuptiae, et imago dilec- 
tionis Christi, quam erga Ecclesiam declaravit.” 4 

18. S. Augustinus : “ In civitate Dei nostri, in monte sancto ejus, hoc 
est in Ecclesia, ubi nuptiarum non solum vinculum, verum etiam Sacra- 
mentum ita commendatur, ut non lictat viro uxorem suam alteri tradere.” 3 
Et: “in nostrarum quippe nuptiis plus valet sanctitas Sacramenti, quam 
foecunditas uteri.” 6 Et: “ Bonum igitur nuptiarum per omnes gentes atque 
omnes homines in causa generandi est, et in fide castitatis : quod autem 
ad populum Dei pertinet, etiam in sanctitate Sacramenti. 7 ” 

Probatur III. ex Graecorum et Orientalium omnium Sectarum con- 
sensu. 

19. Ex eorum Euchologiis aliisque plurimis documentis constat eos 
agnoscere matrimonium tamquam verum sacramentum. Vide saepius 
citatam Jeremiffi Constantinopolitani Responsionem ad Theologos Wur- 
tembergenses. In Synodo Constantinopolitana anno 1647 Graeci re- 
censent cum caeteris Sacramentis “ honorabiles nuptias, quae omnia, ut 
Sacramenta et divinam gratiam conferentia, antiqua nobis traditio reli- 
quit.” 8 


(1) L. ii. ad uxor. c. ult. 

(2) Strom. L iii. 

(3) L* 1 de Abraham c. vii. 

(4) Hom. Ivi. in Gen. 

(5) L. de fide et operibus c. vii. 

(6) L. de bono conjtig. c. xviii. 

(7) Ibid. c. xxiv. 

(8) Art- xv. 

OBJECTIONES SOLVUNTUR. 


20. Obj. 1 . Matrimonium res est mere naturalis, quam ad sacramenti 
dignitatem a Christo evectam fuisse nullo Scripturae testimonio, vel anti- 
quae Ecclesiae certo documento constat. 

Resp. Plura sunt Scripturae testimonia quae suadent Christum gratia 
sua foedus matrimoniale sanxisse et sanctificasse. Adstitit ipse nuptiis : 
vinculum conjugii nulla ratione solvendum decrevit, illud divinitus imposi- 
tum declarans : “ quod Deus conjunxit, homo non separet.” Apostolus 
de matrimonio tamquam de sanctissimo foedere, et symbolo disserit. Caete- 
rum etsi haec invicta non habeantur argumenta, plurima quae laudavimus 
Patrum veterum testimonia, et perpetua fides et consuetudo Latinorum 
pariter et Graecorum, probant Christiana sub lege Matrimonium esse 
verum Sacramentum. 

21. Obj. 2. Ad matrimonium pertinent plura, quae ad Sacramentum 
pertinere pudet dicere. 

Resp. Officia quae ex matrimonio jam inito derivantur, juxta sancta 
Dei instituta nullam turpitudinem ^continent : ipsum autem matri- 

monium constat mutuo utriusque contrahentis consensu, quo rite prae- 
stito conficitur Sacramentum : “ non enim defloratio virginitatis facit 
conjugium, sed pactio conjugalis,” ut tradit Ambrosius. 1 

22. Obj . 3. Nullum est symbolum in matrimonio a Christo institutum, 
quum conjugium ab exordio mundi extiterit. 

Resp . Ipsum foedus nuptiarum extitit quidem ab exordio mundi, fuitque 
typus conjunctionis Christi cum Ecclesia: sed mystica ejus sig- 
nificatio non fuit, nisi Christo adveniente, solemniter et perspicuo expli- 
cata. Hinc illud Christus instituisse recte dicitur, ob significationem et 
gratiam ei tributam. Extitit juxta plerosque iris ante diluvium : non tamen 
innotuit tamquam signum foederis quod Deus postea cum hominibus iniit : 
quapropter de ea tamquam de re nova loquitur Deus : “ arcum meum 
ponam in nubibus coeli, et erit signum foederis inter me, et inter ter- 
ram.” 3 

23. Obj. 4. De tempore quo Christus matrimonium inter Sacramenta 
recensuit non constat : de materia, forma, et ministri disputant vehemen- 
ter Theologi. Ergo nihil certum de sacramentali ejus dignitate asseri 
potest. 


(1) L. de inst Virg. c. viii. 

(2) Gen. ix. 13. 

jResp. Mirum non est varias his de rebus ortas esse controversias, quum 
tamen de sacramentali dignitate matrimonii unanimis sit theologorum om- 
nium tum veterum tum recentiorum consensio. Ob ritus qui in sacra- 
mentis administrandis semper adhibebantur, difficultates nonnullae ortae 
sunt, quum quidam ritus nonnullis viderentur ad essentiam pertinere, aliis 
ad solemnitatem. Sic semper exploratum est in Ecclesia matrimonium 
esse sacramentum, et necessario exigere liberum contrahentium consen- 
sum : utrum «item consensus ille ex necessitate sacramenti debeat coram 
sacerdote praestari disputatur, omnibus fatentibus valere matrimoniale 
foedus eo absente initum. Ab initio Ecclesiae matrimonii sanctitas effecit 
ut coram sacerdote celebraretur : quae consuetudo vim legis habuit ; sed 
quum ethnicorum foedera matrimonialia vim naturalis contractus habere in 
comperto esset, ea saltem vis inesse agnoscebatur in fidelium conjugiis, 
absente sacerdote, contractis : utrum autem sacramentalis dignitas iis etiam 
inesset,* dubitatio aliquos incessit. * 

24. Obj. 5. Si matrimonium agnitum fuisset tamquam sacramentum, 
nefas fuisset illud clam contrahere, solis partibus praesentibus ; quae tamen 
disciplina ante Concilium Tridentinum adeo viguit, ut jure Canonico 
copula post Sponsalia de futuro matrimonii vim obtinuerit. Praeterea 
penes Ecclesiam non est Sacramentorum substantiam mutare : ipsa tamen 
in Concilio Tridentino irritum declaravit matrimonialem consensum ab- 
sente parocho praestitum, quamvis antea valeret. 

Eesp. “ Tametsi dubitandum non est, clandestina matrimonia, libero 
contrahentium consensu facta, rata et vera esse matrimonia, quam- 
diu Ecclesia ea irrita non fecit .... nihilominus S. Dei Ec- 
clesia ex justissimis causis ilia semper detestata est et prohibuit.” Ita 
Tridentini patres. 1 Jus igitur Canonicum copulam instar matrimonii 
habuit, quando praecesserat solemnis matrimonii promissio, quia con- 
sensus partium in matrimonium praesumebatur. Mala tamen quae ex 
occultis conjugiis persaepe oriebantur Patribus Tridentinis exti terunt 
occasio statuendi nullos in posterum habendos esse contractus matri- 
moniales, quibus parochus, vel alius sacerdos de ejus, seu ordinarii, 
licentia cum duobus vel tribus testibus non adesset, ubicumque scilicet 
decretum hoc promulgatum fuisset. Manet immutata sacramenti natura, 
contractus scilicet legitimus : sed Tridentina sanctione fit ut contractus 
ille non existat ob legem eum irritantem, quando conditiones indicatae ser- 
vatae non sunt. 

25. Obj . 6. Matrimonium virginitati praestaret si sacramentum foret: 
et Ordini etiam maxime conveniret. 


Vol. IV.— 10 


(1) Scss. xxiv. cap. 1. de Ref. 

Resp, Gratia et sacra significatio quae matrimoniali foederi adnec- 
tuntur, non efficiunt ut illud virginitati praestet, quum haec animum 
liberiorem ad Deo vacandum semper relinquat, matrimonium turba 
solicitudinum sequente. Haec etiam demonstrant illud parum conve- 
nire clericorum majorum conditioni, qui totos Deo deditos se exhibere 
debent. 

CAPUT III. 

DE SACRAMENTI RATIONE. 


26. “ Communissima et fere unanimis fuit theologorum sententia, ante 
Melchiorem Canum, qui scripsit anno 1562, sacramentum matrimonii non 
alium habere ministrum, quam ipsos contrahentes.” Ita testatur Josephus 
Carri&re, doctissimus theologus, qui nuperrime hanc materiam pertracta- 
vit. Hujus sententiae, quae et nostra est, ratio praecipua videtur esse, quod 
contractus matrimonialis, qualis ab initio extitit, sit ipsum sacramentum 
novae legis ; nec enim Christus noscitur aliquid in eo immutasse, sed pri- 
mariam ejus naturam, duorum scilicet individuam societatem, revoca- 
vit, vim ejus inviolabilem declaravit, et sua sanctione sanctitatem et gra- 
tiam conjugum fidelium foederi indidit. Pro ratione igitur contractus, ipsi 
qui suam sibi invicem fidem oppignerant, ministri videntur sacramenti. 
Hac sententia sua simplicitate commendatur, et quum per annos saltem 
quadringentos in scholis obtinuisse noscatur, ab ea vix recedendum puta- 
mus. Rationes in utramque partem agitare nostri instituti non est, quas 
apud Benedictum XIV., 8 Sardagnam, 8 vel ipsum Carriere, 4 expositas 
videre quis poterit. 4 

27. Constat quidem ex omnium consensione sacerdotis praesentiam 
et nuptiarum celebrationem, juxta ritum ecclesiasticum, requiri ex con- 
suetudine quae in ipsa sanctitate sacramenti innititur : et graviter peccare 
contrahentes qui, spreto sacerdotis ministerio, contrahunt, remotis arbi- 
tris, vel coram praecone haeretico, vel coram magistratu civili. Ministrum 
idcirco solemnitatis plures dicunt sacerdotem, qui tamen censent absque 
eo et contractum et sacramentum esse posse, in iis regionibus in quibus 
lex Tridentina clandestinum matrimonium declarans invalidum, non viget. 
Adversae sententiae patroni fatentur contractum existere posse solo con- 
trahentium consensu, sacramentum vero nequaquam absque sacerdotis 
opera : quam tamen distinctionem contractus a sacramento in baptizatorum 
hominum nuptiis rejiciunt Theologi contrarii, tamquam fundamento in 

(1) De Matrimonio, opera Jos. Carriere, Sem. S. Sulpitii Presby. Vic. Gen. Paris, 
anno 1837. 

(2) De Synodo 1. viii. c. xii. xiii. 

(3) De Matrim. art. viii. Controv. i. qu 3. 4. 5. 

(4) De Matrim. vol. i. c. ii. 

traditione carentem, et in tribunalibus Romanae Ecclesiae, quae mater et 
magistra est omnium, numquam receptam. 

28. Juxta sententiarum de ministro varietatem, variae etiam de materia 
*et forma circumferuntur opiniones. Qui nobiscum contractum esse ipsum 

sacramentum censent, materiam circa quam versatur, esse corpora contra- 
hentium in usum conjugii tenent, formam vero consensum quo sibi invi- 
cem tradunt dominium in sua corpora. “ Causa efficiens matrimonii,” 
inquit Eugenius in decreto pro Armenis, “ regulariter est mutuus consen- 
sus per verba de praesenti expressus.” Qui sacerdotem ministrum statu- 
unt, contractum materiam sacramenti censent, verba sacerdotis quibus eum 
firmat et sancit, vocant formam. Medio saeculo proxime elapso prodiit 
nova opinio, Le Ridant advocato Parisiensi fautore, qua contractus omnino 
a sacramento distinguitur, hocque totum constare dicitur ritu sacro, manu- 
um quadam impositione, (quae tamen revera non fit) et benedictionis verbis. 
Eam vocat doctissimus Gerdii “ monstruosum, haereticale, oppositum doc- 
trinae constanti Ecclesiae Christi, quam hausit ex Scriptura, et Patrum tra- 
ditione, et in quam communi consensu conspirant omnes scholae Catholicae, 
quamvis in quibusdam dissentientes circa materiam, formam, et ministrum 
sacramenti.” 1 At enim inducere nobis animum non possumus, iis assen- 
tiri theologis, qui formam in verbis ministri reponunt ; constat enim quae 
nunc usurpatur verba: “Ego conjungo vos etc non ubique obtinere, 
nec ante quingentos annos in usu fuisse ; et magnam morum varietatem 
in benedictionis sacerdotalis ritu apud Ecclesias antiquitus extitisse, quam 
nec penitus sublatam voluerunt patres Tridentini, libertate verba usurpandi 
pro provinciarum more relicta : “ Parochus, viro et muliere interrogatis, 
et eorum mutuo consensu intellecto, vel dicat : 4 Ego vos in matrimonium 
conjungo, in nomine Patris, et Filii, et Spiritus Sancti vel aliis utatur 
verbis, juxta receptum uniuscujusque provinciae ritum.” 3 Tanta varietas 
et arbitrium adeo liberum in forma sacramenti a Christo statuta vix potest 
admitti. Nobis igitur persuasum est consensum contrahentium, sive ver- 
bis, sive nutibus significatum, formae habere rationem, pro natura contrac- 
tus, quam immutatam Christus reliquit. 

29. Ex sententia de discrimine contractus a sacramento contigit ut qui- 
dam theologi censerent licere contractum iis permittere ineundum qui 
gratiae sacramenti suscipiendae non forent idonei : quod consilium novorum 
placitorum patronis plurimis arrisit. Caeterum labili nititur fundamento, 
et universalis Ecclesiae consuetudini adversatur, quam negligere cuicumque 
haud livet. Merito igitur docet Carriere praelaudatus non licere sacramen- 
tum matrimonii sejungere a contractu : quod quidem nostra sententia fieri 
nequit. 

30. De matrimoniis infidelium, quo nomine censentur omnes qui bap- 

, (1) Del Mat. p. 4, oper. t. xv. p. 83. 

(2) De Mat p. 1 ; c. iii. § iii. p. 97. 

tizati non sunt, constat ea contractus esse, sed haud sacramenta: nec enim 
ante baptismum sacramentum ullum recipi potest. Si dispensatione dis- 
paris cultus impetrata, baptizatus cum infideli contrahat, quaerunt theologi, 
utrum contractus vel sacramentum habendum sit : qua in re discordes sunt 
sententiae. Nobis affirmantes illud esse sacramentum magis probantur, 
non enim censemus primos Christianos, qui ex adjunctorum difficili condi- 
tione ad nuptias cum ethnicis ineundas ducebantur, omni gratiae subsidio 
in foedere illo sanciendo privatos fuisse, qua adjuvarentur in conjugum con- 
versione procuranda. iEquius nobis habetur et benignae Christi voluntati 
consonum omnia baptizatorum conjugia sacramenti dignitate auxisse, lieet 
obstaret infidelitas alterius ne gratia reciperetur. Caeterum non admodum 
huic inhaeremus opinioni. De catholici cum haeretico conjugio eo magis 
sentimus illud sacramenti habere rationem ; imo de ipsorum haereticorum 
conjugiis, quamvis hi plerumque sacros ritus omittant, et non credant sa- 
cramenti dignitatem nuptiis inesse. Caeterum ipse contractus baptizatorum 
hominum adest, quem sacramentum esse credimus, totam secuti vetusta- 
tem ; ideoque haeresim, sieut et peccatum qqodcumque, obicem gratiae esse 
fatemur, sed quo non ipsa tollatur sacramenti essentia. Quod ad inten- 
tionis defectum pertinet ex errore de sacramenti natura, opinamur in vo- 
luntate contrahendi matrimonium reperiri implicitam intentionem confici- 
iendi sacramentum, quam tollere nequit ipsa contraria voluntas, quum er- 
rore nitatur. 


IO* 

CAPUT IV. 

DE CONSENSU. 


31. Ad matrimonium contrahendum consensus verus et mutuus requiri- 
tur, quo scilicet contrahentes sibi invicem suorum corporum dominipin 
tradunt. Si verbis fingatur consensus ex alterutra parte, matrimoniale foe- 
dus non subsistit : quapropter quum homo quidam ad inducendam mu- 
lierem ad commercium carnale eam alieno nomine desponsasset dicendo : 
“ Te Joannes desponsat fingens se vocari Joannem, eamque deinceps 
vitiasset, animo tamen “ eam non proposuit ducere in uxorem, nec 
unquam consensit in praedictam personam,” irritum esse foedus respon- 
dit Innocentius III. : “ non debet ex illo facto conjugium judicari, cum in 
eo nec substantia conjugalis contractus, nec forma contrahendi conjugium 
valeat inveniri : quoniam ex altera parte dolus solummodo affuit, et defuit 
omnino consensus, sine quocaetera nequeunt foedus perficere conjugale.” 1 
Hominis tamen fictio non obstitisset “ cum praefatus vir praedictam des- 
ponsaverit mulierem in propria persona unde in foro externo : “ vide- 
tur forte pro conjugio praesumendum.” Id exploratum apud omnes esse 
debet, eum qui consensus fictione mulierem decepit, et vitiavit, debere 
damnum illatum reparare, quod saepe exigit ut verus consensus postea 
praestetur. Nec in externo foro creditur asserentibus se animo non 
consensisse. 8 

32. “ Matrimonium in veritate contrahitur per legitimum viri et mu- 
lieris consensum : sed necessaria sunt, quantum ad Ecclesiam, verba con- 
sensum exprimentia de praesenti. Nam surdi et muti possunt contrahere 
matrimonium per consensum mutuum sine verbis.” 8 

33. Consensus debet esse liber ab omni metu gravi ad hoc injuste in- 
cusso, (pium enim mulieres quaedam assererent “ se numquam in illos 
veraciter consensisse, sed metu illato compulsas, verba protulisse consen- 
sus, licet animo dissentirent,” respondit Honorius III. : “ non statim est 
audientia deneganda, sed de illato metu est cum diligentia inquirendum : 
et si talis metus inveniatur illatus, qui potuit cadere in constantem 
virum , erunt non immerito audiendae.” 4 Quilibet levis metus non tollit 
consensum. 


(1) Cap. xxvi. de Spons. 

(2) Ibidem cap. xxviiL 

(3) Ibidem cap. xxv. 

(4) Cap. xxviii. de Spons. 

34. Conditiones nullae debent apponi consensui. Si tamen aliqua ap- 
ponatur quae tempus praeteritum vel praesens respiciat, et revera extet, 
valet contractus, secus non valet. Si respiciat conditio tempus futurum, 
sed necessario eventura sit, valere censendum est matrimonium. Si fu- 
turum contingens spectet, suspenditur consensus donec res evenerit. De 
conditionibus haec traduntur in Jure Canonioo : “ Si conditiones con- 
tra substantiam conjugii inserantur ; puta si alter dicat alteri : contraho 
tecum si generationem prolis evites, vel donec inveniam alteram ditiorem; 
aut si pro quaestu te adulterandam tradas ; matrimonialis contractus, quan- 
tumcumque sit favorabilis, caret effectu : licet aliae conditiones appositae in 
matrimonio, si turpes aut impossibiles fuerint, debeant propter ejus favo- 
rem pro non adjectis haberi.” 1 

35. Consensus debet esse perpetuus ; ad substantiam quippe matri- 
monii pertinet, ut contrahentes eo vinculo ligentur, quoadusque ' uterque 
vixerit. Hinc nullum declaratum est matrimonium quorumdam in Tran- 
sylvania Calvinistarum, qui errore ducti vinculum conjugale adulterio solvi, 
consensum sic enuntiabant. “Accipio te, et juro, quod non deseram, 
donec in honestate permanseris.”* Caeterum valet matrimonium, si hujus- 
modi conditio non fuerit apposita, etsi contrahentes eo errore sint irretiti 
quod solvi possit, adulterii causa; quia generalis intentio quam habent 
matrimonium contrahendi, prout sub nova lege viget, errori particulari de 
divortio ob adulterium praevalet. 8 Ea propter valent matrimonia haere- 
ticorum in hisce provinciis, quae nullam habent hujusmodi conditionem 
adnexam: non valent autem pleraque foedera nuptialia mancipiorum, 
quae saepe hac ratione ineuntur : “ tecum vivam quamdiu heri nostri nos 
non separaverint — “ tibi maritus ero, quamdiu te recte gesseris.” 

36. Consensus parentum expetendus est, si contracturi matrimonium 
minores sint viginti uno annis, et ideo sub patria potestate. 4 Peccare 
filios qui parentum voluntatem in re tanti momenti negligunt, indubium 
est; sed constanter renuit Ecclesia tantam in parentibus agnoscere 
auctoritatem, ut consensus minorum libere praestitus non valeat: sunt 
enim quoad conjugium suae domini voluntatis. 5 Nimia patria potestas, 
quae apud veteres Romanos obtinuit, sapienti moderamine temperata 
est ab Ecclesia, quae optime novit incommoda quae secum trahunt 
nuptiae immaturo consilio initae, non esse aequiparanda morum cor- 
ruptelae quae nuptiarum facultate denegata fovetur. Immerito carpit Cal- 

(1) Cap. ult de conditionibus. 

(2) Vide decr. 20 Maji 1754 apud Bened. xiv. 1. xiii. c. xxii. § 9 de Syn. Dioeces. 

(3) Vide decr. S. Officii 2 Oct. 1680. 

(4) Juxta statutum 26 Geo. ii. ch. 33, quod in his regionibus usu comprobatur, uter- 
que major sit viginti uno annis necesse est. VideKent’s Commentaries vol. ii. Lee. 
xxvL n. 5. In statu Delaware stas octodecim annorum fceminam consensui idoneam 
focit. Vide an Act regulating Marriage 1839, Sect 3. 

(5) Inst i. 10. Fr. 

vinus aequissimas sanctiones, quas veluti iniquissimas traducit : “ quales 
sunt,” inquit, “ ut conjugia inter adolescentulos, parentumjnjussu con- 
tracta, firma rataque maneant .” 1 Institit apud patres Tridentinos Minis- 
ter regis Calliarum, ut hujusmodi nuptiae irritae declararentur, cui tamen 

morem gerere detrectarunt. “ Tametsi dubitandum non est clandestina 
matrimonia, libero contrahentium consensu facta, rata, et vera esse ma- 
trimonia, quamdiu Ecclesia ea irrita non fecit; et proinde jure damnandi 
sint illi, ut eos S. Synodus anathemate damnat, qui ea vera, ac rata esse 
negant, quique falso affirmant, matrimonia a filiis familias sine consensu 
parentum contracta irrita esse, et parentes ea rata, vel irrita facere posse : 
nihilominus S. Dei Ecclesia ex justissimis causis illa semper detestata est 
atque prohibuit .” 2 Postea Ludovicus XIII. edicto regio declaravit irrita 
esse in loto Galliarum regno quaecumque attentarentur conjugia a filiis 
familias absque parentum consensu : sed clerus Gallicanus, pro sui mu- 
neris debito, reclamans, explicationem seu mitigationem decreti obtinuit, 
qua declarabatur illud intelligendum de effectibus tantum civilibus. Juris- 
periti tamen Gallici recentiores plerique “ docebant, sin vi legum, saltem 
vi jurisprudentiae constantis irrita esse ea matrimonia quibus assentiri 
ipsum qui id refert Garriere , 3 miramur et dolemus. Quod ad nos pertinet, 
leges Americanae vetant matrimonia minorum, absque consensu paren- 
tum, vel tutorum, gravibus plerumque pcenis sacris ministris qui ea cele- 
braverint, intentatis, sed valent, vimque obtinent etiam in foro civili . 4 

(1) Inst. 1. iv. c. xix. 37. 

(2) Sess. xxiv. cap. i. de ref. Mat. 

(3) De Mat. vol i. p. iii. §. i. cap. iii. p. 317. 

(4) Kent’s Commentaries, vol. ii. Lee. xxvi. “ The consent of parents or guar- 
dians to the marriage of minors is not requisite to the validity of the marriage/* 

CAPUT V. 

DE UNITATE MATRIMONII. 


37. Unitas matrimonii in eo sita est, quod foedus hoc inter unum virum 
et unam tantum foeminam ineatur, adeo ut nulli viro liceat simul plures 
retinere uxores, nullique feminae plures simul habere maritos. Polyan- 
dria, seu plurium simul virorum consuetudo, repugnat per se matrimonii 
substantiae, obstat enim prolis generationi, ideoque per se vetita habenda 
est. Polygamia simultanea, seu consortium plurium uxorum, quamvis a 
primaria nuptiarum institutione sit aliena, aliquando tamen licita habeba- 
tur. Primus qui duas noscitur duxisse uxores, Lamech peccati merito a 
patribus arguitur. “ Primus Lamech maledictus et sanguinarius,” inquit 
Hieronymus, “ unam costam divisit in duas; et plantarium digamiae protinus 
diluvii poena subvertit.” 1 Nicolaus I. docet “ adulterii flagitiura, quod 
Lamech omnium primus in duobus uxoribus perpetravit, non nisi san- 
guine Christi abolitum extitisse.”® 

38. Abraham ex Dei famulis primus noscitur duas duxisse uxores, Sarae 
enim conjugi suadenti morem gessit, ad Agar ancillam ingressus. Illud 
nonnisi Deo probante contigisse inferunt merito sacri interpretes ex laudibus 
quibus Abraham cumulatur in sacris Scripturis, et ex mysterio quod con- 
jugio illi duplici inesse docet Apostolus. Hinc occasio orta est inquirendi 
utrum plurium uxorum consortium sit per se malum vel a Deo antea prohi- 
bitum fuerit, vel nulla lege naturali vel divina olim vetitum, malum jam ha- 
beatur ob Christi in nova lege prohibitionem. De jure naturae primario et 
secundario etiam hac occasione solet inquiri. Nobis videtur ex Adae verbis, 
Christo ipso interprete, satis constare duorum consortium maritum ad 
primariam matrimonii institutionem referri, ideoque ad jus naturale et divi- 
num, utpote naturae admodum congruum, et a Deo sancitum. Caeterum 
non inter eas res illud reponimus, quae nulla adjunctorum varietate possint 
speciem mutare, nam quamvis plurima secum trahat incommoda, tum quoad 
uxorum jura, tum quoad filiorum educationem, finis tamen primarius matri- 
monii potest obtineri, nempe ut procreentur filii, ideoque Dei vetito sub- 
lato, polygamia non videtur per se mala, quamvis minus congrua naturae 

(1) Ep. Ixxxv. t iv. part IL p. 669. 

( 2 ) Resp. ad consulta Bulgarorum n. 51. 

ipsius institutis. De venia Abrahae data certum non habemus documen- 
tum ; sed nemo facile subscribet Calvini sententiae, eum et qui ejus exem- 
plum secuti sunt patriarchas, peccati arguentis. Dicendum igitur videtur 
divinam legem ea de re per ea tempora relaxatam ; nec tamen licuisse ux- 
ores plures sibi adsciscere libidinis aestu, sed prolis procreandae studio. 
“ Sufficiendae prolis causa,” inquit Augustinus, “ erat uxorum plurium 
simul uni viro habendarum inculpabilis consuetudo.” 1 Quod dicit Inno- 
centius III. : “ Neo ulli unquam licuit insimul plures uxores habere, nisi 
cui fuit divina revelatione concessum non specialem unicuique dispen- 
sationem datam indicat, sed veniam utcumque concessam. Polygamiam 
jam apud Israelitas vigentem legibus rexit et mitigavit Moyses, Dei man- 
data promulgans. 8 

39. Apud Christianos omnes in cpnfesso est Christum revocasse ma- 
trimonium ad primarium institutum, adeo ut jam non liceat plures simul 
ducere vel habere uxores, sed contrahentes duo foedere unico ligentur. 
Inter Lutheri portenta sermonum illud reperitur. “ Ego sane fateor me 
non posse prohibere si quis plures velit uxores ducere, nec repugnat sacris 
litteris.” 4 Re quidem vera ipse una cum Melanchtone, Bucero, aliisque 
inter novatores primipilis, Philippo Hassiae Landgravio in remedium libi- 
dinis, et conscientiae quietem indulsit, ut vivente adhuc legitima* conjuge 
Chrisiina, Margaretam de Saal filiam Georgii Saxoniae ducis uxorem aliam 
sibi adscisceret anno 1540, matrimonio tamen clam celebrato, “ ne si pa- 
lam id fiat, Evangelii hostes exclament, Evangelicos similes esse Anabap- 
tistis, qui simul plures duxerunt uxores : item Evangelicos eam sectari 
libertatem simul plures ducendi, quae in Turcia in usu est.” Ita novi 
Evangelii vaferrimi praecones. Rem gestam probavit Bossuetius ; 5 Ernesto 
Hessiae landgravio tabulas ex scrinio majorum suorum producente. 6 

40. Anabaptistas verbo et exemplo commendasse polygamiam constat, 
quam tamen respuunt Baptistae nostrates cum sectariis omnibus hodiernis. 
In turpissimo refellendo errore, non est cur immoremur, ideoque quae 
Christus Dominus protulit, recitasse sufficiat : “Non legistis, quia quis 
fecit hominem ab initio, masculum et fceminam fecit eos ? Et dixit : Prop- 
ter hoc dimittet homo patrem et matrem, et adhaerebit uxori suae, et erunt 
duo in carne una. Itaque jam non sunt duo, sed una caro.” 7 Una duo- 

(1) Cap. Gaudemus viii. de divortiis. 

(2) L. iii. de doct. Christ. c. xii. 

(3) Deut xxi. 15. xxv. 5. 

(4) An der Kanzler Brtick 14 Jan. 1524. 

(5) Hist var. 1 . vi. 

(6) “ Dieu pour confondre la moderne sagesse, permit qu’ on la tira des archives de 
la Hess© ; et c’ est une main protestante qui mit ainsi en lumi&re le d£shonneur de la 
secte.” Vie de Luther par Audin vol. II. ch. xxviii. 

(7) Matt xix. 4. 


Digitized by i^ooQle 



DE UNITATE MATRIMONII. 


119 


rnm quum sit caro, tertius consortium non admittitur. Hinc consuetudo 
et doctrina Christianorum semper claruit de unitate matrimonii : quaprop- 
ter merito tradidit Nicolaus I : “ Duas tempore uno habere uxores nee 
ipsa origo humanae conditionis admittit, nec lex Christianorum ulla per- 
mittit.” 1 Quod de lege a Valentiniano lata, referente Socrate, dicitur qua 
scilicet liceret duas habere uxores, fundamento carere censetur ab eruditis. 
Gregorii II. etiam decretum objicitur, quo viro permittitur matrimonium 
inire, uxore jam ob infirmitatem non valente debitum reddere, suppositi- 
tium nonnullis videtur ; aliis censentibus agi de impotentia quae nuptias 
antecessit. 9 Fidem Ecclesiae de matrimonii unitate firmavit concilium 
Tridentinum, anathemate lato in Lutheri et Anabaptis tarum errorem : “Si 
quis dixerit, licere Christianis plures simul habere uxores, et hoc nulla 
lege divina esse prohibitum, anathema sit.” 8 

41. 1 Polygamia successiva dicitur conjugium iteratum priori. soluto 
vinculo conjugis morte. Montanistae contendebant secundas nuptias esse 
prorsus vetitas Christianis, easque veluti adulteria traducebant. Iis op- 
posuerunt Ecclesiae patres Apostoli auctoritatem : “ Mulier, si mortuus 
fuerit vir ejus, liberata est a lege viri, ut non sit adultera, si fuerit cum 
alio viro.” 4 De vidua loquens alias dicit: “ Cui vult nubat, tantum in 
Domino.” 5 Et Timotheum de viduis alloquens ait: “Volo juniores nu- 
bere.” 0 Minus tamen probabantur nuptiae iteratae, quum in iis conjunc- 
tionis Christi cum Ecclesia, unius cum una, imago non sit perfecta, et 
animus ad voluptatem pronus prodatur. Hinc benedictione solemniori 
quae datur in Missa pro Sponso et Sponsa, vidua iterum nubens non dona- 
tur. Graeci duriores sese erga iterum nubentes exhibuerunt. Sed quod lice- 
ant iteratae nuptiae apud omnes constat, quamvis a saeculo decimo quartas nup- 
tias habeant irritas. 7 Quae a patribus nonnullis Graecis in eas severius dicta 
sunt, libidinis aestum praesertim respiciunt ; nec ad ipsas damnandas contra 
Apostoli et Ecclesiae auctoritatem, traduci possunt. Hinc Eugenius IV. 
ArmenOs edocens, dicit : “ Declaramus non solum secundas, sed etiam 
tertias, et quartas atque ulteriores, si aliquod canonicum impedimentum 
non obstat, licite contrahi posse.” 8 

(1) Res. ad Cons. Bulg. c. 51. 

(2) Vide apud Carriere de Mat vol. 1 p. II. § III. c. 1, p. 144. 

(4) Rom, vii. 3. 

(5) 1 Cor. vii. 39. 

(6) 1 Tim. v. 14. 

(7) Vide L. II. Juris Orient et Petrum Arcud. L. vii. de concordia c. xxvx. 

(8) Decr. ad Armenos. 

CAPUT VI. 

r DE VINCULO MATRIMONII. 

§. I. De vi vinculi. 

42. Solvi posse ob adulterium mulieris vinculum matrimonii Graeci 
recentiores censuerunt, mosque divortii apud plerosque obtinuit, etiam 
apud quosdam cum Ecclesia Romana communione conjunctos. Operam 
strenuam adhibuit Eugenius IV. in concilio Florentino ut pravam consue- 
tudinem emendarent; sed et Tridentini patres anathemate damnaturi erant 
errorem eorum qui dicerent adulterium matrimonium dirimere, quando 
intercessioni Oratorum Venetae reipublicae, consuetudines inveteratas 
Graecorum plurimorum qui ea ditione continebantur, exponentium, con- 
cesserunt, ut alia verborum forma canon fieret; 1 “Si quis dixerit, Eccle- 
siam errare, cum docuit, et docet, juxta evangelicam et apostolicam doctri- 
nam propter adulterium alterius conjugum matrimonii vinculum non posse 
dissolvi, et utrumque, vel etiam innocentepa, qui causam adulterio non 
dedit, non posse, altero conjuge vivente, aliud matrimonium contrahere, 
moecharique eum, qui dimissa adultera aliam duxerit, et eam, quae, dimisso 
adultero, alii nupserit ; anathema sit.”* Alias quoque solvendi vinculi 
causas excluserunt. “ Si quis dixerit, propter haeresim, aut molestam 
cohabitationem, aut affectatam absentiam a conjuge, dissolvi posse matri- 
monii vinculum ; anathema sit.” 8 

43. Anglicani divortium vinculi matrimonialis fecisse dicuntur a Bur- 
neto, quibus tamen ne adulterii quidem praetextus suffragabatur. 4 Equi- 
dem alia prorsus ratione nitebatur Henricus VIII., irritum scilicet fuisse 
ab initio conjugium, ob affinitatis in primo gradu impedimentum, quod 
dispensatione pontificia auferri non potuisse dicebat. De principio autem 
apud ipsos non constat, nam quum de divortio Carolinae, uxoris Georgii 
IV. ageretur, Archiepiscopus Cantuariensis et alius antistes, e contrariis 
steterunt partibus, 6 doctrinam Ecclesiae Anglicanae vinculi solutionem ad- 

(1; Vide Pallavicini Iatoria dei concilio di Trento 1. xxii. cap. iv. 

(2) Sess. xxiv. can. vii. 

(3) Ibidem can. v. 

(4) Buraet, Analysis Article xxv. p. 454. 

(5) Vide IX Letter of Hieropbiloa. 

mittere altero propugnante, negante altero. Presbyteriam docent nihil, 
praeter adulterium, aut ejusmodi voluntariam desertionem, cui Ecclesia vel 
magistratus mederi non valeat, esse causam sufficientem solvendi matri- 
monii vihculum. 1 Sectariis plerisque haec sunt communia. 

44. Leges civiles in statibus foederatis divortium a vinculo permittunt 
fieri ob adulterium, quae sola admittitur ratio in provinciis Neo-Eboracena, 
et Illinosiana : Aliis plerisque ob malam tractationem, desertionem, aut 
diuturnam absentiam, quae quinquennio aestimatur in Statu Maine, illud 
concedentibus. In Statu Ohiensi ebrietas per triennium est divortii vin- 
culi causa. Penes Legislatorum coetum est in nonnullis Statibus divortium 
concedere, 9 quod tribunalibus supremis justitiae leges alibi concedunt. In 
duobus Statibus, Tennessee scilicet et Carolina Septentrionali, legislatores 
tantum committere possunt speciali lege potestatem tribunali; qua valeat 
divortium in casu singulari concedere. 

45. Legibus civilibus servata reverentia, Catholici tenent matrimonii 
vinculum nulla humana auctoritate solvi posse quoad vim ejus, qua coram 
Deo et Ecclesia conjuges tenentur. Solutio quae fit legis auctoritate non 
facit ut valeat alteruter e solutis novum inire conjugium, quod coram Ec- 
clesia legitimum habeatur : sed tamquam violati sacramenti reus censuris 
subjacebit ecclesiasticis. 


PROPOSITIO. 

Matrimonium consummatum fidelium nulla umquam de causa , ne 
adulterii quidem , dissolvi potest quoad vinculum . 

46. Probatur /. ex Scripturis . “ Quicumque dimiserit uxorem suam, 

et aliam duxerit, adulterium committit super eam. Et si uxor dimiserit 
virum suum, et alii nupserit, moechatur.” 3 “ Omnis qui dimittit uxorem 
suum, et alteram ducit, moechatur; et qui dimissam a viro ducit moe- 
chatur.” 4 “ Omnis qui dimiserit uxorem suam, excepta fornicationis causa, 
facit eam moechari : et qui dimissam duxerit, adulterat.” 5 Ex his testi- 
moniis liquet adulterium semper patrari, quando uxor, etsi fuerit ob forni- 
cationem a mariti consortio dimissa, novas contrahit nuptias : vel quando 
vir, uxore, quacumque de causa, dimissa, aliam, ipsa vivente, ducit : pro- 
inde prioris matrimonii vinculum adhuc perstet necesse est. Licet igitur, 

H.) “ Nothing but adultery, or such wilfuldesertion as can no way be remedied by 
the cbnrch or civil magistrale, is cause sufficient of dissolving the bond of marriage.” 
Confessio» of faith ch. xxiv. 

(2) “ NetvJersey , Maryland , Virginia , South Carolina and Loumana. In some 
of those States divorces by special acts of the Legislature are very common.” Kent’s 
Commentaries, vol. ii* p. iv. Lect. xxvii. n. J5. 

(3) Mare. x. 11. 

(4) Luc. xvi. 18. 

(5) MaUv. 32. 

Vol. IV.— 11 

Christo docente, uxorem adulterii ream thori et domicilii corsortio pri- 
vare ; quin possit ipsa, vel innocens maritus ad novas convolare nuptias. 
“ Quae sub viro est mulier, vivente viro, alligata est legi ; si autem mor- 
tuus fuerit vir ejus, soluta est a lege viri. Igitur, vivente viro, vocabitur 
adultera, si fuerit cum alio viro : si aut£m mortuus fuerit vir ejus, liberata est 
a lege viri, ut non sit adultera, si fuerit cum alio viro.” 1 Nullum limitem 
praeter alterutrius conjugis mortem statuit matrimonio Apostolus. “ Iis 
autem, qui matrimonio juncti sunt, praecipio npn ego, sed Dominus, uxo- 
rem a viro non discedere : quod si discesserit, manere innuptam, aut viro 
suo reconciliari. Et vir uxorem non dimittat.” 2 Mulier igitur quae justa 
de causa, puta ob mariti adulterium, a viro suo discesserit, tenetur innupta 
manere, aut viro suo conciliari. Si quae mulier absque justa ratione mariti 
consortium deseruerit, ipsi nullum permittitur arbitrium, sed divino prae- 
cepto adstringitur ad maritum revertendi. 

Probatur 11. ex Patribus. 

48. Clemens Alexandrinus : “ Legem aperte constituit : Non dimit- 
tes uxorem praeterquam propter fornicationem : adulterium autem existi- 
mat conjungi matrimonio, vivo aliquo ex separatis.” 8 

49. S. Hieronymus : “ Omnes igitur causationes Apostolus amputans, 
apertissime definivit, vivente viro adulteram esse mulierem, si alteri nup- 
serit. . . . Quamdiu vivit vir, licet adulter sit, licet Sodomita, licet flagi- 
tas omnibus coopertus, et ab uxore propter haec scelera derelictus, maritus 
ejus reputatur, cui alterum virum accipere non licet. Nec Apostolus haec 
propria auctoritate discernit, sed Christo in se loquente, Christi verba se- 
cutus est, qui ait in Evangelio : * Qui dimittit uxorem suam, excepta 
causa fornicationis, facit eam moechari, et qui dimissam acceperit, adulter 
est.’ Animadverte quod dicat : Qui dimissam acceperit, adulter est, sive 
ipsa dimiserit virum, sive a viro dimissa sit, adulter est qui eam acceperit.” 4 
Scribens ad Oceanum laudat Fabiolam matronam Romanam, quae poeniten- 
tia luerat novas nuptias propter mariti adulterium cum alio initas. 5 

50. S. Augustinus : “ Qui ergo nos sumus, ut dicamus : Est qui moecha- 
tur, uxore sua dimissa, alteram ducens, et qui hoc faciens non moechatur ? 
cum Evangelium dicat omnem moechari qui hoc facit. Proinde si qui- 
cumque hoc fuerit, id est, omnis qui hoc fecerit, ut uxore sua dimissa alte- 
ram ducat, moechatur, sine dubitatione ibi sunt ambo, et qui praeter causam 
fornicationis, et qui propter causam fornicationis dimittit uxorem. Hoc est 
enim, quicumque dimiserit, hoc est, omnis qui dimittit.” 8 Et “ Haec verba 
Apostoli toties repetita, toties inculcata, vera sunt, viva sunt, sana sunt, 

(1) Kom. vii. 2. 

(2) 1 Cor. vii. 10. 

(3) Strom. 1. II. 

(4) Ep. clvii. ad Amandum, vide et comm. in c. xix. Mat. 

(5) Ep. ad Oceanum. 

(6) L. 1 de conj. adult c. ix. 

plana sunt. Nullius viri posterioris mulier uxor esse incipit, nisi prioris esse 
desierit. Esse autem desinet uxor prioris, si moriatur vir ejus ; non si 
fornicetur. Licite igitur dimittitur conjux ob causam fornicationis, sed 
manet vinculum prioris propter quod fit reus adulterii, qui dimissam dux- 
erit etiam ob causam fornicationis.” 1 

Probatur 111 . Conciliorum auctoritate . 

51. Coc. Eliberitanum : “Item fidelis femina, quae adulterum mari- 
tum reliquerit fidelem, et alterum ducit, prohibeatur ne ducat ; si autem 
duxerit, non prius accipiat communionem, nisi quem reliquerit prius de 
saeculo exierit ; nisi forte necessitas infirmitatis dare compulerit.” 3 Mile- 
vitanum II. seu potius Carthaginense. “ Placuit, ut secundum Evangelicam 
et Apostolicam disciplinam, neque dimissus ab uxore, neque dimissa a 
marito, alteri conjungantur : sed ita maneant, aut sibimet reconcilientur. 
Quod si contempserint, ad poenitentiam redigantur.” 3 Forojuliense, anno 
791. “Item placuit, ut resoluto fornicationis causa jugali vinculo, (corc- 
sortio scilicet thori ) non liceat viro quamdiu adultera vivit, aliam uxorem 
ducere.” 4 Nannetense saeculo 10. “ Si cujus uxor adulterium perpetra- 

vit, et hoc a viro deprehensum fuerit, et publicatum, dimittat uxorem, si 
voluerit propter fornicationem .... vir vero ejus illa vivente nullatenus 
accipiat aliam.” 5 Decretum pro Armenis in Florentino concilio editum : 
“ Quamvis autem ex causa fornicationis liceat thori separationem facere : 
non tamen aliud matrimonium contrahere fas est, cum matrimonii legitime 
contracti vinculum perpetuum sit.” Accedit ratio Theologica, quum enim 
matrimonium Christi et Ecclesiae conjunctionem significet, oportet ut 
semel consummatum nunquam solvatur. Consonum etiam erat sapientiae 
Christi ita statuere, ut sic conjuges perpetuo quodam ac firmo affectu se 
invicem prosequerentur, a crimine se abstinerent, et liberis educandis ope- 
ram praestarent assiduam. 


OBJECTIONES SOLVUNTUR. 

52. Obj. 1. “ Dico autem vobis, quia quicumque dimiserit uxorem suam, 
nisi ob fornicationem, et aliam duxerit, moechatur : et qui dimissam duxe- 
rit, moechatur.” 8 

Resp. Christus fornicationis seu adulterii causam excipit, quia est legi- 
tima ratio uxorem a thori consortio perpetuo dimittendi : quin tamen liceat 
idcirco marito, quamvis innocenti, aliam ducere; nam qui dimissam, etiam 
ob adulterium, duxerit, moechatur ; ea scilicet de causa quod ipsa prioris 

(1) De conj. adult. 1. II. c. iv. 

(2) Can. ix. 

(3) Can. xvii. 

(4) Cap. x. 

(5) Can. xii. 

(6) Matt. xix. 9. 

matrimonii vinculo manet ligata. Si quis contendat dimissam ob adul- 
terium solvi eo ligamine, potior erit ejus conditio quam innocentis ejectae. 
“Quomodo est verum V 9 inquit S. Augustinus, “ Quomodo moechatur, 
nisi illa quam duxit, eo vivente a quo dimissa est, adhuc uxor aliena est T” 1 
Quamvis autem Christus de solutione vinculi matrimonialis divortio mosaico 
fuerat interrogatus, responsio ejus de adultera dimittenda ad divortium 
thori perpetuum merito restringitur : ipse enim mosaicam de divortio le- 
gem duritiei Judaeorum, potius quam aequitati, vel primaevae matrimonii 
institutioni consonam declaravit, et inviolabile prorsus matrimonii con- 
summati ligamen : “ Quod ergo Deus conjunxit, homo non separet,”* 
Dicit igitur omnem qui uxorem dimittit moechari, quatenus “ facit eam 
moechari,” 3 seque adulterii periculo temere se objicit, ni forsan detecta 
jam uxoris pravitas eum habeat excusatum. Tenetur tamen ipse se cas- 
tum custodire, et novas nuptias fugere, quamdiu vixerit uxor infida. 

53. Obj. 2. S. Rasilius : “ Quae reliquit est adultera, si ad alium virum 
accessit ; relictus verd est dignus venia : et quae cum eo habitat, non ideo 
condemnatur.” 4 Lactantius ait “ esse adulterum, qui a marito dimissam 
duxerit, et eum qui praeter crimen adulterii uxorem dimiserit, ut alterum 
ducat.” 5 

Resp. Basilii canon videtur indicare maritum ab uxore desertum, 
si aliam consortem sui thori faciat, veniam Ecclesiae facilius impetrare, 
absque solemni poenitentia ; quamvis enim graviter peccet consuetudine 
illicita, culpa quodammodo extenuatur, habita ratione periculi cui ob uxoris 
crimen objicitur. 8 Lactantius verbis citatis morem legibus imperii sanci- 
tum indicat : “ Sed divina lex” subjungit ipse “ ita duos in matrimonium, 
quod est in corpus unum, pari jure conjungit, ut adulter habeatur quisquis 
compagem corporis in diversa distraxerit.” Porro leges illae, licet impe- 
ratorum Christianorum auctoritate firmatae, tolerasse potius qnam probasse 
divortia ob adulterium, et nuptias inde secutas merito censentur. “ Aliae,” 
inquit S. Hieronymus, “sunt leges .Caesarum, aliae Christi: aliud Papi- 
nianus, aliud Paulus noster praecipit.” 7 S. Chrysostomus “ Nec mihi 
recites leges externas, atque profanas, quae libellum repudii dare, ac divor- 
tium facere praecipiunt ; non enim profecto secundum has leges judicaturus 
est Deus, sed juxta eas quas ipse posuit.” 8 

54. Obj. 3. S. Zacharias Papa saeculo octavo sic loquitur : “ Concu- 
buisti cum sorore uxoris tuae ? si fecisti, neutram habeas : et si illa, quae 

(1) L. 1. de conjug. adult. c. xii. 

(2) Mat. xix. 6. 

(3) Ibid. v. 32. 

(4) Ep. 1 ad Amphiloch. can. ix. 

(5) Inst. 1. vi. c. xxiii. - 

(6) Vide Can. xxi. 

(7) Ep. xxx. ad Ocean. 

(8) In c. vii. ep. 1 ad Cor. 

uxor tua fuerit, conscia sceleris non fuit, si se continere non vult, nubat 
in Domino cui velit. Tu autem et adultera sine spe conjugii perma-- 
neatis. 1 ” 

Resp. In decreto illo uxoris vocabulum lato sensu usurpatur pro sponsa 
de futuro , uti ex illis verbis: “ neutram habeas” colligitur. Vetat igitur 
Pontifex ne matrimonium ineatur vel cum sponsa, vel ejus sorore vitiata, 
quam adulteram vocat ob violatam fidem viro sponsalia contrahendo 
praestitam. Perstat etiamnum hoc impedimentum. 

55. Obj. 4. Durum est et iniquum, innocentem cogi vel ad secum re- 
linendam adulteram, vel ad continentiam integram servandam. 

Resp . Plurima oriuntur incommoda ex indissolubili matrimonii nexu, 
quae tamen efficere nequeunt, ut vinculum a Deo impositum humano judi- 
cio solvatur. Profecto ex absentia aut rixis conjugis saepe oritur neces- 
sitas se continendi diutissime ; quin idcirco cum Luthero dicere oporteat 
has esse divortii legitimas causas. 9 Oritur etiam eadem continentiae ne- 
cessitas ex conjugis morbo, aliisque capitibus. Quis tamen inde conclu- 
det solvi ob hujusmodi rationes vinculum matrimonii posse ? Qui igitur 
infidelem consortem nactus est, debet aut ei poenitenti ignoscere, aut in 
delicto perseverantem domo ejicere, seque oratione, aliisque pietatis exer- 
citiis contra daemonis carnisque impetum munire : “ Fidelis Deus est, qui 
non patietur vos tentari supra id quod potestis, sed faciet etiam cum ten- 
tatione proventum, ut possitis sustinere.” 5 

56. Obj . 5. Ex vinculo illo perpetuo nulla auctoritate solvendo plurima 
in societatem derivantur mala nam rixae jurgiaque perpetua vigent inter 
conjuges, qui et caede se e servitute illa durissima aliquando liberant. 

Resp . Quae oriuntur mala vitio conjugum tribuenda sunt, non vinculo 
sacro, quod pacis, concordiae et prolis educandae optimum est praesidium. 

E contra divortii facta facultate, felicitatis domesticae tollitur fundamentum, 
affectus enim qui perpetuus non est, sed quodam rerum eventu suspendi- 
tur, non est qualis decet eos qui se totos sibi invicem tradidisse censentur. 
Hinc plurima gravissimaque in societatem mala veluti ex fonte manantia ; 
adulteria enim fiunt aliquando divortio ut detur locus, 4 caedes etiam pa- 
trantur, proles deseritur, et adeo multiplicantur divortia, ut matrimonium 
videri possit contractus ad beneplacitum , qui magnam morum fert cor- 
ruptelam. 

(1) Causa xxxii. qu. vii. cap. concubuisti. 

(2) Comen» in c. vii. 1. ep. ad Cor. an. 1523 script. 

(3) I Cor. x. 13. 

(4) “ It is very qu$stionable whether the facility with which divorces can be pro- 
cured in some of the States, be not productive of more evil than good. It is doubtful 
whether even divorces for adultery do not lead to much fraud and corruption. I have 
had occasion to believe, in the exercise of a judicial cognizance over numerous cases of 
divorce, that the sin of adultery was sometimes committed on the part of the husband, 
for the very purpose of the divorce.” Kent’s Comm. vol. ii. p. iv. lect xxvii. n. 106. 

U * 

ANIMADVERSIO. 

57. Non solvitur vinculum matrimonii dum ex mutuo consensu sepa- 
rantur conjuges perfectionis studio, ut praemia a Christo promissa relin- 
quenti uxorem sui causa comparentur. Si alter, eo casu, ingredi velit 
religionem, utrique id injungitur : “ nam dum unum utrorumque corpus 
conjugii copulatione sit factum, incongruum est partem converti, et partem 
in saeculo remanere.” 1 Caeterum exceptio admittitur quando uxor est 
grandaeva, et votum castitatis in saeculo emittit, publice tamen in conspectu 
Ecclesiae. 3 Ut ordines sacros suscipiat vir, uxor debet etiam solemnem 
emittere professionem : “ Nullus conjugatorum est ad sacros ordines as- 
sumendus, nisi ab uxore continentiam profitente fuerit absolutus.” 8 Si 
dispensatio concessa fuerit ut maneat in saeculo, exigitur ut nuncupet casti- 
tatis perpetuae votum ; nec potest alteri nubere, etiam post viri mortem, 4 
sacri canones enim conjugium ulterius ei vetant, et irriturn declarant. 5 Si 
uxor fregerit fidem conjugii, potest maritus ordines sacros suscipere ab- 
sque ejus consensu, nam jus omne ipsa amisit. 


§. II. De solutione vinculi. 

58. Matrimonium ratum fidelium, quod initum est, sed haud consum- 
matum , solemni professione, votoxnm scilicet emissione in ordine probato, 
dirimitur: “ Si quis dixerit,” ita Tridentini patres, “ matrimonium ratum, 
non consummatum per solemnem religionis professionem alterius conju- 
gum non dirimi ; anathema sit.” 6 Ita ex veteri Ecclesiae traditione de- 
cretum est, religiosa quippe professio instar mortis habetur, et alter con- 
jux, qui adhuc commercium nullum cum eo habuit, liber relinquitur, ut si 
velit novas ineat nuptias. Alexander III. id explicat: “ Verum post con- 
sensum legitimum de praesenti, licitum est alteri, altero etiam repugnante, 
eligere monasterium, sicut sancti quidam de nuptiis vocati fuerunt, 
dummodo carnalis commixtio non intervenerit inter eos : et alteri rema- 
nenti, si commonitus continentiam servare noluerit, licitum est ad secunda 
vota transire. Quia cum non fuissent una caro effecti, satis potest unus 

(1) Can. Quia Agatho, 27 quast. 2. 

(2) Cap. cum sis , de convers. conjug. ; et cap. Uxoratus , ibid. 

(3) Cap. Conjugatus, ibidem. 

(4) Can. Seriatim, distinet. 32. 

(5) Benedict xiv. de Syn, 1. xiii. c. xii. n. xvi. 

(6) Sess. xxiv. can. vi. 

ad Deum transire, et alter in saeculo remanere .” 1 Exempla sanctorum 
plurima referuntur qui conjugio uti propter Christum noluerunt. De S. 
Thecla id testantur S. Epiphanius, et S. Ambrosius ; de S. Caecilia, 
Alexio, et Euphrasia Simeon Metaphrastes ; de duobus militibus S. Au- 
gustinus ; de S. Leobardo S. Gregorius Turonensis ; de virgine Gregoria 
S. Gregorius. M; de Edilrida Angliae regina Venerabilis Beda. fl Dicun- 
tur etiam Pontifices Romani saepius matrimonii haud consummati vincu- 
lum diremisse, ob gravissimas causas, praeter religionis solemnem profes- 
sionem. Nonnulli theologi tamen negant aliam ob causam praeter ipsam 
professionem religiosam vinculum dirimi posse. Caeterum quum solo 
praestito consensu, ante conjugii usum, non videatur adeo perfecta sacra- 
menti ratio ut solvi nequeat absque injuria ipsius vel contrahentium, iis 
assentimur qui censent summos Ecclesiae rectores suae potestatis limites 
ea in re haud excessisse. Quo jure dirimatur religionis professione emissa, 
quaeritur a theologis, quorum aliqui ad jus naturale, alii ad jus ecclesiasti- 
cum, alii ad jus divinum illud referunt. Ex canone Tridentino, ait Benedic- 
tus XIV., “ clarissime ostenditur hanc solubilitatem originem habere a jure 
divino: si etenim, post hunc Tridentini canonem, de fide est matrimonium 
ratum solvi per professionem, solubilitas debuit esse imposita a solo Deo, 
qui eam potuit facere sempiterne veram, uti subtiliter argumentatur Card. de 
Lauraea.” 3 Haec eruditissimi pontificis sententia gravi profecto nititur ra- 
tione. Quod autem aperta non proferantur documenta illius divinitus 
datae facultatis, non debet nos morari, quum traditione orali et usu Eccle- 
siae satis innotescat. Id catholico homini satis esse debet. 

59. Matrimonium infidelium, seu non baptizatorum, legitimum dicitur, 
haud tamen ratum , quum sacramenti vi careat. Illud solvi posse, alteru- 
tro ad fidem converso, si conjux nolit absque contumelia Creatoris con- 
sortio conjugii frui, tradit Innocentius III., Apostoli testimonio et Eccle- 
siae consuetudine innixus. “ Si alter infidelium conjugum ad fidem 
Catholicam convertatur, altero vel nullo modo, vel non sine blasphemia 
divini nominis, vel ut eum pertrahat ad mortale peccatum, ei cohabitare 
volente, qui relinquitur, ad secunda, si voluerit, vota transibit. Et in hoc 
casu intelligimus, quod ait Apostolus : ‘ Si infidelis discedit, discedat : 
frater enim vel soror non est servituti subjectus in hujusmodi.” 4 Integrum 
Apostoli testimonium referre juvat: “ Si quis frater uxorem habet infide- 
lem, et haec consentit habitare cum illo, non dimittat illam. Et si qua 
mulier fidelis habet virum infidelem, et hic consentit habitare cum illa, non 
dimittat virum. Sanctificatus est enim vir infidelis per mulierem fidelem, 
et sanctificata est mulier infidelis per virum fidelem : alioquin filii vestri 

(1) Extra de convers. conjug. cap. verum. 

(2) Hist. Eccl. 1. iv. c. xix. 

(3) Quffist. 546. n. 35. 

(4) Extra, Cap. quanto de Divortiis. 

immundi essent, nunc autem sancti sunt. Quod si infidelis discedit, 
discedat: non enim servituti subjectus est frater aut soror in hujusmodi : 
in pace autem vocavit nos Deus.” 1 Si infidelis consentiat habitare cum 
converso absque injuria Creatoris, ut aiunt, scilicet nullum obicem fideli in 
via salutis statuendo, vinculum matrimonii non solvendum declaravit S. 
Congregatio Conciliii, prout refert Benedictus XIV. 9 Matrimonii autem 
solutio tantum fit, quando jam aliud a converso initur. 8 Ante novas nup- 
tias monendus est conjux infidelis, eique optio datur vel habitandi pacifice 
cum fideli, vel juribus matrimonii prorsus renuntiandi. 


§. III. De divortio thori. 

60. Quamvis nullo unquam in rerum eventu solvi possit vinculum mat- 
rimonii fidelium semel validi et consummati, etiam suprema Ecclesiae 
auctoritate, conceditur tamen divortium thori et habitationis graves ob 
causas. Et quidem imprimis ob adulterium , licet enim innocenti sese a 
consortio adulteri separare, praesertim interveniente judicis ecclesiastici 
sententia. Id ex Christi verbis, permittentis ut dimittatur mulier ob for- 
nicationem, constat.' Idem jus competit uxori, nam ea est contractus 
natura, ut pares sint in eo quod pertinet ad conjugii fidem. Ita docuerunt 
summi viri, Ecclesiae illustres doctores. S. Basilius : “ Domini autem 
sententia aeque viris ac mulieribus convenit, quod non liceat a matrimonio 
discedere, praeterquam propter fornicationem.” 4 S. Chrysostomus : “In 
aliis quidem plus habeat, inquit, vir: ubi vero ratio habenda est pudicitiae, 
minime superior sit. Vir sui corporis potestatem non habet, neque uxor. 
Magna hic paritas, et praerogativa nulla.” 5 Haec illi, pro sacramenti 
sanctitate, et dignitate; longe alias ac recentiores quidam qui censent leges 
non debere adulterium viri plectere paribus poenis, eo quod non idem 
societati civili proveniat damnum. 8 Eadem tamen fit injuria sacramento, 
et fides contrahendo praestita -violatur, cum gravi alterius contrahentis 
injuria. 

61. Divortium ob adulterium concessum perpetuum est, adeo ut inno- 
cens numquam teneatui condonare culpam alteri licet puenitenti, ad con- 

(1) 1 Cor. vii. 12. 

(2) De Syn. Diocc. 1. xiii. c. xxi. §. 1. 

(3) Ib. I. vi. c. iv. n. 4. 

(4) Ep. 1. ad Amphilochium. 

(5) Hom. xix. in c. vii. ep i. ad Cor. 

(6) Moatesquieu, Potiiier, et Taylor apud Kent Comia, vol. ii. p. iv. Lee. xxvii. n. 
106. 

sortium maritum eum excipiendo. Ad tempus conceditur divortium graves 
ob causas, quas non indicavit Christus, quia de perpetuo divortio erat inter- 
rogatus. Ecclesiae potestatem hac in re vindicavit concilium Tridentinum 
canone edito : “ Si quis dixerit Ecclesiam errare, cum ob multas causas 
separationem inter conjuges quoad thorum, seu quoad habitationem ad 
certum incertum ve tempus heri posse decernit ; anathema sit .” 1 Causae 
praecipuae recensentur immoderata saevitia , 9 morbus contagiosus, amentia et 
furor conjugis, vis adhibita ut conjux a necessariis religionis muniis ab- 
sterreatur , 8 vel ad crimina patranda inducatur. Pleraeque hae causae 
divortii a vinculo legibus civilibus foederatarum nonnullarum provinciarum 
statuuntur : nonnullis divortium a thoro tantum ob alias praeter adulterium 
causas concedentibus , 4 aliis penes judices arbitrium relinquentibus al- 
terutrum divortium concedendi, pro injuriae ratione, et petitione laesi 
conjugis . 5 

(1) Sess. xxiv. c&n. 8. 

(2) Cap. Litteras, Extra de rest epol. 

(3) Cap. ii. de divortiis. 

(4) u For extreme cruelty in either of the parties, the court of chancery may decree 
a divorce froxn bed and board for ever thereafler, or for a limited time, as shall seem 
jostand reasonable.” Digest of Laws of New Jersey, art. Divorce , § 8. 

(5) Vide Digest of Laws of Pennsylvania, Act of 25th Feb. 1817. 

CAPUT VII. 

DE IMPEDIMENTIS MATRIMONII. 


62. Matrimonia infidelium legibus Ecclesiae sunt immunia, quum hae 
subditos fideles respiciant, ideoque nonnisi indirecte possint attingere infi- 
deles, quatenus scilicet vetet Ecclesia fidelibus cum iis inire nuptias. 
Utrum ea subsint potestati principum infidelium, vel aliorum cui civiliter 
subjiciuntur contrahentes, inter theologos quaeritur. Nobis videtur matri- 
monii natura ejusmodi esse ut nullatenus civili potestati subjaceat, qua- 
tenus contractus ipse individuae vitae societatis spectatur, haec enim tota 
pendet ex voluntate et consensu contrahentium. Statui tamen possunt 
civili auctoritate conditiones ex quibus pendeant jura civilia conjugii, adea 
ut nec conjuges legitimi habeantur, nec proles agnoscatur, legis praescripto 
neglecto. Equidem ad rectum rerum ordinem, et ad justam bonorum et 
onerum distributionem pertinet, ut conjugium civiliter agnosci possit, et 
probari ; sed ad ipsam contractus radicem, quae in contrahentium consen- 
sione posita est, non videtur posse potestas mere humana pertingere. 
Matrimonia igitur infidelium valere nobis videntur, quoties nihil obstat ex 
jure ipso naturae desumptum : civilem autem non consequuntur effectum, 
nisi legis servatis conditionibus. 

63. De matrimoniis fidelium, seu baptizatorum, jam quaeritur, utrum 
alicui potestati, seu ecclesiasticae, seu civili, subjaceant, non tantum quoad 
effectus in utroque foro, sed etiam quoad ipsam vim contractus. In con- 
fesso apud omnes est civilem potestatem posse vires in foro civili denegare 
contractui matrimoniali, qui celebratus non fuerit juxta leges ; quae tamen 
potestas non libidine imperandi, sed utilitatis civium studio exercenda est. 
Pari de causa in foro ecclesiastico posset irritum haberi conjugium, quod 
contra leges Ecclesiae fuerit initum. Sed de valore contractus in se et 
coram Deo quaeritur : utrum scilicet Ecclesia vel potestas civilis possit 
irritum facere contractum, licet contrahentes voluntatis libero consensu eum 
ineant, nullo obstante naturali impedimento, adeo ut vis omnis ei tollatur, 
tum in foro externo, tum coram Deo. Dirimens vocatur impedimentum 
hujusmodi, quod scilicet obstat ne valeat contractus : impediens e contra 
6®t quod obstat ne liceat contractum inire, qui tamen initus suam obtinet 
vim. 

64. Illud certissimum principium statuendum est ex fidei doctrina posse 
Ecclesiam impedimenta dirimentia constituere, et in iis constituendis haud 
errasse : “ Si quis dixerit, Ecclesiam non potuisse constituere impedimenta 
matrimonium dirimentia, vel in iis constituendis errasse, anathema sit.” 1 

65. Lutherus Cal vinusque, quum nuptias naturalem tantum contractum 
haberent, eas nonnisi naturae legibus vel divinis regi voluerunt. Apostata 
insignis, M. Antonius de Dominis, Ecclesiae potestatem hae in re etiam 
impugnavit. Launojus principibus blandiens, et plures alii janseniana 
pice tacti, inter quos et synodus Pistoriensis auctor, Ecclesiae abstulerunt 
quam civili potestati tribuerunt auctoritatem. Sectae pleraeque recentiores 
eos agnoscuut matrimonio obices quos lex divina statuit, eam intelli- 
gentes quae Israeiitis data est, cui nulla lege humana derogari posse affir- 
mant. 9 Plerique status foederati eos gradus .consanguinitatis qui in libro 
Levitici nominantur, lege definierunt obstare matrimonio ; qua deficiente 
definitione omnia valere censentur conjugia in linea collaterali, exceptis 
fratrum et sororum contuberniis. 8 

66. De Ecclesiae potestate nulla apud nos lis agitur, continetur enim 
intra forum suum , nec enim tribunalia civilia nostratia agnoscunt leges 
ecclesiasticas, quae tamen totam suam vim obtinent in conscientiae foro. 
Quas autem a lege civili declarari contigerit nuptias irritas, de effectibus 
civilibus intelligere oportet ; nec enim legum . latoribus in animo est de 
rebus spiritualibus, vel quae ad animarum regimen pertinent, aliquid de- 
cernere : quum ex constitutione totius rei publicae Status ab Ecclesia dis- 
crimen omino servandum sit : nec quidquid valeat potestas civilis in rebus 
ecclesiasticis. Ita igitur apud nos conciliantur jura, quod conjugia contra 
Ecclesiae leges celebrata, ab iis qui ejus auctoritate continentur, nulla sint 
prorsus et irrita, quandocumque lege Ecclesiastica talia declarantur : adeo 
ut omnibus privilegiis sacrae communionis privari queant, ecclesiasticis 
censuris inflictis, qui civilis sanctionis praetextu conjuges se gerunt, obice 
ecclesiastico haud sublato : 4 et e contra quae forsan haud agnoscat civilis 
potestas conjugia, legis conditionibus haud impletis, possint vim habere 
in foro ecclesiastico, si jus divinum, naturale, vel ecclesiasticum non ob- 
stet. 


(1) Se8s.xxiv.can.iii. 

(2) “ Marriage ought not to be within the degrees of consanguinity or affinity forbid- 
den in the word ; nor can such incestuous marriages ever be made lawful by any law of 
man, or consent of parties, so as those persons may live together, as man and wife.” 
Presbyterian confession of faith, ch. xxiv. §. iv. 

(3) Vide Kent’s Commenfc. vol. ii. Lect xxvi. n. 83. 

(4) Presbyteriani in sua confessione dicunt nullam humanam legem posse conjugiis 
contra legem divinam vim tribuere : at constat non omnes gradus Leviticos in foederatis 
aliquibus statibus inipedimenta haberi. “ In several of the United States, mamages 
within the levitical degrees, under some exceptions , are made void by statute. Kent 
ibid 

PROPOSITIO. 

Potuit Ecclesia constituere impedimenta matrimonium dirmentia x et 
in iis constituendis non erravit. 

Probatur I. ex perpetuo potestatis exercitio . 

67. Concilium Eliberitanum censuit : “ Si quis privignam suam duxe- 
rit uxorem ; eo quod sit incestus, placuit, nec in fine dandam esse ei com- 
munionem.” 1 Concilium Neoc^sareense anno 314. “ Mulier si duobus 
nupserit fratribus, abjiciatur usque ad diem mortis. Sed propter humani- 
tatem in extremis suis, sacramentis reconciliari oportet; ita tamen, ut si 
forte sanitatem recuperaverit, matrimonio soluto, ad poenitentiam admitta- 
tur.” 9 Concilium Aurelianense II. anno 533 : “ Placuit, ut nullus 
Christianus Judaeam, neque Judaeus Christianam in matrimonio ducat 
uxorem : quia inter hujusmodi personas illicitas nuptias esse censemus. 
Qui si commoniti a consortio hoc se separare distulerint, a communionis 
gratia sunt sine dubio submovendi.” 3 Concilium Moguntinum anno 813 : 
“ Contradicimus quoque, ut in quarta generatione nullus amplius conjugio 
copuletur: ubi autem post interdictum factum inventum fuerit, separetur.” 4 
In his omnibus decretis irrita declarantur hujusmodi conjugia : unde patet 
eam praesulibus Ecclesiae omni aetate insedisse persuasionem, sui juris esse 
impedimenta stature*, quae obstarent ne valerent matrimoniales contractus 
contra vetitum attentati. Porro nefas est cogitare potestatem adeo con- 
stanter adhibitam carere fundamento. 

Probatur II. ex patrum testimoniis. 

68. S. Basilius ait : “ Canonicorum fornicatio pro matrimonio non re- 
putetur, sed eorum conjunctio divellatur.” 5 Canonici intelliguntur j uxta 
Balsamonem, qui virginitatem professi in canonem, catalogum scilicet 
monachorum vel cleri, referebantur. 

69. S. Gregorius M, scriptis edocuit Augustinum quomodo cum An- 
glis ad fidem conversis, de matrimoniis gerere se deberet. Romanam 
legem qua permittebantur consobrinorum conjugia imprimis emendat, sub- 
jungens: “Unde necesse est, ut jam tertia vel quarta generatio fidelium 
licenter sibi jungi debeat. Nam secunda quam diximus a se omnino 
debet abstinere: cum noverca autem misceri grave est facinus.” 6 

Probatur III. ratione theologica. 

70. Quum Christus praesulibus Ecclesiae, amplissimis vefbis, ligandi 
solvendique dederit auctoritatem, potestate praediti censendi sunt omnia 

(1) Can lxvi. 

(2) Can. ii. 

(3) Can. xix. 

(4) Can. liv. 

(5) Can. vi. 

(6) Ep. 1. xii. ep. xxxi. ad aug. 

statuendi quae ad bonum regimen animarum pertinent : ad hoc autem 
plane spectat ea de matrimonio decernere quae bonos mores fovent, et ho- 
minum salutem. Quae concurrere debeant ut consensue legitimus habea- 
tur, mores et salutem spectant. Ergo in his definiendis exercenda est 
Ecclesiae potestas, quae quum rata habenda sit in coelo, Christo ita polli- 
cente, valent coram Deo impedimenta dirimere contractum. Ecclesiam 
vero haud errasse in constituendis matrimonii impedimentis,, ex Christi 
promissionibus inferimus, et re ipsa probamus : quae enim statuit eo diri* 
guntur ut morum et fidei integritas servetur. 

OBJECTIONES SOLVUNTUR. 

71. Obj. 1. Christus nullibi legitur concessisse Ecclesiae auctoritatem 
dirimentia impedimenta constituendi : potestas autem major est quam quae 
ratiocinando statui possit. 

Resp. Concessit Christus Apostolis amplissimam auctoritatem ligandi 
et solvendi; et eam quam a Patre acceperat, summam potestatem, in vadi- 
monium dedit ejus quam iis communicavit exercendam. Eos constituit 
sui ministros, et dispensatores mysteriorum divinorum, qui idcirco lega- 
tione pro ipso funguntur, ejus vices obeuntes in iis quae pertinent ad sa- 
cramentorum administrationem. Jura matrimonii certe explicuit Paulus, 
et ea nixus auctoritate, quid liceret fideli, si infidelis nollet cum ipso ha- 
bitare, declaravit. Non ratiocinando potestatem hanc statuimus; sed 
quam semper exercuit Ecclesia, ostendimus verbis Christi comprobari. 

72. Obj . 2. Leges quas de matrimonio dedit Deu3, tantum spectandae 
sunt, nec aliae adjungendae, quae, libertate nubendi minuta, peccandi peri- 
culum augent. 

Resp, Leges illae populo singulari datae non obligant caeteras gentes ; 
etenim Deus totam legem abrogatam voluit, Christo suam in terris Eccle- 
siam fundante. Penes rectores Ecclesiae idcirco est ex veteri codice desu- 
mere, quae omnium gentium conditioni accommodata videantur, eaque 
adjicere quae specialia rerum adjuncta postulant. 

73. Obj. 3. Quoties Ecclesiae praesules tulerunt leges de matrimoniis, 
consueverunt Caesarum operam postulare, ut vim haberent : quod indi- 
cium est eos nil per se posse. Sic concilium Moguntinum a Carolo M. 
confirmationem eorum quae de impedimentis statuerat petiit. 

Resp. Non id semper fieri consuevit; sed libero plenoque jure decre- 
verunt praesules quae ad matrimonium spectabant, adeo ut ipsi summi 
principe? iis tenerentur legibus quae fidelium omnium conjugia regebant. 
Profecto Gregorius V. anno 998 in synodo Romana Roberti Franco- 
rum regis cum Berta consanguinea matrimonium irritum pronuntiavit. 
Quandocumque autem regia implorabatur opera ad legibus ecclesiasticis 
vim tribuendam, effectus civiles spectabantur : nec enim nisi civili auctori- 
tate probante poterant sanctiones illae in judiciis rebusque civilibus obtinere. 

Vol. IV.— 12 

74. Obj . 4. Liber duorum consensus de corporum suorum dominio, 
quod jure naturae penes unumquemque est, non potest irritus fieri Eccle- 
siis auctoritate. 

Resp* Quicumque baptismo lustrati fidem catholicam profitentur, cives 
sunt reipublicae coelestis, institutae scilicet ut cives coelo fruendo fiant 
idonei. In omnibus igitur quae ad salutem spectant, supremae auctoritati 
Ecclesiae, quae a Deo est, subduntur, et eorum voluntas, sicut et actus, sacro 
ejus imperio moderanda est. Penes eam est conditiones legitimi consen- 
sus definire, quae si neglectae fuerint, irritus erit. Profecto non ita potest 
unusquisque de suo corpore disponere, quod diviuae legis, vel ecclesi- 
asticae nulla habenda sit ratio. 

75. Obj . 5. Ecclesia irritum declarando matrimonium libere contractum, 
solvit quod Deus conjunxit, Christo id vetante, et injuriam facit contrahen- 
tibus et proli. Ergo abutitur potestate in destructionem. 

Resp. Deus haud conjunxisse censendus est eos qui leges ab Ecclesia 
latas spernunt. Quod si bona fide contraxerint, impedimenti haud con- 
scii, potestas ecclesiastica plerumque exercetur dispensando ut valeant 
contrahere. Queecumque forsan evenerint incommoda, nequeunt impu- 
tari Ecclesiae, quae sap lentissimas et sanctissimas tulit sanctiones. 

76. Obj . 6. Impedimenta illa ecclesiastica civili potestati injuriam fa- 
ciunt, nam conjuges legitimi juxta patriae sanctiones, adulteri vel incesti 
in foro, uti aiunt, ecclesiastico habentur, et filii spurii. 

Resp . Nulla fit civili potestati injuria, nam libera omnino et suprema 
in iis quae ad ordinem et regimen politicum manet auctoritas : quod si 
cives coelestis reipublicae haberi velint, oportet ut servent Ecclesiae insti- 
tuta. Ea tantum conditione ejus privilegiis frui licet. Si igitur aliquando 
contingat aliquos civiliter , uti aiunt, esse conjunctos, quos obex impedit 
ne juxta legem Ecclesiae conjungantur, civium terrenorum fruuntur juribus, 
amittunt coelestia ; non enim Dei judicium rerum externam speciem spec- 
tat, sed veritatem. 

PROPOSITIO. 

Civilis potestatis exercitium in matrimoniis dirimendis ultra civiles 
effectus non extenditur . 

Probatur ex rerum natura. 

77. Civilis potestas eum in finem instituta est ut cives regat in iis quae 
pertinent ad ordinem et salutem publicam. Quum igitur finis illi propo- 
situs sit civilis, ejus auctoritas tota intra eos limites consistit. Praeterea 
non debet singulorum libertati detrahi in societate constituenda, nisi qua- 
tenus id exigit ipsa salus communis : praesertim quoad ea quae naturae jura 
praecipua videntur. At vero salus communis non exigit ut libertas matri- 
moniorum minuatur, quum satis'praecaveantur mala ex ejus abusu, civilibus 
effectibus eorum quae contra leges inita fuerint, denegatis. Res vero 

praecipua et jus natur», ex quo pendet hominis felicitas, est nuptiarum 
libertas. Ergo huic detrahere nequit civilis potestas. Accedit quod ma- 
trimonium fidelium sit sacramentum, ideoque rectoribus Ecclesiae permit- 
titur ministrandum : qua ratione est extra civilem potestatem, quoad vim 
vinculi coram Deo. 

78. Hinc Romana tribunalia constanter responderunt : “ matrimoniis 
fidelium quibus nullum obstat canonicum impedimentum, suam quoad ma- 
ritalem nexum inesse vim et valorem, eorumque vinculum indissolubile 
manere, qualiacumque tandem fuerint impedimenta a saeculari potestate, 
Ecclesia non consulta» nec probante» perperam ac nulliter constituta.” 1 

OBJECTIONES SOLVUNTUR. 

79. Obj, 1. Civilis potestas suprema est» et valet omnia edicere, quae 
ad reipublicae salutem prosunt : maxime autem pendet salus publica ex 
matrimoniis. Potest ergo ea irrita declarare quae cum sui aut reipublicae 
pernicie cives ineunt. 

Resp. Potest ea irrita facere quoad omnes effectus civiles, qua ratione 
saluti publicae et privatae satis consulit. Ad externum regimen non spectat 
ulterius progredi, conscientias ligando vel solvendo, quae soli Deo, et iis 
qui ab eo suam derivant auctoritatem, subduntur. 

80. Obj, 2. Turpis foret discordia si apud Ecclesiam valerent quae ir- 
rita sunt et inania apud omnia patriae tribunalia : ergo ipsa Ecclesiae et 
reipublicae salus communis postulat valere in utroque foro leges civiles quae 
conjugia quaedam nullius declarant valoris. 

Resp, Nulla discordia vel lucta inter utramque potestatem intercedat 
necesse est, rebus, prout apud nos, compositis : nec enim Ecclesia aliquid 
facit quo legum civilium sanctiones frustra evadant: nec civilis potestas 
sese ecclesiasticis rebus immiscet, ut cogat nos conjuges in foro Ecclesiae 
agnoscere, quos jura sacra a conjugii sacramento repellunt. 

81. Obj, 3. Plures leges Romanae et Caesareae sanctiones quibus conju- 
gia irrita declarabantur, vim habent in foro Ecclesiastico. Agnoscit Bene- 
dictus XIV. “ a legibus civilibus inductum esse impedimentum ex cogna- 
tione legali seu adoptione : imo impedimenti cognationis spiritualis pri- 
mum monumentum reperiri in quadam constitutione Justiniani imperato- 
ris.” Ita Carridre theologorum Gallorum placita referens. 

Resp. Vim obtinuerunt in foro Ecclesiae sanctiones civiles quae aequae 
visae sunt, et dignae quae probarentur : rejectae caeterae sunt naturalibus ju- 
ribus hominis adversae. Sic quae leges Romanae statuebant de matrimo- 
niis filiorum familias absque parentum consensu, et mancipiorum absque 
dominorum venia, utpote adversa juribus naturalibus, constanter rejecta 

(1) Vide resp. 8. Poenit, 1 Junii 1824, episcopo Viva, relatam apud Camere vol. 1, 
p. 111, $ II c. II n. 579. 

sunt. 1 Cum Benedicto XIV. agnoscimus occasionem impedimenti eccle- 
siastici sanciendi posse ex lege civili oriri ; sed pernegamus legem civilem 
vim ullam in foro ecclesiastico per se habere qua vinculum matrimonii 
coram Deo tollat. 

82. Obj. 4. Lex civilis impedimentum statuendo tollit contractum 
civilem, qui nisi legitimus sit, nullus est : jam vero absque contractu nul- 
lum est matrimonium. 

Besp. Absque contractu humano et naturali, nullum est matrimonium ; 
sed opus non est ut civili quadam forma induatur, ad materiem sacramento 
praestandam. Christus non noscitur quid speciale de contractu decrevisse, 
sed qualis fuit ab initio eum sanxisse : quod quidem sapientiae ejus con- 
sonum videtur, ne cum civilium rerumpublicarum legumque mutationibus 
materies sacramenti varietur; vel hominum voluntas in iis quae sunt juris 
naturalis civili potestati subjaceat. 

83. Obj . 5. Lex civilis declarat conjugia irrita quocumque sub re- 
spectu, et ad fines quoslibet. 

Besp. Fines civiles plane spectat lex, de conscientiae negotiis parum 
solicita, quae tota sunt dijudicanda juxta divinas et ecclesiasticas sanc- 
tiones. Ex ipsa legis natura prout a jurisperitis celeberrimis traditur, 
haec derivatur distinctio. 9 


ANIMADVERSIONES. 

84. Vindicata Ecclesiae potestate constituendi impedimenta dirimentia, 
quam civili potestati non competere ostendimus, liquet Ecclesiae nomine 
intelligi ejus rectores, praesules scilicet, praesertim Summum Pontificem. 
Voce ludebat Launojus, ea designari principes civiles affirmans. Sed 
quum res per se pateat, in ea vindicanda contra recentiorum quasdam ca- 
villationes haud vacat immorari. 

85. Canones Tridentinos de potestate Ecclesiae in statuendis impedimentis 
dogmaticos esse, ex ipsis eorum verbis colligitur, nam anathema dicitur 
neganti Ecclesiam potestate illa carere, vel in constituendis impedimentis 
errasse. Praemittuntur etiam verba quibus patres animum suum esse tes- 
tautur, insigniores haereses et errores exterminare. Ita etiam habet sen- 
sus totius Ecclesiae. 

86. Constat quoque patres Tridentinos locutos esse de potestate quae 
Ecclesiae est, nec niti aliqua principum concessione vel assensu, ideoque 
contra mentem patrum hanc excogitatam hujus potestatis originem. Me- 
rito igitur Pius VI. damnavit Pistoriensem synodum solemni decreto, quod 

(1) Mirum, libertatem matrimonii, quam Ecclesia sanctissimis sanctionibus munivit, 
minutam a recentioribus legumlatoribus, qui Romanorum Ethnicorum leges imitari 
maluerunt. Quanto melius singulorum juribus semper studuit Ecclesia! 

(2) “ Municipal law is a rule of civil conduci prescribed by the supreme power of a 
state.” Blackstone. 

tota agnoscit Ecclesia : “ Doctrina synodi asserens ad supremam civilem 
potestatem dumtaxat originarie spectare contractui matrimonii apponere 
impedimenta ejus generis, quae ipsum nullum reddunt, dicunturque diri- 
mentia ; quod jus originarium praeterea dicitur cum jure dispensandi essen- 
tialiter connexum, subjungens, supposito assensu, vel conniventia princi- 
pum potuisse Ecclesiam juste constituere impedimenta dirimentia ipsum 
contractum matrimonii — Quasi Ecclesia non semper potuerit, ac possit in 
Christianorum matrimoniis jure proprio impedimenta constituere, quae 
matrimonium non solum impediant, sed et nullum reddant quoad vinculum, 
quibus christiani obstricti teneantur etiam in terris infidelium, in iisdemque 
dispensare,” damnatur ut “ canonum iii. iv. ix. xii. Sess. xxiv. concilii 
Tridentini eversiva, haeretica ” (prop. lix.) “Item rogatio synodi ad po- 
testatem civilem, ut e numero impedimentorum tollat cognationem spiritu- 
alem, atque illud quod dicitur publicae honestatis impedimentum, quorum 
oiigo reperitur in collectione Justiniani ; tum ut restringat impedimentum 
affinitatis, et cognationis ex quacumque licita, aut illicita conjunctione 
provenientis ad quartum gradum juxta civilem numerandi rationem per 
lineam lateralem et obliquam, ita tamen ut spes nulla relinquatur dispen- 
sationis obtinendae ; — Quatenus civili potestati jus attribuit sive abolendi, 
sive restringendi impedimenta.Ecclesiastica auctoritate constituta, vel com- 
probata : item qua parte supponit Ecclesiam per potestatem civilem spo- 
liari posse jure suo dispensandi super impedimentis ab ipsa constitutis, 
vel comprobatis,” declaratur ut “ libertatis ac potestatis Ecclesiae subver- 
siva, Tridentino contraria, ex haereticali supradamnato principio profecta.” 
(Prop. lx.) 


12 * 

CAPUT VIII. 

DE SINGULIS IMPEDIMENTIS. 


87. Quam Ecclesiae vindicavimus potestas duplici ratione exercetur, 
impediendo scilicet ne matrimonium ineatur 'licite, nisi certis positis con- 
ditionibus ; vel ne omnino valeat contractus. Impedientia , uti jam dixi- 
mus, ea vocantur impedimenta quae obstant licitae celebrationi matrimonii, 
quin vim ejus tollant, et quatuor numerantur : scilicet Ecclesiae vetitum , 
tempus , sponsalia , votum . Ecclesiae vetitum dicitur prohibitio ab epis- 
copo facta ne nuptiae ineantur, quae plerumque fit ob dubium de impedi- 
mento dirimente, ut tempus detur indagini. 1 Tempus per quod nuptia- 
rum solemnitates prohibentur, est ab Adventu usque ad diem Epiphaniae 
exclusive, et a die cinerum usque ad octavam Paschae inclusi ve. 9 So- 
lemnitates autem dicuntur “nuptias benedicere, sponsam traducere, nup- 
tialia celebrare convivia. Matrimonium autem omni tempore contrahi po- 
test.” Ita Rituale Romanum. Benedictio quae prohibetur ea est quae in 
Missa pro Sponso et sponsa continetur. Licet igitur ritum in Rituali 
Romano praescriptum omni tempore peragere. Item permittitur sponsam 
absque pompa et solemnitate domum traducere, uti declaravit S. Congre- 
gatio Concilii. 8 Ratio cur solemnitates nuptiarum aliquando vetentur est 
quod jejuniorum tempore poenitentiae operibus vacandum sit, et in magnis 
festis celebranda sint, mysteria. 

88. Sponsalia , scilicet mutua matrimonii promissio, 4 obstant ne alterutri 
cum alio praeter eum cui fidem oppigneravit, liceat matrimonium inire. 
Aliquando fiunt cum solemnitate, testibus accersitis, et etiam parocho 
praesente ; sed vim habent etiam clam facta, solis spondentibus praesenti- 
bus. Necesse tamen est ut fiant serio, animo se obligandi ad matrimo- 
nium ineundum, et ut mutuo acceptentur. Fieri nou debent ante septen- 
nium : 5 nec revocari ante pubertatis annum, 6 qui decimus quartus maribus, 
decimus secundus foeminis censetur. Non valent nisi libere fiant, et de 

(1) Cap. ii. de Mat contract contra, interdictum Eccl. 1. iv. tit. xvii. 

(2) Trid. Seas. xxiv. c. x. de ref. 

(3) Decr, 10 Julii an. 1684. 

(4) Leg. 1. § de spons. 

(5) Cap. vii. de desp. imp. 

(6) Cap. v. et v. de desp. imp. 


Digitized by i^ooQle 



DE SINGULIS IMPEDIMENTIS. 


189 


re licita; quapropter si matrimonium legibus Ecclesiae vetetur, nemo 
potest sponsione se obligare ad Hlud ineundum, nisi dispensatione impe- 
trata. Quae ex metu injuste incusso fiunt sponsalia, vi omni carent. & 
Parentes pro filiis sponsalia censentur facere, quando hi praesentes non 
contradicunt . 9 Mutuo consensu solvi semper possunt ; soluta autem non 
impediunt ne sponsi gum aliis ineant nuptias, dummodo non sint consan- 
guinei sponsi in primo gradu. 

89. Votum quarto loco dicitur obstare licitae celebrationi matrimonii, 
quin illud dirimat. Intelligitur scilicet votum simplex a quolibet privatim 
emissum, vel publice, sed ab Ecclesia in perpetuum non acceptatum. Illud 
non obstare valori matrimonii constat ex jure. 3 

90. Impedimenta dirimentia , quae scilicet faciunt ut matrimonium initum 
non valeat, quindecim numerantur, quae adjuvandae memoriae causa versi- 
bus continentur: 

Error, conditio, votum, cognatio, crimen, 

Cultus disparitas, vis, ordo, ligamen, honestas. 

Amens, affinis, si clandestinus, et impos, 

Si mulier sit rapta, loco nec reddita tuto. 

91. Error circa personam, vel qualitatem quae in substantiam personae 
redundat, dirimit matrimonium jure ipso naturae, nullus enim est contrac- 
tus, ubi substantia ipsa rei ignoratur. Hinc non valuit Liae cum Jacobo 
matrimonium, donec fraude detecta liberum consensum praestiterit. Valet 
tamen matrimonium, licet initum ex errore circa personae doles seu quali- 
tates, quae tamen substantiam personae non afficiunt : puta si quis errore 
putavit puellam esse divitem, castam, sanam, bonae indolis. Haud absi- 
milia sunt legis civilis principia. 4 

92. Conditio servilis obstat ne valeant nuptiae, quoties 5 ignorata fuerit 
a libero, qui cum mancipio contraxit, injuria enim quis censeretur con- 
sensisse conditione adeo sibi et proli iniqua. Si liber servam carnaliter 

(1; C. Ex litteris II. de desp. imp. 

(2) Cap. unico de desp. imp. 

(3) Caput vi. Qui clerici . 

(4) “ It is said that error will, in some cases, destroy a marriage, and render the con- 
tract void, as if one person be substituted for another. This, however, would be a case 
of palpable fraud, going to the substance of the contract ; and it would be difficult to 
state a case in which error simply, and withont any other ingredient, as to the parties, 
or one of them, in respect to the other, would vacate the contract. It is well under- 
stood that error, and even disingenuous representations, in respect to the qualities of 
one of the contracting parties, as his condition, rank, fortune, manners, and character 
would be insufficient The law makes no provision for the relief of a blind credulity, 
however it may have been produced.” Kenfs Commentaries, vol. ii. part iv. lec. xxvL 

(5) C. Ad nostrum, de conjugio serv. 

cognoverit “ postquam illam audivit esse ancillam,” ejus uxor habenda 
est. 1 Lex quippe canonica non obstat, si liber jure suo utens cum man- 
cipio velit nuptias inire. In plerisque statibus foederatis lex civilis liber- 
tatis exercitium hac ex parte coercet, nec enim valent liberi cum servis, 
vel Indis, contrahere matrimonium ; quod irritum proinde absque ulla 
judicii forma habetur. 9 Mancipia jure canonico idonea habentur ad con- 
trahenda inter se matrimonia, etiam dominis invitis, agitur enim de jure 
naturali, et de suscipiendo sacramento : “ Sane juxta verbum Apostoli, 
sicut in Christo Jesu, neque liber, neque servus est a sacramentis Ecclesiae 
removendus, ita nec inter servos matrimonia debent ullatenus prohiberi ; 
et si contradicentibus dominis, et invitis contracta fuerint, nulla ratione 
sunt propter hoc dissolvenda. Debita tamen et 6onsueta servitia non 
minus debent propriis dominis exhiberi.” 8 Leges civiles in statibus in 
quibus servitus viget, plenum conjugiorum arbitrium dominis dant, et 
gravissimis subjiciunt poenis sacros ministros mancipiorum adstantes mat- 
rimoniis absque consensu dominorum in scripto. 

93. Votum solemne quod dirimit matrimonium, illud dicitur quod emis- 
sum fuerit in ordine religioso, et acceptatum in perpetuum ab Ecclesia, 
votorum enim solemnitas ex acceptatione haec pertinet: acceptatur autem, 
probato ordine a Sede Apostolica, et perpetua obligatione votorum ex 
utraque parte, tum emittentis, tum Ecclesiae cujus nomine suscipitur ag- 
nita. Jure novo speciali eadem vis tribuitur votis in Societate Jesu 
emissis, licet penes Superiores maneat subditos dimittere, et ideo deficit 
acceptatio in perpetuum. 

94. Cognatio sive carnalis ex sanguinis communione, quae consanguini- 
tas dicitur, sive spiritualis ex officio patrini vel matrini orta ; sive legalis , 
ex perfecta alicujus in haeredem adoptione, dirimit matrimonium. 

95. Consanguinitas est vinculum personarum, quarum una ab alia, vel 
ambae ab eadem tamquam a communi et propinquo stipite, generatione 
descendunt. Series generationum linea dicitur, directa quidem si sermo 
sit de iis quorum unus ab alio descendit, filius ex, gr. a patre. Collatera- 
lis autem, quando de iis agitur qui tantum in stipite communi conjungun- 
tur: fratres scilicet et consobrini in hac linea constituuntur. Gradus ap- 
pellatur mensura distantiae a stipite ; fratres et sorores idcirco primo in 
gradu conjunguntur, consobrini, fratrum vel sororum filii secundo in gradu 
et sic deinceps. Quando inaequalis est gradus, remotior spectatur : atta- 
men si alteruter uno tantum gradu a stipite distet, alter duobus, quamvis 

(1) C. PropoB. 

(2) “ B y the Massachusetts Revised Statutes, ,1835, ali marriages prohibited by law 
an account of consanguinity or affinity, or when the former wife or husband is living, 
©r when either party was at the time insane or an idiot, or between a white person and 
a negro, Indian, or mulatto, are declared to be absolutely void, without a decree of di- 
vorce, or other legal process.” Kent’s Commentarios, vol. ii. Lect. xxviiL 

(3) Cap. Dignum est, eodem tit 

secundo gradu conjuncti dicantur, primum tamen attingunt: ex : gr : avuncu- 
lus et neptis. Prohibitio nuptiarum inter consanguineos nititur reverentia 
quae propinquis debetur, natura ipsa docente, et ad morum integritatem 
fovendam dirigitur, ex necessitudine enim, quae inter propinquos interce- 
dit, frequens foret peccandi occasio, nisi spes matrimonii tolleretur . 1 In 
linea recta nullus est vetito limes, nec enim quivis potest cum aliqua ex 
ejus posteris contrahere ; sed in linea collaterali jure naturae non excedit 
primum gradum. 3 Leviticae prohibitiones non habent vim ullam in nova 
lege ; ideoque ex Ecclesiae auctoritate quae extant impedimenta derivantur. 
Ad quartum usque gradum extenditur prohibitio. 

96. Cognatio spiritualis contrahitur jure ecclesiastico inter patrinos ac 
baptizatum, quem susceperunt e sacro fonte, et illius patrem et matrem; 
necnon inter baptizantem et baptizatum, baptizatique patrem ac matrem 
tantum.” 3 In confirmatione cognatio contrahitur inter confirmantem et 
confirmatum, illiusque patrem et matrem, ac tenentem. 4 Ratio impedi- 
menti est ut liberius officia quae suscipiunt sponsores obeantur, sublata spe 
matrimonii, ideoque tentationum occasione minuta. 

97. .Cognatio legalis est propinquitas a legibus statuta ob perfectam 
adoptionem qua extraneus ad haereditatem et filii jura adsumitur. Dirimit 
matrimonium inter adoptantem et adoptatum, posterosque adoptati usque 
ad quartum gradum ; item inter uxorem adoptantis et adoptatum ; et inter 
uxorem adoptati, et adoptatum ; denique inter adoptatum, seu adoptatam, 
et filios legitimos, aut filias adoptantis, quamdiu manserint in patria po- 
testate. Patre autem mortuo, vel filiis sui juris factis, matrimonium iniri 
potest eos inter et adoptatum. 5 Impedimentum hoc propinquitate quam 
leges agnoscunt innititur, sed ex Ecclesiae eam sancientis totam vim desumit. 

98 Crimen homicidii, vel adulterii, vel utrumque obstat ne valeat ma- 
trimonium inter reos. Homicidium communi consilio patratum, ut via 
nuptiis paretur, licet alterutrius tantum opera, impedit ne matrimonium 

(1) “ These regulations, as far at least as they prohibit marriages among near relations, 
by blood or marriage, (for the canon and coramon law made no distinction on this point 
between connexions by consanguinity and affinity,) are evidently founded in tbe law of 
nature ; and incestuous marriages have generally (but with some strange exceptions at 
Atbens) been regarded witb abhorrence by the soundest writers and the most polished 
States of antiquity. Under the influence of Christianity, a purer taste and stricter doc- 
trine have been inculcated ; and an incestuous connexion between an uncle and niece 
has been recently adjudged, by a great master of public and municipal law, to be a nui- 
sance extremely offensive to the laws and manners of society, and tending to endless 
confusion, and the pollution of the sanctity of private life.” Kent’s Commentaries, vol. 
II. p. iv. Lee. xxvi. n. 82. 

(2) Ibidem, n. 84. 

(3) Cone. Trid. Sess. xxiv. c. II. 

(4) Ibidem. 

(5) Cap. unico, de cogn. leg. 

ineatur, ob quod patratum est . 1 Adulterium patratum, data fide de nup- 
tiis post conjugis mortem ineundis, impedit ne valeant, quoties ante vel 
post adulterium facta est promissio, adeo ut cum eo videatur conjungi.» 
Matrimonium, attentatum, et consummatum, priore conjuge in vivis, et 

utroque reo conscio vinculi, vim hujus impedimenti obtinet. 8 Adulterium 
cum homicidio inducit impedimentum, quando alteruter conjugem occidit, 
ut nuptias cum adultero conciliet. 4 Impedimentum hoc vim obtinet, si 
alteruter fuerit baptizatus, 5 secus si uterque baptismo careat. 

99. Cultus disparitas est impedimentum ex defectu baptismi, quo fit 
ut baptizatus cum infideli, scilicet non baptizato, nequeat contrahere nup- 
tias. Primordiis Ecclesiae prohibita sunt foedera hujusmodi : “ Nolite ju- 
gum ducere cum infidelibus ;” 0 at valuerunt, imo consuetudine ita invaluerunt 
ut plerisque haud illicita viderentur. 7 Caeterum diffusa religione christiana, 
a saeculo forsan sexto irrita habita sunt. 

100. Matrimonia catholicorum cum haereticis baptizatis nulla lege diri- 
muntur, sed vetita sunt antiquis canonibus, quorum observantiam saepis- 
sime inculcarunt summi pontifices. Vetiti ratio manifesta est quod in 
re sacra non liceat cum haeretico communicare : matrimonium autem 
sacramentum est. Deinde discrimini se objicit catholicus conjugia illa 
ineundo, quum et sibi et proli non facile consulatur de muniis religionis. 
Iniquum autem prorsus foret salutis suae, vel suorum abjicere curam. 
Concilium Eliberitanum Apostoli verba ad suam sanctionem qua haec 
vetantur connubia firmandam adducit! “ Haeretici, si se transferre noluerint 
ad Ecclesiam Catholicam, nec ipsis Catholicas dandas esse puellas : sed ne- 
que Judaeis, neque haereticis, dare placuit: eo quod nulla possit esse societas 
fidelis cum infideli. Si contra interdictum fecerint parentes, abstineri per 
quinquennium placet.” 8 Laodicenum concilium decrevit: “ Eos qui ad 
Ecclesiam pertinent, indifferenter filios proprios haereticorum nuptiis mi- 
nime sociare debere.” 9 Chalcedonenses patres : “ Sed neque copulari 
debet nuptura haeretico aut Judaeo, vel Pagano ; nisi forte promittat se ad 
orthodoxam fidem persona orthodoxae copulanda transferre. Si quis hanc 
definitionem sanctae synodi transgressus fuerit, correptioni canonicae sub- 
jacebit.” 10 

(1) Cap. Laudabilem , de convers. infid. 

(2) C. Relatum 31, qu. 1. 

(3) C. Significavit 2, c. Lit. 4, c. cum haberet 5, et c. si quis 8. De eo qui duxit 
in mat. 

(4) Cap. iii. et vi. De eo qui duxit. 

(5) C. 1, de convers. infid. 

(6) II. Cor. vi. 14. 

(7) Aug. conf. 1. ix. c. ix. 

(8) Can. xvi. 

(9) Can. x. 

(10) Can. xiv. 

101. Plurima a summis pontificibus statuta sunt, ut veteres illi canones 
sancte servari pergerent. Aliquando quidem speciali indulgentia permise- 
runt nuptias hujusmodi fieri, conditionibus quibusdam appositis, quibus 
prolis catholicae educationi praecipue consulebatur. Sed ut omnes intelli- 
gant quam aliena sit Ecclesia ab hujusmodi connubiis adeo plenis periculi, 
et a sanctitate sacramenti abhorrentibus, solent jubere “ neumquam mixta 
haec connubia intra sacri templi ambitum perfici sinat (parochus ;) et ut 
ab impertienda contrahentibus sacerdotali benedictione, et a recitandis 
precibus in Romano Rituali praescriptis pro celebratione nuptiarum omnino 
abstineat.” Permittunt scilicet ei “ materiali tantum praesentia adesse, 
perinde ac si unice ageret partes testis, ut aiunt, qualificati sive auctoriza- 
bilis.” 1 Disciplinam hanc novissime vindicavit Archiepiscopus Colonien- 
sis, quem et secutus est Archiepiscopus Posnaniensis, uterque aerumnis 
et exilio gloriosus, Borussorum regi, extra civilis potestatis limites excur- 
renti, fortiter et modeste, prout Ecclesiae praesules decet, repugnans. Uti- 
nam et nobis contigerit sancta servare jura, et fidelium saluti, quae infaus- 
tis connubiis toties periclitatur, consulere ! Porro quo loco habeamur a 
sectariis liquet, quum nos veluti idololatras traducant, a quorum consortio 
abhorrendum sit. a 

102. Vis impedit quin valeat matrimonium, quoties tanta est quae 
gravem incutit timorem. 3 Puella minis aut improperiis patris ad connu- 
bium adacta, vinculo conjugii non ligatur, nisi deinceps, noscens priorem 
consensum haud valere, libere consential. 4 Qui ex metu ne propinqui 
vitiatae puellae ulciscantur injuriam, eam ducit, ejus maritus vere censen- 
dus est, nisi mors vel gravissimum supplicium extra justitiae ordinem in- 
tentatum ei fuerit ad extorquendum consensum. 5 Ut libertati matrimonio- 
rum consuleret synodus Tridentina, vetuit dominis temporalibus ac magis- 
tratibus, omnibusque “ sub anathematis poena quam ipso facto incurrant, 
ne quovis modo directe vel indirecte, subditos^suos, vel quoscumque alios 
cogant, quominus libere matrimonia contrahant.” 8 

103. Ordo sacer susceptus impedit ne valeat matrimonium postea at- 
tentatum, Ecclesiae irritum illud decernente, uti jam vidimus. 7 

(1) Vide Pii vii. Breve : “Etsi fraternitatis ad Archiep. Mogunt. anno 1803. 

(2) “ Such as profess the reformed religion should not marry with infidels, Papists, 
or other idolaters.” Presbyterian confession of faith, ch. xxiv. n. 3. 

(3) “ A marriage procured by force or fraud, is also void ab initio , and may be treated 
as null by cvery court in which its validity may be incidentally drawn in question. The 
basis of the marriage contract is consent, and the ingredient of fraud or duress is as 
fatal in this as in any other contract, for the free assent of the mind to the contract is 
wanting.” Kent’s Commentaries, p. iv. Lee. xxvi. 

(4) Cap. Ad id. 21.de Sponsalibus. 

(5) C. Veniens, de Sponsal. 

(6) Sess. xxiv. cap. ix. de ref. 

(7) Tract. de Ordine, c. xii. De Sacro Ccelibatu. 

104. Ligamen, vinculum scilicet prioris matrimonii, facit ut non valeat 
matrimonium postea attentatum, priore conjuge adhuc in vivis, licet mor- 
tua censeatur. Nulla absentia quamvis diuturna, nec bona fides potest 
efi\cere ut novae valeant nuptiae, viva priore conjuge. Hinc Clemens III. 
interrogatus : “ quid agendum sit de mulieribus, quae viros suos causa 
captivatis, vel peregrinationis absentes, ultra septennium praestolatae fue- 
rint: nec certificari possunt de vita vel de morte ipsorum, licet super hoc 
solicitudinem adhibuerint diligentem : et pro juvenili aetate, seu fragilitate 
carnis, nequeunt continere, petentes aliis matrimonio copulari respondit : 
“ quod quantocumque annorum numero ita remaneant, viventibus viris 
suis, non possunt ad aliorum consortium canonice convolare : nec auctori- 
tate Ecclesiae permittas contrahere, donec certum nuncium recipiant de 
morte virorum.” 1 Leges civiles in quibusdam statibus triennii absentiam 
causam ligaminis solvendi definiunt , et novum permittunt matrimonium, 
divortio vinculi concesso. 9 

105. Honestas publica vocatur impedimentum ortum ex sponsalibus 
valide initis cum persona consanguinea in primo gradu, matre scilicet vel 
sorore sponsae, vel patre vel filio sponsi. Oritur etiam ex matrimonio 
rato, quod consummatum non fuerit, et ad quartum gradum extenditur. 8 
Sponsalibus juste solutis, manet impedimentum, adeo ut ne quidem ex 
sponsae consensu possit sponsus ejus sororem ducere, absque dispensa- 
tione. 4 Ex sponsalibus autem invalidis nullum oritur impedimentum. 

106. Amens non valet matrimonium inire, necesse enim est consensum 
praestare, natura contractus cognita. Qui ad tempus insaniunt, valide con- 
trahunt iis terqpmim intervallis in quibus sunt sui compotes. Conso- 
nant leges civiles. 5 

107. Affines non possunt matrimonio conjungi intra quartum gradum, 
si affinitas oriatur ex copula licita ; 6 si ex illicita impedimentum restringi- 

(1) Cap. xix. de Sponsalibus. 

(2) “ In New Hampshire, joining the religious society of the Shakers, who hold co- 
habitation unlawful, and continuing in that society for three years, is a sufficient cause 
for a divorce. Dyer v. Dyer, 5 New Hampshire Rep, 271. In Connecticut, divorce a 
vinculo applies to cases of adultery, and fraudulent contract, and wilful desertio n for 
three years, with total neglect of duty, or seven years absence and unheard of. Statute 
Code 1702. In Ohio the Supreme Court is authorized to grant a divorce, if either party 
had a former husband or wife living at the same time of the second marriage, or where 
either party is wilfully absent from the other for three years.” Kent’s Commentariis, 
xxiii. Lect. xxvii. n. 105. note. 

(3) Vide S. Pii V. constit Ad Romanum . et cap. 1 de Sponsal. in 6. 

(4) Vide Decr. S. Cong. conc. 6 Julii 1658, probatum Alex. viiL 

(5) “ AU persons who have not the regular use of the understanding, sufficient to 
deal with discretion in the common affairs of life, as idiots and lunatics, except in their 
lucid intervals, are incapable of agreeing to any contract, and of course to that of mar- 
riage.” Kent’s Commeo taries vol. ii. Lect. xxvi. n. i. 

(6) Cap. Non Debet , de Consanguin. 

tar intra primum et secundum gradum, 1 ne occultis dirimendi matrimonii 
causis multiplicatis, incertum saepe foret. Qui conjugis alterutrius con- 
sanguinei sunt, alteri censentur affines : sed affinitas non parit affinitatem , 
ideoque affines alterutrius conjugis non sunt alteri quoque affipes. 
Impedimentum hoc oritur ex lege ecclesiastica, et institutum est ad mores 
integros fovendos, quum affines plerumque sint familiares, et tentationibus 
idcirco obnoxii, nisi spOs tolleretur matrimonii. Qui vetitas cum consan- 
guineis vel affinibus ineunt nuptias, separandi sunt, absque spe dispen- 
sationis, 9 quam tamen eis poenitentibus concedit saepe benigna mater 
Ecclesia. 

109. Clandestina matrimonia dicuntur quae clam attentantur, remotis 
arbitris, seu juxta disciplinam Tridentinam, “ aliter quam praesente pa- 
rocho, vel alio sacerdote de ipsius parochi, aut ordinarii licentia, et duobus 
vel tribus testibus/’ Haec discijplina in dioecesi S. Ludovici Obtinet, ex 
eo quod decretum promulgatum fuerit in tota ditione Hispanica: sed 
Apostolica sedes quaedam indulsit ob specialia locorum adjuncta, quae ex 
statutis dioecesanae synodi quam tenuit ante annum episcopus egregius 
Joseph Rosati desumenda sunt. In dioecesi Neo- Aureliae et Mobiliensi 
pari de causa obtinere censenda est ; sed praesulum auctoritas est atten- 
denda. In plerisque dioecesibus non viget, quum concilii patres no- 
luerint decretum vim obtinere nisi triginta diebus elapsis post ejus pro- 
mulgationem, et apud nos promulgatum non fuerit. In locis in quibus 
non viget, valent matrimonia solo contrahentium consensu, quamvis defi- 
ciente probatione in foro externo, non agnoscantur. Caeterum graviter 
illicita sunt, quoties sacerdotis ministerium negligitur. Lex civilis ple- 
risque in statibus omnia sancit connubia quae coram praecone, vel magis- 
tratu, vel sacerdote fiunt; et secretorum foederum probationes admittit. 3 

110. Impotentia ad conjugium naturalis omnem vim contractui adimit. 
Absoluta est quae omnes respiqit personas : relativa , quae inter quasdam 
personas intercedit : temporalis quae ad tempus durat j perpetua quae 
tolli nequit. Impedimentum hoc jure naturae njlitur, nec enim natura sinit 
ut contractus ineatur ab iis qui nequeunt primariam ejus conditionem po- 
nere. Si dubium sit, datur triennii experientia, ne temere solvatur tanti 
momenti contractus. 4 Civiles leges plerumque hoc agnoscunt impedimen- 

% 

(1) Conc. Trid. Sess, xxiv. cap. iv. de ref. mat. 

(2) Ibidem cap. v. 

(3) “ It is not necessary that a clergyraan should be present to give validity to the 
marriage, though it is doubtless, a very becoming practice, and suitable to the solemnity 
of the ocGasion. The conserat of the parties may be declared before a magistra te, or 
simply before witnesses, or subsequently confessed or acknowledged, or the marriage 
may even be inferred from continua! cohabitation, and reputation as husband and wife.” 
Kent’s Comm. p. iv. Lect. xxvi. n, 88. 

(4) Cap. vi. de frigidis . 

Vol. IV,— 13 

tam,* quod ia statu Neo-Eboraceno non obtinet, 9 sicut nec in codice 
Napoleonis. 

111. Rapta Mulier nequit matrimonium cum raptore inire, nisi in loco 
tutQ et libero constituta, ipsa consentiat: rapta autem dicitur quando 
invita vi abducta est ut matrimonium contrahere cogeretur. In raptores 
pennis gravissimae aeque ac justissimae a concilio Tridentino statutae sunt: 
44 raptor ipse ac omnes illi consilium, auxilium et favorem praebentes, sint 
ipso Jure excommunicad, ac perpetuo infames, omniumque dignitatum 
incapaces, et si clerici fuerint, de proprio gradu decidant. Teneatnr prae* 
tera raptor mulierem raptam, sive eam in uxorem duxerit, sive non duxe- 
rit, decenter arbitrio judicis dotare.” 9 

Quum singula explicare impedimenta, et accommodare casibus qui oc- 
currunt, Ethices sit provincia, haec quae raptim diximus ad rem nostram 
sufficiant. 


ANIMADVERSIONES. 

112. Quae retulimus impedimenta alia naturae jure innituntur, alia solis 
ecclesiasticis sanctionibus. Quae ex errore, et amentia desumuntur natu- 
ralia sunt impedimenta quae tollunt consensum. Impotentia est quoque 
impedimentum naturale. Consanguinitas primo gradu collaterali fratres 
inter et sorores ad jus naturale refertur, in quod hil potest Ecclesia. Liga- 
men desumitur ex jure naturae, Christo sanciente. Caetera pleraque a 
legibus Ecclesiae derivantur, a qua proinde tolli possunt. Immerito igitur 
Henrici VIII., nuptiae cum Catharina Austriaca, vidua Arthuris fratris 
Henrici, celebratae ex dispensatione Julii II, in quaestionem vocatae sunt, 
quum ageretur de impedimento mere ecclesiastico. 

113. Summi Pontifices, pro ea quam a Christo acceperunt auctoritate, 
ab omnibus impedimentis mere ecclesiasticis valent dispensare : episcopi 
autem nopnissi juxta speciales sibi datas facultates, vel pro rerum necessi- 
tate in occultis impedimentis, quando non potest recurri ad Pontificem. 
Quum amplissimae soleant episcopis foederatarum provinciarum concedi, 
necesse non est jus aliquod controversum nobis vindicare : sed praestat 
S. Sedis juribus cum debita reverentia servatis tutum insistere codcot- 
diae iter. 

114. Quum vis matrimonii coram Deo pendeat, uti vidimus, ex Eccle- 
siae legibus quibus consensus contrahentium regitur, liquet ad ecclesias- 
ticos judices spectare causas matrimoniales, in quibus de ejus valore 
agitur. Eorum est igitur judicare quandonam divortium a vinculo dandum 

(1) “ The courts in Maasachusetts, Delaware, Ohio, North Carolina, Alabama, and 
probably in other States, are authorized by statute to grant divorces causa impotentis.” 
Kent f s Comm. yol. ii. Lecture xxvii. n. i. 

(2) Ibidem. 

(3) Sess. xxy. cap. vi. de Ref. 

sit, eo qnod irritum sit matrimonium ; et etiam quandonam divortium a 
thoro liceat . Hinc Tridentini patres definierunt. “ Si quis dixerit cau- 
sas matrimoniales non spectare ad judices ecclesiasticos; anathema sit .” 1 
Quae fiunt judicia apud tribunalia civilia, respiciunt, uti supra explicuimus, 
civilia onera, ligamina, et injurias, potius quam intrinsecam rerum honest- 
atem. Id tamen addemus, bonis moribus parum favere quod causae matri- 
moniales ad publica deferantur tribunalia, quum ea plerumque sit rerum quae 
proferuntur natura qua pudor laeditur. Haec strictim de matrimonio dixi- 
mus, plurimis praetermissis, vel leviter indicatis, quae fusius exponere in- 
stituti nostri ratio non exigebat. Jam de sacramentis in universum agen- 
dum est. 

(1) Sess. xxiv. can. xii. 

' 7 / ~ , v ‘* 

7 - . * 

TRACTATUS XVII, 

DE SACRAMENTIS 

IN UNIVERSUM. 


PRAENOTANDA. 


1. Quum de singulis egerimus sacramentis, jam qu» ad omnia spectant 
in unum colligenda sunt, et ea statuenda principia quae omnibus conve- 
niunt. Vera sacramenti novae legis notio est quam ab initio tradidimus, 
ritus scilicet a Christo institutus, pignus et instrumentum grati», habet 
enim ex divina institutione vim sibi insitam efficiendi sanctitatem et justi- 
tiam quam significat, uti recte docet Catechismus Romanus. Quam longe 
praestet veteris legis ritibus, qui nonnumquam sacramenta vocantur, inde 
liquet, nam vim nullam intrinsecam habebant, sed pertinebant ad Dei cul- 
tum, et commemorabant nonnumquam divinitus collata beneficia, simul 
indicantia futurum Redemptorem : “ finis enim legis, Christus, ad justi- 
tiam omni credenti.” 1 Circumcisio Abrah» injuncta populum Dei a 
caeleris discernebat gentibus, et spem Redemptoris ex genere Abrah» 
fovehat, nam in semine Abrah» benedicend» erant omnes gentes, c»terum 
nullam, ut videtur, impertiebatur justitiam. E contra baptismus abluit 
peccata, novamque tribuit in Christo vitam. 

(1) Rora. x. 4. 

CAPUT I. 

DE SACRAMENTORUM NUMERO. 

2. Septem esse novae legis Sacramenta ex Tridentini concilii auctori- 
tate tradidimus, et singula, Scriptura et traditione nixi» probavimus. 
Juvat vero ipsam definitionem Tridentinam recitare, et generalibus qui- 
busdam argumentis confirmare, ut uno veluti intuitu omnia habeant lectores 
perspecta. “ Si quis dixerit,” inquiunt patres Tridentini, “ Sacramenta 
novae legis non fuisse omnia a Jesu Christo Domino nostro instituta, aut 
esse plura vel pauciora, quam septem, videlicet, baptismum, confirma- 
tionem, eucharistiam, poenitentiam, extremam unctionem, ordinem, et 
matrimonium, aut etiam aliquod horum septem non esse vere et proprie 

, Sacramentum ; anathema sit.” 1 

PROPOSITIO. 

Septem sunt novae legis Sacramenta , nec plura , nec pauciora . 

Probatur /. ex Scripturis . 

3. Baptismum fuisse a Jesu Christo institutum liquet ex mandato Apos- 
tolis dato : “ Euntes docete omnes gentes, baptizantes eos in nomine 
Patris, et Filii et Spiritus Sancti.” 3 

4. Confirmationem Christum habere auctorem, colligitur ex Actis Apos- 
tolorum, in quibus legitur Apostolos fidelibus baptizatis manuum imposi- 
tionem dedisse Spiritum Sanctum: quod nisi Christo auctore facere non 
poterant : “ Imponebant manus super illos, et accipiebant Spiritum Sanc- 
tum.” 3 

5. Eucharistiam instituit Christus post coenam paschalem, quum enim 
panem in manus sumpsisset, et fregisset, benedicendo dixit. “ Hoc est 
corpus meum, quod pro vobis datur : hoc facite in meam commemora- 
tionem.” Poculum deinceps manu prehendens dixit : “ Hic est calix 
novum Testamentum in sanguine meo, qui pro vobis fundetur.” 4 

5. Poenitentiae instituit sacramentum; potestate remittendi vel retinendi 

(1) Sess. vii. de Sac. can. ii. 

(2) Matt. xxviii. 19. 

(3) Act viii. 17. 

(4) Lue. xxii. 19. 20. 

peccata data Apostolis : “ Accipite Spiritum Sanctam : quorum remiseri- 
tis peccata remittuntur eis : quorum retinueritis retenta sunt .” 1 Potestatis 
hujus exercitium necessario postulat ritum externum, judicii instar; est 
enii^ab hominibus exercendam homines, causa utique cognita, ne temere 
et perperam exerceatur. 

7. Extremae unctionis Sacramentum ex B. Jacobi Apostoli monito et 
mandato colligimus : “ Infirmatur quis in vobis ? inducat presbyteros Ec- 
clesiae, et orent super eum, ungentes eum oleo in nomine Domini: ct 
oratio fidei salvabit infirmum, et alleviabit eum Dominus ; et si in peccatis 
sit remittentur ei*” 9 Unctio haec periclitantium vita, cui peccatorum venia 
promittitur, ritus sit necesse est Christum habens auctorem ; ipsius enim 
est gratiam ei adnectere. 

8. Ordinem sacramentum esse ex D. Paulo colligitur, manuum enim 
impositione gratiam et potestatem ad sacra munera tradi docet. Ad Ti- 
motheum scripsit : “ Admoneo te, ut restites gratiam Dei, quae est in 
te per impositionem manuum mearum.” 3 

9. Matrimonium esse sacramentum colligitur ex sanctione vinculi quod 
solvi nequit, Christo dicente : “Quod Deus conjunxit, homo non separet: ” 4 
et ex sacra ejus significatione, quam explicat Paulus, magnum in eo latere 
mysterium conjunctionis Christi cum Ecclesia affirmans : “ Sacramentum 
hoc magnum est, ego autem dico in Christo et in Ecclesia.” 5 

Quae patres de singulis Sacramentis tradidere jam recitavimus, adeo ut 
opus non sit in eorum doctrina probanda immorari. 

Probatur II. celebri praescriptionis argumento . 

10. Equidem sexto decimo saeculo ineunte septem agnoscebantur sacra- 
menta per totam qua late patebat Ecclesiam : imo et apud Graecos schis- 
mate a Latinis per saecula plura divulsos. De Graecorum doctrina dubi- 
tari nequit ; habentur enim insignia ejus documenta. Jeremias patriarcha 
Constantinopolitanus, suorum nomine agnovit “ in ea ipsa Catholica et 
Orthodoxa Ecclesia septem sacramenta esse, baptismum scilicet, sacri 
unguenti unctionem, sacram communionem, ordinationem, matrimonium, 
poenitentiam, et extremae unctionis oleum.” 0 Euchologia Graecorum 
id confirmant ; quod et de sectis omnibus Orientalibus dici potest, omnes 
enim septem sacramenta praedicant. 7 Jam vero quum ex illis nonnullae a 
quinto saltem saeculo, a Latinis divulsae sint, necesse est ut septem agnita 

(1) Joan. xx. 22. 

(2) Jac. v. 24. 

(3) 2 Tim. i. 6. 

(4) Matt. xix. 6. 

(5) Eph. v. 32. 

(6) Censura confess. Luth. sibi oblatse an. 1575. Vide etiam Cone. Constantinopo- 
litanum anno 1638 et aliud anno 1642, Primate Russix assidente: aliud quoque anno 
1672. 

(7) Vide Assemannum Compendio Storico VoL iiL Ven. 1736. 

fuisse sacramenta ante dissidia credamus. Sacramentaria antiquissima 
Latinorum 1 et Graecorum 9 vetustam fidem ab ipsis primordiis Ecclesiae pro* 
venientem testantur. Concilia Londinense anno 1237, Exoniense anno 
1287, Coloniense anno 1280, et Claromontanum 1269, septem Sacrapenta 
recensent, sicut et decretum pro Armenis, in Concilio Florentino, anno 
1439, editum ab Eugenio IV. Haec documenta conciliorum, et Sacramen- 
taria ad magnam nos reducunt antiquitatem, quam superat tamen fides 
ex Orientalium sectarum cum Ecclesia consensione deducta. Jam verd 
doctrina quae certis probatur documentis, et cujus origo posterior Aposto- 
lica aetate ostendi nequit, merito ad Apostolos refertur, juxta praestantissi- 
mum Augustini effatum : “ Quod universa tenet Ecclesia, nec conciliis in- 
stitutum» sed semper retentum eBt, nonnisi apostolica auctoritate traditum 
rectissime creditur. 1,8 


OBJ^piONE8 SOLVUNTUR. 

11. Obj. 1. Scriptura nullibi septem sacramenta esse tradit, nisi de iis 
placeat intelligere illud Apocalypsis : “ Ego dicam tibi sacramentum mu- 
lieris et bestiae quae portat eam, quae habet capita septem.” 4 

Resp. Septenarium numerum sacramentorum non tradit Scriptura, quum 
instar catechismi, vel fidei confessionis non sit : caeterum ipsa tradit sa- 
cramenta, uti ex dictis constat. Quod si cui testimonia de singulis rem 
conficere non videantur, traditionis divinae documenta eam extra omnem 
dubitationis aleam ponunt. Impie autem lusit Kemnitius in voce sacra- 
menti, illud Apocalypsis, de arcano quod septem capitibus bestiae signifi- 
cabatur, ad sancta haec instituta transferens, contra sacri scriptoris explica- 
tionem : “ Septem capita, septem montes sunt, super quos mulier sedet, 
et reges septem sunt.” 5 

12. Obj. 2. Aqua et sanguis quae ex Christi latere profluxerunt, sacra- 
menta Ecclesiae indicare passim dicuntur a patribus, qui proinde nonnisi 
baptismum et eucharistiam agnoverunt. 

Resp. Patres non docuerunt numerum sacramentorum iis indicari, sed 
ea habuerunt veluti aptissima symbola divinae virtutis quae a Christo deri- 
vata in sacramentis claret. Sic Ambrosius: “ Aqua et sanguis exivit: 
illa quae diluat, iste qui redimat.” 8 Quod si baptismi et eucharistiae prae- 
sertim imagines in iis perspexerint, id non obstat aliis sacramentis, quo- 
rum vis e sanguine Christi pariter derivatur. Caeterum mysticis interpre- 

(1) Apud Martenium de antiquis Ecclesis ritibus. 

(2) Apud Allatium de perpetua Occid. et Orient. EccL consens. 

(&) L. iy. de BapL contra Donat, c. xxiv. n. 3. 

(4) Apoc. xvii. 7. 

(5) Ibidem 9. 

(6) L. x. in Luc. n. 135. 

lationibus non est inhaerendum, quum sint potius certis fidei documentis 
accommodandae. 

13. Obj . 3. Patres antiquissimi Justinus, Irenaeus, Tertullianus, non- 
nisi duo commemorant sacramenta. 

Resp. Pro occasione patres commemorant sacramenta, nec numerum 
definiunt, sed variis in locis singula tradunt. Ad Justini scopum non 
pertinebat omnia christiana instituta evolvere, calumnias enim ethnicorum 
de infandis sceleribus Christianorum satis refellit, ostendendo quomodo 
initiarentur, et quid in sacris conventibus fieret, mysteriis divinis celebratis. 
Baptismum idcirco et eucharistiam exposuit. Irenaeus pariter ex occa- 
sione ea explicuit, sed et de poenitentia locutus est, confessione peccato- 
rum occultorum etiam commemorata. 1 Tertullianus pleraque recensuit : 
“ Caro abluitur ut anima emaculetur, caro ungitur ut anima consecretur ; 
caro signatur ut anima muniatur, caro manus impositione adumbratur, ut 
anima Spiritu illuminetur ; caro corpOre Christi et sanguihe vescitur, ut 
anima de Deo saginetur.”* 

14. Obj . 4. Cyrillus Hierosolymitanus, et Ambrosius, vel alius peran- 
tiquus auctor de sacramentis ex professo egerunt, et tamen pleraque quae 
hodie celebrantur praetermiserunt, nonnisi baptismo et eucharistia comme- 
moratis, bhrismate autem tamquam baptismi ritu quodam indicato. Scriptor 
hic se omnia quae ad sacramenta pertinent exposuisse profitetur: “ Ergo 
accepisti de sacramentis, plenissime cognovisti omnia.” 8 

Resp. Edocebat uterque catechumenos de sacramentis brevi suscipien- 
dis, die scilicet eodem consueverant tria illa ministrari. Chrismati autem 
pariter ac baptismo et eucharistiae sacramenti rationem inesse perspicuo 
tradunt. De iis loquitur scriptor ille Ambrosii sub nomine latens, dum 
dicit se plenissime omnia tradidisse ; nec enim ultra propositum verba 
ejus extendenda sunt. 

15. Obj* 5. Augustinus duo tantum commemorat sacramenta: “ Pauca 
pro multis, eademque factu facillima, et intellectu augustissima, et obser- 
vatione castissima ipse Dominus, et Apostolica tradidit disciplina, sicuti 
est baptismi sacramentum, et celebratio corporis et sanguinis Domini.” 4 

Resp . Haec veluti exempla refert Augustinus, quin alia excludat, nam 
alias agnoscit chrisma in genere signaculorum esse sacrosanctum, sicut 
est ipse baptismus; et ordinem vocat sacramentum, eum cum baptis- 
mo conferens. Dicit etiam: “ Respice ad munera ipsius Ecclesiae. 
Munus sacramentorum in baptismo, in eucharistia, in caeteris sanctis sa- 
cramentis.” 5 

(1) L. i. adv. har. c. ii. et 1. iii. c. iv. 

(2) L. de resur. carnis. 

(3) De Sac. 1. vi. cap. ii. n. 5. 

(4) De doct Christ 1. iii. c. ix. 

(5) Enarr. i. in Ps. ciii. 

16 . Obj. 6 . Ex voce sacramenti quam patres aliquando usurpant de 
aliis praeter eucharistiam et baptismum ritibus, non potest inferri eos sa- 
cramentis a Christo institutis accenseri ; constat enim eam latissime sumi 
pro signo quolibet sacro. 

Resp . Voce non innitimur, quamvis sua sit ei vis ; praesertim quum 
eodem veluti spiritu baptismo et ritibus de quibus quaestio accommodetur, 
et gratia dicatur suscipientibus tribui. Ex toto sermone rituum de quibus 
quaeritur natura et vis colligitur. 

17. Obj . 7. Lotio pedum aeque dici posset sacramentum ac caetera quae 
baptismo et eucharistiae adjiciuntur : nam patres eam ita vocant : “ Audi,’* 
inquit auctor librorum de sacramentis, “ quia mysterium est et sanctifica- 
tio : ‘ Nisi lavero tibi pedes, non habebis partem mecum.’ ”* Bernardus 
etiam in' coena Domini loquens, ait : “ De tribus itaque sacramentis quae 
satis sunt congrua huic tempori, baptismo nimirum, eucharisiia et lotione 
pedum, dicendum erit.” 8 

Resp . Mysterium in lotione illa latere recte docet venerabilis ille scrip- 
tor, quum indicet animam necessario a Christo mundandam, ut partem 
cum ipso habeat. Caeterum agnoscit varios esse moros Ecclesiarum de 
pedum lotione, quae Varietas de sacramento admitti non posset. “ Con- 
suetudo quae rectius servatur in Romana Ecclesia de nonjlavandis pedibus, 
in Mediolanensi [Ecclesia de ipsis lavandis etiam recte custoditur, tum 
propter exemplum Christi et Petri, tum ut gratiam virtute humilitatis et 
Christi imitationis obtineat.” Bernardus licentia quadam sermonis utitur, 
lotionem vocans sacramentum ; sed ex contextu mens ejus patet, dicit 
enim multa esse sacramenta, ideoque se de tribus tantum tunc locuturum : 
“ Multa quidem sunt sacramenta, et scrutandis omnibus hora non sufficit.” 
Caeterum videtur confessionem qua peccata abluuntur, lotione illa indica- 
tam intellexisse, nam citat verba Joannis : “ Si autem confessi fuerimus 
peccata nostra, fidelis Deus est qui remittat nobis peccata, et emundet nos 
ab omni iniquitate.” Deinde pergit: “ Nam ut de remissione quotidia- 
norum minime dubitemus, habemus ejus sacramentum, pedum ablutio- 
nem.” 

18. Obj . 8. Graecorum et orientalium consensio Latinis non suffragatur, 
nam occasione bellorum cruce signatorum, Latinorum placita apud eos 
obtinuerunt, quamvis non apud omnes, nec enim hodie ab omnibus agnos- 
cuntur, si fides sit ipsis Catholicis missionariis. 

Resp , Ex rfistoria illorum temporum liquet quo studio Graeci placita sua 
retinuerint, et quae Latinis conflata sit invidia. Difficultas aliquid novi 
apud eos inducendi rituum diversitate aucta est. Praeterea antiquissima 
eorum Euchologia et ^ocumenta omnia vethstam testantur fidem. Quod 

(1) L. iii. de 8ac. e. 1. 

^ (2) Serm. in cana Domini. 

Catholici quidem missionarii de nonnullorum sacramentorum neglectu 
apud Graecos ^liosve questi sint, contigit ex rituum diversitate : re tamen 
diligenter investigata, prolatis tabulis, omnis dubitandi ratio sublata est. 

19. Obj. 9. Cyrillus Lucaris, patriarcha Constantinopolitanus, juxta 
Ecclesiae suae fidem, testatus est duo tantum esse sacramenta. 

Reap. Corruptus erat auro Batavorum, ut patriam proderet fidem ; sed 
brevi impietatis pmnas persolvit. Ejus fraudem Jeremias patriarcha Con- 
8tantinopolitanus detexit, eique in synodo Hierosolymitana anno 1672 
anathema idcirco dictum est. “ Anathema Cyrillo nova dogmata fabri- 
canti, et credenti non epse ex institutione Jesu Christi, neque ex apos- 
tolica traditione, praxique perpetua septem Ecclesia sacramenta.” 

20. Obj. 10. Plures doctores scholastici sacramenta confirmationis et 
extremae unctionis ab Apostolis instituta esse censuerunt ; imo confirma- 
tionem nonnisi a concilio Meldensi saeculo nono institutam docuit Alex* 
ander Alensis. Alii negarunt matrimonium conferre gratiam. 

Reap. Omnes doctores scholastici septem agnoverunt sacramenta ; sed 
nonnulli de institntione eorum inquirentes, putarunt confirmationem et 
extremam unctionem non fuisse a Christo Domino immediate instituta : 
quae tamen ab Apostolis juxta potestatem sibi commissam statuta censue- 
runt. De sententia Alexandri Alensis non sumus adeo soliciti, quum 
facile contingat doctorem privatum errare. Inopia veterum documento- 
rum, qua sua aetas laborabat, existimavit Alexander chrisma, in quo essen- 
tiam confirmationis reponebat, esse institutum ex Spiritus Sancti instinctu 
in concilio Meldengi. Quod Durandus matrimonii sacramentum esse 
remedium concupiscentiae, potius quam gratiae subsidium censuerit, con- 
tigit quin negaret gratiam eo conferri. 

ANIMADVERSIONES. 

21. Fides docet Christum esse sacramentorum auctorem; sed imme- 
diata institutio omnium in quaestionem olim vocata est, quamvis jam ob- 
tineat. Equidem non constat Apostolis tantam a Christo traditam esse 
potestatem ut gratiam signp visibili adnecterent, quum ipsi nonnisi minis- 
tros et dispensatores se exhibeant: “Sic nos existimet homo, ut minis- 
tros Christi, et dispensatores mysteriorum Dei.” 1 Vetus ille auctor libro- 
rum de Sacramentis ait : “ Auctor sacramentorum quis est, nisi Dominus 
Jesus ?”* Augustinus etiam ad Christum ea refert : “ Ab ipsaT>ei Sapientia 
homine assumpto, & quo in libertatem vocati sumus, pauca sacramenta 
saluberrima constituta sunt, quae societatem christiani populi, hoc est sub 
uno Deo liberae multitudinis continerent.” 8 

(1) 1 Cor. iv. i. 

(2) Lib. iv. de Saer. c. iv. 

(3) L. de vera Hei. c. xvii. 

22. Materia sacramentorum dicitur rea adhibita in iis, conficiendis vel 
actus sensibilis eorum effectum minus perfecte significans. Sic aqua ma- 
teria est baptismi : panis et vinum materia sunt eucharistiae : oleum materia 
est extremae unctionis. In quibusdam autem sacramentis actus sensibilis 
locum habet materiae. In poenitentia, quum instar judicii sit, actus poeni- 
tentis, confitentis peccata et poenas amplectentis, materia habentur, vel 
quasi materia. In matrimonio, pro ratione contractus, uti plerisque placet, 
corpora sunt materia circa quam versatur : alii consensum ipsum materiae 
locum habere dicunt, acceptationem esse formam* Forma est verborum 
series, quibus materia ad sacramentum definitur. Aliquando alia signa 
verborum vim obtinent, uti mutis nubentibus. Lutherus omnem vim fidei 
tribuens, sacramentis nullam inesse putavit, sed. ea tantum inservire ut ex- 
citetur fides. 4 Verba igitur sacramentorum instar coneionis habuit : quae 
sentiendi ratio Calvino, caeterisque novatoribus arrisit. Narrationis etiam 
formam praeseferunt, refert scilicet minister quid fecerit vel j usserit Chris- 
tus, non ipse aliquid conficere censetur. Ea ratione recitant Episcopaliani 
instituti sacramenti historiam. 

23. Veteribus omnibus alia omnino verborum quae in sacramentis con- 
ficiendis adhibentur, insedit notio ; persuasum enim habuerunt verba pro- 
ferri ad definiendum materiae usum, et ad vim ei impertiendam. Hinc 
quoties de valore baptismi agebatur, id praecipue inquirebatur, utrum 
invocatis tribus divinis personis administratus fuisset. 1 Docet Au- 
gustinus ; “ Deus adest evangelicis verbis suis, sine quibus baptismus 
Christi consecrari non potest.” 5 * Quod autem ipse alias verbo Dei tribuat 
vim illam, “ non quia dicitur, sed quia creditur non est intelligendum 
de fide suscipientis sacramentum tamquam causa gratiae, nam agnoscit 
baptismum infantium valere : sed de verbo quod fide tenetur, “ nam et in 
ipso verbo aliud est sonus transiens, aliud est virtus manens : hoq est ver- 
bum fidei quod praedicamus.” “Hoc verbum fidei tantum valet in Ec- 
clesia Dei, ut per ipsam credentem, offerentem, benedicentem, tingentem 
etiam tantillum mundet infantem, quamvis nondum valentem corde credere 
ad justitiam, et ore confiteri ad salutem.” 8 

24. Quaesitum est a theologis utrum materia et forma sacramentorum a 
Christo fuerint definitae, et iri specie determinatae. De baptismo et eucha- 
ristia constat eas esse ita definitas. De caeleris certum videtur ipsa verba 
non esse praescripta, quum non eadem ubique, neque omni aetate, noscan- 
tur usurpata! Caeterum ea in quolibet sacramento adhibenda sunt quae 
Ecclesia jubet ; et id omnino videndum ne quid praetermittatur quod sub- 
stantiam ipsam attingat. Qui continguht linguae defectu errores nil offi- 
ciunt, quoties communi hominum judicio verba sensum eundem praesefe- 

(1) Vide Innoc. ep. xxii. 

(2) L. vi. de Bapt. 'contra Donat c. xxv. 

(3) Tract Jxxx. in Joan. 

runt. Hinc Zacharias pontifex interrogatas de sacerdote baptizante, “ in 
nomine Patria et Filia et Spiritu Sancta respondit : “ Si ille qui ita 
baptizavit, noti errorem introducens, aut haeresim, sed pro sola ignorantia 
Romanae locutionis, infringendo linguam, . . • baptizans sic dixerit, non 
possumus consentire ut denuo baptizentur .” 1 

(I) Gap. Retulerunt , de consecr. Dist. iv. 


Vol. IV.— 14 

CAPUT II. 

DE MINISTRO SACRAMENTORUM. 

§. I. De ministri potestate. 

25. Christus Dominus auctor sacramentorum ea hominum ministerio 
perficit, sua gratia et auctoritate praesens. Jam probavimus esse ordinem 
quendam sacrorum ministrorum, quorum est Christi nomine sacra obire 
munia. Caeterum baptismum a quolibet ministratum valere ostendimus, 
nixi perpetua traditione Ecclesiae ; quod tamen munus nemini e laicis 
licet exercere, nisi gravi urgente necessitate. Matrimonii ministros ag- 
novimus contrahentes ob specialem ejus naturam, quum contractus sit, vel 
quid contractus ad instar. Plerorumque sacramentorum sacerdos minister 
est, qui tamen jurisdictione indiget ut judiciariam in remittendis peccatis 
exerceat potestatem. Confirmationis minister ordinarius episcopus est, 
sicut et ordinis ; nec valet sacerdos, quacumque interveniente auctoritate, 
sacerdotium vel diaconatum conferre : quamvis summi pontificis delega- 
tione fiat idoneus minoribus ordinibus et subdiaconatui conferendis, sicut 
et confirmationi tribuendae. Haec sigillatim jam ostendimus. Lutherus 
tamen docuit cuilibet christiano eandem in verbo et sacramentis esse po- 
testatem, quamvis non foret nisi ex auctoritate publica exercenda. Inter 
ejus propositiones damnatas a Leone X. ea est : “ Ubi non est sacerdos, 
aeque potest quilibet Christianus, etiamsi mulier, aut puer esset.” 1 

26. Sectarii ministros quos sibi praeficiunt se donare 9 dicunt potestate. 
Anglicani tamen appellant successionem apostolicam, quum non puderet 
majores suos aliquando a regio induito facultates derivare ad beneplacitum 
regis vel reginae exercendas. Quae ab Oxoniensibus propugnantur prin- 
cipia de origine potestatis sacrae sana sunt ; 3 sed in iis applicandis vehe- 

(1) Prop. xiii. 

(2) “ A number of believers, United under Christ their mystica! head, are be- 
come a cburch essentia! ; and as auch is the first and proper subject of the keys, and 
have power and priTilege to govem themselves, and to cboose out their own miniate- 
rial officere.” Baptist Church discipline conceming a true and orderly Gospel Cburch. 

(3) “No command of an earthly king, no ordinance of an earthly legislature could 
invest us with power over the gifts of the Holy Ghost ; for such may we well term the 
power duly to administer the sacramenta which Christ has ordained. No act of Par- 
liament, however binding the provisions of such acts may be with regard to the tempo- 
ral affiiirs of the nation, could make any one of us a priest or clothe us with one jot or 

mente r errant. Catholica Ecclesia a Deo potestatem derivans, eam ordi- 
natione communicat, et absque ea nullam agnoscit auctoritatem sacramenta 
ministrandi : “ Si quis dixerit christianos omnes in verbo et omnibus sa- 
cramentis administrandis habere potestatem ; anathema sit.” 4 Ita definie- 
runt Tridentini patres. 


PROPOSITIO. 

Christiani omnes iri verbo et omnibus sacramentis administrandis non 
habent potestatem . 

Probatur I. ex Scriptura. 

27. “ Quosdam quidem posuit Deus in Ecclesia; primuin Apostolos, 
secundo prophetas, tertio doctores. • . . Numquid omnes Apostoli? num- 
quid omnes prophetae? numquid omnes doctores ?” 9 Liquet igitur ex 
ipsa Dei ordinatione omnes docendi munere non fungi, nec iis proinde 
docendi potestatem competere. Idem alias inculcat : “ Ipse ( Christus ) 
dedit quosdam quidem Apostolos, quosdam autem prophetas, alios vero 
Evangelistas, alios autem pastores et doctores, ad consummationem sanc- 
torum, in opus ministerii, in aedificationem corporis Christi.” 8 Pastores 
et doctores Christi voluntate et ordinatione constituti sunt in Ecclesia ad 
opus ministerii perficiendum, cui caeteri fideles impares sunt. Alias de 
gentibus loquens quibus Evangelii audiendi copia non est data, ait : 
M Quomodo ergo invocabunt, in quem non credideruut ? Aut quomodo cre- 
dent ei, quem non audierunt ? Quomodo autem audient sine praedicante ? 
Quomodo vero praedicabunt nisi mittantur ?” 4 Fides divina juxta Apos- 
tolum concipienda est ex audita evangelica praedicatione, quae indiget mis- 
sione, non qualibet, sed qualem dedit Christus Apostolis: “ Sicut misit 
me pater, et ego mitto vos.” 5 

Probatur II. traditione. 

28. Quum plurima jam laudaverimus patrum testimonia, tum in tractatu 
de ordinibus, tum alibi passim, pauca hic recitare sat erit. S. Hierony- 
mus Hilarium diaconum eucharistiae conficiendae potestate carere ostendit : 
“ Hilarius cura diaconus de Ecclesia recesserit, solusque, ut putat, turba 
sit mundi, neque eucharistiam conficere potest, episcopos et presbyteros 
non habens.” 6 S. Ambrosius potestatem remittendi peccata deesse Nova- 

one tittle o£ power over the things of the unseen world. As little surely, could popular 
election invest us with this power from on high. Men may express their readiness to 
receive the gifta of Heaven at our hands ; but is it not absurd that those who are to 
be the receivers from us of any boon whatsoever, shall themselves be the persons to sup. 
ply us with the means of bestowing it ?” Tract No. 5. 

(1) Sess. vii. can. x. 

(2) 1 Cor. xii. 28. 

(3) Eph. iv. 11. 

(4) Rom. x. 15. 

(5) Joan. xx. 21. 

(6) DiaL contra Lucifer. 

tianis dicit, quod veri apud eos non essent sacerdotes, scilicet jurisdictione 
praediti : “Hoc jure vindicat Ecclesia, quae veros sacerdotes habet: hae- 
resis vindicare non potest, quae sacerdotes Dei non habet.” 1 Victor 
Uticensis populum sacerdotes in exilium abituros alloquentem inducit : 
“ Quibus nos miseros relinquitis, dum pergitis ad coronas ? qui hos bap- 
tizaturi sunt parvulos fontibus aquae perennis ? qui nobis munus poeniten- 
tiae collaturi sunt, et reconciliationis indulgentia obstrictos peccatorum 
vinculis soluturi? quia vobis dictum est: “ quaecumque etc. ,,a Haec li- 
quet munia esse sacerdotalia, quae perficiendi caeteri fideles nullam habent 
potestatem, si exceperis baptismum ob summam ejus necessitatem, et 
Christi voluntatem ex usu Ecclesiae manifestam. 

29. Accedit Concilii Nicaeni I. decretum quo diaconis vetabatur eu- 
charistiam sacerdotibus ministrare, quia “ nec regula nec consuetudo tra- 
didit, ut ab his qui potestatem non habent offerendi, illi qui offerunt Christi 
corpus accipiant.” 8 


OBJECTIONES SOLVUNTUR. 

30. Obj. 1. Quae afferuntur Apostoli loca ostendunt donorum, non offi- 
ciorum varietatem, prout innuit ipse praefatus : “ divisiones vero gratiarum 
sunt, idem autem spiritus.” 4 Officiorum igitur distinctio ordinis causa 
inducta videtur, quum omnes alioquin parem habeant potestatem, munera 
tamen diversa, quae proinde in publicam utilitatem, probante Ecclesia, 
exercere debent. 

Resp. Et dona et officia Apostolus plane distinguit, et ad Christi ordi- 
nationem horum refert discrimen. Quamvis autem in primordiis Ecclesiae 
plurima data sint dona fidelibus plerisque, non ideo docendi et sacramenta 
administrandi munera omnibus censebantur communia, erant enim pastores 
et doctores, ministri Christi et dispensatores mysteriorum Dei. Nihirdicit 
Paulus ex quo par omnibus vindicetur potestas, quod enim dicitur de 
Spiritu dividente singulis prout vult, 5 respicit donorum universim commu- 
nicatione, non specialia ministerii sacri officia. Haec ex aliis quae lauda- 
vimus testimoniis noscuntur esse sacri ordinis propria, nec umquam 
consueverunt exerceri, nisi potestate accepta ordinatione. 

31. Obj. 2. Si qua adductis locis adstruatur distinctio, tot erunt agnos- 
cenda officia quot recensentbr, idfeoque Apostolus alius erit at Evangelista, 
nec prophetae, nec pastoris, nec doctoris nomen ei conveniet: at constat 
Joannem Apostolum, Evangelistam et Prophetam simul fuisse, omnesque 

(1) De Pcenit. 1. i. c. ii. 

(2) De persec. Vandal. 1. ii. 

(3) Can. xviiL 

(4) I. Cor. xii. 4. 

(5) Ibidem 11. 

Apostolos pastores esse et doctores : ergo non officia, sed dona enume- / 
rasse censendus est Paulus. 

Resp. Utique officia distincta pleraque sunt quae recenset Apostolus, 
quamvis ea aliquando in eodem homine conjungi contigerit. Nil autem 
distinctioni obstat, quod pastores et doctores iidem forsan nuncupentur, a 
duobus ejusdem muneris officiis, quamvis et hi distingui possint, pastores 
quippe episcopi gregem gubernantes, doctores alii docendi officio, non 
item regimine, praediti, intelligi possunt. Caeterum ex donorum diversis 
ordinibus communicatione, vel ex ejusdem muneris variis nominibus, 
fieri non potest ut potestas sacris ministris specialiter tributa, dispensandi 
Christi nomine sacramenta, communis omnibus fidelibus evadat. 

32. Obj. 3. Minister sacramentorum tantum memorat quod fecit et facit 
quod jussit Christus : quod Christianus quilibet facere valet. 

Resp . Minister sacramentorum agit Christi nomine et auctoritate ; 
et speciali proinde indiget potestate. Ideo Christus Apostolos mittens 
quam a Patre acceperat potestatem memoravit, seque eos mittere instar sui 
declaravit. Nil igitur proficit quilibet absque auctoritate sacra munera 
aggrediens, sed Christi instituta irrisui habere videtur. N 

33. Obj . 4. Omnibus fatentibus baptismus a quolibet ministrari valet : 
id verd admitti nequit, si omnibus christianis non sit in sacramentis 
potestas. 

Resp . Ex summa baptismi necessitate potestas illius ministrandi omni- 
bus relicta est, Christo ita disponente uti ex traditione et usu Ecclesiae 
discimus. Caeterum non eadem est omnibus auctoritas, nam extra neces- 
sitatem non licet laico baptizare. Quod autem ea potestas sit omnibus, 
etiam infidelibus, satis congruit ablutioni quae a quolibet fieri valet ; nec 
probat eos quid posse in aliis sacramentis, quae sacrificandi, vel judicium 
ferendi, vel aliam specialem potestatem exigunt. 


§. II. De ministri intentione. 

34. Is fuit Lutheri error, ex principio de fidei justificatione derivatus, sa- 
cramenta prodesse suscipientibus, dummodo firmiter crederent sibi imputari 
Christi merita, licet sacerdos non serid, sed joco ageret. E contra constanter 
docuit Ecclesia sacramentis ex Christi institutione inesse virtutem, eaque 
ministranda esse animo faciendi quod ipse instituit. Id ex constitutione 
Martini V., 1 et ex decreto Eugeniano pro Armenis constat, quod solemni 
definitione munivit concilium Tridentinum : “ Si quis dixerit in ministris, 
*^|um sacramenta conficiunt et conferunt, non requiri intentionem saltem 

^ (1) Ad calcem Cone. Constantienais. 

14* 

faciendi quod facit Ecclesia, anathema sit.” 1 Apud Catholicos igitur 
constat intentionem exigi in ministro faciendi quod facit Ecclesia : nec 
tamen necesse est velle effectum producere quem ritui adnecti Ecclesia 
credit, nam omnibus fatentibus valet baptismus ab haereticis collatus, qui 
plerique hisce in regionibus non credunt gratiam conferri baptismo. Id 
etiam constat ex Nicolai I. ad Bulgaros responsione. Nec opus est ut 
quis velit facere quod facit Ecclesia Catholica, eam veram Christi Ec- 
clesiam agnoscendo, nam haereticos id sibi non proponere liquet. 

35. Disceptatio theologica de intentionis, quam vocant internam , ne- 
cessitate, a nobis alias relata est. 9 Quae de intentionis necessitate ab 
Eugenio IV. et a patribus Tridentinis tradita sunt, ad animi propositum 
videntur referenda : et Rubricae Missalis plura docent de intentione con- 
secrandi hostias in altari positas, quae effectum ex occulto anitni consilio 
pendere indicant. Huc etiam recidit damnatio propositionis ab Alexandro 
VIII., de baptismo collato ab eo qui intus in corde suo apud se resolvit : 
Non intendo facere quod facit Ecclesia. 8 Gravissima contra objicitur 
difficultas, quod eo posito principio incerta evadant sacramenta, et tota 
Ecclesiae potestas nutet, nemo enim novit occulta hominum consilia, ex 
quibus valor sacramentorum pendere dicitur. Caeterum Christi promissio 
securos nos facit de ministrorum successione, et Ecclesiae vi invicta : 
quem proinde damus vadem, haereticis ex opinione theologica cavillationis 
occasionem sumentibus. Iis etiam licet respondere juxta alteram senten- 
tiam, quae tenet satis esse ut minister gerat se serio, veluti ritum quem 
Christus instituit conferens, quidquid animo meditetur. Tn re supremo 
judicio non dirempta alterutra licet uti sententia. 


§. III. De Ministri dignitate. 

36. Valere baptismum ab haereticis collatum fide constat, uti jam os- 
tendimus. Valere pariter caetera sacramenta collata ab iis qui charactere 
necessario sunt praediti theologi plerique tenent. Maldonatus et Morinus 
opinati sunt haereticorum ordinationes aliquando irritas habitas fuisse; sed 
decreta illa optime explicantur de poena, qua omne ordinis suscepti exer- 
citium denegabatur perperam ordinatis. Ordines igitur a Graecis episco- 
pis collati valent, sicut et eucharistia conficitur a sacerdotibus, confirmatio 
ab utrisque, ab illis vi ordinis, ab his consuetudine vigente et probata : 
extrema unctio quoque ab iis ministratur. Poenitentia autem quum exigat 

(1) Ses3.vii.can.xi. 

(2) Vol. iii. de Baptismo n. 14. 

(3) Prop. xxviii. 

jurisdictionem nequit ab iis ministrari, nisi forte mortis in discrimine, 
quando, juxta nonnullos theologos, Ecclesia iis tribuit jurisdictionem in 
moriendum utilitatem. Caeterum quum sectarii, inter quos versamur, ca- 
reant omni sacro charactere, nullum preter baptisma conficere valent 
Bac ramentum, si exceperis matrimonium quod contrahentes ipsi baptizati 
conficiunt. 

37. Sancta sancte tractanda esse patet: utrum autem sacramentorum 
valor a ministrorum probitate pendeat, saeculo quarto ineunte magno animo- 
rum aestu est disceptatum. Caecilianum ad Carthaginensem sedem evectum 
impugnarunt nonnulli, eum praetexentes fuisse a traditoribus ordinatum* 
reis scilicet sacros libros et vasa ethnicis, dum ferveret persecutio, pro- 
dendi. Vanissima calumnia dissipata est, sed et principium ipsum ever- 
sum quod a ministrorum meritis sacramentorum valor penderet. Donatistae 

• vocati sunt sectarii illi, nomine a Donato a Casis nigris, celebri sectae 
patrono, sumpto. Waldenses saeculo duodecimo, duce Petro Waldone, 
mercatore Lugdunensi, restaurarunt illum falsum principium, sacramenta 
ab improbis sacerdotibus confici haud posse dicentes ; quae a se, ob probi- 
tatem et pietatem insignem, ministrata valere dictitabant hi paupertatis 
Apostolicae professores. Errore eodem laboravit saeculo decimo quarto 
Joannes WicklefF, Oxoniensis professor, qui inter caetera docuit: “Si 
episcopus, vel sacerdos existat in peccato mortali, non ordinat, non confi- 
cit, non baptizat.” 1 Hodierni Oxonienses prorsus contrarium docent. 8 
Quaketi, quum nullum agnoscant sacramentum, de dignitate ministri non 
agunt ; sed ministerii nomine intelligentes operam, quam quis a Spiritu 
Sancto motus impendit, ut alios ad Deum hortando ducat, contendunt illud 
nemini competere, qui non sit sanctus, dono Spiritus divini auctus. 8 

38. Concilium Tridentinum definivit : “Si quis dixerit ministrum iu 
peccato mortali existentem, modo omnia essentialia, qu® ad sacramentum 
conficiendum aut conferendum pertinent, servaverit, non conficere aut 
conferre sacramentum, anathema sit.” 4 

PROPOSITIO. 

Valent Sacramenta a ministro in peccato mortali existente confecta , 
modo omnia essentialia quse ad sacramentum conficiendum aut confe- 
rendum pertinent servaverit . 

Probatur /. ex Scripturis . 

39. Quum apud Corinthios magistrorum causa fideles exercerent simul- 

1 (1) Prop. iv. inter damnatas a conc. Constantiensi. 

(2) “ The unworthiness of men cannot prevent the goodness of God from flowing in 
those channels in which he has destined it to flow.” Tract. No. 5. 

(3) Barclay^ Apology, Prop. x. Quest. 2. § xv. 

(4) Sess. vii. Can. xii. 

tates, et dicteria in sacros ministros, ne Apostolo quidem excepto, funde- 
rentur; hominum ipsorum nullam rationem faciendam esse docuit, sed 
Dei cujus auctoiitate fungebantur: “ Quid igitur est Apollo ! quid verd 
Paulus ? Ministri ejus, cui credidistis. . . . Dei enim sumus adjutores : 
Dei agricultura estis, Dei aedificatio estis. . . . Sic nos existimet homo ut 
ministros Christi, et dispensatores mysteriorum Dei. Hie jam quaeritur 
inter dispensatores, ut fidelis quis inveniatur. . • , Itaque nolite ante 
tempus judicare. 1 ’ 1 Apostolus plane in auctoritate sua innititur, de sua 
dignitate et merito ad Deum referendo judicium. Igitur ad auctoritatem 
divinam respiciendum est, de occultis cordium arcanis, et de omnibus mi- 
nistrorum meritis servato judicio Deo. 

Probatur II. ex patrum constanti doctrina . 

40. S. Gregorius Nazianzenus dicit : “ Omnes qui baptizandi munere 
funguntur, idonei habentur ; quamvis enim alius alii probitate vitae ante- 
cellat, eadem tamen baptismi vis est.” a S. Jo annes Chrtsostomus : 
“ Contingit quidem laicos pie vitam agere, male autem et improbe sacer- 
dotes ; unde neque futurum esset baptisma, nec corpus Christi, nec ob- 
latio per illos, si ubique dignitatem ac merita requireret gratia: atqui 
etiam per indignos Deus solet operari, neque baptismatis gratia quidquam 
laeditur vita sacerdotis.” 8 S. Augustinus vindicias Ecclesiae hac in re 
contra Donatistas strenue egit, adeo ut supervacaneum sit eum laudare. 
Unum tamen aut alterum locum speciminis gratia damus : “ Non exhor- 
reat columba ministerium malorum ; rcspiciat Domini potestatem. Quid 
tibi facit malus minister, ubi bonus est Dominus ? Non timeo adulterum, 
non ebriosum, non homicidam : quia columbam attendo, per quam mihi 
dicitur: * Hic est qui baptizat.’” 4 Congruum porro divinae Christi sa- 
pientiae erat sacramenta ita instituere, ut a ministrorum meritis nullatenus 
penderent, adeo ut suscipientium fides tota in ipso consisteret, nec animi 
solicitudine de ministrorum dignitate torquerentur. Sic suae gloriae magis 
consuluit, virtutem sacramentis tribuens, et omnes ad se veluti revocans. 
Fidelibus etiam benigne consuluit, alioquin semper haesituris de sacramen- 
torum valore, quum vitia hominum plerumque sint oculta. 

OBJECTIONES SOLVUNTUR. 

41. Obj, 1. “ Scimus quia peccatores Deus non audit.” 5 Ergo non 
valent sacramenta ab iis collata. 

Resp. Non audit Deus ministrum pravum, suo nomine precantem, sed 

(1) I. Cor. iii. 4. 9. v. i. 

(2} Orat. xi’. in S. Bapt 

(3) Hom. viii. in 1 ad Cor. 

, (4) Tract ▼. in Joan. 

(5) Joan. ix. 31. 

Ecclesiam suam cujus voces profert; imo Christum Filium dilectum, 
cujus auctoritate, indigne licet, fungitur. Equidem Deum audire aliquos, 
eo ipso tempore quo eum invocant, peccato inquinatos, et eorum opera 
patrare prodigia ex Christi verbis colligitur: “ Multi dicent mihi in illa 
die : Domine, Domine, nonne in nomine tuo prophetavimus, et in no- 
mine tuo daemonia ejecimus, et in nomine tuo virtutes multas fecimus ? Et 
tunc confitebor illis : Quia numquam novi vos : discedite a me qui opera- 
mini iniquitatem.” 1 

42. Obj. 2. Qui christianus non est, non potest minister Christi esse : 
peccator autem christianus non est, docente Apostolo, “ Si quis autem 
spiritum Christi non habet, hic non est ejus.” 3 

Resp. Quicumque baptismo suscepto ordinationem sacram deinceps re- 
ceperit minister Christi est, assumptus in ministerium ea, quam statuit 
Christus et tota servavit antiquitas, ratione. Si Spiritu Christi careat, suo 
damno id contingit, et ejus non est, quia gratia non est cum illo conjunctus. 
Caeterum est ejus minister, legatione pro eo fungens, et necessariis potes- 
tatis quam exercet munitus indiciis. 

43. Obj . 3. Paulus dicit ex Christo capite “ totum corpus compactum, 
et connexum per omnem juncturam subministrationis, secundum opera- 
tionem in mensuram uniuscujusque membri, augmentum corporis facit in 
aedificationem sui in charitate.” 8 Ergo ubi peccato divortium a Christo 
factum est, nulla est gratiae aliis comnlunicatio. 

Resp. Apostolus docet omnia quae toto corpore Ecclesiae diffunduntur 
dona a Christo derivari, et totam compagem eo niti. Non ideo tollitur 
omnis peccatoris cura eo nexus, quum maneat baptismi et ordinis sigillum. 
Licet igitur gratiam amiserit, attamen concredito sibi ministerio fungens, 
id ponit ex quo Christo volente pendet gratiae communicatio, quae. tota a 
Christo derivatur. 

44. Obj . 4. Petrus fideles sic alloquitur: “ Unusquisque, sicut accepit 
gratiaih, in alterutrum illam administrantes, sicut boni dispensatores mul- 
tiformis gratiae Dei. Si quis loquitur, quasi sermones Dei : si quis minis- 
trat, tamquam ex virtute quam administrat Deus.” 4 Qui autem gratia 
ipse caret, non potest eam alteri impertiri. 

Resp . Petrus eo loci hortatur fideles ad donorum divinorum usum ea 
qua decet ratione, bonos enim et fideles dispensatores esse oportet. Cae- 
terum quae ministerii sunt munera non pendent ex ministrorum animo pio, 
sed ex Christi institutione. Non impertitur minister aliquid doni sibi 
divinitus dati, sed ritum peragit cui Christus gratiam adnecti voluit. 

45. Obj . 5. Christo injuriosum est hominem peccatorem ejus minis- 

(1) Matt. vii. 22. 

(2) Rom. viii, 9. 

(3) Eph. iv. 16. 

(4) 1 Petiv. 10. 


Digitized by i^ooQle 



166 


DE MINISTRO SACRAMENTORUM. 


trum aestimare ; et sancta munera impuris manibus dari affirmare. Super- 
stitionem prorsus redolet, actum a quocumque fiat praedicare gratiae instru- 
mentum, licet sit peccatum. 

Resp . Christo e contra servamus honorem, eum salutis et gratiae 
fontem agnoscendo, et virtutem sacramentorum quae instituit praedi- 
cando. Peccatores, peccatis scilicet inhaerentes, gravissimam illi irro- 
gant injuriam, sacro ejus ministerio fungentes: sed quae ipse donat munera 
nequeunt inquinare ; prout recte docet S. Nicolaus I : “ Non potest aliquis 
quantumcumque pollutus sit, sacramenta divina polluere, quae purgatoria 
cunctarum remedia contagionum existunt. Non potest solis radius per cloa- 
cas et latrinas transiens aliquid exinde contaminationis attrahere. Proinde 
qualiscumque sacerdos sit, quae sancta sunt coinquinare non potest/ 91 
Nulla est superstitionis labes, quod ritum divinitus institutum haud pen- 
dere a meritis conficientis credamus : nec peccatum dicendus est ritus 
sacer etiam ab indigno ministro peractus, quamvis ipse peccet, indigne 
eum perficiens. 

46. Obj. 6. Magna morum corruptela hac ratione fovetur, sublata soli- 
citudine de ministrorum dignitate. 

Resp . Nequaquam, nam constanter docet Ecclesia peccare gravissime 
ministros sacramenta indigne ministrantes, et in aeternae mortis reatum 
incurrere 9 sed consulitur fidelium paci, ne anxie haereant de hominum ar- 
canis meritis. 


(1) Resp. ad Bulgar. c. lxxi. 

(2) Rituale Romanum, de Sac. admin. 

CAPUT III. 

DE SACRAMENTORUM EFFICACIA. 


47. Tota sacramentorum efficacia denegata est a Luthero fidem instru- 
mentum justificationis statuente. Sectarii fere omnes ei inhaerent princi- 
pio, sed novissime Oxonienses ei nuntium miserunt, sacramentorum vim 
catholicis fere vocibus exponentes. Ad ambiguitatem cui studebant sexto- 
decimi saeculi novatores tollendam, Tridentini patres voces in scholis a 
tribus antea saeculis usurpatas, barbariem quidem redolentes, sed veritatem 
et vim sacramentorum apprime enuntiantes, adoptarunt, ea ex opere 
operato , scilicet vi ipsis insita, gratiam conferre definientes : “ Si quis 
dixerit per ipsa novae legis sacramenta ex opere operato non conferri 
gratiam, sed solam fidem divinae promissionis ad gratiam consequen- 
dam sufficere : anathema sit.” 1 Si quis dixerit sacramenta novae legis non 
continere gratiam quam significant, aut gratiam ipsam non ponentibus 
obicem non conferre, quasi signa tantum externa sint acceptae per fidem 
gratiae vel justitiae, et notae quaedam christianae professionis, quibus apud 
homines discernuntur fideles ab infidelibus ; anathema sit.” a Ea igitur 
eat mens Ecclesiae sacramentis divinam insitam esse virtutem, quae tamen 
frustratur aliquando prava suscipientum voluntate, obicem gratiae obji- 
cientium. 

PROPOSITIO. 

Sacramenta novsc legis gratiam continent quam significant , et gra- 
tiam ipsam non ponentibus obicem conferunt ex opere operato . 

Probatur /. ex Scripturis . 

48. Nova nativitas baptismo tribuitur, veluti instrumento Spiritus 
sancti efficaci ac certo : “ Nisi quis renatus fuerit ex aqua et Spiritu 
Sancto, non potest introire in regnum Dei.” 8 Spiritus Sanctus collatus 
dicitur impositione manum ab Apostolis facta cum prece : “ Cum vidisset 
autem Simon quia per impositionem manus Apostolorum daretur Spiritus 
Sanctus.” 4 Gratia sacri ministerii manuum impositione data est, testante 

(1) Seas. vit can. 8. 

(2) Ibidem can 6. 

(3) Joan. iii. 5. 

(4) AcU viii. 18. 

Paulo : “ Admoneo te, ut resuscites gratiam Dei, quae est in te per imposi- 
tionem manuum mearum.” 1 Haec manifesto ostendunt ritibus illis vim 
certam inesse, et effectum certo sequi, quoties obex non objicitur. 

Probatur II, ex Patribus, 

49. Tertullianus ait : ‘ ‘ Aquae sanctificatae vim sanctificandi combi- 
bunt.” 9 Vis insita sacramento clarius enuntiari non posset. S. Cyrillus 
Hierosolymitanus ait : “ Qui in aquam descensurus es, non aquae sim- 
plici mentem adhibe, sed Spiritus Sancti virtute salutem suscipe.” 8 Gre- 
gorius Nyssenus : “ Baptismus peccatorum expiatio est, remissio delic- 
torum, renovationis et regenerationis causa.” 4 S. Joannes Chrysosto- 
mus : “ Judaica expiatio nequaquam a peccatis liberabat, sed a corporis 
sordibus tantum : nostra vero talis non est, nam et a peccatis liberat, et 
animam abstergit, et Spiritus gratiam largitur.” 5 S. Hieronymus : “ Quan- 
tam vim habeat baptisma, et aqua in Christo sanctificata paulo post 
docebo.” 8 S. Optatus Milevitanus : “ Baptisma Christianorum Trini- 
tate confectum confert gratiam ; si repetatur, facit vitae jacturam.” 7 Haec 
omnia de baptismo agunt, sed par est sacramentorum ratio. Hinc dicit 
Augustinus : “ Sacramentorum vis inenarrabiliter valet plurimum, et ideo 
contempta sacrilegos facit.” 8 

Probatur III, Conciliorum auctoritate, 

50. In Symbolo prout in concilio Constantinopolitano recitatum est, 
dicitur: “ Confitemur unum baptisma in remissionem peccatorum.” Re- 
missio igitqr peccatorum credebatur baptismi effectus. In Miievitano II. 
concilio regeneratio ei tribuitur, probatur enim parvulorum baptisma “ ut in 
iis regeneratione mundetur quod generatione traxerunt.” 9 

51. Accedit ratio theologica ex parvulorum baptismo desumpta ; nisi 
enim vis quaedam sacramento insita agnosceretur, frustra baptizarentur 
parvuli, qui nullo sui actu possunt gratiae suscipiendae fieri idonei. Amen- 
tium aliorumque sensibus uti non valentium in mortis discrimine baptis- 
mus idem. praebet argumentum ; nisi enim gratia actui ipsi baptizandi ad- 
necteretur, inutiliter baptizaretur quicumque noti esset sui compos. 
Consuetudo etiam confirmationem et eucharistiam parvulis ministrandi, 
quae in veteri Ecclesia obtinuit ; et subsidia moribundis praestita testantur 
constantem saeculorum praeteritorum fidem de vi insita sacramentis. 


(1) II. Tim.i. 0. 

(2) De Bapt c. iv. 

(3) Catech. iii. 

(4) Orat in bapt Christi. 

(5) In Bapt. Christi. 

(6) Ep. xxxviii. ad Oceanum. 

(7) L. v. contra Parmen. 

(8) L. xix. contra Faustum c. xL 

(9) Can. ii. 

OBJECTIONES SOLVUNTUR. 

52. Obj. 1. Scripturae sacramentorum fructus fidei qua suscipiuntur 
tribuunt : “ Qui crediderit et baptizatus fuerit, salvus erit.” 1 Et Petrus 
dicit de gentibus ad fidem conversis : “ fide purificans corda eorum.” 59 

Resp. In adultis animi dispositio requiritur ad fructus sacramentorum 
percipiendos, ideoque fides ab iis exigitur quibus praedicatur Evangelium. 
Ea mundantur corda, coelesti illustrata lumine, et ad gratiam baptismi dis- 
ponuntur. Profecto Petrus Judaeos ad poenitentiam motos hortatus est, 
ut baptismum suscipiendo remissionem peccatorum quaererent. Fidei 
igitur alio loco tribuit cordis puritatem, quia ad eam disponit et praeparat. 

53. Obj . 2. Bonis animi motibus potius quam ablutioni, tribuit Petrus 
salutem et gratiam quam consequimur: “ salvos facit baptismus, non 
carnis depositio sordium, sed conscientiae bonae interrogatio in Deum, per 
resurrectionem Jesu Christi.” 3 

Resp. Monet Apostolus baptismum non fieri corpus mundandi causa, 
sed animam ; ad quod conscientiam rite disponi oportet. Caeterum animam 
rite dispositam baptismus gratiae muneribus ornat ; quapropter ei salutem 
adscrijbere Paulus non dubitat : “ Salvos nos fecit per lavacrum regenera- 
tionis et renovationis Spiritus Sancti.” 4 Licet igitur gratiam justificationis 
tribuere fidei et poenitentiae tamquam dispositionibus ad eam suscipiendam, 
sed et sacramentis tamquam instrumentis quibus in ea largienda utitur 
Deus. 

54. Obj. 3. Augustinus vim illam insitam sacramentis non videtur 
nosse, scribit enim : “ Quid enim sunt aliud quaeque corporalia sacramenta, 
nisi quaedam quasi verba visibilia, sacrosancta quidem, verumtamen muta- 
bilia et temporalia.” 5 

Resp. Agit eo loci contra Manichaeos de sacramentis veteris legis, sed 
iis longe superiora praedicat Christi instituta': “Sacramenta non sunt 
eadem, quia alia sunt sacramenta dantia salutem, alia promittentia Salvato- 
rem. Sacramenta novi Testamenti dant salutem, sacramenta veteris Tes- 
tamenti promiserunt Salvatorem.” 6 

55. Obj . 4. Doctrina de sacramentorum vi intrinseca fidem in rebus 
materialibus sistit, cum Dei et Christi, imo et suscipientis, injuria. 

Resp. Fides nostra in Deum est, quem omnis gratiae auctorem praedica- 
mus, nec nisi per Christi merita aliquid nos adipisci posse confidimus. 

(1) Mare. xvi. 16. 

(2) Act xv. 9. 

(3) I. Pet. iiik 21» 

(4) Tit. iii. 5 k 

(5) L. xix. contra Faustum c. xxi. 

(6) In Ps. lxxiii. 

Vol. IV.— 15 

Ideo sacramentorum vim agnoscimus, quia Christi sunt instituta, per quae 
vult nos suis donis ditare. Suscipientes autem adultos oportet afferre 
animum humilem et poenitentem ad munera oblata impetranda. 

56. Obj, 5. Eodem recidit si sacramentorum vis pendere dicatur ex 
dispositionibus ea suscipientium, quum omnes harum necessitatem ad im- 
petrandum effectum agnoscant. 

Resp, Illud datur discriminis quod agnita vi intrinseca sacramentorum, 
Christi eorum auctoris potentia in animae sanctificatione, iis veluti instru- 
mentis, praedicetur, quae idcirco in parvulis aliisque nullum actum proprium 
elicere valentibus effectum suum sortiuntur. Magis etiam in Christi 
gloriam cedit effectum tribuere ejus meritis per sacramenta applicatis, 
quam hominis conatibus, etiam divinitus adjutis* 

57. Obj . 6. Perperam inductae sunt barbarae illae voces ex opere operato , 
vetustis saeculis ignotae, ad vim sacramentorum designandam, quum sermo, 
sicut et doctrina veterum temporum, praestaret. 

Resp . Quod novae inductae sint voces ad vim sacramentorum enuntian- 
dam, contigit ea aetate qua doctores scholastici fidei principia methodo 
exponere solebant. De veritate servanda soliciti parum studebant vocabu- 
lorum elegantiae ; et ut distinguerent effectus conatuum humanorum, etiam 
ex gratiae motu, a sacramenti vi intrinseca, eos ex opert operantis prove- 
nire, hanc opus operatum esse dicebant. Ea loquendi ratio aptissima 
inventa est, Luthero suum placitum de fidei justitia propugnante ; ideoque 
sapientissime consilio a patribus Tridentinis sancita e»t, ne effugium ullum 
daretur vaferrimis erroris patronis. Jus certe habet Ecclesia voces defi- 
niendi quibus veritas ab errore discernatur ; quod a Nicaenis patribus in 
causa Ariana factum probant plerique Protestantes. ' 

ANIMADVERSIO. 

58. Inter theologos quaeritur utrum sacramenta physice contineant gra- 
tiam, quod placet Thomistis, vel moraliter tantum, prout alii opinantur. 
Horum nobis probatur sententia, quum vis sacramentorum satis vindicetur, 
effectu ea certo consequente ex divino institutp, quin iis physice insit. 

CAPUT IV. 

DE .EFFECTIBUS SACRAMENTORUM. 

§. I. Db NOVjE legis sacramentis. 

59. Effectus sacramentorum omnium est gratiae sanctificantis communi- 
catio, quae in baptismo et poenitentia, quae mortuorum sacramenta dicuntur, 
animam peccatis mortuam ad vitam revocat : in cae teris sacramentis, vivo- 
rum scilicet, eam novo munere ditatam Deo facit acceptiorem. Alia gratia 
cuj usque sacramenti propria sacramentalis dicitur, datur enim ad sacra- 
menti fines assequendos, jusque secum fert ea auxilia impetrandi. Gratia 
ad ordinum munera obeunda sacramentalis proinde est. 

60. Tria sacramenta characterem imprimunt, quo nomine intelligitur 

“ spirituale quoddam signum a caeteris distinctivum et indelebile. 1,1 “ Si 

quis dixerit,” inquiunt patres Tridentini, “ in tribus sacramentis, baptistoo 
scilicet, confirmatione, et ordine non imprimi characterem in anima, hoc 
est, signum quoddam spirituale et indelebile, unde ea iterari non possunt • 
anathema sit.” fl 

PROPOSITIO. 

In tribus sacramentis , baptismo scilicet , confirmatione , et ordine im- 
primitur character in anima . 

61. Ex Scriptura adducuntur a nonnullis testimonia sequentia, quibus 

tamen non innitimur, quum sciamus ea posse intelligi de spiritali gratiae 
unctione et nota, quin ad characterem referantur. “ Qui unxit nos Deus : 
qui et signavit nos, et dedit pignus Spiritus in cordibus nostris. 8 “ In 

quo et credentes signati estis Spiritu promissionis sancto.” 4 “ Nolite 
contristare Spiritum Sanctum Dei, in quo signati estis in diem redemp- 
tionis.” 5 

Probatur ex Patribus . 

62. S. Cyprianus: * 4 Recens baptiza tos sigillo Domini consummabo. 8 

(1) Decret. pro Armenia. 

(2) Sess. vii. can. ix. 

(3) 2 Cor. i. 21. 

(4) Ephes. i. 13. 

(5) Ibidem iv. 30. 

(6) Ep. lxxvii. 

S. Cyrillus Hierosolymitanus “ Spiritus Sanctus tempore baptismi 
animam tuam obsignat.” 1 Vocat baptismum “ Signaculum sanctum et in- 
indelebile.”® S. Ambrosius, “ Etsi specie signemur in corpore, veritate 
tamen signamur in corde.” 8 Alia testimonia dedimus dum de baptismi 
charactere speciatim ageremus. 4 

63. Probatur etiam ex perpetua Ecclesiae consuetudine, juxta quam tria 
illa sacramenta semel valide suscepta nunquam iterum conferuntur ; cujus 
rei ratio sufficiens dari nequit, praeter eam quam ipsa agnoscit Ecclesia, 
nempe quia indelebile signum animae imprimunt. Vide de Baptismo et 
ordinatione non iterandis Concilium Carthaginense III. 6 de Confirmatione 
S. Augustinum, 6 S. Gregorium II. 7 concilium Toletanum VIII. anno 653, 
et Cabilonense II. anno 813. Vide etiam Florentinum et Tridentinum. 

OBJECTIONES SOLVUNTUR. 

64. Obj. 1 . S. Augustinus loquitur tantum de charactere exterius. cog- 
nito, scilicet de indicio rite suscepti baptismi : “ Attendo fidem in nomine 
Patris, et Filii et Spiritus Sancti. Iste est character Imperatoris mei.” 8 
Imo non alio sensu characterem Christi in valide baptizato admittit, quam 
characterem Donati in Donati sectatoribus, si in ipsius nomine fuissent bap- 
tizati : “ Nam si Donatus quando schisma fecit, in nomine Donati bapti- 
zaret, desertoris characterem infigeret.” 

Resp. Augustinus certe loquitur de charactere in anima impresso, qui 
baptismo iterando obstat, uti ex tota cum Donatistis disputatione liquet. 
Utitur autem indicio illo externo cogndscendi utrum revera spirituale illud 
signum fuerit animae impressum, quum enim anima oculis non pateat, ex- 
ternis indiciis quae ei insunt explorare oportet. Ideo investigabat utrum 
in nomine Trinitatis fuissent baptizati, et re comperta pro certo habebat 
characterem fuisse impressum. Nec inter characterem illum et alium a 
Donato imprimendum comparationem instituit, adeo ut unum alteri adae- 
quet, quod impium et absurdum foret ; sed tantum ut ostendat valere bap- 
tismum a Donato collatum, animadvertit eum in suo nomine non bapti- 
zasse, ideoque non suum sed Christi characterem impressisse. Si autem 
per impossibile , ut aiunt suo nomine baptizans suum impressisset charac- 

(1) Cat. iv. 

(2) Praf. in Cat 

(3) L. 1 de Spir. a. c. vi. 

(4) Tract de Bapt c. vii. n. 187. 

* (5) Cap. xxxviii. 

(6) L. II. de Bapt contra Donat c. xiv. 

(7) Ep. xiii. ad Bonifac. 

(8) Serm. ad plebem Ccesar. 

terem, “ ego " — inquit Augustinus eo loci, — “ quando vocarem ad unitatem, 
si invenirem desertoris characterem, exterminarem, delerem, abolerem, 
abjicerem, non approbarem, respuerem, anathematizarem, damnarem. 
Nunc vero ipse desertor characterem fixit Imperatoris sui. Deua et 

Dominus noster Jesus Christus quaerit desertorem, delet erroris crimen, 
sed non exterminat suum characterem.” 1 Ex his facile colligitur Augus- 
tinum nullum agnoscere characterem Donati, sed tantum declarare qua 
ratione eum deleret si per impossibile fuisset impressus. 

65. Obj. 2. Ante Innocentii III. tempora de charactere nihil certum 
habetur: ille autem primus eum propugnavit. 3 Si hujusmodi effectus 
hisce sacramentis adnexus fuisset, de eo Scripturae et patres perspicuam 
procul dubio fecissent mentionem. 

Resp. Quae ex patribus, praesertim Augustino, citavimus testimonia 
plane evincunt longe ante Innocentii tempora characterem in Ecclesia agni- 
tum ; quod etiam ex ipso objecto decreto liquet, non enim quaerebatur 
utrum character imprimeretur quando sacramentum rite conficitur, sed 
utrum qui in amentia vel lethargo baptizati erant, characterem, quem omnes 
fatebantur sacramento adnexum, recepissent. De silentio Scripturae quod 
dicitur parum habet roboris, plura enim tacent Scripturae quae traditione et 
consuetudine Ecclesiae innotescunt, praeterquamquod quae adduximus tes- 
timonia de charactere possunt intelligi. 

66. Obj. 3. Vitiosus est circulus, quum character probetur ex eo quod 
sacramenta illa plus semel non recipiantur ; et ea iterari non posse probetur 
ex charactere impresso. Praeterea character ille inutilis prorsus est, quum 
homines eum agnoscere nequeant, et Deus nullo hujusmodi signo indigeat, 
ut baptizatum, confirmatum, aut ordinatum ab alio distinguat. 

Resp. Sacramenta illa iterari non posse probamus ex perpetua Ecclesite 
consuetudine, et auctoritate : eoque statuto argumentum inde desumimus 
ea characterem indelebilem animae imprimere, nisi enim aliquod hujusmodi 
signum anim® perpetuo inhaereret, plurimae suaderent rationes ea absque 
piaculo, imo magna cum utilitate posse pluries conferri. Hoc ratiocinium 
quod profecto validum est, firmatur ipsius Ecclesiae decretis quae ab Apos- 
tolis olim edocta, et divino lumine adhuc illustrata, declarat characterem 
revera imprimi. Circuli vitiosi hic nullum certe est vestigium : Nec 
inutilis dicendus est character, quum certo constet Deum sacramentis illis 
eum adnectere, ipse autem nihil frustra faciat. Homines quidem eum in 
se non vident, cognoscunt tamen in causa, nempe in rite administrato 
sacramento, indeque discunt perpetuas obligationes quas suscipientes con- 
trahunt. 


(1) Serm. ad plebem Caesar. 

(2) Cap. Majores, L. III. Decr. tit. xlii. 

15 * 

ANIMADVERSIO. 

67. Deficiente necessaria animi dispositione in adultis sui compotibus, 
et obice ideo objecto, gratia non communicatur; sed character imprimitur 
tribus qua e mox recensuimus sacramentis. At qui consensum penitus de- 
negat sacramento suscipiendo, ne characterem quidem recipit : “ Ille vero,” 
inquit Innocentius III., “ qui numquam consentit u sed penitus contra- 
dicit, nec rem nec characterem suscipit sacramenti.” 1 Singula explicare 
quibus animus praeparatur ad sacramenti gratiam assequendam, theologorum 
ethicorum est ; sed et pleraque attigimus dum de unoquoque sacramento 
ageretur. 


§. II. De veteribus sacramentis. 

68. Consueverunt theologi inter sacramenta veteris et novae legis insti- 
tuere comparationem ut horum praestantia magis magisque claresceret. 
Ipsa veteris legis sacramenta contulisse gratiam Durandus et Paludanus 
censuerunt ; plerisque Scholae doctoribus in contrariam abeuntibus sen- 
tentiam. Circumcisionem, quae utpote Abrahae data praecessit mosaicis 
institutis, habuisse vim intrinsecam peccatum originis tollendi S. Bona- 
ventura cum aliis opinatus est. Novatores autem omnibus sacramentis 
denegantes virtutem intrinsecam, nova a veteribus tantum discernebant, 
quod haec typi forent redemptionis futurae, illa signa in memoriam ejus- 
dem peractae. Horum errorem damnarunt Tridentini patres, scholastico- 
rum litibus haud diremptis : “Si quis dixerit ea ipsa novae legis sacra- 

menta a sacramentis antiquae legis non differre, nisi quia caeremoniae sunt 
aliae, et alii ritus externi, anathema sit.” a Eugenius in Decreto pro Arme- 
nis de novse legis sacramentis loquens : “ Multum a sacramentis differunt 
antiquae legis. Illa enim non causabant gratiam, sed eam solum per 
passionem Christi dandam esse figurabant: haec vero nostra et conti- 
nent gratiam, et ipsam digne suscipientibus conferunt.” Ex hoc de- 
creto certum videtur, quamvis tamquam fidei dogma non sit definitum, 
sacramenta vetera ex opere operato non contulisse gratiam, sed tantum 
profuisse ex opere operantis : ii scilicet qui eorum ex occasione fidem, 
dolorem, aliosque pii animi motus concipiebant, gratiam per Redemptoris, 
in quem sperabant, merita adipiscebantur. Circumcisionem vero adhibi- 
tam fuisse tamquam externam fidei in Redemptorem protestationem non- 
nulli putant; et ea ratione deletum in masculis ad octavum diemper venien- 

(1) Cap. Majores. 

(2) Sess. vii. can. iii. 

tibus peccatum originis ; existimant enim illius peccati sub veteri lege 
remedium fuisse actum aliquem externum quo fides illa declarabatur. 
Certum autem videtur primarium illius ritus finem fuisse ut gens Judaica 
veluti Dei cultui consecrata, et foedere obligata notaretur : “ ut sit in 
signum foederis inter me et vos .” 1 Hinc Apostolus ejus utilitatem decla- 
rans non innuit eam delesse peccatum originis ; sed asserit Judaeis tamquam 
Dei populo, ejus occasione credita esse divina eloquia : “ Quid ergo am- 
plius Judaeo est? aut quae utilitas circumcisionis ? Multum per omnem 
modum. Primum quidem, quia credita sunt illis eloquia Dei.” 3 

69. Omnes ritus judaicos, quos sacramenta nuncupamus, caiuisse vi 
sanctificandi animam plurima Apostoli testimonia demonstrant : “ munera 
et hostiae offeruntur, quae non possunt juxta conscientiam perfectum facere 
servientem, solummodo in cibis et in potibus, et in variis baptismatibus, 
et justitiis carnis usque ad tempus correctionis impositis.” 3 “ Si enim 
sanguis hircorum et taurorum et cinis vitulae* aspersus inquinatos sancti- 
ficat ad emundationem carnis : quanto magis sanguis Christi . . . emun- 
dabit conscientiam nostram ab operibus mortuis ? 4 ” “ Impossibile enim est 
sanguine taurorum et hircorum auferri peccata.” 5 Per illa igitur sacra- 
menta conferebatur tantum mundities externa et legalis, quatenus qui eos 
litus peregerunt habebantur immunes a sordibus, quibus ob violatas 
leges Mosaicas fuerant in conspectu populi judaici inquinati. 

70. Paria esse virtute vetera et nova sacramenta probare conantur 
nonnulli ex D. Pauli ad Corinthios verbis : “ Nolo enim vos ignorare 
fratres, quoniam patres nostri omnes sub nube fuerunt, et omnes mare 
transierunt, et omnes in Moyse baptizati sunt in nube, et in mari : 
et omnes eandem escam spiritalem manducaverunt, et omnes eundem 
potum spiritalem biberunt.” 6 Caeterum egregie falluntur, Apostolus 
enim non asserit eandem nobis ac illis esse spiritalem escam, eundemve 
potum, sed illis omnibus dona illa ac beneficia fuisse communia, ut eorum 
exemplo qui tot beneficiis ingrati Dei iram provocaverunt, Christianos 
terreret, ne divinis donis elati vitiis indulgcrent: “sed non in pluribus 
eorum beneplacitum est Deo : nam prostrati sunt in deserto. Haec autem 
in figura facta sunt nostri, ut non simus concupiscentes malorum, sicut et 
illi concupierunt.” 7 

(1) Gen. xvii. 11. 

(2) Rom. iii. 1. 

(3) Heb. ix. 9. 

(4) Ib. 13. 

(6) Ib. x. 4. 

(7) 1 Cor. x. 1. 

(8) Ib.3. 

CAPUT V. 

DE CEREMONIIS. 

71. Sacramenti substantia in ritu a Christo instituto posita est, in quem 
nullam sibi vindicat potestatem Ecclesia : sed alii adjiciuntur qui sacras 
habent significationes, et ad reverentiam sacramento conciliandam idonei 
sunt. Baptismi substantia in ablutione aqua facta, invocatis tribus divinis 
personis consistit: caeteri ritus caeremonias sunt, hoc scilicet vocabulo 
complectimur ritus omnes qui ad decorem et splendorem divini cultus diri- 
guntur. In eas debacchatus est Calvinus, eas vocans “ nugas, quod nihil 
Utilitatis habeant : deinde praestigias, quod spectantium oculos inani pompa 
deludant.” 1 Lutherus non negavit caeremonias aliquas utiliter adhiberi 
posse, dummodo obligatio eas servandi, et cultus notio abessent. 8 Anglicani 
caeremonias probant, et arguendos esse palam docent qui eas spernunt, 
quas tamen instituendi vel mutandi potestatem cuilibet Ecclesiae nationali 
vindicant. 8 Hoc utentes arbitrio plerasque quas majores sui servaverant, 
reliquerunt, et plures immutarunt, Eduardo et Elizabetha regnantibus. 
Qui in his regionibus Episcopaliani dicuntur eadem licentia ab Anglica- 
norum quibusdam ritibus discesserunt. Oxonienses jam rituale vetus de- 
perditum plorant, et rituum sacrorum utilitatem et antiquitatem tuentur. 
Presbyteriani caeremonias rejiciunt, et baptismum administrandum jubent, 
praevia quidem instructione de ejus natura, et de parentum officiis, sed 
omni omissa caeremonia. 4 Eucharistiam conficiunt, narrantes quid Christus 
fecerit, et panem frangentes, quem circumsedentibus mensae distribuunt, 
vinum deinceps propinaturi. Quae praecedunt et sequuntur conciones, et 
psalmus vel canticum cum oratione ex tempore fusa totum ritum con- 
stituunt: nullas quippe certas preces habent, sed pro ministri cujusli- 
be| arbitrio. 5 Baptistae hos imitantur, sicut et Methodistae Episcopalianos. 

(1) Inst. 1. iv. c. x. n. 12. 

(2) Lib. de form. Missae, et lib. de piis cerem. 

(3) Article xxxiv. 

(4) “ He is tobaptize the child with water, by pouring or sprinkling it on the face of 
the child, without adding any other ceremony.” The Directory chap. vii. 

(5) u The table on which the elements are placed, being decently covered, the 
bread in convenient dishes, and the wine in cups, and the communicante orderly and 
gravely sitting around the table.” Ibidem ch. viii. 

72. Ecclesiae ritus probatos vindicavit concilium Tridentinum, anathe- 
mate lato in eos qui eos sperni posse vel omitti sine peccato asserebant : 
“ Si quis dixerit receptos et approbatos Ecclesiae Catholicae ritus indolemni 
sacramentorum administratione adhiberi consuetos, aut contemni aut sine 
peccato a ministris pro lubito omitti, aut in novos alios per quemcumque 
TEcclesiae pastorem mutari posse, anathema sit.” 1 Jam recitavimus cano- 
nem quo feriuntur Missae caeremonias irridentes. 

PROPOSITIO. 

Recepti et approbati Ecclesiae Catholicae ritus in solemni sacramento- 
rum administratione adhiberi consueti , nec contemni nec sine peccato a 
ministris pro libito omitti, nec in novos alios per quemcumque Ecclesiae 
pastorem mutari possunt . 

Probatur . 

73. Non licet spernere, nec omittere, nec mutare inst ituta probata et 
sancita a legitima auctoritate : porro Ecclesiae auctoritas omnino legitima 
est et sacrosancta, quum ei commissa sit a Christo*sacraraentorum dispen- 
satio. Ergo quos instituit et probavit ritus reverenter sunt excipiendi et 
servandi. 

74. Christus Dominus suo exemplo nos docet perspicuo, quod signis 
et actibus veritas coelestis insinuanda sit et officia commendanda. Sic 
surdo et muto ad se adducto, “ apprehendens eum de turba seorsum, 
misit digitos suos in auriculas ejus, et expuens, tetigit linguam ejus: Et 
suspiciens in coelum ingemuit, et ait illi : Ephpheta, quod est aperire.” 2 
Sic caecum curaturus : “ Apprehensa manu caeci, eduxit eum extra vicum : 
et expuens in oculos ejus impositis manibus suis, interrogavit eum, si 
quid videret.” 8 Alias Apostolis insufflavit :” 4 et ascensurus in coelum 
“elevatis manibus suis, benedixit eis.” 5 Laudans publicanum retulit 
pectoris tunsione cor humiliatum et poenitens significasse. 0 Ritus Eccle- 
siae eo plane tendunt ut officia et veritas insinuentur, ideoque his commen- 
dantur exemplis. 

75. Ecclesiae veteri3 exemplum suffragatur : 7 plerique enim ritus anti- 
quissimi sunt, adeo ut eorum origo lateat. Profecto baptismi caeremoniae 
ad aetatem apostolicam haud temere referuntur, et eucharistiae conficiendae 

( 1 ) Sess. vii. can. xiii. de sacr, 

(2) Mare. vii. 32. 

• (3) Ibidem viii. 23. 

(4) Joan. xx. 22. 

(5) Luc. xxiv. 50. 

(6) Luc, xviii. 13. 

(7) Oxonienses id alte praedicant, et Tertullianum et Basilium adducunt testes : 
the ritUal of the Church was derived from the Apostles, and was based on religious 
principies and doctrines.” Tract 34. 

et administrandae ritus antiquitatem suam produnt. Euchologia, Sacramen- 
taria, et quotquot supersunt vetustatis monumenta rem faciunt exploratam. 

76. Ratio aperte favet, quum enim ritus eo dirigantur ut sacramentorum 
vim explicent, et animi dispositiones quibus suscipienda sunt, et officia 
quae suscipientibus imponuntur, insinuent, liquet eos utiliter et laudabiliter 
praescribi et peragi : subsidia quippe sunt hominum indoli, qui sensibus 
plurimum ducuntur, accommodata, et ad sanctos fines instituta. 1 

OBJECTIONES SOLVUNTUR. 

77. Obj. 1 . Impie adjiciuntur ritus iis quos instituit Christus veluti ac 
si ipse quid deceret ignorasset. 

Resp. Nulla est impietas eam exercere auctoritatem quam Christus 
ipse demandavit, statuendi et componendi omnia quae ad disciplinam per- 
tinent. Instituendo sacramenta substantiam eorum definivit, in quam nihil 
potest Ecclesia ; sed reliquit Apostolis et praesulibus futuris potestatem 
pro temporum et locorum varietate caetera disponendi, quam se exercitu- 
ram Paulus ad Corinthios scribens, indicavit: “caetera cum venero dispo- 
nam.”* Id animadvertit olim Augustinus : “ Ideo npn praecepit . quo 
deinceps ordine sumeretur ( eucharistia ), ut Apostolis, per quos ecclesias 
dispositurus erat, servaret hunc locum. . . . Cum vero ait Apostolus de 
hoc sacramento loquens. . . . ‘Caetera autem cum venero, ordinabo.’ 
Unde intelligi datur, (quia multum erat, ut in epistola totum illum agendi 
ordinem insinuaret, quem universa per orbem servat Ecclesia, ab ipso or- 
dinatum esse quod nulla morum diversitate variatur.” 8 Nihil latuit Chris- 
tum ; sed quum sacramenta hominibus per tot saecula forent ministranda, 
in varietate adjunctorum infinita, sapientdr qui minoris forent momenti 
ritus praesulum Ecclesiae permisit^aequo arbitrio. 

78. Obj . 2. Sacramentorum substantia obscuratur tot adventitiis ritibus, 
qui simplici Christi instituto adjiciuntur, adeo ut jam disceptent theologi, 
et inutili labore quaerant quinam ritus sit essentialis quorumdam sacra- 
mentorum. 

Resp . Sacramentorum vis declaratur ritibus qui in solemni eorum ad- 
ministratione fiunt : omnes enim intelliguntur praecipuo ritui, qui est ip$um 
sacramentum, inservire. Quod autem de quorumdam rituum necessitate 
disputetur, contingit absque sacramenti injuria, quum alterutro ritu praecipuo 

(1) Post plura de ritibus erudite disceptata concludunt Oxonienses : “ The conclusion 
to be drawn from all tbat has been said in those pages is this : that rites and ordinances, 
far from being unmeaning, are in their nature capable of impressing our memories and 
imaginatione with the great revealed verities ; far from being v superstitious, are expressly 
sanctioned in Scripture as to their principle, and delivered to the Church in their form 
by tradition.” Tract 34. 

(2) I. Cor. xi. 34. 

(2) Ep. ad Januar. liv. alias cxviii. i. ad Jan. 

vim ejus contineri constet, quamvis dubitetur utrum uterque sit necessa- 
rius. Sic in confirmatione disceptatur de chrismatis necessitate ; in ordi- 
natione de instrumentorum porrectione ; nec tamen dubitat aliquis utrum- 
que sacramentum perfici, ritu Ecclesiae peracto. Caeterum dubium ex 
rituum multitudine non est ortum, sed ex brevi narrandi ratione quam 
secutus est sacer scriptor ; et ex monumentorum antiquorum defectu. 

79. Obj. 3. Caeremoniae in sacramentis adhibitae judaismum sapiunt, 
potius quam simplicia Christi instituta. Plurima in baptismo fiunt ad 
instar ritus quo proselyti excipiebantur. 

Resp . Nihil judaicum in caeremoniis his reperire est, quum Christianis 
mysteriis innitantur, et officia insinuent christiana. Equidem in lege mo- 
saica ritus fuerunt qui aliquatenus sunt nostris affines, sed si simul confe- 
rantur, patebit discrimen. Idem dicendum de ritibus quibus proselyti ex- 
cipi solebant. Quod de simplicitate institutorum Christi dicitur, e prae- 
judicio vulgari derivatur, et absque tabulis asseritur ; non enim adeo sim- 
plicia fuerunt ut excluderentur caeremoniae, uti patet ex vetutissimo usu ab 
Apostolis derivato, qui certe fuerunt optimi Christi voluntatis interpretes. 

80. Obj. 4. Gratis referuntur caeremoniae sacrameu torum ad aetatem 
Apostolicam. 

Resp. Tertullianus sub finem saeculi secundi et initium tertii, plurimas 
commemoravit, veluti ab Apostolis traditione derivatas, et communi Eccle- 
siarum usu firmatas ;* quod profecto testimonium antiquum est et magni 
momenti. Alia adduximus quamplurima dum de singulis sacramentis 
ageremus. 

81. Obj . 5. Risum movent # et impietatem provocant pleraeque caeremo- 
niae in sacramentorum adminstratione adhibitae : v : g : insufflationes, au- 
rium nariumque saliva contactus, salis in os immissio etc. 

Resp. Qui animo bene parantur ritfts omnes in sacramentis adhibitos 
reverenter contemplantur, eas recolentes Christi Domini res gestas vel 
dicta quae iis commemorantur. Inter probationes adduximus miracula a 
Christo patrata quae in memoriam revocantur aurium tactu saliva, et insuf- 
flationis exemplum. Sal sapientiae et incorrupti animi symbolum usurpatur 
ad gratiam evangelicam significandam, qua efficimur “ sal terrae. 9 ’ 

Haec breviter : quae desiderantur ex specialibus de sacramentis tractatibus 
colligi possunt. Jam de cultu universo religioso agendum est, ut pateat 
Ecclesiam Catholicam purum et integrum Deo deferre, qui proinde illi sit 
gratus, colentibus autem maxime utilis. 

(1) L. de corona militis. 

TRACTATUS XVIII. 


DE CULTU RELIGIOSO. 


PRAENOTANDA. 

1. “Ambigua est” inquit vir Protestanticus eruditissimus, “rel- 
igiosi cultus appellatio: nam et religiosus est, honos qui soli Deo 
defertur, et religiosus est, qui ob Deum defertur Angelis et 
Apostolis : neque enim is honor ad communem civilemque vitam per- 
tinet.” 4 Latria — tatfp eca — a Theologis post Augustinum 8 cultus supre- 
mus dictus est: Dulia — 8ov?ua — inferior cultus famulis Dei praesti- 
tus : hyperdulia — «urtepdovtoa — eximia inferioris cultus species, quae Vir- 
gini Mariae tribuitur. Adorationis vox ad supremum cultum desig- 
nandum saepius sumitur ; aliquando inferiorem cultum religiosum desig- 
nat : sed latius, etiam pro civili cultu, quo homines aliis obsequium tes 
tantur, a vulgato interprete adhibitus est, sicut a veteribus plerisque. Apud 
profanos scriptores orandi, et concionandi sensu nonnumquam usurpata est. 
Veneratio e contra saepe indicat apud antiquos cultum supremum, adeo ut 
vocum usus plurimum varietur. Ipsa Augustini distinctio superius in- 
dicata usu magis quam vi vocum nititur. 

2. Vulgare est praejudicium Catholicos colere sanctos, imagines et re- 
liquias, quod de cultu ejusdem generis, ac illius qui Deo redditur plerique 
intelligunt; ideoque in limine vocum explicationem praemittendam duxi- 
mus, ut claritas dicendis accedat. Religiosi cultus nomine omnem intelli- 
giraus honorem qui Deo redditur, vel creaturis ob supernaturalia quibus 
ornantur dona. Supremum et absolutum cultum Deo deberi ob summam 
ejus perfectionem et majestatem exploratum est, quem in Ecclesia catho- 
lica dari juvat demonstrare, antequam vindicemus quem praestat rebus 
creatis propter Deum honorem. 

(1) Grotius in animadv. Rivet, p. 43. 

(2) L. x. de civ. Dei c. 1. 

Vol. IV,— 16 

DE CULTU DEI. 


3. Deum colendum esse tum animi obsequio, tum corpore, in tractatu 
de Revelatione ostendimus. Sectarii omnes eum colere profitentur, pu- 
rumque eorum cultum jactant, quem plerique in oratione praecipue repo- 
nunt, qua Deus omnium bonorum fons agnoscitur. Episcopaliani sacrifi- 
cium, commemorati vum tamen, se Deo offerre gloriantur, et statas preces 
fundunt. Methodistae pro more eos imitantur. Presbyteriani sacrificii 
nomen respuentes et certas orandi formulas, preces pro arbitrio ministri, 
una cum hymnis et psalmis cultum habent. Baptistae hos sequuntur duces. 
Quakeri meditabundi conveniunt, animoque Deum colentes, silentium non 
rumpunt, nisi ex Spiritus instinctu. 1 Shakeri saltant, laeta animi sensa 
corporis motu vocibusque prodentes.® 

PROPOSITIO. 

Divinus cultus qualis in Ecclesia Catholica peragitur purus et per - 
fectus est , Deo dignus et hominum indoli conveniens . 

Probatur . 

4. Deus supremo obsequio colitur in Ecclesia Catholica, oblato ei sa- 
crificio, quod cultus summum est genus; agnoscitur omnium bonorum 
fons, quae idcirco ab eo orando petuntur; supremus praedicatur rerum 
arbiter, cui totum mentis obsequium necessario praestandum est fide, et 
cujus leges necessario sunt servandae. Cultus igitur Deo dignus plane 
est. 

5. Congruit autem et hominum naturae, quum veritates proponantur 
credendae, quae cultus sunt fundamentum, in quibus contemplandis altissi- 

(1) “ When assembled the great work of oi*e and ali ought to be to wait upon God ; 
and returning out of their own thoughts and imaginations, to feel the Lord’s presence, 
and know a gathering into his name indeed, where he is in the midst, according to his 
promise.” Barclay ’s Apology, prop. xi. § vi. 

(2) u The light, and truth, and revelation of God increased among them, until, by 
the special operatiori of his power, they wero moved to go forth and worship God in the 
dance ; which had been expressly signified by the law and the prophets, as the peculiar 
manner of worship to be established in the latter day.” The testimony of Christ’s 
second appearing, p. viii. ch. ix. n. 6. 

ma ingenia exerceri possunt : et exterior cultus forma ejusmodi sit quae 
Dei majestatem indicat, et hominibus magnum pietatis sensum facile 
injicit. 

6. Praeterea cultus catholicus totus innititur mysteriis quae Christus 
tradidit, et institutis quorum auctor est : formam autem exteriorem exhihet 
divinis institutis Mosaicae legis affinem, splendorem scilicet vestium 
rituumque quibus Dei majestas hominum sensibus quodammodo com- 
mendatur. Habet igitur Dei auctoritatem omni ex parte. 

7. Exempla vetustissimorum saeculorum a Christo suffragantur, nam ex 
omnibus quae supersunt monumentis constat ipsam cultus substantiam et 
ritus plerosque, qui nunc vigent, fuisse antiquitus servatos. Liturgiae prae- 
clara sunt documenta, sicut et alia reperiuntur in constitutionibus aposto- 
licis et patrum scriptis. In tractatu de Eucharistia plurima adduximus. 

OBJECTIONES SOLVUNTUR^ 

8. Obj. 1. Haud adeo Deus a Catholicis colitur, ac sancti, imagines, 
reliquiae, etc. 

Resp. Summo cultu honoratur Deus, nec aliquis creatis rebus redditur 
honor, quod non referatur ad eum, adeo ut singula venerationis indicia 
sint cultus Dei exercitium. Equidem suprema regum potestas agnoscitur, 
dum eorum ministri magno cum honore excipiuntur. Caeterum hac ex 
parte cultum postea vindicabimus : id impraesentiarum demonstrandum 
suscipientes, Deum ipsum coli ea qua decet ratione. 

9. Obj. 2. Cultus Catholicorum longissime recedit a spirituali cultu 
quem Christus testatus est Patrem suum omnino velle ;* totus enim in 
caeremoniarum multitudine positus est. 

Resp . In spiritu et veritate colimus, nam fide illustrati Deum ens puris- 
simum et perfectissimum agnoscimus, quem vere adoramus, mentem et 
voluntatem ei subjicientes, et corporis obsequio animi pandentes sensa. 
Spiritualis igitur et veru3 est cultus, Judaeorum cultui longe praestans : non 
enim in caeremoniis sistere jubemur, sed ad Deum ritibus illis assurgere, 
illum mente contemplantes, et affectibus cordis complectentes. Utique 
“ Spiritus est Deus : et eos, qui adorant eum, in spiritu et veritate opor- 
tet adorare.” 

10. Obj. 3. Mosaica cultus pompa carnali populo accommodata, sub 
Christi dispensatione non debet exhiberi, Apostolo Paulo caeremonias et 
instituta illa omniilo abolita esse docente. 

Resp. Longe distat cultus catholicus a Mosaico, nec enim immolantur 
animantia, nec lotiones illae plurimae fiunt, nec aliae servantur legis caere- 
moniae, quas abolitas esse cum Paulo praedicamus. Cultus noster mys- 
teriis fidei christianae prqrsus nititur, nullamque inanem pompam redolet, 

(1) Joan. iv. 24. 

sed altum de Deo rebusque divinis sensum prodit. Cseterum Paulus non 
rationem qua Deus colebatur a Judaeis censendus est impugnasse, erat 

enim divinitus praescripta ; sed in eo totus erat ut ostenderet legis illius 
obligationem desiisse. 

11. Obj, 4. Cultus catholicus traditionibus humanis nititur, quae sen- 
sim sine sensu creverunt, Augustino jam suo tempore querente de iis qui 
fideles caeremoniarum multitudine obruunt, et “ servilibus oneribus pre- 
munt, ut tolerabilior sit conditio Judaeorum.” 1 

Resp, Cultum servamus ab antiquissimis temporibus traditum, locuple- 
tibus enim documentis probamus saeculo quarto saltem rituum splendorem 
et copiam magnam fuisse, quos ad ipsa primordia Ecclesiae non temere 
referunt viri eruditi. Questus est autem Augustinus de specialibus loco- 
rum ritibus : “ Omnia itaque talia, quae neque sanctarum Scripturarum 
authoritatibus continentur, nec in conciliis episcoporum statuta inveniun- 
tur, nec consuetudine universae Ecclesiae roborata sunt, sed pro diversorum 
locorum diversis moribus innumerabiliter variantur, ita ut vix aut omnino 
numquam inveniri possint causae, quas in iis instituendis homines secuti 
sunt, ubi facultas tribuitur, sine ulla dubitatione resecanda existimo.” 

12. Obj . 5. Ritus plerique a Judaeis vel Gentilibus sunt mutuati : non 
autem oportebat simplicitatem cultus christiani his inficere. 

Resp . Non ita se res habet, quamvis nonnulli ritus videantur aliquate- 
nus judaicis affines, alioquin longe ab iis discreti. Ex ethnicorum moribus 
ortam esse occasionem ritum aliquem instituendi non negamus, ut pravae 
corrigerentur consuetudines, vitio omni resecato. Profecto laudanda est 
sapiens illa oeconomia, qua veritate in tuto posita mores ad ejus normam 
emendentur, et finis proponatur quo sancte fiant quae prius ob pravum 
finem impia erant et detestanda. “ Non similiter,” inquit Augustinus, 
“ cum gentibus vivimus, easdem res, non ad eundem finem referendo. 2 

13. Obj . 6. Supplicationes, aqua lustrationes, thuris incensio, cereorum 

copia, donaria, caeteraque plurima ab Ethnicis desumpta sunt, nec suo 
vitio purgata, inania enim sunt et superstitiosa. ^ 

Resp . Falluntur vehementer qui haec omnia ab ethnicis derivant, ple- 
raque enim in cultu quem Deus ipse Judaeis praescripsit verosimilius 
habent fundamentum, quamvis apud nos diversa sint, et christianis myste- 
riis accommodata. Profecto Deo jubente circa urbem Hierichuntinam 
arca septies circumlata est, et saepius alias solemni pompa lata refertur, 
Davide, Levitis, et populo universo gaudii indicia sacris canticis, et aliis 
rationibus dantibus. Aspersiones plures a Moyse praescriptae sunt, Deo 
auctore ; et in veteri Ecclesia consueverunt christiani Ecclesiam ingressuri 
toto se mergere corpore, vel manus saltem abluere, ut munditiem animae 


(1) Ep. lv. alias cxix. quae est II. ad Januarium c. xix. 

(2) Contra Faustum 1. xx. c. xxiii. 

significarent, et poenitendo impetrarent. 1 2 3 Thus in orationis symbolum a 
Judaeis usurpatum est, quod et a Joanne Evangelista factum, dum Ange- 
lum e thuribulo aureo incensum fundere coram altari referat : “ ascendit 
fumus incensorum de orationibus sanctorum de manu angeli coram Deo.” 9 
Perantiquum esse ejus usum in quitu christiano liquet ex constitutionibus 
apostolicis et aliis documentis antiquis. Luminum copia tum in sanctuario 
judaico, tum in veteri Ecclesia adhibita noscitur. Donaria pendent juxta 
altaria in grati animi testimonium ob beneficia accepta: quod utique nil 
habet ethnicum, quum Deo vero rependantur grates. Nil vitii est in eo 
quod beneficia per sanctos concessa aliquando credantur. 8 

14. Obj. 7. Catholici plerique ritibus tantum intenti, eorum significa- 
tionem ignorant, nec ideo sublimes illos pietatis sensus habent. Praeterea 
constat experientia ritus animum potius a Deo distrahere. Equidem in 
magnis solemnitatibus spectaculum exhibetur theatrale cum musica, potius 
quam cultus divinus. 

Resp. Satis edocentur plerique Catholici ut cum pietatis sensu ritibus 
sacris adstent, et mentes cordaque ad Deum evehant, nec enim ad id ne- 
cesse est singulorum rituum habere notitiam. Experientiam ipsi appella- 
mus ; qui enim Catholicorum cretum Missae adsistentiiim inspexerit, 
magnum pietatis sensum pterisque communem vix denegare poterit. 
Quod si aliqui negligant ad Deum assurgere, ipsis erit imputandum. 
Quod de solemnitatibus dicitur, locum non habet quotiescumque juxta 
Ecclesiae leges res peragitur, splendor enim vestium, et tota pompa cultus 
altioreni de mysterio notionem, et sacri concentus caelestes cogitationes , 
injiciunt. Si aliquid minus congruum alicubi fiat, culpandi erunt qui Ec- 
clesiae negligunt sancta mandata. 

15. Obj . 8. Cultum Catholicorum esse materialem et superstitiosum 
liquet ex moribus Catholicorum, qui cultus exercitium cum omni vitiorum 
genere passim conjungunt. 

Resp. Sunt praeclara exempla virtutum apud Catholicos, qui fidei prin- 
cipia recolunt. Quod si occurrant contraria vitiosorum hominum exempla, 
qui cultus exercitium non deserunt, quamvis alioquin se totos dent libidini, 
vel alteri cuicumque vitio, id non contingit cultus causa. Equidem id 
apud nos certissimum est principium, nullum cultum posse Deo gratum 
esse, quamdiu peccato anima inquinatur; ideoque peccator optime novit se 
Deum colendo non salvandum, nisi dereliquerit vitia. Haec fovens ali- 
quando colere pergit Deum, quia manet sensus quidem officiorum quae 
persolvere debet, licet alias cupiditatibus abripiatur ; culpandus idcirco 
non ob cultum quem praestat, sed ob vitia quae non emendat. “ Alia est 

(1) S. Chrys. hom. xviii. in 1 Cor. 

(2) Apoc. viii. 3. 

(3) Vide eruditas litteras Wiseman. “ Letters to John Poynder, Esq., &c. 

16 * 


Digitized by 


Google 


s 



196 


DE CULTU DEL 


disciplina Christianorum, alia liixuria vinolentorum vel errore infirmorum. 9 ’ 
Ita praeclare Augustinus . 1 

ANIMADVERSIO. 

16. Divinus et supremus cultus soli Deo prostatur in Ecclesia Catho- 
lica, Patri scilicet, Filio, et Spiritui Sancto, qui tres unum sunt. Adora- 
tur etiam humana Christi natura, quia personae secundae divinae conjungi- 
tur, eaque subsistit, adeo ut Deus homo factus adoretur. Optime igitur 
Petavius dixit : “ Cultus seu adoratio proprie non convenit nisi uni 
Deo.” a 

(1) Contra Faustum 1. xx. c. xxi. 

(2) L. xv. de Ineam, c. ii. 

CAPUT II. 

DE CULTU SANCTORUM. 

17. Constat cultum religiosum, inferioris tamen generis, praestari in 
Ecclesia Catholica angelis sanctisque gloria caelesti fruentibus. Ut dicenda 
de eo intelligantur, quae de cultus gradibus traduntur distinctiones, num- 
quam e memoria elabantur oportet. Supremus igitur est cultus qui ag- 
noscit infinitam Entis perfectionem et majestatem. Inferior qui nititur 
supernaturali dote ab Ente Supremo derivata, vel relatione ad Ens ea dote 
ornatum. Hinc vel absolutus est, vel relativus . Absolutus nititur dote 
quae in Ente agnoscitur; relativus totus refertur ad aliud. Deus solus ab- 
soluto et supremo cultu dignus est: attamen cultus sanctorum dicitur 
etiam absolutus , quum vere possideant dona supernaturalia ; sed et rela- 
tivus est nam necessariam habet ad Deum, cujus causa honorantur, rela- 
tionem. 1 Cultus imaginum est relativus . 

18. De sanctitate et gloria martyrum primis saeculis constabat ex fama 
publica, episcoporum accedente auctoritate, scilicet memoria eorum cole- 
batur ubi passi fuerant supplicia, vel ubi reliquiae eorum conservabantur. 
Die anniversario conveniebant fideles : acta martyrii legebantur: offereba- 
tur Deo in gratiarum actionem et laudem sacrificium eucharisticum.* 
Quarto saeculo, persecutione sopita, qui vitae eximia sanctitate fidelium 
caeterorum in se excitabant admirationem, post mortem simili fere honore 
celebrabantur. Litteris Encyclicis scriptis, aliquando singulorum cultus 
ad dissitas transibat Ecclesias, 'pro sanctitatis fama, et miraculorum fre- 
quentia : sed adhuc nullo decreto quod universalem spectaret Ecclesiam 
cqnsuevit sanctitas defunctorum declarari. Eminuit quidem Romanae 
Sedis auctoritas, nam saeculo quarto exeunte acta martyrii S. Vigilii epis- 
copi Tridentini ad Pontificem missa sunt, 3 et ejus facultas saepe exquire- 
batur ut corpus alicujus viri sanctitate celebris de tumulo honorifice eleva- 

(1) Leibnitzius apposite scribit: “ Generaliter tenendum neque cultum sanctorum 
aut reliquiarum probari, nisi quatenus ad Deum refertur, nullumque religionis actum 
esse debere, qui in honorem unius omnipotentis Dei non resolvatur ac terminetur. Ita- 
que cum sancti honorantur, hoc ita intelligendum est quemadmodum in Scriptura dici, 
tur, honorificat! sunt amici tui Deus, et laudate Dominum in sanctis ejus/’ Syst. 
Theol. p. 160. 

(2) Vide Euseb. L iv. hist. Eccl. c. ^v. Smy mensium epistolam de martyrio Poly- 
carpi recitantem. Eam novissime produxerunt Qxonienses voL i. Recorda of the 
Church, No. xii. 

(3) Apud Bolland. ad 26 Jun. 

retur, vel ut altare super illud erigere liceret : sed processus quem dicunt 
canonizationis non erat adhuc institutus, nec privilegium sanciendi cul- 
tum summo Pontifici reservatum. “ Primus quem perhibent antiqua 
documenta,” ait Morinus, “ solemniter a Pontificibus canonizatum fuisse, 

est Hugo Carthusianus, et Gratianopolitanus Episcopus.” . . . “ Ante 
Innocentium II. et Alexandrum III. simplex admodum erat canoniza- 
tionis ritus, ut ex Petro Damiano constat in fine vitae Sancti Romualdi, 
testaturque Cardinalis Baronius ad annum Christi mxxvii. Obtinebatur 
ab iis quibus curae erat illa canonizatio, a Sede Apostolica facultas altare 
supra corpus defuncti erigendi.” 1 

19. Cultus quem Ecclesia tribuit Sanctis in eo praecipue positus est, 
quod eorum virtutes, et quae passi sunt Religionis causa recolat, offerendo 
Deo sacrificium. Preces ad ipsos in Liturgia non consuevit dirigere, 
quamvis Deum exoret ut eorum precibus et intercessione adjuvetur. In 
Litaniis quae Sabbato Sancto recitantur, post Dei imploratam misericor- 
diam, sanctorum expetit preces ; sicut et Beatissimae Virginis Litaniis 
Lauretanis, quae tamen ad Liturgiam non pertinent. Caeterae quaecumque 
preces ad Sanctos directae ex devotione et affectu privatorum hominum 
prodeunt, nulla plerumque publica sancitae auctoritate. Cultus spe- 
cimina haberi etiam possunt quae imaginibus sanctorum tribuuntur 
venerationis indicia, scilicet quod in Ecclesiis publice exponantur ; 
et pro aliquarum regionum consuetudine deferantur aliquoties per 
vicos honorifice. Sed qui reliquiis eorum praestatur honor, ad ipsos prae- 
sertim dirigitur. 

20. Moderate admodum concilium Tridentinum hac in re se gessit, 
jubens episcopis, “ut juxta Catholicae et Apostolicae Ecclesiae usum, a 
primaevis christianae Religionis temporibus receptum, sanctorumque Pa- 
trum consensionem, et sacrorum conciliorum decreta, in primis de Sancto- 
rum intercessione, invocatione, Reliquiarum honore, et legitimo imaginum 
usu fideles diligenter instruant, docentes 'eos, sanctps una cum Christo 
regnantes, orationes suas pro hominibus Deo offerre ; bonum atque utile 
esse suppliciter eos invocare, et ob beneficia impetranda a Deo per filium 
ejus Jesum Christum, Dominum nostrum, qui solus noster Redemptor, 
et Salvator est, ad eorum orationes, opem, auxiliumque confugere, illos 
vero, qui negant, Sanctos aeterna felicitate in coelo fruentes invocandos 
esse ; aut qui asserunt, vel illos pro hominibus non orare ; vel eorum, ut 
pro nobis etiam singulis orent, invocationem esse idololatriam, vel pug- 
nare cum verbo Dei, adversarique honori unius mediatoris Dei et hominum 
Jesu Christi; vel stultum esse, in caelo regnantibus voce, vel mente sup- 
plicare, impie sentire.” 2 

(1) Morinus, Comment. de adm. Sacr. Pcen. 1. x. c. xx. Vide etiam vol. i. p. 197. 
hujus operis. 

(2) Cone. Trid. Sess. xxv. Decr. de invocatione, &c. 

PROPOSITIO. 


Licet Angelos, sanctosque cum Christo regnantes , religioso quodam 
cultu., ut Dei famulos prosequi . 

Probatur I. ex Scripturis . 

21. “ Cum autem esset Josue in agro urbis Jericho, levavit oculos, et 
vidit virum stantem contra se, evaginatum tenentem gladium, perrexitque 
ad eum, et ait : Noster es, an adversariorum ? Qui respondit : Nequa- 
quam : sed sum princeps exercitus Domini, et nunc venio.. Cecidit Josue 
pronus in terram. Et adorans, ait: Quid Dominus meus loquitur ad 
servum suum ? Solve, inquit, calceamentum tuum de pedibus tuis : locus 
enim in quo stas, sanctus est. Fe^itque Josue, ut sibi fuerat imperatum.” 1 
Liquet Josuen angelum adesse intellexisse, quem non vocat Deum, sed 
Dominum, eum tamen utpote exercitui Domini praefectum 
PlifT oneratum esse, se in terram prosternendo. Civilis non fuit cultus 


hic, sed religiosus, utpote caelesti dignitate Angeli innixus : quem tamen 
probavit ipse, jubens ut in majoris reverentiae testimonium Josue calceos 
deponeret; sicut alias Mosi e rubo ardente jussum est. Quod autem 
nonnulli patres Verbum divinum apparuisse censuerint, sicut et Protes- 
tantes ad vim probationis declinandam, non obstat : nec enim huic opina- 
tioni est robur aliquod. Praeterea Josue de Verbo divino nil suspicari 
poterat, sed angelum principem caelestis exercitus, vel populo Israelitico 
invigilantem intelligere. Ergo Josue persuasum est oportere insignia 
honoris erga angelum indicia praebere, quae et ei probata sunt. 

Probatur II. patrum testimoniis. 

22. Justinus M. “ Euro (Deum Patrem) et Filium qui ab eo venit ac 
nos ista docuit, et caeterorum qui illum assectantur, eique assimilati sunt, 
bonorum Angelorum exercitum, et Spiritum propheticum colimus et 
adoramus, ratione et veritate venerantes.” — ixswop xac tov itap atrfs 

fXdwtfa xac Sc$a%avta favfa, xac fov fw aWMv htofievcov xac i£o(jcoc Hfcsvcov cuya^kov 
ayy sTaov fpatov, rtvBvua ts io rCpotyqifcxov dsftofjct§a, xac rtpo^xwbfisv, Tjyycp xac ahq^eca 

'tcfju*v'ts$. 9 Licet sanctus martyr non innuat eodem cultus genere angelo- 
rum exercitum, quo Filius, affici, eos tamen coli, tamquam Filii asseclas, 
ei caelestibus donis quodammodo adsimilatos, affirmat. Quod autem dis- 
crimen cultus expressius non declaraverit, contigit quod Ethnicos alloquens, 
qui Atheos Christianos vocabant, impietatis crimen satis refelleret, cultum 
tribus personis divinis et angelis praestitum allegando : nec enim agebatur 
de instituendo homine christiano fidei doctrina, sed ut calumnia rejiceretur. 
Frustra autem se torquet Bullus, 8 hoc testimonium post Scultetum, convi- 
ciis potius quam ratione interpretans, contra manifestum verborum nexum 
$t vim, yultenim Christum illa quae retulerat Justinus docuisse, simul etiam 


(1) Josue v. 13. 

(2) A pol. i. 6. 

(3) Defensio fidei Nicsenee c. iv. § ii. n. 8. 

existere angelorum bonorum Christum sequentium exercitum ; quum 
cuique obvium sit juxta Justinum, Patrem, Christum, et angelorum exer- 
citum eum sequentium, et Spiritum propheticum coli et adorari . 1 

23. Ecclesia Smyrnensis in celeberrima epistola de Polycarpi marty- 

rio, refert quo studio Judaei caverint ne Polycarpi corporis reliquiae in Chris- 
tianorum manus venirent, praetexentes hos Christo relicto Polycarpum ado- 
raturos. “ Ignari quod nec Christum innquam derelinquere poterimus, qui 
pro salute omnium qui in toto mundo salvi fient, passus est ; inculpatus, 
pro peccatoribus ; nec alium quemquam colere. Illum siquidem, utpote 
Filium Dei adoramus ; martyres vero tamquam Domini discipulos et imi- 
tatores, merito diligimus, propter illorum erga suum regem ac magistrum 
benevolentiam eximiam, quorum utinam et nos fiamus consortes ac condis- 
cipuli .” 3 tovtov [xsv ydp vwv ovla tov Oeov Ttpoaxwovixsv’ tfovs fidptvpa^, wj 

pactas xai (justas tov xvpcov , ayartui/uev Repositis quas exusti corporis 

colligere poterant reliquiis, die anniversario proponunt martyrium ejus 
celebrare, ej usque recolere memoriam : “ Quo etiam loci nobis ut fieri 
poterit congregatis, in exultatione ac gaudio, praebebit Dominus natalem 
martyrii ejus diem celebrare, tum in memoriam eorum qui certamina per- 
tulerunt, tum in venturorum hominum exercitationem et alacritatem.” — 

Svmtov rjfuv crwayo/*ii/ot$, Zv ayamacfft xai fcapa, rtapcl st 6 xvpto$ Zrttlstecv, 
trjv tov fiaptvp lov avtov rj/jtspav ysvs^Uov, Its ts •trjv ru> v jJ^^xd-rco v fxvrjfxrp/, xai tuv 

atjxrjaiv is xai itotfUHfiw* Praeclarum documentum est honoris quo martyres 
Dei, et sanctos omnes prosequitur Ecclesia. Non eos adorat, qua ratione 
Filium Dei, sed dilectione sancta eos amplectitur, utpote discipulos ejus et 
imitatores. Quae patrarunt egregia facinora, quaeque passi sunt fortiter, 
recolit anniversariis festivitatibus, gaudens spiritu, tanta prole beata: 
eorumque exempla posteris exhibet, quibus ad omne virtutis exercitium 
accendantur. 

24. S. Cyprianus eandem Ecclesiae consuetudinem testatur, jubens, ut 
vigente persecutione, martyrum nomina ad eum referantur : “ Dies eorum 
quibus excedunt, annotate, ut commemorationes eorum inter memorias 
martyrum celebrare possimus.” Dicit Tertullum quemdam illi consue- 
visse significare “ dies quibus in carne beati fratres nostri ad immortalita- 
tem gloriosae mortis exitu transeunt ; et celebrantur hic a nobis oblationes, 
et sacrificia ob commemorationes eorum : quae cito vobiscum, Domino 
protegente, celebrabimus .” 4 

(1) Divinitas D. N. J. C. a Marano 1. iv. c. iv. n. ii. 

(2) § xvii. vol. ii. Pat. Apost. p. 202. ed. Amstelodami. 

(3) Adnotant Oxonienses : “ The Church always celebrated the day of martyrdom as 
that on which the Saint was truly born, and not what we call the birth-day.” Leibnit- 
zius dicit : “ Certum est, secundo christianaB Ecclesiae saeculo jam natalitia martyrum 
celebrata, et apud monumenta eorum sacros conventus fuisse institutos.” Syst. theol. 
p. 170. 

(4) Ep. 37. 

25. S. Basilius, ad Ponticae dioecesis episcopos scribens, ait : “ Mar- 
tyrum honores cum summo studio procurantur ab iis qui in Domino 
sperant : tum imprimis a vobis qui virtuti operam datis.” 1 “ Ecclesia 
per hoc quod eos honorat qui praecesserunt, praesentes impellit.” 4 
“ Honor quem bonis conservis exhibemus, benevolentiae erga communem 
Dominum significationem de se praebet.” 6 

26. S. Gregorius Nyssenus de S. Theodoro martyre disserens, dicit : 

“ Cui regum talis honor habetur ? Quis ex iis qui supra modum inter 
homines excellere visi sunt, tali memoria celebratur ? Quis imperatorum 
qui urbes munitas ceperunt, nationes innumeras subegerunt, adeo decan- 
tatus et fama celebratus est, ut hic miles pauper modo conscriptus et tyro, 
quem Paulus armavit, quem Angeli ad certamen unxerunt, quem victorem 
Christus coronavit ?” Deinceps martyrem ipsum alloquitur: “Ac nos 
quidem, G Beate ! anniversariam circuli vicissitudinem assequuti benigni- 
tate Creatoris, tibi publicum conventum coegimus, sacrum, inquam, mar- 
tyribus addictum, et communem Dominum adorantes, et tuorum certami- 
num victori» commemorationem peragentes.” 4 

27. S. Gregorius Nazianzenus, in Julianum Apostatam invectus, ait 
“ martyres Juliani munera, et templum quod in eorum honorem volebat 
erigere, cum Christianam adhuc religionem profiteretur, respuisse, et 
terram’ excussisse fundamenta aedificii sacri, quod extruere conabatur. 0! 
insignem martyrum inter se charitatem ! Honorem illius qui multos mar- 
tyres ignominia et dedecore affecturus erat, recusarunt.” 5 

28. S. Joannes Chrysostomus, ad populum Antiochenum de sanctis 
martyribus Juventino et Maximino concionans, ait : “ Non aliter priscos, 
aliter recentiores colitis sanctos, sed eadem alacritate, eodem amore, eodem 
affectu colitis omnes et commendatis. Non enim exploratis tempus, sed 
exquiritis animi fortitudtnem, pietatem, fidem invictam, zelum fervidum, 
et eas virtutes quas praeseferunt «ancti, ob quorum honorem hodie conve- 
nimus.” 6 

29. S. Cyrillus Alexandrinus : “ Sanctos porro martyres neque 
Deos esse dicimus, neque divino cultu illos adorare solemus, sed affectus 
et honoris. Quin potius summis honoribus illos ornamus, puta quod pro 
veritate strenue certaverint, sinceritatemque fidei eousque servaverint, ut 
animam ipsam contempserint, repudiatisque mortis terroribus, periculum 

(1) Ep. 291. 

(2) Orat, in S. Ma mantem M. 

(3) Orat in 40 Martyres. Vide alias plures in martyres orationes. 

(4) Orat, de S. Theodoro. 

(5) Orat III., qua i. in Julian invect 

(6) Hom. in SS. M. M. Juventin. et Maxim. Vide etiam plurimas alias ejusdem in 
martyres homilias. 

omne vicerint. Quare nihil est absurdi : imo vero necesse erat eos qui 
tam claris facinoribus exceliuerunt, ornari perpetuis honoribus.” 1 

30. S. Hieronymus : “ Honoramus servos, ut honor servorum redundet 
ad Dominum.”® 

31. S. Augustinus Fausti Manichaei calumniam sic diluit : “ Nam quod 

etiam hinc nobis calumniatur Faustus, quod martyrum memorias honora- 
mus, in hoc dicens, nos idola convertisse ; non tam me movet ut huic 
calumniae respondeam, quam ut ipsum Faustum ostendam studio calum- 
niandi, etiam ab ipsius Manichaei vanitatibus exorbitare voluisse 

Populus autem christianus memorias martyrum religiosa solemnitate con- 
celebrat, et ad excitandam imitationem, et ut meritis eorum consocietur, 
atque orationibus eorum adjuvetur : ita tamen ut nulli martyrum, sed ipsi 
Deo martyrum, quamvis in memorias martyrum, constituamus altaria. 
Quis enim antistitum in locis sanctorum corporum assistens altari, ali- 
quando dixit : Offerimus tibi, Petre, aut Paule, aut Cypriane ; sed quod 
offertur, offertur Deo, qui martyres coronavit, apud memorias eorum quos 
coronavit : ut ex ipsorum locorum admonitione major affectus exurgat 
ad acuendam charitatem, et in illos quos imitari possumus, et in illum quo 
adjuvante possumus. Colimus ergo martyres eo cultu dilectionis et so- 
cietatis, quo et in hac vita coluntur sancti homines Dei.” 3 

32. Accedit ratio quae suadet honorem quem Deo debemus, exigere ut 
quaelibet persona honoretur pro relatione quam habet ad Deum. Sic sa- 
cerdotes et prophetae semper consueverunt speciali honore affici, etiam a 
regibus, qui certe civilem cultum non iis tribuebant, sed honorabant in iis 
divinam potestatem quam exhibebant. Equidem pro ratione dotum quibus 
quis ornatur, honor varius est : civilis quippe cultus tribuitur iis qui rerum 
potiuntur : ille igitur qui personis sacris tribuitur, religiosus habendus est. 
“ Videntes autem filii prophetarum qui erant in Jericho e contra, dixerunt : 
Requievit Spiritus Eliae super Elisaeum. Et venientes in occursum ejus, 
adoraverunt eum proni in terram.” 4 Abdias dispensator domus regiae Eliae 
obviam factus : “ cum cognovisset eum, cecidit super faciem suam.” 5 
Ejusdem speciei censendus est cultus hic, sive tribuatur iis qui in terris 
versantur, sive iis qui cum Christo regnant, quamvis solemnior hic sit, ob 
sanctitatis perfectionem quam amittere nequeunt. 

(1) L. 6. in Julian. 

(2) Ep. ad Riparium. 

(3) L. xx. contra Faustum c. xxi. Vide plura testimonia apud Natalem Alexandrum 
hist. Eccl. Saec. v. Diss. xxv. Vol. ix. 

(4) IV. Reg. ii. 15. 

(5) III. Reg. xviii. 7. 

OBJECTIONES SOLVUNTUR. 

33. Obj. 1 . “ Nemo vos seducat, volens in humilitate et religione an- 
gelorum, quae non vidit ambulans, frustra inflatus sensu carnis suae, et non 
tenens caput.” 1 Cultum igitur angelorum damnat Apostolus. 

Resp. Liquet Apostolum de iis agere qui Christum caput non agnos- 
curit, quod de Catholicis intelligi nequit, quibus “ solus noster Redemptor 
et Salvator est.” fl Qui autem. sint quos perstringit, non certo constat; sunt 
enim qui Judaeos intelligunt, quibus lex data est “ ordinata per angelos in 
manu mediatoris ;” 8 alii ad Simonianos vel Gnosticos alios verba Apostoli 
referunt ; liquet enim Angelos iEonesve ab his veluti deos minores, qui 
sua potestate omnia moderabantur, habitos, et superstitioso proinde cultu 
affectos. 5 Sunt etiam inter recentiores eruditione praestantes, quibus 
“ OpTjoxda, tfwi' ayy&cov videtur esse studium singularis sanctitatis ; nam et alibi 
(Act. xxvi. 5) Paulus tY[v axpifieatdftiv dipsow nr^ IouSa txrjs non c ditum 

dicit, sed studium singularis sanctitatis Pharisaicae.” Ita Rosenmiil- 
ler. 8 

34. Obj. 2 . Joannes Apostolus ab angelo correptus est, quia eum colere 
volebat: “Cecidi ante pedesf ejus, Ut adorarem eum. Et dicit mihi: 
Vide ne feceris : conservus tuus sum, et fratrum tuorum habentium testi- 
monium Jesu : Deum adora.” 7 

Resp. Nefas est de tanto Apostolo suspicari eum illicituro aliquem cul- 
tum praestare voluisse. Dicendum igitur id prorsus licuisse; angelum 
tamen modeste recusasse venerationis testimonia, quum veneraretur et 
ipse Apostoli ,quem diligebat Jesus, excelsam dignitatem. Profectd Joannes 
iterum eadem cultus praestitit indicia, 8 monitionis veluti nulla ratione 
habita, angelicum nuntium debito prosequens honore, suae dignitatis irnme- 
mor. Igitur Apostolus humilitatis praebuit exemplum ; angelus modestiae, 
quippe qui et famulum se professus est Dei, omnem honorem ad eum 
referens. Aliam explicationem tradidit Gregorius Magnus ; “ Quid est 

(1) Coi. ii. 18. 

(2) Cone. Trid. Sess. xxv. Decr. de invoc. Sanet. 

(3) Gal. iii. 19. Vide Hieronym. q. 10 ad Algasiam. 

(4) Chrysost. hom. vii. in ep. Coi. “ Sunt quidam qui dicunt non oportere per 
Christum adduci, sed per angelos.” Paulo aliter Theodoretus in loc. 

(5) Aug. 1. viii. de civ Dei c. 1 8. 

(6) In loc. Bloomfield : “The persons in question (supposed to be Gnostics) 
adopting the opinion of the Essenes, Pythagoreans, and Platonists, maintained, from 
a sentiment of affected humility, that direct access of prayer to the Deity was presump- 
tuous and impracticable, and that prayers could only be presented, and accepted through 
the mediation of the angels.” Bloomfield in loc. 

(7) Apoc. xix. 10. 

(8) Ibid. xxii. 9. 

Vol. i v.—17 

quod ante Redemptoris adventum Angeli ab hominibus adorantur, et 

tacent; postmodum vero adorari refugiunt? Nisi quod naturam nostram, 
quam prius despexerant, postquam hanc super se assumptam conspiciunt, 
prostratam sibi videre pertimescunt? Nec jam sub se velut infirmam 
contemnere ausi sunt, quam super se, videlicet in coeli rege, venerantur. 
Nec habere dedignantur hominem socium, qui super se adorant hominem 
Deum.” 1 Adeo liquet honorem a Joanne praestitum licitum fuisse, eumque 
ex humilitate recusatum, ut id fateantur Bloomfield, 2 et Rosenmiiller, qui 
frustra contendunt civilem esse honorem quem Apostolus prostratus Angelo 
exhibebat. Animadvertit Rosenmuller: “Non dicit ftpoaxvvtjtsw soli Deo 
licite exhiberi : repugnat enim tota vetus historia, sed benigne agit, ut si 
quis collega collegae dicat: serva hunc honorem Regi.” 3 Grotius praeces- 
serat: “Nam quod in Apocalypsi angelus eum honorem a se amovet, 
non inde venit, quod in eo esset quid illiciti, sed Apostolum sibi aequat 
angelus, quod ambo Christi, jam angelorum capitis, ministri essent, (Vide 
loc. Coi. i. 16. 18.) et apostolica legatio ad hominum salutem comparata, 
nulla parte angelica esset inferior. Non solent autem collegae inter se ista 
submissionis signa usurpare.” 4 

35. Obj. 3. Cum Bullo. Angeli ratio “innuitur in verbis illis: *£ 
0 e 9 7tpoaxvvyjaov f Deum adora , quae ex mandato divino desumi videtur, a 
Servatore producto Mat. iv. 10. Manifestum vero est, verba exclusive 
(ut loquuntur) intelligi debere, quasi ab Angelo dictum esset : Cultus iste , 
quo me affecturus es, Deo soli convenit, Vide itaque ne mihi ipsum 
tribuas .” 5 

Resp . Mirum est doctissimum virum velle Apostolum arguere consilii 
adeo nefandi, divinum cultum angelo tribuendi. Cogitur fateri prostra- 
tionem fuisse licitam, sed finem et animi intentionem quam habuit Apos- 
tolus, audet reprobare: “Nam cadere in terram, atque ad pedes angeli, 
per se non erat vitiosum ; cum certum sit, ejusmodi honorem etiam homi- 
nibus, regibus scilicet ac prophetis, saepius a viris sanctis, idque sine pec- 
cato, exhibitum olim fuisse. Sed ob id culpatur Apostolus, quod ad pedes 
angeli se prostraverat eo fine, ut ipsum adoraret, h. e. cultum divinum 

. . . exhiberet.” 6 Quis haec de Apostolo Jesu Christi patienter audiet? 
Adeo homines suae sectae student, ut velint Apostolum damnare, potius 
quam exemplum ejus suae sententiae adversum agnoscere, et imitari. Quod 
ad mandatum divinum a Servatore contra Salanam adductum attinet, ex- 

(1) S. Greg. M. 1. i. hom viii. in Evang. Ipsissima verba veluti Ribcr® a Bullo lau- 
dantur. Primitiva et Apostolica traditio de Jesu Christi Divinitate c. vi. § 7. 

(2) “ The Angel declined it with humility.” In loc. 

(3) In locum. 

(4) In explic. Decalogi ad 2 praec. 

(5) Bullus in opere, Primitiva et Apostolica traditio de Jesu Christi divinitate 
c. vi. §. v. 

^6) Ibidem. 

clusive utique intelligitur, Deus enim adorandus est, eique soli servien- 
dum, summo cultu et obsequio. 

36. Obj. 4. Prophetica est monitio 1 universos spectans Christianos, “cum 
ex loco huic gemino (Apoc. xxii. 9) manifestum sit, angeli prohibitionem 
ad omnes universim christianos extendendam esse.” 3 

Resp . Monitio Joannem respexit : se autem profitetur angelus conser- 
vum eorum qui servant verba illius libri. Nihil inde, quum constet de re 
licita agi, a qua ex humilitate abstinuit. Caeterum etsi cum omnibus fide- 
libus, Christo inserviat etiam angelus, ideoque ratio prohibitionis hac ex 
parte subsit, non tamen adeo valet, potiori enim ratione est conservus 
Apostolorum et prophetarum. Qui propheticam monitionem et cautelam 
contra quemcumque angelorum cultum sibi fingunt in loco objecto repe- 
risse, debent certum proferre documentum quo aliis id suadeant. 

37. Obj. 5. Deus per prophetam dicit : “ Gloriam meam alteri non 
dabo.” 3 Apostolus clamat: “ Soli Deo honor et gloria.” 4 

Resp . Gloria divina, honor scilicet summus, dari nequit alicui praeter 
Deum : sed honor qui propter Deum sanctis tribuitur longe inferior est, et 
ad Deum redundat. Sicut Deus diligitur, dum fraterna propter ipsum ex- 
ercetur dilectio, ita et honoratur, dum honorantur ejus famuli. Caeterum 
vates loquitur de moderatione qua divina justitia in Israelem exercetur, 
ne gentis excidium det aliis occasionem blasphemandi : “ Propter rae, 
propter me faciam, ut non blasphemer: et gloriam meam alteri non 
dabo.” ' 

38. Obj . 6. Augustinus ait: “Non sit nobis religio cultus hominum 
mortuorum, quia si pie vixerunt non sic habentur ut tales quaerant honores, 
sed illum a nobis coli volunt, quo illuminante, laetantur meriti sui nos esse 
consortes.” 5 

Resp . Eo loci cultum supremum intelligit, quapropter subjungit : “ ho- 
norandi igitur sunt propter imitationem* non adorandi propter religionem.” 
Mentem suam elatius explicat, scribens contra Faustum : “ Coiimus ergo 
martyres eo cultu dilectionis et societatis, quo et in hac vita coluntur 
sancti homines Dei, quorum cor ad talem pro Evangelica veritate pas- 
sionem paratum esse sentimus. Sed illos devotius quanto securius post 
certamina superata, quanto etiam fidentiore laude praedicamus jam in vita 
feliciore victores, quam in ista adhuc usque pugnantes. At vero illo cultu, 
qui Graece Latria dicitur, Latine uno verbo dici non potest, cum sit quae- 
dam proprie divinitati debita servitus, nec colimus, nec colendum docemus, 
nisi unum Deum. Cum autem ad hunc cultum pertineat oblatio sacrificii 

(1) Bloomfield in loc. post Newcomb. 

(2) Bullas loco cit. 

(3) Isaiae xlviii. 11. 

(4) 1 Tim. i. 17. 

(5) L. de vera Rei. c. 55. alias n. 108. coi. 786. 1. 1 ed. Yen. 

(unde idololatria dicitur eorum, qui hoc etiam idolis exhibent) nullo modo 
tale aliquid offerimus, aut offerendum praecipimus vel cuiquam martyri, 
vel cuiquam sanctae animae, vel cuiquam angelo ; et quisquis in hunc erro- 
rem delabitur, corripitur per sanam doctrinam, sive ut corrigatur, sive nt 

condemnetur, sive ut caveatur.” 1 

39. Obj, 7. Theodoretus in epistolam ad Colossenses scribit : “ Qui 
legem defendebant eos etiam ad angelos colendos inducebant, dicentes 
legem per eos datam, mansit autem diu hoc vitium in Phrygia et Pisidia. 
Quocirca synodus quoque quae convenit Laodiceae, quae est Phrygiae me- 
tropolis, lege prohibuit ne precarentur angelos, et in hodiernum usque diem 
videre licet apud istos, et eorum finitimos, oratoria S. Michaelis.” 

Resp. Pergit Theodoretus : “ Illi ergo humilitate nimirum ducti, 
hoc fieri suadebant, dicentes universorum Deum nec cerni, nec attingi, 
nec comprehendi posse ; et oportere per angelos divinam sibi be- 
nevolentiam conciliare. Hoc est quod dicit : In humilitate et cultu An- 

gelorum.” Longe diversa est Catholicorum de angelis sententia et cultus ; 
eos enim veneramur tamquam Dei nuntios, eorumque expetimus preces ; 
nec tamen veremur ad Deum ipsi accedere. Christus est unicus me- 
diator necessarius, cui et supremus cultus debetur: “Quoniam illi 

jubebant angelos adorare, ipse contrarium praecipit, ut et dicta et 
facta exornent recordatione Christi Domini. Et Deo, inqiiit , et Patri 
gratiarum actionem offerte per ipsum, non per angelos. Hanc etiam 
legem iequens Laodicena synodus, et volens veteri illi morbo me- 
deri, lege sanxit, non orandos esse angelos, nec relinquendum Domi- 
num nostrum Jesum Christum.” Ita ipse Theodoretus. 2 Ille merito 
rejectus est angelorum cultus, qui iis, veluti necessariis inter Deum et 
hominem sequestribus, adhibebatur, Christo derelicto. Porro quae videre 
erat oratoria S. Michaelis, etiam post legem Laodicenam, vix haberi pos- 
sunt superstitioni adhuc addicta, quae diu quidem mansit, sed sublata tan- 
dem videtur. Quae igitur olim superstitionis labe inquinata sunt, ad pu- 
riorem cultum Summi Dei, sub invocatione S. Michaelis, translata censenda 
sunt. Caeterura si quis contenderit omnem cultum angelorum lege illa 
vetitum, ad loci adjuncta in quibus abusus graviores vigebant, referenda 
erit prohibitio; potest quippe Ecclesia ea vetare quae periculum habent. 

(1) L. xx. contra Faustnm c. 21. 

(2) In c. 3. ep. ad Coloss. 


Digitized by i^ooQle 


DE SANCTORUM INVOCATIONE. 


197 


CAPUT III. 

DE SANCTORUM INVOCATIONE*. 


40. Quamvis nulla lege divina vel Ecclesiastica sanctorum praecipiatur 
invocatio, si Litanias, paucis diebus anni, Breviarium recitantibus praescrip- 
tas exceperis, docet tamen Ecclesia bonum esse et utile sanctos invocare ; 
qua autem ratione patet ex supra laudato Tridentino decreto. Piam hanc 
consuetudinem impugnavit saeculo quinto ineunte Vigilantius ; vindicavit 
autem egregius doctor Hieronymus. Henriciani seu Petrobrusiani Sae- 
culo XII., Waldenses deinceps et Taboritae; et Saeculi XVI. Novatores. 

PROPOSITIO. 

Bonum eat et utile Sanctos cum Christo regnantes suppliciter invo- 
care. 

Probatur /. ex Scriptura . 

41. Jacob Ephraim et Manasse benedicens, dixit: “ Angelus qui eruit 

me de cunctis malis, benedicat pueris istis : et invocetur super eos 
nomen meum : nomina quoque patrum meorum Abraham et Isaac.” 1 
onyairm Recte adnotavit, 

Rosenmtiller : “ intelligitur idem ille Angelus, qui luctatus cum Israele 
narratur 32, 24, et quem Jacob tutelarem suum putabat.” 2 Ergo persua- 
sum Jacobo erat angelos tutelares rite invocari, ut benedicant et protegant 
sibi commendatos. Eum autem divino instinctu loquutum fuisse constat. 

42. Moses, ut Deum populo ob vitulum conflatilem iratum placaret, 
dixit : “ Recordare, Domine, Abraham, Isaac, et Israel, servorum tuorum, 
quibus jurasti per temetipsum, <fcc.” 8 Fidelitatem quam Deo servarunt hi 
eximii ejus famuli imprimis allegat, ut Deum flectat, quem etiam promis- 
sionis illis juramento firmatae monet. Haud ab^mili ratione Ecclesia 
consuevit Deo Sanctorum virtutes et merita exponere, ad iram suam flec- 
tendam. Est indirecta quaedam invocatio. 

43. Salomon in templi dedicatione precibus hunc apposuit terminum : 
“ Domine Deus ne averteris faciem Christi tui : memento misericordiarum 

(1) Gen. xlviii. 16. 

(2) In locum. 

(3) Exod. xxxii. 13. 

17 * 

David servi tui.” 1 TO? Hpn 1 ? !T?3| *\n'vQ 

Eadem sententia in Psalmo redditur : 44 Propter David servum tuum, non 

avertas faciem Christi tui.” 8 ?j| 

Igitur Davidis studium pro religione, et aerumnae quas ea de causa passus 
est, animo humili et mansueto, allegantui, ut Deus, eorum habita ratione, 
Salomonem orantem benigne excipiat : Psalmus quippe in hoc argumento 
versatur : flK TYJ*? TlDJ “ Memento, Domine, David, et 

omnis mansuetudinis ejus.” Familiare fuit Davidis merita veluti occa- 
sionem divinae bonitatis impetranda allegare. Sennacherib Hierosolymas 
obsidente incolumem futuram urbem pollicitus est Deus Ezechiae regi per 
Isaiam : 44 Protegam urbem hanc, et salvabo eam propter me et propter 
David servum meum.” 3 

44. Jeremias refert: 44 Et dixit Dominus ad me : si steterit Moyses et 

Samuel coram me ; non est anima mea ad populum istum: ejice iliosa 
facie mea, et egrediantur.” 4 • Vati deprecanti divinam misericordiam pro 
populo dixerat Deus : 44 Noli orare pro populo isto in bonum.” 5 Se igitur 
haud ullatenus placandum ut significaret, se ne quidem Moysis et Sam- 
uelis precibus dixit flectendum. nete iDgrott 

pjfft Haec indicant fieri posse ut Moyses et Samuel pro 

iis deprecarentur : nec enim ulla est causa suspicandi hypothesim esse de 
re quae contingere nequit ; vel, ut vult Calvinus, homines viventes qui 
Moysi et Samuel virtute assimilarentur indicari, nam nullum est compara- 
tionis indicium, et Jeremias jam supplex intercessit, utique virtute caeteris 
plerisque viventibus praestantior. Hieronymus, 0 Chrysostomus, 7 Grego- 
rius M. 8 verba prout sonant merito explicuerunt. 

45. Tres pueri in fornace Deum precati sunt : 44 Neque auferas miseri- 
cordiam tuam a nobis, propter Abraham dilectum tuum, et Isaac servum 
tuum, et Israel sanctum tuum.” 0 Haec quidem reperiuntur inter ea quae 
Deutero-canonica recensentur: sed consona sunt iis quae Moses protulit, 10 
ut nihil interim dicamus de eorum auctoritate, quam alias statuimus. 

46. Judas Machabaeus in somno vidit: 44 Oniam qui fuerat summus 
sacerdos . . i manus protendentem, orare pro omni populo Judaeorum : 

(1) II. Par. vi. 42. 

(2) Ps. cxxxi. IU. Heb. cxxxii. 

* (3) IV.Reg.xix. 34. 

(4) Jer. xv. ]. 

(5) Ibidemxiv.il. 

(6) In Comm. 

(7) Hom. i. in ep. ad Thess. 

(8) Lib. 9. Moral. c. 9. 

(9) Dan. iii. 35. 

(10) Exod. xxxn. 13. 

post hoc apparuisse et alium virum, aetate et gloria mirabihwn, et magni 
decoris habitudine circa illum : respondentem veri Oniam dixisse : Hic 
est fratrum amator et populi Israel: hic est qui multum orat pro populo, 

et universa sancta civitate, Jeremias propheta Dei.” 1 

47. Liquet igitur familiare fuisse Dei populo per omnia saecula veterum 
sanctorum merita allegare, ut Deus propitius sibi redderetur ; Deumque 
ipsum saepe saepius significasse se plura concedere beneficia, eorum intuitu: 
angelos etiam invocatos esse ut beneficia largirentur, utpote divinorum con- 
siliorum ministros. Hos cum honore nominavit Joannes, veluti gratiae et 
pacis quee a Christo est ministros : “ Gratia vobis et pax ab eo qui est, et 
qui erat, et qui venturus est, et a septem spiritibus, qui in conspectu 
throni ejus sunt.” 3 Imo persuasum fuit Judaeis eos qui e vivis discesse- 
rant, pro populo Deum deprecari, eamque persuasionem Deus ipse Jere- 
iniae testimonio et visione Judae Machabaei confirmavit. 

48. Confirmantur haec omnia iis testimoniis quae angelos sanctosque ex- 
hibent Deo offerentes preces justorum. *• Quando orabas cum lacrymis,” 
dicebat Raphael Tobiae, — “ ego obtuli orationem tuam Domino.” 3 “ Vi- 
ginti quatuor seniores ceciderunt coram agno, habentes singuli citharas et 
phialas aureas plenas odoramentorum, quae sunt orationes sanctorum.” 4 
“ Et alius angelus venit, et stetit ante altare habens thuribulum aureum : 
et data sunt illi incensa multa, ut daret de orationibus sanctorum omnium 
super altare aureum, quod est ante thronum Dei. Et ascendit fumus in- 
censorum de orationibus sanctorum de manu angeli coram Deo.” 5 Haec 
satis ostendunt angelos sanctosque cum Christo regnantes suas habere 
partes in orationibus sanctorum qui in terris versantur Deo commendandis. 

49. Praeterea ex Scriptura certo constat Deum gratas habere orationes 
quas justi in terris pro aliis effundunt. Amicos Job ad eum remisit, ejus 
tantum oratione se placandum significans : “ Ite ad servum meum Job, et 
offerte holocaustum pro vobis : Job autem servus mens orabit pro vobis : 
faciem ejus suscipiam, ut non vobis imputetur stultitia.” 6 S. Paulus fide- 
lium pro se expetivit preces : “ Obsecro ergo vos fratres per Dominum 
nostrum Jesum Christum, et per charitatem sancti Spiritus, ut adjuvetis 
me in orationibus vestris pro me ad Deum.” 7 “ Orate pro invicem ut sal- 
vemini.” 8 A fortiori gratae sunt Deo orationes sanctorum in caelis, qui 

(1) II. Mach. xv. 12. 

(2) Apoc. i. 4. 

(3) Tobiffi xii. 12. 

(4) Apoc. v. 8. 

(5) Apoc. viii. 3. 

(6) Jobxlii.8. 

(7) Rom, xv. 20. vide et Ephes. vi, 19, I. Thess, v. 25. II. Thess. iii, 1, Coloss. 
iv. 3. Heb. xiii. 18. 

(8) Jacob. v. 16. 

omni macula immunes sunt. Magna inde Deo exurgit gloria, quod in ipsa 
sublimi eorum conditione supplices se exhibent. 

Probatur II. ex constanti Ecclesias consuetudine . 

50. S. Cyprianus: “Memores nostri invicem simus, concordes atque un- 
animes pro nobis semper oremus, pressuras et angustias mutua charitate 
relevemus. Et qui istinc nostrum prior divinae dignationis celeritate prae- 
cesserit, perseveret apud Dominum nostra dilectio, pro fratribus et sorori- 
bus nostris apud misericordiam Patris non cesset oratio.” 1 Virgines allo- 
quens ait : “ Durate fortiter, spiritaliter pergite, pervenite feliciter : tantum 
mementote tunc nostri, cum incipiet in vobis virginitas honorari.” 9 

51. Origenes : “ Cum aliquis Deum habet propitium, sequitur ut ami- 
cos habeat omnes ejus Angelos, animas et Spiritus. Sentiunt enim qui 
sint digni favore caelestis Numinis ; quibus non solum ipsi bene volunt ; 
verum etiam dant operam, ut Deum ei servire volentibus concilient ; et 
una nobiscum precantur : ut quotquot eum colimus, audeamus dicere, ho- 
minibus bonae voluntatis precantibus ultro se adjungere innumera sancto- 
rum angelorum millia, et intercedere pro mortali nostro genere.” 8 “Om- 
nia angelis plena sunt. Venii Angele, suscipe sermone conversum ab er- 
rore pristino.” 4 

52. Adeo persuasum erat fidelibus, saeculo tertio ineunte, valere apud 
Deum sanctorum pro viventibus preces, ut Potamiaena militi Ethnico Ba- 
silidi, qui eam ab injuria protexerat, promiserit “ se post obitum ipsius salu- 
tem a Domino illi impetraturam.” Promissis stetit, et Basilides marty- 
rium subiturus, Christianis suam conversionem mirantibus, rem retulit, 
seque Potamiaenam, tertio post martyrium die, noctu sibi assistentem 
vidisse, quae se ipsius causa Dominum orasse testata est. Ita refert 
Eusebius. 5 

53. S. Basilius, in oratione in quadraginta martyres: “Saepe operam 
distis ut unum pro vobis orantem inveniretis : quadraginta sunt hi, unam 
orationis emittentes vocem • • • Qui aliqua premitur angustia, ad hos 
confugit: qui rursus laetatur, ad hos recurrit: hic ut a malis liberetur ; 
ille ut duret in rebus laetis. Hic mulier orans pro filiis auditur : pere- 
grinanti viro reditum incolumem, aegrotanti vero salutem implorat. . . . 
O Sanctum chorum ! Sacrum ordinem ! O cuneum inexpugnabilem ! 
0 communes generis humani custodes ! Optimi curarum socii, precum 
adjutores, legati apud Deum potentissimi, astra mundi, fiores Ecclesiarum ! 
Vos non terra contexit, sed caelum excepit.” 

(1) Ep. 57. 

(2) L. de disciplina et habitu virginum. 

(3) L. viii. contra Celsum. 

(4) Hom. i. in Ezechielem. 

(5) L, vi. hist. Eccl. c. 5. Priestley rem conatur absque miraculo explicare ex super- 
stitione illius ssculi, adeo ut ipso fatente res foret consueta hujusmodi promissiones 
facere. 


Digitized by ^ooQle 



DE SANCTORUM INVOCATIONE. 


201 


54. S. Hilarius in verba Christi apud Matth. c. xviii. 10. 44 Angeli 

pusillorum praesunt fidelium orationibus.’ Prasesse Angelos absoluta 
auctoritas est. Salvatorum igitur per Christum orationes angeli quotidie 
Deo offerunt. Ergo , periculose ille contemnitur, cujus desideria ac pos- 
tulationes ad aeternum et invisibilem Deum ambitioso Angelorum famulatu 
ac. ministerio pervehuntur. 

55. S. Greoorius Nazianzenus in Oratione de laudibus S. Basilii: 
44 Tu tfero, sacrum et divinum caput, e coelo nos, quaeso, inspice, carnisque 
stimulum a Deo nobis ad disciplinam datum aut precibus tuis siste, aut 
certe ut foiti animo perferamus, persuade ; atque omnem nostram vitam ad 
id quod maxime conducibile est, dirige. Postquam autem ex hac vita 
migraverimus, illinc etiam nos in tabernacula tua suscipe, ut simul 
viventes, et Sanctam Trinitatem plenius puriusque cernentes, desideriis 
nostris finem statuamus.” 1 

56. S., Gregorius Nyssenus, Oratione de S . Theodoro M. 44 Inter- 
cede ac deprecare pro patria apud communem regem ac Dominum. Nam 
patria martyris est etiam locus passionis. . . . Etiamsi superasti saeculum, 
at nosti affeetus et usus, necessitatesque humanae conditionis. Pete pacem, 
ut hi publici conventus non desinant. . . . . Nos enim etiam quod inco- 
lumes servati sumus, tibi acceptum referimus. Petimus autem etiam futuri 
temporis praesidium atque securitatem. Quod si majori etiam opus fuerit 
advocatione ac intercessione, fratrum tuorum martyrum coge chorum, et 
cum omnibus una deprecare. Multorum justorum preces populorum pec- 
cata dissolvant. Admone Petrum, excita Paulum, necnon Joannem The- 
ologum, ac dilectum discipulum, ut pro Ecclesiis quas constituerunt soli- 
citi sint.” 

57. S. Jo annes Chrysostomus in homilia de SS. Bernice, Prosdoce, 
et Domnina : 44 Neque die tantum hujus festivitatis, sed aliis etiam diebus, 
iis assideamus, eas obsecremus, obtestemur, ut patronae sint nostrae. 
Multam enim fiduciam obtinent non viventes modo, sed et mortuae, mul- 
toque magis cum sint mortuae. Jam enim stigmata ferunt Christi. Cum 
autem stigmata haec ostenderint, omnia Regi possunt persuadere.” 3 

58. S. Asterius, Amasenus Episcopus, in Encomio martyrum, 
matrem pro filii valetudine deprecantem inducit: 44 Ad unum martyrum 
accedens, per illum postulationem suam offert Domino, hujusmodi media- 
torem vocibus interpellans : Tu qui propter Christum passus es, intercede 
pro passione ac morbo. . • . Tu ipse quoque martyres aliquando rogasti, 
antequam fieres martyr.” . . . Infra dicit: 44 Nam quia minime idonea est 
oratio nostra ad flectendum Dominum in tempore necessitatis, et calamita- 

(1) Vide etiam Orat. xiv. de Patre suo, et Orat in Athanas. et Orat, xviii. in Cy- 
prian. 

(2) Vide etiam Orat de 88. Inventio et Maximo, et hom. 45 de S. Meletio. 


Digitized by 


Google 


i 



202 


DE SANCTORUM INVODATIONE. 


tis: siquidem oratio nostra non tam deprecatio est, quam peccatorum in me- 
moriam revocatio, idcirco nos ad conservos Domino dilectos confugimus.” 

59. S. Ambrosius, “ Obsecrandi sunt Angeli pro nobis, qui nobis ad 
praesidium dati sunt. Martyres obsecrandi, quorum videmur nobis quod- 
dam corporis pignore patrocinium vindicare. Possunt pro peccatis rogare 
nostris, qui proprio sanguine, etiamsi qua habuerunt peccata, laverunt : isti 
enim sunt Dei martyres, nostri praesules, speculatores vitae actuumque nos- 
trorum. Non erubescamus eos intercessores nostrae infirmitatis adhibere : 
quia ipsi infirmitatem corporis etiam cum vincerent cognoverunt.” 1 

60. S. Hieronymus Vigilantium refellens, respondet : “ Dicis in libello 
tuo, quod dum vivimus, mutuo pro nobis orare possumus ; postquam 
autem mortui fuerimus, nullius sit pro alio exaudienda oratio : praesertim 
cum martyres ultionem sui sanguinis obsecrantes, impetrare non quiverint. 

♦ Si Apostoli et martyres adhuc in corpore constituti possunt orare pro 
caeteris, quando pro se adhuc debent esse soliciti : quanto magis post 
coronas, victorias et triumphos ? Unus homo Moyses sexcentis millibus 
armatorum impetrat a Deo veniam ; et Stephanus imitator Domini sui, et 
primus martyr in Christo pro persecutoribus veniam deprecatur : et post- 
quata cum Christo esse coeperint, minus valebunt ? . . . Denique Sancti 
non appellantur mortui, sed viventes.” 9 

61. S. Augustinus de Cypriano ait : “ Adjuvet itaque nos in orationi- 
bus suis in istius carnis mortalitate, tamquam caliginosa nube, laborantes, 
ut donante Domino, quantum possumus, bona ejus imitemur.’’ 3 

62. Concilium Chalcedonense : “Flavianus post mortem vivit: 
Martyr pro nobis oret.” 4 

OBJECTIONES SOLVUNTUR. 

63. Obj. 1. Invocatio est fidei quaedam professio, ideoque ad solum 
Deum dirigenda est, juxta illud Apostoli : “ Quomodo ergo invocabunt 
in quem non crediderunt?” 5 

Besp. Invocatio de qua loquitur Apostolus est ea qua quis Dominum 
agnoscens, salutem ab eo petit : “ Idem Dominus omnium, dives in omnes 
qui invocant illum. Omnis enim quicumque invocaverit nomen Domini, 
salvus erit.” 6 Longe diversa est ratio invocationis Sanctorum, quos Dei 

(1) L. de viduis c. 9. Vide etiam ep. 22 ad Marcellinam sororem de inventione 
corporum SS. Gervasii et Protasii. 

(2) L. contra Vigilantium. , 

(3) L. viii. de baptismo, contra Donatistas c. i. t ix. op. Aug. ed. Ven. 

(4) Cone. Chalc. Act. ii. Alia plura vide apud Natalem Alexandrum hist. EccLSec. 
v. diss. xx. qu. ii. art ii. prop. ii. 

(5) Rom. x. 14. 

(6) Ibidem 12. 

famulos, non Deos, salutis subsidia per Christum nobis impetraturos, non 
eam suis meritis vel potentia daturos agnoscimus. Profecto Apostolus 

lidelium preces expetiit verbis eisdem quibus Sanctos invocare consuevi- 
mus : “ fratres, orate pro nobis.” 1 Igitur Deus solus invocandus est tam- 
quam Dominus, et salutis auctor: sed invocatio, qualis ad Sanctos dirigi- 
tur, Deo non convenit. 

64. Obj. 2. Paulus dicit unicum esse mediatorem : “ Unus enim Deus, 
unus et mediator Dei et hominum homo Christus Jesus.” 3 

JResp. Loquitur Apostolus de mediatore, “ qui dedit redemptionem 
semetipsum pro omnibus.” 3 Utique unicus ille est. Longe alio sensu 
Sancti dicuntur mediatores, qui scilicet preces apud Deum per Christum 
pro nobis fundunt : qua ratione piis homines pro peccatoribus deprecantes 
mediatoris funguntur officio, absque ullo Christi mediationis dispendio. 

65. Obj. 3. Christus non eam docuit orandi rationem, sed Patrem in- f 
vocandum dixit : “ Sic ergo vos orabitis : Pater noster, etc.” 

Resp . Christus eo loci emendavit errorem eorum, qui ethnicorum in- 
star putabant se vota consecuturos, si ea verborum ambitui intexerent : 
“putant enim quod in multiloquio suo exaudiantur. 4 ” Opus non erat ut ea 
occasione aliquid traderet de pia consuetudine preces sanctorum expetendi, 
quae satis commendatur exemplis in scripturis relatis, sanctorum in terris 
versantium qui suis precibus beneficia aliis impetrarunt, et qui ipsi aliorum 
preces expetierunt. “ Orate pro invicem,” inquit Jacobus, “ ut salvemini : 
multum enim valet deprecatio justi assidua.” 5 Profecto quae afferuntur 
argumenta ad impugnandam sanctorum invocationem, si quid valeant, pro- 
bant justorum nobiscum in terris versantium preces non esse expetendas. 

66. Obj. 4. Immane est discrimen inter piam consuetudinem pro se 
invicem orandi, qualem commendat Jacobus, et Sanctorum invocationem : 
nam in terris versantes omnes supplices nos sistimus coram Deo, orationis 
et communionis sancto consortio conjuncti ; nec quis alium invocare dici 
potest : e contra accedunt Catholici supplices ad Sanctos in soliis caelesti- 
bus considentes, eosque venerabundi implorant, ut qua valent gratia apud 
Deum, imo qua praestant potentia, pro famulis sibi obsequentibus utantur. 

Resp. Est quidem discrimen, ex conditionis diversitate desumptum, sed 
quod rei substantiam non attingat : si enim Deus solus invocandus 
sit, adeo ut apud eum nullus quaerendus sit intercessor, nec debemus quae- 
rere alicujus in terris positi preces. Sancti gloria fruentes non desinunt 
esse Dei humillimi famuli, qui proinde nonnisi supplices ad eum accedunt, 
quamvis jam non indigeant venia aliqua, vel beneficio. Quod nos cum 

(1) I. Thess. v. 25. 

(2) I. Tim. ii. 5. 

(3) Ibidem 6. 

(4) Matt. vi. 7. 

(5) Jac. v. 16. 

magno reverentiae sensu eos invocemus, ex eorum feliciori conditione pro- 
venit, jam enim regnant cum Christo, gloriae illius facti participes. Uti- 
que nobis persuasum est eos plurimum posse apud Deum, quum sint illi 
acceptissimi, qui non consuevit preces servorum suorum rejicere : “ Oculi 
Domini super justos, et aures ejus in preces eorum.” 1 Si quis se alicujus 
Sancti devotum profiteatur famulum, intelligitur significare altam virtutum 
aestimationem, et venerationem quam animo fovet ; non tamen obsequio 
quo Deum colit aliquid detrahere, 

67. Obj. 5. Sancti frustra invocantur, nam preces non norunt : juxta 
illud Ecclesiastis : “ Viventes sciunt se morituros, mortui vero nihil nove- 
runt amplius.” 3 

Resp. Non omnem prorsus cognitionem mortuis denegat Ecclesiastes, 
sed eam rerum humanarum notitiam, quae versantibus in corpore convenit. 

•Caeterum Sanctos in Deo plurima nosse de hominibus in terra versantibus, 
ex eo colligitur quod et angeli peccatoris poenitentia gaudeant, Christo 
testante. 

68. Obj . 6. Vel Sancti censentur nosse preces in' se, et infinita qua- 
dam scientia Dei instar, praediti videbuntur, nam preces ubique terrarum 
ab hominibus innumeris funduntur ; vel Deo revelante, quod superfluum 
et inane est, quippe revelat Sanctis preces ad eos fusas, ut ipsi deinceps 
orent eum. 

Resp. Scientiam qua pollent Sancti magnam esse non dubitamus, quum 
divino lumine perfundantur : limitibus tamen eam circumscribi fatemur, 
nam creatura infinitae perfectionis capax non est. Quum corpore adhuc 
inclusa anima tanta polleat cognitione, temere certi ponuntur limites 
scientiae quam habet corpore soluta, et Dei gloria illustrata. Necesse non 
est ut definiamus rationem qua singula noscant ; sed non repugnat ut 
revelatione contingat quae tamen simplicissima sit, et nulla actuum serie, 
qualem describunt adversarii, implicata. Spirituum coelestium dotes et 
cognitionem nequaquam mente assequi valemus, ideoque praestat sequi 
veterum fidem, qui Sanctis precum notitiam non denegant, quin explicare 
aggrediantur quomodo comparetur. 1 Id profecto constat de infinita scien- 

(1) Ps. xxxiii. 16. 

(2) Eccl. ix. 5. 

(2) w When it is said that the saints cannot hear our prayers, unless God reveal 
them to them ; so that Almighty God, upon the Roman theory, conveys from us to 
them those requests which they are to ask back again of Him for us, we are certainly 
using an unreal, because an unscriptural argument, Moses on the Mount having the 
sin of his people first revealed to him by God, that he in tum might intercede with God 
for them. Indeed, it is through Him ‘ in whom we live, and move, and have our being,’ 
that we are able in this life to hear the requests of each other and to present them to 
Him in prayer. Such an argument then, while shocking and profane to the feelings of 
a Romanist, is shallow even in the judgment of a philosopher.” Tract No. 71. 

tia non agi, quum derivetur a Deo, et ad preces, numero utique finito, 
referatur. 

69. Obj. 7. Nullo certo documento probatur Sanctis hanc competere 
notitiam, quae meris nititur conjecturis. 

Resp. Certum est Christi documentum de notitia pcenitentis animi 
quam habent angeli, et par est ratio precum, nam poenitentia inter cordis 
arcana recte reponitur, quum externa indicia sint ambigua. Praeterea usus 
veteris Ecclesiae certos nos facit preces illas haud inutiliter fundi ; ideoque 
non conjiciendo, sed traditionem divinam sequendo eas audiendas judica- 
mus. Modum quo audiantur, nostrum non est explicare, quum caelestium 
Spirituum conditionem et dotes vix ullatenus concipere valeamus ; sed de 
sublimiori qua praestant notitia dubitandi nulla est ratio. Optime in rem 
nostram Leibnitzius : “ Cum igitur beatae mentes multo magis nunc rebus 
nostris intersint, quam quando in terris vivebant, multoque omnia praesen- # 
tius intueantur, (nam homines pauca tantum quae in conspectu geruntur 
aut ab aliis nuntiantur cognoscunt,) cum caritas earum aut voluntas juvandi 
longe sit ardentior, denique cum preces earum longe sint efficaciores, 
quam quas olim fundebant in hac vita, constet autem quantum Deus etiam 
viventium intercessionibus tribuerit, et utiliter nos fratrum preces nostris 
conjungi expectamus : non video quomodo crimini dari possit compellare 
felicem animam vel sanctum angelum, ej usque intercessionem vel auxilium 
postulare .... praesertim si cultus ille consideretur tantum ut exigua 
accessio summi illius qui in unum Deum recta dirigitur. 9 ’ 1 

70. Obj. 8. S. Augustinus mediatoris nomen nec Joanni nec Paulo 
tribuendum contendit : “ Si esset mediator Paulus, essent utique et caeteri 
co-apostoli ejus, ac si multi mediatores essent, nec ipsius Pauli constaret 
ratio qua dixerat : Unus Deus, unus mediator Dei et hominum. 9 ’ 9 

Resp. Mediatoris nomen merito denegat Augustinus alicui praeter 
Christum competere sensu Donatistarum, quod scilicet sacramentorum vis 
ex ejus meritis penderet. Caeterum preces sanctorum utiliter expeti testatur : 
“ Habet,” inquit, “ ecclesiastica disciplina, quod fideles noverunt, cum 
martyres eo loco recitant ad altare Dei, ubi non pro ipsis oretur, pro 
caeteris autem defunctis oretur. Injuria est enim pro martyre orare, cujus 
nos debemus orationibus commendari.” 8 

(1) Syst. theol. p. 194. 

(2) L. II. contra Parmen. c. viii. 

(3) Serm. xvii. de verbis Apostoli. 


Vol. IV.— 18 

CAPUT IV. 

DE VIRGINIS CULTU. 

§. I. De Matris Dei titulo. 

71. Eximia prorsus Virginis Mariae dignitas postulat ut de ea speciatim 
agamus. Ex Nestoriana haeresi qua Christi persona a Verbo distingueba- 
tur, sequebatur Mariam Christi matrem Xptfot oxov, non vero matrem Dei 
Qivtoxw dicendam : quapropter et Mariae dignitatem impugnavit illius hse- 
reseos artifex ; eamque vindicarunt egregie praesules Christiani qui ipsi 
obstiterunt. Probavit concilium Ephesinum hunc anathematisraum a 
Cyrillo conscriptum : “ Si quis non confitetur Deum esse veraciter Era- 
manuelem, et propterea Dei genitricem Sanctam Virginem : peperit enim 
secundum carnem, carnem factum Dei Verbum, secundum quod scriptum 
est, Verbum caio factum est ; anathema sit.” 1 Sic et concilium Constan,- 
tinopolitanum II. : “ Si quis abusive, et non vere Dei Genitricem dicit 
sanctam gloriosam semper Virginem Mariam, vel secundum relationem, 
quasi homine puro nato, sed non Deo Verbo incarnato, et nato ex ipsa, 
talis anathema sit.” a Plerique sectarii hodierni de Mariae titulo litem non 
movent. Caeterum Unitarii Christum Deum denegantes, Mariam Deiparam 
necessaria consequentia denegant ; et Protestantes universi, ne quidem 
exceptis Episcopalianis, ejus honori detrahunt. 

propositio. 

Virgo Maria vere et proprie dicenda est Dei mater . 

Probatur /. ex Scripturis . 

72. Elizabeth, Spiritu Sancto inspirante, Mariam matrem Domini sui 

appellavit : “ Benedicta tu inter mulieres, et benedictus fructus veptris tui. 
Et unde hoc mihi ut veniat mater Domini mei — ij rov xup wv pun > — ad 

me ?”* Angelus eum designavit Filium Dei : “ Quod nascetur ex te 
sanctum, vocabitur Filius Dei.” 4 to yevn>fit vov wyu», xT^^att at vtos 

(1) Anath. i. 

(2) Can. vi. 

(3) Luc. i. 42. 

(4) Luc. i. 35. 

Filium suum Deum misisse dicit Apostolus : “ misit Deus filium suum 
factum ex muliere.” 1 iSartiattiXtP 6 ^«6$ tav <U6r duVov, ysvofitvw ix ywcuxd$. 
Emmanuel, Deus nobiscum, vocatur quem Virgo concepit et peperit : 
ijfxutv 6 Ergo Maria virgo mater est Dei et Domini nostri, qui filius 

est Dei Patris. 

Probatur II. ex Patribus. 

73. S. Ignatius M. “ Deus noster Jesus Christus in utero gestatus est 
a Maria.” 3 S. Justinus dicit: “eum qui secundum voluntatem Patris, ex 
virgine generis Abrahae, tribus Juda et stirpis David, genitus est, Filium 
Dei Christum.” 4 Sta t9j$ . . . rtop^ai/a yswq&vta vlov t*ou Qsu Xptgov' S. Ire- 
NiEus: “Verbum existens ex Maria, quae adhuc erat Virgo, recte accipie- 
bat generationem Adae recapitulationis.” 5 Dionysius Alexandrinus de 
Isaia loquens dicit : “ ostendit Dei genitricem Virginem quendam conce- 
pisse.” 5 S. Athanasius docet ex Scriptura : “ tum Filium fuisse sem- 
per, et esse Deum ; qui sit Verbum, et splendor, ac sapientia Patris : tum 
postea propter nos eundem illum assumpta carne de Virgine Dei genitrice 
Maria hominem esse factum.” 7 S. Basilius de humana Christi genera- 
tione disserens, Virginem Stotoxov vocat. 8 S. Gregorius Nazianzenus: 
“ Si quis Sanctam Mariam Deiparam non credit, extra Divinitatem est.” 9 
S. Hieronymus: “Natum Deum esse de virgine credimus, quia legi- 
mus.” 10 

74. Rationem cur Virgo Deipara dicenda sit, pra3clare explicat S. Cy- 

rillus Alexandrinus : “ Quia vero sacra Virgo Deum carni secundum 
hypostasim unitum corporaliter genuit, ob id illam quoque Deiparam esse 
dicimus ; non quod Dei Verbi natura existendi initium ex carne traxerit, 
sed quia humana natura secundum hypostasim sibi unita, corpoream ex 
utero nativitatem expertum est.” 11 “ Si Deus et Dominus noster Jesus 

Christus, quomodo Dei genitrix non est, quae illum genuit sancta 
virgo ?” 12 

I r ; ;* ' 

(1) Gal. iv. 4. 

(2) Mat. i. 23. 

(3) Ep. ad Eph. 

(4) Dial. cum Tryphone Judaeo, n. 43. 

(5) L. iii. adv haer. c. xxxi. avaxstyayjatovfxsvov apud Irenaeum significat qui instau- 
rare voluit hominem, eumque e lapsu erigere. 

(6) In resp. ad quaes. 5. Samosateni. 

(7) Orat. iv. contra Arianos. 

(8) Hom. xxv. de humana Christi gener. 

(9) Ep. i. ad Cleodoniam, seu Orat. 51. 

(10) L. contra Helvidium. 

(11) Ep. 3 ad Nestor, c. 2. 

(12) Ep. ad Monachos. 

OBJECTIONES SOLVUNTOR. 

75. Obj. 1. Christus Mariam numquam matrem vocasse noscitur : imo 
eam objurgavit, eo qtiod de vino deficiente in nuptiis Canae quereretur : 
“ Quid mihi et tibi est, mulier ?”* Joannem in filium ei dans, mulierem 
eam iterum appellat: “ Mulier, ecce filius tuus.” 9 Eam adesse annun- 
tianti respondit : “Quae est mater mea, et qui sunt fratres mei? Et ex- 
tendens manum in discipulos suos, dixit,: Ecce mater mea, et fratres mei : 
quicumque enim fecerit voluntatem Patris mei, qui in coelis est, ipse meus 
frater, et soror, et mater est.” 8 Ideo censendus est ab hac appellatione 
abstinuisse, ne Dei mater haberetur. 

Resp. Saepe Maria mater Jesu in Scripturis dicitur ; mater Domini 
semel vocata est ; ejusque Filius Dei Filius, Deus nobiscum, appellatur. 
Quum igitur haec, Spiritu Sancto afflante, dicta et scripta sint, nil obstat 
quod non retulerit sacer aliquis scriptor eam matrem a Christo appella- 
tam; nec enim qua ratione eam compellare consueverit refertur. Quum 
peteret ipsa divinae qua pollebat potestatis exercitium, ut pudori nubentium 
de vini defectu consuleretur, tempus palam faciendi prodigiis patratis divi- 
nam suam originem, nondum advenisse significavit. Verba autem objecta 
non reprehensionis vim necessario obtinent, sed ex vocis sono sensum 
acriorem vel mitiorem habent. Nonnumquam ita proferuntur ab Orienta- 
libus, ut simplex sint interrogatio, ac si diceretur: Quid a me vis ? 4 Non- 
numquam significant: Quid contra me habes? nonnumquam: Quo jure 
me appellas ? Mitissimam autem explicationem hocce in loco exigunt ; 5 
nec enim cogitare fas est Christum, qui parentes honorandos praecipit, 
matrem minus honorifice tractasse: et rei eventus demonstrat eum ei 
morem gessisse, licet sic videretur divina consilia de manifestationis suae 
tempore praevertere. “ Quaestio illa Hebraica,” ait Rosenmiiller, ♦'JTUJ 
in-- . non est indignantis et molestius ferentis. . . . Nec vox yvw» 
iram et indignationem indicat, nam apud Graecos haec fuit compellatio et 
allocutio honestissimarum feminarum.” Nihil igitur ex hac appellatione 
contra dignitatem Mariae, matris Christi Dei, concludi potest. Quod autem 
noluerit ab edocenda turba distrahi, etiam ut matri obsequeretur, ostendit 
eum in iis quae Patris sui sunt praesertim occupari, et affectu amplecti te- 
nero omnes qui Patris sui faciunt voluntatem. 

(1) Joan. ii. 4. 

(2) Joan. xix. 26. 

(3) Matt. xii. 48. 

(4) II. Reg. xvL 10. II. Par. xxxv. 21. 

(5) In Joan. c. ii. 4. “ These words cannot import . . . strong reprehension. ... As 
far as the opinion rests on the yvrac, it is utteriy unfounded ; since this was a form of ad- 
dress used even to tbe most dignified persons ; and employed by Jesus to his mother on 
the most affecting of ali occasions.” Bloomfield in loc. 

76. Obj. 2. Rectius Christi mater Maria dicitur, quam Deipara, quae 
vox ambigua est, et videtur Deo a se existenti injuriosa. 

Resp. Sensu obvio Maria mater Dei dicitur, eo quod Christum conce^ 
perit et pepererit, Filium Dei, Deumque ipsum. Omnes norunt divinam natu- 
ram omni carere initio, Deumque proinde esse a se, adeo ut quisque 
statim intelligat Mariam matrem Dei dici, secundum humanam quam as- 
sumpsit naturam, “ divinitas illam etiam fcBminam fecerat, non in illa 
facta ferecat,” uti recte monet Augustinus. 1 

77. Obj. 3. Impietatem et blasphemiam redolet appellatio illa : ‘ Mater 
Dei. 

Resp. Nititur mysterio Dei facti hominis, quod hominibus suum sensum 
sequentibus stultum habetur, sed fidelibus divinam erga homines miseri- 
cordiam et dilectionem prodit. Hoc fundamento totius fidei Christianae 
posito, dubitari nequit Mariam Dei matrem esse, et proinde ita appel- 
landam. 


§. II. De perpetua Mari& virginitate. 

78. Mariam Christum concepisse et peperisse, illaeso virgineo decore 
probavimus in tractatu de Redemptore. Eam mansisse deinceps virgi- 
nem negavit quinto saeculo Jovinianus ; sed hominis impietatem tota ex- 
horruit Ecclesia. Inter recentiores sectarios Episcopaliani consueverunt 
perpetuam ejus virginitatem vindicare, quamvis non omnes eodem erroris 
contrarii odio. Caeteri plerique Protestantes eam familiari sermone im- 
pugnare non dubitant, eo magis se in Christi cultu proficere existimantes 
quo longius a matris ejus honore recedunt. 

propositio. 

B. Maria , Christi Domini Mater , virgo permansit perpetua. 

Probatur /. ex Scripturis. 

79. Angelo eam de filio pariendo edocente, quaesivit : “ Quomodo fiet 
istud, quoniam virum non cognosco ?” s Ista interrogatio, fatente Grotio, 
certum animi propositum prodit virginitatem semper servandi ; si enim 
conjugio licuisset uti, nulla foret ratio cur quaereret quomodo paritura foret 
filium. In sancto proposito firmata sit necesse est, ex quo Mater Christi 
facta, sanctior et perfectior evaserit. 

(1) L. iv. de consensu Evang. 

' (2) Luc. i. 34. 

18 * 


r 

Probatur II. ex traditione quam Patres testantur. 

80. S. Gregorius Nyssenus : “ Illa post partum virgo incorrupta ma- 
ter fovet filium.'” 1 S. Ambrosius : “ Egregia igitur Maria, quae signum 
sacrae virginitatis extulit, et intemeratae integritatis pium Christo vexillum 
levavit. Et tamen cum omnes ad cultum virginitatis Sanctae Mariae pro- 
vocentur exemplo, fuerunt qui eam negarent virginem perseverasse. Hoc 
tantum sacrilegium silere jamdudum maluimus, sed quia causa vocavit in 
medium, ita ut ejus prolapsionis etiam Episcopus argueretur, indemnatum 
non putavimus relinquendum.” 3 “ An vero Dominus Jesus eam sibi ma- 
trem eligeret, quae virili semine aulam posset incestare caelestem ?” 3 S. 
Hieronymus : “ Natum Deum esse de virgine credimus, quia legimus : 
Mariam nupsisse post partum non credimus, quia non legimus.” 4 S. 
Epiph anius : “ Sic Sancta Maria virgo nuncupatur, nec appellatio ista ali- 
quando commutabitur. Haec enim perpetuo incorrupta permansit.” 5 
Gennadius : “ Integra fide credendum Beatam Mariam Dei Christi ma- 
trem, et virginem concepisse, et virginem genuisse, et post partum 
virginem permansisse.” 6 S. Augustinus de Pelagio dicit : “ Man- 
ichaeos appellat catholicos, more illius Joviniani, qui ante paucos 
annos haereticus novus, virginitatem Sanctae Mariae destruebat, et virgini- 
tati sacrae nuptias fidelium coaequabat.” 7 Haec aliaque manifesto probant 
traditionem de perpetua virginitate Mariae, quam idcirco plurimi agnoscunt 
Anglicani. 8 

Probatur III. ex conciliis. 

81. Patres Chalcedonenses, in Sermone prosphonetico, Marcianum 
Imperatorem alloquentes, Virginem Dei Genitricem praedicant “ propter 
eum qui virginitatem ipsi etiam post conceptum largitus est, atque ut Deo 
dignum erat, uterum obsignavit ut nullius injuriae deinde pateret.” Con- 
stantinopolitanum III. haec habet : “ Mariae virginitas ante partum, in 
partu, et post partum intemerabilis.” 

Accedunt rationes theologicae. Quum uterus Virginis sanctuarium 
factum sit Dei, non decuit illud altera prole impleri. Mater Filii praesentia 
sancta omnino facta est, et Deo plena, quam carnis commercio quodam- 
modo profanam fieri Christi honor non sinit. 

(1) In Orat, de Nat. Christi. 

(2) Institut. Virg. c. v. 

(3) Ibidem c. vi. 

(4) L. de perp. Virg. B. M. 

(5) Hffir. lxxviii. 

(6) L. de Eccl. dogm. c. lxix. 

(7) Contra 2 ep. Pelag. 1. i. c. ii. 

(8) “ The perpetual virginity of the Mother of God our Saviour is so likely a thing, 
and so universally received, that I do not see why we should not look upon it as a 
genuine Apostolical Tradition.” Bishop Patrick on Tradition, No. 78. p. 81. Oxford 
Tracts, vol. 4. 

OBJECTIONES SOLVUNTUR. 

82. Obj. 1. Satis innuit Evangelista Matthaeus Mariam post partum 
virginem non mansisse : “ antequam convenirent.” 1 u Non cognoscebat 
eam, donec peperif filium suum primogenitum.” 8 

Resp. In eo totus est, locis objectis, MatthaeusT ut ostendat Isaiae vati* 
cinium in Mariae partu impletum: affirmat idcirco commercium nullum 
eam inter et Joseph ante partum intercessisse. “ Qui incarnationis incor- 
ruptum susceperat probare mysterium, non putavit uberius prosequendum 
virginitatis Mariae testimonium, ne defensor magis Virginis, quam assertor 
mysterii crederetur.” 8 Nihil profecto ea ratione loquendi insinuatur de iis 
quae deinceps evenerunt, quae proinde usurpatur passim in omnibus linguis, 
quin aliquid iis quae prius dicta sunt contrarium secutum esse intelligatur. 
Non dgsunt in Scripturis similia loca : “ Dixit Dominus Domino meo : 
Sede a dextris meis, donec ponam inimicos tuos scabellum pedum tuorum. 4 
“ Michol filiae Saul non est natus filius usque in diem mortis suae.” 5 Qui 
primus editus est primo-genitus consuevit vocari, etiamsi alius non seque- 
retur, nam “ post unum mensem” offerendus erat. 8 

83. Obj. 2. Fratrum Jesu saepius fit mentio in Scripturis, et quideoi 
una cum matre, quod ostendit de fratribus uterinis esse sermonem : “ De- 
scendit Capharnaum ipse et mater ejus, et fratres ejus.” 7 

Resp . Notum est fratrum nomine propinquos passim in Scripturis de^ 
signari, nam Abraham et Lot fratres dicuntur, patruus licet et nepos. 8 
Quod nominentur una cum matre, non eos uterinos fratres probat, recep- 
tus enim loquendi mos sinebat ut qui vere sanguine conjuncti erant sic 
passim vocarentur. 

84“. Obj, 3. Saltem otiosi est hominis de virginitate post partura inqui- 
rere, judice Basilio. 

Resp . Perperam affirmat Bloomfield 0 post Taylor, otiosi hominis esse, 
Basilio judice, investigare quid fuerit Maria post partum, utpote nullius 
momenti ad mysterium : non enim ea fuit sanctissimo doctori mens, quum 
ipse virginitatem ejus perpetuam tradat ac tueatur: sed incarnationis mys- 
terium sartum tectum manere, quidquid de ea sit, merito dicit: “Nos 
autem, etiamsi hoc nihil pietatis rationem vitiet ; nam usque ad dispensa- 

(1) Mat. i. 18. 

(2) Ib. v, 25. 

(3) 8. Ambros. Com, in Ev. Lue. c. i. 1. 2. 

(4) Ps. cix. 

(5) II. Reg. vi. 23. 

(6) Num. xviiL 16. 

(7) Joan. ii. 12. 

(8) Gen. xiii. 8. 

(2) In c. i. 25. Mat. 

tionis ministerium necessaria erat virginitas; quod verd deinceps conse- 
quutum est, nullam curiositatem rationi mysterii exhibet : tamen ut ne 
eorum qui Christum amant aures suscipiant, quod Deipara aliquando 
virgo esse desiit, illa testimonia sufficientia esse putamus.” 1 

85. Obj. 4. Quum fides ea respiciat quae Deus revelavit, Mariae perpe- 
tua virginitas ad eam referri nequit, deest enim revelatio: nec decuit 
Deum eam revelare, quum solam Mariam spectet. % 

Resp. Revelatio colligitur ex Mariae verbis quae retulimus, et ex titulo 
virginis ei simpliciter in Scripturis tributo ; et plane innotescit ex perpe- 
tua traditione. Porro non Mariam tantum spectat, sed cum mysterio in- 
carnationis intimo nexu conjungitur. 


§. III. De speciali Marle cultu. 

86. Fides docet, uti demonstravimus, Mariam esse Dei Matrem, et per- 
petuali Virginem. Ob celsissimam dignitatem et intimam ad Christum 
relationem, eam speciali prosequitur cultu Ecclesia. Honorificis idcirco 
appellatur titulis, plures per annum celebrantur in ejus honorem festivi- 
tates, frequentissime invocatur ejus apud Deum intercessio, praesertim 
angelica salutatione ; et plurima fiunt exercitia quibus magna in eam ex- 
citatur fiducia. Hunc cultum specialem omni nisu impugnant sectarii ha- 
rum regionem, Orientalibus omnibus sectis eum magno studio foventibus. 

PROPOSITIO. 

Maria virgo , utpote Dei Mater , speciali prorsus et insigni cultu honr 
oranda est . 

Probatur /. ex Scripturis. 

87. Magno honore prosecutus est Mariam Angelus, ei ad dignitatem 

tantam electae gratulans : Ave, gratia plena — *<wps vt^vr^y — * Domi- 

nus tecum : Benedicta tu in mulieribus 3 hxoyvifjUvfj ivyw<u&v. Prae mulie- 
ribus caeteris benedicta praedicatur, 4 summo favore divino dignata, ut 
Mater Filii Dei eligeretur. 

(1) 8. Basii, hom. xxiv. in S. Christi Nativitatem, p. 248. ed. B asile® an. hdxl. 

(2) Animadvertit Bloomfield : “ This is not well rendered * beloved 1 or i favourite of 
heaven,’ as in CampbeIPs version. Better (as in the vulgate) * gratia plena.' . . For 
(as Valckn. observes) ali veTbs of this form, as oApatocoiOav/Aatoc*, &c., have a sense of 
heaping up, or rendering full." Minus feliciter igitur, imo temere, auctor anonymus 
in tentamine nova versionis Anglica reddidit : “ favoured of God.” A new version of 
the four Gospels with Notes Critical and Explanatory by a Catholic, London 1836. 

(3) Luc. i. 28. 

(4) “ This is said to be a Hebfew form of expressing the superlative, but it is found 
also in both the Greek and Latin classical writerg.” Bloomfield. 

88. Elizabeth, Spiritu Sancto inspirante, reverenter excepit Mariam, 
licet alias conditione par, et genere propinqua esset ; et vehementem 

animi admirationem significavit se tanto honore dignatam, ut a Matre 
Domini sui inviseretur, qua loquente infantem in utero laetabundum se 
movisse testata est : “ Factum est, ut audivit salutationem Mariae Eliza- 
beth, exultavit infans in utero ejus : et repleta est Spiritu Sancto Eliza- 
beth : et exclamavit vox magna et dixit : Benedicta tu inter mulieres, jpt 
benedictus fructus ventris tui. Et unde hoc mihi ut veniat mater Domini 
mei ad mei 1 Ecce enim ut facta est vox salutationis tuae in auribus meis, 
exultavit in gaudio infans in utero meo. Et beata, quae credidisti, quo- 
niam perficientur ea quae dicta sunt tibi a Domino . 1 Beata dicitur Maria 
ob fidem, et ob rem in ea implendam, Filium pariendo. Benedicta special- 
iter dicitur prae mulieribus caeteris, ob benedictum uteri sui fructum. 
Magno se honore affectam agnoscit Elizabeth, tantam hospitem Domini 
sui Matrem excipiendo , 3 quam sensit in utero latens infans . 3 Haec con- 
firmavit Maria, Spiritu Sancto auctore, quae etiam praedixit per omnia 
saecula beatam ejus conditionem praedicandam esse: “Ecce enim ex hoc 
beatam me dicent omnes generationes.”— ydp, d/to t ov vvv ixaxacpwvoi fxs 

Ttuiacu ac ysveo d . 4 

(1) “ This m anner of speaking is a form expressive of admiration at any unexpected 
honour done.” Bloomfield. 

(2) Luc. 1. 48. 

(3) Pulchre Jeremias Taylor, Anglicanus licet : “Itis not easy to imagine what a 
collision of joys was at this blessed meeting : two mothers of two great princes, the one 
the greatest that was bom of woman, and the other was his Lord ; and these made mo- 
thers by two miracles, met together with joy and mysteriousness ; where the mother of 
our Lord went to visit the mother of his servant, and the Holy Ghost made the meeting 
festival, and descended upon Elizabeth, and she prophesied. Never, but in heaven, was 
there more joy and ecstacy* Life of Christ* Section II. n. 4. 

u Elizabeth who received testimony from God, that she < walked in all the command- 
ments of the Lord blameless,’ was carried into ecstacy, wondering at the honour 
and favour done to her by the mother of her Lord.” Ib. Reflections , n . 5. 

(4) “ The necessity of believing our Saviour thus to be bom of the Virgin Mary , 
will appear both in respect of her who was the mother, and of Him who was the Son. 
In respect of her it was therefore necessary, that we might perpetually preseive an 
esteem of her person proportionable to so high a dignity. It was her own prediction 

4 From henceforth all generations shall call me blessed :* but the obligation is ouPs to 
call her, to esteem her so. If Elizabeth cried out with so loud a voice : 4 Blessed art 
thou among women when Christ was but newly conceived in her womb, what ex- 
pressione of honour and admiration can we think sufficient now that Christ is in heaven- 
and that Mother with Him 1 Far be it from any Christian to derogate from that special, 
privilege granted her, which is incommunicable to any other. We cannot bear too rev- 
erent a regard unto the Mother of our Lord, so long as we give her not that worship 
which is due unto God Himself. Let us keep the language of the primitive church : 
Let her be honoured and esteemed ; let him be worshipped and adored.” Bishop 
Pearson on the Creed, Art iii. 

Probatur IL ex Patribus . 

89. ^ Orjgenes de angelica salutatione dicit : “ Soli enim Mariae haec 
salutatio servabatur. Si enim scisset Maria et ad a)ium quempiam simi- 
lem factum esse sermonem, (habebat quippe legis scientiam, et erat sancta, 
et prophetarum vaticinia quotidiana meditatione cognoverat,) numquam 
quasi peregrina eam salutatio terruisset. 9 ’ 1 

90. Auctor antiquissimus cujus extant tres homiliae de Annuntiatione B. 
Virginis, olim S. Gregorio Neocaesariensi adscriptae, ait: 44 Ave gratia 
plena, Dominus tecum. Tuum enim vere est ut aveas, gaudeasque ; quod 
tecum divina gratia, uti novit, habitaculuefn elegit ; cum ancilla, Rex gloriae ; 
cum speciosa, speciosus forma prae filiis hominum : cum impolluta, qui 
sanctificat universa. Tecum ac ex te Deus homoque perfectus : Ave 
gratia plena, fons lucis, quae illuminat omnes in ipsam credentes. Ave 
gratia plena, spiritalis Solis Oriens, et flos vitae immaculatus.” 9 Et alias : 
44 Tua sane laus, O Sanctissima Virgo ! omnem prorsus laudem excedit, 
ob eum scilicet qui ex te Deus carnem induit ac homo natus est. Tibi 
omnis caelestium, terrestrium, ac infernorum natura, convenientem cultum 
ac venerationem adhibet. Tu enim vere thronus cherubicus facta es. 
Tu in summis spiritalis regiae axibus, lucis splendore coruscas, ubi aeternus 
clarificatur Pater, cujus nacta es obumbrantem virtutem, adoratur Filius 
quem carne peperisti, laudum canticis celebratur Spiritus Sanctus, qui 
Magni Regis ortum tuo in utero operatus est. Tua opera, O gratia plena ! 
Trinitas Sancta ac consubstantialis in mundo cognoscitur.” 8 

91. S. Epiphanius vocat Mariam 44 selectum quoddam vas atque exi- 
mium,” et commemoratis Elia, Joanne, Thecla, addit : 44 cui tamen longe 
est anteponenda Maria, ob caeleste illud mysterium, quod in ejus utero 
perfectum est.” 4 Collyridianos qui eam collyridis oblatione colebant, re- 
prehendens, adorationem Deo, honorem tamen Mariae vindicat : 44 Hono- 
retur sane Maria, Pater vero, Filius, et Spiritus Sanctus adorentur : Ma- 
riam adorare nemo velit.” — 44 Maria in honore sit ; Dominus adoretur.” 5 
Et alias : 44 Sancta enim Virgo Maria est sponsa Trinitatis, ac plane arca- 
nus dispensationis thesaurus, cui Gabriel ait : Ave gratia plena. Dominus 
tecum.” 44 Quo pacto beatam illam praedicabo, quae tota ac radicitus fun- 
data gloria est ? Solo enim Deo excepto, cunctis superior est.” a 

92. S. Ambrosius : 44 Quid nobilius Dei Matre ? Quid splendidius ea 
quam splendor elegit?” 7 

93. S. Cyrillus Alexandrinus coram concilio Ephesino de Virginis 

(1) Hom. vi. in Luc. 

(2) Hom. i. de Annuntiatione B. Virg. 

(3) Hom. iii. de eadem. 

(4) Hffir. lxxix. 

(5) Ibidem. 

(6) Orat de laudibus Maria. 

(7) L. II. de Virginibus. 

Deiparae laudibus disseruit, in Ecclesia sub ejus nomine dicata, eamque 
vocavit: “pretiosissimum totius orbis monile, columbam incorruptam, 
lampadem inextinguibilem, ex qua natus est sol justitiae, locum ejus qui 
loco non capitur, per quam salvatur omnis spiritus fidelis .” 1 

94. S. Procltjs, episcopus Cyzicenus, Constantinopoli concionans, 
dixit : “ Sacra Deipara Maria in unum nos cogit. Haec illibatae virginis 
purus ille thesaurus decusque.” Et alias : “ Quapropter dicamus ei : 
Btnedicta tu in mulieribus quae sola Evae errori medelam ^attulisti ; sola 
ingemescentis absterseris lacrymas *” 2 

95. Basilius Seleuciensis episcopus, medio quinto saeculo, sic Mariam 
alloquitur: “Ave gratia plena, castitatis florentissime paradise, in quo 
lignum vitae plantatum, fructus salutis universis producet : ex quo Evan- 
geliorum quaterno initio fons, miserationum flumina credentibus deducet. 
Ave gratia plena, Dei ac hominum raediatrix, quo medio pariete inimici- 
tiarum sublato, caelestibus terrena coeant, ac uniantur. Quis ergo ingen- 
tem Dei genitricis potentiam non miretur ? Quamque illa universis 
sanctis, si quibus honorem habemus, emineat? Siquidem enim DetJs 
tantam servis impertitus est gratiam, ut non solum tactu aegros sanarent, 
sed et umbrae ipsius projectu idem praestarent : quantam putandus Matri 
concessisse virtutem ? An non multo prae subditis maiorem ? Plane li- 
quet .” 8 

96. S. Anastasius, archiepiscopus Antiochenus, ait: “Dei nostri 
Matrem in haec verba cum Gabriele salutemus : Ave gratiosa, Dominus 
tecum : quod facta sis nobis salutis via, ascensusque ad superos, ac locus 
requietionis, refrigeriique tabernaculum, in quo Dominus habitavit .” 4 Haec 
ex plurimis quae recitat Natalis Alexander 5 damus specimina eximii honoris 
et cultus, quem Virgini Deiparae praestiterunt veteres, Graeci pariter et 
Latini. 

Probatur III. conciliorum auctoritate. 

97. In Concilio Nicaeno II recitatum est et probatum synodicum Theodori 
patriarchae Hierosolymitani in quo profitetur se suscipere sex universales 
synodos, et Ephesini decreta contra Nestorii haeresim deinceps recenset, 
de Virgine Maria ea occasione dicens : “ quae vere Dei mater est, et ante 
partum et post partum virgo, atque omnis inlelligibilis ac sensibilis naturae 
gloria et claritate sublimior ”— trjv ovto$ Sstyojfopa, x*i rtpo tov toxov, xai fxeta 
toxov rtap^svovy xai Tiaaijs vorjtr}$ te xai <uo$ytij$ vrteptepav te xai TdafjLrtpotijtL 

tiefytiwvpywevtiv Lecta quoque esfin eodem concilio epistola Germani 

(1) Orat Ephesi habita. 

(2) Orat Const hab. 

(3) Orat, in Annuntiationem. 

(4) Serm. i. in Annuntiat. 1 

(5) Hist. Eccl. vol. ix. 

(6) Cone. Nic. II. Act iit coL 145. t iv. coli. Hard. 

patriarchae Constantinopolitani, ad Joaonera Synadenfeem in qua dictum 
eat : “ Eam, ut vere et proprie veri Dei matrem veneramur, et magni 
facimus, et quavis visibili et invisibili creatura superiorem reputamus. 99 

xai yap wj xvguog xai fMjti pa $eov tS aXqfrvov aepopi gp dvtyv xai fteyaXwofuvi 

xai Ttoafjs opwttjf xai aogatys xfrteog vrtep tepa? %oy*£ofis$ a. 1 

Probatur IV. ex Liturgiis. 

98. Honorificam virginis Deiparae commemorationem faciunt omnes 
Liturgi». In liturgia Basilii usuali dicitur : “ praecipue eum sanctissima, 
illibata, super omnes benedicta, glorior? Domina nostra Deipara, et semper 
Virgine Maria.” 

99. Accedit ratio theologica ex ipsa dignitatis Matris Dei celsitudine» 
qu» major est quam quae verbis possit explicari, est enim intima qu»dam 
relatio ad Deum, qu» nulli alii creatur» conceditur. Sicut igitur prophet», 
sacerdotes, et famuli et ministri Dei universi propter relationem ad eum 
honorantur, eximius quidam cultus ei debetur qu» ad Deum tam proxime 
accedit. 

OBJECTIONES SOLVUNTUR. 

100. Obj. 1. Hyperduli», seu cultus eximii Virginis nullam in priori- 
bus s»culi8 indicium reperitur ; nec enim Celsus c»terique nominis Chris- 
tiani hostes eum Christianis objecerunt, quamvis probra plurima Virgini 
intulerint. 

Resp. Quum cultus Virginis non esset christian» religionis finis, sed 
ex pr$cipuis fidei mysteriis consequentia veluti deductus, mirum non est 
Celsum c»terosve de eo litem non movisse, impugnabant enim ipsam 
fidem, et cultum totum christianum. Quod si Christum Deum agnovis- 
sent, et ex Maria virgine Spiritus Sancti opera natum, verosimile non est 
eos damnaturos venerationem qua eum prosequebatur Ecclesia. Protes- 
tantes quidem in eo parum sibi constare convincuntur, quod mysterium 
incarnationis agnoscant, et tamen eam qu» pr»cipuura ejus instrumentum 
facta est, non honorent. C»terum id non est pr»termittendum mores 
Christianorum et dogmata non fuisse ethnicis penitus explorata, ideoque 
mirum non est, si qua animi veneratione coleretur Virgo, ignorassent. 
Pr»clarum quidem veteris cultus documentum habetur in Liturgiis anti- 
quissimis in quibus commertioratur Maria, et ddmina nostra pr» dicatur, 
magnificis adjectis titulis. 

101. Obj . 2. Qu» ex veteribus afferuntur testimonia, oratorum more 
dicta sunt, quin cultum probent, quem Epiphanius aliique cum «tota Eccle- 
sia, qu» Collyridianos damnavit, omnia rejiciunt. 

Resp. Pr»ter egregias laudes cultum quoque deberi Sanctissimse Dei- 
par» patres tribuendum docent. Equidem auctor qui aliquando censebatur 

(1) Cone. Nic. II. Act. iv. coi. 241. 

S. Gregorius Neocaesariensis “convenientem cultum ac venerationem” 
adhiberi Mariae docet. S. Proclus dicit : “ Adoratur et Maria . . . tam- 
quam quae Mater, ancillaque, et nubes, thalamusque ac arca Domini effecta 
sit. Mater ; eum namque peperit qui voluit nasci. Ancilla ; quippe natu- 
ram confiteor, et praedico gratiam. Nubes ; concepit enim de Spiritu 
Sancto, quem illaesa integritate peperit. Thalamus ; in ea enim ut nup- 
tiali thalamo Deus Verbum habitavit. Arca ; non quae legem portaverit, 
sed quae Legislatorem pepererit.” 1 Leontius, episcopus Neapoleos Cypri, 
in sermone laudato in VII. concilio CEcumenico, dicit : “ Qui honorat 
martyrem, Deum honorat : et qui Matrem ejus adorat, ipse honorificen- 
tiam exhibet.” 8 Quod autem neget Epiphanius Mariam adorandam, in- 
telligendum est de supremo cultu, qualem collyride in sacrificium oblata 
praestabant Collyridiani. Optime S. Joannes Damascenus docet: “ Solum 
rerum omnium Procreatorem et Opificem adoremus, et latriae cultu vene- 
remur, ut Deum natura adorandum. Adoremus et Sanctam Dei Genitri- 
cem, non tamquam Deum, sed ut Dei Matrem quantum pertinet ad hu- 
manitatem.” 8 0 

102. Obj. 3. Ex honoris significationibus ad cultum sensim sine sensu 
perventum est, donec jam praecipuum sit Catholicorum studium colere 
Mariam, et quidem summo obsequio, nam longe plura ei dicantur templa, 
quam Deo, vel Christo, nuncupantur vota, offeruntur donaria, sacrificia 
etiam, festivitatibus magno numero celebratis. 

Besp. Constat cultum Marise vetustissimis obtinuisse temporibus, nam 
concilium Ephesinum in templo ejus nomine dicato habitum est, uti Acta 
testantur, et festi dies in ejus honorem agi consueverunt, ex veteri usu toti 
per orbem terrarum Ecclesiae communi : “ Virginea panegyris, frequens 
ac celebris hic conventus, festa hac luce linguam ad laudem provocat ;” 
inquiebat S. Proclus, paulo ante concilium Constantinopoli concionem 
habens, . . . “Ecce enim et terra et mare Virginem honorant. . . . 
Sacra Deipara Maria in unum nos cogit.” Liquet igitur substantiam cultus 
qui nunc viget a remotissima antiquitate derivatam. Non ideo autem 
Virgo prae Christo colitur, quod plurima templa ab ea nuncupentur, nam 
Deo omnia dicantur, ipsa nonnisi patrona invocata. Deo etiam vota fiunt, 
Virgine veluti teste adscita : Deo offeruntur sacrificia, quamvis ea occa- 
sione honoretur Mariae dignitas, et celebrentur virtutes. Omnia demum 
cultus indicia ad Deum ultimo referuntur. Quod autem plurima sint in 
quibus Maria nominatur, contingit ex relatione quam habet ad mysterium 
incarnationis, quod hac ratione perpetud obversatur fidelium mentibus. 

(1) Orat v. Tom. i. Auctarii Bibiiothec® Patrum Greco-Lat 1 

(2) Serm. v. pro Christ. Apologia contra Judaeos, in Act. iv. Cone. (Ecum. viii. 

(S) Orat ui. de 8. imaginibus. 

Vol. IV.— 19 

§. IV. DE INVOCATIONE DeIPARJE. 

103. Illud inter cultus indicia meritd recensetur quod preces sanctorum 
expetantur. Hac in parte pr&esertim claret Ecclesiae erga Beatissimam 
Virginem devotio, semper enim consueverunt preces ad eam fundi, ut ipsa 
pro nobis apud Deum intercedat. Piam hanc consuetudinem probare et 
tueri juvat. 


PROPOSITIO. 

Ea semper viguit consuetudo in Ecclesia Catholica ut Sanctissimae 
Matris Dei preces apud Deum expeterentur . 

Probatur L Patrum testimoniis . 

104. S. Irenjevs comparat Mariam cum Eva : “Quemadmodum enim 
illa per angelicum sermonem jeducta est, ut effugeret Deum, praevaricata 
verbum ejus ; ita et haec per angelicum sermonem evangelizata est ut por- 
taret Deum ; obediens ejus verbo. Et sicut illa seducta est ut effugeret 
Deum ; sic haec suasa est obedire Deo, uti virginis EvjE Virgo Maria 
fieret advocata. Et quemadmodum adstrictum est morti genus huma- 
num per Virginem, solvatur per Virginem : aequa lance disposita, virgina- 
lis inobedientia per virginalem obedientiam.” 1 Maria igitur sua obedien- 
tia ita placuit Deo, ut fieret advocata Evae, apud Deum pro culpae quam 
Eva admisit venia agens. Ejus apud Deum gratia pro toto humano genere 
morti adstricto inde liquet. 

105. S. Ephrem, Syrus, Mariam sic alloquitur : “ Sub tuum praesidium 
confugimus, O Sancta Dei Genitrix : sub alis pietatis atque misericordiae 
tuae protege et custodi nos. Miserere nostri, qui sordibus peccatorum 
conspurcati sumus, qui sceleribus atque delictis quamplurimis Creatorem 
Deum nostrum et judicem universorum offendimus : ne adversus nos in- 
solescat ac glorietur Satanas. . . . Non nobis est alia quam in te fiducia. 
Ex ulnis siquidem maternis tibi dediti sumus, Domina, nostra, tuique 
clientes appellati.” 8 Plurima alia passim in ejus scriptis continentur, quae 
ostendunt preces ad eam fundi consuevisse a fidelibus universis quarto 
quo floruit saeculo, ex priorum saeculorum fide et traditione. 

106. Ba8Ilius, Seleuciensis, eam sic compellat : “ O Virgo sanctissima, 
ut quis honesta quaeque ac gloriosa de te loquatur, haud quidem ille aber- 
rabit a veritate, sed pro merito haud fecerit satis, nos de supernis intuens, 
esto propitia, ut modo quidem regas in pace ; in judicio autem, ac pro 

(1) L. v. c. xix. 

(2) £enn. de SS. Dei Genitricis laudibus. 

tribunali illo, aine pudore ac fiducia plenos adducens, ejus nos stationis 
quae a dextris est, participes facias.” 1 

107. S. Germanus, patriarcha Constantinopolitanus, dicit Virginem 
Deiparam a Christo constitutam “ peccatorum advocatam quam etiam 
his verbis invocat: “ Memento servorum tuorum Christianorum. Cunc- 
torum commenda preces, universorum statue spes, fidem confirma, Eccle- 
sias ad unitatem coge. Imperium trophaeis auge, exercitui auxiliare, 
mundum pace compone, cunctosque a periculis et tentationibus liberans, 
unicuique a damnationis reatu solutam praestari exora retributionis diem. 
Ad quem enim alium ibimus ? Verba vitae aeternae habes, tua nimirum ad 
Deum pro nobis commendationis vota. Tu enim es quae feceris semper, 
nec umquam cesses facere nobiscum magnalia. Et sanctum est nomen 
tuum, quod ab angelis et hominibus, in omnes generationes generationum 
beatum praedicatur.” 9 

108. His praeclaris veterum testimoniis liceat melliflui doctoris Bernardi 
verba adjungere. Hortatur peccatorem ad Mariam confugere tamquam 
advocatam apud Jesum : “ Advocatum habere vis, et ad ipsum ? Ad 
Mariam recurre. Pura siquidem humanitas in Maria non modo pura ab 
omni contaminatione, sed et pura singularitate naturae. Nec dubius dixe- 
rim, exaudietur et ipsa pro reverentia sua. Exaudiet utique Matrem 
Filius, et exaudiet Filium Pater. Filioli, haec peccatorum scala, haec 
mea maxima fiducia est, haec tota ratio spei meae.” 8 

Probatur II. ex Liturgiis . 

109. In omnibus liturgiis vetustissimis continetur Virginis Deiparae 
specialis commemoratio, et ejus apud Deum gratia imploratur ut nobis 
prosit. In liturgia S. Basilii Coptica ipsa cum sanctis aliis commemorata, 
pergit sacerdos : “ quorum precibus et supplicationibus miserere omnium 
nostrum.” 

Probatur III. conciliorum auctoritate. 

110. Concilium Nicaenum II. plurima habet de Mariae Virginis et 
Sanctorum intercessione. Inter caetera legimus in Actione septima : 
“ Cura timore Dei omnia faciamus, expetentes etiam intercessionem inte- 
meratae dominae nostrae, et natura Dei Genitricis semper virginis Mariae, 
atque sanctorum angelorum, et simul omnium sanctorum.” 4 

OBJECTIONES SOLVUNTUR. 

111. Obj. 1. In veteri Ecclesia Rosarium, Antiphonae B. Mariae Virgi- 
nis, 4 et ipsa angelica salutatio, ea saltem parte qua Mariae preces pro nobis 

(lj Orat in Annuntiat 

(2) Orat de dormit Deipara Virginis. 

(3) Serm. in Nativ. B. Virginis Maris. 

(4) Act vii. sub finem, apud Harduin. coi. 444. 

(6) Adnotant Oxonienses Antiphonas et preces ad Virginem decimo tertio ssculo 

expetuntur, ignota erant. Nulla ad eam fundebatur oratio, nisi concionan- 
do, oratorum more apostrophe facta. 

Resp. Varia devotionis exercitia ab ipsa substantia distinguenda sunt. 
Constat ex iis quae laudavimus testimoniis insignes quosque patres non 
tantum compellasse Mariam concionando, sed et agnovisse ejus ope et 
precibus plurima conferri beneficia eam invocantibus. Ex liturgiis, quae 
antiquitatis monumenta praeclara sunt, liquet ejus intercessionem apud 
Deum a sacerdote ubique terrarum quaeri consuevisse in ipsa mysteriorum 
celebratione, quae profecto solemnior est invocatio alia quacumque, amplis* 
tissimis licet verbis facta, extra sacrificium. Jam verba liturgi» S. Gregorii 
Alexandrinae recitavimus, quibus commemoratione facta “ praecipue sanc- 
s imae gloriosissimae, immaculatae et benedictionibus cumulatae, dominae 
nostrae Deiparae, et semper virginis Mariae” cum aliis sanctis, adjicitur : 
“ quorum precibus et intercessionibus miserere nostri et salva nosl”i 

112. Obj. 2. Quae a veteribus indicata est intercessio Mariae longe distat 
ab ea quae apud Catholicos obtinet ejus invocatione : nam obiter tantum 
fiebat olim ejus mentio, ex persuasione eam apud Filium pro humano 
genere orare, quin tamen ad eam speciales porrigerentur preces, quas 
eam audire posse nemo suspicabatur. Jam vero ipsa invocatur, veluti 
largitura beneficia, vel Filio jussura matris auctoritate : “ Jure matris 
impera Redemptori.” Ita habet Prosa in Missali Parisiis anno 1634 
edito. 

Resp. Profecto consueverunt veteres ad Mariam preces speciales diri- 
gere, ex certa persuasione eam benigne eas excepturam. “ Adesto mihi 
nunc et semper, O Virgo Dei Genitrix, mater misericordiae, benigna et 
clemens, in praesenti quidem vitae cursu fervens protectrix atque auxilia- 
trix, hostiles quoscumque impetus a me avertens, et in^via salutis me con- 
stituens ; ac in extremo vitae articulo miseram meam animam conservans.” 
Ita precabatur Ephrem, qua invocatione nihil magnificentius apud recen- 
tiores facile invenias. Quod ex Prosa objicitur facilem et obvium fert 
sensum, quod materna apud Filium gratia utatur, juxta illud : 

“ Monstra te esse Matrem 
Sumat per Te preces : 

Qui pro nobis naius 
Tulit esse tuus.” 

Caeterum Prosa illa in quodam Missali locum habuit, sed Ecclesiae aucto- 
ritate sancita non est. 

in Breviarium inductas, quibus tamen non valde repugnant, nam Anglice eas reddide- 
runt, veluti recitandas suis temporibus. Gavanto etiam assentiri videntur de antiquitate 
invocationis : “ Sancta Maria, et omnes Sancti intercedant pro nobis ad Dominum. Vol. 
iii. No. 75. 

(1) Vol. iii. Tract de Eucharistia P. ii. c. ii. n. 70. 

] 13. Obj . 3. S. Petrus Damiani Virginem alloquens ait : “ Accedens 
enim ante illud aureum reconciliationis humanae altare, non solum rogans, 
sed imperans ; Domina, non ancilla.” 1 

j Resp. Iis verbis exaggerat sanctus doctor Virginis apud filium gratiam, 
praecedunt scilicet haec verba : “ Nil tibi impossibile, cui possibile est 
desperatos in spem beatitudinis relevare. Quomodo enim illa potestas 
tu® potentiae poterit obviare, quae de carne tua carnis suscepit originem ? 
Accedis enim etc.” Sensus obvius est, nec cavillationibus locus. 

114. Obj . 4. Catholici jam omnia a Virgine petunt, vix aliquid a Deo, 
nisi ea deprecante : quo pacto fiducia longe major in ea reponitur, et 
cultus frequentior : quod a veterum consuetudine, et a sanae rationis princi- 
piis longe abhorret. 

Resp. In solemni sacrificii celebratione Deo porriguntur preces, Mariae 
facta mentione simplici illa ratione quae in Ecclesia a vetustissimis tempo- 
ribus obtinuit. Quod saepius vel rarius in privatis vel minus solemnibus 
pietatis exercitiis invocetur Maria, ex privata quorumdam devotione pro- 
venit. Caeterum quoties invocatur, Deus agnoscitur omnium bonorum 
largitor, nec enim ipsa donat, sed orando impetrat : quod si donare dicatur, 
vel verbis amplissimis efferatur ejus potestas, omnes norunt ejus privilegia 
a Deo derivari. Nihil rationi adversum in eo reperitur quod quis fre- 
quentissime eam precando adeat, ut ipsa qua pollet gratia apud Deum in 
rem nostram utatur : sic enim fit ut celsissima et sanctissima virgo supplex 
Deo exhibeatur. Quod si major fiducia vel tenerior affectus foveri erga 
Virginem videatur, ad relationem quae inter eam nosque intercedit, utpote 
«x genere humano ortam, et ad officium patronae quo fungitur, Mater pro 
filiis quos in Christo adoptavit deprecans, referendus est. Pulchre Ber- 
nardus : “ Totis ergo medullis cordium, totis praecordiorum affectibus et 
votis omnibus Mariam veneremur, quia sic est voluntas ejus qui totum 
nos habere voluit per Mariam.” 2 


ANIMADVERSIO. 

115. Haec de cultu Virginis fusius aliquanto, sed strictim si copia tes- 
timoniorum, et rei praestantia consideretur. Id quidem exploratum est, quo 
altior est de mysterio incarnationis sensus, eo teneriorem plerumque et ar- 
dentiorem erga Deiparam esse devotionem. Quo haec fovetur diligentius, eo 
etiam felicius coluntur virtutes, humilis praesertim sui sensus, modestia, 
castitas, et inter aerumnas patientia. Qui juventutem, praesertim puellas. 


( 1 ) Serm. xliv. Mirum Oxonienses h»c aliaque adducere ut insinuent potentiae Ma- 
ri* notionem apud scriptores plerosque obtinuisse diversam ab ea quae hodiernis Catho- 
licis Anglis arridet : sed concordi» studiosos a cavillationibus abstinere decet, ubi scrip- 
torum mens patet. VoL iii. Tract No. 71. 

(2) Serm. in Nat B. Virg. Mari». 

19 * 

ovluerit a labe saeculi servare immunem, et omni informare genere virtutum, 
oportet ut Mariam proponat exemplar, et patronam, quam a tenerioribus 
annis venerari et invocare discant, eam pari studio imitari haud praetermitten- 
tes. Peccatoribus etiam in vitiorum barathrum demersis magno cum emen- 
dationis fructu Maria exhibetur advocata, quae Filii deprecetur iram, eaque 
obtineat gratias subsidia, quibus infirmae voluntati subveniatur. Quantae 
proveniant ex cultu Virginis utilitates tum sibi tum aliis probavit suo ex- 
emplo et scriptis S. Alphonsus de Ligorio, quem novissime in album 
retulit Summus Pontifex feliciter regnans, 

CAPUT V. 

DE CULTU RELIQUIARUM* 


116. Ex magna qua sanctos prosecuti sunt fideles veneratione, factum 
est, ut corporum reliquias, et alia qnae aliquando sanctorum fuerant, spe- 
ciali honore et cultu quodam afficerent. Piam hanc consuetudinem im- 
pugnavit quinto saeculo Vigilantius, vindicavit vero Hieronymus, tota plau- 
dente Ecclesia, quae haeretieum dogma damnavit. Novatores decimi 
sexti saeculi Vigilantii impietatem longe praetergressi sunt, magnis injuriis 
sancta corpora pluribus in locis afficientes. Tridentini patres ut majorum 
suorum fidem moresque tuerentur, praeceperunt episcopis, ut fideles dili- 
genter edocerent 44 sanctorum quoque martyrum, et aliorum cura Christo 
viventium sancta corpora, quae viva membra fuerunt Christi, et templum 
Spiritus Sancti, ab ipso ad aeternam vitam suscitanda et glorificanda, a 
fidelibus veneranda esse, per quae multa beqeficia a Deo hominibus prae- 
stantur : ita ut affirmantes, sanctorum reliquiis venerationem atque hono- 
rem non deberi : vel eas, aliaque sacra monumenta a fidelibus inutiliter 
honorari, atque eorum opis impetrandae causa sanctorum memorias frustra 
frequentari, omnino damnandi sint, prout jam pridem eos damnavit, et 
nunc etiam damnat Ecclesia.’* 1 


PROPOSITIO. 

Sanctorum reliquiis veneratio atque honor debetur. 

Probatur /. ex Scripturis. 

117. 41 Quidam autem sepelientes hominem, viderunt latrunculos, et 
projecerunt cadaver in sepulchro Elisaei. Quod cum tetigisset ossa Eli- 
saei, revixit homo, et stetit super pedes suos.”* Ossium prophetae con- 
tactu cadaveri restituta est vita, Deo ita testante famuli sui virtutem, 
eumque coram hominibus honorante. Licet igitur honorare corpora 
sanctorum. 

118. 44 Ecce mulier quae sanguinis fluxum patiebatur duodecim annis, 
accessit retro, et tetigit fimbriam vestimenti ejus. Dicebat enim intra se : 
Si tetigero tantum vestimentum ejus, salva ero. At Jesus conversus et 

(1) Se8s. xxv. Decr. de invoc. Ven. et ReL 
(2} IV. Reg. xiii. 21. 

videns eam, dixit : Confide, filia, fides tua te salvam fecit. Et salva facta 
est mulier ex illa hora.” 1 Mulieri illi persuasum est tactum vestimenti 
Jesu illi fore occasionem sanitatis recuperandae : quod et eventu compro- 
batum est : a vestimentum autem nihil habere poterat virtutis, nisi ob rela- 
tionem ad Jesum : rebus igitur virtus quaedam aliquando communicatur, 
ob hujusmodi relationem. 3 

119. “Magis autem augebatur credentium in Dominp multitudo viro- 
rum ac mulierum, ita ut in plateas ejicerent infirmos, et ponerent in lec- 
tulis ac grabatis, ut veniente Petro, saltem umbra illius obumbraret 
quemquam illorum et liberarentur ab infirmitatibus suis. Concurrebat 
autem et multitudo vicinarum civitatum Jerusalem, afferentes aegros, et 
vexatos a spiritibus immundis, qui curabantur omnes.” 4 Umbra Petri 
occasio erat illis liberationis a spiritibus immundis et a quibuslibet infirmi- 
tatibus : umbra autem nihil est, nulliusque virtutis, sed lucis est defec- 
tus ex corpore soli objecto. Tota illa virtus orta est ex umbrae ad 
Petrum relatione ; unde patet Deum patrasse insignia prodigia vi illius 
relationis. 

120. De Paulo refertur : “ virtutesque non quaslibet faciebat Deus per 
manum Pauli: ita ut etiam super languidos deferrentur a corpore ejus 
sudaria et semicinctia, et recedebant ab eis languores, et spiritus nequam 
egrediebantur.” 5 Haec linteola ob corporis Pauli contactum virtutem 

(t) Matt. ix. 20. 

(2) In rem hanc gestam ad notant Oxonienses : “ If a poor woman, ignorant and 
superstitious, as might be supposed, was received by onr Lord by so instant a blessing 
for touching the border of his clothes, may it not have been the case that in times, which 
are now considered dark and lost to Gospel truth, there might have been many snch 1 
That there might have been many a hei pleas person, who knelt to a crucifix in a village 
church-yard, who might have done so under a more true sense of that faith which ia 
unto life, than those who are able to express the most enlightened knowledge. And 
therefore, though such as would be now considered in a state of darkness, had more 
fully arrived at those tieasures of wisdom which are in Chbist.” Vol. iv. Tract 80. 
p. 18. London edition. 

(3) Fumosius, dum profitetur Evangelis tarum sinceritatem et bonam fidem ae vindi- 
care, non veretur Marcum et Lucam arguere erroris, ne dicam mendacii aperti : “ But, 
and here is the point to which I wish to direct the attention of the reader, he doea not 
appear to have been understood by at least two of the narrators. For Mark says that 
Jesus discovered that some one had touched him, by the departure of a healing virtue 
from his person. And Luke represents Jesus as declaring in so many words that he had 
felt a miraculous virtue go out of him. That he really made any such declaration, hia 
aseurance to the woman that her faith made her whole, forbids me to believe.” En pre- 
ciarum Evangeliorum vindicem ! Jesus and his Biographers , ch. iii. Cuique patet 
fidem mulieris fuisse dispositionem ad curationem impetrandam, vestimenti contactum 
esae occasionem seu instrumentum, Jesum ipsum fuisse causam, seu largitorem beneficii. 

{4) Act. v. 14. 

(5) Act. xix. 11. 

miram habebant, Deo per ea magna tribuente beneficia. Liquet igitur cor- 
pora sanctorum, et quae ea contingunt, Deo donante magnam aliquando 
habuisse virtutem. 

Probatur II. ex Traditione. 

121. De lignea sede S. Jacobi Apostoli refertur ab Eusebio : “ Serva- 
tur cum ingenti studio, veiut a majoribus tradita memoria sanctitatis, et 
cum magna veneratione habetur.” 1 

122. Ecclesia Smyrnensis, in epistola jam laudata, de Polycarpi reliquiis 
dicit: “Nos demum ossa illius gemmis pretiosissimis chariora, et quo- 
vis auro puriora colligentes, ubi decebat, condidimus. Quo etiam in loco, 
nobis, si fieri poterit, convenientibus 8 concedet Deus natalem illius martyrii 
diem cum gaudio celebrare.” 

123. Acta S. Ignatii genuina post relatam corporis ejus a feris absump- 
tionem, haec babent: “ Solae duriores sanctarum ejus reliquiarum partes 
relictae sunt, quae Antiochiam delatae sunt, thesaurus sane inaestimabilis ob 
martyris gratiam Ecclesiae relictus.” 

124. S. Hieronymus ait : “ Martyrum ubique sepulehra veneramur, et 
sanctam favillam oculis apponentes, si liceat etiam ore contingimus.” 8 
Sic autem pungit Vigilantium : “ Dolet martyrum reliquias pretioso 
operiri velamine, et non vel panno, vel cilicio colligari, vel projici in ster- 
quilinium, ut solus Vigilantius ebrius et dormiens adoretur. Ergo sacrilegi 
sumus, quando Apostolorum basilicas ingredimur. Sacrilegus fuit Con- 
stantinus imperator, qui sanctas reliquias Andre», Lucae, et Timothei 
transtulit Constantinopolim : apud quas daemones rugiunt, et inhabitatores 
Vigilantii illorum se sentire praesentiam confitentur ? Sacrilegus dicendus 
est nunc Augustus Arcadius, qui ossa beati Samuelis longo post tempore 
de Judaea transtulit in Thraciam? Omnes episcopi non solum sacrilegi, 
sed et fatui judicandi, qui rem vilissimam, et cineres dissolutos in serico 
et vase aureo deportaverunt ? Stulti omnium ecclesiarum populi, qui oc- 
currerunt sanctis reliquiis, et tanta laetitia, quasi praesentem, viventemque 
prophetam cernerent, susceperunt, ut de Palaestina usque Chalcedonem 
jungerentur populorum examina, et iu Christi laudes una voce reson- 
arent ?” 8 

125. S. Ambrosius : “ Quod si dicas mihi : Quid honoras in carne jam 
resoluta atque consumpta ? Honoro in carne martyris exceptas pro 
Christi nomine cicatrices : honoro viventis memoriam perennitate virtutis : 
honoro per confessionem Domini sacratos cineres : honoro in cineribus 
semina aeternitatis : honoro corpus quod mihi Dominum ostendit diligere, 
quod me propter Dominum mortem docuit non timere. Cur autem non 
honorent corpus illud fideles quod reverentur et daemones ? quod et aiHix- 

(1) Euseb. 1. vii. hist Eccl. c. xiv. 

(2) Ep. xvii. ad Marcellam. 

(3) Lib. contra Vigilantium. 

erunt in supplicio, sed glorificant in sepulcho ? Honoro itaque corpus 
quod Christum honoravit in gladio, quod cum Christo regnabit in coelo.” 1 

126. S. Augustinus, de reliquiis S. Stephani protomartyris suo tem- 
pore repertis et in Africam deportatis, ait: “ Exiguus pulvis tantum popu- 
lum congregavit. Cinis latet, beneficia patent. Cogitate, charissimi, quae 
nobis Deus servet in regione vivorum, qui tanta praestat de pulvere mor- 
tuorum.” 3 Et alias : “ Portant sane reliquias beatissimi et gloriosissimi 
martyris Stephani, quas non ignorat Sanctitas Vestra, sicut et nos fecimus, 
quam convenienter honorare debeatis. ” s 

Probatur III. ex miraculis. 

127. Plurima et insignia miracula per reliquias sanctorum patrata re- 
ferunt probatissimi scriptores Augustinus, Orosius, et publicam plerumque 
appellant fidem. Equidem toto Oriente et in Africa palam patrata miracula 
per Stephani reliquias hi testantur. Insuper conservantur adhuc corpora 
integra plurium inter quae illud B. Clarae de Monte Falcone sat est 
adnotasse, quod scilicet a sexcentis annis incorruptum hodie conspicitur. 
Neapoli servatur sanguis S. Januarii M. qui coram capite positus in festis, 
precibus simul a populo fusis, solet liquescere ac fervere. Accuratissimi 
rerum judices rem pbnitius inspicientes saepissime fassi sunt nonnisi pro- 
digio id contingere. 

128. Accedunt rationes theologicae, quae et in natura humana fundamen- 
tum habent. Ita sumus natura comparati, ut magni faciamus quae eorum 
erant qui nobis erant sanguine vel amicitia juncti. Ideo aestimantur mi- 
nimae quaeque res a majoribus transmissae. iEquum igitur est et rationi 
consonum ut sanctorum corpora veneremur, quum hi, utpote Dei famuli, 
sint nobis carissimi. Corpora illa erant etiam Spiritus Sancti templa, et 
organa, virtutum instrumenta, gloriosis persaepe pro Christo facinoribus 
vel aerumnis illustria; et in resurrectione futura sunt gloriae caelestis con- 
sortia. Sunt igitur honore digna. 


OBJECTIONES SOLVUNTUR. 

129. Obj. 1. Christus exprobravit Judaeis studium quod ponebant in 
prophetarum monumentis extruendis, et ornandis : “ Vae vobis, qui aedifi- 
catis monumenta prophetarum : patres autem vestri occiderunt illos. Pro- 
fecto testificamini quod consentitis operibus patrum vestrorum : quoniam 
ipsi quidem eos occiderunt, vos autem aedificatis eorum sepulchra.” 4 
Resp. Non id Judaeis exprobravit Christus, quod monumenta prophe- 

(1) 3erm. xciii. de 88. Nazar. et Celso in fine. 

2) Serm. cccxvii. alias xcii. de diversis. 

(8) Ep. ccxii. alias ciii. ad Quintilian. 

(4) Lac. xi. 47. 

tarum aedificarent, sed quod majorum suorum» qui eos occiderunt, insiste^ 
rent vestigiis, dum viderentur eorum deflere et expiare scelera* Optime 
Ambrosius: “ Propheticorum aedificatione tumulorum sceleris eos qui 

occiderunt arguebant, et similium aemulatione factorum, se quoque decla- 
rabant paternae iniquitatis haeredes : non igitur aedificatio sed aemulatio 
loco criminis aestimatur.” 1 

130. Obj, 2. Deus ipse abscondit Moysis corpus, ne superstitioni dare- 
tur locus : “ sepelivit eum in valle terrae Moab contra Phogor : et non 
cognovit homo sepulchrum ejus usque in praesentem diem.” 3 

Resp. Iis in rerum adjunctis periculum erat ne Moysis corpus divino 
cultu afficeretur, quum miraculorum quae patraverat memoria adeo foret 
celebris, et gentes vicinae idola passim colerent. Caeterum quo consilio 
Deus illud abscondendum curaverit, Scriptura non dicit. 

131. Obj, 3. Apostolus damnat omnem cultum suo ingenio excogita- 
tum : “ quae sunt rationem quidem habentia sapientiae in superstitione — 

— et humilitate.” 3 

Resp, Judaeos, vel Simonianos, vel alios proprii ingenii figmentis in- 
haerentes, sapientiae et humilitatis praetextu, Christo capite et doctore re- 
jecto, arguit Apostolus, uti supra ostendimus. Reliquiarum autem cultus 
non est humani ingenii figmentum, sed divinitus commendatur miraculis 
quae in Scripturis referuntur patrata, tum ossium Elisaei contactu, tum 
linteolis quae Pauli contigerant corpus. 

132. Obj, 4. Concilium Eliberitanum decrevit*: “ Cereos per diem 
placuit in coemeteriis non incendi : inquietandi enim spiritus sanctorum 
non sunt. Qui haec non observaverint, arceantur ab Ecclesiae commu- 
nione.” 4 

Resp, Ex canonibus illius concilii, qui plerique respiciunt idololatriam, 
vel mores ea labe non immunes, satis patet consuetudinem illam ideo re- 
probari quia ex superstitione ethnicae affini prodibat. Quae fuerit mens 
eorum qui cereos incendebant non adeo certd dici potest. Caeterum 
merito vetant Ecclesiae praesules quidquid fit ex superstitione, vel secum 
affert superstitionis discrimen. Hieronymi aetate, qui saeculo integro pos- 
terior est concilio illo, consuetudo cereos accendendi juxta martyrum 
sepulchra non obtinuerat, quamvis a quibusdam coeperit induci, de quibus 
dicit: “ quicumque accendunt cereos, secundum fidem suam habent mer- 
cedem.” 5 De peculiari illo more jam non agitur, sed de honore et cultu 
quocumque, cujus documenta plurima omni saeculo reperiuntur. Quod 
autem comparatio a quibusdam instituta sit inter hunc ritum, ct ethnico- 

(1) In c. xi. Luc. 

(2) Deut. xxxiv. 6. 

(3) Coi. ii. 23. 

(4) Can. xxxiv. 

(5) L. contra Vigilantium. 

rum quendam morem, nihil refert, quum et ritus et finis diversi sint. Di- 
cere licet cum Hieronymo : “ Illud fiebat idolis et idcirco detestandum 
est: hoc fit martyribus, et idcirco recipiendum est.” 1 

133. Obj . 5. Optatus Milevitanus refert Luciliam matronam Carthagi- 
nensem ( a Caeciliano archidiacono objurgatam eo quod martyris ossa oscu- 
laretur. 

Resp, Eam reprehendit Optatus, quod ita ageret, antequam publica 
Ecclesiae auctoritate constaret de martyrio. Originem schismatis Donatis- 
tarum eo loci enarrat : “ Hoc apud Carthaginem post ordinationem Caeci- 
liani factum esse, nemo est qui nesciat : per Luciliam scilicet, nescio 
quam faeminam factiosam, quae ante concussam persecutionis turbinibus 
pacem, dum adhuc in tranquillo esset Ecclesia, cum correptionem archi- 
diaconi Caeciliani ferre non posset, quae ante spiritalem cibum et potum, 
os nescio cujus martyris, st tamen martyris , libare dicebatur, et cum 
praeponeret calici salutari os nescio cujus hominis mortui, et si martyris, 
sed necdum vindicati , correpta, cum confusione, irata discessit.”* Vin- 
dicari martyr censebatur, quando praesulis auctoritate, praevio examine, 
agnoscebatur. 

134. Obj . 6 . Incertae sunt reliquiae, imo plurimae plane supposititiae, 
nam adeo multiplicatae sunt particulae crucis, ut molis immensae fuerit ne- 
cesse sit, et caput alicujus sancti et corpus pluribus in locis exhibeatur. 
Innumeris fraudibus, mendaciis, et superstitionibus locus fit reliquiarum 
colendarum praetextu. * 

Resp. Non id nobis probandum suscepimus, reliquias omnes quae exhi- 
bentur esse genuinas, et idcirco colendas, sed eas quae genuinae sunt cultu 
quodam esse dignas. Caeterum non temere pronuntiandum omnes esse 
supposititias quae prima fronte difficultatem faciunt, nam ex magna qua 
prosecuti sunt veteres veneratione quaecumque fuerant Christi Domini vel 
sanctorum, est gravis ratio existimandi pleraque magno studio servata, et 
a caeteris non adeo sacris discreta. Minutissimae quae distribuuntur crucis 
particulae non tantam molem collectae constituerent. Pars quaedam capitis 
vel corporis fuit nonnullis occasio dicendi se caput vel corpus habeie, quo 
pacto contigit ut pluribus in locis haberi dicerentur. Caeterum quidquid 
sit de erroribus vel abusibus qui irrepere possent, quibus omni studio est 
obviam eundum, non ideo ipsa reliquiarum veneratio rejicienda est. 3 

(1) L. contra Vigilantium. 

(2) De Schismate Donatis tarum 1. L n. 16. 

(3) Oxonienses in rem nostram dicunt : “ The Romaniste complain of their oppo- 
nente, that instead of referring to the authoritative documenta of their Church, Protes- 
tente avail themselves of any errors or excesse» of individuals in it, as if the Church 
were responsible for acte and opinions which it does not enjoin. Thus the legends of 
relics, superstitione about images, the cruelty of particular pre lates or kings, or the acci- 
dental fury of a populace, are unfairly imputed to the Church itself.” Tract 71, vol. iii* 

CAPUT VI. 

DE CULTU IMAGINUM. 


1S5. Saeculo octavo vehemens exarsit disputatio de imaginum sacrarum 
usu et cultu, imperatore Leone Isaurico bellum iis inferente. Eas S. Ger- 
manus, Constantinopolitanus patriarcha, et S. Joannes Damascenus egre- 
gie vindicarunt : sed et concilium Nicaenum II. anno 781 solemni decreto 
probavit. Galli ea aetate sacras habebant imagines in Ecclesiis, easque 
reverentia quadam prosequebantur, quamvis non iisdem cultus indiciis, 
quae apud Orientales moribus recepta erant, hi scilicet thus iis adolebant, 
et coram prosternebantur. Petrobrusiani, Henriciani, Waldenses, Albi- 
genses, Wickleffitae, Hussitae imaginum hostes habentur, quos secuti sunt 
saeculi decimi sexti novatores, Iconomachorum et Iconoclastarum faci- 
nora praetergressi, bello imaginibus, quas impio furore frangebant, indicto. 

136. Concilium Tridentinum docet “ imagines . . . Christi, Deiparae 
Virginis, et aliorum sanctorum in templis praesertim habendas et retinen- 
das, eisque debitum honorem et venerationem impertiendam, non quod 
credatur inesse aliqua in iis divinitas, vel virtus, propter quam sint colen- 
dae, vel quod ab eis sit aliquid petendum, vel quod fiducia in imaginibus 
sit figenda, veluti olim fiebat a gentibus, quae in idolis spem suam collo- 
cabant : sed quoniam honos qui eis exhibetur, refertur ad prototypa, quae 
illae repraesentant ; ita ut per imagines, quas osculamur, et coram quibus 
caput aperimus, et procumbimus, Christum adoremus, et sanctos, quorum 

illae similitudinem gerunt, veneremur Si quis autem his decretis 

contraria docuerit, aut senserit, anathema sit.” 1 Ab hac veneratione iis 
terminis concepta non admodum adhorrent Oxonienses; 9 qui simul mores 
regionum Catholicarum ultra progredi queruntur, quos tamen intra eos 
limites sisti norunt aequi judices. 

137. Nicaenorum patrum hac de re decretum recitare etiam juvat: 
“ Sequentes divinitus inspiratum sanctorum patrum nostrorum magisterium, 

(1) Sesa. xxv. decr. de invoc. ven. et. reliq. Sanctorum. 

(2) “ The Tridentine Decree declares that it isgood and useful suppliantly to invofce 
the Saints, and that the Images of Christ, and the Blessed Virgin, and the other Saints 
should * receive due honor and veneration words, which themselves go to the very 
verge of what could be received by the cautious Chriatian, though possibly admitting of 
an honest interpretation.” Tract No. 71. 

Vol. IV.— 20 

et Catholicae traditionem Ecclesiae, (nam Spiritus Sancti hanc esse novi- 
mus, qui nimirum in ipsa inhabitat,) definimus in omni certitudine et dili- 
gentia, sicuti figuram pretiosae ac vivificae crucis, ita venerabiles et sanctas 
imagines proponendas, tam quae ex coloribus et tessellis, quam quae ex 
alia materia congruenter in sanctis Dei ecclesiis, et sacris vasis et vestibus, 
et in parietibus ac tabulis, domibus et viis, tam videlicet imaginem Domini 
Dei et Salvatoris nostri Jesu Christi, quam intemeratae Dominae nostrae 
Sanctae Dei Genitricis, honorabiliumque angelorum, et omnium sanctorum 
simul et almorum vivorum. Quanto enim frequentius per imaginalem 
formationem videntur, tanto qui eas contemplantur, alacrius eriguntur ad 
primitivorum earum memoriam et desiderium, et ad osculum, et ad hono- 
rariam his adorationem tribuendam : non tamen ad veram latriam, quae 
secundum fidem est, quaeque solam naturam divinam decet, impertiendam.” 1 

138. Adnotandum duximus cum Petavio imaginum sacrum usum ad 
disciplinam pertinere, totumque ex Ecclesiae auctoritate pendere, 3 sun 1 
enim supellex templorum et ornatui simul et instructioni inserviunt. 
Dogma autem fidei est Ecclesiam labem idololatriae non admittere iis 
utentem, vel eis debitum dantem honorem, quem cultum appellamus, latiori, 
quem fert vocabulum hoc, sensu. 

PROPOSITIO. 

Imagines Christi , Deiparse Virginis, et aliorum sanctorum retinendae 
sunt in templis praesertim , eisque honor et veneratio impertienda . 

Probatur L ex consuetudine antiquissima Ecclesiae. 

139. Quo tempore Leo Isauricus imagines sacras tollendas jussit, earum 

usus et veneratio ubique obtinuerant ex antiquissima traditione, tota 
probante Ecclesia. Illius usus origo haud innotuit, sed ad primordia 
religionis christianae referebatur, insignibus praesulibus veterem morem 
contra imperatoris impetus vindicantibus. De Orientalium moribus et 
fide dubitari nequit, quum ea occasione claruerint. Jam aetate Basilii, 
saeculo scilicet quarto, idem imaginum sacrarum viguit cultus : “ Characteres 
imaginum illorum (sanctorum) honoro et palam adoro. Hoc enim nobis 
traditum a sanctis Apostolis non est prohibendum : sed in omnibus 
Ecclesiis nostris eorum historias erigimus.” xol tov$ ^opaxr^pas 

iixwcw avtu>v (ia xai Ttposxvvioi xort’ i£(up stov tfovfwv 7 tapa$£ 8 o/j.ivu>v ix tfu.V dytcov 
tariotffoXuy, xai ovx aTtJpyopev/iiwav, iv rCaocus ta i$ ixxT&jalfus yfiuip tovtuv apcato- 

poiytmoi '. 8 

140. Occidentalium disciplina et fides saeculo sexto exeunte ex S. 
Gregorii M. epistolis colligitur. Ad Secundinum scripsit : “ Scio quod 
imaginem Servatoris nostri non ideo petis, ut quasi Deum colas, sed ob 

r *. 

(1) Act vii. coi. 455. t. iv. coli. Hard. 

(2) De Incani. 1. xv. c. xiii. §. 1. 

(3) Ep. ccclx. de imagin. ad Julian. apost 

recordationem Filii Dei in ejus amore recalescas, cujus te imaginem videre 
consideras. Et nos quidem non quasi ante divinitatem ante illam proster- 
nimur, sed illum adoramus, quem per imaginem aut natura, aut passum, 

sed et in throno sedentem recordamur.” 1 Indicia haec sunt cultus relativi 
qualem praestat adhuc Ecclesia sacris imaginibus. 

141. De more pingendi sanctorum imagines in basilicarum parietibus 
habemus plurima testimonia. S. Gregorius Nyssenus, de S. Theodoro 
martyre disserens, refert ejus certamina in parietibus depicta ; S. Paulinus 
Nolanus de S. Felici martyre concionans dicit sacras imagines in basilicis 
extare. In fornice cubiculi, in quo sacra mysteria Romae celebrabantur in 
coemeterio Praetextati, imaginem Salvatoris adhuc videre est ; sicut et in 
coemeteriis Callixti, S. Agnetis, Priscillae, ac SS. Petri et Marcelli in via 
Lavicana, referente Boldetti apud Perrone. De iis etiam loquuntur Gre- 
gorius Nazianzenus, Chrysostomus, Ambrosius, Augustinus et alii plures : 
Eusebius testatur se vidisse Apostolorum Petri et Pauli, Christique ipsii/s 
pictas imagines servatas in tabulis, 3 et statuam Caesareae Philippi, in Christi 
honorem erectam a muliere quam sanavit. Huc refertur mos caelaturis et 
sculpturis plurimis res gestas Christi Domini vel documenta evangelica 
exprimendi. Claret pastoris exemplum ovem deferentis, qui in calice 
consuevit Tertulliani tempore exhiberi : “ Si forte patrocinabitur pastor, 
quem in calice depingis.” 3 Ex his omnibus liquet perpetuum fuisse 
morem ab Apostolica aetate derivatum picturis symbolisque res sacras 
exhibendi, et imagines fuisse in sacris aedibus depictas aetate vald eremota, 
easque honorifice habitas, adeo ut iis tribuerentur cultus indicia, qui tamen 
ad prototypa referretur. 

142. Equidem ratio ipsa dictat licere oculis exhibere res vel personas 
sacras pingendi arle, ut alios edoceamus, 4 vel sanctas injiciamus cogita- 
tiones, et excitemus affectus. Suadet etiam honore quodam et cultu ima- 
gines illas afficiendas pro relatione quam habent ad Chi istum vel sanctos : 
ita enim sumus natura comparati ut affectum quo prosequimur alios, 
honorantes eorum imagines ostendamus. Sic imago Washingtoni loco 
conspicuo et honorifico exhibetur; cui injuria illata in ipsius patris patriae 
contemptum cedere censetur ; adeo ut poena lege statuta sit in Septentrio- 
nalis Carolinae Statu, anno 1821, in eos qui eam inferrent. 5 

OBJECTIONES SOLVUNTUR. 

143. Obj. 1. Cultus quicuraque imaginum adversatur divino praecepto : 
“ Non facies tibi sculptile, neque omnem similitudinem quae est in coelo 

(1) Ep. ad Secundinum. L. ix. ep. lii. 

(2) Hist. Eccl. 1. vii. c. xviiL 

(3) L. de pudicitia c. x. 

(4) S. Gregor. M. ep. cix. 

(5) Taylo^s Revisa! p. 18. 

desuper, et quae in terra deorsum : Non adorabis ea, neque coles.” 1 Hinc 
Pontificii secundum hoc decalogi praeceptum consueverunt omittere, et 
ultimum in duo scindere, ut numero impleto fraudem celent. 

Resp. Adoratio eo praecepto vetita ea est quae Deo dari solet, quam 
nefas est ad imagines seu sculptilia transferre : “ Non facietis deos argen- 
teos, nec deos aureos facietis vobis.” 3 “ Recte de illis observat Joannes 
Clericus,” inquit Walchius, “ heic Deum damnare mores et idololatriam 
iEgyptiorum inter quos vixerant Israelitae. Apud iEgyptios enim sidera 
et aves, quse sunt supra in coelis ; simulacra hominum et brutorum qux 
infra in terris ; pisces denique, qui sunt in aqua terris subjecta , coleban- 
tur.” 3 Quod in brevioribus quibusdam catechismis verba objecta omit- 
tantur, nullo fraudis consilio contingit, sed ut pueris consulatur, praecepto- 
rum substantia tantum memoriae commendanda. Quum igitur priora verba: 
“ Non habebis deos alienos coram me ;” totam praecepti vim contineant, 
quae adjiciuntur veluti, explicandi causa, absque ullo sensus detrimento 
possunt omitti. Placuit Protestantibus plerisque novum inde cudere prae- 
ceptum ; sed Lutherani nobis assentiuntur distinctionem apud veteres 
magis receptam sequentibus, quae aptior est : “ Quum reformati,” animad- 
vertit iterum Walchius, “ pro sua divisione acriter pugnent, et quam nos 
sequimur, ut falsam atque erroneam rejiciunt, merito illis contradicimus» 
et gravissimis argumentis, nostram dividendi rationem praeferendam esse, 
monstramus. Primum id patet ex indole ipsius rei, quae in praeceptis con- 
troversis praescribitur. In primo et quod reformati constituunt, secundo 
occurrit res eadem. Quod enim in primo prohibetur quoad genus; illud 
quoque in secundo prohibetur et determinatur quoad speciem. At vero 
in praeceptis nono et decimo, quae reformati veluti unum conjungunt, ob- 
jectum est diversum ac spectat ad diversitatem pravae cupiditatis. Id quod 
argumentum eo nomine firmum est et grave, quoniam ex objectorum di- 
versitate dependet diversitas praeceptorum. Ad haec nostra divisio prae- 
sidium suum habet in aceentuatione, quod pluribus theologi nostri docue- 
runt.” 4 Haec Lutheranus theologus. Id liceat adjicere verba decalogi non 
eadem serie in Deuteronomio, 5 et Exodo referri, unde patet sensum prae- 
cipue respici, qui accurate et sincere in brevissima quaque Catholicorum 
formula habetur. Caeterum ipsissima verba eo quo referuntur utroque loco 
ordine in Bibliis Catholicis reperiuntur; et in catechismo Romano, prout 
in Exodo sunt, recitantur, sicut et in plerisque catechismis prolixioribus, 
praesertim qui adultorum usui destinantur, adeo ut putida sit calumnia prae- 
ceptum secundum omitti. 

(1) Exod. xx. 4. 

(2) Ibidem 23. 

(3) Introd. ad lib. symbol. 1. i. c. vi. §. xl. p. 656. 

(4) Ibidem. 

(5) Deut. v. 

143. Obj. 2. In Deo colendo imagines adhibere vetitum est, uti patet 
e* constanti usu JudsBorum, qui optimus est legis interpres. 

Resp. Deo ipso jubente Cherubim facta sunt, quae arcam suis alis obte- 
gebant i 1 et serpens aeneus in deserto erectus est, ut quos serpens momor- 
derat in eum aspicientes, fiducia utique in Deum ea occasione concepta, 
sanarentur.* Salomon quoque “ omnes parietes templi per circuitum 
sculpsit variis caelaturis, et torno : et fecit in eis Cherubim, et palmas, et 
picturas varias.” 8 Fatemur cultum nullum imaginibus eo k tempore prae- 
stitum, sed earum usum in Deo colendo vetitum non esse liquet. Praeterea 
arca quodammodo colebatur, nam prosternebant se homines coram ea, 
Deum utique, cujus sedes veluti habebatur, adorantes, eamque “in jubilo 
et in clamore buccinae” 4 deferebant, quae laetitiae et venerationis indicia 
dabantur ob relationem ejus ad Deum. Pari ratione licet venerari ima- 
gines quae Deum et salutis mysteria nobis in memoriam revocant. 

144. Obj. 3. Concilium Eliberitanum decrevit : “ Placuit picturas esse 
iit Ecclesia non debere, ne quod colitur et adoratur in parietibus depin- 
gatur.” 5 

Resp. Ex canonum illius concilii serie liquet idololatriae periculum ad- 
fuisse, quod in numine depingendo recens conversis ab idolorum cultu 
facile contingere poterat. Jam adnotavimus picturarum usum ad discipli- 
nam spectare, qui proinde posset ab Ecclesia prohiberi, si periculum inde 
immineret. 

145. Obj. 4. S. Irenaeus Carpocratis haereses recensens eum de imagi- 
nis Christi cultu damnat. 

Resp. De eo queritur cultu quo Christi imago cum philosophorum 
ethnicorum imaginibus pariter afficiebatur. “ Etiam imagines quasdam 
quidem depictas, quasdam autem et de reliqua materia fabricatas habent, 
dicentes formam Christi factam a Pilato illo in tempore quo fuit Jesus 
cum hominibus, et has coronant et proponunt eas cum imaginibus mundi 
philosophorum, videlicet cum imagine Pythagorae, et Platonis, et Aristo- 
telis, et reliquorum, et reliquam observationem circaeas similiter ut gentes 
faciunt.” 6 

146« Obj. 5. Tertullianus statuarum et imaginum artifices a diabolo 
saeculos illatos dicit, addens : “ idolum tam fieri quam coli prohibet Deus.” 7 
Dei venia et auctoritate opus esse docet, ut quis simulacra faciat : “ Bene 
quod idem Deus qui lege vetuit similitudinem fieri, extraordinario praecep- 

(1) Exod. xxv. 18. 

(2) Num. xxi. 8. 

(8) III. Reg. vi. 29. 

(4) II. Reg. vi. 15. 

(5) Can. xxxvi. 

(6) L. i. adv. h®r. c. xxiv. 

(7) L. de Idol. c. iv. 

20 * 

to serpentis similitudinem indixit. Si eundem Deum observas, habes 
legem ejus, Ne feceris similitudinem. Si et praeceptum factae postea simi- 
litudinis respicis, et tu imitare Moysen, ne facias adversus legem simula- 
crum aliquod, nisi et Deus jusserit.” 1 Si viguisset mos sacras imagines 
colendi, non ita scripsisset. 

Resp . EoS arguit Tertullianus, qui falso sibi persuadebant licere idola 
sculpere, quae ethnici colerent, quibus merito dicit Deum prohibere ea 
fieri, praecepto enim quo alieni dii vetantur colendi, vetatur quidquid 
eorum cultui inservit et destinatur. Nil eis prodesse dicit Moysis exem- 
plum, qui, Deo jubente, serpentem aeneum fecit, nam hujusmodi jussio- 
nem ut idola facerent allegare non poterant. Haec dicere licuit, licet 
quidam imaginum honor apud christianos vigeret, quia ex mysterio salutis 
auctoritas illud oculis exhibendi pictura inferri poterat. Caeterum libenter 
damus simulacra seu statuas Christi vel sanctorum non fuisse in primordiis 
rei Christianae usurpata, quum oporteret fidelium recens ab idolorum cultu 
conversorum saluti consulere, omni lapsus occasione procul habita. 
Fiebant tamen caelaturae in calicibus, et symbola quaedam et imagines. 
Progrediente verd tempore, sublato idololatriae periculo, et aucto splen- 
dore cultus, tabulae majores depictae in Ecclesiis suspensae sunt, et statuae 
etiam erectae. 

147. Obj. 6. S. Epiphanius narrat se dilacerasse velum in quo imag6 
depicta erat: “ Cum ergo hoc. vidissem in Ecclesia Christi, contra autho- 
ritatem Scripturarum hominis pendere imaginem, scidi illud. ,,a 

Resp. De integritate epistolae in qua id narratur movetur lis, et de re 
ipsa gesta. Caeterum ne in incertis moremur, testes appellamus Basilium, 
et Gregorium Nyssenum de tabulis sacris in Ecclesiis quarto saeculo jam 
appensis. Hominis imago quam dilaceravit Epiphanius “ quasi Christi, 
vel sancti cujusdam,” videtur fuisse profani alicujus, quem utique non 
decebat ad valvas Ecclesiae exhiberi. ^Equum non est singularem illam 
rem gestam, cujus adjuncta ignorantur, contra consuetudinem publicam et 
probatam totius Ecclesiae urgere. 

148. Obj . 7. Hieronymus ait : “ Sive statuam, sive imaginem auream 
voluerimus legere, cultores Dei eam adorare non debent. Ergo judices et 
principes saeculi, qui imperatorum statuas adorant et imagines, hoc se 
facere intelligant, quod tres pueri facere nolentes placuerunt Deo.” 3 

Resp. De statua Nabuchodonosoris eo loci agit Hieronymus, monetque 
judipes et principes^ saeculi ne imperatoribus ut gratificentur nimio honore 
eorum statuas et imagines prosequantur. Adeo moribus receptus erat 
honor ille, ut Theodosius lege vetuerit ne suae statuae indebiti honores red- 

(1) L. de Idol. c. iv. 

(2) Ep. ad Joan. Hierosolymit. 

(3) Comm. in c. iii. Danielis. 

derentur. De sanctorum imaginibus Hieronymus nil hic dicit; ali&s 
autem testatur in vasculis Apostolorum imagines adumbrari solere, quod 
licet ad ornatum potius quam ad cultum factum videatur, gravem praebet 
rationem conjiciendi eorum imagines Christianis fuisse familiares, et 
magno in pretio habitas : “Et revera in ipsis cucurbitis vasculorum, quas 
vulgo Saucomarias vocant, solent Apostolorum imagines adumbrare.” 1 2 3 

149. Obj. 8. Augustinus cavendum jubet a picturarum cultu : “ Nolite 
consectari turbas imperitorum, qui vel in ipsa vera religione superstitiosi 
sunt, vel ita libidinibus dediti, ut oblfti sint quid promiserint Deo. Novi 
multos esse sepulchrorum vel picturarum adoratores.”* 

Resp. De his queritur Augustinus, quod “ luxuriosissime super mortuos 
bibant, et epulas cadaveribus exhibentes, super sepultos seipsos sepeliant, 
et voracitates ebrietatesque suas deputent religioni.” 8 Usum legitimum 
picturarum certe non damnavit, nam de Stephani martyrio concionans 
dixit : “ Dulcissima pictura est haec, ubi videtis S. Stephanum lapidari, 
videtis Saulum lapidantium vestimenta servantem. 4 ” Liquet igitur in Ec- 
clesia picturam illam fuisse appensam. 

150. Obj. 9. Quum Massilienses colentes imagines Serenus episcopus 
detexisset, has fregit indignabundus : quapropter a Gregorio M. reprehen- 
sus est, quod eas frangens spernere videretur, sed laudatus quod cultum 
abstulisset : “ Perlatum ad nos fuerat, quod inconsiderato zelo succensus 
sanctorum imagines sub hac quasi excusatione, ne adorari debuissent, 
confregeris. Et quidem quia eas adorari vetuisses, omnino laudavimus, 
fregisse vero reprehendimus. . . . Frangi vero non debuit, quod non ad 
adorandum in Ecclesiis, sed ad instruendas solummodo mentes nescien- 
tium fuit collocatum.” 5 

Resp. S. Gregorius mansuete reprehendit episcopum illum, cujus stu- 
dium in imaginum adoratione tollenda nimis exarsit. Utilitatem ex earum 
usu derivandam prae oculis ponit, de reverentia iis propterea exhibenda 
silens : quam tamen ipsi probari ex epistola ejus ad Secundinum, quam 
jam laudavimus, liquet. Equidem non omnis honor cultus ve denegatus 
censendus est, quod adoratio rejecta sit. 

151. Obj. 10. Concilium Constantinopolitanum, Leonis Isaurici tem- 
poribus, et alterum sub Copronymo anno 704 imaginum cultum damna- 
runt. Concilium Francofordiense rejecit reprobavitque concilii Nicaeni 
decreta, quibus cultus ille sanciebatur. Constat Gallos et plerosque Occi- 
dentales imaginum cultum respuisse, iis tantum instructionis causa re- 
tentis. 


(1) Comm. in c. iv. Jonse. 

(2) L. i. de moribus Eccl. Cath. c. xxxiv. 

(3) Ibidem. 

(4) Serm. cccxvL alias xciv. de diversis. 

(5) L. ix. ep. ix. ad 8erenum Massil. 

Resp. Imperatorum imagines impugnantium potentia duo illa con- 
cilia Constantinopolitana coacta sunt, fidei athletis ex adverso invicte pro 
earum cultu pugnantibus. Iis favit Pontifex Romanus, avitam fidem mo- 
resque contra novitias omnes opiniones semper vindicans; tandemque 
accesserunt Theodora imperatrix et filius ejus Michael Augustus, quorum 
opera extinctum est incendium, anno 842. Antea et deinceps claruit apud 
Graecos aliosque Orientales imaginum cultus, qui et solemnioribus honoris 
indiciis exhiberi consuevit. Ab his moribus alieni erant Galli, qui ima* 
gines reverenter habebant, nec tamten adeo solemniter colebant: qua* 
propter minus aeque de decretis Nicaenis censuerunt, interpretatione infelici 
in eam sententiam adducti, patres Graecos latriae cultum imaginibus detu- 
lisse. Caeterum errore hoc sublato, totius Orientis et Occidentis in rarum 
veneratione concordia claruit. 

152. Obj . 11. Ipse a vulgo Catholicorum praestatur imaginibus cultus 
qui ab ethnicis olim idolis, doctis ingeniose magis quam vere discrimen 
statuentibus ; nam plerique prosternunt se coram, iis thus adolent, easque 
venerabundi osculantur, fiduciam in iis, quas aliquando collo appensas 
deferunt, ponunt : aliam prae alia colunt, eas alloquuntur, easque saepe 
locutas esse referunt ; et beneficia ab iis petunt. Majora utique cultus 
indicia apud ethnicos reperire non est, quorum plerosque saltem ad eos 
quorum imagines erant mentem elevasse indubium est ; nec enim adeo 
hebetes fuerunt, ut lignum vel lapidem videre et audire censerent. 

Resp. Optime norunt quotquot sunt catholici nominis professores ima- 
gines nihil habere virtutis, nisi Deo donante, et sanctorum precibus. Qui 
coram cruce procumbunt, crucifixum adorant : qui coram Virginis Deiparae 
imagine precantur, ipsam alloquuntur Virginem. Quod imagini osculum 
figatur, vel alia dentur amoris vel honoris indicia, contingit ex intima quam 
habet ad exemplar relatione. Sic fit ut eas alloquamur, Christum, Deipa- 
ram vel sanctos vere alloqueptes, quos praesentes nobis exhibent. Quod 
aliquando voces ex imaginibus emissae referantur, factum censetur mi- 
raculo, quod tamen pendet ex scriptorum fide. Fiducia quae imagines de- 
ferendo fovetur, ex studio quo memoriam colimus sanctorum, et invocamus 
preces, oritur, nam imaginis delatio excitat memoriam, et sanctas saepe 
injicit cogitationes. Quod alia prae alia colatur imago, contingit plerum- 
que pluribus ejus occasione impetratis beneficiis, cujus discriminis ratio 
nulla dari potest, praeter Dei voluntatem, qui dona sua summo distribuit 
arbitrio, et nonnullis in locis majori largitate. Omnia cultus indicia pen- 
dent ex animi proposito, et solemni Ecclesiae doctrina, ideoque ex externa 
quadam similitudine non posset jure inferri, cultum eundem a nobis praes- 
tari, ac quem olim idolis suis praestiterunt ethnici. Equidem hic vitiosus 
erat, tum quia fictos falsosque deos imagines exhibebant, tum quia ipsis 
imaginibus dii insidere credebantur ; vel saltem divina quaedam virtus 
inesse, ob quam fiducia in iis poneretur. De Judeis io idololatriam lapsis 

questus est Deus per Jeremiam : “ Dicentes ligno : Pater meus es tu : et 
lapidi: Tu me genuisti. . . . Ubi sunt dii tui quos fecisti tibi? surgant 
et liberent te in tempore afflictionis tuae.” 1 Arnobius, sub finem tertii 
saeculi ad fidem conversus priorem plorat caecitatem : “ Venerabar, O cae- 
citas ! nuper simulacra modo ex fornacibus prompta, in incudibus deos, et 
ex malleis fabricatos .... tamquam inesset vis praesens, adulabar, et 
beneficia poscebam, nihil sentiente trunco ; et eos ipsos divos quos esse 
mihi persuaseram afficiebam contumeliis gravibus cum eos esse credebam 
ligna* lapides, atque ossa, aut in ejusmodi rerum habitare materia.” 9 

153. Obj, 12. Quae afferuntur documenta non probant picturarum sacra- 
rum cultum per priora Ecclesiae saecula ullatenus viguisse, imo nec usum, 
saltem frequentem. Ad rerum memoriam depictae videntur nonnumquam 
quarto tandem saeculo, deinceps in Ecclesiis appendi coeperunt, nec nisi 
sexto saeculo exeunte ex vulgi superstitione, quam reprobarunt episcopi, 
honorari. 

Resp. In Romanis catacumbis plurimae repertae sunt imagines minores 
quas ad saeculum secundum aerae christianae periti antiquitatum referunt. 

6 ' ‘ Imago Christi sub figura boni pastoris, vel pascentis vel succollantis 
ovem in vitris, in lucernis, in sarcophagis, in parietibus, in gemmis, in 
calicibus passim reperitur.” 3 Habentur etiam vetustissima symbola B. 
Virginis, angelorum, et sanctorum : adeo ut pro re explorata habendum sit, 
christianos ab ipsis rei christianae exordiis consuevisse symbolis et sacris 
imaginibus uti: nec enim refert utrum minoris vel majoris molis fuerint. 
A saeculo III. superest “ vitrum repertum in coemeterio Callixti sanguine 
adhuc adspersum, in quo exhibetur B. Virgo in throno sedens elevato, ac 
super genibus tenens infantulum Jesum. Infantulo Jesu adstat diaconus 
cum flabello. Porro tum infantis Jesu, tum B. Virginis caput nimbo, seu 
aureola circumdatum est.” 4 Erectis Ecclesiis, quum jam liceret cultum 
solemniter peragere, tabulae sacrae parietibus appendebantur, et debita 
veneratione affectae. Porro honorem iis ab initio datum esse ex aureolis, 
quibus ornantur licet inferre. Basilius, quem laudavimus, se honorare et 
venerari imagines sacras testatus est, et morem ab Apostolis derivatum 
esse docuit. Toto Oriente viguit, donec saeculo octavo imperator eum 
evellere conatus sit. Viguit etiam per Occidentem, quamvis haud adeo 
solemni ritu. Testem jam appellavimus ipsum Gregorium Magnum. 

154. Obj 13. Quod retineantur sacrae imagines et reverenter habeantur, 
nemo forsan repugnaret, nisi occasio inde orta fuisset eas colendi ritibus 
qui ethnicam sapiunt superstitionem, deferuntur quippe per vicos in regi- 
onibus Catholicis, turba in genua se prosternente, ornantur floribus vel 
indumentis pretiosis, adoletur iis thus, et alii plurimi deferuntur honores. 

(1) Jer. R 27. 

(2) L. i. contra Gentes. 

(3) Perrone Tract de cultu Sanctorum c. v. n. 119. 

(4) Perrone Ibidem n. 123. not. c. 

Resp. Ecclesia satis habet ut agnoscamus sacras imagines honorandas 
esse propter prototypa, quin cogat probare mores diversarum regionum, 
quibus honor ille praestatur. Caeterum omnia illa honoris indicia per se 
innocua sunt, et eo animo dantur ut sanctorum veneratio significetur, et 
eorum imploretur opes. Viatores plerumque falluntur, dum populorum 
mores suis praejudiciis aestimant. Nihil ethnicum in illis honoris signi- 
ficationibus reperitur, quum prodeant ex altiori sensu relationis quam 
habent sancti ad Deum. 

155. Quum «aeras reliquias venerandas esse probaverimus, liquet crucem, 
in qua passus est Christus, esse veneratione maxime dignam, habet enim 
specialem ad eum relationem. Crux autem quaelibet in Christi crucifixi 
memoriam facta, imaginis habet rationem, ideoque est honore digna. Adeo 
insederat christianae fidei cultoribus reverentiae erga crucem sensus, ut 
Iconomachi ei reluctari haud auderent. Saeculo tandem nono Claudius 
Hispanus, Felicis Urgellitani discipulus, Taurinensis episcopus, in crucis 
cultum insurrexit Eodem saeculo Pauliciani in Oriente eadem impietate 
laborarunt. Saeculo duodecimo Bogomili, Basilii cujusdem discipuli, eam 
renovarunt ; quam et in Galliis propugnavit Petrus de Bruis. Wickleffitae, 
et deinceps sexto-decimi saeculi novatores illorum presserunt vestigia. 
Caeterum plurimi inter Anglicanos, et qui hos sequuntur apud nos Episco- 
paliani, crucem jam veluti vexillum christianum erigendum probant, quin 
ei cultum aliquem deferant. 

156. Quo cultus genere honoranda sit crux a theologis inquiritur. 
Censuit S. Thomas Aquinas latriae cultum ei deberi, ob relationem ejus ad 
Christum, quia “ creaturae insensibili non debetur honor vel reverentia, 
nisi ratione rationalis naturae;” 1 ideoque ejusdem esse generis ac illum 
qui rationali naturae debetur. Bellarminus tamen censuit honorem esse 
inferioris generis, quia nullum putat esse latriae cultum qui absolutus non 
sit. In die Parasceves, dum crux detegitur, dicitur: “Ecce lignum 
crucis ; venite adoremus et statim genua flectuntur. Ter etiam genibus 
flexis sacerdos, et post ipsum reliquus clerus populusque fidelis, pro animi 
devotione, ad crucem accedunt venerabundi, quam et osculantur. Ritus 
hic, qui adoratio appellatur, S. Thomae sententias favere prima fronte 
videtur; sed quum vox sit ambigua, ad cultum inferiorem designan- 
dum referri potest. Otho a Tacito dicitur vulgus adorasse , a quia militum 
gratiam inibat amicitiae indiciis. Citat in suae sententiae subsidium S. 
Thomas cantici sacri verba : “ O crux, ave spes unica, hoc passionis tem- 
pore, auge piis justitiam, reisque dona veniam sed crux pro Christo 

(1) Sum. Ui. p. qu. xxv. art. iv. f Resp. 

(2) Hiat. 1. 1. 

(3) Sum. iii. p. qu. xxv. art. iv. Sed contra. 

crucifixo illic plane sumitur. Ipse angelicus doctor animadvertit: “Cru- 
cem alloquimur et deprecamur quasi ipsum crucifixum.” 1 Pro more 
nostro de disceptatione scholastica circa cultus geuus haud sumus soliciti ; 
id tamen animadvertimus, nullam idololatrias labem ex crucis iatria, quam 
propugnat S. Thomas, derivari, quum referatur ultimo ad Christum ; ipso 
docente creaturae insensibili nullum deberi honorem, nisi propter relationem 
ad rationalem naturam. 


PROPOSITIO. 

Vera crux in qua Christus passus est speciali honore est digna , cujus 
etiam participes sunt cruces quaelibet ad eam repraesentandam factae. 

Probatur I. ex Scripturis . 

157. “ Sicut Moyses exaltavit serpentem in deserto: ita exaltari opor- 
tet Filium hominis : ut omnis qui credit in ipsum, non pereat, sed habeat 
vitam aeternam.” 9 “ Et ego si exaltatus fuero a terra, omnia traham ad 
meipsum.” 8 Christi in crucem sublatio causa salutis fuit generi humano, 
gloriae autem Christo, qui domuit orbem non ferro, sed ligno. Ergo crux 
illa pretiosa est et gloriosa, et magno honore dignata, cujus particeps esse 
debet quaelibet ejus imago. 

158. Paulus dicit: “Mihi autem absit gloriari, nisi in cruce Domini 
nostri Jesu Christi.” 4 Dum alii in carne gloriarentur, circumcisionem 
fidelibus ab ethnicismo conversis suadentes, Paulus in cruce Christi gloria- 
batur, fidem in eum praedicans, et salutem inde sperans. Crux igitur tum 
qua instrumentum facta est salutis, tum qua symbolum est fidei speique 
•christianae, gloriandi est justa causa ; et honore proinde digna. 

Probatur II. Patrum unanimi consensu. 

159. S. Cyrillus Hierosolymitanus ait: “Crux omnes congregavit, 
Persas servire fecit, Scythas cicuravit, iEgyptios a cattis et canibus ad 
Dei cognitionem adduxit. Curat morbos, daemones fugat, veneficiortfm 
et incantationum evertit imposturas : cum Jesu apparebit in coelo.” 5 S. 
Ambrosius : “ Sapienter Helena egit, quae crucem in capite levavit et lo- 
cavit» ut crux Christi in regibus adoretur.” 8 S. Joannes Chrysostomus : 
“ Reges deposito diademate crucem suscipiunt, mortis illius signum. In 
purpureis vestibus crux inest : in diadematibus crux : in orationibus crux : 
in armis crux : in sacra mensa crux ; et ubique terrarum crux sole ipso 
clarius refulget.” 7 S. Hieronymus ad Marcellam scribens animi gaudium 

(1) Sum. iii. p. qu. xxv. artjv. Si ergo. 

(2) Joan. iii. 14. 

(3) Ib. xii. 32. 

(4) Gal. vi. 14. 

(5) Catech. xiii. 

(6) In Orat. fun. Theodosii. 

(7) Hom. lxL quod Christus sit Deus. 

sic prodit: “ Ergone erit illa dies, quando nobis liceat speluncam Salva- 
toris intrare, crucis deinde lambere lignum.” 1 S. Augustinus ait: 
“Quia ipse honoraturus erat fideles suos in fine saeculi, prius honoravit 
crucem in hoc saeculi •, ut terrarum principes credentes in eum prohibe- 
rent aliquem nocentium «rucifigi : et quod cum magna insultatione perse- 
cutores Judaei Domino procurarunt, magna fiducia servi ejus etiam 
reges in fronte nunc portant.” 4 S. Leo M. “ Pulchra specie triumphi sui 
portabat trophaeum, et invictissimae patientiae humeris signum salutis ado- 
randum populis omnibus inferebat.” 8 

Probatur III. ex miraculis . 

160. De Constantino narrat Eusebius quae ab ejus ore exceperat: 
“ Cum jam sol ad medium coelum ascendisset, die in pomeridianum 
tempus paululum inclinante, dixit se crucis signum ex lucis splendore 
figuratum, in ipso coelo, soli imminens, manifesto oculis aspexisse, in- 
que eo inscriptionem consignatam: In hoc vinces :” 4 Divino monito obtem- 
perans crucem in vexillum adoptavit, et de hostibus suis, Maxentio, Max- 
imino, et Licinio reportavit triumphum. 

161. Helenam, Constantini matrem, magna diligentia et successu felici 
exquisiisse ipsam in qua Christus passus est crucem, testantur gravissimi 
scriptores, Cyrilius Hierosolymitanus, 5 Ambrosius, 0 Paulinus Nolanus, 7 
Severus Sulpitius, 8 Rufinus, 9 Sozomenus, 10 Theodoretus. 11 Matronam in 
exitu vitae fere positam sanitatem statim recuperasse, crucis Dominicae 
contactu, duabus aliis, latronum scilicet, crucibus frustra adhibitis, testan- 
tur Rufinus, Socrates, Sozomenus el Theodoretus. Mortuum resuscita- 
tum, cruce cadaveri admota, referunt Paulinus Nolanus, Sulpitius, Sozo- 
menus. Hae res gestae a scriptoribus coaevis relatae, et quae publico cultu 
ab ipso tempore celebratae sunt, ostendunt Deum crucem miraculis hono- 
randam exhibuisse. 

Probatur IV. ex publico cultu. 

162. Ex quo Helena crucem Domini invenit, “digno mox ambitu 
crucem consecravit, condita in passionis loco Basilica, quae auratis cor- 
usca laquearibus, et aureis dives altaribus, arcano positam sacrario crucem 
servat; quam episcopus urbis ejus quotannis, cum Pascha Domini agitur, 

(1) Ep. xviiL 

(2) Serm. lxxxviii., alias xviii. de verbis Domini. 

(3) Serm. viii. de passione Domini. 

(4) De vita Constantini 1. i. c. xxii. et 1. ii. 

(5) Epist ad Constantium. 

(6) Orat. fun. Theodosii. 

(7) Epist xi. ad Severum. 

(8) L. ii. hist sac. 

(9) L. i. hist c. viii. 

(10) Hist Eccl. 1. ii. c. 1. 

(11) Hist Eccl. 1. i. c. xviii. 

adorandam populo, princeps ipse venerantium promit .” 1 Ita refert Pauli- 
nus Nolanus. S. Chrysostomus dicit : “ Ipsum lignum in quo positum 
sanctum corpus Domini et crucifixum, quanto omnium studio expetitur ? 
Itaque multi exiguum ex eo frustum adepti, auro includentes, viri pariter 
ac foeminse, de collo suo suspendunt .” 9 S. Leo ad Juvenalem Hierosoly- 
mitanum scripsit : “ Particulam Dominicae crucis cum eulogiis dilectionis 
vestrae veneranter accepi .” 3 Haec de vera cruce*. De qualibet ejus ima- 
gine sat erit Theodoreti recitare verba : “ Graeci, Romani, ac barbari cru- 
cifixura profitentes Deum, crucisque signum venerantes .” 4 

OBJECTIONES SOLVUNTUR. 

163. Obj. 1. Fabellam sapit illa de cruce in coelo visa narratio. 

Resp . Gravissimus profecto testis Constantinus habendus est, praesertirp 
quum christianae religionis patrocinium susceperit, majorum suorum ex- 
emplis posthabitis. Tanta rerum conversio cum visione illa conjungitur, 
ut haec maxime suadeatur credenda. 

164. Obj. 2. Eusebius de cruce inventa silet, diligens alioquin rerum 
suo tempore gestarum relator. 

Resp. Silentium unius Eusebii non potest praevalere testimoniis scrip- 
torum plurimorum coaevorum vel supparium, et notissimo cultui qui Hie- 
rosolymis cruci deinceps praestabatur. Cyrillus Hierosolymitanus, anno 
350 ad Constantium scribens, optimus est testis rei Hierosolymis anno 
326 gestae, et publico cultu celebratae : “ Tempore quidem Deo dilectis- 
simi, beataeque memoriae patris tui Constantini, salutare crucis lignum 
inventum est : divina gratia ei qui pietatem recte quaerebat etiam occulto- 
rum sanctorum locorum inventionem annuente .” 5 Praeterea in epistola 
Constantini ad Macarium Hierosolymitanum, quam refert Eusebius, indi- 
catur res illa gesta . 6 

165. Obj. 3. Minucius Felix tamquam calbmniam refellit crimen Chris- 
tianis objectum quod crucem colerent : “ Cruces etiam nec colimus, nec 
optamus.” 7 

Resp. Objiciebant ethnici Christianis, quod “ hominem summo suppli- 
cio pro facinore punitum, et crucis ligna feralia colerent.” Optime re- 
spondit ille christianos nec colere nec optare cruces illas in quibus scelesti 
homines luebant poenas ; nec ideo censendus est negasse cruci in qua 
Christus passus est deferri honorem. 

(1) Ep. xi. ad Severum. 

(2) Hom. Quod Christus sit Deus. 

(3) Ep. Ixxii. 

(4) Serm. vi. Contra Graecos. 

(5) Ep. ad Constantium. 

(6) In vita Constantini 1. iii. c. xxix. 

(7) In Octavio. 

166. Obj. 4. Ambrosius de Helena dicit: “ Regem adoravit, non lig- 
num : quia hic gentilis est error, et vanitas impiorum : sed adoravit illum 
qui pependit in ligno.’* 1 

Resp. Optime, nec enim cultus aliquis ligno datur, nisi ob relationem 
ad Christum, uti supra ex S. Thoma didicimus. Cseterum adoratur et 
crux, docente ibidem Ambrosio, cultu tamen relativo . 

167. Obj. 5. Crux maledicta in lege habebatur, et execranda habenda 
est, quum Christo fuerit supplicii extremi instrumentum. 

Resp. Christus salutem nobis, et gloriam sibi moriens in cruce compa- 
ravit : “ humiliavit semetipsum, factus obediens usque ad mortem, mortem 
autem crucis. Propter quod et Deus exaltavit illum, et donavit illi nomen 
quod est super omne nomen.” 8 Convertit igitur Christus instrumentum 
supplicii in currum triumphi, ideoque nobis eo gloriandi dedit occasionem. 

168. Obj. 6. Labia Judae et tortorum manus adorandae erunt pari 
ratione ae crux. 

Resp. Minime gentium, quum iniqua voluntas illos omni execratione 
dignos reddat. Sed res per se innocuae in instrumenta suppliciorum adhi- 
bitae sanctae effectae sunt ex Christi contactu. 

169. Obj. 7. Lanceae, spongiae, sepulchra omnia adoranda erunt, quia 
lancea confossum est Christi latus, spongia aceto intincta ei in cruce por- 
recta est, et corpus ejus sepulchro est demandatum. 

Resp. Lancea ipsa, spongia, et sepulchrum Christi Domini honore digna 
sunt, ob rationes haud absimiles, quamvis crux praecipuum fuerit redemp- 
tionis instrumentum. Cseterum non omnes lanceae, spongiae, et sepulchra 
erunt pariter honoranda, quum non habeant ad Christum relationem : nec 
enim fiunt ad repraesentanda illa quae eam habuerunt. 

170. Obj. 8. Serpentis aenei cultus a Deo improbatus est, nam laudatur 
Ezechias ob eum confractum, “ siquidem usque ad illud tempus filii Israel 
adolebant ei incensum.” 3 Solent autem Catholici thus cruci adolere. 

Resp. Ex sacri scriptoris relatione satis colligitur Israelitas, gentium 
more, thus adolevisse serpenti, ideoque optime egisse Ezechiam, occa- 
sionem superstitionis auferentem. Equidem ea aetate thus erat sacrificii 
appendix, et ad Numinis cultum pertinebat. Quod autem cruci adolea- 
mus thus, honoris causa fit, et ultimo ad Christum crucifixum refertur, 
quem summo afficere cultu tenemur. 

ANIMADVERSIO. 

171. Pia consuetudo crucis signum manu faciendi est ritus ab ultima 
antiquitate christiana derivatus. Tertullianus dicit: “Ad omnem pro- 
gressum atque promotum, ad omnem aditum et exitum, ad vestitum, ad 

< (1) In Orat funeb. Theodosii. 

(2) Phil. ii. 8. 

(3) IV. Reg, xviii. 4. 

calciatum, ad lavacra, ad mensas, ad lumina, ad cubilia, ad sedilia: 
quacumque nos conversatio exercet, frontem crucis signaculo terimus.” 1 
S. Cyrillus Hierosolymitanus scribit: “Non erubescamus crucem 
Christi. Sed licet alius hanc celet, tu palam in fronte signare: ut 
daemones signo illo regio conspecto, procul trepidantes fugiant. Hoc vero 
signum facito, manducans et bibens, sedens, cubans, de lecto surgens lo- 
quens, ambulans ; et ut uno verbo dicam, in omni re.” 2 S. Hieronymus 
in illa verba scribens : “ signa thau super frontes virorum gementium 
animadvertit: “Antiquis Hebraeorum litteris, quibus usque hodie utuntur 
(Samaritani, extrema Thau littera crucis habet similitudinem, quae in Chris- 
tianorum frontibus pingitur, et frequenti manus inscriptione signatur.” 8 

(1) L. de corona militis c. iii. H®c probant dum recitant Oxonienses. Tract No. 34 

(2) Catech. iv. 

(3) In c. ix. 4 Ezech. 

CAPUT I. 


DE BEATITUDINE STERNA. 

r I 

1. Hominem ex suae naturae conditione necessario in beatitudinera ferri 
liquet ; eumque in hac vita saepius miserum, postquam corporis animaeque 
nexus morte fuerit solutus, beatum tandem fore, si Deo fideliter fuerit fa- 
mulatus, fides docet. Haec vero justorum felicitas in nulla sensuum vo- 
luptate, quali hic fruimur, sita est, sed “ gaudium Domini” est, quod sci- 
licet Deus illis largitur, torrente voluptatis suae potans eos. In ipsius no- 
titia, et manifesta contemplatione seu visione, tota reponitur ; mens, 
scilicet, divino illustrata lumine, claram Numinis cognitionem adipisci- 
tur, qua fit summe beata, ejus purissimo amore flagrans, et in eum quo- 
dammodo rapta, adeo ut ei similis sit. “ Videmus nunc per speculum in 
aenigmate : tunc autem facie ad faciem. Nunc cognosco ex parte : tunc 
autem cognoscam, sicut et cognitus sum.” 1 “ Nunc filii Dei sumus ; et 
nondum apparuit quid erimus. Scimus quoniam cum apparuerit, similes 
ei erimus : quoniam videbimus eum sicuti est.” a “ Quanta erit illa felici- 
tas,” merito exclamat Augustinus, “ ubi nullum erit malum, nullum late- 
bit bonum, vacabitur Dei laudibus, qui erit omnia in omnibus ! . . . Ipse 
finis erit desideriorum nostrorum, qui sine fine videbitur, sine fastidio 
amabitur, sine fatigatione laudabitur.” . . . “ Ibi vacabimus et videbimus : 
videbimus et amabimus : amabimus et laudabimus. Ecce quod erit in fine 
sine fine.” 8 

(1) I. Cor. xiii, 12. 

(2) 1 Joan, iii. 2. 

(3) Aug. 1. xxii. de civ. Dei. c. 30. 

21 * 

2. Beguardi et Beguinae saeculo xiv. docuerunt Deum ab intellectu 

creato videri posse, et “ animam non indigere lumine gloriae ipsam ele- 
vante ad videndum Deum qui error fuerat iv. saeculo Anomaeorum, et 
a concilio Viennensi iterum damnatus est. Equidem Scripturae gloriam 
coelestem magnum Dei donum esse praedicant : “ Oculus non vidit Deus 
absque te quae praeparasti expectantibus te.” 1 “ Gratiam et gloriam dabit 

Dominus.” 3 “ Gratia Dei, vita aeterna.” 3 S. Irenaeus ait: “Quemadmo- 
dum videntes lumen intra lumen sunt, et claritatem ejus percipiunt. Sic 
et qui vident Deum, intra Deum sunt, percipientes ejus claritatem : Vivi- 
ficat autem eos claritas ; percipiunt ergo vitam, qui vident Deum.” 4 

3. Infinita Dei natura a creatura nulla, etiam superne illustrata et 
adjuta, comprehendi potest, Deus enim praedicatur “ magnus consilio et 
incomprehensibilis cogitatu.” 5 “ Immensurabilis ” dicitur ab Irenaeo “ in 
corde Deus, et incomprehensibilis in animo.” 6 Augustinus autem ait : 

Adtingere aliquantum mente Deum, magna beatitudo est, comprehen- 
dere autem omnino impossibile.” 7 Quod igitur dicitur ab Apostolo : 
“Tunc autem cognoscam, sicut et cognitus sum” 8 claram Dei visionem, 
non perfectam comprehensionem indicat. 


§. I. De glorl® gradibus. 

4. Gradus esse diversos gloriae et beatitudinis, quamvis una omnibus 
sit gloria essentialis, Deus nempe visus, fides docet : concilium enim Flo- 
rentinum definivit sanctos post mortem Deum intueri, “ pro meritorum 
tamen diversitate, alium alio perfectius.” Meritorum et praemiorum diver- 
sitatem negavit quinto saeculo Jovinianus, quem refellit Hieronymus. 
Lutherus etiam ex principio de fide justificante in eundem incidit 
errorem. 


PROPOSITIO. 

Sancti Deum vident, }iro meritorum tamen diversitate alius alio per- 
fectius. 

Probatur /. ex Scripturis. 

5. Christus dicit Apostolis : “ In domo Patris mei mansiones multae 

(1) Isaiffi Ixiv. 4. 

(2) Ps. Ixxxiii. 12. 

(3) Rom. vi. 23. 

(4) L. iv. adv. haer. c. xxxvii. 

* (5) Jer. xxxii. 19. 

(6) L. iv. adv. h®r. c. xix. n. 2. 

(7) Serra, cxvii. de verbis Evang. Joan. c. v. 

(8) 1 Cor. xiii. 12. 

sunt.” 1 Verba haec loca plurima ostendunt, et graduum diversitatem in- 
dicant. Paulus dicit : “ Unusquisque propriam mercedem accipiet se- 
cundum suum laborem.” 9 Et de resurrectione disserens ait : “ Alia cla- 
ritas solis, alia claritas lunae, alia claritas stellarum. Stella enim a stella 
differt in claritate : sic et resurrectio mortuorum.” 8 Ad eleemosynorum 
largitionem hortatur, amplioris mercedis spe : “ Qui parce seminat, parce 
et metet ; et qui seminat in benedictionibus, de benedictionibus et metet.” 4 
Haec ostendunt praemia diversa fore pro operum et laborum, seu meritorum* 
diversitate. 

Probatur II. ex Patribus. 

6. S. Irenjsus ait : Quanto autem plus eum dilexerimus, hoc majo- 

rem ab eo gloriam accipiemus, cum simus semper in conspectu Patris.” 5 
Tertullianus : “ Quomodo mansiones multae apud Patrem* si non pro va- 
rietate meritorum ? Quomodo et stella a stella distabit in gloria, nisi pro 
diversitate radiorum?” 0 S. Chrysostomus : “ Tametsi in regno ccelesti 
sint omnes, non omnes tamen iisdem potiri praemiis illa similitudine stel- 
larum ostenditur.” 7 S. Hieronymus : “ Non est filii dare, et quomodo 
est Patris praeparare ? Paratae, inquit, sunt in coelo diversae et plurimae 
mansiones plurimis diversisque virtutibus, quas non personae accipiunt, 
sed opera. Frustra ergo a me petitis quod in vobis situm est, quod pater 
meus illis paravit, qui dignis virtutibus ad tantam ascensuri sunt dignita- 
tem.” 8 S. Augustinus dicit : “ Multae mansiones diversas meritorum in 
una vita aeterna significant dignitates . . . tamquam stellae sancti, diversas 
mansiones diversas claritates, tamquam in coelo, sortiuntur in regno.” 0 S. 
Fulgentius : “Tantum amplius alio in illa vita Deum videbit, quantum am- 
plius alio in hac vita eum dilexit.” 10 S. Gregorius M. “Apud Patrem man- 
siones multae sunt, quia in illa beatitudinis vita sunt dispares ; unusquis- 
que juxta dispar meritum locum disparem percipit.” 11 

7. Accedunt rationes theologicae quas verbis Hieronymi, dogmatis hujus 
praeclari vindicis, juvat exponere. De Paulo se minimum Apostolorum 
profitente dicit: “Veruntamen in eo quod se humiliat, ostendit posse 
Apostolos alios minores, alios esse majores, et qui utique vas electionis 
dicitur, et cunctis amplius laboravit : non est injustus Deus, ut oblivisca- 

(1) Joan. xiv.2. 

(2) 1 Cor. xiii. 8, 

(3) Ibidem xv. 41. 

(4) II. Cor. ix. 6. 

(5) L. iv. adv. h®r. c. xiii. alias xxvii. 

(6) In Scorpiaco. 

(7) Hom. xli. in 1 ad Cor. 

(8) L. ii. adv. Jovinian. 

(9) Tract. lxvii. in Joan. 

(10) L. de Trinit. 

(11) L. xxxv. Mor. c. iv. 

tur operis ejus, etdispar meritum aequali mercede compenset.” . . . Certe 
inter natos mulierum non surrexit major Joanne Baptista. Ubi autem 
major dicitur, necesse est ut caeteros habuerit minores. Et qui minimus 
est in regno coelorum major est illo. Vides ergo quod in coelis sit maxi- 
mus et minimus, et inter angelos quoque et invisibiles creaturas sit multi- 
plex et infinita diversitas.” . . . “ Qua consequentia ibi erit minimus et 
maximus, si omnes aequales futuri sunt?” . . . “Jam nostri laboris est, 
pro diversitate laborum diversa nobis praeparare praemia.” . . . Joviniani 
sectatores arguit : “ Nequicquam episcopi, frustra episcopi, sine causa 
diaconi sunt. Quid perseverant virgines ? Quid laborant viduae ? Cur 
maritatae se continent? Peccemus omnes, et post poenitentiam idem erimus 
quod Apostoli sunt.” 1 

OBJECTIONES SOLVUNTUR. 

8. Obj. 1. Jovinianus apud Hieronymum objiciebat : “ Operariis 
primae horae et tertiae et sextae et nonae et undecimae unus denarius aequa- 
liter redditur : et quo magis admireris, ab his incipit praemium, qui minus 
in vinea laborarunt.” 3 

Resp. Verbis Hieronymi : “ Hic non unius temporis, et unius aetatis 
homines describuntur, sed ab exordio mundi usque ad finem vocationum 
sacramenta sunt diversarum. Prima hora vocatus est Abel et Seth : tertia 
Enoch et Noe : sexta Abraham, Isaac et Jacob : nona Moyses et prophetae : 
undecima gentium populus : cui primo redditur merces, quia in crucifixum 
credens Dominum, difficultate fidei magnitudinem meruit praemiorum. 
Multique reges et prophetae quaesierunt videre quae videmus, et non vide- 
runt. Unus autem denarius, non unum est praemium, sed una vita, et 
una de gehenna liberatio.” 3 S. Augustinus aliam praebet responsionem : 
“ Ule denarius vita aeterna est, et in vita aeterna omnes aequales erunt. 
Quamvis enim meritorum diversitate fulgebunt, alius magis, alius minus : 
quod tamen ad vitam aeternam pertinet, aequalis erit omnibus : non enim 
alii brevius, alteri longius, quod pariter aeternum est.” 4 

9. Obj . 2. Liquet “ duos esse ordines ovium et hircorum : alterum 
justorum, alterum peccatorum : alios stare a dextris, alios a sinistris : et 
audire justos : Venite, benedicti patris mei, possidete paratum vobis reg- 
num a constitutione mundi.” 5 Ita Jovinianus. 

Resp . Hieronymus iterum audiatur : “ Parabola ista non ovium inter 
se merita, et e contrario describit hircorum, sed inter oves et hircos tan- 
tum distantiam facit. Neque enim in omnibus locis docentur omnia, sed 
unaquaeque similitudo ad id refertur, cujus similitudo est.” . . . “Stant 

(1) L. ii. adv. Jovinian. 

(2) Ibidem. 

(3) Ibidem. 

(4) Serm. Ivi. de verbis Domini c, iv. 

(5) L. ii. adv. Jovin. 

quidem omnes ad dexteram : sed alius stat ut sponsus, alius ut frater, 
alius ut filius. . . . Inter David virum sanctum, et Saul regem pessimum, 
medius Jonathas fuit. Quem nec inter hoedos possumus ponere, quia 
prophetae amore dignus est ; nec inter arietes, ne parem eum faciamus 
David, maxime cum et ipse interfectus sit. Erit igitur inter oves, sed in 
inferiori ordine. Et quomodo inter David et Jonathan, ita inter ovem et 
ovem cogeris suscipere differentias.” 1 Merito idcirco Hieronymus addit: 
“ Haec vera est Antichristi praedicatio, quae inter Joannem et ultimum pce- 
nitentem nullam facit distantiam.” 

10. Obj. 3. Qui diversa praemia pro virtutum meritorumque varietate 
statuit, gloriam ex hominum meritis, magis quam ex Dei munificentia, et 
Christi meritis pendere facit. 

Resp. Vita aeterna gratis donatur a Deo propter Christi merita : attamen 
sapientissimo consilio Deus majora gaudia tribuit ardentius diligentibus, et 
fidelibus laborantibus, qua ratione homines ad bonorum operum exercitium 
provocantur. Divina munificentia in eo elucet, quod praemia longe excedant 
laborem, et propter Christum tribuantur, quum homo nullis suis viribus ea 
promereri posset. 

11. Obj . 4. Dei visio, quum ipse sit simplicissimum et purissimum 
Ens, graduum varietatem non admittit. 

Resp. Licet Deus sit ens omni partium compositione immune, se suas- 
que perfectiones magnis minusve pro sua voluntate pandit. Ipsa angelorum 
distinctio dotium varietatem, et gradus gloiiae diversos indicat: “ Quare in 
regno coelorum,” clamat Hieronymus “ archangeli sunt, angeli, throni, 
dominationes, potestates, cherubim, et seraphim, et omne nomen quod 
nominatur non solum in praesenti saeculo, sed etiam in futuro ?” a Nil 
igitur obstat quin et sancti, pro meritorum diversitate, clarius vel minus 
clare Deum intueantur, majori vel minori gloria proinde effulgentes. 
“ Caeterum qui futuri sunt,” bene animadvertit Augustinus, “ pro meritis 
praemiorum etiam gradus honorum atque gloriarum, quis est idoneus cogi- 
tare, quanto magis dicere? Quod tamen futuri sint, non est ambigen- 
dum.” 8 

12. Obj. 5. Ipsa beatitudo graduum diversitate tolleretur, nec enim quis 
omnino beatus foret, aliis prae illo majori gloria donatis. 

Resp. Voluntas sanctorum nihil habebit vitii in illa conditione ; sed am- 
plectetur quod aequum est, et divinis consiliis congruum, ideoque omnes in 
Deo conquiescent : “ Atque id etiam beata civitas illa magnum in se bonum 
videbit, quod nulli superiori ullus inferior invidebit, sicut nunc non invi- 
dent Archangelis Angeli caeteri : tamquam nolit esse unusquisque quod 
non accepit, quamvis sit pacatissimo concordiae vinculo ei qui accepit ob- 

(1) L. ii. adv. J ovini an. 

(2) Ibidem. 

(3) L. xxii. de civ. Dei c. xxx. 

strictus, quam nec in corpore vult oculus esse qui est digitus, cum mem- 
brum utrumque contineat totius camis pacata compago.” 1 


§• II. De gloria statim post mortem.. 

13. Statim post mortem animas illas quae omni labe carent, ex Christi 
gratia emundatae, hanc ingredi requiem, hoc frui gaudio, in ipso caelorum 
regno sedes sortiri, Dei factas veluti consortes, fides docet : quod benefi- 
cium infantibus post baptismum decedentibus ; martyribus suo sanguine 
dilectionem, qua nemo habet majorem, exhibentibus ; aliisque perfectis 
contingere credimus : sed plerosque justos ob labem aliquam leviorem 
detineri, ne summa illa beatitudine statim post exitum e corpore fruantur, 
haud aegre fatemur. Illum animarum statum, quae ad tempus a caelestis 
regni aditu prohibentur, Purgatorium solemus vocare, ad purgandam sci- 
licet animam destinatur. Illud post ultimum judicium non futurum in 
confesso est. Utrum autem supplicio aliquo torqueantur, fides non deter- 
minat. 

14. Vigilantius, quinto saeculo, docuit neminem ante diem judicii ad 
Deum intuendum admitti: quod et Luthero, et Calvino, et Socinianis 
visum est. De eo dicit Calvinus : “ Porro de intermedio earum statu 
curiosius inquirere neque fas est, neque expedit. Valde se torquent multi 
disputando quem locum occupent, et an caelesti gloria fruantur, necne 
Atqui stultum et temerarium est de rebus incognitis aliius inquirere, 
quam Deus nobis scire permittat. Scriptura, ubi dixit, Christum illis 
praesentem esse, et eas recipere in paradisum (Jo. 12. 32) ut consola- 
tionem percipiant, reproborum vero animas cruciatus quales meritae sunt, 
perpeti, non ultra progreditur . . . Quod sinus Abrahss dicitur beata 
sanctorum spirituum collectio, nobis abunde est, ex hac peregrinatione ex- 
cipi a communi fidelium Patre, ut nobiscum fidei suae fructum communicet. 
Interea quum Scriptura ubique jubeat pendere ab expectatione adventus 
Christi, et gloriae coronam eousque differat, contenti simus his finibus 
divinitus nobis praescriptis, animas piorum militiae labore perfunctas in 
beatam quietem concedere, ubi cum felici laetitia fruitionem promissae 
gloriae expectent: atque ita omnia teneri suspensa, dohec Christus appa- 
reat redemptor.”* A magistri sui sententia discesserunt Presbyteriani 
Westmonasterienses, qui justorum animas in caelos altissimos statim post 

(1) Aug. lxxii. de civ. Dei. c. xxx. 

(2) Inst. 1. ili. c. xxv. 6. Vide etiam Buraeti analysim Art xxii. p. 340 : " Some 
thought that the souls of the good were happy, but that they did not see God till the re- 
surrection.” 

mortem recipi dicunt, et Dei faciem in lumine gloriae intueri. 1 Ita etiam 
Baptistae, qui tamen dicunt in Paradisum animas recipi, et cum Christo 
esse. 2 Calvini sententia inter Anglicanos plures habuit patronos. 8 

15. Concilium Lugdunense II. an. 1247 docuit animas omni labe ira- 
munes mox in caelum recipi, quod et definivit Concilium Florentinum, 
addens: “ et intueri clare Deum unum et trinum sicuti est.” 4 Haeserat 
hac in re Joannes XXII., in sententiam de differenda Dei visione procli- 
vior; sed “ recitando et conferendo, et non determinando, nec etiam 
tenendo,” uti ipse sub mortem Diplomate edito, an. 1334, declaravit, quae- 
cumque dixisset revocando. Caeterum animas beatas jam esse cum Christo, 
in confesso apud omnes erat. 

PROPOSITIO. 

Animm sanctorum nulla macula inquinat se statim post obitum ad 
Deum intuendum admittuntur . 

Probatur /. ex Scripturis . 

16. Apostolus ait : “ Scimus quoniam si terrestris domus nostra hujus 
habitationis dissolvatur, quod aedificationem ex Deo habemus, domum non 
manufactam, aeternam in caelis. Nam et in hoc ingemiscimus, habitationem 
nostram, quae de caelo est, superindui cupientes. • . Audentes igitur 
semper, scientes, quoniam dum sumus in corpore, peregrinamur a Domino, 
(per fidem enim ambulamus, et non per speciem). Audemus autem, et 
bonam voluntatem habemus magis peregrinari a corpore, et praesentes esse 
ad Dominum.” 5 Liquet caelestem habitationem, nullo interposito inter- 
vallo, sequi terrestris domus eversionem ; spiritumque hinc evadere, illuc 
sine mora ingressurum. Dum sumus in corpore, peregrinamur a Domino ; 
sed soluti a corpore praesentes sumus ad Dominum ; non jam fide eum 
contemplantes, sed speciem ejus intuentes— U8ov$. Illa animarum 
conditio aeterna erit, haud post tempus alteri cessura. De sinu Abrahae 
hic nullus est sermo ; sed de Domini praesentia, et de felicitate a Deo 
proveniente. Quod si quis contenderit Christum hominem Dominum 
designari, non ipsam Dei naturam, meminisse oportet eum a dextris Dei 
sedere; adeo ut qui cum ipso sunt, divinam essentiam intueri censendi sint. 

(1) “Their souls ( which neither die nor sleep) having an immortal subsistence, im- 
mediately returo to God who gave them. The souls of the righteous, being then made 
perfect in holiness, are received into the highest heavens, where they behold the face of 
God in light and glory.” Gonfession of faith, ch. xxxii. Ita etiam Confessio Presbyte- 
riana Americana. 

(2) Ch. xxxiii. 

(3) Vide J. Burnetum de statu mortuorum, cit. in Analysi, p. 340. Vide etiam 
Usherum : Of the place and condition of souls departed, apud Oxonienses Tract 72. 
Vol. iii. Hi ea utuntur sententia ut consuetudinem orandi pro mortuis, quam tuentur, 
explicent 

(4) Sess. xv. 

(5) II. Cor. v. i. 

Probatur 11. ex Patribus . 

17. S. Ignatius M. Romanos obsecrat, ne suis precibus a martyrio eum 
retineant: “ Sinite me ferarum escam fieri, per quas licet Deum adipsci.” 1 
Ergo ea fuit pristina fides, martyrio ad Deum statim iri. Pulcherrime 
Cyprianus : “ clauduntur oculi in persec utionibus terrae, sed patet caelum • 
minatur Antichristus, sed Christus tuetur: mors infertur, sed immortalitas 
sequitur: occiso mundus eripitur, sed restituto paradisus exhibetur. 
Quanta est dignitas et quanta secuiitas exire hinc laetum, exire inter pres- 
suras et angustias gloriosum, claudere in momento oculos, quibus homines 
videbantur et mundus, et aperire eosdem statim, ut Deus videatur et 
Christus ! Tam feliciter migrandi quanta velocitas ! Terris repente sub- 
traheris, ut in regnis caelestibus reponaris !” 3 S. Ambrosius de lapsu Petri 
agens, exclamat : “ Unde te evocem, Petre, ut doceas me quid flens 
cogitaveris? unde, inquam, te evocem? de caelo, ubi jam choro insertus es 
Angelorum, an etiam de tumulo ?” 8 S. Hieronymus, Vigilantium ex 
professo refellit : “ Tu Apostolis vincula injicies, ut usque ad diem judicii 
teueantur custodia, nec sint cum Domino suo ; de quibus scriptum est : 
sequuntur agnum quocumque vadit.” 4 

OBJECTIONES SOLVUNTUR. 

18. Obj. 1. Joannes refert : “ Vidi subtus altare animas interfectorum 
propter verbum Dei. ... et datae sunt illis singulae stolae albae; et 
dictum est illis, ul requiescerent adhuc tempus modicum, donec comple- 
rentur servi eorum, et fratres eorum, qui interficiendi sunt, sicut et illi :” 5 
Igitur ante completum martyrum numerum, qui prius passi sunt propter 
Christum Deum non videbunt. 

Resp . Ipsi Joanni sancti visi sunt “ stantes ante thronum, et in conspectu 
Agni, amicti stolis albis, et palmae in manibus eorum.” 0 Gaudent igitur 
beata visione; subtus altare tamen dicuntur, quia corpora eorum terrae 
demandata ante resurrectionem gloria non coronabuntur. “ Jam accepe- 
runt,” inquit Bernardus, “ singulas stolas ; sed non vestiuntur duplicibus, 
donec vestiamur et nos. Stola enim prima ipsa est quam diximus felicitas 
et requies animarum: secunda vero immortalitas et gloria corporum.” 7 
Caeterum id praecipue eo loci edocetur, Dei consilio vindictam de martyrum 
interfectoribus non statim sumi, sed expectari tempus quando plurimorum 
sanguis effusus eam provocabit : “ Usquequo Domine (sanctus et verus) 
non judicas, et non vindicas sanguinem nostrum de iis qui habitant in 

(1) Ep. ad. Rom. 

(2) De exhort martyr, ad Fortunat c. xii. 

(3) L. x. in Lucam, c. xxii. 

(4) L. adv. Vigil. 

(5) Apoc. vi. 9. 

• (6) Ibidem vii. 9. 

(7) Serm. iii. in festo omnium sanctorum. 

terra V H Iis responsum est expectandum donec numerus martyrum 
impleatur. 

19. Obj . 2. Apostolus de sanctis veteribus loquens, dicit : “ Hi omnes 
testimonio fidei probati, non acceperunt repromissionem ; Deo pro nobis 
melius aliquid providente ut non sine nobis consummarentur." 8 

Resp. Veteres illi sancti non acceperunt promissa, nisi adveniente 
Christo, qui ea implevit, et coeli aditum patefecit. Sine nobis consummati 
non sunt, aetas silidet nostra habetur totum illud tempus a Christi adventu* 
Mens Apostoli patet ex tota epistola : “ Hoc significante Spiritu Sancto, 
nondum propalatam esse sanctorum viam, adhuc priore tabernaculo habente 
statum. ,,s “ Habentes itaque, fratres, fiduciam in introitu sanctorum in 
sanguine Christi, quam initiavit nobis viam.” 4 

20. Obj . 3. Nonnisi in die judicii invitandi sunt sancti in regnum : 

“ Venite, benedicti Patris mei, possidete paratum vobis regnum a constitu* 
tione mundi." 5 Consonat parabola, merces enim soluta dicitur omnibus 
simul sub vesperam. 8 v 

Resp. Invitatio illa omnibus electis simul fit, judicio peracto, quorum 
tamen quotquot ante finem mundi justitia perfecti obierant jam coeli gaudia 
possederant ; nam domo terrena morte diruta, induuntur coelesti gloria. 
Profecto et peccatores tunc in ignem aeternum amandandi sunt, quem tamen 
eos post mortem statim experiri, Christo docente, novimus, dives quippe 
in locum tormentorum mox decessit, in flamma cruciandus. Dicendum 
igitur Christum voluisse supremi judicii et aeternae hominum conditionis 
exponere aequitatem, quin de priori animarum statu tunc loqueretur. 

21. Obj. 3. S. Ambrosius dicit : “Scriptura habitacula illa animarum 
promptuaria nuncupavit : quae occurrens querelae humanae, eo quod justi qui 
praecesserunt videantur usque ad judicii diem, per plurimum scilicet tem- 
poris, debita sibi remuneratione fraudari, mirabiliter ait coronae esse simi- 
lem illum judicii diem, in quo sicut non novissimorum tarditas, sic nec 
priorum velocitas. Coronae enim dies expectatur ab omnibus, ut intra 
eum diem et victi erubescant, et victores palmam adipiscantur victoriae." 7 
Laetitiam animarum sanctarum ex spe conceptam describens dicit : “ inci- 
piunt intelligere requiem suam, et futuram sui gloriam praevidere, eaque 
se consolatione mulcentes, in habitaculis suis, cum magna tranquillitate 
requiescent, stipatae praesidiis angelorum." 8 

Resp . Apocjryphi quarti libri Esdrae eo loci Ambrosius sbcutus est auc* 

(1) Apoc. vi. 10. ' 

(2) Heb. xi.39. 

(3) Ibidem ix. 8. 

(4) Ibidem x. 19. 

(5) Matt xxv. 34. 

(6) Ibidem xx. 8. 

(7) L. de bono mortis, c. x. 

(8) Ibidem c. xi. 

Vol. IV. — 22 

toritatem, ideoque minusaccurate locutus dicendus est ; nisi placeat verba 
ejus referre ad beatitudinem perfectam animae simul et corporis. 1 Certe 
post verba ultimo objecta statim ait : “ Quintus autem ordo, exultationis 
uberrimae habet suavitatem, quod ex hoc corruptibilis corporis carcere in 
lucem libertatemque pervenerint, et repromissam sibi possideant haeredi- 
tatem.” Et in Oratione de obitu Theodosii : “ Regio illa vivorum est, 
ubi anima est, quae ad imaginem et similitudinem Dei facta est, non caro 
figurata de limo. Ideo in terram revertitur, anima ad requiem festinat su- 
pernam, cui dicitur: ‘Convertere anima mea in requiem tuam.’ In quam 
festinavit intrare Theodosius, atque ingredi civitatem Hierusalem, de qua 
dictum est: ‘Et reges terrae ferent gloriam suam in illam.’ Illa est vera 
gloria quae ibi sumitur ; illud regnum beatissimum quod ibi possidetur, ad 
quod festinabat Apostolus, dicens : ‘ Audemus ergo et consentimus magis 
peregrinari de corpore, et adesse ad Dominum : et ideo connitimur sive 
absentes sive praesentes placere illi.’ Absolutus igitur dubio certamine, 
fruitur nunc augustae memoriae Theodosius luce perpetua, tranquillitate 
diuturna, et pro iis quae in hoc gessit corpore, munerationis divinae fructi- 
bus gratulatur.” Haec quidem conveniunt homini, cui persuasum sit 
Sanctos post mortem statim Domino adesse, eoque frui. Quae autem ob- 
scurius dicta sunt ab hoc, vel alio Ecclesiae patre, juxta ea quae alias 
clarius protulerunt sunt explicanda: et paucorum sententia, Tertulliani, 
scilicet, Lactantii, aliorumque, caeterorum patrum et Ecclesiae totius fide 
et judicio corrigenda, 

(1) Vide Toumely Tract. de Deo. qu. 12. 

CAPUT II. 

DE PURGATORIO^ 

22. Concilium Tridentinum docet “ purgatorium esse, animasque ibi de- 
tentas fidelium suffragiis, potissimum vero acceptabili altaris sacrificio juva- 
ri.” 1 De poenarum genere, duratione, vel loco speciali nihil definitum vel a 
Tridentino, vel alio quopiam concilio reperitur: quapropter communione 
Ecclesiae frui quis poterit, qui ex animo credat purgatorium esse, quin de 
poenarum natura aliquid certo sibi statuat. Immerito igitur Oxonienses 
simplicitatem definitionis, cui vix se aliquid objicere posse fatentur, 3 opi- 
nionibus inter catholicos vigentibus, et consuetudinibus cum his conjunctis 
onerare quaerunt. Equidem ipsam in purgatorio detentionem poenae habere 
rationem liquet, quapropter merito definierunt patres Tridentini : “ Si quis 
post acceptam justificationis gratiam cuilibet peccatori poenitenti ita cul- 
pam remitti, et reatum aeternae poenae deleri dixerit ; ut nullus remaneat 
reatus poenae temporalis exsolvendae vel in hoc saeculo, vel in fqturo in 
purgatorio, antequam ad regna coelorum aditus patere possit ; anathema 
sit.” 3 Calvinus asseruit “ purgatorium exitiale esse Satanae commentum, 
quod Christi crucem evacuat, quod contumeliam Dei misericordiae non 
ferendam irrogat, quod fidem nostram labefacit ac evertit.” 4 Sectarii omnes 
hodierni his subscribunt, si exceperis Oxonienses, qui purgatorium dum 
impugnant, ei se haud admodum reluctari satis produnt. Graeci in doc- 
trinae substantia nobiscum concordant, uti ex concilio Florentino patet. 5 - 

(1) Sess^xxv. Decr. de Purg. 

(2) M Such is the Roman doctrine, and taken in the mere letter , there is little in it 
againBt which we shall be able to sostain formal objections. Purgatory is not spoken 
of at ali as a place of pain ; it need only mean, what its name implies, a place of puri- 
fication. . . . The word ‘detentas* indeed expresses a somewhat stronger idea ; yet after 
ali, hardly more than that the souls in purgatory would be happier out of it than in it, 
and that they cannot, of their own will, leave it : which is not much to grant Further, 
that the prayera of the living benefit the dead in Christ, is, to say the least, not incon- 
sistent, as Usher shews us, wtyh the primitive belief. Tract 79. § i. p. 5. vol. iv. 

(3) Sesa. vi. can. xxx. 

(4) Inst. 1. iii. c. v. § 3. 

(5) " They agreed together, as the council shews, or at least with the slightest diffe- 
rence, on the question in which we are concerned, while the subsequent resentment of 
the Greek8 at home had little ^or no reference to it ;* and their agreement under such cir- 
cumstances was only the more remarkable.” Oxford Tracts, No. 79. p. 60. 

- PROPOSITIO. 

Purgatorium datur, in quo qux detinentur animae fidelium suffragiis , 
potissimum vero altaris sacrificio, juvantur. 

Probatur L ex Scripturis. 

23. Judas Machabaeus refertur post praelium invenisse sub cadaveribus 
mortuorum donaria idolorum quae lex vetuit ne sibi sumerent Judaei. 
“ Omnibus ergo manifestum facium est, ob hanc causam eos corruisse ; 

. . . Atque ita ad preces conversi rogaverunt ut id quod factum erat de- 
lictum oblivioni traderetur.*’ Judas deinde “ facta collatione, duodecim 
millia drachmas argenti misit Jerosolymam, offerri pro peccatis mortuo- 
rum sacrificium, bene et religiose de resurrectione cogitans. Nisi enim 
eos qui ceciderant resurrecturos speraret, superfluum videretur, et 
vanum orare pro mortuis. Et quia considerabat quod hi, qhi cum pietate 
dormitionem acceperant, optimam haberent repositam gratiam. Sancta ergo 
.et salubris est cogitatio pro defunctis exorare, ut a peccatis solvantur.”* 

24. Liquet eam fuisse certam persuasionem fidemque tum Judae Macha- 
baei, tum omnium conferentium aes in sacrificiorum impensas, tum sacer- 
dotum qui offerebant victimas, esse quendam animarum statum labe aiiqua 
inquinatarum, quae sacrificiis oblatis expiarentur. Hanc probatam esse 
constat sacro scriptori, qui sanctam vocat et salutarem consuetudinem pro 
defunctis exorandi ut a peccatis solvantur. Equidem constat ex Judaeo- 
rum libris Ritualibus consuetudinem orandi pro mortuis semper ab eis 
servatam et adhuc vigere ; quae quum a Christo Domino numquam im- 
probata sit, licet publicus esset Judaeorum mos ea aetate, nihil habeat cen- 
sura dignum necesse est, uti bene animadvertit episcopus Anglicanus Jer- 
emias Taylor. 

25. Christus dixit : “ Qui autem dixerit contra Spiritum Sanctum, non 
remittetur ei neque in hoc saeculo, neque in futuro.” 8 Id veluti speciale 
de peccato contra Spiritum Sanctum traditur, quod non sit remittendum in 
alterutro saeculo, quod indicat quaedam esse peccata quae in altera vita re- 
mittuntur. 

26. Augustinum et Gregorium damus interpretes : “ Pro defunctis qui- 

busdam,” inquit Augustinus, “ vel ipsius Ecclesiae, vel quorumdam 
piorum exauditur oratio : sed pro his quorum in Christo regeneratorum, 
nec usque adeo vita in corpore male gesta est, ut tali misericordia judicen- 
tur digni non esse ; nec usque adeo bene ut talem misericordiam reperi- 
antur necessariam non habere Neque enim de quibusdam veraci- 

ter diceretur, quod non eis remittatur neque in hoc saeculo, neque in 
futuro, nisi essent, quibus etsi non in isto, tamen, remittetur in futuro.” 8 

(1) L. ii. Mach* xii. 40. 

(2) L. xxi. de civ. Dei c. xxiv. 

S. Gregorius M. dicit: “ De quibusdam levibus culpis esse ante judi- 
cium purgatorius ignis credendus est; pro eo quod Veritas dicit: Si quis 

in Spiritum Sanctum blasphemiam dixerit, neque in hoc saeculo remitte- 
tur ei, neque in futuro. In qua sententia datur intelligi, quasdam culpas 
in hoc saeculo, quasdam in futuro posse laxari : quod enim de uno nega- 
tur, consequens intellectus patet, quia de quibusdam conceditur. Sed 
tamen, ut praedixi, hoc de parvis minimisque peccatis fieri posse creden- 
dum est, sicut est assiduus otiosus sermo, immoderatus risus, vel 
peccatum curae rei familiaris, quae vix sine culpa vel ab ipsis agitur, qui 
culpam qualiter declinare debeant, sciunt : aut in non gravibus rebus error 
ignorantiae, quae cuncta etiam post mortem gravant, si adhuc in hac via 
positis minime fuerint relaxata.” 8 

27. Christus praecepta explicans dicit : “ Omnis qui irascitur fratri suo, 
reus erit judicio. Qui autem dixerit fratri suo, raca : reus erit concilio. 
Qui autem dixerit, fatue : reus erit gehennae ignis.” 3 De culpa et pcena 
coram Deo loquitur, nam divinum explicat praeceptum, et gehennae ignem 
graviori legis violationi servatum esse docet. Ergo levioribus quas recen- 
set culpis poenas in altera vita servatas indicat, a Judaeorum tribunalibus, 
judicio scilicet, et concilio, mutuatis imaginibus. Praeter aeternas poenas 
aliae etiam in altera vita sunt ideo admittendae. 

28. Apostolus Paulus de Evangelii praeconibus disserens, se adsimilat 
sapienti architecto, alios iis qui extruunt aedes super fundamentum jam 
positum, eosque monet quam caute laborandum sit : “ Fundamentum 
enim aliud nemo potest ponere praeter id quod positum est, quod est 
Christus Jesus. Si quis autem superaedificat super fundamentum hoc, au- 
rum, argentum, lapides pretiosos, ligna, foenum, stipulam, uniuscujusque 
opus manifestum erit : dies enim Domini declarabit, quia in igne revela- 
bitur: et uniuscujusque opus quale sit ignis probabit. Si cujus opus 
manserit quod superaedificavit, mercedem accipiet. Si cujus opus arserit, 
detrimentum patietur : ipse autem salvus erit ; sic tamen quasi per 
ignem.” 4 Dei judicium igni quo aedificii vis probatur adsimilat : perfec- 
tam praedicationem ex purissimo fidei studio, aedificio auro argento et 
lapidibus pretiosis constanti; cui etiam similia sunt opera perfecta. Lignum, 
foenum, stipula imagines sunt praedicationis humanis quibusdam studiis 
vitiatae, sicut et operum minus perfectorum. Praeclari aedificii fabricator 
mercedem accipit, magna enim manet merces Evangelii fidelem praeconem? 
et famulum Christi perfectum. Orto incendio domus male constructae 
artifex sibi aegre consulit, satisque habet si plurimis deperditis vitam ser- 
vet, ex igne evadens sospes. Pari ratione contingit homini qui Evangel- 

(2) L. iv. Dialog. c. xxxix. 

(3) Mat. v. 22. 

(4) 1 Cor. fii. 11. 

22 * 

ico fungitur ministerio, et humanis se rationibus abduci aliquatenus sinit» 
vel alteri ouicumque in leviores culpas incidenti, servata ^nim fidei inte- 
gritate, et virtutum substantia, salvus erit, sed cum plurimo sui damno, 
quasi per ignem. Nil dicitur quod detrimentum hoc ad hujus vitae aerum- 
nas referat, quum tota orationis series alteram vitam potius respiciat. 

29. Augustinum praestat audire, qui visionem Abrahae de igne transeunto 
inter divisiones animantium cum Apostoli verbis de igne probante aedificia 
exponendo conjungit. “Veniet et caminus : nam consedit ibi Abraham 
usque ad vesperam, et venit magnus terror diei judicii. Vespera enim 
illa finis est saeculi, et caminus ille veniens dies judicii. Divisit inter 
media illa quae divisa er w ant, etiam caminus. Si inter media transiit 
caminus, alia in dexteram, alia in sinistram separavit. Sunt ergo quidam 
carnales, et tamen Ecclesiae gremio continentur, viventes secundum quendam 
modum suum, quibus timemus ne seducantur ab haereticis. Quamdiuenim 
carnales sunt, divisibiles sunt. Aves quippe non divisit: carnales dividunur. 
Non potui loqui vobis quasi spiritalibus, sed quasi carnalibus. Et quomodo 
probatur, quia carnales dividuntur ? Adjungit, ‘ Cum enim dicit unus- 
quisque vestrum, Ego sum Pauli, ego autem Apollo, ego vero Cephae, 
nonne carnales estis, et secundum hominem ambulatis?’ Rogo vos, fratres, 
audite et proficite ; excutite vos de loco carnali, pergite in turturem et 
columbam : aves enim non divisit. Sed quicumque talis permanserit, et 
secundum quemdam modum vitae aptum carnalibus, et de gremio Ecclesiae 
non recesserit, et non fuerit seductus ab haereticis, ut ex contraria parte 
dividatur ; veniet caminus, et ad dextram poni sine camino non poterit. 
Sed si caminum pati non vult, pergat in turturem et columbam. Qui 
potest capere, capiat. Si autem non sic erit, et aedificaverit super funda- 
mentum ligna, foenum, stipulam, id est, amores saeculares fundamento fidei 
suae superaedificaverit ; tamen si in fundamento sit Christus, ut primum 
locum ipse habeat in corde, et ei nihil omnino anteponatur; portantur et’ 
tales, tolerantur et tales : veniet caminus, incendet ligna, foenum, stipulam : 
ipse autem, inquit, salvus erit, sic tamen . quasi per ignem. Hoc aget 
caminus : alios in sinistram separabit : alios in dextram quodam modo 
eliquabit.”. 1 Augustinus igitur quosdam censuit levioribus suis maculis 
igne purgandos, et sic salutem assecuturos. Quod aut£m ad diem judicii 
purgationem eam referat, non sic accipiendum est, quasi nemo antea 
purgandus sit, sed quod purgatio tandem omnium tunc perficienda sit.« 

Plurima alia quae solent adduci scripturae testimonia praetermittimus, non 

(1) In Ps. ciiL Enarratio Serm. iii. n. 5. 

(2) Oxonienses admittunt varia Augustini loca sic componi posse, recitato enim hoc 
testimonio, animadvertunt : “ This is one notion St. Austin had of Purgatory ; anqther 
was that it would be of a certain duration in proportion to the sins of each individual. 
Without asserting that this view is plainly inconsistent with the former, it firirly may be 
called a distinet one.” Tract 79/ p. 40. 

quod omni carere vi videantur, sed quod haec sufficiant, accedente tradi- 
tione, cujus lumine omnia mire illustrantur. 1 

Probatur II. ex Patribus. 

30. Tertullianus : “ Oblationes pro defunctis pro natalitiis annua die 
facimus.”* Et de viduae fidelis erga defunctum maritum officio scribit : 
“Enimvero et pro anima ejus orat, et refrigerium interim adpostulat ei, et 
in prima resurrectione consortium, et offert annuis diebus dormitionis ejus.” 8 

31. S. Cyprianus: “Episcopi antecessores nostri religiose consi- 
derantes, et salubriter providentes, censuerunt, ne quis frater excedens, ad 
tutelam vel curam Clericum nominaret, ac si quis hoo fecisset, non offer- 
retur pro eo, nec Sacrificium pro dormitione ejus celebraretur.” 4 Et : 
M Aliud est ad veniam stare, aliud ad gloriam pervenire, aliud missum in 
carcerem non exire inde, donec solvat novissimum quadrantem : aliud 
statim virtutis et fidei ardore mercedem accipere : aliud pro peccatis longo 
dolore cruciatum, emundari et purgari diu igne : aliud peccata omnia 
passione purgasse.” 5 Sic martyrum prae aliis effert felicitatem, ipsis 
quippe statim gloria tribuitur ; cae teris plerisque maculas leviores luentibus. 8 

32. S. Cyrillus Jerosolymitanus: “ Deinde pro defunctis sanctis 
Patribus et Episcopis : Denique pro omnibus oramus, qui inter nos vita 

(1) Oxonienses de testimoniis qu® recenset Bellarminus, dicunt: “ Could indeed 
competent evidence be brought from other quarte rs, that the doctrine really was true and 
Apostolical, we should not unreasonably have believed that some of them did allude to it . 
especially if writers of name, who might speak from tradition, so considered. We could 
not have taken upon ourselves to say at first sight that it certainly was not contained in 
them, only we should have waited for evidence that it was. Some of the texts in ques- 
tion are obscure, and seem to desiderate a meaning ; and so far it is a sort of gain when 
they have any meaning assigned them, as though they were unappropriated territory 
which the first comer might seize. Again the coincidence of several of them in one and 
the same mode of expression, implies that they have a common drift.” Tract 79. p. 18. 
vol. iv. 

(2) L. de Corona mil. c. iii. 

(3) L. de Monogam. c. x. 

(4) Ep. Ixvi. ad cler. et plebem Furnitan. 

(5) Ep. Iii. ad Anton. 

(6) Fatentur Oxonienses in Ecclesia Africana obtinuisse remota valde etate doctri- 

nam nostra admodum similem ; apud Grscos verd putant purgationem in diem judicii 
dilatam: While the Greek Churches, and thence the Italian held the doctrine of a 

judgment Purgatory, a doctrine far more like the Roman is found from an early age in 
the African Church.” Recitatis Tertulliani et Cypriani verbis, explicationem Rigaltii et 
Fabri, qui de disciplina poenitentiali ea interpretantur, rejiciunt : “ The words in them- 
selves seem to go beyond any mere ecclesiastica], though virtually divine censure, espe- 
cially * missum in carcerem,’ and ‘ purgari diu igne. Further.. ... Tertullian explains 
Cyprian, Cyprian sanctions Tertullian.’ It should be recollected moreover that Cyprian 
used to call Tertullian his M aster ; and the inference deducible from all this is greatly 
strengthened, when we come to consider the views of St. Austin, another African.” 
Traet 79. p. 39. 

functi sunt, maximum esse credentes animarum juvamen, pro quibus 
offertur precatio sancti illius et tremendi quod in altari positum est sacri- 
ficii.” 1 

33. S. Gregorius Nyssenus ait eos “ vel in praesenti vita sapientiae 
studio et precibus purgatos, vel post obitum, per expurgantis ignis forna- 
cem expiatos, ad sempiternam felicitatem pervenire.” 8 

34. Eusebiu8 de Constantini funere ait : “ac beatus quidem princeps 
alto in suggestu jacens, laudibus tum celebrabatur. Innumerabilis autem 
populus una cum sacerdotibus Dei, non sine gemitu ac lachrymis, pro 
impefatoris anima preces offerebant Deo, gratissimum pio principi officium 
exhibentes.” 8 ■ 

35. Epiphanitjs: “Caeterum quae pro mortius concipiuntur preces, iis 
utiles sunt, tametsi non omnes ^culpas extinguant.” 4 Et: “Jam vero 
quoad mortuos spectat, nominalim de illis mentio fit, et preces ac sacrificia. 
Mysteriaque frequentantur.” 4 

36L S. Chrysostomus : “Si peccator excessit, propterea etiam laetari 
oportet quod interscissa sunt peccata, et vitio non adjecit, et quoad fieri 
potest, succurrere, non lachrymis, sed precibus, et supplicationibus, et 
eleemosynis, et oblationibus. Non sunt enim haec temere excogitata, 
neque frustra, eorum qui excesserunt, in divinis mysteriis meminimus, et 
pro ipsis accedimus, rogantes Agnum propositum, qui mundi peccatum 
tulit, sed ut eis inde aliqua sit consolatio. Neque absque re is qui adstat 
altari, dum veneranda peraguntur mysteria, clamat; Pro omnibus qui in 
Christo dormierunt, et iis qui pro ipsis celebrant memorias.” 6 

37. S. Ambrosius docet omnes transituros per ignem, quo judicium post 
mortem statira subeundum indicat. “ Omnes oportet transire per flam- 
mas, sive ille Joannes evangelista sit, quem ita dilexit Dominus, ut de eo 
diceret ad Petrum : 4 Sic eum volo manere : quid ad te : tu me sequere.’ 
De morte ejus aliqui dubitaverunt ; de transitu per ignem dubitare non 
possumus, quia in paradiso est, nec separatur a Ch risto. Sive ille sit 
Petrus, qui claves accepit regni coelorum, qui supra mare ambulavit, 
oportet dicat: Transivimus per ignem et aquam, induxisti nos in refrige- 
rium. Sed Joanni cito versabitur igneus gladius, quia non invenitur in 
eo iniquitas quem dilexit aequitas. Si quid in eo vitii humani fuit, charitas 
divina decoxit. Alae enim ejus sicut alae ignis. Qui habuerit hic charitatis 
ignem* illic ignem gladii timere non poterit. Ipsi Petro, qui toties mor- 
tem suam pro Christo obtulit, dicet: Transi, recumbe. Sed ille dicet: 
Igne nos examinavit, sicut examinatur argentum. Etenim in quo aqua 

(1) Cat. Myst v. 

(2) Orat de mortuis, 

(3) L, iv. de vita Const c. lxxi. 

(4) H©r. Ixxv. qua est Aerian. 

(5) Epos. fidei cath. N. 23. 

(6) Hom. xli. in ep. i. ad. Cor. 

inulta excludere non poterit charitatem, quomodo eam ignis excludet? 
Sed ille examinabitur ut argentum ; ego examinabor ut plumbum ; donec 
plumbum tabescat, ardebo. Si nihil argenti in me inventum fuerit : Heu 

me, in ultima inferni detrudar, aut ut stipula totus exurar. Si quid in- 
ventum in me fuerit auri vel argenti, non per meos actus, sed per miseri- 
cordiam et gratiam Christi, per ministerium sacerdotii, dicam fortasse ego : 
Etenim qui sperant in te non confundentur. Illo igitur igneo gladio ini- 
quitas exuretur quae sedet super talentum plumbeum.” 1 Liquet juxta Am- 
brosium perfectos, instar Joannis et Petri statim evadere ; peccatores gra- 
viores in inferna detrudi ; levioribus culpis maculatos exuri donec evanes- 
cant maculae. Igitur datur purgatorium, quod subeunt animae statim post 
mortem, nam judicium jam peractum dicit Ambrosius, affirmans Joannem 
jam esse in paradiso, Christo conjunctum, ideoque transiisse per ignem, 
scilicet judicatum esse, quum alias ad regnum non pateat aditus. 3 Porro 
preces prodesse animabus purgatorium illum ignem patientibus Ambrosio 
persuasum est, secus pro illis haud oraturus: “ Tibi nunc,” inquit fratris 
sui Satyri commendans animam, “omnipotens Deus, innoxiam commendo 
animam : tibi hostiam meam offero : cape propitius ac serenus fraternum 
munus, sacrificium sacerdotis.” 3 Et ad orandum pro anima Valentiniani 
imperatoris fideles invitavit: “Date ccelestia sacramenta. Piam animam 
nostris orationibus prosequamur.” 4 

38. S. Hieronymus de Paulinae obitu : “ Casteri mariti super 

tumulum conjugum spargunt violas, rosas, fioresque purpureos, et his 
officiis dolorem peccatoris consolantur. Pammachius noster sanctam 
favillam ossaque veneranda, eleemosynae balsamis rigat. His pigmentis 
atque odoribus fovet cineres quiescentes, sciens scriptum, * quod sicut aqua 
extinguit ignem, ita eleemosyna extinguit peccatum.’” 5 

39. S. Augustinus : “ Non sunt praetermittendae supplicationes pro 
Spiritibus mortuorum : quas faciendas pro omnibus in Christiana et Cath- 
olica Societate defunctis, etiam tacitis nominibus quorumcumque sub gen- 

(1) In Ps. cxviii. Serm. xx. i. 

(2) Oxonienses dicunt, recitato hoc testimonio : “ It is now sufficiently ciear what 
St. Ambroseas belief was. The only point of approximation between it and tbe doctrine 
of Purgatory is this ; tbat be conceived that for all but tbe highest saints, in whejn 
love dissolved all remaining dross whatever, some transient suffering, more or less in 
duration, was in store in the day of judgment. And bence the force of the ordinary 
prayers of the early Church, as based on Scripture, (and described at length by Arch- 
bishop Usher, in Tract, No. 72,) tbat departed believers might bave a merciful trial at 
tbe last day.” Tract 79, p. 35. Falluntur, nam de judicio statim post mortem agit 
Ambrosius ; et Ecclesia semper consuevit orare pro requie et gloria mox tribuenda» 

(3) Orat de obitu Satyri. 

(4) Orat de obitu Valentiniani. 

(5) Ep. xxvi. ad Pammachium. 

erali commemoratione suscepit Ecclesia.” 1 Et 44 Orationibus vero sanctae 
Ecclesiae, et sacrificio salutari, et eleemosynis quae pro eorum spiritibus 
erogantur, non est dubitandum mortuos adjuvari : ut cum eis misericordius 
agatur a Domino, quam eorum peccata meruerunt. Hoc enim a patribus 
traditum universa observat Ecclesia, ut pro eis qui in corporis et sanguinis 
Christi communione defuncti sunt, cum ad ipsum sacrificium loco suo 
commemorantur, oretur, ac pro illis quoque id offerri commemoretur. Cum 
vero eorum commendandorum causa opera misericordiae celebrantur, quis 
eis dubitet suffragari pro quibus orationes Deo non inaniter allegantur? 
Non omnino ambigendum est ista prodesse defupctis, sed talibus qui ita 
vixerunt ante mortem, ut possint eis haec utilia esse post # mortem*” 9 

40. Isidorus Hispalensis : “ Sacrificium pro defunctorum fidelium 
requie offerri, vel pro' eis orare, quia per totum hoc orbem custoditur, 
credimus quod ab ipsis Apostolis traditum sit. Hoc enim ubique Catholica 
tenet Ecclesia ; quae nisi crederet fidelibus defunctis dimitti peccata, non 
pro eorum spiritibus vel eleemosynam faceret, vel Deo sacrificium offerret. 
Nam et cum Dominus dicit (Matt. 12.) 4 Qui peccaverit in Spiritum Sanc- 
tum, non remittetur ei neque in hoc saeculo, neque in futuro,’ demonstrat 
quibusdam illic dimittenda peccata, et quodam purgatorio igne probanda.” 3 

Probatur IIL ex conciliis. 

41. Concilium Carthaginense III. decrevit: 44 Ut sacramenta altaris 
nonnisi a jejunis hominibus celebrentur, excepto uno die anniversario, quo 
coena Domini celebratur. Nam si aliquorum pomeridiano tempore de- 
functorum, sive episcoporum, seu clericorum, sive caeterorum commendatio 
facienda est, solis orationibus fiat, si illi qui' faciunt, jam pransi invenian- 
tur.” 4 Carthaginense IV. : “ Pcenitentes qui attente leges poenitentiae 
exequuntur, si casu in itinere, vel in mari' mortui fuerint, ubi eis subveniri 
non possit, memoria porum et orationibus et oblationibus commendetur.” 5 

Probatur IV. ex liturgiis. 

32. Omnes liturgiae antiquissimae continent preces pro defunctis eo 
directas ut quietis gaudiique locus iis obtineatur. 6 Haec consuetudo orandi 
pro defunctis, quae ab Apostolorum aetate viguisse noscitur, probat id sera- 
per omnibus persuasum fuisse ex Apostolornm doctrina: esse quendam 
animarum statum, in quo preces viventium iis valeant. Liquet autem 

(1) L. de cura pro mortuis c. iv. 

(2) Serm. xxxii. de verbis Apostoli. 

(3) L. i. de officiis Eccl. c. xviii. 

(4) Can. xxix. 

(5) Can. lxxix. 

(6) Vide Vol. iii. Tract. de Eucharistia c. ii. n. 84. “ Let it be recolleeted that we 
are not disputing the existence in the Ritual of the Church, of the custotn of praying 
for the dead.” Oxford Tracts, No. 79. p. 20. “ The universal and apparently apostoli- 
cal custom of praying for the dead in Ohrist. Ibidem p. 34. 

eas prodesse non posse damnatis, nec iis quae jam gloria fruuntur cae- 
lesti. Ergo medius agnoscendus est status, qualem Catholici purgatorium 
vocant. 

Probatur V. ex Grsecorum et omnium Orientalium consensione . 

43. Constat apud Graecos et sectas omnes Orientales vigere morem 
orandi et offerendi sacrificium pro defunctis, ex certa persuasione animas 
sic adjuvari et eripi ex statii miseriae et tenebrarum. 1 “ Propterea,” inquit 
Gabriel Philadelphiensis, “ Catholica et Apostolica Ecclesia Orientis, et 
reliquae omnes nationes quae illi subjiciuntur, et cum ea concordant, bis in 
anno Sacrificium Missae in communi celebrant, et orant pro illis qui pie 
obdormierunt Orthodoxis Christianis." Hinc Graeci cum Latinis in con- 
cilio Florentino definierunt: “ Si vere pcenitentes in Dei charitate decesse- 
rint, antequam dignis Poenitentiae fructibus de commissis satisfecerint, et 
omissis, eorum animas poenis purgatoriis post mortem purgari, et ut a 
poenis hujusmodi releventur, prodesse eis vivorum suffragia.” 

OBJECTIONES SOLVUNTUR. 

44. Obj. 1 . Argumentum ex re gesta Judae JMachabaei infirmum est, 
quum liber sit apocryphus, et exemplum non sit doctrinae de purgatorio 
accommodatum, nam decesserant milites gravioris peccati rei, donariis 
contra legem ablatis. 

Resp . Auctoritatem libri jam alias vindicavimus. 8 Praeterea ipsi doc- 
tissimi adversarii ejus historicam veritatem admittunt, ideoque manet vis 
probandi, quum consuetudo et fides Judaeorum inde pateant. Quod donaria 
abstulissent, gravioris peccati labes erat; sed de poenitentia aliquorum 
saltem in ipso vitae exitu erat sperandi fundamentum, quum alioquin re- 
ligionis causa pugnarent. Pro iis tantum qui cum pietate dormitionem 
acceperant oblatum est sacrificium. 

45. Obj. 2. Ecclesiastes dicit: “ Si ceciderit lignum ad austrum, aut ad 
aquilonem, in quocumque loco ceciderit, ibi erit.” 8 

Resp. Non constat quid documenti eo loci dare voluerit sacer scriptor $ 
et proinde argumentum certum inde nequit deduci: quapropter Oxonienses 
fatentur illud perperam purgatorio objici. 4 Caeterum si quis velit illud de 

(1) “ Their doctrine is said to have been, that the souls of imperfect christian s went 
to a place of darkness and sadness, where they were for some time in affliction, and de- 
prived of the light of Gon’s countenance, in which they were benefited by Eucharistic 
offerings and by alms.” Sic Grsecorum in concilio Florentino sententiam exponunt 
Oxonienses, Tract No. 79. p. 59. 

(2) Vol. i. Tract de Verbo Dei c. v. 

(3) Eccl. xi. 3. 

(4) “ Here may be mentioned that unwarrantable application of texts, such as that 
of John v. 39 : 1 Search the Scripturos/ in disproof of the Roman doctrine that the 
Aposties have handed down some necessary truths by Catholic Tradition ; or agam, 

mortuorum statu interpretari, non obstamus, quum revera quisque futurus 
sit semper qualis discessit, justus vel peccator : quae enim contingit mora 
a beatitudine, leviorum culparum causa, non mutat statum perpetuqm, qui 
animae conditione in vitae exitu determinatur. 

46. Obj. 3. Ecclesiastes pariter dicit : “ Quodcumque facere potest 
manus tua, instanter operare : quia nec opus, nec ratio, nec sapientia, nec 
scientia erunt apud inferos, quo tu properas.” 1 

Resp. Verbis S. Gregorii M : “ Salomon dicit : quodcumque potest 
ftcere manus tua, instanter operare, quia nec opus, nec ratio est apud 
inferos. Ex quibus constat, quia qualis hinc egreditur quisque, talis in 
judicio praesentatur Sed tamen de quibusdam levibus culpis esse ante 
judicium purgatorius ignis credendus est. . . . Hoc tamen sciendum est, 
quia illic saltem de minimis nihil quisque purgationis obtinebit, nisi bonis 
actibus, in hac vita positus, ut illic obtineat, promereatur.” 9 

47. Obj. 4. Christus vitam aeternam absque ulla praevia poena dandam 
dicit credentibus : “ Arnen, Amen, dico vobis, quia qui verbum meum 
audit, et credit ei qui misit me, habet vitam aeternam, et in judicium non 
venit, sed transit a morte in vitam.” 8 

Resp . Iis verbis declaratur fidem esse vitae aeternae principium, adeo ut 
credens damnationem quam peccando meruerat effugiat, et a morte in 
vitam transeat. De fide qua quis ad poenitentiam movetur Christus loqui- 
tur, ejusque explicat virtutem, quin neget credenti etiam poenas aliquando 
irrogari. 

48. Obj . 5. “Beati mortui qui in Domino moriuntur. Amodo jam 
dicit Spiritus, ut requiescant a laboribus suis : opera enim illorum sequun- 
tur illos.” 4 Non ita apud Catholicos qui eos igne purgatorio cruciandos 
credunt. 

Resp. De martyribus loquitur Joannes: “ Hic patientia sanctorum est, 
qui custodiunt mandata Dei et fidem Jesu. 5 ” Bezaid fatetur. Caeterum justi 
omnes a laboribus hujus vitae^morientes requiescunt, quamvis non omnibus 
contingat Dei visione statim frui. Fides catholica non exigit ut eos igne 
cruciari credamus. 

49. Obj. 6. “ Nihil damnationis est iis qui sunt in Christo Jesu.’ ,s 

Eccles. xi. 3. < If the tree fall towards the south, or towards the north, in the place 
where the tree falleth, there it shall lie, as a palmary objection to Purgatory.” Tract No. 
71. voL iii. 

(1) Eccl. ix. 10. 

(2) Dial. 1. iv. c. xxxix. 

(3) Joan. v. 24. 

(4) Apoc. xiv. 13. 

(5) Ibidem 12. 

(6) Rom. viii. 1. 

Ergo fideles Christo conjuncti nullam poenarum in altera vita causam ha- 
bent, sed per eum omni culpa immunes habentur. 

Resp. Apostolus de cupiditatibus quibus reluctatur voluntas egerat, et 
merit6 infert eas nihil afferre praejudicii fidelibus viriliter repugnantibus. 
Fatetur in homine christiano manere concupiscentiam, sed viro suo spolia- 
tam. Inde tamen nequit inferri justos nullam pcenae causam habere, 
quum in multis offendant omnes. 

50. Obj. 7. Christus paradisi gaudia latroni poenitenti pollicitus est, ^ 
ipso quo mortuus est die : at purgatorii poenas hic, si quis alius, luere 
debuit. 1 

Resp. Supremo arbitrio potest Christus poenas peccatis debitas remit- 
tere : quod maxime decuit iis in rerum adjunctis, dum eum precaretur 
latro, et contra alterum sui in suppliciis consortem vindicaret. Ex indul- 
gentia a Christo concessa, dum funderetur sanguis, nequit inferri omnes 
peccatores statim ac eos poenituerit omni poena liberari. 

51. Obj. 8. Duo tantum recensentur ordines judicandorum : duo loca 
aeterna, Dei regnum, et ignis aeternus. 9 

Resp. Utique in die judicii extremi duo tantum erunt ordines, et duo 
deinceps loca : sed antea justi qui levioribus maculis inquinati discedunt, 
aliquamdiu detinentur a Deo videndo. 

52. Obj . 9. Apostolus excludit opem ab aliorum orationibus vel bonis 
operibus derivandam : “Omnes enim nos manifestari oportet ante tribunal 
Christi, ut referat unusquisque propria corporis prout gessit, sive bonum, 
sive malum.” 8 “ Unusquisque onus suum portabit.” 4 

Resp. Verbis S. Augustini : “ Hic omne meritum comparatur, quo pos- 
sit post hanc vitam relevari quispiam, vel gravari. Nemo autem se spe- 
ret, quod hic neglexerit, cum obierit, apud Deum promereri. Non igitur 
ista, quae pro defunctis commendandis frequentat Ecclesia, illi Apostolicae 
sunt adversa Sententiae, qua dictum est: Omnes enim adstabimus ante 
tribunal Christi, ut referat unusquisque secundum ea quae per corpus ges- 
sit, sive bonum, sive malum : quia etiam hoc meritum sibi quisque, cum 
in corpore viveret, comparavit, ut ei possent ista prodesse. Non enim 
omnibus prosunt. Et quare non omnibus prosunt, nisi propter differen- 
tiam vitae quam quisque gessit in corpore ?” 5 Et alias: “Unusquisque 
proprium onus portabit, onus videlicet reddendae rationis : quia unusquis- 
que nostrum pro se rationem reddet. Non itaque amplius invicem judi- 
cemus. Nam quantum attinet ad onera mutuae chari tatis, invicem onera 
vestra portate, et sic adimplebitis legem Christi.” 6 

(!) Luc. xxiii. 43. 

(2) Matt xxv. 34. 

(3) II. Cor. v. 10. 

(4) Gal. vi. 5. 

(5) Enchir. c. cx. 

(6) L. iii. contra lit. Petii. Donat, c. v. 

Vot. IV»— 23 

53 . Obj . 10 . Christus “ dilexit nos, et lavit nos a peccatis nostris in 
sanguine suo.” 1 Ergo justi in morte saltem ab omni macula et reatu poenae 
eximuntur. 

Resp. Testimonium illud probat tantum Christum suo sanguine peccata 
nostra expiasse ; quin tamen inde sequatur nos omni eximi culpa, om- 
nemve effugere poenam. Sicut igitur qui manet cupiditate prava gravique 
scelere adstrictus, aeternas luiturus est poenas ; ita qui levioribus detinetur 
^culpis mitiora patitur: nullo quippe testimonio probatur culpas omnes 
poenasque morienti justo remitti, quem constat nonnumquam sub mortem 
leviter peccare. 

54. Obj, 1J. Auctor Hypognostid : “Primum locum Fides Catholi- 
corum divina auctoritate regnum credidit esse caelorum : secundum gehen- 
nam, ubi omnis apostata, vel a Christi fide alienus, aeterna supplicia expe- 
rietur. Tertium penitus ignoramus ; imo nec esse in Scripturis Sanctis 
invenimus.” 3 Idem tradidit Augustinus ipse. 3 

Resp, Auctor ille, sicut Augustinus, iis locis non agit de temporali 
statu, sed de aeternis statibus beatorum et reproborum : Pelagiani scilicet, 
quos refellebant, contendebant parv.ulos absque baptismo decedentes 
fruituros gloria et felicitate, quamvis in regnum coeleste non ingrederentur. 
Eos arguens auctor statim subjungit: “ Finge, Pelagiane, locum ex 

officina perversi dogmatis tui, ubi alieni a Christi gratia vitam requiei et 
gloriae possidere parvuli possint.” 

55. Obj, 12. Orationes Ecclesiae, si quid probent, ostendunt ex ipsis 
inferis damnatos erui posse ; in offertorio quippe Missae pro defunctis 
dicitur : “ libera animas omnium fidelium defunctorum de poenis inferni, 
et de profundo lacu : libera eas de ore leonis, ne absorbeat eas tartarus.” 

Resp . Preces illae piam Ecclesiae solicitudinem de salute suorum filio- 
rum exprimunt, quae tanta est ut vehementer desideret neminem in inferna 
tradi. Liberationem ex inferis damnatorum certe non ptecatur, quum 
ipsa doceat supplicia illa esse aeterna, nullamque esse ex inferno redemp- 
tionem: sed sese veluti praesentem statuit morientibus, funditque preces 
ne in damnationem aeternam incidant. Simul autem orat ut ab omni vin- 
culo delictorum solvantur: quae oratio ipsis jam defunctis prodest ut 
leviora impedimenta tollantur. Profecto ex precibus et sacrificiis quae pro 
mortuis offert Ecclesia, rite concluditur eos viventium suffragiis adjuvari 
posse, quum alias haec omnia forent prorsus supervacanea. 

56. Obj, 13. De purgatorio dubius haesit Augustinus. 4 Ergo non est 
dogmatis auctoritate donandum. 

Resp. Augustinus minime dubitavit de purgatorio ipso, seu de statu 
quodam defunctorum qui temporales luunt poenas, quique viventium adju- 

(1) Apoc. i. 5. 

(2) Hypogn. 1. v. c. v. 

(3) Serm. xiv. de ver. Apost 

(4) Enchir. c. bdv. et 1. xxi. de civ. Dei c. xxvi. 

vantur precibus : “ Neque negandum est” (inquit ipse) “ defunctorum ani- 
mas pietate suorum viventium relevari, cum pro illis sacrificium Mediatoris 
offertur, vel eleemosynae in Ecclesia fiunt .” 1 Et inter dogmata Aerii haere- 
tici recensuit, “ Orare vel offerre pro mprtuis oblationem non oportere.”® 

Utrum autem Apostoli ad Corinthios sententia 3 de salvandis per ignem, ad 
purgatorii poenas referenda foret, anceps haesit aliquamdiu. 4 

57. Obj. 14. Consuetudo orandi pro mortuis orta est ex persuasione ani- 
mabus beatitudinem nonnisi in die judicii tribuendam: interim tamen 
credebantur quiete gaudere, nec ulla affici poena : quod longe differt a pur- 
gatorii notione. Ita Oxonienses. 

Resp. Consuetudo toti Ecclesiae communis non potest explicari senten- 
tia illa falsa, quae cum caeteris Vigilantii erroribus saeculo quinto rejecta est. 
Ostendimus jam ex Scriptura et traditione animas perfectas statim post 
divortium a corpore, quod morte contingit, beatas fieri, et Dei donari 
visione. Ipsa quae aliquamdiu exagitata est saeculo quarto decimo contro- 
versia de essentiae divinae ante diem judicii visione, beatitudinem earum 
cum Christo in quaestionem non revocabat. Eas inter et animas levioribus 
maculis inquinatas discrimen manifestum fit tum in patrum scriptis, tum 
in liturgiis illarum enim gloria celebratur, et invocatur intercessio ; his 
quies, lux, beatitudo imploratur. Quam propugnamus purgatorii notionem 
ex patrum scriptis, quibus et Scripturarum sensus illustratur, derivavimus. 

58. Obj, 15. Varietas sententiarum de purgatorii poenis, de precum 
utilitate, et de animarum justarum post mortem statu ante resurrectionem, 
ostendit nihil certi de iis ex traditione vel Scriptura constare. 

Resp, In eo concors omnium est sententia et doctrina, orandum esse 
pro defunctis, iisque utilitatem magnam ex precibus Ecclesiae provenire, 
easque plene purgatas ad beatitudinem tum demum transire. Quod si de 
poenarum genere vel ratione non adeo clare vel constanter omnes locuti 
sint, dogmatis certitudini non obstat, quum de iis nihil tamquam fide cre- 
dendum tradatur. 

59. Obj, 16. Purgatorii notio ex Ethnicorum de altera vita fabulis orta 
est, favente animo in defunctos propenso ; sic enim homines instinctu 
quodam naturae iis requiem apprecantur. 

Resp. Quae apud Ethnicos leguntur de animarum expiatione ad primae- 
vam traditionem merito referuntur, cujus vestigia in omnibus gentibus 
reperire est. Caeterum ab iis, quae de purgatorio tenemus haud didicimus ; 
sed christianam sequimur traditionem et fidem, solemni cultu a primordiis 
Ecclesiae manifestatam. Non nostrae mentis cogitatione, nec sensu quodam 

(1) Enchir. c. ix. 

(2) Lib. de H®r. 

(3) 1 Cor. iii. 

(4) L. de fide et opere c. xvi. 

humanitatis ducimur ; quamvis dogmatis veritati nihil detrahat quod rationi 
et sensui humano, divinitus veluti indito, congruat. 1 

60. Obj. 17. Purgatorii doctrina virtutem crucis evacuat, Deum ani- 
marum, etiam justarum, tortorem facit, et tristia tetraque subeunda exhibet 
antequam ad coelum pateat aditus. 

Resp . Nihil crucis virtuti detrahitur, docendo non plenam omnibus 
praestari indulgentiam, sed luendas quandoque a peccatore poenas, ut toto 
quo tenebatur reatu liberetur. Profecto non ita pro nobis satisfecit Christus 
ut omni poena necessario simus immunes. Nullum supplicium a Deo 
irrogatum fides tradit ; sed animas levioribus culpis, vel poenae debito deti- 
neri a Deo fruendo. Caeterum si Theologorum plerorumque placita de 
igne quo purgantur animae respiciantur, justitia summa et sanctitas Dei 
adorandae erunt, tum in purgandis electis, tum in puniendis impiis. Nulla 
autem necessitas est purgatorii poenas luendi, si quis voluerit Deum arden- 
tiori amplecti affectu, et pro viribus divinae justitiae satisfacere studuerit : 
morientibus idcirco non tristia tetraque exhibentur, sed coeli promittuntur 
gaudia); si tamen ipsi toto cordis affectu Deum quaerant et diligant. 

61. Obj, 18. Turpis lucri studio purgatorium excogitatum videtur, ut 
Missae venirent, coelo nonnisi argento comparando. Ea vero admissa doc- 
trina miseranda est pauperum conditio, divitibus mox liberandis, Missis 
plurimis pro iis oblatis. 

Resp. Orandi pro mortuis et sacrificium pro iis offerendi consuetudo 
ad ipsum rei christianae initium refertur, et Apostolos habet auctores, ut 
nihil nunc dicamus de priori Judaeorum consuetudine. Quis autem dixerit 
lucri studio eam ab Apostolis statutam ? Quod ea occasione dentur elee- 
mosynae in sustentationem sacerdotum, consonum est iis quae Deus ipse 
statuit, ut qui inserviunt altari, de altari victum derivent. Quod vero pau- 
peribus deesse videri posset, ex thesauro Ecclesiae, juxta divina consilia, 
suppeditatur, quum pro omnibus fidelibus defunctis preces et sacrificia 
indesinenter offerantur. Divites igitur potioris conditionis vix dici possunt, 
quum onera secum ferant divitiae, et sacrificiorum applicatio fiat arcano 
Dei consilio. 

(1) Oxonienses sic se defendunt contra quendam sus secte praeconem : “ And now 
I would venture to ask any Clergyman, I would even appeal to yourself, if a Parochia! 
Minister, whether, when you have heard of the death of one of your flock, of whom 
you hoped well, your first impulse has not been to pray to God to make up to the de- 
parted whatever had been deficient in your ministrations 7 whether (as Luther did) you 
have not prayed for the perfecting and increased blessedness of a departed friend or re- 
lation, even though you have subsequently checked yourself 7 whether you did not find 
a comfort firom that prayer 7 and whether this dictate of human nature, warranted as it 
is by the early church, may not, after ali, be implanted by the God of nature — may not 
be the voice of God within us.” Tract 77. 

ANIMADVERSIO. 

« 

62. Purgatorium esse probavimus : quae autem animae ibi detineantur 
indicavimus, eas scilicet qui levioribus culpis, quas veniales vocamus, dis- 
cesserint inquinatae, vel quae haud satis expiaverint peccata graviora poeni- 
tentiae operibus. De loco, poenarum genere, vel duratione nihil duximus 
proferendum, ne fidei limites praetergredi videremur. Caeterum apud La- 
tinos obtinet sententia ignis poenam irrogandam. Charitas viventium erga 
defunctos exercetur orando pro eis, offerendo sacrificium, eleemosynas 
dando, et ali£s divinam iis implorando misericordiam. Indulgentiarum 
etiam applicatio iis fieri potest, ad modum suffragii.* De his alias disse- 
ruimus. 

( 1 ) Juvat Oxoniensium verba recitare : « There ia one other means of escaping the 
penalties due to sin in Puig-atory, which may briefly be mentioned, viz : by the grant of 
indulgences ; these are dispensed on the following theory. Granting that a certain fixed 
temporal penalty is attached to every act of sin, in such case, it would be conceivable 
that, as the multitudo of Christiane did not discharge their total debt in this life, so some 
extraordinary holy men might more than discharge it. Such are the Prophets, Apostles, 
Martyrs, Ascetics, and the like, who have committed few sine, and have undergone ex- 
treme labours and sufferings, voluntary or involuntary. This being supposed, the quea- 
tion rises, what becomes of the overplus; and then there seems a fitness that what is 
not needed for themselves, should avail for the brethren who are stili debtors. It is ao- 
cordingly stored, together with Chbist’s merits, in a kind of treasure-house, to be dis- 
pensed according to the occasion, and that at the discretion of the Church. The appli- 
eation of this treasure is called an Indulgence, which standa instead of a certain time of 
ptaance in this life, or for the period, whatever it be, to which that time is commuted in 
Purgatory. In this way, the supererogatory works of the Saints are supposed to go in 
payment of the debts of ordinary christians.” Tract No. 79, 13. 


23 * 

CAPUT III. 

DE IMPIORUM SUPPLICIIS. 


iEterna esse impiorum supplicia fides Catholica constanter docuit; 
idcirco contraria Origenis placita in concilio V., anno 553, d annata sunt. 
Attamen hodiernis temporibus plurimi ab hoc dogmate abhorrent, et uni- 
versos prorsus homines salvandos praedicant, post pennam aliquam, vel 
nulla penna irrogata ; quapropter Universalistx dicuntur. Unitarii plu- 
rimi in hoc versantur errore. 1 Rationalistae quoque Germani, quorum 
propago in ipsa qua scribimus urbe habetur, idem sentiunt. 

PR0P08ITI0. 

Reproborum supplicia aeterna prorsus sunt , adeo ut semel Dei judicio 
damnati numquam ad salutem perventuri sint . 

Probatur /. ex Scripturis . 

63. Christus allocuturus est reprobos in judicio extremo : 44 Discedite a 
me maledicti in ignem aeternum.” . . . “ Et ibunt hi in supplicium aeter- 
num, justi autem in vitam aeternam.”* Voces plane significant supplicia 
perpetua, omni caritura fine vo rev p to <uw» >tov — tis xoiaow omvwv — tum 
ignis, tum poena et supplicium perpetua dicitur. Sicut vita aeterna felici- 
tatem absque termino designat, ita supplicium aeternum poenam absque 
fine. Sententia piofertur in rerum omnium consummatione : ergo respicit 
perpetuam inde secuturam conditionem. 

64. Alias saepe tradit Christus perpetua fore impiorum supplicia : 44 Si 
scandalizaverit te manus tua, abscinde illam : bonum est tibi debilem in- 
troire in vitam, quam duas manus habentem ire in gehennam, in ignem 
inextinguibilem : ubi vermis eorum non moritur, et ignis non extinguitur.”* 
Liquet de valle Hinnom quae adjacebat Hierosolymis, ubi cadavera com- 

(1) 44 Urdtarians as a body univeraally believe in the fature punishment of the 
wicked. By a very large number this punishment has been considered eteroal. By 
others it is supposed to be limited in duration, but to be severe and dreadful, according 
to the representations of the Scriptores, and in proportion to the sins of each individ- 
ual.” Unitarian Miscellany, voL ii. p. 26. 

(2) Mattxxv. 41.46. 

(3) Mare. ix. 42. 

buri solebant, hic non esse sermonem ; sed de alterius vitae suppliciis quae 
—to rtv p *o i designantur. Eorum perpetua duratio verbis magis 

perspicuis enuntiari non poterat. 

65. De iis “ qui non obediunt Evangelio Domini nostri Jesu Christi” 
dicit Apostolus : “poenas dabunt in interitu aeternas — octcves dcxtjc rieovacv, 
ote&pov dfrwi/tw— a facie Domini, et a gloria virtutis ejus : cum venerit glori- 
ficari in sanctis suis.” 1 Voces sempiternam perditionem plane desig- 
nant. 

66. S. Joannes dicit : “ diabolus missus est in stagnum ignis et sul- 
phuris, ubi et bestia et pseudopropheta cruciabuntur die ao nocte in saecula 
saeculorum.” 9 Illa supplicia utique perpetua minatur angelus bestiae cul- 
toribus : “Si quis adoraverit bestiam . . . cruciabitur igne et sulphure 
in conspectu angelorum sanctorum, et ante conspectum Agni : et fumus 
tormentorum eorum ascendet in saecula saeculorum.” 8 Hae voces tempora 
absque fine, aevum perpetuum, denotant : nec aliquid occurrit, quo earum 
arctetur significatio. 

Probatur ex traditione et fide perpetua Ecclesiae. 

67. Epistola nomine Ecclesiae Smyrnensium de Polycarpi martyrio 
scripta, cirpa annum 1 66, laudat martyres “ unius horae spatio se ab aeterna 
poena redimentes. Frigidus ipsis videbatur immanium carnificum ignis. 
Ob oculos quippe habebant, illum effugere qui aeternus est, numquamque 
extinguetur .” — to oiCavcov xac /xtjSertoTe ojiwwfievw. 4 

68. Justinus M. a Christo scelestos puniendos dicit, u Similiter quidem 
Plato improbos, cum ad Minoem et Rhadamanthum venerint, punitum iri 
ab illis dixit : Nos autem idem illis eventurum dicimus, sed a Christo ; 
idque existentibus in iisdem corporibus, una cum suis animabus, ut poena 
aeterna puniantur, non mille annorum, ut iste dixit, circuitu definita.” 5 — 

xac *oc$ avtoc$ acopaec fisi a tcw q/vgcw ywofievcav, xac actovtav xdkatiw xo/kaa^ttjaofiewav^ 
axk’ gttowfos* ‘f} itspto&ovi Af ixswof e^, ftoyw .— Docemus “ unumquemque 

ad aeternam sive poenam, sive salutem pro meritis actionem suarum profi- 
cisci. Si haec cognita omnibus hominibus essent, nemo vitam ad breve 
tempus eligeret, cum se ad aeternam ignis condemnationum proficisci sci- 
ret.”— Meafw iri 9 alcwiav xoHusw rj eatijpcair xat 9 &S« av tuv rtpaJjscw rtopevecffru. si yap 
oc tiaris $ dv$pu>xoc tavfa iycmexov, ix av tcf 1tp> xaxuw rtpof oUyov ypecto, ywuxsxw 

rfoptvtc&at iit 9 aUavuw Sca rtvpog xataScxtp. 6 “ Qui improbe vivunt nec immu- 
tantur, eos igne aeterno credimus puniri”— xohageaSa* de touf aticxos xac m 

(1) II. Thess. i. 9. 

(2) Apoc. xx. 9. 

(3) Apoc. xiv. 9. 10. 11. 

(4) Ep. n. 2. p. 196. vol. ii. Patr. Apost a Cotelerio, ed. a Joanne Clerico Amstels- 
dami an. 1724. 

(5) Apoet i. (alias ii.) a. 8. p. 128. vol i. ed. Wirc. 

(6) Ib. n. 12. p. 133. 

pi* afkMwt a$. h afcwup ftvpt rttfevofMv. 1 “ Apud nos enim princeps malorum 
daemonum serpens vocatur, et satanas, et diabolus, ut potestis ex literis 

fcostris scrutando perspicere. Hunc Christus praemonstravit cum ipsius ex- 
ercitu et assectantibus hominibus in ignem missum iri, ut in infinitum aevum 
excrucientur.” — bv to riv p riefx^^rjoeo^at fiEta avttt xcu tm trione vcav 

di^pcortw*/, xoha,o§t]<son£vovs tov ariepavtov dtcwa,, ripoefi^vvaev o Xptfoj. 2 — Christifide- 
lium persecutoribus, et “ omnibus injusto odio indulgentibus nec poeniten- 
tiam agentibus, aeternum per ignem supplicium” servari docet — xoiacuv Sca 
rivpo$ dcoivcav . 3 Refert mulierem ad fidem conversam Ethnico marito Chris- 
tianam doctrinam exponentem, libidinose viventibus “ in aeterno igne sup- 
plicia” denuntiasse — ivdccjvuprivpc xotoujtv ariayyetxtsoa.* Daemonibus et eorum 
cultoribus in aeterno igne supplicium servari dicit, ex prophetarum et Jesu 
Christi doctrina — “ £V rtvpc dtcavM xoTjo, 6 E 0 >$ utus yap xcu oi rtpo^-fac riavte$ ripoe - 
xrjgviav yevrjaeacku, xcu Iyigovs 6 fjnstepo$ Si8acsxo&os lfo$a£f. 5 Cum Tryphone dis- 
serens ait : “ alii quidem in judicium et condemnationem ignis perpetuo 
cruciandi mittentur.” oi (x £v “S xpcoiv xcu xatafic xrjv te rivpo$ ariavgu>$ xo7M%eo§ai 

ri£JA$$<0(fCi', 6 

69. S. Iren^eus : “ Quoniam quidem transgressoribus ignis aeternus 
praeparatus est, et Dominus manifeste dixit, et reliquae demonstrant Scrip* 
turae. Et quoniam praesciit Deus hoc futurum, similiter demonstrant 
Scripturae, quemadmodum et ignem aeternum his qui transgressuri sunt, 
praeparavit ab initio.” 7 

70. Theophilus Antiochenus suadet Autolyco ut credat resurrectioni, 
“ ne si nunc incredulus fueris, credas tunc suppliciis cruciatus aeternis. 
Quae supplicia cum praedicta a prophetis fuissent, &c.” — avcup evo$tote ev 
dworcot* ptcwj. &v tcfjLupiuv ripoe cp7]nevuv irio tuv ripotyqtw,” 8 

71. Tertullianus Ethnicos antistites alloquens dicit: “ Enim vero nos, 
qui sub Deo omnium speculatore dispungimur, quique aeternam ab eo 
poenam providemus, merito soli innocentiae occurrimus, et pro scientiae 
plenitudine, pro latebrarum difficultate, et pro magnitudine cruciatus, non 
diuturni , verum sempiterni , eum timentes.” 9 Inde corporis resurrec- 
tionem probat quod cum anima in aeternum puniendum sit : “ Si quis 
occisionem carnis atque animae in gehennam, ad interitum et finem utrius- 
que substantiae arripiet, non ad supplicium, (quasi consumendarum, non 


(1) Apol. i. (alias ii.) n. 21. p. 152. 

(2) Ib.n. 28. p. 160. 

(3) Ib. n. 45. p. 186. 

(4) II. Apol. alias i. n. 2. p. 236. 

(5) Ib. n.8. 

(6) Dial. cum. Tryph. n. 45. p. 116. 

(7) L. ii. ad. hajr. c. xlix. 

(8) L. i. ad. Autolyc. n. 14. p. 182. ed. Wirc. 

(9) Apologetic. c. 45. 

quasi puniendarum) recordetur ignem gehennae aeternum praedicari in 
poenam aeternam ” 1 

OBJECTIONES SOLVUNTUR. 

72. Obj. 1 . Doctrina de aeternis impiorum suppliciis tota nititur vocibus 

dtwvet <u«wo$, quae aevum, vel tempus diuturnum significant. — srfauwa, xat stt 
Exod. xv. 18. Dan. xii. 3. Mic. iv. 5. “ Omnes populi ambulabunt 

unusquisque in nomine Dei sui : nos autem ambulabimus in nomine Dei 
nostri in aeternum et ultra tov <W a, *<u irt’ixswa* a Praetera quin- 

quies tantum in novo Testamento voces hae de impiorum suppliciis adhi- 
bentur : vix autem dogma tanti momenti vocibus ambiguis raro usurpatis 
probari potest . 8 

Resp. Doctrina haec ex praedicatione et traditione perpetua Ecclesiae 
claret, et plurimis fulcitur scripturae testimoniis. Quod ad voces illas 
attinet, sevum, aeternitatem plerumque designant, quamvis nonnumquam 
ad tempus diuturnum referantur . 4 Caeterum dum agitur de impiorum 
suppliciis, quae adjunguntur amplissimam postulant explicationem. “ Quale 
est, aeternum supplicium pro igne diuturni temporis existimare, et vitam 
aeternam credere sine fine ? cum Christus in eodem ipso loco, in una eadem- 
que sententia dixerit, utrumque complexus : 4 sic ibunt isti in supplicium 
aeternum, justi autem in vitam aeternam.’ ” s Quod ad textuum numerum 
spectat, satis est ut vel semel tradatur veritas . 8 Caeterum non sola nitimur 
Scriptura ; sed perpetua fide ab Apostolorum temporibus ubique vigente, 
cujus testes insignes adduximus. 

73. Obj. 2 . Ex eo quod vita aeterna dicatur et supplicium aeternum, non 

sequitur eadem amplitudine vocem illam utroque ioco praedicari, nam alias 
dicitur : 44 contriti sunt montes saeculi. Incurvati sunt colles mundi, ab 
itineribus aeternitatis ejus . 7 iV rvto^n 

— -ifdxtjacw (3owoc t 'tt atui /05 dc dfiot duii/ta* av*#.— Colles non sunt aeterni eadem 
ratione qua Dei viae. Praeterea xoiaais poenam qua corrigatur et emendetur 
quis denotat ; et proinde aeterna esse non potest. 

Resp. Objecto loco ipsi montes saeculi dicuntur itinera Dei, ideoque 
eodem prorsus sensu vox Hebraica et Graeca buw in utraque sen- 

tentiae parte usurpatur : vates scilicet vetustos montes veluti Dei itinera 
pingit, poetarum more. Caeterum in loco Matthaei justorum et impiorum 

(1) De Resur. carn. c. 35. 

(2) Chauncy’8 Salvation for ali men p. 263. 

(3) Unitarian Miscellany Vol. 2. p. 3l. Note et VoL vi. p. 126. 

(4) Joan. viii, 35. Gen. xvii. 8. Exod. xl. 15. 

(5) Aug. L xxL de civ. Dei. c. xxiiL 

(6) Alias enumerantur tredecim, quarum undecim in novo Testamento reperiunturj 
Unitarian Miscellany Vol. vi. p. 125. 

(7) Hab. iiL 6. 

adversa conditio exhibetur ; et quum beatitudo illis in praemium a judice 
tributa, dicatur aeterna, et poena etiam impiis irrogata aeterna quoque nun- 
cupetur, nulla interpretationis justae regula sinit ut diversimode explicetur. 
“ Nam si aeterni supplicii aliquando finis est futurus,” animadvertit optime 
Basilius M., “ omnino habebit et vita aeterna finem. Sin in vita non sic 
evangelici dicti sensum accipimus, quae ratio est statuendi finem supplicio 
aeterno ? iEterni enim adjunctio pariter in utroque ponitur. ‘ Tbunt enim 
hi,’ inquit, ‘ in supplicium aeternum, justi autem in vitam aeternam.’ 991 
Quod ad vocem xoinw pertinet, poenam suppliciumque denotat, nec neces- 
sario ad correctionem refertur, quamvis poenae in hac vita irrogatae ad hunc 
finem plerumque referendae sint. 

74. Obj. 3. Psaltes dicit: “ Numquid in aeternum projiciet Deus, aut 
non apponet ut complacitior sit adhuc? aut in finem misericordiam suam 
abscindet, a generatione in generationem ? aut obliviscetur misereri Deus ? 
aut continebit in ira sua misericordias suas ?” a Alias : “ Non in perpe- 
tuum irascetur, neque in aeternum comminabitur.” 1 2 3 Isaias : “ congrega- 
buntur congregatione unius fascis in lacum, et claudentur ibi in carcere, et 
post multos dies visitabuntur.” 4 Apostolus: “Si cujus opus arserit, de- 
trimentum patietur : ipse autem salvus erit ; sic tamen quasi per ignem.” 5 
Resp . Psaltes graviter afflictus Deum aliquando sibi propitium futurum 
confidebat : “ in die tribulationis meae Deum exquisivi. . . . Renuit 
consolari anima mea, memor fui Dei, et delectatus sum.” Caeterum si 
quis malit verba ejus ad vitam alteram referre, non repugnamus ; spem 
scilicet enuntiat se haud fore a Deo ob peccata, quorum illum pcenitebat, 
in aeternum repellendum. De ira minisque iis qui in hac vita versantur 
intentatis altero loco agit, Dei efferens misericordiam, qui haud semper se 
praebet adversum vel minacem ; sed indulgentia summa hominum remittit 
peccata: “Non secundum peccata nostra fecit nobis: neque secundum 
iniquitates nostras retribuit nobis.” Isaias loco objecto justitiae divinae 
exercitium in daemones et homines inpios semper continuandum dicit. 
“ Hoc vero loco,” animadvertit ipse Rosenmiiller “ quum proxime (vs. 23.) 
Iova regnaturus dicatur, verbum VI haud dubie de poena est intel- 
ligendum, ut infra 29,6. Sensus est, sceleratos illos, quos divina justitia 
in carcerem conjecerit, post multos etiam dies fore torquendos, i. e. num- 
quam futurum esse paenarum terminum. Ita Aben-Ezra : sensus est , 
malum hoc protrahendum esse , dum ipsi, inclusi carceri, ibi poenae loco 
essent detinendi.” 6 De Apostoli loco objecto diximus, de purgatoriis 

(1) S. Basii, in regulis compendio traditis inter. 267. 

(2) Ps. Ixxvi. 

(3) Ps. cii. 

(4) Isai. xxiv. 22. 

(5) lCor.iii.15. 

(6) Rosenmiiller in loc. 

poenis disserentes. Liquet de reprobis non esse sermonem, sed de iis qui 
supra fundamentum lignum, frenum et stipulam aedificant, scilicet de iis 
qui doctrina fidei servata, vana quaedam tradunt, vel qui in leviores inci- 
dunt culpas. 

75. Obj. 4. Ignis inextinguibilis in Scripturis haud denotat ignem per- 
petuum, nam minatur Deus sabbatum violantibus se ignem in portis Jeru- 
salem accensurum qui non extinguetur t 1 quod significat incendium quod 
durabit donec urbs fuerit penitus consumpta. Sic et per Ezechielem.* 
Isaias Idumaeis minatur iisdem vocibus quibus utitur Joannes de impiorum 
suppliciis : “quia dies ultionis Domini, annus retributionum judicii Sion. 
Et convertentur torrentes ejus in picem, et humus ejus in sulphur : et 
erit terra ejus in picem ardentem. Nocte et die non extinguetur, in sem- 
piternum ascendet fumus ejus.” 8 Liquet haec ad literam non esse acci- 
pienda, sed Dei magnam ultionem designare. 4 

Resp. Voces eaedem non ubique eandem obtinent vim, ex' adjunctis 
enim saepe pendent. Ignis qui non extinguetur apud Jeremiam et Eze- 
chielem denotat incendium totius urbis. Idumaeae desolatio ab Isaia depin- 
gitur, mutuatis imaginibus a Sodomis incendio consumptis. Caeterum 
licet prophetarum descriptiones non sint ad litteram urgendae, Christi 
verba de igne numquam extinguendo, et de igne supplicioque aeterno, non 
possunt idcirco ad temporalem pcenam referri: hic enim, Magister et 
judex, proprie loquitur, illi poetarum more vehementioribus vocibus, et vi- 
vidioribus imaginibus utuntur. Quae occurrit similitudo inter Joannis 
verba et vatum, probabilem praeberet rationem illa pari ratione interpre- 
tandi, nisi adjuncta discrimen ostenderent ; agit enim ille de cruciatibus 
alterius vitae post rerum mundanarum finem* 

70. Obj . 5. Ignis metaphorice adhibetur, ut conscientiae remordentis 
cruciatus indicetur, qui et vermis seraper rodentis figura significatur ; ergo 
aeternitas suppliciorum ex ignis aeterni metaphora haud certo infertur. 

Resp . Quidquid sit de metaphora, constat pcenam summam vehement- 
emque cruciatum utraque voce designari: quapropter adductis Christi 
Domini verbis, exclamat Augustinus : “ Non eum piguit uno loco eadem 
verba ter dicere : quem non terreat ista repetitio, et illius poenae commi- 
natio tam vehemens ore divino ?” 5 Vocibus illis corporis cruciatus signi- 
ficari putat : “ facilius est ut ad corpus dicam utrumque pertinere, quam 
neutrum ; et ideo tacitum in illis divinae Scripturae verbis animi dolorem, 
quoniam consequens esse intelligitur, etiamsi non dicatur, ut corpore sic 
dolente animus quoque sterili poenitentia crucietur.” 6 iEternitas poenarum 

(1) Jer. xvii.27. 

(2) Ezeeh xx. 45. 48. 

(3) Isaiffi xxxiv. 8. 

(4) Unitarian Miscellany vol. vi. p. 1 36. 

(5) L. xxi. de civ. Dei c. ix. 

(6) Ibidem. 

non pendet ex voce unica vel ambigua ; sed ex claris testimoniis, suffra- 
gante traditione perpetua. 

77. Obj. 6. Pii doctique homines, in Scripturis exercitatissimi, poenas 
aeternas negarunt. Sic Origenes, Gregorius Nyssenus, Gregorius Nazian- 
zenus, Ambrosius, imo et Hieronymus. 

Resp. Origenis quidem scripta huic errori favent : sed eruditi hominis 
ingenio nimis fidentis auctoritas vetustae fidei et concordi aliorum doctrinae 
praevalere nequit. Gregorii Nysseni opera ab Origenistis corrupta fuisse 
olim contendit S. Germanus Constantinopolitanus. 1 Habetur autem ejus 
testimonium de sempiternis impiorum poenis in oratione in eos qui differ - 
unt baptisma , quibus omnem tollit salutis spem : “ Cum non sit obsig- 
nata” anima, eam exhibet “ frustra deflentem et inutiliter poenitentem, 
non secus atque divitem qui induebatur purpura et bysso, quemque lautus, 
ac delicatus omnis generis cibus alebat materiam ignis qui non potest 
extingui.” Nazianzenus catholico sensu locutus est de igne, vitii omnis 
levitatem absumente, 9 eum enim sempiternum agnovit : “ Omnibus his 
formidabilior ignis, cum insomni illo verme conjunctus est, nec unquam 
extinguitur, verum in sceleratorum hominum poenam, perennis est et sem- 
piternus.” 8 Quod autem addit ; “ nisi tamen hoc quoque loco quispiam 
ignem mitius, atque ut Deo vindice dignum est, intelligendum putet ;” de 
poenarum acerbitate, potius quam duratione explicandum est. Profecto 
de damnatis ait: “ Hos autem simul cum aliis, vel potius ante alia istud 
excruciabit, quia a Deo projecti sint, atque inustam in conscientia sempi- 
terna; ignominiae notam gerant.” 4 Ambrosius hominum flagella a dia- 
boli et ministrorum ejus poena distinguit, quatenus illa ad emendationem 
diriguntur, quae scilicet in vita hac irrogantur : “ ideo dives ille in Evan- 
gelio, licet peccator, poenalibus urgetur aerumnis, ut citius possit evadere.” 5 
De di vi te quem Deus monuit ipsa nocte eum moriturum esse, loquitur, 
non de illo qui sepultus est in inferno : ibidem enim ait : “ Christus suos 
castigat, quos diligit : alienos, tamquam generali damnatione impietatis 
adstrictos, poena damnat aeterna.” Lapsam virginem alloquens ait : “ Ego 
tamen qui scio graviora facinorosis servari tormenta, et sine fine impias 
animas cruciatus manere, non temporales utique, sed aeternos ; aliis te 
volo cruciatibus affici, profuturis utique, non animam perdituris .” 7 Hiero- 
nymus arguit Pelagianos, quod peccatores Christianos eidem, cum Eth- 
nicis, damnationi subjicerent, quum plurimis flagellis illos ad se revocet 
Deus : “ Peccatum autem et iniquitas, pro qualitate vitiorum, post peccati 

(1) L. cui titulus. Retribuens et legitimus. 

(2) Orat, xxxix. in s. lumina. 

(3) Orat. xL 

(4) Orat. 15. 

(5) In Ps. cxviii. Serm. xx. n. 2. 

(6) L. de Virg. laps. c. 8 

et iniquitati* vulnera, accipit sanitatem. Unde scriptum est (Psalmo 31) 
‘Multa flagella peccatoris et non interitus sempiternus : et per omnia 

flagella atque cruciatus emendatur Israel.” 1 “ Peccatorum atque impiorum, 
et tamen Christianorum, quorum opera in igne probanda sunt, atque pur- 
ganda, moderatam arbitramur, et mixtam clementia sententiam judicis.” 3 
Haec suppliciorum aeternam durationem non excludunt, sed christianis 
plurimas rationes purgandi delicta a Deo praeberi innuunt, nec totam irro- 
gari poenam quam merentur, juxta justitiae rigorem. Profecto Hierony- 
mus alias dicit: “ Sciamus peccatores in Evangelio mitti in ignem aeter- 
num, qui praeparatus sit diabolo et angelis ejus, et de his dici : Vermis 
eorum non morietur, et ignis eorum non extinguetur.” 8 “In eo peccator 
maledictus erit, quod, incorrupto corpore, poenas patiatur aeternas.” 4 

78. Obj. 7. Pugnat cum Dei attributis suppliciorum aeternitas. Deus 
summe bonus creaturas felices esse necessario optat : summe sa- 
piens adhibuit subsidia quibus tanta felicitas illis certo comparetur : 
summe potens omnia procul esse jussit, quibus benefica ejus consilia in 
irritum mitterentur. Quomodo posset condere creaturam aeternae miseriae 
obnoxiam ? Quomodo posset vitam tribuere, quae parvo excepto inter- 
vallo, dum in terris quis versatur, summo foret in aevum cruciatui ? 5 

Resp. Bonitas infinita Dei in vita largienda exercetur, sicut et in tribu- 
endis subsidiis quibus quis felix evadere possit. Sapientia divina in iis eli- 
gendis quae tanto fini conveniant ostenditur : potentia etiam in iis amoven- 
dis obicibus quos adversa aliqua vis objiciat. Caeterum haec non exigunt ut 
creatura rationalis libertate careat, quae procul dubio insigne est donum ; 
vel ut ejus abusus copiosissimis prorsus subsidiis divinis impediatur. Ipsa 
Dei libertas, quae summa et necessaria perfectio est, exigit ut possit pro 
arbitrio suo dona majora vel minora tribuere : suprema ejus majestas pos- 
tulat a creatura rationali et libera obsequium ; et justitia, quae illi, aeque ac 
caeterae perfectiones, convenit, injuriam illatam puniendam ostendit. Con- 
dendo creaturam aeternae felicitatis capacem, se bonum beneficumque probat 
Deus : quod autem aeternae miseriae sit obnoxia, ex ejus libertate contingit, 
nullo cum divinae bonitatis detrimento ; nec enim aliqua necessitate in 
tantum malum incurrit. Vita est praeclarum donum, quod ex facultate 
adipiscendi felicitatem perpetuam valde augetur. Si igitur per breve tantum 
intervallum quis felix sit, sibi est tribuendum. 

79. Obj. 8. Poena omnis juste irrogata ad correctionem peccantium 
dirigi debet : alias foret vindicta, quae summo et optimo Deo indigna est. 
Jam vero correctis peccatoribus, tollitur omnis causa poenas irrogandi : 
igitur hae desinant necesse est. 

(1) L. i, dial. adv. Pelag. 

(2) In calce Comm in Isaiam. 

(3) Comm. in c. in. Jons. 

(4) Comm. ad c. lxv. Isaia ▼. 20. 

(5) Unitarian Miscellany, vol. vi. p. 116. 

Vol. IV.— 24 

Resp , Poena delicti est punitio, et justitiae exercitium, ideoque haud ne- 
cessario ad emendationem dirigitur. Ea est peccati turpitudo, ut puniri 
debeat, sive emendationis spes subsit, sive peccator delicto pertinax inhae- 
reat. Vindicta haec, quae sanctitate et justitia divina innititur, Deum 
maxime decet, scelerum utique ultorem : “ Mihi vindicta : ego retribuam, 
dicit Dominus,” 1 Numquam autem corriguntur reprobi, quippe quorum 
voluntas in malo est obfirmata, elapso poenitentiae spatio, quod justissimo 
Dei judicio intra hujus vitae limites continetur. Manet igitur semper 
poenae causa, voluntas Scilicet a Deo aversa, 

80. Obj. 9 . Inter delictum et poenam proportio servanda est : jam vero 
delictum temporis momento plerumque admissum nullam habet cum cru- 
ciatibus aeternis proportionem. 

Resp. Gravitas delicti temporis spatio quod in eo patrando impenditur, 
non est dimetienda, sed re ipsa, et animi voluntate. Inter homines graviori 
saepe puniuntur supplicio quae temporis iriomdpto admissa sunt, v : g : 
homicidia, quam quse per diuturnum spatium. Qtfodad peccati gravitatem 
attinet, infinita quaedam Deo irrogatur injuria, dum creatura, beneficiorum 
oblita, legem negligit et violat, cum supremae majestatis dispendio. In 
peccatore pertinaciter crimini inhaerente reperitur voluntas semper pec- 
candi : ipsaque semel in malo morte obfirmata nequit ad Deum converti, 
nihilque exhibet quod eam a poena in quam incurrit liberandam suadeat. 

81. Obj . 10. Ab omni humanitatis sensu abhorret ut quis diris in aevum 
crucietur suppliciis : a divina erga homines pietate procul esse debet ; 
quis enim pater filiorum delectetur cruciatu ? Carnificem potius quam 
patrem Deum exhibent qui inferorum aeterna praedicant supplicia. 

Resp. Judicia divina nobis in Scripturis sanctis, et Ecclesia docente, 
patefacta, sunt attendenda; non noster in iis scrutandis sensus sequendus, 
“Humano errat affectu,” qui peccatorum poenas leviores aestimat, et 
“ tanto invenitur errare deformius, et contra recta Dei verba perversius, 
quanto sibi videtur sentire clementius.” 1 Deus quidem pater benignissi- 
mus morte peccatoris vel ejus poena non laetatur; sed judex quum sit 
sanctissimus et aequissimus, odit et punit quidquid a sanctitatis norma 
est alienum. Attamen necesse non est eum concipere poenas irrogantem ; 
nam ex ipsa peccatorum conditione, quum procul sint a regno coelorum, 
vehemens oritur dolor, qui, omnibus fatentibus theologis, est maximus 
damnatorum cruciatus, poena damni dictus. Quae autem supplicia ignis 
nomine in scripturis designantur, non satis feliciter quis explicuerit; nec 
enim igni quo fovemur est similis. Ceeterum carceris ipsius ut ita loqua- 
mur, adjuncta haberi possunt quaecumque sint externa damnatorum sup- 
plicia, quin Deus ea inferens concipiatur. 

(1) Rom. xii. 19. 

(2) Aug. 1. xxi. de civ. Dei c. xvii. 

82. Obj. 11. Si aeterna sint damnatorum supplicia, aeque puniuntur qui 
semel lapsi fuerint, et qui totam vitam omni scelerum genere se inquina- 
verint. 

Resp. Minime. Duratio est eadem, sed non doloris vis et cruciatus. 
“ Nequaquam tamen” animadvertit optime Augustinus, “ negandum est, 
etiam ipsum aeternum ignem pro diversitate meritorum quamvis malorum 
aliis leviorem, aliis futurum esse graviorem, sive ipsius vis atque ardor 
pro poena digna cuj usque varietur, sive ipse aequaliter ardeat, sed non 
aequali molestia sentiatur.” 1 - 

ANIMADVERSIO. 

83. De genere suppliciorum quibus puniuntur damnati, nullam defini- 
tionem protulit Ecclesia, quae tamen Scripturae voces constanter adhibet. 
Huic insistendum exemplo, et de iis eaedem adhibendae voces, quin ad lit- 
teram omnes pressius urgeantur. Poenae statim decedentibus in peccato 
mortali irrogantur, juxta illud Evangelii : “ mortuus est dives, et sepultus 
est in inferno.” 3 “ Excipit impios,” inquit S. Hilarius, “statim ultor infer- 
nus, et decedentes de corpore confestim de via justa peribunt. Testes 
nobis sunt Evangelii dives et pauper.” 3 Quod autem in judicio Christus 
dicturus sit : “ Discedite a me maledicti in ignem aeternum,” ad omnium 
reproborum sortem decernendam refertur, qui corpore et animo sunt cru- 
ciandi in aevum, quum singulorum animae antea poenas tantum luant. In 
parabola divitis de linguae cruciatu fit mentio ; sed singulae parabolarum 
circumstantiae non sunt urgendae, quoties aliunde certo constat eas ad 
litteram non esse accipiendas. 

(1) August. de civ. Dei. 1. xxi c. xvi. 

(2) Luc. xvi. 22. 

(3) In Ps. ii. 

CAPUT IV. 

DE CORPORUM RESURRECTIONE. 

84. Corpora nostra sub finem mundi suscitanda fides docet, quippe qtjae 
justissimo Dei judicio, animse gloriae vel poenae consortium in aevum initura 
sunt. Fuerunt quidem ipsa Apostolorum aetate qui hoc dogma negarent, 
“ dicentes resurrectionem jam esse factam.’* 1 Basilides Alexandrinus, 
qui Glauciam interpretem Petri se magistrum habuisse gloriabatur, id 
etiam impugnavit. 


PROPOSITIO. 

Corpora omnium hominum in mundi fine resuscitabuntur , animatus 
. iterum socianda , nexu indissolubili . 

85. Probatur /. ex Scriptura . Job inter aerumnas suas se spe resur- 
rectionis solatur : dip; nprS v >n 'nyv 

'S-rnm “it^g nib.N n v rp« nsr-iDj^ niy 

Testimonium hoc praeclarum a 

Vulgato interprete redditur. “ Scio enim quod redemptor meus vivit, et 
in novissimo die de terra surrecturus sum : et rursum circumdabor pelle 
mea, et in carne mea videbo Deum meum. Quem visurus sum ego ipse, 
et oculi mei conspecturi sunt, et non alius : reposita est haec spes mea in 
sinu meo.” fl Haec nullam ambiguitatem relinquunt, certam enim indicant 
fiduciam, Job in ipsa qua tunc induebatur carne, Deum oculis suis visurum. 
Textus quidem eundem praesefert sensum, quamvis voces nonnullae clarius 
enuntiatae sint in versione Vulgata. Eam reddit Rosenmuller: “Ego 
novi vindicem meum viventem : et postremum super pulvere staturum,’ 5 
quod explicat de cura quam ipsius in pulvere jacentis gesturus erat: “ et 
post cutem meam consumptam corroserint consumentes hoc, corpus f 
tamen e carne mea videbo Deum ; quem ego videbo mihi, et oculi mei 
vident, nec alius : consumuntur renes mei in sinu meo, prae vehementi 
Deum videndi desiderio .” Plurimum laborarunt Rationalistae ut verbo- 
rum horum vim elevarent, sed irrito conatu, judice ipso RoeenmOller : 

(1) II. Tim. ii. 17. 

(2) Job. xix. 25. 

“ Jobusspem, quam fovebat, se oeulis corporis sui instaurati adspeciurum 
esse Deum, verbis clarissimis declarat.” .... “ Non est cur negemus 
Jobum spem illam, quam simplex verborum suorum sensus prodit, apud 
se aluisse, mortis suae somnum non aeternum fore, sed ab ipso Deo se ali- 
quando expergefactum iri, et futurum esse, ut Deus mortuo ipsi advigilare 
non desinat, ipsum olim in vitam revocatum ut amicum amice recep- 
turus.” 1 

86. Hanc fidem Judaeis communem fuisse, Sadducaeis exceptis, ex Evan- 
gelio colligitur, * quapropter ex divinitus tradita revelatione manasse cen- 
senda est. De morte Lazari flenti Marthae dixit Christus: “resurget 
frater tuus respondit ipsa : “ Scio quia resurget in resurrectione in no- 
vissimo die.” 8 

87. Apostolus Paulus clarissime resurrectionem corporum proponit et 
inculcat tamquam fidei praecipuum quoddam dogma : “ Si autem Christus 
praedicatur quod resurrexit a mortuis, quomodo quidam dicunt in vobis, 
quoniam resurrectio mortuorum non est ? Si autem resurrectio mortuorum 
non est, neque Christus resurrexit.” . . . “ Sed dicet aliquis : Quomodo 
resurgunt mortui ? quali ve corpore venient ? Insipiens, tu quod seminas non 
vivificatur, nisi prius moriatur. . • • Sic et resurrectio mortuorum. Se- 
minatur in corruptione, surget in incorruptione. Seminatur in ignobilitate, 
surget in gloria : seminatur in infirmitate surget in virtute* Seminatur 
corpus animale, surget corpus spiritale. . * . Ecce mysterium vobis dico : 
Omnes quidem resurgemus, sed non omnes immutabimur. In momento, 
in ictu oculi, in novissima turba : canet enim tuba, et resurgent incorrupti : 
et nos immutabimur. Oportet enim corruptibile hoc induere incorruptio- 
nem : et mortale hoc induere immortalitatem.” 4 

88. Probatur II. ex Symbolo Apostolico , in quo Camis resurrectio- 
nem profitemur. Sic etiam Symbolum Constantinopolitanura : Expecta - 
mus resurrectionem mortuorum. 

Probatur III. ex Patrum testimoniis. 

89. S. Justinus de Christo dicit : “ Duplicem siquidem ejus adventum 
et praesentiam praenuntiarunt Sancti Vates : unam quidem jam exhibitam 
ut despecti et passionibus subjecti, hominis : secundam autem, quando e 
coelis cum gloria et Angelica militia sua adveniet, aderitque ; cum omnium 
etiam, qui unquam extilere, mortalium corpora suscitabit ; atque dignos 
quidem induet natura corruptibilitatis universae experte : injustos autem 
in perpetuo sensu, una cum malis gentis, in ignem mittet sempiternum.” 5 

90. Athenagoras librum de resurrectione mortuorum scripsit, et ex 

(1) In locum. 

(2) Matt xxii. 29. 

(3) Joan- xi. 24. 

(4) I. Cor. xv. 12. 3fiu 

(5) Apol. 2. 

24* 

Apostoli auctoritate eum veluti divinum dogma vindicavit, difficultatibus 
et objectionibus diligenter excussis : tvtirpw ftdvtc to uutops*»* $** *<*ta 

tov anofohov, to qfeajptw tovto xac Bu wxeBofov ivBvtiao^ac af^apotax, cva £uortoctj$e*' 
tm it avattaotog tav v£xpa&8vtw, xac tiaXcv ivu&wtw tu* xe%u picffiova»', tj xcu rcavttj 
StaXikupevw, bcafof xoucotjtac Bcxacuf a Bea tov aupato$ i/tpaiew, icte ayafrh xaxa. 

—“ Quod superest cuique perspicuum est, oportere secundum Apostolum 
hoc corruptibile et dissipabile induere corruptionem, ut vivificatis ex resur- 
rectione iis, qua? mortua erant, et rursum conjunctis quas separata, aut 
Ctiam omnino dissoluta, merito quisque referat quae per corpus gessit, sive 
bona f sive mala.” 1 

. 91. Theophilus, sextus Antiochenas Ecclesiae episcopus, anno 168 
consecratus, ad Autolycum Ethnicum scribens, carnem cum anima post 
resurrectionem, immortalem et beatam famulis Dei futuram affirmat: 

otav ortofrf to fyqto v t xcu svBvOfj tvp d$$apouu', rott o4*t a tat’ a£uu/ tov $sov* areytifm, 
yop GH aapxa a&watov aw trj ° £«o$. .... Axxa artcfic$ vtxpov$ iyeipeo&u. 

6te *$(u t tots rt(,$sv<sM$ £«xcov xcu [A7j 44 Cum mortalitatem deposueris et 

immortalitatem indueris, tunc Deum pro meritis videbis. Excitabit enim 
tuam carnem cum anima immortalem Deus. ... Sed mortuos excitari 
non credis. Cum res eveniet, tunc credes, velis nolis.” 9 Plura congerit 
ut fidem de resuscitandis corporibus suadeat, deinde subjungens: tavta dc 

itavta ivspyec vj tts aoipca, i c$ to irtcBeciau xac Bea tovtuv, otc Bvva foj i$cv 6 ^£ 0 $ 

ftoujaac t vp xo^to%exrjv avafaow artavtuv w£pwrt«i/. 44 Haec autem omnia operatur 
divina sapientia, ut vel ex his demonstret posse Deum generalem omnium 
hominum resurrectionem perficere.” 9 Se aliquando incredulum fidem ex 
attenta horum consideratione et prophetarum lectione concepisse profitetur. 

Mif ow ajtc $■«, aXXa rttfsvs. xac yap iyu v tuto aXXa wv xatcwoqaas 

Wita 7tcf£W>, ajjca xac irtctv% uv ttpatj ypa$xuj tov aycuv 7ipopfjtuv. 44 Ne 8is 'igitur 
incredulus, sed potius crede; nam et ego non credebam id futurum, sed 
nunc credo postquam haec attentius consideravi; simul quod in Sacras 
Scripturas incidi Sanctorum Prophetarum.” 4 
92. S. Iremus carnis resurrectionem plurimis tuetur argumentis : 
“ Vani autem omnimodo, qui universam dispositionem Dei contemnunt, 
et carnis salutem negant, et regenerationem ejus spernunt, dicentes non 
eam capacem esse incorruptibilitatis. Sic autem secundum haec videlicet, 
nec Dominus sanguine suo redemit nos, neque calix Eucharistiae commu- 
nicatio sanguinis ejus (est,) neque panis quem frangimus, communicatio 
corporis ejus est. Sanguis enim non est, nisi a venis et carnibus, et a 
reliqua qum est secundum hominem substantia, qua vere factum verbum 
Dei, sanguine suo redemit nos. Quemadmodum et Apostolus ejus ait : 
‘In quo habemus redemptionem per sanguinem ejus, et remissionem pec- 

(1) Athenag. de resur. mort. n. 19. 

(2) Ad Autolycum 1. i. n. 7. 8. 

(3) N. 13. 

(4) N. 14. 

catorum.’ Et quoniam membra ejus sumus, et per creaturam nutrimur : 
creaturam autem ipse nobis praestat, solem suum oriri faciens, et pluens 
quemadmodum vult : eum calicem, qui eat creatura, suum sanguinem qui 

effusus est, ex quo auget nostrum sanguinem : et eum panem qui est a 
creatura, suum corpus confirmavit, ex quo nostra auget corpora. Quando 
ergo et mixtus calix et fractus panis percipit verbum Dei, fit Eucharistia 
sanguinis et corporis Christi, ex quibus augetur et consistit carnis nostrae 
substantia ; quomodo carnem negant capacem esse donationis Dei, qui est 
vita aeterna, quae sanguine et corpore Christi nutritur, et membrum ejus? 
Quemadmodum et Beatus Apostolus ait in ea quae est ad Ephesios epistola: 
‘ Quoniam membra sumus corporis ejus, de carne ejus, et de ossibus ejus 
non de spirituali aliquo et invisibili homine dicens haec: spiritus enim 
neque ossa neque carnes habet, sed de ea dispositione quae est secundum 
verum hominem, quae ex carnibus et nervis et ossibus consistit, quae de 
calice, qui est sanguis ejus, nutritur : et de pane, qui est corpus ejus, 
augetur. Et quemadmodum lignum vitis depositum in terra suo fructificat 
tempore, et granum tritici decidens in terram et dissolutum, multiplex 
surgit, per Spiritum Dei, qui continet omnia, quae deinde per sapientiam 
in visum hominibus veniunt, et percipientia verbum Dei, Eucharistia 
fiant, quod est corpus et sanguis Christi ; sic et nostra corpora ex ea 
nutrita, et reposita in terram, et resoluta in ea, resurgent in suo tempore, 
Verbo Dei resurrectionem eis donante, in gloriam Dei Patris.” 1 

93. Tertullianus quoque de resurrectione camis librum scripsit, qui 
incipit : “ Fiducia Christianorum resurrectio mortuorum.” Impugnat 
haereticos qui animam immortalem fatentes carnem negabant suscitandam : 
“ Ita dimidiam agnoscunt resurrectionem, solius scilicet animae ; aspernati 
carnem, sicut et ipsum Dominum carnis.” 8 Pergit ostendere inter utrum- 
que errorem nexum, scilicet quod negent Christum veram habuisse carnem, 
qui negant humanam carnem cum anima aliquando glorificandam. 
“ Adeo non erit Christianus, qui eam negabit, quam confitentur Chris- 
tiani.” Plurimis Scripturae testimoniis, et gravissimis rationibus dogma 
de resurrectione comprobat. 

Ex his aliisque capitibus liquet resurrectionem carnis ab initio traditam, 
et inter praecipua dogmata repositam, nec ullatenus ex millennii fabula 
pendere : Athenagoras enim, Irenaeus, Tertullianus aliunde eam probant. 

OBJECTIONES SOLVUNTUR. 

94. Obj. 1. De sui in pristinam conditionem felicem restitutione locutus 
est Job, vehementiori usus stylo, se veluti a morte revocandum dicens. 

Reqp. Verba vehementiora sunt quam quae eam excipiant explica» 
tionem : et plurima suadent eam spem Job non affulsisse : “ Dies mei,” 
inquit, . . . “ consumpti sunt absque ulla spe. . . . Non revertetur 

(I) L. v. adv. h®r. c. 3. 

oculus meus ut videat bona.” 1 Si de meliori fortuna ageretur, opus non 
erat praefatione adeo magnifica : “ Quis mihi tribuat ut scribantur sermones 
mei ? quis mihi det ut exarentur in libro stylo ferreo, et plumbi lamina, 
vel celte sculpantur in silice ?” 

95. Obj. 2. Resurrectio apud Danielem 3 indicat revocationem ad vitam 
post longum intervallum per quod anima cum corpore dormierit, seu veriu s 
interierit. Eadem notio Machabaeis insedit. 

Resp . Daniel praedicens multos ex iis qui in pulvere terrae dormiunt 
surrecturos, corporum plane resurrectionem indicavit, nec enim anima in 
pulvere dormit, sed corpore discedens ad Deum ejus auctorem revertitur. 
Eadem ratione intelligendi sunt Machabaei, corpora scilicet quae crucia- 
bantur propter Deum, aliquando suscitanda : “Rex mundi defunctos nos 
pro suis legibus in aeternae vitae resurrectione suscitabit.” 3 

96. Obj . 3. Resurrectio pro vita futura accipiebatur, quapropter Sad- 
ducaei resurrectionem negantes, alterafn vitam negare censebantur, eosque 
refellit Christus, Abraham, Isaac, Jacob superstites esse ostendendo. 4 

Resp. Qui negabant spiritus esse, censebant hominem moriendo penitus 
interire, ideoque nullam resurrectionis spem fovebant. Ut Sadducaeos hoc 
errore laborantes confunderet et corrigeret Christus, ostendit Deum dici in 
ipsis quos excipiebant Moysis libris, Deum Abraham, Isaac, et Jacob, 
quos proinde superstites esse inde inferebat, nec enim eorum qui penitus 
interierant Deus dicendus foret. Caeterum plurima probant cum fide ani- 
marum superstitum doctrinam de corporibus suscitandis conjunctam fuisse 
apud Judaeos, 5 suffragantibus pluribus testimoniis clarissimis novi Testa- 
menti : nam corpus ipsum quod terrae demandatur suscitandum esse os- 
tendit Paulus. 0 

97. Obj. 4. “ Caro et sanguis regnum Dei possidere non possunt.” 7 

Resp . Caro et sanguis hominem cupiditati et libidini obsequentem hic de- 
signant: monitos scilicet fideles voluit Apostolus gloriosam quam de scrip- 
serat resurrectionem impios et peccatores haud manere : quod explicat altero 
sententiae membro : “ neque corruptio incorruptelam possidebit.” Sensu 
paulo mitiori utitur eadem phrasi, promptitudinem designans qua, humanis 
rationibus penitus neglectis, Deo vocanti obtemperavit — ov rtpooave&ixvjv 

(1) Job. viii. 6. 7. 

(2) Dan. xii. 2. \ 

(3) II. Mach. vii. 9. 

(4) Matt. xxii. 32. 

(5) M We find the belief of a resurrection among the Jews in the time of our Sa- 

viour, and in that of the Maccabees long before him, so that it was probably the faith of 

that nation in ali former times as it continues to be so to this day.” Priestley, History 
of the Christian Church, p. 1. §. 1. 

(6) 1 Cor. xv. 16. 

(7) I Cor. xv. 50. 

oa pxi xai attwtl—" non acquievi carni et sanguini .” 1 “ Quoniam igitur,” 
animadvertit olim Irenaeus, “ sine Spiritu Dei salvari non possumus, ad- 
hortatur Apostolus nos per fidem, et castam conversationem conservare 
Spiritum Dei, ut ‘non sine participatione Spiritus Sancti facti, amittamus 

regnum coelorum. Et clamavit, non posse carnem solam, et sanguinem 
regnum Dei possidere.” 3 Acute etiam Tertullianus : “ Non enim resurrectio 
carni et sanguini directo negatur, sed Dei regnum, quod obvenit resurrec- 
tioni (est autem et in judicium resurrectio) immo et confirmatur carnis 
resurrectio generalis, cum specialis excipitur. Dum enim in quem statum 
non resurgat edicitur, in quem resurgat, subauditur. Atque ita dum pro 
meritis distinctionem resurrectionis, opus substantiae, non genus, patitur ; 
apparet hinc quoque, carnem et sanguinem, nomine culpae, non substantiae, 
arceri a Dei regno ; nomine tamen formae resurgere in judicium, quia non 
resurgant in regnum.” 8 

98. Obj. 5. “ Licet is, qui foris est, noster homo corrumpatur : tamen 
is, qui intus est, renovatur de die in diem.” 4 Corpus vocibus hominis, 
qui foris est, intelligitur, anima vero hominis qui intus est nomine desig- 
natur. Illud manet corruptio : hanc renovatio. 

Resp. Apostolus loquitur de corporis aerumnis quas fidei causa patieba- 
tur, “ &a$£f<'p€T(u frangitur, attenuatur corpus ; nam et in jure perire dicun- 
tur, quae deteriora fiunt.” 5 Renovatur in dies anima, quatenus novas 
vires ad majora pro Christo subeunda experitur. De resurrectione locutus 
fuerat, cujus fides et spes certa animos ad patiendum dabat : “ scientes 
quoniam qui suscitavit Jesum et nos cum Jesu suscitabit.” 6 Quidquid 
igitur in corpore patiebatur, animo laeto amplectebatur, tantae mercedis spe 
roboratus : “ id enim, quod in praesenti est momentaneum et leve tribula- 
tionis nostrae, supra modum in sublimitate aeternum gloriae pondus operatur 
in nobis.” 7 

99. Obj. 6. Eadem caro non erit : “ Seminatur corpus animale, surget 

corpus spiritale ;” 8 

Resp. Corpus idem erit, quamvis conditione admodum diversa : “ Po- 
test et demutari quid, et ipsum esse nihilominus. .... Dominus quo- 
que in secessu montis etiam vestimenta luce mutaverat, sed lineamenta. 
Petro agnoscibilia servaverat : ubi etiam Moses et Helias ; alter in ima- 
gine carnis nondum acceptae, alter in veritate nondum defunctae, eandem 


(1) Gal. 1. 17. 

(2) L, v. adv. hsr. c. 9. 

(0) Tertull. 1. de resur. cara. c. 50. 

(4) II. Cor.hr. 16. 

(5) Roeenmueller in locum. 

(6) V. 14. 

(7) V. 17. 

(8) 1 Cor. zv. 44. 

tamen habitudinem corporis etiam in gloria perseverare docuerant. . . . . 
Ita et in resurrectionis eventum mutari, converti, reformari licebit, cum 
salute substantiae." 1 

100. Obj. 7. Deformitas corporum, et sexuum discrimen in resurrec- 
tione servanda forent, quae tamen gloriae et beatitudini non conveniunt. 

Resp. Non ideo corpus erit diversum quod deformitas tollatur: 44 Si 
enim," inquit Augustinus, 14 statuam potest artifex homo, quam propter 
aliquam causam deformem fecerat, conflare, et pulcherrimam reddere, ita 
ut nihil inde substantiae, sed sola deformitas pereat .... quid de omni- 
potenti artifice sentiendum est ?" a Sexuum erit discrimen, quod, prava 
concupiscentia sublata, nihil turpe habet: 44 non est enim vitium sexus 
foemineus, sed natura." 8 

101. Obj . 8. Corporibus humanis in minutissimas particulas resolutis, 
et varias subeuntibus vices, saepius in piscium et ferarum substantiam 
conversis, resurrectio fieri nequaquam poterit. 

Resp. Cum Augustino : 44 non periit Deo terrena materies, de qua mor- 
talium creatur caro ; sed in quemlibet pulverem, cineremve solvatur ; in 
quoslibet halitus, aurasque defugiat ; in quamcumque aliorum corporum 
substantiam, vel in ipsa elementa vertatur ; in quorumcumque animalium, 
etiam hominum, cibum cedat, carnemque mutetur : illi animae humanae 
puncto temporis reddat, quae illam primitus ut homo fieret, cresceret, 
viveret, animavit." 4 

102. Obj. 9. Nequidem Dei potentia fieri potest ut corpora eadem sus- 
citentur, quum plurima particulis aliorum corpora tota constent, anthropo- 
phagis hominum carnibus praecipue vescentibus. 

Resp. Non constat esse aliquos homines qui vescantur solis carnibus 
humanis. Praeterea non facile definitur quid requiratur ad identitatem 
corporis humani, quum toto vitae tempore subeat mutationes, quin identi- 
tas individualis destruatur, quidquid sit de physiologorum placitis de totius 
corporis substantiae intra septennium mutatione. Equidem satis concipi- 
tur identitatem haberi, licet particulae paucae ex iis quae olim constituerunt 
corpus adsint. Praestat autem simpliciter tenere ex fidei doctrina corpora 
eadem suscitanda, quin singula quae ad resurrectionem pertinent humano 
dimetiamur modulo : Deus enim plurima efficere potest quae homo vix 
valet ullatenus concipere. 

103. Obj. 10. Resurrectionis notio ad Judaeos ex Zoroastrica doctrina 
derivata est, et vulgi spes vana potius quam fidei dogma habenda est. 

Resp. Illa origo gratis fingitur, reclamantibus libris veteris novique 
Testamenti: nec enim Job Zoroastrum habuit magistrum, nec Christus 


(1) Teitul. 1 deiesur. car. 55. 

(2) L. xxii. de civ. Dei c. 19. 

(3) Aug. ibid. c. xvii. 

(4) Aug. in Enchir. 88. 

Dominus ejus adoptavit placita. Fuit spes illa Judaeis omnibus communis, 
non tamen vulgi praejudicium habenda est, sed revelata doctrina, quam 
Christus tota sua auctoritate communivit. 

ANIMADVERSIONES. 

104. Eadem quae singuli habemus corpora propriis animabus in resur- 
rectione conjungentur, uti ex citatis testimoniis liquet. Merito Tertul- 
lianus veluti absurdum rejicit placitum eorum qui corpora quaedam, non 
tamen quae nobis nunc sunt, in resurrectione animabus conjungenda cense- 
bant: “ Quam absurdum, quam et iniquum, utrumque autem quam Deo 
indignum, aliam substantiam operari, aliam mercedem dispungi, ut haec 
quidem caro per martyria lanietur, alia vero coronetur.” 1 

105. Dotes corporis gloriosi longe erunt diversae ; “ seminatur in corrup- 
tione, surget in incorruptione. Seminatur in ignobilitate, surget in gloria : 
seminatur in infirmitate, surget in virtute : seminatur corpus animale, sur- 
get corpus spiritale.” 2 Hinc impassibilitas ei tribuitur, quod scilicet 
nihil pati possit: claritas , seu fulgor quidam gloriae, nam Christus “ re- 
formabit corpus humilitatis nostrae configuratum corpori claritatis suae :” 3 
agilitas etiam et subtilitas , quod spiritus instar velocissime se conferat 
quo anima velit, nec obice ullo impediatur. 

(1) Tertull. 1. de resur. carns. 

(2) 1 Cor. xv. 42. 

(3) Phil. iii. 21. 

CAPUT V. 

DE MILLENNIO. 

106. Cerinthiani 44 mille annos post resurrectionem in terreno regno 
Christi, secundum carnales ventri* et libidinis voluptates, futuros fabulan- 
tur/' inquit Augustinus, 44 unde Chiiiastae sunt appellati/’ 1 A foedo hoc 
errore semper abhorruerunt universi Ecclesiae Patres ; quapropter vehe- 
menter falluntur Encyclopmdi® Americanae scriptores, qui eum omnitac 
priorum saeculorum patribus communem fuisse affirmant.* Papias, Joaa- 
nis Presbyteri auditor, censuit quidem Christum mille annos cum jostis 
in terris regnaturum, quod Justino, Ireneeo, et aliis ejus secutis auctori- 
tatem, visum est ; sed turpes omnes voluptates ab hujusmodi regno scrip* 
tores hi abesse agnoverunt : quorum tamen sententia, utpote solido funda*» 
mento haud nixa, cseteris displicuit, et post Lactantium nullum nacta est 
patronum insignem. Eam ut refelleret scripsit Origenes plerisque plau- 
dentibus, et post ipsum 44 vir eloquentissimus Dionysius, Alexandrinae 
ecclesiae pontifex, elegantem scripsit librum, irridens mille annorum fabu* 
lam/' 8 Calumniatur autem Gibbonius, Irenaeum asserens foedas illas 
voluptatum carnis imagines cum millennio conjunxisse. 4 

107. Protestantes Millennii fabulam renovarunt, Apocalysiin arbitrio 
suo interpretantes, et spe illius regni suos delectantes. Eam plerique cor- 
datiores jam deseruerunt ; 5 sed Thomas Newton episcopus Anglicanus, 
testimoniis undique collectis studuit munire. 6 Sectae novae Shakeri 7 
et Mormonitse , eadem fabula sibi illudunt. Regnum autem ita de- 
scribunt, ut tyrannide omni sublata omnes jure aequali in rebus civili- 
bus et religiosis fruantur, et pax ubique gentium vigeat. Juvat igitur 
vanam hanc sententiam penitus evellere. 

(1) L. de h®r. n. 8. 

(2) Art. Millennium, 

(3) Hieronym, L xviii. in Iaaiam. 

(4) Decline Shd fall of the Rom&n Empire ch. xv. 

(6) “ The beat expoaitora are in general agreed that the on/y paaaage of Scriptore 
which apeaka of the MiLLBXirittjt ( namely xx. 4—6.) ia to be taken in a figurative accep- 
tation.” Bloomfield in Apoc. xxj. i. 

(6) Newton on the Prophecies Dias. xxv. p. 585 Americ. edit “ Thia doctrine lay 
depreaaed for many agea, but it aprang up again at the reformation.” p. 592. 

(7) “ The Teatimony of Chriat'a aecond appearing p. viii, ©. i. Albany, 1810. 

PR0P08ITI0. 

Christi regnum cum Sanctis in terris per mille annos , nec Scripturis 
nec traditione probatur . 

Probatur , evertendo fundamentum contrariae assertionis . 

108. Quod ad Scripturas pertinet, quae in Apocalypsi dicuntur de duplici 
resurrectione, et de diabolo per mille annos ligato, et de martyribus cum 
Jesu mille annis regnantibus, praecipue afferuntur. Ea autem verbis in- 
signis sane interpretis, Augustini, qui et sententiae suae affert argumenta 
juvat explicare : 44 Sunt et resurrectiones duae, una prima quae nunc est 
animarum, quae venire non permittit in mortem secundam. Alia secunda, 
quae nunc non est, sed in saeculi fine futura est; nec animarum, sed cor- 
porum est: quae per ultimum judicium alios mittet in secundam mortem. 
De his duabus resurrectionibus idem Joannes Evangelista in eo libro qui 
dicitur Apocalypis, eo modo locutus est, ut earum prima a quibusdam 
nostris non intellecta, insuper etiam in quasdam ridiculas fabulas vertere- 
tur. Ait quippe in libro memorato Joannes Apostolus ; 4 Et vidi Ange- 
lum descendentem de caelo, habentem elavem abyssi, et catenam in manu 
sua, et tenuit draconem illum serpentem antiquum, qui cognominatus est 
diabolus, et Satanas, ettalligavit illum mille annis, et misit illum in abyssum, 
et clausit : et signavit super eum ut non seduceret jam gentes, donec 
finiantur mille anni : post haec oportet eum solvi brevi tempore. Et vidi 
sedes, et sedentes super eas, et judicium datum est illis : et animas occi- 
sorum propter testimonium Jesu, et propter verbum Dei. Et si qui non 
adoraverunt bestiam, nec imaginem ejus : nec acceperunt inscriptionem 
in fronte, aut in manu sua, et regnaverunt cum Jesu mille annis : reliqui 
eorum non vixerunt, donec finiantur mille anni. Haec resurrectio prima 
est. Beatus et sanctus est, qui habet in hac prima resurrectione partem. 
In istis secunda mors non habet potestatem, sed erunt Sacerdotes Dei et 
Christi, et regnabunt cum eo mille annis.’ Qui propter haec hujus libri 
verba primam resurrectionem futuram suspicati sunt corporalem, inter 
caetera maxime numero annorum mille permoti sunt. . . . Mille annos 
pro annis omnibus hujus saeculi posuit, ut perfecto numero notare- 
tur ipsa temporis plenitudo. .... Unde et illud melius inlelligitur, 
quod in Psalmo legitur : 4 Memor fui in saeculum testamenti tui, verbi 
quod mandavit in mille generationes,’ id est, in omnes. ... Ad hoc ergo 
ligatus est diabolus, et inclusus in abysso, ut jam non seducat gentes, ex 
quibus constat Ecclesia, quas antea seductas tenebat, antequam esset Ec- 
clesia. • . . Alligatio diaboli, est non permitti exercere totam tentationem, 
quam potest, vel vi, vel dolo, ad seducendos homines, in partem suam co- 
gendo violenter, fraudulenterve fallendo. Quod si permitteretur in tam longo 
tempore, et tanta infirmitate multorum, plurimos tales, quales Deus id 
perpeti non vult; et fideles dejiceret, et ne crederent, impediret* Quod 
Vol. IV.— 25 

ne faceret, alligatus est. Tunc autem solvetur, quando et breve tempus 
erit. Nam tribus annis et sex mensibus legitur totis suis, suorumque 
viribifs saeviturus ... Interea duro mille annis ligatus est Diabolus, 
Sancti regnant cum Christo • . . Ecclesia et nunc est regnum Christi, 
regnumque caelorum. Regnant itaque cum illo etiam nunc Sancti ejus.” 
. . . “ Quae sit porro ista bestia, quamvis sit diligentius inquirendum, non 
tamen abhorret a fide recta, ut ipsa impia civitas intelligatur, et populus 
infidelium contrarius populo fideli, et civitati Dei. ... Et qui sunt qui 
bestiam non adorant, nec imaginem ejus, nisi qui faciunt quod ait Aposto- 
lus : * Ne sitis jugum ducentes cum infidelibus V Non adorant enim, id 
est non consentiunt, non subjiciuntur: neque accipiunt inscriptionem, 
notam scilicet criminis, in fronte propter professionem, in manu propter 
operationes. Ab his ergo malis alieni, sive adhuc in ista mortali carne 
viventes, sive defuncti, regnant cum Christo jam nunc quodam modo huic 
tempori congruo per totum hoc intervallum, quod numero mille significa- 
tur annorum.” . . . “ Et cum finiti fuerint, inquit, mille anni, solvetur 
Satanas de custodia sua, et exibit ad seducendas nationes. ... Et antea 
modis quibus poterat, per mala multa et varia seducebat. Exibit autem 
dictum est, in apertam persecutionem : de latebris erumpet odiorum. 
Haec enim erit novissima persecutio novissimo imminente judicio, quam 
Sancta Ecclesia toto terrarum orbe patietur.” Haec ex Augustino decerp- 
simus. 1 

109. Quae autem apud Matthaeum de bibendo viuo novo cum Apostolis 
in regno Patris protulit Christus, ad tempus quod inter resurrectionem et 
ascensionem fluxit a S. Chrysostomo refertur, 11 ab Origene autem mystico 
explicatur sensu, quatenus indicat “ potum ex vite vera et vivente in sae- 
cula” 8 


OBJECTIONES. 

110. Objicit 1. Newton. Quae de Millennio dicuntur non conveniunt 
temporis intervallo inter Christi primum adventum et secundum, nam pax 
et sanctitas Christi regno tribuuntur, diabolo ligato : e contra omnia in- 
gruerunt mala per id temporis, praesertim post Constantini aetatem, Anti- 
christi regno statuto, et flagitiis omnibus et erroribus foedata Ecclesia. Si 
Satanas ligatus per id temporis fuerit, quandonam liber habendus est ? 4 

Resp. Sive cum Usserio mille anni a Christi adventu computentur, sive 
cum Grotio a Constantini imperio, vaticinio consonat eventus. Re quidem 
vera Daniel Messiae adventus designando tempus illud iis ornavit elogiis, 
quibus vix aliquid sublimius a Joaune de mille annorum regno dictum re* 

(1) L. xx. de Civ. Dei c. v. vi. vii. viii. ix. xi. 

(2) Hom. lxxxiiL in Matt. 

(3) Proi. in Cantic. 

(4) Bishop Newton on the prophecies p. 586. 

peritur; “ ut consummetur praevaricatio, et finem accipiat peccatum, et 
deleatur iniquitas, et adducatur justitia sempiterna .” 1 Quod autem ligatus 

dicatur diabolus, significat non omnem nocendi vim sublatam, sed potesta- 
tem ejus pluiimum reprimi. Newtonis quajsito respondemus Satanam 
liberum fuisse ante Christi adventum, quando ubique fere idolorum cultus 
cum flagitiis omnibus vigebat : quod si haereses, et scelera deinceps gras- 
sata sint, non tamen potuerunt eam evertere Ecclesiam quam ipse erexerat: 
purissima enim mansit doctrina, et praeclara semper data sunt virtutum 
exempla. Antichristi regnum nonnisi diabolo ad breve tempus 2 soluto sub 
mundi finem statuetur. Omnia igitur cohaerent, sed ruit eorum interpre- 
tatio qui divina oracula ad contumeliam inferendam pervertunt. 

111. Obj. 2. Si vera martyrum resurrectio eo loci non intelligatur, 
corporibus scilicet cum animabus iterum coujunctis, alia resurrectio etiam 
ad figuram poterit detorqueri, denegato dogmate fundamentali. 

Resp . Prima resurrectio a secunda plane distinguitur a sacro scriptore, 
quamvis utraque vera sit, illa animarum, haec corporum. Igitur resurgunt 
martyres sanctique omnes, animae scilicet e corporis carcere evadentes ad 
Deum feruntur, corporisque expectant consortium, postquam fratrum 
suorum expletus fuerit numerus. Quod autem illa vocis— — 
explicatio minus propria alicui videri possit, non ideo est figurata, sensus 
enim affinis est, et fere idem ac primarius, et ex adjunctis satis determi- 
natur. Regnant sancti cum Christo interim in caelesti gloria. 

112. Obj. 3. Regnum mille aunorum in terris futurum est, Ecclesia 
enim e caelo descendere Apostolo visa est. 

Resp. E caelo descendere visa est nova Jerusalem, quia caelitus data 
sunt omnia privilegia quibus Ecclesia ornatur, tamquam sponsa viro suo. 
Inde profluunt gratiae donaque omnia. Caeterum caeleste regnum designari 
eo loci patet, quum nullo annorum spatio includatur, sed in saecula saecu- 
lorum duraturum praedicetur : sii **i ni<Zvai cdwwov. 3 

113. Obj. i. Daniel de regno hoc in terris vaticinatus est: “regnum 
autem, et potestas, et magnitudo regni, quae est subter omne caelum, detur 
populo sanctorum Altissimi.” 4 Psalmista de regno quod omnes complec- 
teretur terras magnifice dixit. 5 Isaias pulcherrimis imaginibus regni 
Christi felicitatem exhibuit, subjungens: “quia repleta est terra scientia 
Domini.” 0 Apostolus : “ caecitas ex parte contigit in Israel, donec pleni- 
tudo gentium intraret, et sic omnis Israel salvus fieret.” 7 Quotidie autem 
oramus, Christo obsequentes : “ adveniat regnum tuum.” Haec Newton. 

(1) Dan. ix. 34. 

(2) “ Modico tempore,” Apoc. xx. 3. 

(3) Apoc. xx. 5. 

(4) Dan. vii. 27. 

(5) Ps. ii. 8. 

(6) Isai. xi.9. 

(7) Rom. xi. 25. 26. 

Fesp. Daniel certe non loquitur de millennio, statim enim subjungit : 
“ cujus regnum, regnum sempiternum est. 1 ’ Igitur de caelesti Christi 
regno intelligendus est, quod quidem in terris incipit, quatenus his paratur 

Ecclesia illa quae postea regnatura est gloriosa. Ideo autem regni magni- 
tudo quae est subter omne caelum, data populo sanctorum dicitur, ut 
nullius terrestris principatus potestas judicio extremo superesse intelligatur. 
Psalmista de Ecclesiae Christi diffusione per omnes terras, objecto in loco, 
vaticinatur, uti jam vidimus. Isaias de Christi primo adventu loquitur» 
nam de eo explicat Apostolus voces quae statim sequuntur : “ In die illa, 
radix Jesse, qui stat in signum populorum, ipsum gentes deprecabuntur.” 1 
Imagines autem quibus utitur vates, mansuetudinem aliasque virtutes, 
quibus vera hominum felicitas comparatur, repraesentant, Evangelicae prae- 
dicationis fructus, quibus tamen carent plurimi Christo haud obtempe- 
rantes. Scientia Domini vere repleta est terra, quae enim semel enarravit 
Unigenitus Dei Filius, praedicantur ubique gentium, et in fidelium cordibus 
manent insculpta. Apostolus ostendit haud absque divino consilio infide- 
litatem Judaeorum contigisse, Deumque interea gentes sua gratia ad fidem 
adducere, ipsos Judaeos tandem lumine illo caelesti illustraturum. Non 
inde licet inferre totum Orbem tandem aliquando fidei unitate et animorum 
concordia donandum, adeo ut omnis tollatur error et peccatum : haec enim 
sunt dulcia somnia quae cum rerum veritate non constant. Ideo ipse 
Rosenmiieller qui notioni illi de florentissima Christianae reipublicae condi- 
tione suffragatus est, monuit: “ Cave hoc ita intelligas, quasi futurum sit 
tempus, quo ab omnibus plane erroribus et vitiis libera futura sit respublica 
christiana.” 3 Quod oramus ut regnum Christi adveniat ad Ecclesiae ejus 
diffusionem, et ad gloriae caelestis adeptionem apte refertur: “ut cognos- 
camus in terris viam tuam, in omnibus gentibus salutare tuum.” 

1 14. Obj. 5. Judaica Ecclesia Messiam per mille annos in terris regna- 
turum credidit, idque magno consensu docuerunt Patres trium priorum 
saeculorum, adeo ut inter dogmata primitivae Ecclesiae reponendum sit. 
Ita Barnabas, Justinus Irenaeus, Tertullianus, quorum doctrinam Lac- 
tantius quarto saeculo propugnavit. Ejus cum resurrectione nexus adeo 
est intimus ut huic vulnus inferatur ea denegata. 

Fesp. Judaicae Ecclesiae ante Christum traditio non satis probatur ex 
Rabbinorum post Christi adventum scriptis. Caeterum “bis mille annis 
dies Christi” definiuntur ex traditione domus Eliae, uti refert Mede. 3 
Vocatur quidem tempus remissionis in quo Deus solus exaltabitur, sed 
Chiliastarum regnum non depingitur. Non gravamur tamen fateri ex 
Judaeorum de Messiae regno notione sententiam illam derivatam. 4 Quod 

(1) Vide Rom. xv. 12. 

(2) Scholia in Apoc. xx. 3. 

(3) Vide Newton in not p. 588. 

(4) Mosheim hist S«c. 3. §. 38. 

ad Ecclesiae Christianae traditionem spectat, nullatenus probatur regnum 
illud unquam agnitum, nam Cerinthum voluptates corporis pollicentem 

rejecit et exhorruit . 1 Epistolae Barnabae auctor nihiljde eo dicit, sed impium 
in judicio destruendum, et requiem secuturam . 3 Justinus quidem in ea 
versatus est sententia Christum cum sanctis Hierosolymis per mille annos 
regnaturum, sed fassus est ingenue non omnes Christianos, etiam alioquiu 
pie pureque sentientes, id agnoscere : w/toxo yvjaa «v aoc xa c rcpotspov, oft iya 
fjcsv xac aMkoi 7toVhoc favta $poi/ty isv, xac 7 t avius tricgao^s -rstfo ysvrjaofjcsvov rtoKkttS 

d’au xac rc&v fys xa^apaj xac ivasfluf ovtcov Xpcfcavcop yvcopqs ctuto fxr] yvapc^scv idrjfxava 
aot . 3 “ Tibi igitur et antea confessus sum, me et multos alios haec sentire, 
ita ut omnino perspectum habeamus sic futuram : at multos rursus, eosque 
ex illo Christianorum genere, quod piam et puram sequitur sententiam, id 
non agnoscere tibi significavi.” Quod autem negativam particulam inseren- 
dam contendat Newton, adeo ut sententia nec pia nec pura habeatur, nihil 
nos moratur, nullo illi suffragante codice . 4 Eos qui seeum sentiunt multos 
quidem vocat Justinus et rectae sententiae : sycoSs xac si tcvs$ siacv 6p$oyvufiovs$ 
xata itavra xac oapxos avafadcv yswjoso^ac srUfafis^a xac xc"Kca sv IfpovaaX^/z. 

oixo8o(jL9j^scar] xai xodfirj^scfSrj xac rCTjatw^tnari oc rtpo^rcu, I s^sxch xac Htfata* xojc oc 

aMac o/xotoytiocv. “ Ego autem et si qui recte in omnibus sentiunt Chris- 
tiani, et carnis resurrectionem futuram scimus, et mille annos in urbe 
Jerusalem aedificata, et ornata, et amplificata; quemadmodum Ezechiel, 
et Isaias, et caeteri prophetae promittunt.” Liquet ad carnis resur- 
rectionem referri, quae de recte quoad omnia sentientibus dicit, quam- 
vis et millennio suffragari etiam existimaret valum documenta. Ita 
etiam Apocalypsin interpretatus est, resurrectionem et judicium post mille 
annos Hieiosolymis transactos, futura affirmans, veluti ex Joannis Apos- 
toli auctoritate. Insignem fidei vindicem fefellit certe opinio, nec est cur 
ejus auctoritate detineamur : nec enim ille existit nexus quem sibi finxit 
inter doctrinam de resurrectione et mille annorum Hierosolymis Christi 
regnum. Quod igitur atheos, et blasphemos vocet qui haec minime te- 
nent, intelligendum necessario est de iis qui utrumque negant, sed non de 
negantibus millennium tantummodo, hi enim nullam sane contumeliae in 
Deum speciem praebent. Irenaeo arrisisse opinionem de regno terreno fate- 
mur, sed hanc non omnibus probatam ex ejus scriptis constat; quum 
enim Isaiae dicta de lupis et agnis simul pascentibus ad illud retulisset, 
addidit : “ Non ignoro autem, quoniam quidam haec inter nos, et ex di 
versis gentibus, et variis operibus credentes, et cum crediderint consen- 
tientes justis, tentent transferre .” 5 Papiae quidem auctoritate eum ductum 

(1) Eusebius I. iii. hist. Eccl. c. xxviii. 

(2) Barn. ep. c. xv. 

(3) Dial. cum Tryphone n. 80. 

(4) Ex contextu emendatio illa non sustinetur, nam quffi de atheid adjungit, ad alios 
pertinent, quos negat» resurrectionis arguit. 

(5) L. v. adv. her. c* xxxiii. 

25 * 

liquet, qui Joannis Presbyteri, non Apostoli, auditor fuerat, quique verba 
Apostolorum sibi relata haud intellexerat, referente Eusebio. 1 2 Tertul- 
lianus etiam in ea sententia versatus est Caeterura Origenes, Dionysius 
Alexandrinus, Caius Presbyter Romanus, aliique antiquissimi scriptores 
eam rejecerunt, quam tamquam penitus falsam habuit Eusebius. Notum 
est Hieronymum et Augustinum fabulae loco eam habuisse, quos tamen 
majorum suorum traditioni inhaesisse constat. Igitur paucorum Patrum 
sententia non potest dogmatibus primitivae Ecclesiae accenseri. Qui au- 
tem affirmatur nexus inter eam et dogma de resurrectione nullatenus ex- 
istit, haec enim Christi clarissimis verbis, et Apostoli ad Corinthios epis- 
tola plane probatur, adeo ut vehementer errent auctores qui ex millennii 
fabula dogma hoc derivatum asserunt. 8 

115. Obj . 6. Spes millennii maxime martyribus dabat animos ut omnia 
perferrent supplicia, resurrecturis quippe ante caeteros sanctos. Ita post 
Dodwell, Newton. 

Resp. Amor Christi gloriaeque caelestis statim adipiscendae cupido mar- 
tyribus dabat animos, uti ex S. Ignatii M. et S. Cypriani dictis constat. 
Aliud hujus patris testimonium quo sanctos animi affectus pandit, hortans 
ad martyrium, juvat recitare : “ Patriam nostram paradisum computamus, 
parentes patriarchas habere jam coepimus : quid non properamus et curri- 
mus ut patriam nostram videre, ut parentes salutare possimus ? Magnus 
illic nos charorum numerus expectat ; parentum, fratrum, filiorum fre- 
quens nos ct copiosa turba desiderat, jam de sua immortalitate secura, et 
adhuc de nostra salute solicita. Ad horum conspectum et complexum 
venire, quanta et illis et nobis in commune laetitia est ? qualis illic coeles- 
tium regnorum voluptas sine timore moriendi, et cum aeternitate vivendi ? 
quam summa et perpetua felicitas ? illic Apostolorum gloriosus chorus : 
illic prophetarum exultantium numerus: illic martyrum innumerabilis 
populus ob certaminis et passionis victoriam coronatus : triumphantes illic 
virgines, quae concupiscentiam carnis et corporis continentiae robore sube- 
gerunt : remunerati misericordes, qui alimentis et largitionibus pauperum 
justitiae opera fecerunt, qui dominica praecepta servantes ad coelestes the- 
sauros terrena patrimonia transtulerunt. Ad hos, fratres dilectissimi, 
avida cupiditate properemus, ut cum his cito esse, ut cito ad Christum 
venire contingat, optemus. Hanc cogitationem nostram Deus videat ; hoc 
propositum mentis et fidei Dominus Christus aspiciat; daturus eis gloriae 
suae ampliora praemia, quorum circa se fuerint desideria majora.’* 3 

(1) L. vi. Hist c. 39. 

(2) Encycloptedia Americana, Millmnium . 

(3) L. de mortalitate sub finem. 

CAPUT VI. 

DE PRiJDESTINATIONE. 


116. Consulto abstinuimus a divinis decretis evolvendis pro theologo- 
rum more, nos tanto operi impares ex animo professi. Praedestinationem 
Dei, aeterna scilicet divinae mentis consilia, agnovimus, et supremo provi- 
dentiae ordini omnia subesse docuimus : negantes tamen Deum mali esse 
auctorem, adeo ut nec aliquem necessitate impulerit ad peccandum, nec 
poenis aeternis, nisi ob peccata libera voluntate patrata, destinarit. Calvinus 
tum electionem ad gloriam et gratiam, tum reprobationem et supplicia 
aeterna ad unicam retulit Dei voluntatem : animadvertit enim de Apostolo : 
“ Subnectit clausulam, Deum cujus vult misereri, et quem vult indurare 
(Rom. 9. 18). Vides ut in solum Der arbitrium utrumque conferat? Ergo 
si non possumus rationem assignare, cilr suos misericordia dignetur, nisi 
quoniam ita illi placet : neque enim in aliis reprobandis aliud habebimus 
quam ejus voluntatem.” 1 Praedestinationem idcirco sic explicat : “ prae- 
destinationem vocamus aeternum Dei decretum, quo a£ud se constitutum 
habuit, quid de unoquoque homine fieri vellet. Non enim pari conditione 
creantur omnes : sed aliis vita aeterna, aliis damnatio aeterna praeordinatur. 
Itaque prout in alterutrum finem quisque conditus est, ita vel ad vitam vel 
ad mortem praedestinatum dicimus.” 2 Id de Ada ipso affirmat. “ Quum 
non alia ratione quae futura sunt praevideat, nisi quia ita ut fierent decrevit, 
frustra de praescientia lis movetur, ubi constat ordinatione potius et nutu 
omnia evenire. Disertis verbis hoc extare negant, decretum fuisse a Deo, 
ut sua defectione periret Adam. Quasi vero idem ille Deus, quem Scrip- 
tura praedicat facere quaecumque vult, ambiguo fine condiderit nobilissi- 
mam ex suis creaturis. . . . Decretum quidem horribile fateor: inficiari 
tamen nemo poterit quin praesciverit Deus, quem exitum esset habiturus 
homo, antequam ipsum conderet, et ideo praesciverit, quia sic ordinarat.” 8 

117. Gomaristae magistri sui duriora placita propugnarunt in Synodo 
Dordracena, in peccatum originis nihilominus reprobationis causam reji- 
cientes : Arminiani mitius censuerunt. Presbyteriani veteris scholse illos 

(1) Inst l. iii. c. xxii. n. 11. 

(2) Inst. L iii. c. xxi. n. 5. 

(3) Ibidem c. xxiii. n. 7. 

sequuntur ; quamvis quaedam ad mitigandum duritiem inserta sint fidei 
confessioni. 1 Baptistae de reprobis cautius loquuntur, eadem fere verba de 
electis usurpantes. 9 Anglicani praedestinationem decretum Dei de electorum 
salute per Christum esse definiunt, quin de reprobis loquantur : 8 unde fac- 
tum ut contrarium de reproborum rejectione sentientes, articulum de praedes- 
tinatione pro se interpretarentur. 4 Janseniani plerique cum magistro docent 
“ veram reprobationis causam esse peccatum originale, quo periiss6 et 
damnationem praevidentur meruisse.” 5 Postlapsarii hi dicuntur: Ante - 
lapsarii , qui reprobationem censent fieri ex decreto Dei absque ullaad 
peccatum originis relatione, adeo ut hoc videatur ex ea consequi. 

118. Praecesserat saeculo quinto, circa annum 473, Lucidus Presbyter 
Gallus errores de praedestinatione tradens, quem refellit Faustus Rejen- 
sis. Lucidus argumentis cedens retractavit errores, quos damnarunt 
synodus Arelatensis, et synodus Arausicana III. Nono saeculo Gothescal- 
cus, e Saxonia oriundus, sed monachi vitam in monasterio Orbacensi, 
Suessionensis diceceseos, professus, eosdem refricavit, in synodo Mogun- 
tina II. anno 848 idcirco damnatus. 

119. Praedestinatiana haeresis in eo plane posita est, quod quis credat 
Deum potestate sua aliquem ad peccandum determinasse, et summo veluti 
arbitrio ad supplicia aeterna destinasse, absque respectu ad mala merita. 
Utrum autem in electione sanctorum ad gloriam Deus suo usus fuerit ar- 

(1) “ By the decree of God, for the manifestation of hia glory, some men and angele 
are predestinated unto everlasting life, and others fore-ordained to everlasting death. 
These angels and men, thus predestinated and fore-ordained, are particularly and un- 
changeably designed ; and their number is so certain and definite that it cannot be eitber 
increased or diminished. Those of mankind that are predestinated unto life, God, be- 
fore the foundation of the world was laid, according to his etemal and immutable pur- 
pose, and the secret counsel and good pleasure of his will, hath chosen in Christ, unto 
everlasting glory, out of his mere free grace and love, withont any foresight of faith or 
good works, or perseverance in either of them, or any other thing in the creature, as 
conditions, or causes moving him thereunto ; and all to the praise of his glorious grace. 
. . . The rest of mankind, God was pleased, according to the unsearchable counsel of 
his own will, whereby he extendeth or withholdeth mercy as he pleaseth, for the glory 
of his sovereign power over his creatures, to pass by, and to ordain them to dishonor 
and wrath for their sin, to the praise of his glorious justice.” Gonfession of faith, chapter 
iii. n. 3. 4. 5. 7. 

(2) “ Others heing left to act in their sin to their just condemnation, to the praise of 
his glorious justice.” B apti st confession of faith, ch. iii. n. 3. 

(3) Artxvii. 

(4) M The article seems to be framed according to the Calvinistic hypothesis. The 
article is not inconsistent with the opinion of the Hemonstrants. . . . This opinion is 
confirmed by the circumstances that the Arminian doctrine seems to be favoured in the 
other offices of the Church.” Analysis of Burnet’s exposition. Art xvii. § iv.p. 263« 
265. 

(5) L. x. de gratia Christi c. ii. 

bitrio, eos scilicet gratuito eligendo, quos copiosis gratiae muneribus gloriae 
fruendae idoneos faceret: vel ad merita ex gratiae auxilio comparanda res- 
pexerit, adeo ut electio nitatur praevisione meritorum hujusmodi, inter 
theologos quaeritur: Augustinianis, Thomistis aliisque gratuitam electio- 
nem propugnantibus, Molinistis, aliisque electionem post praevisa merita 
tuentibus. De reprobatione pariter controvertitur, sunt enim qui Alvaresio, 
Bannezio, Salmanticentibus, et plurimis Thomistis assentiuntur, affirman- 
tibus Deum solo arbitrio, vel saltem ob peccatum originis reprobos exclu- 
sisse a gloria, tamquam a munere indebito : aliis eos praetermitti dicenti- 
bus, quin excludantur. Qui electionem meritorum praevisione niti dicunt, 
reprobationem omnem sequi malorum meritorum praevisionem, vel saltem 
peccati originis, quo quis inquinatus discesserit, docent. 

120. Ad nos quod pertinet, fatemur arcanum divinae electionis nos scru- 
tari non audere, et ideo libenter intra eos limites consistimus, quibus dog- 
ma fidei continetur : sed cum omnibus theologis catholicis abhorremus ab 
eorum impiis placitis, qui praedestinationem ad supplicia aeterna, quam 
theologi vocant reprobationem formalem , ad solum Dei beneplacitum 
referunt. 

PROPOSITIO. 

Reprobatio positiva et formalis , qua scilicet impii aeternis destinantur 
suppliciis , fit propter praevisum peccatum . 

Probatur /. ex Scripturis . 

121. Deus per Osee alloquitur Israelitas “ Perditio tua Israel : tantum- 
modo in me auxilium tuum.” 1 ^ er ' 

ditio igitur ad pereuntes ipsos referenda est, potius quam ad Deum, qui 
auxilium praestat ut salutem assequamur. 

122. Per Ezechielem dicit Deus : “ Numquid voluntatis meae est mors 
impii, dicit Dominus Deus, et non ut convertatur a viis suis et vivat?” 9 
Hoc verum non foret, si ex Dei voluntate absoluta impiorum interitus 
penderet, absque ulla malorum meritorum praescientia. 

123. Sapientiae auctor dicit : “ Nolite zelare mortem in errore vitae 
vestrae, neque acquiratis perditionem in operibus manuum vestrarum. 
Quoniam Deus mortem non fecit, nec laetatur in perditione vivorum.” 3 
Illuderet nobis sacer auctor, hortans ne perditionem nobis compararemus, 
si revera Deus absoluto decreto, nullatenus a studiis et conatibus nostris 
pendenti, interitum periturorum definiisset. 

124. Petrus reddit rationem cur Deus minas promissionesque suas non 
statim exequatur : “ Non tardat Dominus promissionem suam, sicut 
quidam existimant ; sed patienter agit propter vos, nolens aliquos perire, ' 

(1) Osee xiii. 9. 

(2) Ezech. xviii. 23. 

(3) Sap. i. 12. 

sed omnes ad poenitentiam reverti.” 1 Mora ilia contingit, ut peccatoribus 
poenitentiae sit locus, qua interitum evadant : nullo igitur absoluto Dei 
decreto interitui destinantur* sed eo tantum casu, quo poenitentiam agere 
recusent. 

125. In die judicii Christus dicturus est reprobis : “ Discedite a me 
maledicti in ignem aeternum, qui paratus est diabolo, et angelis ejus: Esurivi 
enim, et non dedistis mihi manducare.” 9 Ea est causa interitus aeterni, 
quod neglexerint reprobi charitatis officia, vel alia munia christiani hominis. 
Non igitur Dei voluntas et decretum causa suppliciorum quibus torquentur 
impii habendum est. 

Probatur II. ex Patribus . 

126. Quum Augustinum et ejus discipulos maxime appellent Praedesti- 
natiani, hos praesertim testes damus. Augustinus dicit : “ Hoc ergo 
bonum quod est requirere Deum, non erat qui faceret, non erat usque ad 
unum, sed in eo genere hominum quod praedestinatum est ad interitum. 
Super hos enim respexit Dei praescienti?, protulitqne sententiam.” 8 In 
haec magistri sui verba scribit Fulgentius : “ Satis evidenter his dictis 
ostendit, quia Deus peccata hominum vidit, quibus sententiam praedestina* 
tione dictavit.” 4 

127. Augustinus iterum : “ Bonus est Deus, justus est Deus : potest 
aliquos sine bonis meritis liberare, quia bonus est : non potest quemquam 
sine malis meritis damnare, quia justus est.” 5 Et alias Juliano respon* 
dens ait. “ Non abstinet Deus bonum formationis suae etiam a stirpe 
damnata. Sed si tibi displicet Deum creare quos damnet ; contradic ei, 
si potes, ne creet eos, quos malos futuros, et in malignitate usque in finem 
perseveraturos, et ob hoc sine dubitationae damnandos esse praescivit.” 8 
Et alias : “ Quos usque in finem sine poenitentia victuros in impietate ac 
sceleribus suis: ac per hoc aeterno supplicio puniendos ignorare non 
potest praescius omnium futurorum.” 7 

128. S. Prosper : “ Hi de quibus dicitur : * Ex nobis exierunt, sed 
non fuerunt ex nobis, si enim fuissent ex nobis, mansissent utique nobis* 
cum voluntate exierunt, voluntate ceciderunt. Et quia praesciti sunt 
casuri, non sunt praedestinati. Essent autem praedestinati, si essent 
reversuri, et in sanctitate ac veritate mansuri. Ac per hoc praedestinatio 
Dei multis est causa standi, nemini est causa labendi.” 8 — “ Nemo a Deo 
ita creatus est, ut pereat, quia alia est causa nascendi, alia pereundi. Ut 

(1) II. Pet. iii. 9. 

(2) Matt. ttv . 41. 

(3 ) L. de perfect just contra Coelestium c. xiii. 

(4) L. ii. ad Monimum c. xxvii, 

(5) L. iii. contra Julian. c. xviii. 

(6) L. i. oper. imperfecti n. 130. 

(7) Ibidem 1. ▼, n. 64. 

(8) Ad cap. objeci. Vincent in resp. ad xiL 

enim nascantur homines» conditoris est beneficium ; ut autem pereant, 
praevaricationis est meritum »” 1 

129. Fulgentius : “ Praedestinavit illos ad supplicium, quos a se 
praescivit voluntatis malae vitio discessuros.”* 

Probatur III . ex Conciliis . 

130. Arelatense concilium, anno circiter 475, epistolam Fausti Rejensis 
ad Lucidum probavit, et undecim episcoporum subscriptionibus munivit. 
Fausto morem gessit Lucidus, et respondit: “juxta praedicandi statuta 
concilii damno vobiscum sensum illum qui dicit. . . . quod praescientia 
Dei hominem violenter compellat ad mortem, vel quod cum Dei pereant 
voluntate, qui pereunt. . . . qui dicit alios deputatos ad mortem, alios ad 
vitam praedestinatos.” 

131. Arausicanum II. concilium, anno 529, decrevit omnes baptizatos 
posse per Christi gratiam quae ad salutem pertinent adimplere : “ Aliquos 
vero ad malum divina potestate praedestinatos esse, non solum non credi- 
mus, sed etiam si sunt, qui tantum malum credere velint, cum omni detes- 
tatione illis anathema dicimus.” 3 

132. Carisiacum II. concilium anno 853 : “ Deus bonus et justus elegit 
ex eadem massa perditionis secundum praescientiam suam quos per gratiam 
praedestinavit ad vitam, et vitam illis praedestinavit aeternam. Caeteros, 
quos justitiae judicio in massa perditionis reliquit, perituros praescivit, sed 
non ut perirent praedestinavit: poenam autem illis, quia justus est, praedes- 
tinavit aeternam.” 4 

133. Valentinum III. concilium: “Fatemur praedestinationem electo- 
rum ad vitam, et praedestinationem impiorum ad mortem : in electione 
tamen salvandorum misericordiam praecedere meritum bonum ; in damna- 
tione autem periturorum meritum malum praecedere justum Dei judi- 
cium.” 5 

134. Accedit ratio theologica, ex divinis perfectionibus desumpta, ali- 
quem enim suppliciis aeternis destinare arbitrio summo ac potestate, ab- 
sque malorum meritorum praevisione injustitiam ac crudelitatem sapit. 
Insuper Deus vult omnes salvos fieri : quod dici nequit si suo decreto 
absoluto, absque ulla culpae praevisione, reprobaverit quosdam, et suppliciis 
aeternis addixerit. 

(1) Resp. ad iii. obj. 

(2) L, i. ad Monimum c. xxiv. 

(3) Cap. xxv. 

(4) Cap. i. 

(5) Can. iii. 

OBJECTIONES SOLVUNTUR. 


135. Obj . 1. “ Universa propter semetipsum operatus est Dominus, 
impium quoque ad diem malum.” 1 

Resp. Utique propter se gloriamque suam Deus omnia facit, nec enim 
alius finis se foret dignus. Impius homo ad humiliationem, serumnas, et 
interitum justa Dei ordinatione servatur, qui suo tempore omnia pecca- 
toris dissipat consilia, eumque poena plectit. Caeterum quod impius quis 
sit, sua culpa contingit, nec enim vitium in homine est, prout a Deo est 
conditus ; et quod in interitum ruat, propriae voluntatis arbitrio fit, nullo 
decreto Dei eum ad malum vel ad interitum impellente. 

137. Obj . 2. Apostolus impium dicit excitatum a Deo in divinae poten- 
tiae ostensionem : “ Dicit enim Scriptura Pharaoni : Quia in hoc ipsum 
excitavi te, ut ostendam in te virtutem meam : et ut annuntietur nomen 
meum in universa terra. Ergo cujus vult miseretur, et quem vult indu- 
rat.” 8 

Resp. Pharao ad solium evectus dicitur, (haec enim vis est vocis 
3 ) ut divina potentia in populi Israelitici liberatione claresceret, 

eo frustra corde pertinaci et duro obnitente. Induratum a Deo cor ejus 
dicitur, quia suae duritiei relictum est, iis denegatis potentioribus gratiae 
auxiliis quibus emollesceret. Id apud Moysen refertur, ut insinuetur per- 
tinaciam Pharaonis a Deo praevisam esse, nec ullatenus divinis obstare 
consiliis, quum inde potius foret occasio potentiam divinam insigni pror- 
sus ratione exercendi. Apostolus argumentatur Deum misereri cujus vult, 
et quem vult indurare, ut doceat hominum quantumvis impiorum consilia 
et conatus providentiae Dei subjacere, nec posse ullatenus divina frustrare 
consilia. Inde etiam infert gentes ad fidem vocari, misericordi et gratuita 
largitione, et Judaeos in sua caecitate et pertinacia relictos, justo judicio : 
nec quidquam in illa gratiae mconomia reperiri alienum ab ea ratione quam 
Deus in Scripturis veteribus refertur servasse. 

137. Obj. 3. Deus summo arbitrio alterum diligit, alterum odit, repro- 
bationis, sicut et electionis, nulla alia causa data : “ Rebecca ex uno con- 
cubitu habens, Isaac, patris nostri. Cum enim nondum nati fuissent, aut 
aliquid boni egissent, aut mali, (ut secundum eleetionem propositum Dei 
maneret.) Non ex operibus, sed ex vocante dictum est ei: quia major 
serviet minori, sicut scriptum est : Jacob dilexi, Esau autem odio ha- 
bui.” 4 

Resp . De electione ad gloriam, ct de reprobatione non agit, saltem 


(1) Prov. xvi. 4. 

(2) Rom. ix. 17. 

(3) Exod. ix. 17. 

(4) Rom. ix. 12. 

directe , eo loci Apostolus, sed de vocatione ad fidem chriatianam. Alle- 
gaverat promissiones factas Abraham et ejus posteris : et demonstrandum 


Vol. IV.— 26 


(1) Rom. ix. 

(2) Mal 1. 3. 

tia vasa irae apia, in interitum, ut ostenderet divitias gloria su® ia vp mi* 
eexicordiae quae praeparavit in gloriam.” 1 

Resp. Do infidelitate et cordis duritie, potius quam de reprobatione 
aeterna, directe agit Apostolus, nam in eodem quod aggressus erat argmneo* 
to versari pergit. Quum speciali Dei beneficio et grati® munere gentes 
ad fidem pervenisse dixisset, et Jud®os juste derelictos, proponit sibi 
hominis impii objectionem, cur Deus de hominum duritie queratur» Huic ut 
respondeat, querentem imprimis monet suae infirmitatis et divin® majesta* 
tis, ne temere scrutetur Dei consilia. Deinde adducit figuli exemplum, qui 
vasa pro arbitrio fingit : quod tamen non ita urget, ut Deum dicat homine* 
summo arbitrio in interitum vel gloriam destinare : sed potius Dei lenitatem 
et patientiam in tolerandis peccatoribus interitui idoneis effer t-^fyiwi/ i» 
rtoXKrj fuucpo§vfjdq, axivtj dayr^ xaxtjptiGiuva itf arfwxaa*' ; — ejus misericordiam 
vero in fidei grati®que muneribus largiendis, quibus homines ad gloriam 
comparandam parentur, commendat. Eum adhuc agere de vocatione ad 
fidem liquet, nam statim subjungit : “ Quos et vocavit non solum ex Ju- 
d®is, sed etiam ex gentibus.”* Et ex tota oratione infert : “ Quid ergo 
dicemus ? Quod gentes, qu® non sectabantur justitiam, apprehenderunt 
justitiam, justitiam autem qu® ex fide est, Israel vero sectando legem 
justitiae, in legem justiti® non pervenit. Quare T Quia non ex fide, sed 
quasi ex operibus.” 3 C®terum si quis contenderit de reprobatione et elec- 
tione «que valere verba Apostoli, non admodum repugnamus, quum impii 
non dicantur a Deo in interitum creati, sed potius magna indulgentia et 
misericordia tolerati, licet interitui idonei, suis utique actibus. Figuli 
autem imaginem eo tantum adhiberi contendimus, ut jus divinum asseratur 
homines in ea relinquendi conditione, in qua natura sua seu culpa repe* 
riuntur, vel eos ad finem cum honore conjunctum assumendi. “ Aliud 
quidem vas in honorem ; aliud vero in ignominiam. Non quod alios 
bonos, alios non bonos faciat : absit. Verum Dei quidem bonitas ad omnes 
communiter pertinet: et quantum in ipso situm est, hoc est, secundum 
ipsius consilium et voluntatem, vellet omnes probos et fideles esse, ac vir- 
tute praeditos. ” 4 g Ita S. Methodius martyr. Equidem quum imagines ple- 
rumque non omnino rebus quadrent, non sunt urgend® ultra mentem iis 
utentium : ideoque Pauli verba de toleratis impiis figuli imaginis, vim de- 
finire censenda sunt. 

139. Obj\ 5. In controversia Pelagiana S. Augustinus Pauli testimonia 
de electione et reprobatione constanter interpretatus est, et Dei propositum 
intellexit decretum divinum quo salus vel damnatio cuique pro Dei arbitrio 
destinatur. “ Qui perseveraturi non sunt, ac sic a fide christiana et con- 


(1) Rom. ix. 19. 

(2) Ibidem 24. 

(3) Ibidem 30. 

(3) L. de resur. apud (Ecumenitim in c. ix. ep ad Rom. 

versatione lapsuri sunt, ut tales eos vitae hujus finis inveniat ; procul dubio 
nec illo tempore quo bene pieque vivunt, in istorum numero computandi 
sunt. Non enim sunt a massa perditionis praescientia Dei et praedestina- 
tione discreti, et ideo nec secundum propositum vocati, ac per hoc nec 
electi.” 1 

JResp. Quae Paulus de electione ad fidem, et de fidei dono denegato tra- 
didit, ad electionem ad gloriam, et ad reprobationem facile transferuntur, 
inter se tamen discernuntur, et sane intelligenda sunt. De Augustini 
sententia valde con tro vertitur : id tamen fidenter affirmamus, omnibus 
consentientibus scholis catholicis, et manifestis ipsius testimoniis suf- 
fragantibus, eum nequaquam docuisse reprobationem formalem et positi- 
vam fieri pro Dei arbitrio, absque malorum meritorum prae visione. In 
objecto loco nihil hujusmodi dicitur, nam praescientiam Dei ante praedesti- 
nationem commemorat. 

140. Obj, 6. Augustinus ait : “ Quum in primo homine universa gene- 
ris massa in condemnationem defluxerit, quae fiunt ex ea vasa in honorem 
non propriae justitiae, sed Dei misericordiae vasa esse. Quod vero alia 
fiant in contumeliam, non iniquitati sed judicio deputandum.”* Ita verba 
recitat Calvinus. 

Resp . Utique in primi hominis lapsu ratio habetur cur genus huma- 
num spoliatum sit donis gratiae, et ab omni jure ad regnum caeleste dic- 
tum idcirco ab Augustino “ massa damnata.” Summa Dei misericordia 
contingit ut aliqui ad gloriam evehantur : justo judicio fit ut alii rejician- 
tur: attamen ad solum Dei arbitrium damnatio horum non est referenda, 
quum constet Deum omnium velle salutem, et Christum pro omnibus fu- 
disse sanguinem. Praeterea plurimis remissa est baptismo originalis culpa, 
quorum damnatio in eam rejici idcirco non potest. De parvulis loco 
objecto agebat Augustinus contra Pelagianos, nullamque dicebat dari 
posse rationem cur quidam baptismo liberarentur a noxa originis, alii 
absque baptismo decedentes vita aeterna carerent, nisi quod omnes eadem 
condemnatione propter Adam obstringerentur: “Hoc diximus propter 
eos, qui non valentes in causa gratiae inscrutabilia Dei judicia perscrutari, 
cur ex Adam massa, quae profecto ex uno in condemnationem tota collapsa 
est, illud vas faciat in honorem, illud in contumeliam ; tamen audent par- 
vulos reos propriorum constituere peccatorum.” 8 Deinceps dicit: “Haec 
massa si esset in media, ut quemadmodum nihil boni ita nec mali ali- 
quid mereretur, non frustra videretur iniquitas, ut ex ea fierent vasa in 
contumeliam. Cum vero per liberum arbitrium primi hominis in 
condemnationem universa defluxerit, procul dubio quod ex ea fiunt vasa 
in honorem, non ipsius justitiae, quse gratiam nulla praecessit, sed Dei 
misericordiae ; quod vero in contumeliam, non iniquitati Dei, quae absit ut 

(1) L. de corrept et grat c. viL n. 16. 

(2) Ep. cvi. de prxd. et gratia nunc ep» clxxxvi. 

(3) Ibidem n. 12. 

sit apud Deum, sed judicio deputandum est.” 1 De adultis baptizatis qui 
deinceps a gratia deciderint, et a salute, dici nequit peccatum originis esse 
damnationis causam, illud enim vere remissum et penitus sublatum est 
baptismo ; quapropter Lucidus, praedestinatiano errore infectus, coactus est 
eam, quam propugnaverat, retractare sententiam : “ quod post acceptum 
legitime baptismum in Adam moriatur, quicumque deliquerit.” 

141. Obj. 7. Fieri non potest ut Dei praescientia fallatur : “ Nonne si 
Deus illos bonos fore praescivit, boni erunt, in quantalibet nunc malitia 
versentur ? et, si malos fore praescivit, mali erunt, in quantalibet nunc 
bonitate cernantur ?” fl Ita ex Augustino Calvinus. 8 

Besp. Verissima haec sunt, nec tamen probant Deum suo arbitrio decre- 
visse reproborum interitum. Aliud est nosse ab aeterno quid facturi essent 
homines gratiaB obtemperantes, vel reluctantes : aliud decernere poenas, 
nulla criminum ratione habita. Mirum est Calvinum hiec adducere, quae 
certitudinem divinae praedestinationis ex praescientia repetunt. 

142. Obj . 8. Praedestinatio gratuita sanctorum sexcentis in locis plane 
traditur ab Augustino, quam proinde theologi Augustinianenses et 
Thomistae tamquam certissimum fidei dogma defendunt: praedestinatio 
vero reproborum cum ea necessario nexu conjungitur, qui enim electi non 
sunt, nonnisi reprobi esse possunt. 

Resp. Praedestinationis vox pro divino decreto dandi gratiam, vel gloriam, 
vel utramque apud Augustinum sumitur. Contra Pelagianos negantes 
gratiae necessitatem praedestinationem vindicavit, gratiam scilicet non 
humanis meritis sed, divina largitate tribui. Utrum praedestinationem ad 
gloriam ad divinum arbitrium totam retulerit, a studiosis ejus lectoribus 
disceptatur, salva fide. Ea quidem admissa sententia, sequetur caeteros 
non electos gloriam non assecuturos, a qua, veluti a munere indebito, 
excluduntur, sed non ideo necessario in peccatum et interitum, Deo^ 
auctore, ruunt. Quod si sua infirmitate et pravitate peccent, damnationis 
causa penes ipsos erit. Caeterura quum illa quorumdam sententia a 
plurimis theologis catholicis rejiciatur, non est cur de consequentia inde 
derivanda simus soliciti, nam licet cum his sentire praedestinationem sanc- 
torum niti praescientia meritorum gratiae auxilio comparandorum, quae 
sententia Calvino ipso fatente, “ habuit saeculis omnibus magnos auctores.” 4 

143. Obj . 9. S. Fulgentius scribit. “Firmissime tene, neque perire 
posse aliquem eorum, quos Deus praedestinavit ad regnum coelorum ; nec 
quemquam eorum, quos non praedestinavit ad vitam ulla ratione posse 
salvari.” 5 


(1) Ep. cvi. de prsd. et gratia, n. 8. 

(2) L. de bono persev. c. xv. 

(3) Inst. L iii. c. xxiii. n. 13. 

(4) Inst. 1. iii. c. xxii. n. 1. 

(5) L. de fide c. xxxv. 

Resp. Praedestinatio Dei certa est et immutabilis, est enim decretum 
ejus de donis a se largiendis ; proinde quilibet praedestinatus perveniet ad 
salutem, quilibet non praedestinatus nulla ratione poterit salvari, contingere 
enim nequit ut Dei praescientia fallatur. Caeterum inde norl sequitur 
quemlibet non habere subsidia quibus salvari posset si vellet, eumque velle 
etiam posse, ideo est interitus causa voluntatis perversitas, quam Deus 
pr&vidit quin ejus sit auctor. 

144. Obj. 10. “ Sic ex Dei praedestinatione pendet eorum perditio, ut 
causa et materia in ipsis reperiatur,” 1 Ita Calvinus. 

Resp. Quum materia perditionis ideo in reprobis reperiri dicatur, quod 
Deus ita decreverit, causa ad Deum potius referenda e3t. Id ex Calvini 
principiis plane sequitur, imo absque ambagibus enuntiatur, subjungit 
enim verbis objectis : “ Lapsus est enim primus homo, quia Dominus ita 
expedire censu^at: cur censuerit, nos latet. Certum tamen est non 
aliter censuisse, nisi quia videbat nominis sui. gloriam inde merita 
illustrari.” 

145. Obj. 11. “ Dei ordinationi, qua se exitio destinatos conqueruntur» 
sua constat aequitas : nobis quidem incognita, sed illa certissima. Unde 
constituimus nihil illos sustinere mali, quod non justissimo Dei judicio 
infligatur.” 3 

Resp. Illudit nobis Calvinus, aequitatem ordinationis divinae asserendo, 
qua homines necessitati peccandi et pereundi subjiciuntur, uti ipse non 
diffitetur: “Excusabiles peccando haberi volunt reprobi, quia evadere 
nequeunt peccandi necessitatem : praesertim quum ex Dei ordinatione sibi 
injiciatur hujusmodi necessitas.” 8 Hujusmodi ordinatio injusta plane et 
crudelis foret, et Deo prorsus indigna. 

146. Obj. 12. “ Quicumque sunt ex reproborum numero, ut sunt vasa 
in contumeliam formata, ita non desinunt perpetuis flagitiis iram Dei in se 
provocare, et evidentibus signis conflrmare» quod jam in se latum est Dei 
judicium, tantum abest ut cum ipso frustra contendant.” 4 Ita Calvinus, 

ut ostendat eos non injuria damnari. 

Resp. Quum juxta Calvinum reproborum flagitia non sint caus^ decreti 
reprobationis, sed illud sequantur, consequentia necessaria, non possunt 
in medium afferri ut ei constet aequitas. Hoc posito nil interest 
utrum frustra cum eo contendant, vel proni ferantur in vitia, quum neces- 
sario damnandi sint : quod horret mens cogitare. Quis htec, quae scripsit 
Calvinus, legens non fremet 1 “ Sua habet adversus reprobos judicia, qui- 
bus consilium de illis suum exequatur. Quos ergo in vitae contumeliam, 
et mortis exitium creavit, ut irae suae organa forent, et severitatis exempla, 

(1) Inat, 1. iii. e. xxiiLn. 8. 

(2) Ibidem n. 9. 

(3) Ibidem. 

(4) Ibidem n. 12. 

eos, ut in finem suum perveniant, nunc audiendi verbi sui facultate privat : 
nunc ejus praedicatione magis excaecat et obstupefacit.” 1 
147. Obj . 13. Praescientia Dei aliud non est quam certa cognitio eorum 
quae ipse facturus est : quum igitur omnibus fatentibus praesciat reprobo- 
rum singulorum interitum, eum decernere dicendus est. 

Resp. Deus praescit omnia futura, tum quae ipse facturus est, tum quae 
creaturae, libero arbitrio ab ipso donatae, prava voluntate facient, contra ejus 
legem, quorum auctor absit ut habeatur. Praescit reproborum crimina, et 
interitum, quem ob ea decernit ; sed non ideo censendus est hunc pro- 
prio arbitrio, et nulla habita fiagitiorum ratione, decernere ; quod crudele 
foret. 

( 1) Inst. 1, ni. q. xxiv. n. 13, 

CAPUT VII. 

DE JUDICIO. 


148. Statim post mortem judicium singularum animarum fieri, ex 
Apostolo colligitur, quod veluti notum jam et apud omnes receptum indi- 
cat : “ Quemadmodum statutum est hominibus semel mori, post hoc au- 
tem judicium : sic et Christus semel oblatus est ad multorum exhaurienda 
peccata ; secundo sine peccato apparebit expectantibus se ad salutem.” 1 
Equidem inter Christi mortem et secundum ejus adventum magnum inter- 
cedit intervallum ; sed nulla suadet ratio mortem inter et judicium, quae 
Apostolus conjungit, illud reperiri. Ecclesiasticus retributionem operum in 
die obitus inveniendam dicit: “ Tn die bonorum ne immemor sis malorum : 
et in die malorum ne immemor sis bonorum ; quoniam facile est coram 
Deo in die obitus retribuere unicuique secundum vias suas.” 9 Quum jam 
ostenderimus perfectos statim consequi gloriam coelestem, peccatores in 
infernum detrudi : et quos urget levis culpa, vel poenas temporalis debitum, 
detineri aliquamdiu a gloria, liquet fieri judicium, quo uniuscujusque con- 
ditio et sors decernatur. S. Chrysostomus dicit : “ Omnes animae, cum 

a 

hinc emigraverint, variis peccatorum poenis implicitae ad terribile illud du- 
centur tribunal.” 8 S. Augustinus idem docet: “Rectissime et valde salu- 
briter creditur judicari animas cum de corporibus exierint.” 4 Caeterum 
humano modo judicium divinum concipiendum non est ; nec enim 
diuturno examine opus est, quum Deus intueatur sinus omnes conscientiae, 
et intuitu ipso sententiam veluti ferat. 

149. Praeter judicium hujusmodi quod particulare solet dici, generale 
seu universale omnium hominum judicium a Christo in fine saeculi 
futurum fides docet. In syrnbolo apostolico de Christo ad dexteram Pa- 
tris sedente fidem nostram professi, adjungimus : “ inde venturus est judi- 
care vivos et mortuos.” In symbolo athanasiano de eo loquentes dicimus : 
“ ad cujus adventum omnes homines resurgere habent cura corporibus suis, 
et reddituri sunt de factis propriis rationem.” Illud tamen negant passim 

(1) Hcb. ix. 27. 

* (2) Ecd. xi. 27. 

(3) Hom. xiv. in Matth. 

(4) L. ii. de anima et ejus orig. c. iv. 

Rationalistse, qui asserunt Christum /ormw/am judicii adhibuisse ut sese 
Judaeorum praejudicio accommodaret, hi scilicet Messiam judicium latu- 
rum expectabant. 


PROPOSITIO. 

Christus Dominus universos homines in fine mundi judicabit. 

Probatur ex Scripturis. 

150. Christus dicit : “ Cum venerit Filius hominis in majestate sua, 
et omnes angeli cum eo, tunc sedebit super sedem majestatis suae ; et con- 
gregabuntur ante eum omnes gentes.”* Pergit separationem justorum ab 
impiis referre, et judicis in utrosque sententiam. Paulus passim de ju- 
dicio loquitur.: 41 Omnes nos manifestari oportet ante tribunal Christi, 
ut referat unusquisque propria corporis, prout gessit, sive bonum, sive 
malum.” 9 S. Joanni judicium exhibebatur : “Et vidi mortuos magnos 

et pusillos stantes iu conspectu throni, et libri aperti sunt . . . et judicati 
sunt mortui ex his quae scripta erant in libris secundum opera ipsorum.” 8 
Haec adeo per se patent ut expositione non indigeant. 

Traditio adeo claret hac in re ut superfluum foret aliqua adducere patrum 
testimonia. 

OBJECTIONES SOLVUNTUR. 


151. Obj. 1. “ Judicii vulgaris descriptio nec Deo digna est, nec ra- 
tioni conveniens, imo ducit ad vana commenta ; nec perspici potest caussa, 
cur ii, quibus sors jam post mortem contigit, denuo judicandi sint.” Ita 
quorumdam placita refert Rosenmiiller. 4 

Resp. Nihil in judicii descriptione, qualis a sacris scriptoribus datur, 
Deo indignum est, quamvis non omnia sint ad litteram urgenda, quum 
pro scripturarum more res accommodentur humanae cogitationi. Quod si 
nullum foret judicium, illuderent nobis Christus, et Apostoli, qui tam saepe 
et tam perspicue illud tradunt. Causa autem manifesta est cur universi 
simul judicandi sint, ut justitia divina in tota oeconomia mundi clarescat, 
et Christus, Dominus et Servator, judex ab omnibus simul agnoscatur. 

152. Obj. 2. “ Judicium solemne a Messia ante regni ejus initia exer- 
cendum Judaei dudum expectaverant ” “Non igitur nova tum et ignota 

fuit ea doctrina. Sed Jesus correxit populares errores, servatis ima- 
ginibus.” 5 

(1) Matt. xxv. 31. 

(2) Apoc. xx. 12. 

(3) II. Cor. v. 10. 

(4) In Matt. xxv. 31. 

(S') Ibidem. 

Resp . Quidquid sit de Judaeorum expectatione, Christus plane non ei 
se se accommodavit, sed sui adventus secundi adjuncta solemniter et perspi- 
cuo enuntiavit. Imagines quasdam adhibitas esse non negamus, quum sic 
ferret usus loquendi, sed rei salva veritate. 

153. Obj. 3. Orbis non sufficeret hominum universitati. 

Resp. Utique abunde sufficeret, uti calculo facto periti homines demon- 
strarunt : “ Qui omnia proprie capiebant,” inquit Rosenmiiller, “ veriti 
sunt, ne amplum orbis spatium non sufficiat tot hominibus, qui unquam 
vixerunt, et adhuc victuri sunt ; contra horum vanum timorem disputavi t 
Siissmilch.” 1 Praeterea relatio ad locum corporis gloriosi non eadem est 
ac corporis in praesenti rerum conditione. 

154. Obj . 4. Frustra cogerentur in unum universi homines judicandi, 
quum singulorum conscientias rimari et dijudicare infiniti esset laboris ; 
sententiam autem ferre in universos nullo facto examine, divinam justitiam 
non exhiberet. 

Resp . Non tarda indagine, sed lumine divino omnia cordium arcana 
patebunt, Dominus enim in adventu suo “ illuminabit abscondita tenebra- 
rum et manifestabit consilia cordium.” 9 Magna Deo gloria exurget sanctis 
universis a Christo agnitis, impiis rejectis et damnatis. 

155. Obj . 5. Quae de tuba insonante et librorum examine dicuntur, 
translatum postulant sensum, sicut et plurima de sole obscurato, stellis de 
coelo delapsis. Ergo tota desdriptio prophetarum more facta censenda est, 
ad Christi triumphum, propagato ejus cultu, depingendum. 

Resp. Certo affirmare non possumus quousque sensus obvius in illa 
magnifica judicii descriptione retinendus sit : sed tuto contendimus ipsam 
rem quam Christus describit futuram cum adjunctis solemnibus, quae ima- 
ginibus adeo illustribus exhibentur. Veritatis magister non posset haberi 
si fundamentum deesset descriptioni, vel res alia describeretur, quam, ex 
sermonis occasione, vel adjunctis, nemo detegere posset. , 

156. Obj. 6. Judicii nomine insinuavit Christus triumphum suum de 
hostibus, diffusa fide et cultu quem tradidit. Ideo cum Hierosolymorum 
excidio illud conjlmxit, ultionis scilicet inde initium faciendum docens. 

Resp. Plurima quae de judicio tradidit Christus, judicium plane spectant 
instituendum post rerum mundanarum vices, ut aeterna hominum 
conditio statuatur et declaretur. Quod autem a Hierosolymitani excidii 
vaticinio ad judicii descriptionem transiisse plerisque videatur, contigit ex 
eo quod calamitates Judaeorum imaginem quandam praebeant eorum quae 
sub mundi finem evenient. 

157. Obj . 7. Liquet Christum judicium enuntiasse futurum in ipsa qua 
vivebat aetate, 8 et Apostolos brevi illud eventurum praedicasse. Vana 

(1) Rosenmutter in Mat, xxv. 32. 

(2) I, Cor. iv. 5. 

(3) Matt xxiv. 34. 

igitur spe vel terrore inani hominibus illusisse videbuntur, nisi de 
triumpho fidei, Christi nominis gloria, et infidelium punitione, magnis in 
eos irruentibus calamitatibus, intelligantur. 

Resp. Quae eventura dixit Christus antequam generatio quam alloque- 
batur transiret, respiciebant Hierosolymas, lioet imago forent graviorum 
totius mundi calamitatum in fine saeculorum. Mirum igitur non est in 
prophetica locutione ea conjungi quae temporum intervallp longissimo 
separantur, sed quae habent inter se relationem et similitudinem* Equidem 
verba illa : statim post tribulationem dierum illorum ad judicium spec* 
tant; sed tribulatio de qua hic sermo ea est cujus imago praecesserat in 
Hierosolymorum eversione. Nullo pacto contendere quis poterit Christum 
judicium proximum dixisse, quum constanter recusaverit tempus illius 
habendi definire, se veluti ignarum exhibens, quod scilicet non foret 
hominibus revelandum. Postquam dixisset : “ non praeteribit generatio 
haec, donec omnia haec fiant i” 1 subjunxit : “De die autem illa et hora 
nemo scit, neque angeli coelorum, nisi solu9 patef.”® Apostoli pariter de 
judicio loqueutes illud veluti imminens descripsisse videri possent, quia 
particulare et generale judicium simul mentibus fidelium obversari volue* 
runt, et homines incertos ea expectatione suspendi vult Deus ; c&terum 
cavebant ne quis certo sibi persuaderet illud brevi futurum. Paulus ad 
Thessalonicenses secundam exaravit epistolam, ne deciperentur “ quasi 
instet dies Domini.” 8 Petrus etiam fideles* monuit “ quia unus dies apud 
Dominum, sicut mille anni, et mille anni sicut dies unus. Non tardat 
Dominus promissionem suam, sicut quidam existimant; sed patienter 
agit propter vos.” 4 

CONCLUSIO. 

Judicii extremi vindiciis contra Kationalistarum argutias finem toti operi 
nostro dogmatico ponimus. Revelationis testimonia et subsidia quibus 
innotescat, primo explicuimus volumine ; quae de Deo, et de redemptione, 
Christi morte comparata, fides docet in altero tomo vindicavimus. Sacra- 
menta, salutis efficacia subsidia, tertio et quarto, (juod jam ad finem per- 
ducimus, voluminibus ostendimus ; beatam quo nos ducunt vitam demum 
indicantes. Plurimas a nobis praetermissas quaestiones, quae solent a 
Theologis agitari, animadvertit eruditus lector, pleiaque novo ordine 
methodoque tractata. Jam animi consilium quo hanc institimus viam 
ingenue exposuimus : diligentiam studiumque nostrum non defuisse quis- 
que facile videt : quo autem successu suum unicuique erit judicium. Nul- 
lam nobis ingenii laudem vindicamus, sed ex animo agnoscimus tenues 

(1) Matt xxiv. 34. 

(2) Ibidtm 36. 

(3) n. Thess. II. 2. 

(4) II. Pet. iii. 8. 

esse admodum vires, et infirmas. Quidquid pro humana conditione nobis 
exciderit minus accuratum, moniti emendabimus : si quid, quod absit, 
sanse doctrinae haud consonum inveniatur, illud jam sublatum et rejectum 
habendum erit ; quum ab omni doctrina novitia, contra fidem semel sanctis 
traditam» penitus abhorreamus. Judicio autem episcopi episcoporum, 
cujus est fratres in fide confirmare, totum opus, et scripta omnia nostra 
subjicimus. , , ; 


FINIS. 


\ 

H J2 RESUM ET SCHISMATUM 

RECENSIO. 


I. Sjeculo. 

Simon Magus* samaritanus gente, Christiana Religione, quam praedi- 
cante Philippo amplexus fuerat, abjurata, monstra errorum excogitavit. 
Se ojnnium auctorem jactitabat, primamque mentis suae conceptionem, seu 
Ennoiam , ei genuisse angelos 5 eam postea in Helena Trojana fuisse, et 
denique in Helena meretrice a Tyro, quam secum circumducebat ; dicens 
se ad ovem4Uam perditam, Ennoiam suam scilicet, quaerendam e coelis 
descendisse. 1 Inter Judaeos se tamquam filium apparuisse tradebat ; in 
‘Samaria tamquam Patrem descendisse ; in caeteras vero gentes tamquam 
Spiritum Sanctum. 9 Secundum ipsius gratiam salvari homines docebat, 
justis operibus rejectis $ promiscuaeque patrocinabatur libidini. Angelos 
idololatrico cultu prosequebatur, putans sacrificia summo Patri per eos 
offerenda. 8 Eum obiisse lapsu ex aere, quo magicis praestigiis sese sus- 
tulerat, Petro Apostolo Deum, ut Neronem, populumque Romanum simu- 
lato prodigio non deciperet, deprecante, veteres referunt auctores. 4 
Romanos tamen statuam ei demortuo erexisse testatur S» Justinus ; qua- 
propter critici in controversiam Vocant lapsum. 

Menander samaritanus, Simonis discipulus, anno 74 similes docuit 
errores ; se tamen Simone majorem, et hominum Servatorem praedicabat ; 
baptismate suo eos ex angelorum dominatu eripiendos, et morte etiam 
eximendos fidenter promittens. 9 

(1) Vide Ireasum 1.4» c» Xxiii. novae editionis» 

(2) Ibid. c. xx. 

(3) Epiphan. her. xxi. c. iv. 

0 1(4) Arnobius 1. ii. contra gentes. Cyrillus Hierosolym. Cat vi. 

(5) Vide Tertul. 1. de anima c. 50. Iren. 1. i. c. 21. 

Vol. IV.— 27 

Cerinthus, Apostolis viventibus, Christianam fidem vitiare et evertere 
conatus est. Deum unum esse docebat ; mundum tamen conditum esse a 
potestatibus quibusdam, quae eum penitus ignorant. Legem cum Evangelio 
necessario servandam propugnabat. Christum in Jesum, quem merum 
hominem ex Maria et Joseph genitum dicebat, delapsum eo baptizato dice- 
bat ; eumque, utpote spiritalem, nullam passum poenam, quamvis homo 
Jesus vere passus sit. Matthaei Evangelium mutilatum apud Cerinthianos 
legebatur ; Pauli epistolis, actibusque apostolicis rejectis. Resurrectionem 
carnis agnoscebant ; redivivos autem homines per mille annos cum Christo 
Hierosolymis voluptati vacaturos foede cogitabant, unde Millenarii , seu 
Chiliastae, dicti sunt. 1 

Ebion Christum merum hominem ex Josephoet Maria genitum docuit; 
a quo tamen errore aliquatenus recesserunt nonnulli ejus sectatores, qui 
Christum Spiritus Sancti opera conceptum admittebant, quin eum antea 
extitisse faterentur. Christo a Deo potestatem mundi futuri commissam, 
praesentis vero mundi diabolo effutiebat. Ritus Mosaicos Christianis ad- 
miscuit. Matthaei Evangelium, caeteris scriptis novi Testamenti rejectis, 
legebat, spuriis etiam actibus apostolicis adjectis. Prophetas sprevit ; 
Mosis tamen scripta, detractis nonnullis, retinuit. 

Nicolait-e a Nicolao diacono orti creduntur. Promiscuum commer- 
cium mulieres inter et homines docebant licere. Ineptissimas fabulas de 
mundo condito venditabant, seones quosdam hominum spiritumque auctores 
praedicantes. 

II. SICULO. 

Saturninus Antiochenus, circa annum 120, haeresim Simonianse simi- 
lem conflavit ; Patrem omnium ignotum a quo conditi sunt angeli asse- 
rens, iisque mundi et hominis creationem vindicans. Judaeorum Deum 
angelum esse, Christumque specie tantum apparuisse, et passum docuit. 
Nuptias et generationem ex daemone profectas asseruit. 

Basilides, Alexandrinus, similia errorum monstra, variata licet forma, 
peperit. Martyrium insuper damnavit: corporis negavit resurrectionem ; 
nullas peccatorum post mortem poenas admisit, praeter transmigrationem 
animaram. 

Helceseitm , auctore Elxai, Christum creaturam profitebantur ; Spiritum 
Sanctum sexu foeminam effutiebant ; damnabant continentiam, imperabant 
nuptias ; Sancti Pauli rejiciebant epistolas. Alios etiam tradebant er- 
rores.* 

Carpoc rates Alexandrinus docuit creaturas corporeas ab angelis con- 
ditas; Jesum ex Joseph et Maria natum ; nihil natura malum esse, sed sola 
hominum opinione; omnem voluptatem licere; animas ex corpore in cor- 

(1) Vide Irenieum 1. iii. c. xix. Eusebium 1. iii. hist, Eccl. c. xxii. 

(2) Vide Epiphanium hcr. xix. et 1. 

pus migrare. Christi imaginem simul cum Pythagoree, Platonis, Aristotelis 
.aliorumque, Ethnicorum ritu colebat . 1 

Gnosticorum nomen Carpocratis discipulis, aliorumque haereticorum 
. sectis tribuebatur, qui suam scientiam jactabant. Execrandas eorum libi- 
dines, sibi ex eorum libris notas, refert S. Epiphanius. 3 Principes 369, 
ceu minores deos, inter quos Christum in octavo coelo positum, agnosce- 
bant ; negabant eum carnem vere suscepisse ; professionem castitatis, mar- 
tyria, et jejunia damnabant. 

Cerdo syrus, Hygino Pontifice, Romam adveniens, Deum a lege praedi- 
catum denegavit esse Christi Patrem ; Christum ipsum ab ignoto Patre e 
coelo descendisse, et specie tantum induisse carnem docuit; vetus rejecit 
Testamentum, novum quoque, excepto Evangelio Lucae, et nonnullis Pauli 
Epistolis, quas tamen pro arbitrio mutilavit. 3 

Marcion, Ponticus genere, ob stuprum, a patre jam ad episcopatum 
evecto, ex Ecclesia ejectus, duos docuit esse Deos, unum bonum, alterum 
malum, cui mundi aspectabilis creationem tribuit ; duos etiam Christos, 
quorum alter adhuc ad restituendos Judaeos venturus est ; veram carnem 
Christum priorem assumpsisse denegavit; corporis resurrectionem impug- 
navit ; Testamentum vetus rejecit ; ex novo autem Lucae Evangelium mutila- 
tum, nonnullasque Pauli epistolas agnovit ; baptismi mutavit formam : pro- 
pagationem generis humani damnavit.^ Morti proximus pacem Ecclesiae 
petiit, uti refert Tertullianus : “ Idem Marcion poenitentiam confessus, 
cum conditioni datae sibi occurrit, ita pacem recepturus, si caeteros, quos 
perditioni erudisset, Ecclesiae restitueret, morte praeventus est.” 4 

Valentinus, spe episcopatus delusus, uti refert Tertullianus, figmenta 
aeonum ex Hesiodo, aliisque poetis Graecis, ad Christianam Religionem 
transferre conatus est. Triginta hujusmodi iEonas constituit, quibus om- 
nibus aliquid conferentibus, Jesum editum, pleromatis sive universitatis 
fructum, dictitabat. Corpus illius e coelo delatum “ per virginem, non ex 
Virgine editum” (verba sunt Tertulliani) asserebat. Traditiones rejecit, 
teste S. Irenaeo. Caeteros ejus errores turpissimos et vanissimos referre 
non vacat. Qui eos ex Veterum auctoritate nosse cupit, adeat Natalem 
Alexandrum. 5 

Ex secta Valentini variae aliae sectae pullularunt ; Secundiani a quodam 
Secundo ; Ptolomaitae a Ptolomaeo ; Marcosii a Marco ; Colobarsiani a 
Colobarso, qui summum omnium auctorem hominem vocari effutiit; He- 
racleonitae ab Heracleone ; Archontici, et Barbeliotae, seu Borboriani. 

(1) Vide Irensum 1. 1 adv. h®r. c. xxiv. Euseb. JL iv. hist. Eccl. c. vii. Epiphan. heer. 
xxvii. 

(2) H®r. xxvi. 

(3) Irenaeus 1. i. c. xxviii. Euseb. 1. iv. hist Eccl. c. x. 

(4) L. de prescr. c. xxx. 

(5) Hist. Ecc. Vol. v. c. iii. 1 




Digitized by v^ooQle 



316 


APPENDIX. 


Flarfoas, Romanus Presbyter, ad ultimam hanc sectam deficiens* intir 
alios errores docuit Deum esse auctorem malorum, teste Augustino. 1 Ar- 
chontici damnabant Baptismum. 

Tatianus, Philosophus Syrus, fidem Christianam amplexus est, Jus- 
tinique factus est auditor ; post cujus martyrium scientia inflatus in graves 
foedosque errores lapsus est. Valentinianorum de aeonibus figmenta mu- 
tuatus est : matrimonium etiam damnavit. Encratitjb (sic enim voca- 
bantur ob continentiae professionem Tatiani sectatores,) animantium vini- 
que usum aversabantur ; pluraque agnoscebant principia, inter quae diabolus 
locum habuit 8 

Severiani, a Severo sic dicti, Tatiani propugnabant errores, Paulique 
epistolas, et Actus Apostolicos rejiciebant; docebantque mulierem Satanae 
ppus esse, et inferiorem hominis partem ab ipso conditam. 8 

Montanist^:, dicti etiam Pepuziani et Cataphryges, auctore Montano, 
in Mysia Phrygiae nato, deliria maxima exhibuerunt Ipse Prophetiae 
donum jactans, Priscillam et Maximillam meretrices eo dono praeditas 
Angebat. Sectatores illius eum tamquam Paracletum seu Spiritu Sancto 
specialiter afflatum venerabantur ; damnabant secundas nuptias ; tres quad- 
ragesimas quotannis jejunio consecrandas dictitabant : “ ad omne pene 
delictum Ecclesiae fores obserant” inquit Hieronymus. 4 Pepuziani mu- 
lieres etiam ad episcopatum et presbyteratum evehebant. Montanum et 
Maximillam laqueo sibi mortem conscivisse testatur Apollinaris Hierapoli- 
tanus apud Eusebium. 5 

Bardesanes syrus, fidei confessione illustris, gloriam inde comparatam 
Valentinianis erroribus amisit. 

Theodotus, Bysantinus coriarius, post denegatum in persecutione 
Christum, eum merum hominem dicebat, quam ob causam a Victore Pon- 
tifice communione Ecclesiae privatus est. 8 

Alogi, ab ipso orti vel propagati, Verbum incarnatum fuisse negabant ; 
et S. Joannis Evangelium, et Apocalypsim repudiabant. 7 Theodotus 
Trapezita Christum inferiorem Melchisedecho dicens, sectae Melchise- 
dechianorum occasionem praebuit. Artemon etiam Christum hominem 
dicebat. 

Apelles Marcionis magistri sui erroribus adjecit, Filium Dei ex coelo 
descendentem corpus ex quatuor elementis sibi compegisse, illudque eis 
restituisse, dum ascenderet. 8 Anno 1 46 haec haeresis emersit. 

(1) L. de haeresibus. 

(2) Vide Irensum. 1. 1. c. xxxi. Euseb. 1. iv. hist c. xxvii. 

(3) Epiphanias h®r. xlv. 

(4) Ep. liv. qu® est ad Marcel. 

(5) Hist. I. v. c. xv. 

(6) Theodoret 1. ii. h»r fab. 

(7) Ephiph. hsr. Ii. 

(8) Ibidem hsr. xliv. 

AdamitjE, a Prodico Gaostico homine orti sunt; nomenque sortiti ab 
Ada, quem nudum in suis coetibus imitabantur ; promiscuae etiam indul- 
gentes libidini. 1 

Ophit.e, auctore Euphrate quodam, Christum serpentis specie Adam 
decepisse asserentes, eumque in serpentem versum, serpentem ideo ado-* 

rabant. Christum a Jesu eos distinxisse refert Theodoretus ; et docuisse 
Christum e coelo in Jesum descendisse. 

Sethiani existimabant Seth esse Christum. 

Cainani Cainum, Esau, Core, Dathan, Abiron, Judam Iscariotem, 
aliosque improbos tamquam a potenliori virtute profectos colebant ; flagitia 
omnia ad salutem viam sternere asserebant ; angelos diversos pro libidinum 
varietate fingebant; blasphemabant Deum legis auctorem ; negabant resur- 
rectionem, baptismique ad salutem necessitatem impugnabant. 3 

Hermogenes, a Christiana fide sub finem secundi saeculi deficiens, ma- 
teriam esse Deo coaeternam inter alios errores docuit, 

III. SjECULQ. 

Berillus, Bostrorum in Arabia episcopus, asseruit Filium Dei non 
fuisse ante quam in humana carne extiterit : sed ab Origene ad fidem 
revocatus est. 

Privatus incertae haereseos auctor in concilio Labesitano damnatus est 
anno 240, aut circiter ; latamque in eum Sententiam confirmavit Fabianus 
Papa. 

Arabes quidam, animam cum corpore extingui, iterum cum eo surrec- 
turam, asserentes, in concilio Arabico, cui adfuit Origenes, anno 247, aut 
249, damnati sunt. 

Felicissimus, suadente Novato, schisma contra S. Cyprianum fecit, 
Fortunatu mque Pseudo-episcopum constitui curavit; Cyprianum erga 
lapsos severitatis incusans, quem etiam episcopatu abdicare aggressus 
est. 

Novatus, presbyter Carthaginensis, excommunicationis fulmen ob gra- 
vissima facinora metuens, Romam fugit, et Novatianum, presbyterum 
Romanum, ad schisma impulit. Tres episcopos, homines plane rudes ac 
simplices, ex vilissima Italiae parte accitos, ad tradendum sibi episcopatum 
per vim ac fraudem Novatianus coegit : sectatoresque suos ad deserendum 
Cornelium legitimum pontificem tremendo jurejurando, dum eucharistiam 
iis ministraret, constrinxit : “ Jura mihi per Corpus et Sanguinem Domini 
nostri Jesu Christi, te numquam meas partes deserturum ; nec ad Corne- 
lium esse rediturum.” Haeresim schismati adjunxit et “ omnibus 

Ecclesiis ubique» scripsit litteras, uti eos qui simulaeris immolassent, mi- 

• 

(1) Epiph. hsr. lii. Theodorei. 1. 1 dehsr. fab. 

(2) Tertullian. 1. de bapt. c. i. 

nime ad mysteria admitterent ; sed hortarentur ad poenitentiam, remissio- 
nemque permitterent Deo, qui potest et habet auctoritatem peccata remit- 
tendi.” 1 Sectatores Novatiani graviora delicta ab Ecclesia remitti non 
posse docebant. Errorem Novatiani damnavit ooncilium Romanum prae- 
side Cornelio, anno 253. 

Rebaptizantes, ortum ducere censendi sunt ab Agrippino, Carthagi- 
nensi episcopo, qui habito concilio, anno 215 circiter, “ primus omnium 
mortalium rebaptizandum esse censebat.” 1 In Orientem nova illa agendi 
ratio inducta est, et in synodis Iconiensi et Synadensi, anno circiter 256, 
probata ; Firmilianum, Caesareae in Cappadocia episcopum, nacta praeci- 
puum propugnatorem. S. Cyprianus etiam, Agrippini decessoris sui se- 
cutus auctoritatem, baptismum haereticis ad Ecclesiam venientibus confe- 
rendum esse, etsi in sua secta dicerentur baptizati, sanxit in concilio Car- 
thaginensi, anno 256 ; et in altero, eodem anno et loco, septuaginta uno epis- 
copis probantibus ; imo in tertio pariter ibidem eodem anno habito, emi octo- 
ginta septem episcopi aderant. Conciliorum istorum decreta S. Stephanus 
pontifex Romanus vehementer improbavit; episcoposque, qui ea condide- 
rant, sua communione privandos minatus est ; vel ut nonnulli contendunt 
reipsa privavit : “ Stephanus,” inquit Augustinus, “ abstinendos putaverat, 
qui de suscipiendis haereticis priscam consuetudinem convellere niterentur. 
.... Vicit tamen pax Christi in cordibus eorum, ut nullum inter eos 
Schismatis malum oriretur.” 3 Firmilianus, ruptae pacis violataeque unitatis 
incusans Stephannm, occasionem praebet pluribus dicendi excommunica- 
tionem revera latam ; quam tamen si lata fuerit, paulo post revocatam a Ste- 
phano, vel saltem ab ejus successore Xysto, dicere necesse est, ut Augustino 
constet fides. Cyprianus vehementer in Stephanum, tamquam sua aucto- 
ritate abutentem ad evellendam consuetudinem innocuam, invectus est ; 
tamen “ in Catholica unitate permansit, et charitatis ubertate compensa- 
tum est, et passionis falce purgatum.” Disputatio haec, quae diu agitavit 
homines sanctos doctosque, nulla tamen fidei definitione a Stephano edita, 
“ ad Plenarii Concilii auctoritatem roburque perducta est, post Cypriani qui- 
dem passionem,” 8 sed antequam Augustinus natus esset; concilium Nicae- 
num quippe decrevit omnes haereticos suscipiendos in Ecclesiam, quin 
baptismus iis iterum conferretur, exceptis Pauli Samosateni discipulis, qui 
forma legitima non utebantur. 

Apostolici, piaeter Encratitarum et Novatianorum errores, docuerunt 
non licere aliquid possidere, 6 

(1) Socrates 1. iv. hkt Eccl. c. xxiii. 

(2) Vincent Lirin. in Common. c. vL 

(3) L. v. de Bapt contra Donat c. xci. 

(4) Ibidem 1. ii. c. iii. 

(5) Ibidem c. ix. 

(6) Vide Epiphan. h®r. lxv. 

Angelici varios circa angelicos spiritus errores docuerunt . 1 

Praxeas, tertii saeculi initio, tres esse in Deo personas negavit, Deumque 
tribus nominibus, pro variis quibus erga homines functus est officiis, ap- 
pellari asseruit, ita ut ipsum Patrem passum esse contenderet. Noetus 
Ephesius eundem errorem vehementius propugnavit ; quem etiam suum 
fecit Sabellius Ptolemaide in Lybia natus. Sectatores hujus erroris vocati 
sunt Praxeani, Noetiani et Sabelliani. Errorem ipsum damnavit in Sy- 
nodo Alexandrina Dionysius Alexandrinus. 

Paulus Samosatenus, facinoribus plurimis obstrictus, anno circiter 
262, nescio quo fato, episcopatum Antiochenum adeptus est, quem pes- 
sime administravit, haereticam doctrinam flagitiis adjungens. Christum 
ante Mariam fuisse negavit; Verbum autem quod in eo habitavit non fuisse 
a Patre distinctum, antequam in Christum descenderit, illudque meram 
esse Patris virtutem et efficaciam contendit. Error ille reprobatus est in 
duobus conciliis Antiochenis, annis 264, et 270, et Paulus episcopatu 
amotus; Aureliano Imperatore, Ethnico licet, domum episcopalem iis tra- 
dendam jubente, quibus Itali episcopi, Romanus praesertim pontifex, ju- 
berent. 3 

Manich^orum sectae origo ad Scythianum quendam refertur, quamvis 
nomen a Manete seu Manichaio Persa, derivatum sit. Probo imperante orta 
est haec haeresis. Duo principia suprema, inter se adversa et aeterna, 
bonum scilicet et malum, propugnabant. Carnem ex materia et materiam 
a mali principio procreatam effutiebant. Generationem et nuptias damna- 
bant; mulierum tamen consortio iis permisso qui inter auditores recensiti, 
ad electorum gradum non pervenerant. Execrabantur Sanctorum reliquias, 
adeo flagrabant odio carnis : animas per veritatis agnitionem nunc resur- 
gere, corpora autem nunquam surrectura docebant; Jesum ex Spiritu 
Sancto et terra patibilem gigni, et in omnibus herbis et arboribus esse sus- 
pensum effutiebant; Vetds Testamentum rejiciebant; liberum negabant 
arbitrium ; baptismi necessitatem impugnabant ; bellum' non licere con- 
tendebant; 3 Manetem Paracletum a Christo promissum praedicabant; Chris- 
tum esse Dei virtutem dicebant, negantes veram carnem ab ipso assump- 
tam. Vinum, ut fel principis tenebrarum, adversabantur. Ex utroque 
errore profecta est illa agendi ratio, qua ad eucharistiam accedentes a calice 
abstinebant, contra communiorem illorum temporum disciplinam : 44 San- 
guinem Redemptionis nostrae haurire omnino declinant;” inquit S. Leo. 4 

HieracithjE, ab Hierace seu Hieracha dicti, plures Manichaeorum er- 
rores amplexi sunt, propugnantes insuper Melchisedech esse Spiritum 
Sanctum. 

(1) Epiphan. haer. Ix. 

(2) Vide Eusebium 1. vii. hist. Eccl. c. xxiii. xxiv. 

(3) Aug. 1. xx. contra Faustum c. xxi. et. 1. xxii. Vide et 1. de haer. c. xlvi. 

(4) Serm, xliv. de Quadragesima. 

Nepos, ^Egyptiacus episcopus # Millenariorum fabulam renovavit absque 
animi pertinacia, ideoque in pace Ecclesiae mansit. Error autem ab ipso 
propugnatus Dionysium Alexandrinum nactus est adversarium, qui post 
mortem Nepotis duos libros de Promissis scripsit. Coracion Nepotiano- 
rum dux errorem ejuravit. 

Origenes ingenio, doctrina, virtute, debellatisque haereticis insignis, 
plurimos errores suis operibus admiscuit ; quapropter a Demetrio Alexan- 
drino in synodo sacerdotio exutus est. Sententiam ratam habuit S. Pon- 
tianus, Romanus pontifex, plurimique per orbem episcopi. Origenes libros 
suos ab haereticis vitiatos querens Alexandria Caesaream Palestinae se con- 
tulit, ibique diu floruit, communione Catholicorum episcoporum ad mortem 
usque fruens. Errores qui in ejus libris reperiuntur sequentes recensen- 
tur. 1°. Quod Filium non esse natum, sed factum, et esse Patre inferio- 
rem senserit, et Spiritum Sanctum Filio esse inferiorem : 2°. homi- 
num animas ante corpora fuisse creatas, et caelestes esse virtutes, ob 
peccata in corpora immissas : 3°. animam Christi Deo Verbo unitam 
praeextitisse ante Incarnationem : 4°. Christi passionem daemonibus 
profuturam'; imo Christum pro ipsis in saeculo futuro crucifigendum : 
5°. daemones hominesque reprobos aliquando ad salutem perventuros : 6°. 
animas beatas a perfectione deflectere posse, et in corpora iterum trudi: 
7°. Carnis resurrectionem non futuram, corpus vero orbiculatum, et perfec- 
tissimum resurrecturum : 8°. ignem inferni esse conscientiae dumtaxat fu- 
turos stimulos: 9°* astra esse animantia. 10°. Mosaicam de Paradiso 
primisque hominibus narrationem esse allegoricam : 11°. gratiae dona 
tribui pro meritis in priori vita acquisitis. Nulla ab Origene instituta est 
secta, sed eo demortuo anno 256, errores ejus diu manserunt innocui. 
Exeunte saeculo quarto monachi iEgyptii, Nitriae montem incolentes, eos 
amplexi sunt, sicut et Joannes Hierosolymitanus episcopus; et Ruffinus 
Aquileensis. Anno Christi 4Q0 Anastasius pfbntifex Romanus errores 
Origenianos nota haeresos inussit. Damnaverat anno praecedenti in synodo 
Alexandrina Origenem, ej usque errores, Theophilus Alexandrinus. Ori- 
genistae ex ^Egypto Constanlinopolim profecti, a S. Joanne Chrysostomo, 
quem specie pietatis deceperunt, benigne excepti sunt, quae gravium ipsum 
inter et Theophilum dissidiorum fuit occasio. Eos damnavit S. Epipha- 
nius in concilio Cypriorum episcoporum. Anno 530 Origenismus iterum 
e monasteriis Palaestinae emersit, et pleno instituto examine anno 553 in 
quinta synodo (Ecumenica damnatus est, 

IV. S-®tiULO. 

Anno 311 circiter Donatistarum schisma erupit. Quum Caecilianus 
Carthaginensis episcopus rite consecratus a Felice Aptungitano, Ecclesiae 
vasa a decessore suo Mensurio quibusdam concredita repeteret, eorum sibi 
conflavit odium. Hi praetexebant dissidii causatu, Felicem tradidisse 

Ethnicis codices sacros flagrante persecutione, proindeque asserebant Cae- 
cilianum legitimum episcopum non esse, utpote qui a traditore ordinatus 
fuerat. Majorinum Pseudo-episcopum constituerunt, auctore Donato a 
Casis Nigris: Majorino demortuo suffectus est Donatus, ab illo mox 

nominato diversus, quo Carthaginensem sedem occupante, sectatores ejus 
dicti sunt Donatistae. Constantinum imperatorem supplicarunt, ut assig- 
natis judicibus rerum veritatem exploratam redderet, qui respondit : “ Pe- 
titis a me in saeculo judicium, cum ego ipse Christi judicium expectem 
dedit tamen tres episcopos judices, una cum Melchiade pontifice Romano, 
et episcopis Italis. Hi in concilio Romano, anno 313,Donatistis damnatis, 
Caeciliani vindicarunt innocentiam. Conquesti sunt Donatistae rem non 
satis fuisse discussam, paucosque adfuisse episcopos, quapropter Constan- 
tinus frequentius concilium Arelate convocavit, cujus judicio iterum damnati 
imperatorem appellarunt: “ O rabida furoris audacia!” (exclamavit impe- 
rator) “ Sicut in causis gentilium fieri solet, appellationem interposuerunt.” 4 
Schismati haeresim addiderunt, docentes baptismum extra Ecclesiam veram 
nullum esse, extra quam constituebant traditores sacrarum codicum, omnes- 
que iis communione conjunctos. Hinc asserebant se solos, quamvis in 
Africae parte dumtaxat consistentes, esse veram Ecclesiam. Facinora quam- 
plurima ab iis patrata in Catholicorum contumeliam et injuriam, eversio 
scilicet altarium, Sacramentorum tractatio indignissima, clericorum truci- 
datio, aliaque immania scelera, imperatorum provocarunt iram ; quapropter 
Constantinus eos capitis pcena afficiendos decrevit, exilium tamen aliasque 
mitiores poenas postea substituit. Saevientes Donatistae, quorum plurimi 
sese praecipites e rupibus dederunt, Circumcelliones dicti sunt. Donatistae 
anno 394 in duas schismaticas factiones abierunt. Anno 411 Collatio inter 
episcopos Catholicos et Donatistas Carthagine habita est, 286 Catholicis 
episcopis, 159 Donatistis convenientibus; maximo cum fructu “ ita ut pene 
omnes communioni Catholicae sociatos esse” referat Augustinus. 9 Post 
id temporis desierunt molestiam exhibere, quamvis usque ad finem saeculi 
sexti vestigia aliqua eorum superessent. 

Meletianorum schisma Meletium Lycopolis in iEgypto episcopum 
auctorem habuit, sub initium saeculi quarti. Hic episcopatu depositus a 
S. Petro Alexandrino ob idololatriam, aliaque scelera, ordinationes quae 
ad jus Alexandrini Episcopi spectabant, sibi usurpavit, schismaticosque, 
celebravit conventus, fide tamen nullo novo errore vitiata. 

Inter Meletianos aliquamdiu versatus est Arius, ex Lybia oriundus, qui 
tamen schismati renuntians, a S. Petro Alexandrino Diaconus ordinatus 
est. Sancto antistiti anathemate ferienti Meletianos restitit, eaque de causa 
ipse ab Ecclesia est pulsus; cujus tamen pace iterum donatus, ab Achilla, 

(1) Optat. Mil. 1. i. contra Parmenian. 

(2) L. de gestis cum Emerito. 

Petri successore, presbyter est factus. Alexandro Achillae demortuo suf- 
fecto, Arius a spe frustratus, haeresim propagare coepit, anno circiter 317, 
asserens “Filium esse creaturam Dei perfectam, sed tamen non ut aliquid 
ex creaturis.” Duos episcopos, nonnullosque presbyteros in suas traxit 
partes, quos omnes 14 numero anathemate percussit S. Alexander, habito 
100 episcoporum concilio Alexandriae. In Orientem Arius se contulit, 
omnique adhibita arte, nonnullorum episcoporum aucupatus est gratiam, et 
molli poemate edito, Thaleix nomine, plurimos omnis generis suo infecit 
errore. (Ecumenicum habitum est Nicaeae concilium, anno 325, ut grassanti 
pesti mederetur, et 318 Patres solemni definitione Christum Deum esse 
Patri consubstantialem declararunt. Arius plus semel suos dissimulavit 
errores, et simulata Odei professione Ecclesiae communionem recupera- 
turus erat, ni S. Alexander Constantinopolitanus precibus et jejuniis tanto 
malo obstitisset. Animam simul cum visceribus in latrinis effudit, justo 
Dei judicio, pridie quam esset, sancto antistite invito, in Ecclesiam Con- 
stanti nopolitanam introducendus. 

Ariani in tres praecipuas factiones se diviserunt. Mtianiz t Eunomiani 
ab M tio et Eunomio episcopis Arianis nuncupati, Christum dissimilem 
Patri esse contendebant/ quapropter et Anoblsi dicti sunt ovo/uoum. 
Semi-Ariani eum similem esse Patri etiam quoad substantiam opusator 
fatebantur. Inter hos recensebantur nonnulli fidei omnino rectae, 
quamvis vocem optator seu consubstantialem , tamquam dissidiorum occa- 
sionem non probarent. Acaciani, ab Aeacio episcopo Caesareensi orti, 
Filium similem Patri ea tantum ratione qua imago similis est homini agnos- 
cebant. Persecutiones Arianorum in S. Athanasium Alexandrinum, varias 
quas pro arbitrio cudebant fidei formulas, conciliabula quae celebrabunt, 
fraudes et vim quibus usi sunt ad suos celandos propagandosve errores, alia- 
que ad eorum historiam pertinentia apud ecclesiasticos scriptoros videre est. 1 

Eunomius Arii errori plurimos adjecit. Jactabat se Deum ita perfecte 
cognoscere, sicut ipse se cognoscit Deus. Reliquias Martyrum contemp- 
sit, teste Hieronymo. Docuit perseverantiam in peccatis etiam gravissi- 
mis non obesse iis qui fidei quam tradebat essent participes. 

Colluthiani a Collutho presbytero Alexandrino, qui episcopalia mu- 
nera usurpans, Ischyram consecrare aggressus est episcopum, orti sunt. 
Asseruit ille Deum non esse malorum naturae et poenae auctorem. Brevi 
extincta est secta, teste Epiphanio. 9 

Photinus, Sirmiensis episcopus, anno 343 circiter, coepit haeresim pro- 
pagare, Sabellii restaurans errorem. Christum ex Maria initium habuisse, 
et proinde merum esse hominem docuit ; Verbum autem nullam habere 
hypostasim propriam, sed esse tamquam energiam Patris. Damnatus est 
in concilio Mediolanensi anno 347. 

(1) Consule Natalem AIexandrum'hist. Eccl. s©c. iv. 

(2) Her* lxix. 

Audiani, a Audaeo e Mesopotamia orti, praecipue errabant de Deo, quem 
humanam habere formam finxerunt. Aspera Audaei, viri integerrimi, in* 
doles, quae eum ad increpandos clericos impulit, ejus defectionis ab Ecclesia 
fuit causa . 1 

Eustathiani ab Eustathio Sebasteno, Ariano Episcopo, originem dux- 
erunt. Damnabat hic nuptias, easque ineuntibus omnem spem aeternae 
beatitudinis adimebat: carnium esu, veluti malo, interdicebat; filios a 
parentibus, servos a dominis continentiae praetextu abducebat ; Ecclesiae 
jejunia violabat, ipse vero jejunabat Dominica die, contra disciplinam 
Ecclesiae ; abhorrebat a conventibus quos Christiani ad martyrum memo- 
rias celebrabant. Hos aliosque errores damnavit concilium Gangrense, 
paulo post Nicaenum habitum. 

Macedoniam, a Macedonio, qui opera Constantii imperatoris in sedem 
Constantinopolitanam intrusus est, Paulo legitimo Antistite exule, orti 
sunt. Sede dejectus ob seditionem, cui praebuit occasionem, spargere 
ccepit haeresim, Spiritum sanctum creaturam esse asserens. Morum gra- 
vitate et orationis copia plurimos suo infecit errore, Marathonio etiam 
adjuvante, a quo ejus sectatores Marathoniam dicti sunt. Anno 360 
erupit haec haeresis : damnata est anno 362 in synodo Alexandrina, et anno 
367 in synodo Illyrici, in duabus etiam synodis Romanis sub Damaso, 
et in concilio Constantinopolitano anno 381, quod etsi Orientalibus tan- 
tum constaret, oecumenici tamen nomen sortitum est, concilio Romano 
cum eo in unum veluti coeunte. 

Schisma in Ecclesia Antiochena circa annum 340 factum est. Eustathio 
episcopo Catholico a Constantio in exilium acto, Catholici complures no- 
luerunt communionem inire cum Eulalio, qui in ejus locum intrusus 
fuerat. Eustathianorum nomen ea de causa acceperunt. Meletius Sebas- 
tenus anno 360 ab Arianis ad eamdem sedem translatus est, quem etiam, 
etsi fidei Nicaenae adhaerentem, Catholici quamplurimi aversati sunt; alii 
vero ei obsequentes Meletianorum nomen sunt sortiti. Lucifer Cala- 
ritanus, dissidia ut componeret, Paulinum episcopum creavit ; quo fac- 
tum ut tres essent factiones inter ipsos Catholicae fidei professores. Am- 
bigua vocum significatio auxit dissidium. Meletio tres hypostases, Pau- 
lino unam tantum propugnante, quamvis in fide trium personarum in 
divina natura convenirent. Meletius ab exilio revocatus a Gratiano, res 
cum Paulino composuit, ea conditione ut alterutro mortuo alter solus 
Ecclesiam gubernaret. Contra tamen evenit, mortuo enim Meletio 
Orientales episcopi Flavianum in ejns locum suffecerunt, et Paulino de- 
mortuo Evagrius substitutus est ; nec statim post Evagrii mortem Fla- 
vianus ab omnibus agnitus est. 

Luciferianorum schisma anno 362 natum est, auctore Lucifero Calari- 
tano, qui aegre ferens quod ordinatio Paulini plurimis non probaretur, ab 

(1) Vide Epiphanium h®r. lxx. 

eorum recessit communione» qui, juxta Alexandrinae synodi decretum, 
lapsos in proprio ordine recipiebant in Ecclesiam. Per Italiam, Sardin- 
iam, Hispaniam» Antiochiam et iEgyptum grassatum est schisma. Anno 
370 mortuus est Lucifer, quem Ecclesiae pacem obtinuisse verosimile non 
esi; quamvis apud Calaritanos sacros obtineat honores quidam Lucifer 
Calarilanus, quem tamen ab eo diversum Hunnerici temporibus floruisse, 
et Catholicam fidem Carthagine propugnasse, ex Africanae Ecclesiae notitia 
colligitor. 

Afollinaristjs, ab Apollinari, presbytero Alexandriae nato, Laodicen» 
vero Ecclesiae adscripto, ej usque filio, ejusdem nominis, orti sunt. Uter- 
que ab Ecclesia ejectus fuerat a Theodoto, eo quod Epiphanium sophis- 
tam Ethnicum, Bacchi in honorem hymnum recitantem, audirent, pos- 
tea tamen sunt restituti. Junior Apollinaris iterum ejectus haeresim dis- 
seminavit. Docebat Verbum non assumpsisse animam hqmanam, quosdam- 
que in Trinitate constituebat gradus. Discipuli novos adjecerunt errores» 
dicentes divinam Verbi substantiam in carnem conversam, ^t in ipsa 
passam esse; contendentes etiam carnem non ex Maria desumptam, 
sed coelo delatam. Mille annos post judicium Christum in terra cum 
sanctis regnaturum, et restauraturum omnes Judaicos ritus Apollinaria 
docuit. S. Basilius Apollinarem ad Daraasum Pontificem detulit, qui 
anno 373, habito concilio Rora», ejus errores anathemate confixit. 1 

Aerius, ex Arianorum . secta, Eustathii Sebastheni sodalis, episcopos 
presbyteris superiores esse negabat, orationes pro defunctis, et bona opera 
pro illis suscepta improbabat, jejunia Ecclesiae rejiciebat, Paschatis festum 
studebat abolere, aliaque excogitavit fidei et disciplinae adversa. Magnam 
sectatorum multitudinem comparavit. 9 

Messaliani, seu Euchit-e, Constantio imperante orti sunt. Baptis- 
mum nihil prodesse asserebant, quippe qui peccata stirpitus non evelleret. 
Orationem solam jejuniorum et bonorum operum tenere locum jactitabant. 
Eucharistiam nihil prodesse contendebant. Dormiebant ipsi viri et 
mulieres in spatiosissimis vicis sesti vo tempore, negantes se quidquam in 
terra possidere. Erumpebant in saltus repentinos, et digitis jaculari in 
daemones, et super eos saltare jactitabant. 8 Eorum principes fuerunt 
Dadoes, Sabbas, et Adelphius. Damnata est haec baeresis in synodo 
Syd» habita anno 383. 

Priscillianus, vir nobilis Hispanus, sectam conflavit Gnosticorum lue 
foedatam. Docuit ipse unam esse Patris, et Filii, et Spiritus Sancti per* 
sonam ; animam humanam esse pariem divinae substantiae ; animas prius 
extitisse quam in corpora ob peccata immitterentur; stellis fatalibus 
homines subjacere; diabolum natura malum, nec Dei esse opificium; 

(1) Vide Theodoretum 1. v. hist. Ecd. c. x. 

(2) Vide Epiphanium har. lxxv; 

(3) Ibidem har. lxxx* 

nuptias et generationem esse illicitas; carnes esse immundas ; perjurium 
ad celanda sectae arcana licere. Damnata est haec haeresis in synodo 
Caesaraugustana 1 anno circiter 380. Priscillianus ejusque socii, Maximi, 
qui imperium in Occidente usurpaverat, decreto, capite plexi sunt, ob 
gravissima facinora; gemino quippe convictus est judicio orasse nudum, 
nocturnos turpium fceminarum celebrasse conventus, aliaque foeda patrasse. 
Idacius tamen et Ithacius episcopi sancto Martino aliisque episcopis parum 
probabantur, eo quod Priscilliani necem accusatione sua procuraverint : 
“ Martinus apud Treveros constitutus, non desinebat increpare Ithacium, 
ut ab accusatione desisteret : Maximum orare ut a sanguine infelicium 
abstineret : satis superque sufficere ut episcopali sententia haeretici judicati, 
ecclesiis pellerentur.” 2 Renovata est haereseos hujus damnatio in synodis 
Toletanis duabus anno 400, in duabus aliis synodis habitis ex S. Leonis 
praecepto, qui “ per Turribium Notarium sedis suae, ad synodum Galliciae 
contra impiam Priscilliani sectam scripta sua direxit,” teste Lucretio 
Bracarensi Episcopo in Concilio Bracarensi II., anno 569, in quo 15 
Capitula juxta S. Leonis epistolam sancita sunt. 

Helvidius, Auxentii Ariani discipulus, homo ignarus et rusticanus, 
Mariam alios filios ex Joseph suscepisse post Christum natum asserebat; 
eandemque virginum et earum quae matrimonium ineunt gloriam futuram 
docebat. S. Epiphanius Helvidii sectatores Mariae adversarios seu 
“ Antidicomarianitas” nuncupat. 3 

Jovinianus, monachus, ex monasterio Mediolanensi erumpens, mollem 
amplexus est vitae rationem, anno 382, pravaque tradidit dogmata. Docuit 
nullum esse virginitatis meritum, nec jejunii ; eos qui plena fide in bap- 
tismo sunt renati, non posse subverti a diabolo ; sanctorum gloriam parem 
futuram, nulla diversorum meritorum habita ratione, peccata esse paria inter 
se ; Mariam in partu decus virgineum amisisse. Eum damnavit Siricius 
pontifex, anno 390, habito Romae concilio. 

Discalceati vocati sunt quidam haeretici qui nudis pedibus Christianis 
omnibus incedendum docebant.” 4 

Collyridiani, anno 373, Mariae sacrificium panis collyridis per mulieres 
offerebant, eam Dei instar colentes. Hanc sectam confutat S. Epiphanius, 
adjungens: “ Maria in honore sit, Dominus adoretur.” 5 

Bonosus, Sardicensis episcopus, docuit Christum purum esse hominem, 
duosque in Salvatore distinguendos filios, unum aeternum, alterum tempo 
ralem ; Mariam quoque alios post Christum peperisse filios. Ejus errores 

(1) Saragossa. 

(2) Sulpit. Sever. lii. hiat sacr. 

(3) Hxr. lxxviii. 

(4) Vide Aug. L de h©r. c. lxviii. 

(5) Her. lxxix. 

damnavit Siricius Papa. 1 Capuana synodus contra enm celebrata est 
anno 389. 

V. SiECULO. 

Vigilantius, patria Gallus, Ecclesiae Barcinonensis presbyter, reliquia- 
rum impugnavit cultum, “cinerarios et idololatras appellans, qui mortuo- 
rum hominum ossa venerarentur,” martyres pro nobis non orare, ideoque 
frustra invocari asseruit, virginitatis meritum, et clericorum coelibatum 
impugnavit ; aliaque fidei minus consona docuit ; quae omnia egregie 
refellit S. Hieronymus. 

Pelagius, monachus laicus, ex Britannia oriundus, idem sub tempus, 
anno scilicet 404, prava dogmata spargere coepit, postquam ingenii et 
sanctitatis sibi comparaverat famam. Ei comes adjunctus est Caelestius 
monachus incerta patria, qui, post errorum suorum in concilio Carthaginensi 
I., anno 412, damnationem, in Asiam se conferens, ad sacerdotium obrepsit. 
Docuerunt “ Adam mortalem factum, qui sive peccaret, sive non peccaret, 
fuisset moriturus ; peccatum Adae ipsum solum laesisse, et non genus 
humanum; infantes qui nascuntur in eo statu esse, in quo Adam fuit ante 
praevaricationem; neque per mortem Adae omne genus hominum mori, 
quia neque per resurrectionem Christi omne genus hominum resurgit; 
infantes, etiamsi non baptizentur, habituros vitam aeternam.” “ Promittunt 
eis,” inquit Augustinus “ extra regnum quidem Dei, sed tamen aeternam 
et beatam quandam vitam suam.” 3 Docuit etiam Pelagius, teste Augustino 
“peccatum non potuisse humanam debilitare, vel mutare flaturam.” 3 
“ Virtutes quibus recte vivitur, naturae voluntatique humanae, non Dei 
gratiae” tribuebant Pelagiani. “ Dei gratiae in tantum inimici fuerunt ut 
sine hac posse hominem crederent facere omnia divina mandata.” Gratiam 
nomine tenus admittentes, liberum arbitrium et naturae dotes intelligebant ; 
sed postea externa auxilia praedicationis, et etiam interioris luminis opem 
fatebantur ad salutem quodammodo requiri, quin tamen voluntatis a 
Deo motionem unquam agnoverint. 4 Ipsam mentis illustrationem pro 
nostris meritis tribui contendebant. Praeter concilium Carthaginense 
superius laudatum, concilium Diospolitanum Palaestinae, 14 episcopis 
constans, haeresim Pelagii damnavit, quamvis ipsum innoxium habuerit, 
dolo ejus deceptum. Anno 416, 68 episcopi Carthagine convenientes, 
Innocentium pontificem obtestati sunt, ut auctoritate sua gliscentem 
haeresim reprimeret. Ita etiam se gesserunt 61 episcopi eodem anno, 
Milevi, Numidiae urbe, synodo coacta. Votis eorum annuens pontifex, 

(!) Ep. ad Anysium et csteros episcopos per Illyricum. 

(2) L. de hser. c. lxxxviii. 

(3) L. de nat et gratia c. xix. 

(4) Aug. 1. de gratia Christi c. vii. x. xiii. 

dogmatica rescripta edidit 27 Januarii 417, sicque testante Augustino 
“ causa linita est.” 1 Zosimo, qui in locum Innocentii suffectus est, illusit 
aliquando Pelagius, se apostolicis decretis parere ex animo fingens ; sed 
fraude detecta Africanorum praesulum ope pontifex epistolam dogmaticam, 
dictam Tractoriam, emisit, quae ubique summo plausu excepta est. 

Semipelagiani, qui etiam Massilienses dicti sunt, Massiliae in Galliis 
praecipue viguere. Cassianus, aliique sanctitate ac doctrina insignes, a 
Pelagianorum placitis non satis recedentes, hos in errores inciderunt, quin 
tamen pertinaci animo eos propugnaverint. Putabant fidei et salutis 
initium esse a nobis, libero arbitrio bene utentibus ; et gratiam unicuique 
tribui vel denegari, prout Deus nos ea bene vel male usuros, si daretur, 
praevidit. Augustino adhuc inter vivos, errores hi orti sunt, nec solemni 
anathemate confixi usque ad Felicis IV tempora, qui sententias quasdam 
de gratia ad Caesarium Arelatensem, in synodo Arausicana, 3 anno 529, 
promulgandas transmisit. 

Pr^edestin atiani anno circiter 473, ex male intellectis Augustini libris 
orti sunt. Lucidus presbyter Gallus, duobus conciliis, Arelatensi scilicet 
et Lugdunensi, anno 475, jubentibus, hos ejuravit errores 1. laborem 
humanae obedientiae divinae gratiae non esse jungendum. 2. post primi 
hominis lapsum ex toto arbitrium voluntatis extinctum. 3. quod Christus 
Dominus Salvator noster mortem non pro omnium salute susceperit. 
4. quod praescientia Dei hominem violenter compellat ad mortem ; vel 
quod Dei pereant voluntate, qui pereunt. 5. quod post acceptum legitime 
baptismum, in Adam moriatur quicumque deliquerit. 6. alios deputatos ad 
mortem, alios ad vitam praedestinatos. 

Nestorius, Germanica, Syriae oppidulo, ortus, monachus, presbyter, 
denique episcopus Constantinopolitanus, evasit. Sanctitatis speciem 
praesetulerat, et studio in haereticos flagrare videbatur, ipse tamen novos 
excogitavit errores. Asserebat hominem Christum alium esse ab unigenito 
Verbo, quod in eo tamquam in templo habitasse dicebat. Virginem 
Mariam idcireo negabat appellandam Deiparam ^otoxov, nomen Matris 
Christi ei tantum tribuens. Nestorio haeresim praedicanti palam restitit 
Eusebius causarum patronus. Re ad Caelestinum delata, synodus Romana 
anno 430 habita est, in qua pontifex anathemate feriendum Nestorium statuit, 
nisi intra decem dies a denuntiatione decreti, errores rejiceret. S. Cyrillo 
Alexandrino demandata est a pontifice sententiae executio in concilio 
cecumenico Ephesi mox convocando. Anno 431 habitum est Ephesinum 
concilium, erroresque Nestorii simul cum ipso damnati. Studiuni nimium 
Joannis Antiocheni patriarchae, Theodoreti, et aliorum erga Nestorium, 
quamvis ejus errores aversarentur, effecit ut patribus Ephesinis, praesertim 
Cyrillo, vehementer succenserent : pax tamen anno 432 inter eos coaluit. 

(1) Serm. ii. de Verbis. Apost. 

(2) D’ Oranges. 




Digitized by v^ooQle 


328 


APPENDIX. 


Eutyches, presbyter et archimandrita monasterii Constantinopolitani, 
Nestorianam, de duabns iu Christo personis, heeresim impugnans, in 
aliam ei adversam ex imperitia lapsus est ; unicam scilicet post unio- 
nem in Christo adstruebat naturam. Anno 448 error hic ortus est, 
qui anno 449 in synodo Constantirtopolitana, p nes id e Flaviano illius 
Sedis antistite, damnatus est, et Eutyches depositus. A 32 Episco- 
porum, qui in ea convenerunt, sententia summum pontificem, Al- 
exandrinum patriarcham, et Hierosolymitanum episcopum appellavit 
haeresiarcha. Epistola dogmatica ad Flavianum damnavit S. Leo 
errorem, et Theodosio juniori concilium oecumenicum in Oriente postu- 
lanti aegre tandem assensus est, missis legatis qui suis fungeretur vici- 
bus, Eutychetemque, si resipiseret, Ecclesiae restituerent communioni. 
Ephesi convenere 130 Episcopi, anno 449 nondum expleto, quibus prae* 
ibit Dioscorus, Alexandrinus patriarcha,. legatis pontificiis exclusis. Vi 
omnia acta sunt ; Eutyches probatus ; damnatus Flavianas, qui pontificem 
appellans adeo crudeliter exceptus est, ut dolore plagarum efllaverh ani- 
mam. Frustra Theodosius conciliabuli acta rata haberi voluit, refragantef 
pontifice, qui Marciani, Theodosii successoris, votis annuens, concilium 
Chalcedone in Bithynia celebrandum sancivit. 630 Episcopi anno 451 
in ea Urbe convenientes fidem Catholicam, prout in Leonis ad Flavia- 
num Epistola exposita est, professi sunt, damnato Eutychetis errore. 
Concilium plures hostes habuit, inter quos Zeno Imperator recensendus 
est, qui Henoticon , seu unionis Decretum edidit, quod etsi fidei Chalce- 
donensi non repugnaret, auctoritati ejus erat injuriosum. Petrus Moggus 
Alexandrinam sedem recuperavit Henoticon amplectendo ; qua de causa 
Eutychiani quamplurimi ab ejus communione discesserunt, M ac propterea 
nominati sunt Acephali , quod a capite, id est, patriarcha suo disjuncti, 
seorsim congregabantur.” 1 Haesitantes etiam nonnulli Eutychiani sunt 
dicti, ii seilicet qui concilium Chalcedonense non damnabant, nec tamen 
ejus recipiebant fidem. Aeacius Constantinopolitanus episcopus, ob 
initam cum Petro Moggo communionem, depositus est a Felice III. in 
Synodo Romana : quo factum est ut ab anno 484 ad annum 519 Constan- 
tinopolilana Ecclesia a Sedis Apostolicae communione esset aliena. 

Theopaschitje dicti sunt illi Eutychiani, qui Petro Fullone, Antiochense 
Ecclesiae invasore, duce, ipsam Deitatem passam esse praedicabant, ad- 
dentes Trisagio : “ qui crucifixus es jyo nobis.” Arment a Jacobo Syro, 
obscuri generis homine, errorem hunc hauserunt, et pertinacissime pro- 
pugnantia; JacobitjE idcirco nuncupantur Eutychiani per Orientem; 
quum Melchitje vocentur Catholici Chalcedonensis concilii auctoritatem, 
ab imperatore Marciano agnitam, defendentes ; quippe apud He* 

brseos regem significat. 

(1) Leontius desectis act. ▼. 

VI. Saeculo. 

Schisma factum est ab aliquibus episcopis Istriae occasione trium ca- 
pitulorum quae damnavit concilium Constantinopolitanum anno 552. 
Theodori Mopsuesteni scripta, Theodoreti libri contra duodecim capitula 
S. Cyrilli, et epistola Ibae Edesseni ad Marim Persam trium capitulorum 
nomine intejliguntur. Restiterat diu Vigilius pontifex cum Occidentalibus 
plerisque eorum damnationi, ne Chalcedonensi concilio, quod Theodo- 
retum et Ibam exceperat, fieri videretur injuria; et Judicatum quo ea 
damnaverat ipse, graviora scandala metuens, supprimendum censuerat ; 
confirmavit tamen, Justiniano imperatore urgente, synodum Constantinopo- 
litanam, eamque cecumenica pollere auctoritate voluit. Displicuit id plu- 
rimis Occidentalibus, quorum nonnulli, anno 557, conciliabulum Istriae 
habuere, et fecere schisma, quod tamen ante medium saeculum septimum 
extinctum est. 

Monachi Scythae anno 518 turbas cierunt, hanc praedicando proposi- 
tionem : “ Unus e Trinitate crucifixus est in carne.” Eos Eutychiano 
sensu id* asserere nonnulli judicarunt; Hormisdas autem pontifex noluit 
eorum mentem penitius explorare, vel aliquam fidei edere definitionem ; 
sed tumultus eorum compescuit. 

Corrupticolarum et Incorrupticolarum inter Eutychianos emerse- 
runt sectae anno circiter 519. Illi Christi corpus perinde ac nostrum 
passum fuisse detrimenta, propter quae cibo, potu, requie, indigeret, assere- 
bant ; quum hi eum specie tenus esuriei, sitis, fatigationis •affectiones 
passum esse contenderent. 

Agnoet,e idem sub tempus orti sunt inter Eutychianos, auctore The- 
mistio diacono a quo Theinistiani dicti sunt. Asserebant hi Christum 
aliqua penitus ignorare, unam in eo propugnantes naturam. 1 

TritheitjE etiam auctore Joanne Grammatico, cognomento Philopono, 
homine Eutychiano orti sunt. Hic Aristotelica imbutus philosophia tres 
particulares in Trinitate substantias, et unam communem statuebat. 

Accemet^e monachi (sic dicti eo quod in tres turmas divisi, divinas 
laudes diu noctuque perpetuo persolverent,) Scythas vehementius impug- 
nantes, haereseos Nestorianae infectos se prodiderunt labe, ideoque a 
Joanne II. anno 554 damnati sunt, qui propositionem Scytharum Ortho- 
doxam esse definivit. 

VII. Siculo. 

Monothelit^e 620 anno post Christum natum orti sunt, auctore Sergio 
Constantinopolitano patriarcha. Docuit hic unicam in Christo fuisse 
voluntatem, unicam etiam actionem. Ei favit Heraclius imperator, eum- 

(1) Vide Leontium 1; de eectis act. x. 

que secutus est Cyrus Alexandrinus. Dolosis literis Honorio pontifici 
Romano illusit, effecitque ut intempestivum silentium de una vel de dua- 
bus operationibus praeciperetur, tum a pontifice in responsione ad Sergium, 
tum ab imperatore in Edicto cui nomen Ecthesis. Pyrrhus et Paulus, 
qui deinceps Constantinopolitanam sedem occuparunt, eodem in luto hae- 
serunt. Constans imperator, Heraclii nepos, haeresim etiam fovit, edito 
edicto, quod Typum vocavit, anno 648. Damnata est a Martino I. in 
synodo Lateranensi anno 646, et a synodo oecumenica sexta* anno 680, 
Constantinopoli celebrata. Viguit tamen postea apud Chaldaeos, et Ar- 
menos. 

Pauliciani anno 653 nuncupari coeperunt quidam Manichaeorum restau- 
rantes errores, duce Paulo Samosatis in Armenia oriundo. Duo statuebant 
principia, Virginis maternitatem negabant; Christum verba sua tamquam 
cibum animae Apostolis dedisse, non autem corpus suum et sanguinem sub 
panis et vini speciebus effutiebant : crucis impugnabant venerationem ; pro- 
phetas et sanctos, praesertim S* Petrum, explodebant ; aquae baptismi verba 
Evangelica substituebant, quibus Christus se aquam vivam declarabat : 
aliosque propugnabant errores. 1 • 


VIII. Siculo. 

Icon ocl astas, seu Iconomachi, anno 723 in sacras imagines furere, 
easque frangere coeperunt. Iezidus Arabum Calipha, Judaeo praestigiatote 
suadente, eas e Christianorum templis deturbandas statuit ; quod etiam 
decrevit imperator Leo Isaurus anno 726, instigantibus Judaeis, et Con- 
stantino, Nacoliae in Phrygia Salutari, episcopo. Restitit pro viribus S. 
Germanus patriarcha Constantinopolitanus, eaque de causa Sede dejectus 
est. Haeresim damnavit Gregorius II. in synodo Romana, et Gregorius 
III. in alia synodo Romana anno 732. S. Joanni Damasceno, Damasci 
Praefecto, et imaginum strenuo defensori, C ali phas refertur amputasse 
manum dexteram, imperatore falsam insidiarum suspicionem injiciente; 
quam tamen ei coram Virginis imagine oranti divinitus restitutam narrat 
Joannes Hierosolymitanus in ejus vita. Duodecim imperialis collegii 
professores una cum bibliotheca amplissima, tricena et tria millia librorum 
continente, incendio peri isse imperatoris jussu, veteres scriptores prodide- 
runt* Plures alii diris suppliciis vexati sunt, imo morti addicti, imperan- 
tibus Leo Isauro, ej usque successoribus Constantino Copronymo et Leone 
ejus filio. 338 Episcopi agente Isauro conciliabulum habuere Constanti- 
nopoli, anno 75^1, in quo imagines damnarunt ; merito idcirco reprobati a 
Stephano III. in synodo Romana anno 769. Paulo antea Iconomachorum 
haeresim damnavit synodus Hierosolymitana, tribus patriarchis, Alexan- 
drino scilicet Antiocheno, et Hierosolymitano, cum suis suffraganeis* 

(1) Vide Cedrenum.in compendiet hiet. Eathymhun in Panoplia tit. xx. 

simul convenientibus, anno circiter 767. Constantino et Irene imperan- 
tibus, anno 787, Concilium oecumenicum VII. Nicieae habitum est, 350 
episcopis constans, qui omnes summo consensu Iconomachos damnarunt. 
Errore facti concilio huic refragati sunt Francofordiensis Concilii patres, 
ftliique Gallicani praesules, quamvis et ipsi imagines* retinendas reverenter 
agnoscerent. In imaginum cultores saevierunt postea imperatores Leo 
Armentis, Michael Balbus, et Theophilus. Defuncto Theophilo, Theo- 
dora ejus conjux effecit ut sacrae imagines ritu solemni restituerentur anno 
841 ; ad quod commemorandum Orthodoxiae annuum festum apud Graecos 
institutum est. 

Adelbertus Gallus anno circiter 744 turbas ciere coepit, suam jactando 
sanctitatem, seque occultorum conscium fingendo. Sanctorum merita 
aiebat frustra implorari dum sua praesto essent. Oratoria suo nomine 
dicavit, angelosque ignotis appellationibus invocare consuevit. 

Clemens, natione Scotus, idem sub tempus, in Galliis quoque molestias 
creavit S. Bonifacio Germanorum Apostolo. Concubinam sibi retinebat 
sacerdos ipse, id justum esse affirmans. Damnati sunt Adelbertus et 
Clemens in concilio suessionico, anno 745, et a Zacharia Papa in synodo 
Romana, anno 746. 

Felix, Urgellae in Hispania episcopus, et Elipandus Toletanus anno 
790, Nestoriana labe infecti sunt, asserentes Christum secundum hu- 
manitatem non esse proprium filium Dei, sed adoptivum. Morum 
sanctimoniae laude floruisse apud imperitos Felicem Agobardus testatur. 
Ipsum pluries ejurasse errorem constat, schedula tamen post ejus obitum 
inventa, dubiam effecit ejus conversionem. Confixus est error in Synodo 
Forojuliensi, 1 anno 791, in Ratisponensi anno 792 probante Hadriano I., 
in synodo Francofordiensi, anno 794, in synodo Romana in qua Francofor- 
diense hac de re decretum confirmatum est ab Hadriano, in altera Romana, 
anno 799, praeside Leone III., et in synodo Aquisgrani, eodem anno. 

IX. Sjeculo. 

Sergiotjs et Baanitje in Oriente Manichaeos errores restaurarunt, novis 
appellationibus a Sergio et Baane, sententiarum discrepantium auctoribus, 
desumptis. Astathi % seu Instabiles, Sergiotae etiam dicebantur. Inter alia 
errorum monstra fornicationem culpa vacare docuerunt, solam a Sergii 
doctrina defectionem fornicationis spiritualis crimen inducere dictitantes. 
Id constat ex Petro Siculo. 

Claudius Taurinensis episcopus, Hispaniis oriundus, noni saeculi initio 
imaginum, crucis, et reliquiarum venerationem impugnavit. 

Gothescalcus, monachus Orbacensis, in Dioecesi Suessionensi, anno 
847 Praedestinatianorum errores instauravit ; damnatus est ea de causa in 
synodo Moguntina, anno 848, et in synodis Cariasiacis anno 849 et 853. 

(1) VulgdFriuli. 

Thiota, Pseudo-prophetissa eodem anno 847, judicium imminere pr «r 
dicans, turbas Moguntiae excitavit, damnata idcirco in Synodo apud S. 
Albanum. 

Schisma Grjecorum hoc saeculo erupit, Photio, sedis Constantinopolita- 
nae invasore, excommunicato a Nicolao I., ob injuriam S. Ignatio, legitimo 
patriarchae, irrogatam. Ausus est Photius anathemate ipsum Summum 
Pontificem ferire ; quod facinus reprobavit concilium (Ecumenicum VIIL, 
Constantinopoli habitum anno 869. Sedi a Joanne VIIL restitutus ex 
eadem iterum dejectus est ab ipso Joanne ob nova facinora, et a Leone 
Sapiente, imperatore, anno 886 in monasterium detrusus. Negavit Spiri- 
tum Sanctum a Filio procedere. 

Theopaschitarum haeresim in Oriente iterum grassantem damnavit 
Nicolaus I. in synodo Romana, anno 862. 

X. Sjeculo. 

Anthropomorphitarum, Deo humanam tribuentium figuram, haeres in 
Italiam anno 9^9 infestasse testatur Sigebertus in chronico. 

Walfredus quidam in Occitania medio hoc saeculo animam esse im- 
mortalem negavit. 


XI. SAECULO. 

Manichaeorum haeresis in Italiam ex Bulgaria, deinde in Gallias irrep- 
sit, eam propagante muliere Itala. Aurelianensium sortiti sunt nomen ex 
civitate Aureliae, in qua primum detecti et damnati sunt anno 1017. Nega- 
bant vetus et novum Testamentum, Christi incarnationem et mortem, bap- 
tismi vim ac necessitatem, sacramentum eucharistiae, aliaque fidei mysteria. 
Nefanda prorsus ac crudelia in coetibus suis patrabant, cremato infantulo 
octava die, ut ex ejus cineribus sectae professores praelibarent. 

Gandulfus Italus in Dioecesim Caraeracensem haeresim anno 1025 
invexit, justitiam suam solam statuens, rejectis Ecclesiae sacramentis. 
Dominicae cruci, imaginibus, templis, altaribusque nullum tribuebat hono- 
rem ; Purgatorium negabat; aliaque fidei adversa tradebat; quae damnata 
sunt in Synodo Atrebatensi. 

Berengarius, archidiaconus Andegavensis, anno 1047, panem et vinum 
in Christi Domini corpus et sanguinem in eucharistia converti negavit ; 
cujus errorem damnavit Concilium Romanum sub Leone IX. anno 1050, 
et eodem anno conventus Brionensis, et Concilia Vercellense et Pari- 
siense ; Florentinum etiam sub Victore II. anno 1055, et Turonense 
eodem anno; Romanum sub Nicolao II., anno 1059; Rothomagense, 
anno 1063 ; Pictaviense, anno 1075; Romana duo sub Gregorio VII., 
annis 1078, et 1079. Pluries eum ejuravit Berengarius, ssepius relapsus, 
sed pcenitens decessit. 

Schisma Graecorum, quod in VIII. Concilio (Ecumenico compositum 
fuerat, e cineribus redivivum* apparuit anno 1053, Michaele Cerulario, pa- 
triarcha Constantinopolitano, Latinos de quibusdam disciplinae capitibus, 
et de adjecta Symbolo particula, “filioque,” vehementius arguente. Frustra 
Romanae Ecclesiae auctoritatem erudita ac forti epistola studuit vindicare 
Leo IX., viasque pacis conciliandae tentavit. Pontificios Legatos anathe- 
mate ferire ausus est Michael, ipsumque pontificis nomen e dyptichis de- 
lere, et schisma penitus conflare, quod tamen non statim effectum est» \ 
duodecimo enim saeculo Graecos plerosque Ecclesiae Romanae communione 
conjunctos fuisse ex pluribus documentis evincitur. 

Roscelinus, Compendiensis, Dialecticus, asseruit in Deo tres personas 
esse tres res ab invicem separatas, sicut sunt tres angeli,: ita tamen ut una 
sit voluntas et potestas, et tres Deos vere posse dici, si usus admitteret. 

Ejus error in concilio Suessionensi damnatus est anno 1092. 

XII. SAECULO. 

Bogomili, anno 1118, renovarunt in Oriente Manichaeorum portenta, 
Basilio Medico duce. Psalterium, sexdecim Prophetas, 4 Evangelia, actus 
Apostolorum, epistolas et Apocalypsim recipiebant, caeteris Scripturae libris 
rejectis. Tres Trinitatis personas nomine tenus admittebant, Patri tri- 
buentes corpoream formam, Filium vero et Spiritum Sanctum dicentes ex 
illius cerebri binis panniculis, tamquam radios, manare. De daemone, 
quem Satanaelem vocabant, insulsa tradebant. Imaginum ac crucis rejicie- 
bant cultum idololatriae eum insimulantes. Baptismum aquae .Toannis esse 
dicebant, Christi autem Baptisma conferre se solos jactabant singulari hoc 
ritu : statuto ad confessionem, continuaraque precationem tempore, Joan- 
nis Evangelium capiti baptizandorum imponebant, Spiritum Sanctum 
suum invocabant, et canebant Pater noster . Eucharistiam penitus rejicie- 
bant, panis loco orationem Dominicam habentes, calici autem Testamen- 
tum substituentes ; omnes precandi formulas, sola Dominica oratione 
excepta, damnabant : continentiam omnibus necessariam praedicabant ; 
aliosque innumeros tuebantur errores. 1 

Tanchelinus, anno circiter 1109, Antuerpiae haeresim propagavit, epis- 
coporum et sacerdotum ministerium inane esse docens, negansque corpus 
et sanguinem Christi ad salutem prodesse. Pietatis specie multis illusit, 
capta occasione infundendi virus haereseos ex sacerdotis qui Antuerpiae 
praeerat flagitiosa vita ; ipse tamen gravissimis sceleribus se inquinavit 
multos ejus asseclas in Ecclesiae gremium reduxit S. Norbertus Praemon- 
stratensis Ordinis conditor, anno 1126. 

Petrobusiani ante annum 1118, auctore Petro de Bruis, in provincia 
Arelatensi, aliisque finitimis grassati sunt. De iis scribit Petrus Venera- 

(1) Vide Euthyraium Panopliae tit xxiii. 

bilis Abbas Cluniacensis : “ Primum haereticorum capitulum negat parvu- 
los infra intelligibilem aetatem constitutos Christi baptismate posse salvari. 
Secundum capitulum dicit, templorum vel ecclesiarum fabricam fieri non 

debere. Tertium capitulum, cruces sacras confringi praecipit et succendi. 

Quartum capitulum Eucharistiam omnino nihil esse, neque 

Deo offerri debere decernit.” “ Quintum capitulum, sacrificia, orationes, 
eleemosynas, et reliqua bona pro defunctis fidelibus a vivis fidelibus facta 
deridet, nec ea aliquem mortuorum vel in modico posse juvare affirmat.” 
Eos etiam damnasse carnium et matrimonii usum ex S. Bernardo constat. 1 
Merito igitur inter Manichaeos recensentur a Bossuetio. 3 

Henricus, monachus apostata, anno 1140 Petrobusianorum sectam auxit, 
addito contra cantum ecclesiasticum improperio. Flagitiis nefandis se 
polluit. Henricianorum plurimos S. Bernardus ad fidem reduxit. 

ArnaldistjE anno circiter 1138 orti sunt, auctore Arnaldo e Brixia 
monacho turbulento. “ De Sacramento Altaris et Baptismo parvulorum 
non recte dicitur sensisse.” Dicebat etiam “ nec clericos proprietatem, 
nec episcopos regalia, nec monachos possessiones habentes, aliqua ratione 
posse salvari.” 3 Magnam austeritatis speciem prae se tulit; attamen, teste 
S. Bernardo, “ ubicumque conversatus est, tam foeda post se et tam saeva 
reliquit vestigia, ut ubi semel fixerit pedem, illuc ultra redire omnino non 
audeat.” 4 Romae magnam conflavit seditionem anno 1144, quam cum res- 
taurare aggrederetur anno 1155, jussu Friderici Imperatoris captus est, et 
ad rogum damnatus. 

Abaelardus, non longe ab urbe Nannetica in Britannia minori natus, et 
ob amorem Heloissae infelix, postquam poenitenti animo habitum monasti- 
cum induerat, et doctrina et virtutibus evaserat insignis, in varios incidit 
errores, ingenio suo abductus. De Trinitatis mysterio, aliisque fidei capi- 
tibus minus recte sensit ; plerumque tamen, vocibus, magis quam animo 
erravit. Ejus errores in Synodo Suessionensi anno 1120, et anno 1140 
damnatos reprobavit Innocentius II., quem ipse appellaverat. Iis abjectis, 
pcenitens sancte obiit. 

Gilbertus Porretanus, Pictavensis episcopus, minus accurate de Deo 
sensit, subtilitati ingenii nimis indulgens ; docuit quippe Divinitatem non 
esse Deum, sed formam qua Deus est ; attributa divina ab essentia, et 
personarum proprietates a personis distingui contendens. In concilio Re- 
mensi Eugenius Papa ejus errores damnavit ; quos ipse statim abjecit et 
“cum honoris plenitudine” in suam dicecesim reversus est anno 1148. 5 

(1) Serm. lxvi. in Cantica. 

(2) Hist. Var. 1. xi. § 66. 

(3) Otto Frisingensis 1. xii. de rebus gestis Frederici imperat. 

(4) Ep. cxcv. ad epis. const, 

(5) Vide Ottonem Frising. 1, i. de gestis'Fred. c. Ivi. 

Eudo de Stella, alias Eon, ex Britannia oriundas, dementia potius 
quam haeresi idem sub tempus turbas concitavit. Damnatus in mox 

laudato concilio mancipatus est carceri, in quo periit. Se judicem vivo- 
lum et mortuorum jactaverat, sibique cum Deo orbis imperium divisum. 

Apostolici, Manichaeorum principiis infecli, sub idem tempus circa 
Coloniam Agrippinam sese prodiderunt. Damnabant nuptias, utebantur 
tamen fceminarum contubernio. “ Irrident nos” inquit S. Bernardus, 
“ quia baptizamus infantes, quod oramus pro mortuis, quod sanctorum 
suffragia postulamus.” Jactabant potestatem se habere quotidie in mensa 
sua corpus Christi et sanguinem consecrandi» “ Abstinent a cibis quos 
creavit Deus ad percipiendum cum gratiarum actione. Hinc quoque haer- 
eticos se probantes, non sane quia abstinent, sed quia haeretice absti- 
nent .” 1 

Folmarus, praepositus Petrae Stillantis, seu Treiffensteinii in Fran- 
conia, sensit solum sanguinem Christi esse in Eucharistia sub specie 

vini, solam carnem absque ossibus, sub specie panis. Emendavit erro- 
rem, confutatus a Gerocho Reicherspergensi in Bavaria praeposito. 

Waldenses, anno circiter 1160, orti sunt auctore Petro Waldo, mer- 
catore Lugdunensi, qui improvisa morte civis cujusdam territus, divitias 
suaS'pauperibus elargitus est. Plures sibi adscivit socios, qui, apostolicam 
vivendi formam restaurare cupientes, paupertatem profitebantur. Inzab • 
bathati vocati sunt a peculiari calceorum genere ; Leonistm ab urbe Leona 
seu Lugduno, unde etiam Pauperes e Lugduno dicti sunt. Docendi 
officium sibi usurpabant, spretis Ecclesiae pastoribus, quos gradu et aucto- 
ritate decidisse ob divitias, et fiagitia contendebant. Eos damnavit Lucius 
III. ante annum 1 185. Paulatim eorum crevit numerus et audacia, mu- 
nera quippe ecclesiastica passi m sibi usurpabant, tamquam pii idoneique 
Ministri ; juramenta omnia damnabant ; vindictam scelerum publica auc- 
toritate factam scripturae repugnare asserebant. Sacramenta omnia, ordine 
excepto, agnoscebant, quamvis, quod ad matrimonium pertinet, gravem 
culpam in ejus usu, nisi ob gignendos filios, astruerent. Sciscidenses iil\ 
eo dicuntur a Waldensibus discrepasse “ quod eucharistiam reciperent 
quae Rainerii haec referentis verba videntur intelligenda de hujus sacra- 
menti a sacerdotibus Ecclesiae receptione, collatis enim omnibus illius 
aevi monumentis Bossuetius demonstrat Waldenses omnes eucharistiam 
veneratos esse. 8 Waldensiam mores specie integros fuisse veteres testan- 
tur, qui tamen eos incusant quod mulieres secum circumducerent, Apos- 
tolorum exemplum se imitari asserentes. 

Ortlibenses, Ordibarii, Runcarii, Cathari, Poplicani, Albadenses, Con- 
torezenses, Bagnolenses, Patareni, Bulgari, Tolosani, aliique quamplu- 

(1) Bernardus Serra, lxv. et Uvi. super cantic. 

(2) Hist Var. L xi. s. 92. 

rimi, Manichaeorum placita diversis sub formis renovantes, saeculum hoc 
foedarunt. 

Xin. Siculo. 

Albigenses, ab oppido Albiga in Gallia meridionali appellati, Manichae- 
orum errores propagare non desierunt. Refert Petrus Vallium Cernai, 
Cisterciensis monachus, auctor coaevus, qui optime eos novit, utpote occu- 
patus in iis refellendis, iis ipsis in locis ubi grassabantur, duos rerum Con- 
ditores ab iis agnitos, bonum Deum qui invisibilia, malignum Deum qui 
visibilia creavit. Illi novum Testamentum, huic vetus tribuebant: Chris- 
tum veram carnem assumpsisse, vel in eucharistia adesse negabant : ma- 
trimonium reprobabant. 1 Baptismum nil prodesse docebant. Duo inter eos 
erant ordines, perfectorum scilicet, quibus sectae arcana innotescebant, et 
credentium, qui eorum non erant conscii. Immania quae patrabant fla- 
gitia, “ fraudibus,” quippe, “ homicidiis, latrociniis, usuris” imo nefanda 
libidine se inquinabant, refert Lucas Tudensis in Hispania episcopus,* 
certa eorum habita relatione a plurimis ad fidem conversis. Inter 
caetera eorum facinora memoratur caedes Petri de castro novo, Cistercien- 
sis monachi, et Legati Apostolici, qui a satellite Raymundi, Tolosani 
comitis, confixus est sagitta. Eo processit haereticorum furor, ut Inno- 
centius III. sacram in eos militiam, tamquam in societatis, et humani 
generis hostes, non minus quam fidei, duxerit instruendam, et quaesitores 
fidei instituerit, qui detectos haereticos civili potestati traderent. Inde 
ortum est Inquisitionis Tribunal, De eo legendae sunt litterae comitis 
Le Maistre, et opusculum scriptoris recentissimi La Cordaire. 8 

Almaricus e territorio Carnotensi “ ausus est constanter asseverare, 
quod quilibet Christianus teneatur credere se esse membrurn Christi, nec 
aliquem posse salvari, qui hoc non crederet, non minus quam si non cre- 
deret Christum esse natum et passum, vel alios fidei articulos.” Damna- 
tus est a Facultate Parisiensi, et postea ab Innocentio III. Rigordus co«- 
/vus auctor, narrat discipulos Almarici, Spiritus Sancti regnum praedicantes, 
sacramenta omnia et opera jam minime requiri declarasse ; et turpissima 
facinora caritatis nomine sanxisse. Dicebant etiam, ut refert Csesarius 
Heisterbacensis “ non aliter esse corpus Christi in pane Altaris, quam in 
alio pane, et in qualibet re : sic Deum locutum fuisse in Ovidio sicut in 
Augustino. Negabant resurrectionem corporum, dicentes: Nihil osse 
paradisum neque infernum : sed qui haberet cogitationem Dei in se, 
quam ipsi habebant, habere in se paradisum : qui peccatum mortale, ha- 
bere infernum sicut dentem putridum in ore.” Altaria in memoriam 

(1) Vide Petrum mon. Val. Cer. c. xi. Hiet Alb. 

(2) L. iii. adv. Albig. c. v. 

(3) G. vi. 

sanctorum erigere, et thus coram sacris imaginibus adolere, idolatrise verte- 
bant. Eos qui ossa martyrum deosculabantur, sugillabant. Eum in quo Spi- 
ritus Sanctus esset non peccare, etsi fornicationem patraret, asserebant. 
Inter sectae praecones Willelmus aurifaber vatem egit, plagas Antichristo, 
quo nomine Romanum pontificem appellabat, denuntians. Damnata est 
Almarici haeresis in concilio Parisiensi anno 1209. Eam damnavit etiam 
Concilium Lateranense IV. 1 

Joachim, Abbas Florensis monasterii in Calabria, ex ignorantia subtili- 
oris Theologiae, visus est tueri tres personas divinas voluntatis concordia, 
non autem essentia conjungi, quem errorem rejecit mox laudatum con- 
cilium Lateranense. In concilio Arelatensi, anno 1260,, et a Sede Apos- 
tolica damnatus est liber anonymus “Evangelium aeternum,” in defen- 
sionem Joachimi conscriptus, qui tamen plurimos gravissimosque errores 
ab illius mente prorsus alienos continuit. 

Stadinghi in Germania, anno circiter 1230, erupere, qui Lucifero sum- 
mos tribuerunt honores, eoque auctore turpissimos agebant conventus. 
In Clericos et Religiosos viros grassati, sacram in se provocaverunt 
expeditionem, Gregorio IX. Pontifice. 

Circumcelliones anno circiter 1248, in Germania nuncupati sunt 
aliqui, qui Conrado imperatoris Friderici filio favente, pontificem Ronfa- 
num et episcopos omnes haereseos etsimoniae incusabant, omnique idcirco 
spoliabant auctoritate. 

Flagellantes, anno circiter 1260, orti sunt Perusii in Italia, ex immo- 
derato pcenitentis animi affectu, quippe qui publicam per vicos, denudatis 
humeris, flagellationem usque ad sanguinem adeo extollebant, ut eam ad 
salutem requiri et sufficere jactitarent. Sectam damnavit Clemens VI. 

Guillelmus de Sancto amore apud Sequanos, plura hoc circiter tem- 
pore edidit opera contra Mendicantium ordines, quae tamen improbarunt 
Pontifices. Joannes de Poliaco, alter Doctor Parisiensis, qui etiam 
Ordines Religiosos impugnavit, jubente Joanne XXII., suas retractavit 
sententias. 

Petrus Joannis Olivi, Ordinis Minorum, in Postilla seu Commentario 
super Apocalypsim plures errores effutiit, quos damnavit Joannes XXII. 
Eum secuti sunt Fraticelli. 

Fraticelli, auctoribus Petro de Macerata, et Petro de Forosempronio, 
Minoritis, sub finem saeculi decimi tertii orti sunt. Paupertatem sanctita- 
temque jactantes in Romanum Pontificem et Ecclesiam universam, quam 
carnalem appellabant, vehementius invecti sunt, omnem Ecclesiae praelatis 
et sacerdotibus ob vitae perversitatem, ut aiebant, denegantes potesta- 
tem. Damnati sunt a Bonifacio VIII. anno 1297 et a Joanne XXII. 
anno 1318. 

(1) Cap. ii. 

Vol. IV.— 29 

XIV. Siculo, 

Gnosticorum flagitia in cestibus quibusdam renovata, auctore Hermanno 
Pongilupo, Ferrariensi, testantur hujus saeculi scriptores. 

Gerardus Segarelli, Parmensis, vir literarum imperitus, sectam conflavit 
quae Apostolorum nomen sibi vindicabat. Romanum Pontificem, caeteros- 
que Ecclesiae praesules ob vitia omnem amisisse auctoritatem asserebant, 
sibi solis sanctitatem tribuentes, quamvis foedissimo foeminardm commercio 
se passim inquinarent, caritatis nomine sua scelera praetexentes. 

BegUardi et Beguinje dicti sunt Segarelli et Dulcini sectatores, aliique 
aliis foedati erroribus. Docebant etiam hominem hac in vita ad tantam 
sanctitatem pervenire posse, quae peccandi omne amoveat periculum ; 
eumque in illo statu constitutum jejunare vel orare non debere, nec praecepta 
aliqua ecclesiastica servare, nec virtutis actus exercere. Actum carnalem 
peccato vacare, eo quod natura ad eum inclinet, asserere ausi sunt, aliaque 
propugnarunt errorum monstra ; merito idcirco damnati a Clemente V. in 
Concilio Viennensi. 

Arnaldus de Villanova, Catalanus Medicus, anno circiter 1316, plurimos 
propugnavit errores. Humanam Christi naturam scientia, caeterisque 
omnibus dotibus Deitati aequalem asserebat ; speciem tantum Religionis 
apud Christianos manere docebat, eosque omnes, praesertim monachos, 
damnandos; Capelianias et Missas pro defunctis improbabat; damna- 
tionem manere eos tantum qui malum praebent exemplum asserebat; 
mundum anno 1335 desiturum praedixit. 

Lolhardi, anno circiter 131 5, per Germaniam coeperunt grassari, auctore 
Waltero Lolhardo. Tritheraius refert eum docuisse Missas vanas prorsus 
esse; Luciferum immerito pulsum coelo, postea cum asseclis suis restituen- 
dum, Michaele caeterisque angelis in Tartarum detrusis ; Mariam, si virgo 
permanserit, angelum, non hominem, peperisse. Irridebant baptismum, 
poenitentiam, eucharistiam, extremam unctionem ; et matrimonium juratum 
meretricium appellabant. Quae sub terra fiunt a Deo non punienda dicti- 
tantes, nefanda flagitia in speluncis referuntur patrasse. Jejunium et 
abstinentiam rejiciebant; dies festos non servabant, perjurium peccato 
vacare contendebant ; intercessionem Sanctorum repudiabant. 1 

Ceccus Asculanus docuit in superioribus orbibus spiritus malignos 
generari, qui per incarnationes sub certis constellationibus constringi 
poterant ad res admirabiles faciendas. Siderum influxui absolutam tri- 
buebat necessitatem, ita ut Christum ipsum necessario debuisse pauperem 
nasci, et tuipem obire mortem, ausus sit asserere. Ita refert Joannes 
Villani.* 

Ekardus Teutonicus, Ordinis Praedicatorum, in plures lapsus est errores, 

(1) Trithemius in Chronico Hir». 

(2) L. x. c. xli. et xlii. 

mundum aeternum adstruens, et indifferentiam voluntatis tantam commen- 
dans, quae bonorum petitionem, et dolorem de peccatis prius commissis 

excluderet ; hac in re Quietistis recentioribus praecedens. Errores suos a 
Joanne XXII damnatos in fine vitae reprobavit Ekardus. 

Marsilius de Menandrino, et Joannes Jandunus, ille Patavinus, hic Peru- 
sinus, Ludovico Bavaro schismatico imperatori blandientes, gravissimos 
propugnarunt errores. Christum dicebant ex necessitate solvisse tributum, 
ut Ecclesiae res temporales imperatori prorsus subjici inde inferrent. 
Petrum caeteris Apostolis praefuisse negabant ; omnesque sacerdotes nullo 
auctoritatis gradu ex Christi institutione differre asserebant. Imperatori 
tribuebant potestatem pontificem instituendi, deponendi, et puniendi. 
Censuras ferendas non esse absque imperatoris venia contendebant; cujus 
etiam praedicabant auctoritatem in dispensationibus concedendis, ut matri- 
monia Ecclesiae lege vetita contrahantur. Hos aliosque errores damnavit 
Joannes XXII. 

Palamit*:, a Palama episcopo Thessalonicensi eorum fautore, vocati 
sunt monachi plurimi, qui contemplationis dono se ipsam Deitatis increatam 
gloriam oculis corporis spectare asserebant. Esuchastae ab animi quiete ; 
Euchitse ab orationis exercitio ; Omphalopsuchi, seu Umbilicanimi , a 
situ corporis quem orando servabant, capite ad umbilicum depresso, dicti 
sunt. Errorem eorum, silentio imperato iis, eorumque adversariis, fovit 
synodus Constantinopolitana Schismaticorum Graecorum, habita anno 
1341 ; eumque tres posteriores synodi sanxerunt, statuentes etiam realem 
distinctionem inter operationes Dei intrinsecas, seu attributa divina et 
essentiam. 

Joannes de Mercuria, Cisterciensis Ordinis, anno 1347, Parisiis plures 
docuit errores, quos episcopus et Facultas Parisiensis damnaverunt. 
Asseruit Deum efficaciter velle quidquid vult ; et adulterium excusabat 
patratum vehementi urgente concupiscentia. Deum esse peccati causam 
impie docuit, aliaque tradidit rectae fidei adversa. 

Nicolaus de Ultricuria, anno 1348, pertulit damnationem plurimarum 
quas propugnaverat propositionum. Plerique ejus errores Philosophiae 
sanae non minus quam fidei repugnabant. Eos recensere supervacaneum 
videtur, quum nullam condiderit sectam, damnatis ipsius erroribus ab 
Apostolica Sede. 

Magister Simon, anno 1351, jubente Parisiensi Facultate septem retrac- 
tavit propositiones Christi divinitati injuriosas. Anno 1353 Guido , 
Ordinis S. Augustini, in eadem Facultate laureatus, novem retractavit, 
inter quas prima est : “ Charitas quae semel labitur vel deperditur, num- 
quam fuit vera charitas.” 12 alias propositiones subtiliori ex Theologia 
male deductas retractavit anno 1362 Magister Ludovicus. 

Bertoldus de Robarch, anno 1359, tradidit haereses gravissimas. Inter 
alia docuit Christum in cruce sic fuisse a Patre derelictum, ut prae nimio 

doloie de salute animae suae dubitaverit, maledixeritque B. Mariae Virgini, 
necnon terrae quae sanguinem suum suscepit. Asseruit etiam laicum 
illuminatum adeo proficere posse praedicando et docendo, ut magis ei, 
quam Evangeiio aut sanctis doctoribus, sit credendum. 

Martinus Gonsalvus, Hispanus, incidit in dementissimas haereses : 
docebat quippe se germanum esse arohangeli Michaelis, et se advenientem 
Antichristum ad singulare certamen provocaturum, et cruce Christi diade- 
mate spineo ornata prostraturum. Gonsalvum esse Dei Filium in coelis 
ab aeterno genitum, aliaque deliria propugnavit Nicolaus Calaber Bar- 
cinone. 

Bartholomaeus Janovezius, Majoricanus, inter alia docuit Antichristum 
die Pentecostes anno 1360 venturum, eoque adveniente omnia Ecclesiae 
sacramenta desitura. Errores publice ejuravit. 

Berengarius de Montefalcone anno 1353 docuit: “ quaecumque bona 
facienda sunt, puro Dei amore, non ob aliam rationem, nec spe aeternae 
mercedis facienda.” Errorem illum damnavit Sancius Tarraconensis 
Archiepiscopus. Magister Joannes de Calore duas propositiones minus 
sanas anno 1363 revocavit. 

Dionysius Soulechat, Ordinis Minorum, plures propositiones propug- 
navit, quibus Christi paupertatem rerum omnium dominium excludere, 
contra Joannis XXII. definitionem statuebat. Eas tandem ejuravit anno 
1369. 

Arnaldus Montanerii, ex Catalonia oriundus, errorem damnatum de 
paupertatis Christi natura propugnavit, addens neminem damnandum qui 
S. Francisci habitum detulerit. Damnatus est anno 1372. 

Turlupini, dicti etiam Sodalitas paupertatis, Beguardorum errores in 
Galliis et Allobrogibus restaurarunt; omnique posthabito pudore nudi 
incedebant, libidinemque palam, canum more, exercebant. Voce non esse 
orandum, sed corde tantum docuerunt. 

Raymundus Lullus, ortu Majoricensis, professione mercator, falsis 
revelationibus deceptus plurimos errores hausit. Eos damnatos esse a 
Gregorio XI anno 1376 Diploma illius in Directorio Eymerici testatur. 
Haeretico animo eum scripsisse non constat ; quamvis non facile 
assentiamur illis qui eum inter sanctos martyres Ordinis S. Francisci 
recensent. Lullistae tamen haeretici fuere, qui scilicet errores illos alios- 
que propugnarunt, doctrinam Lulli Spiritui Sancto tribuentes, eamque 
retinendam, quando tempore Antichristi omnes theologi a fide deficient, 
ut ipsi audacter praedicebant. De Trinitatis et Incarnationis mysterio, 
sicut et de aliis pluribus fidei doctrinis haud recte sentiebant Lullistae. 

Raymundus Neophytus de Terraga ex Rabbino Hebraeorum, factus 
Christianus, plurimas haereticas propositiones protulit, quas Gregorius XI 
damnavit. Inter caeteras docuit: “ Qui victi suppliciis, Deum negant ore, 
sed corde adorant, non solum non peccare, iramo renumeratione dignos 

esse.” Peccatorem omnem, dum peccat, voluntatem suam divinae confor- 
mare : aeque enim placere Deo bona et mala ; aeque Judae desperationem, 
et Petri contritionem : Sectam Mahometis esse aeque Catholicam ac fidqiri 
Jesu Christi.” 

Joannes Wickleff, theologus Anglus, a praefectura collegii Oxoniensis, 
quae monacho ex praescripto Simonis Islepii archiepiscopi Cantuariensis, 
debebatur, dejectus Summi Pontificis sententia, anno 1375 haeresim spar- 
gere coepit. Fatalem rerum omnium inducere satagebat necessitatem, cui 
et ipsum Deum subjiei ausus est asserere. In Papam tamquam in Anti- 
chrjstum vehementius debacchatus est Sacerdotibus et praelatis omnibus 
potestatem omnem abjudicabat, si forte reatu gravi tenerentur, eamque 
tribuebat piis laicis. Ad principes suam temeritatem extendit, ea prolata 
propositione: “Nullus est Dominus civilis, nullus praelatus, nullus epis- 
copus, dum est in peccato mortali.” 1 Eleemosynas monachis et sacerdo- 
tibus datas, onere precum vel Missarum imposito, simoniae arguebat. Res 
temporales possidere Ecclesiae nefas esse, Principesque debere eas sibi 
vindicare asserebat.* Plores de sacramentis errores propugnavit, transub- 
stantiationem in eucharistia impugnans ; utrum autem praesentiam realem 
admiserit, non satis compertum est. Purgatorium, et imaginum et sanctorum 
venerationem minime negavit. Errores suos in concilio Londinensi, dicto 
concilio terrsemotm , a motu terrae dum celebraretur, ejuravit, simulato 
forsan animo, et in Ecclesiae pace visus est mori ; quapropter eum vel 
hypocritam, vel Catholicum, La Roque, Calvinianus licet homo, merito 
pronuntiat. 8 Praeter hoc concilium habitum anno 1382, aliud celebratum 
est anno 1396, a Thoma Arundellio Cantuariensi archiepiscopo, aliud 
Oxonii anno 1408, aliud Londini anno 1413, contra Wickleffianam haere- 
sim, quae, extincto auctore anno 1384, adhuc grassabatur. Joannes XXIII. 
in synodo Romana anno 1413 eam pariter damnavit; et in concilio Con- 
stantiensi anno 1415 ea damnatio renovata est. 4 

Joannes de Montesono, Hispanus gente, Ordinis Praedicatorum, et 
Theologus Parisiensis, 14 propositiones erroneas propugnavit anno 1387« 
quas cum tueretur Magister et Procurator Ordinis, vetando ne Dominicani 
earum damnationi subscriberent, ex Academia Parisiensi annos 25 man- 
serunt omnes illius ordinis professores exclusi. 

XV. Saeculo. 

XV. Ineunte saeculo Hussitarum haeresis in Bohemia erupit, auctore 
Joanne ex villa Huss, Academiae Pragensis Rectore. Hic articulorum 

(1) xxviL inter propositiones a Cone. Constantiensi damnatas. 

(2) Vide ejus Trialogum 1. iv. c. xvii. et seq. 

(3) Hist Euch. c. lxx. 

(4) Sess. viii. 

29 * 

Wicleffi a Pragensi Academia damnationi subscripserat, errores tamen illos 
propugnare ausus est, tum in Academia, postquam, orto dissidio, Teuto- 
nici recesserant, tum in templo quod Bethleem nuncupabatur. Sectatores 
habuit clericos aere alieno vitiisque gravatos, nonnullos etiam doctrina 
claros, quos pigebat humili loco stare, dum alios nobiliores sibi, quamvis 
doctioribus, praeponi viderent. Inter hos Hieronymus Pragensis et Jaco- 
bellus Misnensis fuerunt insignes. Petrus Dresdensis morem Ecclesiae 
quo eucharistia sub panis specie, omisso calice, administrabatur, primus 
reprehendit, unde Hussitae Calixtini vocati sunt. Thaboritse dicti sunt 
a loco natura munitissimo, quem occupabant Hussitae, armis jam certantes. 
Immania in sacerdotes et monachos facinora patrarunt, duce Zischa, qui 
bellum gessit acerrimum cum Sigismundo imperatore, post mortem Hussi 
haereseos damnati. Orebitse etiam, qui Hussi propugnabant placita, hor- 
rendam in ecclesiasticos viros crudelitatem exercebant. Horum exercitui 
praeerat Bredricus, presbyter Moravus, qui uxorem duxerat. Mortuo Zischa, 
nonnulli e Thaboritis neminem qui ei succederet dignum putantes, Or- 
phanorum sortiti sunt nomen, distinctumque constituerunt agmen, quod 
communi consilio regebatur. 

Docuit Huss Ecclesiam solis praedestinatis constare, et praedestinatum 
semper^manere membrum Ecclesiae, licet aliquando excidat a gratia adven- 
titia, sed non a gratia praedestinationis. Papae negavit primatum, eumque 
Antichristum vocavit. Censuras Ecclesiasticas, et obedientiam parvi fecit. 
Indulgentias etiam impugnavit. Principes civiles ad auferenda bona tem- 
poralia ecclesiasticorum hortatus est. 

Trans ubstantiationem confessus est Huss, 1 Confessionem partem esse 
poenitentiae docuit; 9 agnovit Extremam Unctionem, imo septem esse Sacra- 
menta, quae efficiunt quod figurant, et quorum tria imprimunt characterem. 
Purgatorium admisit, 3 sanctos invocandos fassus est. 4 Beatam Virginem 
laudibus extulit ; imagines honore religioso non fraudavit. 5 Haec fere 
omnia, aliaque Catholicae doctrinae capita, plerique Hussitae tenuerunt, ut 
liquet ex Pragensi Hussitarum synodo anno 1421, et ex articulis 23 Hus- 
sitarum Pragensium contra Thaboritas, relatis a Cochlaeo. 6 Praecipuus 
horum error respiciebat communionis sub utraque specie necessitatem, 
quapropter Calixtini dicti sunt, ut a Thaboritis multos errqres propugnan- 
tibus distinguerentur. Post plura praejudicia Joannis Huss errores in 
concilio Constantiensi anno 1415 profligati sunt, ipseque in haeresi per- 
tinax curiae saeculari traditus, Concilio fatente se, praeter poenas ecclesiasti- 

(1) Tract. de Sac. corp. et sang. Domini. 

(2) Tract de Poenit. 

(3) Serm. de Exequiis. 

(4) In lucid. fidei sue. . 

. (5) L. de imag. adorat 

(6) L. v. hiat HuM.it 

cas, nihil in eum posse. Imperator Sigismundus Ludovico Bavariae Duci 
jussit ut igne periret, juxta leges tunc vigentes. Eum propterea incusa- 
runt Bohemi violatae fidei publicae, dederat quippe Joanni Huss Salvum 
Conductum ; sed a tanto crimine facile vindicatur, quum Salvus Conduc- 
tus communi forma concessus solum efficeret ut ipse libere posset conci- 
lium adire, seque ab impactis erroribus vindicare, non tamen ut juste 
damnatus poenam evaderet. Praeterea, fuga sese proripere conatus, Joan- 
nes privilegium concessum amiserat, ej usque errores seditioni excitandae 
erant accommodati. 

* Hieronymus de Praoa Hussiticos errores in concilio ejuravit, 1 sed in 
haeresim relapsus in judicium vocatus est. Praeter errores immania etiam 
in concionatores Catholicos crudeliaque facinora, et turbae excitatae ei ob- 
jecta sunt, ipseque propterea damnatus, quum fateretur se metu impellente 
Hussi placita prius abjurasse, simulque se Transubstantiationis dogmati 
ex animo adhaerere contra accusatores suos vehementer contenderet. Sae- 
culari potestati traditus igne combustus est. 

Fratres Bohemi dicti sunt quidam ex Hussitis, anno 1467, qui sese a 
Calixtinis separarunt, duce Kelesiski sutore, eos arguentes, quod, praeter 
calicis usum, Romanis per omnia similes essent. Rejecerunt transubstan- 
tiationem, orationes pro defunctis, , sanctorum cultum, et imprimis Papae 
potestatem. Hodie vocantur Moraviani . 

Secta hominum Jntelligentiss orta est auctoribus Guillelmo de Hilder- 
nissen Carmelitano et iEgidio Canioris laico Belgis. Asserebat iEgidius 
se esse Salvatorem hominum, qui per ipsum Christum viderent, sicut per 
Christum Patrem ; diabolum omnesque homines tandem salvandos ; 
actus carnales sine peccato exerceri et ad Dei voluntatem referendos ; 
aliaque tradebat principia perversa. Ejuravit errores suos Guillelmus anno 
1411. 

Adamitae anno 1420, auctore Pikardo ex Gallia Belgica, orti sunt. Hi 
in Bohemia grassati insulam quamdam, amne Lusinicio cinctam, occupa- 
runt, in qua et nudi incedere et promiscuam exercere libidinem non vere- 
bantur Eos. omnes, duobus tantum exceptis, Zischa Thaboritarum dux 
gladio delevit. Saeculo XVI. alii eadem labe inquinati apparuerunt, duce 
Adamo Pastore, matrimonium tamquam per se malum damnantes. Ex 
Anabaptistis quosdam “ vidit nudos discursitare nostra Hollandia anno 
1535” inquit Lindanus Ruremondensis episcopus. 9 

Joannes Parvus, theologus Parisiensis, propositionem de tyranni caede 
protulit, quam Concilium Constantiense tamquam haereticam damnavit : 
“ Quilibet tyrannus potest et debet licite et meritorie occidi per quemcum- 
que vassallum suum, vel subditum, etiam per clanculares insidias, et sub- 
tiles blanditias vel adulationes, non obstante quocumque praestito juramen- 

(1) Sess. xix. 

(2) Lib. Dubitantium dial. ii. 


Digitized by t^ooQle 


r 



344 


APPENDIX. 


' (o, seu confoederatione factis cum eo, non expectata sententia vel mandato 
judicis cujuscumque.” 1 

Matthaeus Grabon, ex ordine Praedicatorum, in plures errores impegit, 
impugnando vitam communem, quam degebant quidam nullo Religionis 
voto adstricti. 25 illius propositiones damnatas ipse abjuravit. 

Petrus de Osma, Theologiae in urbe Salamanticensi professor, anno 
1479, divinam confessionis sacramen talis institutionem negavit, aliosque 
propugnavit errores, quos post Toletanum Archiepiscopum Sixtus IV. 
damnavit. 

Hermanus Ruissvich, anno 1499, Hagae, Christum negavit, et Evange- 
lium inter fabulas recensuit: animam asseruit esse mortalem; infernum 
nullum esse ; aliaque a fide prorsus aliena docuit. 

XVI. Sjsculo. 

Fossari i, anno 1501, in Bohemia grassati sunt, qui praeter errorum por- 
tenta, scelera turpissima in fossis et speluncis patrabant. 

Martium Lutherus , Islebii in Saxonia, plebeia parentibus, anno 1483 
natus, fulminis in sodalem immissi ictu perterritus, “ terrore et agone 
mortis subitae circumvallatus, emisit coactum et necessarium votum,’ 9 ut 
ipse narrat, 8 et in Ordinem Eremitarum S. Augustini ingressus, Theologiae 
Professor creatus est anno 1508. Quum Leo X. S. Petri templum, a 
Julio II. inchoatum, perficere cuperet, fidelium per orbem ad tantum opus 
largitiones solicitavit, propositis etiam indulgentiis, iis qui pio animi motu 
eas impertirentur. Alberto, Marchioni Brandeburgensi, et archiepiscopo 
Moguntino, injunxit pontifex, ut indulgentias per Germaniam promul- 
garet, qui Joannis Tetzelii Ordinis Praedicatorum Professoris, caeterorum- 
que illius Ordinis Professorum opera ea in re usus est. Id Augustiniano- 
rum promovit invidiam, qui Dominicanorum, ut aiebant, abusus vehementer 
redarguere aggressi sunt, favente Staupitio, Vicario Generali in Germania 
Ordinis Eremitarum. Inter alios Lutherus scripsit epistolam ad Ar- 
chiepiscopum, anno 1517, querens de immodicis illis laudibus quibus 
Dominicani indulgentiarum vim efferre dicebantur, et contra eas palam 
debacchari coepit. Ad justificationem discutiendam progressus, eam in 
imputatione extrinseca justitiae Christi, speciali fidei apprehensae, consti- 
tuit, sacramentorumque inhaerentem vim denegavit. Veniae certitudinem 
omnimodam haberi posse, quin tamen de cordis poenitentia certi simus 
asseruit. Ad Papam delatis ejus erroribus, se paratissimum ad pontificia 
mandata excipienda simulavit, Christum in eo, ut aiebat, auditurus. A 
Leone 40 ejus errores damnati sunt 18 Junii 1520 ; quod cum accepisset 
Lutherus, pontificium diploma, una cum Juris Canonici Corpore, publice 
Wittembergae combussit, 10 Decembris die; librumque scripsit contra exe- 

(1) Vide Cone. Const acta Best. xv. 

crabilem Antichristi Bullam , aliumque de Captivitate Babylonica . Ex-' 
inde sese divinitus missum ad reformandam Ecclesiam jactabat, omniaque 
munia ecclesiastica pro lubito usurpans, Nicolaum Amsdorfium episcopum 
Naumburgensem constituere aggressus est. Landgravio Hessiae indulsit 
ut secundam duceret uxorem, priore adhuc superstite. In pontificem prin- 
cipesque ei faventes vehementius invectus, plurimos maximosque motus 
in Germania excitavit, bellique incendium gravissimum. Scriptis suis 
plurima inseruit ridicula, obsccena, et turpia. Probavit, summisque cele- 
bravit laudibus, Leonardum Koppen, aliosque ejus asseclas, qui septem 
virgines nobiles ex monasterio Nimicensi rapuerunt, quarum unam, Cath- 
arinam de Bore nuncupatam, suo thoro sociavit, tresque ex ea reliquit 
filios. Obiit anno 1546, 17 die Februarii, Islebii noctu cum sero praece- 
denti opipare ccenasset, et facetiis pro more indulsisset. 

Sacramentariorum error, negantium Christum in eucharistia adesse, 
propugnatorem habuit Andream Carolostadium, archidiaconum Wittember- 
gensem, qui primus reformatorum sacerdotum uxorem duxit; sacrilegam 
nuptiarum umbram caeteris Missae officia celebrantibus, ut Deo ob spretam 
coelibatus legem gratias tribuerent. Huldricus Zuinglius, Tigurinus pastor, 
anno 1519, eundem errorem cum aliis quamplurimis praedicavit, peccatum 
originis, baptismi vim, purgatorium et Pontificis primatum impugnans. 
Obiit in acie adversus Catholicas Helvetiorum tribus, die 11 Octobris 1532. 
Joannes (Ecolampadius, ab Ordine S. Birgittae apostata, linguarum peritia 
clarus, eidem adhaesit errori, diversam tamen adhibuit verborum Domini 
explicandorum rationem. Dicitur Basileae exanimis in lecto repertus anno 
1531, a foemina quam duxerat, ut nonnulli suspicati sunt, suffocatus. Phi- 
lippus Melanchton, in Palatinatu natus. 24 annos natus Luthero comitem 
se adjunxit, anno 1521, plurimumque causae illius inservivit, humaniorum 
literarum elegantia insignis. Augustanam conscripsit confessionem, in 
qua emollita sunt duriora Lutheri placita, quapropter molles Lutherani 
Confessionistae dicti sunt. De eucharistia, sicut et de justificatione varie 
scripsit. Martinus Bucerus, Germanus, ab Ordine Dominicano apostata, 
Elizabethae sanctimoniali matrimonii nomine junctus, subtilitate ac amba- 
gibus verborum insignis, Sacramentariorum errorum propugnavit, verbis 
tamen ambiguis suam sententium saepius obvelans. Gaspar Schvenkfel- 
dius, nobilis Silesius, novam excudit explicationem verborum Christi, et 
docuit Spiritui Sancto interius illustranti mentem, non vero Scripturae 
literae esse attendendum. Joannes Brentius, Suevus, Wittembergensis 
canonicus et sacerdos, factus apostata, uxorem duxit, docuitque inter 
plures errores Corpus Christi vi hypostaticae unionis esse ubique, specia- 
lem propterea negans in Eucharistia existendi rationem. x 

Protestantium nomen ortum est anno 1529, occasione protestationis 
editae a nonnullis principibus et civitatibus Lutherana labe infectis, contra 
regulas in conventu Spirensi statutas ad pacem imperii inter tot dissidia 
servandam. Quum anno sequenti Carolus V. in comitiis Augustanis 

% edictum edidisset, Catholicis Principibus et Ordinibus consentientibus, quo 
omnes in prisca Religione permansuros absque ulla molestia sanciebatur, 
donec a concilio dissidia terminarentur, Protestantes foedus Smalkaldae 

inierunt anno 1531 ut sese armis tuerentur. Pax Norimbergensis inter 
Imperatorem et foederatos, anno 1532, die 13 Julii coaluit, ea ratione ut 
nemini Religionis causa molestia usque ad futurum concilium inferretur. 

Lutheranos inter et Sacramentarios, gravissimis dissidiis divisos, con- 
cordia inita est anno 1536, Wittembergae edita formula, quae ambiguitate 
verborum utrisque placeret, ad horum tamen errorem propius accedens. 
Eam sic explicatam a Bucero quum Helvetii recepissent, Lutherus ira 
excandescens vinculum pacis iterum abrupit, vehemenfiusque sacramen- 
tarios est insectatus. 1 Catholicos inter et Lutheranos, in comitiis Wor- 
matiensibus et Ratisponensibus anno 1540, concordia frustra tentata est. 

Suspensa ob morbum contagiosum Tridentina synodo, quae die 13 De- 
cembris anno 1545 inchoata est, imperator Carolus V. anno 1548, in 
Augustanis comitiis edictum promulgavit, in quo quid “ interim ” 
servandum foret Protestantibus in re Religionis praescripsit : unde nomen 
edicto. Libellum improbavit pontifex, Caesaris in rebus Religionis sanc- 
tiones Ecclesiasticae auctoritati noxias censens. Protestantes plerique eum 
quoque rejecerunt. Qui eum amplexi sunt, dicti sunt, Interimistse , qui 
etiam Lipsici , Cxsarei et Francici , vocabantur, pro diversitate rationis 
qua eum servandum censebant. Caesarei calicis usui, et sacerdotum con- 
nubio favebant. 

Quum copiae Protestanticae, duce Mauritio Saxoniae Septemviro, Oeni 
Ponte Carolum V. fuga sese proripere compulissent, pax in comitiis Passa- 
viensibus, anno 1553, coaluit, et in Augustanis, anno 1555, confirmata est. 
Ad concordiam animorum inducendam plura habita sunt theologorum 
Catholicorum cum Lutheranis colloquia, absque ullo prorsus fructu. Inter 
Protestantes ipsos saepius frustra tentata est concordia, editis fidei formulis 
admodum diversis. Cum Graecis etiam fcedus doctrinae inire irrito conatu 
aggressi sunt anno 1576, Jeremia Patriarcha veterem fidem eorum com- 
mentis, pluribus epistolis, opponente. 

Andreas Osiander, Brandeburgensis, schisma inter Lutheranos fecit, 
docendo hominem justificari non fide, sed eadem justitia essentiali qua 
Deus justus est. Paroxismo epileptico extinctus est anno 1552. 

Matthias Flaccus Illyricus, Magdeburgensis Minister, rigidorum Lu- 
theranorum dux, peccatum originis ipsam esse hominis substantiam 
docuit. 

Anabaptist\e, anno 1522 orti sunt auctore Nicolao Storkio , seu Pelargo 
dicto, Silesio, qui a Luthero deficiens revelationes per Michaelem Archan- 
gelum jactabat. Plurimis rusticis ut Baptismum iterum reciperent per- 
suasit, omnesque ei adversantes igne ferroque delendos docuit, sectatores 

(1) Vide Hospinian par. 11. hist. Sacr. p. 263. 

soos adhortatus ut in episcopos, pastores, monachos saevirent, eorumque * 
aedes sacras diruerent Ei adjutor accessit Thomas Muntzerus, sacerdos 
Catholicus olim, deinceps Lutheranus, qui rusticorum in Germania bel- 
lum plurimum promovit, ideoque capite plexus est, postquam tamen poeni- 
tentiam professus susceperat sacramenta. Anno 1534 in civitate West- 
phaliae Metropoli, Mvintzer vulgo dicta, Joannes Matthias, pistor Harle- 
miensis, et Joannes Bockhold, sartor Leidensis, seditiones caedesque exci- 
tarunt, morte aut exilio mulctantes quicumque baptismum iterum suscipere 
nollent. Lutherum ipso Romano Pontifice deteriorem inclamabant. Prin- 
cipis Monasteriensis, qui et episcopus erat, auctoritatem abrogare aggres- 
sus, obsessa urbe, in eruptione Joannes Matthias occisus est. Regimen 
tunc capessivit Joannes Bockhold, qui ab enthusiasta fabro aurario rex 
conclamatus, «• Rex justitiae hujus mundi” appellari ipse voluit. In adul- 
terio deprehensus, sexdecim sibi sumpsit uxores ad flagitii ignominiam 
velandam, se divino monitu polygamiam instaurare jactans. Praecipuus 
Anabaptistarum error infantium baptisma, quod nullatenus valere contende- 
bant, respexit; sed et de polygamia, juratione nunquam licita, aliisque pluri- 
mis, errarunt. Septuaginta eorum sectae olim enumerabantur, quorum 
aliqui nuncupabantur Melchioritae , Mennonitae , Davidiani seu Georgiani , 
Libertini. Eorum singulos errores recensere nimis longum esset. Men- 
nonitae hodierni in Pennsylvania infusione conferunt baptismum. 

Baptista ante medium saeculum septimum orti sunt. 1 Immersionem 
solam esse validam baptizandi formam contendunt. In plurimas dividun- 
tur sectas, quarum praecipuae sunt Baptistae Generales , seu Arminiani , 
qui a quodam Smith, olim Anglicanae Ecclesiae ministro, saeculo 17 in- 
eunte, suam hauserunt doctrinam, quae Pelagianis erroribus infecta dicitur; 
et Baptistae. Particulares , seu Calviniani , qui praedestinationis errorem 
ab haeresiarcha Calvino mutuantur. Sunt etiam Baptistae apertae Commu- 
nionis ( open Communion Baptists ,) qui consortium Religionis et eucha- 
ristiam omnibus quacumque ratione baptizatis, indulgent; et strictae 
communionis ( close communion Baptists , vulgo dicti,) qui eos mensa 
sacra interdicunt qui immersi non fuerint. Sunt etiam Baptistae 
Christiani , qui sectariorum nomina rejicientes, omnes sectas Christiano 
nomine appellandas volunt, eodemque frui consortio ; quod caeteri 
tamen prorsus aversantur. Nonnulli omnem fidei formulam rejiciunt, 
Scripturam solam communionis tesseram habentes, Anti-Credo Baptistae 
idcirco dicti ; quum alii Credo- Baptistae ob quasdam fidei formulas appel- 
lentur. Alexander Campbellus celebris in Virginia praeco, qui versionem 
novi Testamenti a Georgio Campbello Edemburgensi concinnatam in usum 
deduxit novae divisioni praebuit occasionem. Qui ea utuntur dicuntur 
Campbellitae. Sunt etiam qui sabbatum judaicum servant “ Seventh-day 
Baptists,” idcirco dicti. 

(1) Vide voL iii. Tract. de Bapt. c. ii.n. 62. 

Joannes Calvinus, seu Chauvin , Novioduni Veromanduorum, anno 1509 
natus, aliquamdiu ecclesiasticis studiis, aliquamdiu etiam Juri Civili operam 
quum navasset, in errores Novatorum prolapsus est, quos in libro Institu- 
tionum, edito anno 1535, propugnavit. A Genevensibus jam haeresi infectis 
electus est anno 1536 Theologiae Professor, etsi nullo sacro ordine insignitus. 
Summam auctoritatem sibi usurpavit, quando anno 1541, probante Senatu, 
disciplinae leges numquam abrogandas tulit, Catechismum quoque edidit, 
et formulam precum ecclesiasticarum, et sacramentorum administrando- 
rum. Mortuus est anno 1564, placidissime, si Bezae credamus, sed inter 
voces horrendas execrationis et imprecationis, si Bolseco, ad Ecclesiam 
jam poenitenti animo reverso, fides sit adhibenda. Fuit fere indefessus in 
studiis, in scriptis elegans et vehemens ; caeteroquin minime Theologus. 
Parum religiose de vocibus consubstantialis , hypostaseos , Trinitatis , sen- 
sit, 1 etsi Trinitatis mysterium adeo propugnaverit, ut Servetum illud dene- 
gantem morte mulctandum curarit. Christum etiam “quatenus aeternus Dei 
sermo est” ab initio creationis fuisse Mediatorem docuit. 3 Christum “ diros 
in anima cruciatus damnati ac perditi hominis” pertulisse impie asseruit. 3 
Deum, etsi verbis id deneget, re tamen vera auctorem peccati facit. Homi- 
nem esse lapsum “quia decreto suo sic ordinarat” Deus, tradidit; homines, 
que Dei arbitrio, citra proprium meritum, in aeternam mortem praedesti- 
nari : nec solum ad damnationem, sed ad eam quae pro damnationis causa 
ostenditur, corruptionem Dei ordinatione reprobos praedestinatos. 4 Libe- 
rum arbitrium titulum esse sine re ; Deumque non ita voluntatem movere 
ut nostrae postea sit electionis motioni obtemperare aut refragari, aiebat. 
Concupiscentiam, etsi involuntariam, esse etiam in baptizatis verum pec- 
catum docuit. Justificari quemque “ dum ex Evangelii doctrina agnoscit 
se Deo reconciliatum” propugnavit, fide scilicet sola, quamvis contendat 
fidem ipsam justificantem solam non esse. Fidem ac justitiam electorum 
propriam esse, nec unquam amitti “ inter gravissimos lapsus,” 5 contendit. 
Omne peccatum aeternam mereri mortem, nec veniale dici, nisi quatenus 
electis ad mortem non imputatur, quia “ nulla est damnatio iis qui sunt 
in Christo Jesu” statuit. 0 “ Omnia hominum opera, si sua dignitate cen- 
seantur, nihil esse nisi inquinamenta et sordes ;” et legis perfectam obser- 
vationem esse impossibilem effutiit. Confessionem, Indulgentias, Purga- 
torium, Sanctorum invocationem, Romani Pontificis Primatum, concilio- 
rum auctoritatem, Imaginum cultum, potestatem Ecclesiae ferendi leges, 
coelibatum sacerdotum, Vota, jejunia, Ordines Religiosos, acerrime impug- 

(1) Inst. 1. i. c. xiii. n. 6. 

(2) Ad Polonos contra Stancarum. 

(3) Inst. 1. ii. c. xvi. 

(4) Ibidem. 1. iv. c. xxiv. 

(5) Ibidem 1. iii. c. ii, n. 11. 12. 

(6) Ibidem 1. ii. c. viii. n. 50. 

nasit, Lutheri instar. Ordinationem duobus sacramentis quae Lutherus 
admisit fere adjunxit. 1 Baptismum Christi ac Joannis eundem fuisse as- 
seruit. Baptismum necessarium non esse ht filii fidelium salutem asse- 
quantur, affirmavit, eo quod, ut aiebat, Dei foedere cum parentibus inclu- 
derentur. Dogma Catholicum de substantiali Christi Domini in eucharistia 
praesentia negavit ; ne tamen videretur Sacr armentariis assentiri, qui 
panem et vinum eucharisticum mera esse symbola contendebant, docuit 
i pse “ in coenae mysterio per symbola panis et vini Christum vere nobis 
exhiberi, adeoque corpus et sanguinem ejus in quibus omnem obedientiam 
pro comparanda nobis justitia adimplevit: quo scilicet primum in unum 
corpus cum ipso coalescamus ; deinde participes substantiae ejus facti, in 
bonorum omnium communicatione virtutem quoque sentiamus.” 3 Verbis 
tamen adeo magnificis nihil praeter virtutem Christi corporis et sanguinis 
fide perceptam significare voluit. Mulieri quam deseruit maritus, cum 
scorto in locum ignotum abiens, nubendi facultatem concedit. 3 Matrimonii 
vinculum causa fornicationis solvi declarat. Ministri Calviniani eligebantur 
Genevae a ministrorum collegio; penes Senatum tamen erat eos rejicere, po- 
puli vero erat si quid obstaret, eorum electioni objicere. Ministris seniores 
populi plurimis in rebus jungebantur, ut communi consilio et opera res 
procederent; et sic ministris et senioribus simul convenientibus Presbyteria, 
et Synodi eorum conflabantur, pari vi suffragiis singulorum tributa. 

Calvini sectatores in Gallia vocabantur Hugonotti , a vocibus Helveticis 
quae Foederatos significant, ut nonnulli conjiciunt; in Scotia et Anglia 
Puritani eo quod, rejectis Ecclesiae Anglicanae caeremoniis, puritati cultus 
se studere jactarent; Presbyteriani etiam, desumpto vocabulo a coetu 
seniorum. Ecclesia Anglicanae etsi episcopalem ordinem retineat, plures- 
que ritus Romanis haud absimiles, Calvinianam doctrinam fovet 39 articu- 
lis, 17° vero praecipue. Ecclesia Scotica (Anglice The Kirk of Scotland) 
Joannis Knox opera, anno 1560, Calviniana placita amplexa est, annoque 
1689 episcopalem ordinem penitus abolevit. Qui ab Ecclesia Scotica 
dissentiunt, etsi Calvinum ducem agnoscant, Seceders vulgo vocantur 
a voce Latina secedo. Independentes unamquamque Ecclesiam particu- 
larem sui juris faciunt; Congregationalistx idcirco nunc communius 
nuncupati. Joannem Robinson anno 1607 agnoscunt auctorem, quo duce 
Anglia relicta ad Bataviam commigrarunt ; et ex iis plurimi anno 1620 ad 
Novam Angliam sese contulerunt. Piscatoriam a Joanne Piscatore, 
Argentinensi, Calviniana; Theologiae Professore, dicti, singulares senten- 
tias a Calvinianoe Theologiae Professore, dicti, singulares sententias a Cal- 
vinianis discrepantes propugnarunt. Sed prae caeteris celebres sunt 
niani , qui duce Jacobo Arminio, Theologiae Professore Lugduni Batavo- 


(1) Inst. 1. iv. c. xviii. n. 19. 20. 
(2^ Ibidem. 1. iv. c. xvii. n. 11. 
(3) Ep. ad Valerian Pol. p. 110. 

rum, Calvinianos errores de praedestinatione et necessitate fatali abjecerunt, 
in Pelagianorum tamen castra longius procedentes. Hi etiam Remon • 
strantes , a libello supplici quem Ordinibus Hollandiee et Frisiae Occiden- 
talis obtulere, dicti sunt, et molles etiam Calviniani. Rigidi e contra 
Ccdviniani eorum adversarii vocabantur, sicut et Oomaristse , a Francisco 
Goraaro ejusdem Academiae Professore. Hi coacta synodo Dordracena 
Arminiana placita damnarunt anno 1619. Barnefeldus Ordinum Cancel- 
larius, ob propugnatas Arminii sententias, capite plexus est, Hugo Grotius 
cum aliis duobus carqeri mancipatus. Accusabantur tamen quod principi 
Arausicano faverent. 

Antitrinitarii plurimi hoc saeculo orti sunt, agmen ducente Michaele 
Serveto, Hispano Medico, qui ea de causa Genevae, curante Calvino, com- 
bustus est, anno 1553. Valentinus Gentilis, Neapolitanus, Georgius 
Blandrata, Alciatus, Bernardinus Ochinus, Gribaldus, Franciscus David, 
et Lismanius in eodem lutp haeserunt. Valentinus idcirco capite damnatus 
est Bernae in Helvetia, anno 1556; Alciatus ad Mahometanos defecit; 
Blandrata trucidatus est a cognato, qui suis bonis inhiabat ; Gribaldus 
peste interiit ; David domo ruente oppressus est ; Lismanius in puteum 
praecipitem se dedit ; Ochinus poenitens obiit. 

Sociniani eadem haeresi infecti auctorem agnoscunt Lselium Socinum , 
Senis oriundum, qui, medio sexto decimo saeculo, pestilentissimum virus 
effudit. Eum secutus est nepos Faustus Socimus, qui in Transylvania et 
Polonia haeresim propagavit, Joanne Crellio, aliisque faventibus. Docue- 
runt hi nihil credendum quod humani intellectus superet captum, proinde- 
que mysterium trium in divina essentia personarum rejiciendum : Spiritum 
Sanctum esse meram efficaciam Dei, minime vero personam. Christum 
esse hominem, qui Dei filius ob mirabilem conceptionem sine viri opera, et 
ob dotes divinitus datas dicitur, eum nobis tradidisse sancta morum 
praecepta, optimumque praebuisse exemplum, quin tamen nostrorum pec- 
catorum luerit poenas. Peccatum originis negabant, omnemque baptismi 
necessitatem et vim sustulerunt. Fidei et gratiae ad salutem necessitatem 
inficiabantur, praedicantes hominem naturae viribus posse legem morum 
servare, et sic adipisci caelestem beatitudinem. Reprobos in aeternum 
non esse cruciandos contendebant, sed post poenas delictis aequales ad 
nihilum redigendos. Alia quam plurima tradidit sectatoribus suis Socinus 
fidei adversa. Apud nos Unitarii audiunt, ob unicam quam in Deo 
agnoscunt personam. Sectam hanc, quae Deismum vere profitetur, quam- 
vis Scripturas aliquatenus venerari se profiteantur, propagavit in AmericsB 
foederatis provinciis ab anno 1794 Anglus Priestley. Hodierni Unitarii 
Scripturarum divinam inspirationem vei omnino negant, vel quoad 
aliquas dumtaxat partes admittunt. Nonnulli Jesum, ex Josepho et 
Maria genitum contendunt ; daemones existere et nobis insidiari plerique 
denegant ; animam humanam a corpore divulsam existere plures infician- 
tur, contendentes totum hominem simul surrecturum. Universalem 

omnium, etiam impiorum, salutem post abstersas peccatorum maculas 
tradunt. 

Michael Bajus, Lovaniensis Academiae Professor, novas quasdam 
opiniones de libero arbitrio, statu primi hominis, operibus, et de rebus 
aliis propugnavit, quas Pius V. damnavit, 79 improbando propositiones 
solemni decreto, edito anno 1568. Acquievit ipse, errores tamen damnatos 
restaurarunt Jansenius et ejus sectatores, de quibus postea. 

XVII. Sjeculo. 

Vanini, sacerdos in Apulia natus, in Galliam profectus, undecim sociis 
in varias Europae provincias distributis, Atheismura propagare studuit ante 
annum 1619. Scripsit librum de miris naturae arcanis. 

Illuminati quidam in Hispania dicebantur, qui, saeculo decimo sexto 
exeunte, et initio saeculi sequentis, errores perniciosos de matrimonii usu,, 
morumque principiis in Andalusia spargebant. Venia ab Inquisitore 
Generali poenitentibus oblata, octo fere millia hominum errores abjecerunt, 
extinctaque est in Hispaniis secta. In Picardia iidem errores plurimos 
utriusque sexus sectatores nacti sunt. Regia auctoritate coercente, pestis 
haec grassari desiit, anno 1623. 

Jansenismu8 ad annum 1630 refertur, quamvis et in Baji erroribus et in 
Calvinianis prius extiterit. Eos renovavit Cornelius Jansenius episco- 
pus Iprensis in Batavia, exarato libro, quem “ Augustinum” appellavit, 
genuinam Sancti Augustini doctrinam de gratia, libero arbitrio et praedesti- 
natione explicare se profitens. Anno 1638 in mortis discrimine constitutus 
librum post illius obitum edendum amicis fidis concredidit, praefatus se 
judicio Sedis Apostolicae eum subjicere: quod tamen utrum ex animo 
fecerit gravis est ratio dubitandi. Librum e praelo vix prodeuntem dam- 
navit Urbanus VIII. anno 1641 ; et quinque ex eo excerptas propositiones, 
quibus et praeceptorum Dei servandorum impossibilitas, et insuperabilis 
gratiae vis adstruebantur, sicut etiam mors Christi pro omnibus omnino 
hominibus tamquam Semipelagianus error rejecta est, damnavit solemni 
definitione anno 1653, Innocentius X. Plurimis dolis Pontificiam defini- 
tionem eludere conati sunt Jansenii sectatores, contendentes scilicet pro- 
positiones reprobatas libro Jansenii non contineri, easque Calvini sensu, 
non vero Jansenii, esse haereticas; ad quae tollenda effugia novae a pluri- 
bus Pontificibus editae sunt Constitutiones. Inter factionis antesignanos 
fuere Joannes Vergerius de Hauranne Abbas S. Cyrani, Antonius Arnal- 
dus, vir eruditissimo, de perpetua Ecclesiae circa eucharistiam fide, opere 
insignis, pertinaci tamen novitatis Jansenianae defensione foedatus; et 
Paschasius Quesnellus, Oratorii Berulliani presbyter. Hic virus spargere 
tentavit in opere “ Observationum moralium in novum Testamentum” 
anno 1693 edito. Perniciosissimum librum reprobavit solemni decreto 
Clemens XI, damnatis 101 propositionibus ex eo desumptis, Constitutione 

quae incipit : ** Unigenitus Dei Filius,” anno 1731 edita. Bullae Pontificiae 
restitit Cardinalis Noallius, archiepiscopus Parisiensis, qui librum ante- 
quam ederetur probaverat. Ab ea appellarunt futurum concilium 4 epis- 
copi, quibus adhaesere Cardinalis Noallius, et 12 alii episcopi, cum pluri- 
bus Academiis per Regnum, Sorbona inclusa, quamvis Bullam pleraeque 
jam antea, vivente Ludovico XIV. acceptassent. Cardinalis Noallius a 
communione fidelium remotus est ob pertinaciam, et episcopus Sanitiensis 
propter eandem causam suspensus ab omni .ordine et officio. Tandem, 
anno 1728, Cardinalis Noallius jam provectae aetatis poenitenti animo 
Apostolicae Sedis veniam petiit, Bulla simpliciter acceptata, quem imitatae 
sunt Sorbona, et pleraeque aliae Academiae et Communitates Religiosae. 
Fraudes, mendacia, conatusque omnes Jansenianorum enarrare non sup- 
petit animus. Latuerunt diu intra Ecclesiae sinum, ejusque filios sese 
jactare non verebantur, etiam dum pertinaci animo Pontificias definitiones, 
toti Ecclesiae probatas, impugnantes, ejus viscera factione, schismate, et 
haeresi lacerarent. 

Edmundus Richerius Doctor Parisiensis, anno 1631, totam ecclesiasti- 
cam potestatem penes universam multitudinem, qua Ecclesia constat, esse 
contendebat, ab eaque ad Summum Pontificem, cseterosque praesules deri- 
vari. Libellus ea de re editus a conciliis duobus provincialibus, et a Sede 
Apostolica, damnatus est, ipseque duobus ante mortem annis suos retrac- 
tavit errores. 

Isaac de la Peyrere, Burdigalensis, Calvini sectae Praeadamitarum haere- 
sim excogitavit, homines longe ante Adam creatos asserens ; quem tamen 
errorem, caeterosque omnes postea abjecit, Catholicam amplexus fidem 
Romae coram Alexandro VII. 

Quakerorum, seu Tremantium, secta anno circiter 1647 orta est, auc- 
tore Georgio Fox Anglo. In vitia hominum, et in ritus ministrosque Ec- 
clesiae Anglicanae vehementius invectus est in ipsis eorum templis. Ex 
tremore quo, adveniente Spiritu, dicuntur concussi, vocabulum Quake- 
rorum eis adhaesit. In unum conveniunt, silentiumque servant usque dum 
se spiritu afflatos sentiant, liberamque relinquunt omnibus utriqsque sexus 
concionandi facultatem, prout Spiritus eis dederit. Enthusiastarum more 
per vicos publicos olim ferebantur, clamores minasque contra magistra- 
tus, et pastores ecclesiarum edentes. Margarita Feli, Foii uxor, sese in- 
signem concionibus suis effecit. Quidam Taylor nomine fustibus punitus 
est, eo quod turbas se sequentes habuerit, qui eum regem Tsrael, unicum- 
que Dei filium conclamantes, “Hosanna filio David” iterato protulerunt. 
Fox ipse aliquando carceri mancipatus est. Ghlielmus Penn, qui anno 
1681, a Carolo II. obtinuit hanc Americae Septemtrionalis provinciam, 
quae ab ipso vocatur Pennsylvania, sectam amplexus est et fovit. Statuunt 
Quakeri Scripturas esse quidem Dei verbum et regulam fidei, sed secun- 
dariam dumtaxat, quum interiori, Spiritus illustrationi primus locus tri- 
buendus sit : Baptismum aquae rejiciunt, baptismo Spiritus, ut ajunt, tan- 

tum agnito; dicunt scilicet aquam in Joannis baptismate tantum usurpatam, 
id ad tempus institutum. Eucharistiam pariter denegant omnino, ne umbra 
quidem illius retenta, sed corpus et sanguinem Christi Spiritu percipienda 
docent. Juramenta nunquam licere propugnant : arma gerere detrectant, 
bella omnino vetita habentes : omnes honoris titulos, ipsasque usitatas sa- 
lutandi formulas, “ Domine” aut “Domina,” damnant tamquam illicitas, 
sicut etiam omnes ludos recreationis nomine usurpatos. Vestes peculiares 
induunt. A principiis moribusque majorum suorum recentiores in America 
Quakeri sensim recedere noscuntur. 

Quietis™, auctore Michaele Molinos, sacerdote Hispano, Italiam ea 
circa tempora infestarunt. Perfectionis statum esse docuit summam indif- 
ferentiam, adeo ut anima perfecta nec de coelis nec de inferis foret ulla- 
tenus solicita ; nec aegre ferret gravissimas tentationes, nec aliquid a Deo 
unquam peteret. Turpissima flagitia velare hac ratione studuit, ea tam- 
quam daemonis tentationes aequo animo ferenda, asserens. 68 proposi- 
tiones Molinosi damnatae sunt ab Inquisitione Suprema, probante Inno- 
centio XI., anno 1687; ipseque carceri mancipatus ubi poenitens obiit. 
Semiquietismusa, Fenelon archiepiscopo Cameracensi propugnatus, a Sede 
Apostolica anno 1699 rejectus est, sedente in ea Innocentio XII., qui 23 
propositiones ex libro 4 de sanctorum principiis ’ desumptas reprobavit. 
Decretum Pontificium suscepit egregius praesul summa reverentia, et a sen- 
tentiis illis de perfectione recessit, qua3 eximius in Deum amor peperat : 
in eo scilicet versabatur illius error, quod censeret habitualem dari perfec- 
tionis statum, in quo anima charitate adeo flagraret, ut de inferno, aut de 
Paradiso, nil curaret. 

Laxiora morum principia damnata sunt ab Innocentio XI., anno 1679. 
Probabilium opinionum usus rejectus est, quando de valore Sacramento- 
rum agitur, vel in rebus caeteris si tenuissima sit probabilitas. Imo in 
judiciis necesse est ut judex probabiliorem sententiam sequatur; et in 
rebus ad salutem necessariis debet unusquisque tutiorem eligere partem, 
quapropter damnata est opinio infidelem excusandum qui opinionem 
sequitur minus probabilem, ideoque rejicit fidem sibi propositam. 

Severiora morum principiale*, auctoribus Jansenianis decerpta, solemni 
decreto Alexandri VIII., anno 1690, reprobata sunt. Impugnabant scili- 
cet hi novatores praesentem Ecclesiae disciplinam de administrandis sacra- 
mentis eucharistiae et poenitentiae; asserebant ea quae ignari patramus, aut 
inviti patimur, nobis imputari ob causam voluntariam, Adae scilicet lapsum; 
omnia peccato inquinari, quae ex Dei amore non procedunt; et affirma- 
bant, non licere sequi opinionem inter probabiles probabilissimam. 

XVIII. Siculo. 

Duncari, orti sunt anno 1724, auctore Conrado Pevsal, Germanus na- 
tione, qui, mundi pertaesus, ad solitudinem quinquaginta mullibus pas- 
suum Philadelphia dissitam recessit. Capitis capillos aut barbam nun- 

30 * 

quam radunt. Hominum mulierumque nullum permittunt consortiora, 
praeterquam in solem nibus quibusdam occasionibus, in quibus in unum 
conveniunt, et carnibus ovium, non vero aliorum animantium vescuntur. 
Aliis temporibus a carnibus omnino abstinent, oleribus tantum vescentes. 
Nullum sexuum commercium, etiam nomine matrimonii, indulgent. Pec- 
catum originis denegant, sicut et aeternas impiorum poenas, omnes ad 
salutem aliquando perducendos contendentes. 

Mbthodist-®, sic dicti a methodo quam in exercitiis Religionis serva- 
ret, orti sunt anno 1729, auctoribus Joanne et Carolo Wesley, Anglicanae 
Ecclesiae ministris. Hi plerique agnoscunt mortem Christi pro omnium 
omnino salute, ideoque Arminiani apud alios Calviniano errore infectos 
audiunt. Justificationem fide contingere docuit Joannes Wesley, ea sci- 
licet animi persuasione qua quisque Christum pro se mortuum credit : quo 
temporis momento Deum ei peccata condonare asseruit. Hanc fidem ait 
Deum concedere nullo nostro merito, sed sola sua misericordia, iis omni- 
bus qui peccata et pravitatem suam plene sentiunt. Poenitentia, juxta 
ipsum, fidem praecedit : bona opera sequuntur. Rationem qua suam 
adoptionem a Deo quisque ex Spiritus interiori testimonio novit, expli- 
care non est aggressus/ sed eam adeo fideli justificato manifestam, ut luce 
meridiana sit clarior, contendit. Perfectionem tantam se assequi posse 
jactant Methodistae ut peccati nullo amore amplius irretiantur ; sed ad 
suum consortium recipiunt omnes qui iram venturam se fugere velle decla- 
rant : quos tamen si in graviora delicta labantur, ex suis coetibus pellunt. 
Ex numero quodam coetuum fit Circuitus , ut aiunt, quem scilicet duo aut 
tres praecones, quorum unus superintendens dicitur, per annumaut ad 
summum per duos annos, visitant. Ex numero quodam circuituum fit 
“ Districtus ,” seu territorium quod peculiari solicitudine regit praeco a 
coetu annuo (annual confer ence) designatus titulo “ Senioris Praesiden- 
tis” ( Presiding Elder.) Singulis trimestribus hic invisit coetus' suae 
curae concreditos, collationesque habet cum caeteris praeconibus hortatori- 
bus, aliisque minorum graduum officialibus. Praeter annuas collationes 
coetus quidam solemnior singulis quadrienniis congregatur, dictus “ gene- 
ralis collatio ” (“ generat conference”) in quo delegati ex annuis colla- 
tionibus conveniunt. Tres episcopos in foederatis provinciis, quorum 
unus collationibus praesidet, habent. Coetus alios habent minus solemnes, 
quos “ Class-Meetings “ Band-Meetmgs ,” “ Watch-nights ,” “Love- 
Feasts ,” et “ Prayer-Meetings” Anglice vocant. Classis quaeque ex duo- 
decim aut pluribus infra viginti personis utriusque sexus constat, quae 
semel in hebdomade conveniunt, praeside quodam ex illis designato 
“ Class-Leader ,” hymnos canunt, preces effundunt, monitaque singuli a 
praeside accipiunt. Sociorum Coetus (Band-Meetings) tribus vel quatuor 
ejusdem sexus, aetatis, et conditionis, constat, qui similia exercitia peragunt. 
Vigilise Noctumse , ( PPatch Nights ) fiunt semel in anno, tribus aut qua- 
tuor praeconibus cum magna turba convenientibus vespere intra horam 


Digitized by 


Google 



APPENDIX. 


355 


octavam aut nonam P. M. Ex iis unus condonatur, caeteri preces effun- 
dunt, hortantur, hymnos canunt usque ad mediam noctem. Festa Amoris, 
(Love Feasts) fiunt singulis trimestribus. Coetus solis sectae asseclis 
constat, incipitque cantu et precibus. Postea panis frustula una cum aqua 
omnibus in signum mutuae charitatis distribuitur. Orationis Coetus 
(Prayer Meetings) frequenter fiunt, in quibus saepe aliquis hortationem 
effundit. In omnibus coetibus saepe adstantes testantur quid in se effece- 
rit Spiritus, suam experientiam , ut aiunt, praebentes (giving in their ex- 
perience.) 

M e th odisti Calviniani, seu Whitfieldiani a caeteris anno 1741 
discesserunt, duce Whitfield, qui Calvini placita de praedestinatione pro- 
pugnabat. Recentiores duritiem illam aliquando emolliunt, pluresque 
Ricardo Baxter ministro Presbyteriano, seu Puritano, assentiuntur, qui 
« omnibus gratiam communem dari contendit, cui si obediant gratiam salu- 
tarem assequentur, quamvis nonnullorum decernatur salus absque ulla me- 
ritorum prae visione. 

Kilhamitag, seu novae Unionis Mbthodistae, ( Kilhamites or New - 
Connexion Methodists ,) anno 1797, caeterorum deseruerunt consortium, 
regimen sibi constituentes Reipublicae ad instar, in quo scilicet ministro- 
rum et populi partes suae forent. 

Swedenborgiani, seu Ecclesia novje Hierqsolyble auctorem habent 
Baronem Swedenborg, qui anno 1743 se arcana mundi spirituum, Deo 
revelante, didicisse dicebat. Distinctionem personarum in Deo denegavit, 
Christum ipsum esse Jehovam, ejusque assumptam naturam, divinam ex 
unione effectam, esse Filium, ejusque divinam virtutem esse Spiiitum 
Sanctum dictitans. Christum Redemptorem luisse nostrorum scelerum 
poenas inficiabatur, docens eum nos tantum redemisse, quatenus victoriis 
suis daemones nobis insidiantes procul disjecit. Asseruit etiam Sweden- 
borg unumquemque hominem cum spiritibus semper communicationem 
servare, qua deficiente, nec cogitare, nec aliquid efficere posset aliquis. 

Ratioxalistae in Germania orti sunt medio saeculo decimo octavo, 
Semlero auctore, qui Scripturas ad normam solius rationis interpretandas 
docuit. Eas ex Spiritus Sancti speciali inspiratione conscriptas negavit, 
humanae industriae et ingenio eas tribuens. Quae in ea traduntur mysteria 
rejecit, rationis principiis accommodans. Quae referuntur miracula mythum 
esse vel allegoriam, vel visionem, vel aegrae mentis somnium, vel rem 
imaginibus orientalibus ornatam decuit. Prophetiam penitus subvertit, 
vates Judaeos nonnisi poetico quodam ornatu adjecto, veritates naturales 
tradidisse affirmans. Pestis haec qua miracula, mysteria, vaticinia tollun- 
tur, fere omnes theologos Protestanticos in Germania infecit, et has etiam 
invasit provincias. 

Saltatores (Anglice Jumpers ) anno 1760 in Vallia ( Wales ) orti 
sunt. Divino spiritu se agitatos putant, dum saltant, vociferantur, aliaque 
indecora gaudii indicia edunt, “ Gogoniant ,” i. e. “ gloriam” inclamantes. 

Qui Shakers, seu Shaldng Quaker 8, dicuntur a Tremantium secta dis- 
cesserunt, auctoribus Jacobo Wardley, Anglico sartore, et uxore illius, 
sed praecipue agmen ducente Anna Lee, quae mater omnium agnita est, 
anno 1774 ad littora Neo-Eboraci appulerunt, et in Albania urbe hujus 
provinciae sedem fixerunt. Docent Annam novum regnum spirituale fun- 
dasse, regno Christi perfectius, eamque filiam Spiritus Sancti praedicant. 
Ipse Spiritui genus foemineum tribuunt : mysterium Trinitatis repudiant: 
Jesum natum e Josepho et Maria asserunt, ipsumque a Christo, qui unctio 
divinitus in Jesum immissa ab iis habetur, distinguunt. Sexuum commer- 
cium ad procreandam sobolem omnino damnant, quamvis mulieres et 
homines in iisdem homibus habitent, et in templis aliisque locis conve- 
niant. Saltant ordinibus duobus mulierum et vivorum constitutis. Deum- 
que sic dicunt coli. Totam Societatem mulier gubernat “ Matris” nomine 
insignita, cui assidet vir potestate ei secundus. 

Sandemaniani seu Glassit^e ( Sandemanians or Glassites) auctorem 
habent quemdam Sandeman nomine. Docent fidem qua justificamur esse 
merum assensum revelatae veritati. Singulis Dominicis Coenam Eucha- 
risticam faciunt, et inter matutinas et vespertinas preces convivium amoris 
( love-feast ) celebrant, in quo omnes se invicem osculantur, quod et faciunt 
quotiescumque aliquis eorum societatem amplectitur, Apostolica verba 
nimis ad litteram inteiligentes. Mortuus est auctor Sectae in Nova-Anglia, 
quo ex Europa migrarat, anno 1771. 

Jemima Wilkinson, mulier Americana, asseruit se anno 1776 mortuam 
esse, et ad coelos conscendisse, postea vero vitae restitutam, et futurorum 
jam praesciam, cordis arcanorum consciam, morborum curandorum potes- 
tate praeditam sese jactabat, sectatores invenit nonnullos. 

Hoprinsiani (j Uopkimians or Hopkintoniam ) vocati sunt a Samuele 
Hopkins, praecone, qui primam ecclesiam Congregationalistarum in loco 
vulgd dicto “Newport, Rhode Island” regebat. Calvinistarum doctrinam 
de praedestinatione tenent, ideoque Hopkinsiani Calvinistae dicuntur. Asse- 
runt eos qui Deum non amant nihil perficere dum Religionis officia exte- 
rius complent. Adae lapsum esse tantum occasionem cur Deus posteros 
ejus peccato inquinatos in mundum inducat, causam vero nequaquam 
affirmant. 

Hicksit^:, auctore Elia Hicks, e Quakerorum secta ante paucos annos 
orti sunt. Scriptam fidei formulam, et praedicandi tempus statutum vindi- 
cant ; Deismum tamen Christiano* nomine dicuntur profiteri. Magnum 
exarsit in secta dissidium, et de domibus et rebus caeteris temporalibus 
gravissimae lites coram tribunalibus civilibus in Statu Neo-Jersaeae agitatae 
sunt ; nec pax composita est, nisi scissa secla. Quakeri igitur ab Hick- 
sitis jam distinguuntur, et separatos celebrant conventus. 

Mormonitje ante paucos annos orti sunt, auctore Josepho Smith, qui 
librum magni pretii se invenisse dicebat, quem Mormon appellabat. 
Hunc historiam dicunt esse, et religionis codicem, scriptum a quibusdam 

Israelitis, qui in dispersione duodecim tribuum ad Americam appulerunt, 
a quibus Indi traxerunt originem. 1 Novissime ediderunt fidei exposi- 
tionem Washingtonopoli, urbe foederatarum provinciarum principe, die 9 

Februarii anno currente. Se vocant sanctos novissimorum dierum ; 
Latter-day Saints . 9 Tn Deum et Filium ejus Jesum Christum se cre- 
dere profitentur, quem Mediatoris apud Deum munere fungi dicunt, de 
ejus divintate silentes. Scripturas se excipere obvio quem ferunt sensu, 
explicandas scilicet eadem qua alius quilibet liber ratione ; mystico sensu, 
et privata, quam dicunt, interpretatione rejecta. Dispensationem Evange- 
licam docent revelasse unum Dominum, unam fidem, unum baptisma, 
unum Spiritum Sanctum, unum religionis systema, et unam Ecclesiam, 
seu cultorum coetum in doctrina conjunctorum, et in veritate fundatorum : 
nec Deum systematum inter se contrariorum esse auctorem. Ideo 
ab omnibus sectis se habent alienos, ut pristinam fidem sanctis semel 
traditam restituant. Fidem in Evangelium, peccatorum poenitentiam, et 
immersionem in peccatorum remissionem cuilibet injungi dicunt, baptismo 
infantium rejecto. Neminem nisi rite missus fuerit quodlibet sacrum 
munus peragere posse, cum emphasi quadam tradunt; legati ab Anglia ad 
foederatas provincias missas, usi exemplo, hic enim mandatum sibi munus, 
litteris exhibitis, debet probare. Manus imponunt, ad munus Spiritus 
Sancti impertiendum, cujus dona jactant, prophetiam, linguarum scientiam, 
visiones, revelationes. Panem et vinum cujuslibet hebdomadae prima 
die in memoriam corporis fracti, et sanguinis fusi sumunt, et aegrotantes 
seniores accersunt, ut hi pro iis orent, et manus iis imponant, vel eos oleo 
inungant in nomine Domini, ut sanentur. De millennio similia coeteris 
ejus patronis tradunt, cauti tamen ne annum secundi adventus Christi 
definiant, prius enim Hierosolymas aedificandas dicunt, Judaeis illuc con- 
gregatis : tempus autem imminere credunt.® 

(1) We have implicit confidence in the “ Book of Mormon.” not, however, as a new 

Bible to exclude the old, as some have falsely represented. We consider the “ Book of 
Mormon*’ as a historical and religious record, written in ancient times by a branch of 
the house of Israel, who peopled America, and from whom the Indians are descended. 
The Book of Mormon corroboratos and confirms the truth of the Scriptures, by showing 
that the same principies were revealed and enjoyed in a country and among a people 
far remote from the scenes where the Jewish bible was written. 

The Book of Mormon opens the events of ancient America. It pours a flood of light 
upon the world on subjecta before concealed — upon the history of a nation whose 
remnants have long sine® dwindled to insignificance in midnight darkness, and whose 
former greatness was lost in oblivion, or only known by the remains of cities, palaces, 
temples, aqueducts, monumenta, towers, fortifications, unintelligible inscriptions, sepul- 
chres, and bones. The slumber of ages has now been broken. The dark curtain of the 
past has been rolled up. The veil of obscurity has been removed as it regards the world 
called new. The ancient events of America now stand revealed in the broad light of 
history, as far back, at least, as the first peopling of the continent after the flood. 

(2) Vide ipsum documentum: “ An address by Judge Higbee and Parley P. Pratt, 

Hsereses, schismate, et portenta errorum recensuimus, ut humani 
ingenii et superbiae figmenta, quae divinae veritati adversantur, innotesce- 
rent evitanda, et magisterii a Christo instituti utilitates magis magisque v 
eorum erroribus qui eo carent patefactis, commendarentur : “ Neque 
enim aliunde haereses obortae sunt, aut nata sunt schismata, quam inde quod 
sacerdoti Dei non obtemperatur : nec unus in Ecclesia ad tempus sacer- 
dos, et ad tempus judex, vice Christi cogitatur,” uti optime animadvertit 
Cyprianus . 1 

Ministers of the Goepel of the church of Jesus Christ of Latter-day Sainte.” Washing- 
ton. February 9, 1840. 

(1) Ad Cornei. 1. L ep. iii. 

CONCILIORUM (ECUMENICORUM 

NOTITIA. 

Conciliorum (Ecumenicum I. Nioeje, in Bithynia, Asiae provincia, 
habitum est anno 325, Sylvestro sedem Petri, Constantino Magno imperii 
habehas, tenente. In eo Arii, presbyteri Alexandrini, haeresis damnata est, 
et antiqua fides de Christo Deo speciali voce designata, qua fytoaatoj seu 
consubstantialis Patri declaratus est : Apostolico symbolo nonnullis aliis 
additionibus enucleatius proposito. Quartodedmani etiam qui Pascha, 
Judaeorum more, in die quartodecima, seu in plenilunio post vernum 
aequinoctium celebrabant, reprobati sunt, decreto edito ut in Dominica 
plenilunium sequente semper et ubique celebraretur. Meletii Lycopoleos 
in iEgypto episcopi schisma, contra S. Petrum Alexandrinum qui eum ob 
scelera gradu amoverat, est repressum. Anno 347 Sardicense concilium 
habitum est, quod tamen Niceni appendix censetur, quum nullus novus 
error in eo fuerit damnatus, sed quidam disciplinae canones editi. Sardi- 
cense concilium hoc sub Julio I. celebratum est, Constante imperium 
regente. Sedulo distinguendum est ab alio hoc nomine insignito, quod 
tamen Philippopoli, (quae urbs interjectu montis a Sardica separatur) 
celebratum est, Arianis episcopis in unum convenientibus. 

Concilium (Ecumenicum* II. numeratur Constantinopolitanum I., anno 
381, Theodosio seniore imperium tenente. In eo Macedonii episcopi 
Constanti nopolitani, qui Spiritum Sanctum Deum esse negabat, error est 
damnatus. Coetui huic episcoporum Orientalium 150, accessit Romani 
concilii sub Damaso auctoritas, unde oecumenici coiVcilii vim obtinuit. 

Concilium III. GEcumenicum, Ephesi celebratum est anno 431 S. Cae- 
lestini Pontificis assensu, 200 Episcopis jn unum convenientibus, juxta 
Theodosii junioris placitum. Nestoiius episcopus Constantinopolitanus, 
qui duas in Christo distinguebat personas, et Virginem Deiparam esse 
negabat, Christi matrem eam tantum appellandam contendens, Sede de- 

jectus est, damnatis ejus erroribus, juxta mandatum Caelestini. Concilii 
auctoritati obstiterunt Joannes patriarcha Antiochenus, Theodoretus Cy- 
rensis, aliique pluiimi episcopi Orientales, Nestorio plus sequo addicti, 
quamvis ab ejus errore alieni. Postea tamen quae temere egerunt retrac- 
tarunt, pace cum S. Cyrillo inita, et Ephesinis decretis agnitis. 

Concilium IV. (Ecumenicum, Chalcedone est habitum anno 451, S. 
Leonis Papae et Marciani imperatoris opera, ut JSutychetis error de unica 
in Christo natura radicitus evelleretur. Dioscorus Alexandrinus patriarcha, 
qui conciliabulo cuidam Ephesino contra fas omue praefuerat, sede dejec- 
tus est, reprobatis Latrocinii illius actis. Leonis pontificis summis 
plausibus excepta est dogmatica ad Flavianum epistola, qua duas in Christo 
naturas “ inconfuse, incommunicabiliter, indivise, inseparabiliter, in unum 
personam atque subsistentiam concurrere” definitum est. Theodoretus 
Cyrensis, et Ibas Edessenus inter Patres sederunt, postquam “ anathema 
Nestorio” protulerant. Concilii hujus decreta de fide confirmavit S. Leo, 
rescisso canone, quo episcopo Constantinopolitano honor post Romanum 
pontificem secundus, contra Antiocheni et Alexandrini patriarcharum jura 
in Nicaeno concilio agnita, tributus est. 

Concilium V. (Ecumenicum, Constantinopoli anno 553 habitum est, 
165 episcopis Orientalibus Justiniani senioris imperatoris jussu conve- 
nientibus, ad. sedandas turbas de tribus capitulis ortas. Damnata sunt 
haec opera una cum Origenianis erroribus, quin tamen Theodoreto, vel 
Ibae, quos Chalcedonenses patres exceperant inureretur nota. Restitat, 
diu Vigilius pontifex concilii celebrationi, eique rogatus noluit adesse ; 
ejus tamen decreta, utpote veritati et Judicato suo consona, postea sua 
auctoritate munivit: unde cecumenici concilii auctoritatem obtinuerunt, 
frustra reluctantibus Occidentalibus episcopis quamplurimis. 

Concilium VI. (Ecumenicum, Constantinopoli anno 681 celebratum 
est, 289 convenientibus episcopis, S. Agathonis Papae auctoritate, et Con- 
stantini Pogonatj opera. Damnarunt patres Monothelitarum, qui unicam 
in Christo statuebant voluntatem, haeresim. 

Concilium VII. (Ecumenicum, anno 787, Nioe-e in Bithyniae congre- 
gatum est, 350 episcopis, Hadriani I. Papae consensu, et Constantini et 
Irenes ejus matris opera, convenientibus. In eo damnatus est Iconoma- 
chorum error, vindicata sacrarum imaginum,' juxta receptum Ecclesiae 
morem, veneratione. 

Concilium VIII. (Ecumenicum, anno 869, Constantinopoli coactum est, 
sub Hadriano II. Papa, et Basilio imperatore. Ejus auctoritate S. Ignatius 
patriarcha in sedem Constantinopolitanam restitutus est, Photio invasore 
depulso. Haec in Oriente, caetera quae sequuntur in Occidente habita sunt 
concilia. 

Concilium IX. (Ecumenicum Lateranense dictum est, eo quod in 
Ecclesia 8. Joannis a Laterano, Romae, habitum sit. Coactum est a 
Calixto II. anno 1123, conveneruntque episcopi 300. Investituram per- 

baculum et annulum Henricus IV» imperator in eo concilio dimisit, quum hi 
spiritualis potestatis sint indicia ; retinuit tamen potestatem fructus benefi- 
ciorum conferendi,’ per sceptri contactum. De bello sacro pro Palaestina 
recuperanda etiam actum est ; concilia enim nonnuriiquam comitiorum 
Reipublicae Christianae universae, in communibus omnium negotiis, speciem 
gerebant. 

Concelium X. (Ecumenicum, Lateranense II., anno 1139, ab Inno* 
centio II* convocatum est. In eo haereses Petri de Bruis, et Arnaldi de 
Brixia damnatae sunt; et Antipapae Petri Leonis, qui Anacletum II.se 
designabat, rescissa sunt acta. 

Concilium XI. (Ecumenicum, Lateranense III., cui adfuere 300 
episcopi, ab Alexandro III. coactum est anno 1179. Antipapae Octaviani, 
qui et Victor IV. appellabatur, acta irrita declarata sunt ; et haereses Wal- 
densium, qui Pauperes de Lugduno vocabantur, et Albigensium aliorum- 
que Manichaeorum sunt damnatae. Ad schisma in posterum vitandum, 
statutum est duas ex tribus Cardinalium partes requiri ad electionem Pon- 
tificis* 

Concilium XII. (Ecumenicum, Lateranense IV. ab Innocentjo III., 
anno 1215, convocatum est, eique adfuerunt episcopi 412, inter quos ex- 
titerunt de praecipuis patriarchis duo, videlicet Constanlinopolitanus et 
Ierosolymitanus : Antiochenus vero et Alexandrinus miserunt Procura- 
tores. Liber Abbatis Joachim in eo damnatus est, sicut et impia placita 
Almevici de Bena. Pro recuperanda Palaestina, et Albigensium sorde 
delenda plura statuta sunt, quorum nonnulla comitiorum civilium decreta 
sapiunt : quae proinde ex consensu supremorum principum, qui per Lega- 
tos adfuerunt, lata censentur. 

Concilium XIII. (Ecumenicum, Lugdunense I., habitum est anno 
1245, ab Innocentio IV., ut Friderici II. imperatoris causa discuteretur, 
et consilia pro Palaestinae recuperanda adhiberentur. Adfuertmtplures car- 
dinales, tres patriarchae, 140 episcopi, et Balduinus Constantinopolitanus 
imperator, cum oratoribus plerorumque principum. Tyrannis sceleraque 
omnia Friderici coram patribus exposita sunt; ipseque, praesente sacro 
concilio, Summi Pontificis selemni decreto solio dejectus est, juxta illius 
temporis recepta principia et jus publicum. 

Concilium XIV. (Ecumenicum, Lugdunense II., anno 1274, a Gregorio 
X. congregatum est. Adfuerunt mille patres, inter quos cardinales 15, 
patriarchae duo, Constantinopolitanus scilicet et Antiochenus, archiepiscopi 
70, episcopi 500. In eo Graeci Latinis consenserunt, definientibus 
Spiritum Sanctum ex Patre Filioque, tamquam ex uno principio, proce- 
dere. 

Concilium XV. (Ecumenicum, Vibnnjs in Galliis, anno 1311, a 
Clemente V. convocatum est. Adfuerunt cum pontifice praeside duo 
patriarchae, Alexandrinus et Antiochenus, et episcopi 300. Templario- 
rura ordo, qui annis 184 floruerat, ob crimina, quorum accusabantur, 

Vol. IV.— 31 


Digitized by v^ooQle 



362 


APPENDIX. 


extinctus est. Fratricelli, Beguardi, Beguinee, et Dulcinist» damnati 
sunt. Expeditio etiam nova pro terra sancta recuperanda decreta est. 
Ecclesiastica disciplina sanctissimis statutis est munita in eodem coetu. 

Concilium XVI. CEcumenicum, Constantiense, coactum fuit, anne 
1414, ad extinguendum schisma inter Balthassarem Cossam qui, Joannes 
XXIII. appellabatur, Petrum de Luna, qui et Benedictus XIII. vocabatur, 
et Angelum Corarium, qui Gregorius XII. nuncupabatur. Baltbassar 
Cossa, pontificatu, quem sibi tamquam Successor Alexandri V. 9 in con- 
sessu Pisano electi, vindicabat, patrum sententia dejectus est, enumeratis 
quamplurimis ejus criminibus. Sententiae ipse acquievit: Gregorius 
autem suo se jure abdicavit ob Ecclesiae pacem : Petrus de Luna deposi- 
tus omnium consensu est, omnique juris specie spoliatus. Sic Sede vacua, 
dubiis remotis pontificibus, Martinus V. electus est, qui omnia et singula 
decreta in materiis fidei sua auctoritate confirmavit, ea scilicet quae errores 
Joannis Huss et Hieronymi de Praga spectabant. Csetera quae coneilia- 
riter , seu conciliorum more, facta non sunt, sed coetuum civilium instar, 
nationum, potiusquam singulorum episcoporum, exquisitis suffragiis, 
pontificia caruerunt confirmatione : pontifex scilicet “ ipsa sic conciliariter 
facta approbat et ratificat, et non aliter, nec alio modo quapropter decla- 
rationes de conciliorum in Pontificem auctoritate, praesertim si extra 
casum schismatis extendantur, inter fidei definitiones recensendae non 
sunt. 

Concilium XVII. (Ecumenicum, Florentinum, habitum est ab Eugenio 
IV., absolutumque anno 1439. Basileae coegerat concilium Martinus V., 
quo interim defuncto successor ejus Eugenrus IV. illud haberi voluit prae- 
side legato ejus Juliano Cardinali. Praesulibus plura aggredientibus pon- 
tificiis privilegiis et consuetudinibus adversa, solvit concilium pontifex, 
legato revocato. Perstiterunt episcopi, praeside Ludovico Alemanno, Car- 
dinali et Arelatensi episcopo, minasque depositionis Eugenio intentarunt $ 
qui tempestati aliquatenus cedendum ratus, concilium legitime continua- 
tum fuisse agnoscere consensit, dummodo quae adversa suo juri patrata 
erant revocarentur. Postea tamen Sessione XVIII. iterarunt praesules de- 
cretum de concilii prae pontifice praestantia ; quapropter solvit iterum con- 
cilium Eugenius, illudque Ferrariam transtulit, anno 1437 ; inde autem 
anno sequenti Florentiam, peste Ferrariam vastante. Caput secuta sunt 
pleraque concilii membra, paucis manentibus Basileae, qui, omni jure 
conculcato, dejicere solio legitimum certumque pontificem aggressi sunt, 
antipapa Amadeo, Duce Sabaudiae, nomine Felicis V. electo, qui paulo 
post inani pontificis titulo se abdicavit. Florentino concilio praefuit Eu- 
genius IV., decessores suos imitatus, qui caeteris omnibus in Occidente 
habitis conciliis (Ecumenicis praefuerant ; legatis suis in Orientalibus con- 
ciliis vices suas plerumque obeuntibus. Ex Occidentalibus praesulibus 
adfuere 8 cardinales, 51 episcopi, ex Orientalibus Josephus patriarcha 
Constantinopolitanus, Basilius patriarcha Jerosolymitanus, Vicarii patriar- 

charuro Alexandrini et Antiocheni, multiqne archiepiscopi et episcopi. 
Adfuit etiam ipse imperator Graecorum, Joannes Palaeologus. In hoc 
concilio Graeci concordiam cum Latinis inierunt, pontificiae definitioni de 

rebus antea controversis subscribendo : Marcus tamen Ephesinus episco- 
pus pertinax mansit, et in patriam reversus concordiae vinculum abrum- 
pendum curavit. 

XVIII. Concilium Lateranense V. (Ecumenicum ab Italis aliisque 
propugnatur, Gallis praesertim dissentientibus. Convocavit illud anno 
1512 Julius II., ut cardinalibus quibusdam in conciliabulo Pisano schisma 
molientibus iret obviam. Illud continuavit Leo X., Julio morte abrepto. 
Adfuerunt cardinales 18, patriarchae Orientales duo, Antiochenus scilicet 
et Alexandrinus, aliique episcopi numero tamen haud insigni ; piaesules 
enim omnes 114 numerabantur, Gallis plerisque a rege qui conciliabulum 
Pisanum fovebat, ne iter Romam aggrederentur impeditis. Reprobatum 
est in concilio Lateranensi conciliabulum Pisanum : Pontificis in concilia 
omnia praestantia verbis amplissimis declarata est, quae tamen definitionis 
formam et vim non habent: Pragmatica sanctio de beneficiorum colla- 
tione, Basileensibus praesulibus probata, abrogata est, concordato inter 
Leonem X. et Franciscum I. Regem Galliarum ei substituto. 

XIX. Concilium ultimum (Ecumenicum, Tridenti habitum est ab anno 
1545 usque ad annum 1563, variis interpositis sessionum intervallis, ob 
* bella civilia quibus Germania flagrabat, et principum simultates. 25 ses- 
sionibus absolutum est : subscripserunt ejus decretis, quibus et fides et 
disciplina validissime est munita, 26 cardinales, 3 patriarchae, 25 archi- 
episcopi, 168 episcopi. Fidei decretum nullum latum est nisi summo 
omnium consensu : disciplinae leges ex longe majoris numeri patrum 
suffragiis latae sunt. Vide genuinam ejus historiam a Cardinali Palla- 
vicini scriptam, ut fraudes et mendacia exponeret PatrisPauli Sarpi, Venetae 
Reipublicae Theologi, qui Calvinianus corde magna cum arte texuit histo- 
riam concilii, quam nomine Petri Suavis evulgavit. 

Concilia quadam reprobata a Pontificibus. 

Mediolanense concilium anno 355, habitum a 300 episcopis, in quo 
damnatus est Athanasius. Ariminense 400 episcoporum, anno 359, in quo 
vox consubstantialis e symbolo deleta est fraude Ursacii et Valentis: 
dogma tamen ea voce enuntiatum rejectum non est. Seleucise sub idem 
tempus convenerunt episcopi Semiariani 200, qui conciliabulum celebra- 
runt. Reprobavit Liberius Pontifex Mediolanense concilium, eaque de 
causa in exilium in Thraciam delatus est. Ariminensia acta postea dam- 
navit. 

Ephesinum latrocinium seu praedatoria Synodus, anno 449 habitum 
est, Theodosio Juniore imperante. In eo Dioscorus Alexandrinus praefuit, 
denegato S. Leonis M. legatis loco primae Sedi debito, qui etiam in fugam 

acti sunt. Eutychetis error confirmatus est, rescissis concilii Constantino- 
politani 30 episcoporum actis, qui cum S. Flaviano, episcopo Constantino- 
politano, Eutyehetem damnaverant. Ipse Flavianus in conciliabulo adeo 
male tractatus est a tumultuantibus haereticis, ut mors ejus indesit secuta. 

Ttullanum concilium, a forma cubiculi in palatio in quo habitum 
est, nomen sortitum, Constantinopoli anno 688, aut 692, ab episcopis 
Orientalibus habitum est. Quinisextum etiam vocatur eo quod praesules 
sibi proposuerint quinti et sexti synodorum defectum supplere, canones 
de disciplina edendo. Iis qui sacros susceperant ordines matrimonii quod 
prius contraxerant usum, quibusdam appositis conditionibus, permiserunt ; 
episcopis tamen continentiae omnimodae lege adstrictis. Alia etiam eorum 
decreta reprobanda visa sunt Sergio I Papae. 

Constantinopolitanum alterum conciliabulum, anno 730, imperatoris 
Leonis Idauriei jussu habitum est, in quo cultus imaginum rejectus est, 
dissentiente tamen S. Germano patriarcha Constantinopolitano, qui idcirco 
sede est pulsus. Constantinopolitanum alterum conciliabulum anno 754, 
imperante Constantino Copronimo congregatum est, praeside Pseudo-pat- 
riarcha Constantinopolitano. In eo etiam sacrae imagines cultu haud 
dignae censebantur. Reprobatum est a Stephano III. 

Basileense conciliabulum anno 1431 habitum est. Ejus in Pontificem 
gesta, actaque omnia a Sessione 25 usque ad 45 universus orbis Catholicus, 
cum Eugenio IV. reprobat. De prioribus sessionibus Galli multi conten- 
dunt eis vim decretorum cecumenici concilii inesse, praesertim quum ipse 
pontifex agnoverit illud esse legitime continuatum. Non ita caeteris plerisr 
que placet, quum pontifex numquam decreta illa probaverit; sed potius 
constanter jusserit ut quae ejus auctoritati adversa forent, retractarentur. 
Nobis ita videtur. 

Francofordiense concilium, anno 794, celebratum, praesentibus legatis 
Hadriani I. Papae, reprobatum est, quatenus rejecit concilii Nicaeni II. 
decreta de imaginibus : ex versione haud accurata, persuasum habens 
Orientales idololatrico vel superstitioso cultu prosequi imagines. Synodi 
Nicaeni auctoritatem explicuit Hadrianus, quin tamen eam solemni more 
confirmaret, ne forsan schismatis foret occasio Occidentalibus plerisque, 
quibus mores Orientalium in venerandis imaginibus haud admodum placu- 
erunt. In retinendis cum honore imaginibus consenserunt omnes ; ideo- 
que error de sensu Nicaenorum decretorum, quae tamquam synodi nation- 
alis Orientis habebantur, tolerandus opportuna oeconomia visus est. Ea 
de causa forsan siluerunt, vel frustra reluctati sunt pontificii legati, prae- 
concepta invalescente opinione de Orientalium moribus. Francofordien- 
sis concilii decreta contra Felicem et Eli pandum, qui negabant Christum 
esse Filium Dei naturalem, Ecclesiae probata sunt. Nationale fuit illud 
concilium, ex Germaniae, Galliae, et Italiae episcopis coactum, nemine ex 
Oriente evocato. 

Concilium Pisanum anno 1409 habitum est, praeside Cardinali Picta- 
viensi, ut jura contendentium de papatu determinarentur, Angelus Cora- 
rius enim, Gregorius XII. dictus, et Petrus de Luna, assumpto Benedicti 
XIII., nomine, pontificatum sibi vindicabant. Aggressi sunt praesules 
utrumque jure praetenso spoliare, et certum pontificem eligere Philaretum, 
qui Alexander V. vocatus est ; sed inde stuctum est schismatis malum ; 
ipso enim electo, perrexerunt alii duo auctoritatem pontificiam adhuc ex- 
ercere, adeo ut tres de papatu contenderen^ Alexander post annum 
obiit; eique Balthassar Cossa suffectus est, Joannes XXIII. deinceps 
vocatus, qui ad schisma finiendum Constantiae habuit concilium, Sigis- 
mundo imperatore operam suam praestante. 

ROMANORUM PONTIFICUM 

SERIES. 


SAECULO I. 

1. “Petrus annis viginti quinque, mense uno diebus novem. Passus 
autem cum Paulo die tertia Kalendas Julii anno 66, vel juxta alios 67 
a Christo nato. 

2. “ Linus annis duodecim, (juxta Pagium undecim) mensibus quatuor, 
diebus decem.” Censetur fere totum tempus administrasse Ecclesiam 
vicaria a Petro potestate, nec plusquam annum ei supervixisse. “ Mar- 
tyrio coronatur.’* “ Sepultus est in Vaticano VIII., Kal. Octobris.” 3 
Anno 67. 

3. “ Cletus annis sex, mensibus duobus, diebus septem. Martyrio 
coronatur.” 

4. “ Clemens annis novem, mensibus undecim, diebus duodecim sedit. 
Martyrio coionatur. Hic fecit septem regiones, et dividit notariis fideli- 
bus Ecclesiae, qui gesta martyrum solicite et curiose unusquisque per 
regionem suam diligenter perquireret, et fecit duas epistolas : quarum 
prima est celeberrima, ad Corinthios scripta nomine Ecclesiae Ro- 
manae, ut eos ad debitam obedientiam sacris ministris, et ad animorum 
concordiam revocaret. Obiit martyr. Cessavit episcopatus dies xxi. 

5. “ Anacletus annis duodecim, mensibus decem, diebus tribus.” 
Anno 95 martyr obiisse dicitur. “ Cessavit episcopatus dies quin- 
decim. 

(1) Liberii Chronicon. 

(2) Chronicon Felicis iv. 

6. “ Evaristus annis tredecim, mensibus septem, diebus duobus.” 

“ Martyrio coronatur anno 108. “ Cessavit episcopatus dies novem- 

decim.” 

Siculo II. • 

7. “ Alexander annis octo, mensibus duobus, die uno.” “ Martyrio 

coronatur.” Obiit anno 116. “ Cessavit episcopatus dies 37.” 

8. “ Sixtus annis decem, mensibus tribus, diebus viginti uno.” “ Mar- 
tyrio coronatur. Hic constituit, ut ministeria sacrata non tangerentur, 
nisi a ministris.” Obiit anno 126. 

9. “ Telesphorus annis undecim, mensibus tribus, diebus tribus.” 
“ Martyrio coronatur. Hic fecit, ut natali Domini nostri Jesu Christi 
noctu Missae celebrarentur, et in ingressu sacrificii hymnus diceretur an- 
gelicus : Gloria in excelsis Deo, etc. tantum noctu Natalis Domini. Se- 
pultus est IV. nonas Januar. et cessavit episcopatus dies sex.” Anno 137 
obiit. 

10. “ Hyginus natione graecus, ex philosopho de Athenis, sedit annos 
quatuor, 1 dies tres, menses sex.” “ Sepultus est juxta corpus B. Petri in 
Vaticano III. Kal. Januarii, et cessavit episcopatus dies tres.” Obiit 
anno 141. 

11. “ Pius, natione italus, ex patre Rufino, frater Pastoris de civitate 
Aquileia, sedit annos octodecim, menses quatuor, dies tres. Sepultus est 
V. idus Julii, cessavit episcopatus dies 14.” s Annos tantum decem eum 
sedisse Gravesonius ostendit ex consulatus notis. Obiit anno 151. 

12. Anicetus, natione syrus, sedit annos undecim, menses quatuor, dies 
tres. Sepultus est XII. Kal. Maji, et cessavit episcopatus dies sex.” 
Decem annos ei tribuit Gravesonius. 

13. “ Soter annis novem mensibus tribus.” Anno 170 obiisse credi- 
tur. 

14. “ Eleutherius, natione grsecus, de oppido Nicopoli, sedit annos 
quindecim, menses tres, dies duos.” “ Hic accepit epistolam a Lucio, 
Britanniae rege, ut Christianus efficeretur per ejus mandatum.” “Se- 
pultus est juxta corpus B. Petri VII. Kal. Junii : cessavit episcopatus 
dies septemdecim.” Mors ejus anno 185 adsignatur. 

15. “Victor, natione Afer, ex patre Felice, sedit annos decen*, men- 
pes duos, dies decem. Hic constituit, ut Pascha die dominica celebraretur, 
sicut Pius : martyrio coronatur.” Duodecim annos alii ei adsignant, eum 
obiisse dicentes anno 197. 

(1) Juxta Liberii chronicum XII., sed auctius chronicon Felicis habet, IV. cui con- 
cordat Codex Palatino- Vaticanus, et Eusebius. 

(2) Juxta Liberii catalogum XII. 

(3) Variant catalogi, quorum plures Pio Anicetum praeponunt Irensei sequimur 
auctoritatem, qui Pium priorem facit. De numero annorum etiam reperitur varietas. 
Chronici Felicis IV. supputationem adoptavimus. 

1 6. “ Zephyrinus, natione rornanus, sedit annos septem, menses sex, 
dies decem.” 1 Novemdecim annos ei tribuit Gravesonius, qui Paginm 
sequitur, eumque obiisse dicit 10 Julii die, anno 217. 

SAECULO III. 

17. “ Callistus, natione rornanus, sedit annos quinque, menses duos, 
dies undecim. Hic martyrio coronatur, Sepultus est pridie idus Octobris ;” 
anno 222. 

18. “ Urbanus sedit annos tres, menses decem, dies duodecim. Con- 
fessor temporibus Diocletiani. Hic sua traditione multos convertit ad 
baptisma, etiam Valerianum sponsum S. Caeciliae, et multi martyrio co- 
ronati sunt per ejus doctrinam. Sepultus est XIV. Kal. Junii, et cessavit 
episcopatus dies 30.” Annus obitus 230, juxta quandam supputationem 
habetur, eum scilicet septem annos sedisse censent. 

19. “ Ponti anus annos quinque, menses duos, dies septem.” Ipse “ et 
Hippolitus presbyter exules sunt deportati in insulam nocivam Sardiniam,” 
in qua obiit. IV. Kal. Octobris, anno 235. 

20. “ Anteros mense uno, diebus decem. Dormit III. Nonas Januarii. 
Martyrio coronatur,” anno 236. 

21. “ Fabianus sedit annos quatuordecim, mensem unum, dies decem.” 
Post passionem ejus supervenit Novatus ex Africa, et separavit de Ec- 
clesia Novatianum et quosdam Confessores. Mortem pro Christo sus- 
tinuit 20 Januarii anno 250. Vacasse sedem annum unum dicit Graveso- 
nius. 

22. “ Cornelius annos duos, menses tres, dies decem” sedit. “ Sub 
episcopatu ejus Novatus extra Ecclesiam ordinavit Novatianum in urbe 
Roma. Post hoc Centumcellis expulsus, ibi cum gloria dormitionem ac- 
cepit.” Obiisse creditur 4 die Septembris anno 252. Gravesonius unum 
annum pontificatui ejus detrahit. 

23. “ Lucius annos tres, menses octo, dies decem” sedisse, in catalogo 
Liberii dicitur. “ Hic exui fuit, et postea metu Dei incolumis ad Eccle- 
siam reversus est. Decessit 3 Nonas Martii.” Pearsonius et Pagius 
nonnisi quinque menses eum sedisse censent ideoque, obiisse anno 253. 

24. “Stephanus annos quatuor, menses duos, dies viginti unum.” 
“ Martyrio coronatur. Sepultus in coemeterio Callisti, via Appia, tertio 
nonas Augusti ; cessavit episcopatus dies 22.” Anno 257 obiisse cre- 


(1) Quum plures reperiantur varietates in annorum numero quos quidam regnarunt 
pontifices, haud facili negotio temporum ratio definitur : caterum ipsa successio manet 
inconcussa, quum vetustissimi sint testes, et monumenta indubia. Varietates ex littera- 
rum quibus numeri designantur similitudine vel deletione, et aliis pluribus ex capitibus 
orts sunt Vide opus cui titulus: “ Origines de 1’ Eglise Romaine par les Membres de 
la Communaute de Solesmes t L Paris xncccxxxvi. 

dilar. Eo sedente gravissima de baptismo ab haereticis administrato con- 
troversia orta est, Cypriano enim et Afris aliis baptismum iterato minis- 
trantibus Stephanus restitit ; antiquae traditionis fidelis custos. 

25. u Xistus, natione graecus, annis duobus, mensibus undecim, diebus 

sex.” “ Martyrio coronatur. Fuit temporibus Valeriani et Decii. Post 
passionem B. Xisti, post tres dies passi sunt Laurentius ejus archidiaco- 
nus,” aliique. Juxta Gravesonium, menses undecim et dies sex tantum 
sedit. \ 

26. Dionysius ex die XI. Kal. Augusti, anno 259, per annos decem» 
menses quinque, et dies quatuor, sedit. Hic presbyteris ecclesias dedit, et 
coemeteria et parochias dioecesis constituit.” 

27. “ Felix annis V., mensibus XI., diebus XXV. Martyrio corona- 
tur. Hic constituit super sepulchra martyrum Missas celebrari. Sepultua 
est in coemeterio suo via Aurelia, milliario secundo, III. Kal. Junii.” 
Annum unum detrahit Gravesonius, et Felicem obiisse dicit anno 274. 

28. “ Eutychianus annis octo, mensibus undecim, diebus tribus.” 
•• Hic constituit fruges super altare benedici. Hic per loca 362 martyres 
sepelivit.” Fuit temporibus Aureliani III. et Marcellini usque in diem 
IV. Idus Decembris, Caro II. et Carino Consulibus.” Anno 283 obiisse 
dicitur. 

29. “ Cajus annis XII., mensibus IV., diebus VII.” Fuit natione 
Dalmata, et ex genere Diocletiani imperatoris ex patre Gakv Hic fugit 
persecutionem Diocletiani in cryptis habitans, confessor quievit.” SepuL 
tus est in coemeterio Callieti via Appia, X. Kal en das Maji, 

30. Marcellinus annis octo, mensibus tribus, diebus viginti quinque. 
Fuit temporibus Diocletiani et Maximiani, ex die piidie Kalend. Julias, 
a Consulibus Diocletiano VI. et Constantio n. usque in consulatum Dio- 
cletiani IX. et Maximiani VIII. Quo tempore fuit persecutio, et cessavit 
episcopatus annos VII.” 1 Dicitur thurificasse “ et post paucos dies poeni- 
tentia ductus ab eodem Diocletiano propter fidem Christi cum Claudio, et 
Quirino, et Antonino capite sunt truncati, et martyrio coronatur.” Sed 
thurificationis crimen jam ab Augustino explosum est. 

Sjsculo IV. 

31. “ Marcellus anno I, mensibus VI., diebus XX.” Vetustissimus, 
tamen codex Lucensis chronici Damasi, ante mille annos exaratus, quinque 
annos ei adsignat. Juxta quorumdam supputationem creatus est pontifex 
27 Junii 308, obiit 16 Januarii 310. 

32. Eusbbius menses IV. dies XVI. a XIV. Kalendae Maii usque in 
diem XVI. Kalendae Septembris. 

83. “ Miltiades, seu Melciades, natione Afer, annis tribus, mensibus 
(1) Alii codic88 III. habent, qo® lectio viris chronologi® peritis probatur. 

sex, diebus octo, usque in III. Idus Januarii.” Ab eo Donatistae damnati 
sunt in concilio Romano anno 313. 

34. “ Sylvester annis viginti uno mensibus undecim. Fuit tempori- 
bus Constantini.” “ Hujus temporibus factum concilium cum ejus ccfn- 
■sensu in Nicaea Bithyniae.” Sepultus est pridie Kalendas Januarii, anno 
336. 

35. “ Marcus menses VIII. dies XX. ex die XV. Kalend. Februar. 
usque in diem Nonarum Octobrium.” 

36. “Julius annos quindecim, mensem unum, dies undecim.” Sepultus 
est pridie idus Aprilis anno 352. Catholicae fidei et S. Athanasii contra 
Arianos egregius fuit vindex. Duae ejus supersunt epistolae, una ad 
Eusebianos, alia ad ecclesiam Alexandrinam. 

37. Liberius a 21 Junii 352 ad 23 Septembris 366 pontificatum tenuit. 
Ei in exilium a Constantio, Ariano, acto, suffectus est Felix, qui, licet ab 
Arianis designatus, fidem tamen Catholicam propugnasse refertur. Hunc 
inter pontifices plures recensent ; sed non videmus quomodo possit legiti- 
mus haberi pontifex, intrusus enim est ab Arianis cum Liberii injuria. 
Plerique censent hunc sibi libertatem et reditum ad sedem comparasse 
ambiguae subscribendo formulae, et communionem Arianis episcopis indul- 
gendo : quam culpam poenitentia deinceps dicunt diluisse. Nobis, post 
Theodoretum, placet sentire Constantium precibus Romanarum matrona- 
rum reditum indulsisse Liberio, nulla labe admissa. Concilii Ariminensis 
acta auctoritate B. Petri irrita pronuntiavit. 

38. Damasus a I. die Octobris 366 per annos octodecim, menses duos, 
dies decem sedit. Schisma conflare studuit Ursicinus diaconus, qui Gra- 
tiani imperatoris auctoritate in exilium est missus. Quatuor synodos 
Romae habuit Damasus, et concilii Constantinopolitani gesta contra Mace- 
donium probavit. Eo favente S. Hieronymus veteres Scripturas Latine 
reddidit, et versionem novi Testamenti emendavit. Concilium Aquile- 
jense anno 381, eo adhuc in vivis habitum est. Obiit sanctus pontifex 
10 Decembris 384. 

39. Siricius per annos tredecim, menses undecim, dies quinque sedit. 
Quatuor reliquit epistolas magni pretii, quibus vetus disciplina vindicatur 
et fides. 

40. Anastasius a 5 die Decembris 398 ad 14 Decembris anno 401 
sedit. Origenistas tumultuantes repressit. 

SAECULO V. 

41. Innocentius I. natione Albanensis, annos quindecim, menses duos, 
dies viginti sedit, defunctus 12 Martii 417. Concilia Carthaginense et 
Milevitanum contra Pelagianos Apostolica munivit auctoritate, et Pela- 
gium Caelestiumque damnavit. Eum appellavit S. Joannes Chrysosto- 
mus, ab episcopis in synodo dicta ad Quercum injuste damnatus. 

42. Zosimus, natione Grsecus, a die 17 Martii ejusdem anni ad diem 26 

Decembris 418 cathedram tenuit. Artibus Pelagii et Ctelestii, et dolosa 
fidei professione deceptus, haesit aliquamdiu ; sed brevi epistolam suam 
Tractoriam ad universos episcopos direxit, qua eos damnavit. 
t43. Bonifacius annos tres, menses octo, dies sex sedit, a 29 Decembris 
anno 418 ad 4 Septembris anno 422. Schisma conflavit Eulalius, archi- 
diaconus, quod brevi ex tinctum est. 

44. Cjelestinus die 10 ejusdem mensis consecratus est, seditque annos 
novem, menses decem, dies novem, et obiit die 18 Julii anno 432. Nes- 
torii hoeresim damnavit, jubens ut et ipse anathemati subjaceret, nisi eam 
intra decem dies retractaret : quod, a concilio Ephesino executioni de- 
mandatum est. Hiberni, Patritii opera, eo pontifice ad fidem conversi 
sunt. 

45. Sixttjs III a 24 Julii die 432 ad 11 Augusti 440, rexit Ecclesiam^ 

46. Leo Magnus a 22 Septembris die anno 440 usque ad 4 Novembris 
anno 461, per annos viginti unum, mensem unum, dies tredecim sedit, pluri- 
mis nominibus gloriosus. Ejus litteras, quibus Eutychetis error damnatus 
est, excepit magno cum plausu concilium Chalcedonense, in quo insonuit illa 
omnium vox: “Petrus per Leonem locutus est.” Plurima sui zeli et 
ingenii monumenta reliquit, horoilias praesertim quas habuit ad plebem, et 
epistolas de disciplina ecclesiastica. 

47. H[ilaru8, natione Sardus, sedit annos sex, menses tres, dies decem, 
et obiit die 21 Februarii anno 468, acer canonum vindex. 

48. Simplicius, sedit a die 25 Februarii 468, per annos quindecim et 
dies sex, obiitque die 1 mensis Martii anno 483. Eo pontifice extinctum 
fuit imperium Occidentis, Augustulo ultimo imperatore ab Odeacro Heru- 
lorum rege devicto, qui regnum Italiae, capta Roma, instituit. Zenonis 
imperatoris Orientis decretum de fide, Henoticon dictum, rejecit, et Timo- 
thaeum AElurum, et Petrum Mongum, Alexandrinam Ecclesiam errore 
Eutychiano inficere studentes, et Petrum Fullonem, Antiochenam sedem 
invadentem, Ecclesiae communione privavit. 

49. Felix III. a 6 die Martii anno 483 sedit annos octo, menses unde- 
cim, dies octodecim, ad 24 Februarii diem anno 492. Damnavit Henoti- 
con, Legatos suos Vitalem et Misenum Constantinopolim missos, qui 
Zenoni morem gesserunt, sacerdotio et commmunione privavit. Petrum 
Mongum, Alexandrinum episcopum, et Aeacium Constantinopolitanum 
anathemate percussit, et ad Zenonem scripsit, ut Petrus Fullo Antiochena 
pelleretur Ecclesia. 

50. Gelasius I., ex Africa oriundus, a 1 die Martii anno 492, ad 19 
Novembris anno 496 sedit. Constantinopolitanum episcopum Euphe- 
mium, et alios Orientis episcopis, sua communione dignari noluit, nisi 
Aeacii nomine e sacris diptychis deleto. Misenum episcopum anathemate 
absolvit in synodo Romana anno 495. Gentilitiam Lupercalium super- 
stitionem sustulit. Imperatorem Anastasium gravissima epistola monuit 

ut nomen Aeacii damnaret, pontificiae potestati debita praestita reverentia. 
Sanctissima edidit decreta ad disciplinam muniendam, et plurima gloriose 
patravit. 

51. Anastasius II. a 24 Novembris 496, ad 17 Novembris 498 sedit. 
Reconciliationem Ecclesiae Orientalis cum Romana tentavit, ea tamen 
conditione ut nomen Aeacii taceretur. Eo sedente Olodoveus Francorum 
rex baptismum suscepit. 

52. Symmachus, sedit a 22 Novembris die 498 ad 19 Julii 514. Festi, 
Romani senatoris, Anastasio imperatori faventis, opera schisma conflatum 
est, quod tres annos duravit, Laurentio antipapa creato. Theodoricus rex 
sese dirimendae liti ingessit, misso visitatore, et synodo coacta ex Sym- 
machi consensu, qui criminibus sibi impactis immunis agnitus est, et legi- 
timus pontifex habitus. Anastasium imperatorem Aeacii memoriae faven- 
tem anathemate percussit. Sanctissime rexit Ecclesiam. 

S ASCULO VI. 

53. Hormisdas a 27 Julii die 514 ad 6 Augusti 523, Ecclesiam guberna- 
vit, et Orientales ad pacem et unitatem revocavit. Eo sedente Africani epis- 
copi ab exilio, quod viginti septem annos duraverat, revocati sunt. Scy- 
thas monachos repressit, nullo tamen decreto de propositione quam pro- 
pugnabant edito. 

54. Jo annes 1 . 13 Augusti die anno 523 regimen suscepit, sancteque 
tenuit ad 18 diem Maji anno 526. In orientem iter aggressus cteco 
visum dedit, 'aliaque patravit miracula, et ab imperatore Justino summo 
honore exceptus est. A Theodorico Arianorum rege in carcerem con- 
jectus obiit aerumnis confectus. 

55. Felix IV. (verius III.) 12 Julii die 526 consecratus vita cessit 13 
die Septembris 1529. Omnibus effulsit virtutibus. 1 

56. Bonifacius II., a 21 Septembris die anno 539 ad 16 vel 17 De- 
cembris 531 rexit Ecclesiam. Schisma factum est a Dioscoro antipapa, 
qui tamen intra paucos dies defunctus Bonifacium absque aemulo reliquit. 
In synodo Romana, anno 531, Vigilium diaconum successorem sibi sta- 
tuit; sed deinceps, altera synoda congregata, rescidit decretum, quod 
sacris canonibus adversabatur. Synodum Arausicanam II., in qua errores 
Semipelagianorum damnati sunt, apostolica confirmavit auctoritate. 

57. Jo annes II., cognomento Mercurius, die 20 aut 22 Januarii 532 
electus ad diem 26 Maji 535 sedit. Accemetas monachos, negantes 
Unum de Trinitate passum esse carne, damnavit in Synodo Romana: 
aliaque sancte et praeclare gessit. 

58. S. Agapetus, die 13 Junii 535 pontificatum suscepit. Iter Con- , 

(1) Omnes quos hucusque recensuimus pontifices sancti habentur, plerique martyrii 
gloria illustres. 33 priores ab Ethnicis passi sunt. Qui inter sequentes sanctorum ho- 
nores ab Ecclesia recipiunt distinguemus nota apposita. 

Vol. IV.— 32 

stantinopolim instituit, Theodoto rege Gothorum rogante, ut imperatorem 
Justinianum induceret ad revocandum exercitum, qui, duce Belisario, Si- 
ciliam ceperat, in Italiam brevi invasurus. Anthimum, Eutychianum, sede 
Constantinopolitana dejecit, et in ejus locum Mennam ordinavit, “ conse- 
crans eum manu sua in basilica Sanctae Mariae." 1 Constanti nopoli obiit 
22 Aprilis 536. 

59. S. Sylverius in Agapeti locum suffectus est die 8 Junii 536. Vigi- 
lius, Agapeti diaconus, qui Constantino poli versabatur, favente imperatrice 
Theodora, ambiit sedem Apostolicam, et in eam Belisarii opera in trusus 
est. Sylverius in exilium actus est Patarara civitatem Lyciae, et iterum in 
Palmariam insulam, ubi inedia confectus est, die 20 Junii anno 538. 

60. Vigilius, cleri Romani consensu legitimus factus est pontifex post 
Sylverii obitum, et statim rescidit quae minus recte scripserat, vel egerat, 
ut Theodorae, Eutychianae haereseos patronae, gratificaretur. Constanti- 
nopoli postea versans dum de tribus capitulis ageretur, eorum damnationi 
obstitit ab initio, sed deinde ea ipse judicato suo damnavit, quod tamen 
deinceps supprimi voluit : verens ne Occidentales offensionem inde pate- 
rentur. Concilio Constantinopolitano rogatus noluit adesse, cujus tamen 
gesta tandem probavit. In hoc negotio merito haerebat anceps, ne concilii 
Chalcedonensis auctoritati vulnus videretur illatum. Rediens Romam, 
obiit in Sicilia septimo Idus Junias anno 554. 

61. Pelagius I., Vigilio suffectus, cathedram tenuit usque ad mortem, 
qu» contigit 1 vel 2 Martii die anno 560, (juxta alios 559). Magnum 
posuit studium ut Quintum concilium a Gallis exciperetqr. * 

62. Jo annes III., per tredecim annos tenuit sedem, defunctus 13 Julii 
573 (juxta alios 572). 

63. S. Benedictus I. successit, et usque ad 30 Julii anno 578 (juxta 
aliam supputationem 577) sedem tenuit. 

64. Pelagius II. gubernavit Ecclesiam usque ad obitum, die 8 Februarii 
anno 590. Gregorium, diaconum, Apocrisiarium suum constituit, et Con- 
ftantinopolim misit, qui Eutychium patriarcham ad rectam de carnis re- 
surrectione sententiam traduxit. Synodum a Joanne Constantinopolitano 
habitam, in qua titulum (Ecumenici sibi vindicavit, in irritum misit. 

65. S. Gregorius Magnus, post sex mensium et viginti quinque die- 
rum intervallum, ad pontificatum invitus evectus est, quem magna cum 
laude tenuit per tredecim annos, menses sex, et decem dies, usque ad 12 
Martii 604. Curam posuit in reducendis trium capitulorum defensoribus 
ad Ecclesiae unitatem ; consilium, quod diu animo foverat, Anglos a d fi dem 
traducendi feliciter executus est, Augustino monacho cum aliis sacris mi- 
nistris misso, quem et archiepiscopum Cantuariensem .constituit, et plena 
instruxit potestate in episcopos Britonum, eique demandavit curam omnes 
res ecclesiasticas componendi per totam insulam. Joannis Constantino- 

(1) Liberatus in Breviario c. utk 

poiiftani et Cyriaci qui ei successit, repressit superbiam, nomenque (Ecu- 
menici, quod affectarunt, vehementer improbavit. Plurima in Ecclesiae 
et reipublicae etiam civilis utilitatem praeclare gessit pontifex aeterna me- 
moria dignus. 


SjECULO VII. 

66. Sabinianus a 13 Septembris anni 604 ad 22 diem Februarii anno 
606 sedit, juxta nonnullos ; aliis anno 605 eum obiisse tradentibus. 

67. S. Bonifacius III., post intervallum undecim mensium et viginti 
sex dierum creatus est. A Phoca imperatore impetravit edictum, quo 
(Ecumenici episcopi titulus soli episcopo Romano vindicatus est. Obiit 
10 Novembris 607. 

68. Bonifacius IV. 25 Augusti die anno 608 sedem occupavit. Do- 
mum suam in monasterium erexit: Pantheon templum expurgavit, et Deo 
sub Virginis Deiparae et omnium sanctorum martyrum invocatione conse- 
cravit. In epitaphio laudatur quod “ sancti Gregorii monita et exempla 
vita, opere, ac dignis moribus secutus sit.” Obiit 7 Maji 615. 

69. Deusdedit post quinque menses et duodecim dies electus est, 17 
die Octobris 615, obiitque die 8 Novembris 618 (juxta alios 617). Lepro- 
sum osculo sanasse refertur. 

70. S. Bonifacius V. successit post unius mensis et aliquot dierum 
intervallum, (aliis annum intercessisse aestimantibus). Plures ejus episto- 
las describit Venerabilis Beda, 1 ad Justinum Gantuariensem, ad Eduinum 
regem, et Edelburgam. Justinum pallio donavit, eique de regis Edbaldi 
conversione gratulatus est. Decessit mansuetudinis laude clarissimus, 22 
Octobris 625. 

71. Honorius I., 27 die Octobris 625, successit, et magnum posuit 
studium in Anglorum negotiis promovendis. Honorium et Paulinum, 
archiepiscopos Gantuariensem et Eboracensem, pallio donavit, facultate 
eis facta, ut qui ex eis superstes foret successorem in locum defuncti ordi- 
naret. Litteras ejus Beda plures refert 9 Eum a Sergio Gonstantinopo- 
litano deceptum, intempestive praecepisse ut silentium servaretur de unius 
vel duarum in Ghristo voluntatum, plerique concedunt: sed haereseos 
crimen illi impactum omni caret specie. Obiit 12 Octobris 638. 

72. Severinus, post annum unum, menses septem, dies quindecim, 
consecratus, brevi ad superos transiit 1 die Augusti 640. Ecthesi Heraclii 
imperatoris, quae Monothelismo favebat, subscribere recusavit, et egregia 
praebuit virtutum specimina. 

73. Joannes IV., Dalmata natione, post paucos menses successit, 24 
Decembris anno eodem. Synodo Romae coacta haeresim Monothelitarum 

(1) Hist. Eccl gentis Angi. I. ii. 

(2) Ibicem. 

damnavit, una cum Ecthesi. Apologiam pro Honorio contexuit. Ejus, 
epistolam de Paschatis controversia refert Beda. Plurimis illustris rebus 
gestis et animi virtutibus decessit 11 Octobris 642. 

74. S. Theodorus die 25 Novembris ejusdem anni suffectus est. Pyr- 
rhum, Constantinopolitanum patriarcham, haeresim Monothelitarum eju- 
rantem pace Ecclesiae donavit, sed, fictione detecta, eum solemni ritu et 
tremendo damnavit. Paulum etiam alterum patriarcham ( anathemati sub- 
jecit. Stephano Dorensi episcopo vices suas in Hierosolymitana Ecclesia 
a Monothelitis tuenda commisit. Obiit 13 Maji 649. 

75. S. Martinus I. 5 Julii die eodem anno electus, synodum habuit 
Romae, ut damnaret Monothelitarum haeresim, Ethesim Heraclii, et Typum 
Constantis. Joanni episcopo Philadelphiae vices suas in oriente commisit, 
amplissimis datis facultatibus, ut episcopos in omnibus ecclesiis ordinaret, 
et lapsos donaret venia. Paulum, Thessalonicensem episcopum, ob haere- 
sim anathemate percussit. Clericos impudicos severe puniendos jussit. 
Constantis jussu actus in exilium aerumnis confectus occubuit 16 Septem- 
bris 655. 

76. S. Eugenius I. post Martini abductionem gubernavit Ecclesiam, sed 
vicaria veluti potestate. 1 2 Mortuo pontifice ejus locum tenuit ad obitum 
usque 1 die Junii anno 657. 

77. S. Yitalianus a die 30 Julii ejusdem anni ad 17 Januarii 672 sedit. 
Oswi rex Northumbrorum ad fidem conversus legatos ad eum misit, ipse- 
que regi gratulatus est. Theodorum, monachum Graecum, eruditione in- 
signem, archiepiscopum Cantuariensem ordinavit, et plura alia gessit prae- 
clare. 

78. Adeodatus, beneficentia erga peregrinos et affabilitate insignis, a 
22 Aprilis 672 ad 26 Junii 676 sedit. 

79. Donus I. a 1 die Novembris 676 ad 11 Aprilis 678 sedit. 

80. S. Agatho a 27 Junii 678 ad 10 Januarii 682 sedit. In synodo 
Romana Monothelitarum damnavit haeresim ; et concilio oecumenico VI. 
per legatos praefuit. Ejus epistola ad concilium summo plausu excepta 
est, patribus conclamantibus : “ Petrus per Agathonem locutus est.” Eo 
regnante Australes Saxones Sancti Wilfridi, Eboracensis archiepiscopi, 
praedicatione ad fidem traducti sunt. 3 Hunc injuria depositum sedi resti- 
tuit. 3 

81. S. Leo II. successit, sancteque gubernavit Ecclesiam usque ad diem 
3 Julii 683 (juxta alios 684). Concilium CEcumenicum VI. confirmavit. 

82. S. Benedictus II., 20 Augusti, eodem anno, successit, sanctitate 
et Scripturarum scientia illustris. Obiit 7 Maji 685. 

(1) Censet Mansi eum suo nomine egisse, Martino deposito, vi licet et injuria. 
Vide notas ad Gravesonium hist. Eccl. Saec. vii. 

(2) Beda hist. Eccl. gentis Anglorum 1. iv. c.xiii. et xvi. 

(3) Willelmus Malmesburiensis 1. iii. de gestis Pontificum. 

83. Joannes V., natione syrus, successit. Obiit 2 Augusti 686, post 
regnum unius anni, et undecim dierum. 

84. Conon a 21 Octobris 686 ad 21 Septembris 687 (juxta alios 13 Octo- 
bris) gubernavit Ecclesiam S. Kilianum, monachum Hibernum, episcopali 
auctum dignitate, ad Franconiorum conversionem misit. 

85. S. Sergius I., syrus natione, post dissidia per duos menses, populo 
in duas scisso factiones, quarum una Theodoro archidiacono, altera Pas- 
chali diacono favebat, electus est. Cessit Theodorus sua sponte Sergio, 
Paschalis invitus. A 15 Decembris 687 die usque ad 7 Septembris 701 
sedit. Ceaduallam, Occidentalium Saxonum regem, qui regno nuntium 
miserat, suis manibus Romae baptizavit, Petri nomine ei imposito. 1 S. 
Willebrordo, quem episcopum consecravit, et sociis ejus munus demanda- 
vit praedicandi Evangelium apud Germanos, Frisones, Danos. fl Synodi 
Trullanae canones rejecit. Quum Zacharias, imperatoris Protospatharius, 
eum vellet vi abducere Constantinopolim, a militia Italiae pontifex est pe- 
riculo liberatus, qui et Zachariae incolumitati consuluit. 3 Statuit ut in 
Missa : “ Agnus Dei, qui tollis peccata mundi, miserere nobis,” ter a clero 
et populo, dum hostia frangeretur, decantaretur. Postea ob calamitates 
bellorum contigit ut : dona nobis pacem tertia vice diceretur. 4 

SjECULO VIII. 

86. Joannes VI., natione graecus, 28 Octobris 701 electus sedit usque 
ad 9 Januarii 705. Tiberius imperator Theophylactum exarcham misit, 
pontifici molestiam creaturus, sed exercitus restitit, exarcham sublaturus, 
nisi intercessisset Joannes. Captivos, quos Guisulphus dux Beneventanus 
in Campaniam incursans fecerat, redemit pontifex humanissimus. Ei 
patrimonium Alpium Cottiarum dono dedit Arepertus, Longobardorum rex, 
ut referunt Beda, Ado Viennensis, Anastasius Bibliothecarius, et Paulus 
Diaconus. 

87. Joannes VII., graecus gente, 1 die Martii successit. Ad eum Jus- 
tinianus Rhinotmetus imperator misit legatos ad componendam controver- 
siam de canonibus concilii Trullani, rogans, ut, habita synodo, quos pro- 
bandos censeret, quos vero rejiciendos, declararet: sed noluit aliquid 
decernere, imperatoris animum optime noscens. S. Wilfridum, archiepis- 
copum Eboracensem sedi suae restituendum jussit. 5 Obiit 17 Septembris 
(Octobris juxta alios) anno 707. 

88. Sisinnius, syius natione, a 18 Januarii die 708, dies tantum viginti 

(1) Beda L v. hiat Eccl. gentis Anglorum e. 7. 

(2) Ibidem c. xiv. 

(3) Anastasius Bibliothec. in vita Sergii L 

(4) Innoc. lii. L vi. de mysteriis Missa c. vi. 

(5) Beda hiet. Eccl AngL L v. c. xx. 

32 * 

regnavit, morte repentina sublatus, dum de restaurandis Urbis moeniis 
cogitaret. Constanti animo dicitur fuisse, licet podagra corpus conficere- 
tur. 

89. Constantinus, syrus, sancte gubernavit Ecclesiam a 24 Martii 708 
ad 8 Aprilis 715 (juxta alios 9 Aprilis 714). A Justiniano imperatore 
invitatus Constantinopolim se contulit, ut controversiam de canonibus Trul- 
lanis componeret, qua occasione ipsi imperatori, (qui summo honore eum 
exceperat, pedes sacros exosculatus,) eucharistiam suis manibus ministra- 
vit. Suibertus apud Saxones felici successu, eo sedente, laboravit. Ab 
episcopo Constantinopolitano Joanne, qui eum Christiani sacerdotii 
caput designavit, rogatus misit Michaelem Apocrisiarium Constantinopo- 
lim, qui episcopos quosdam restitueret Ecclesiae communioni, quam dam- 
nando concilium VI. amiserant. Pauperibus erat pater. 

90. S. Gregorius II., sanctitate, doctrina, et plurimis praeclaris dotibus 
effulsit, pontifex a die 19 Maji, anni supra dicti, ad 11 Februarii anno 
731. Cumanum Castrum, quod Longobardi eripuerant Romanae Ecclesiae, 
ducis populique Neapolitani ope recuperavit. Corbinianum ad Frisingen- 
ses fide imbuendos episcopi dignitate auctum misit. Bonifacius, Anglus» 
post labores apostolicos apud Frisios et Cattos, Saxonibps conterminos, 
episcopus consecratus est a Gregorio ipso, juramento pro more prius prae- 
stito de obedientia sedi Apostolicae praestanda. Synodo Romae coacta anno 
726 Iconoclastarum damnavit haeresim. Eum a Leonis Isauri, per satel- 
lites suos, vi Romani et Longobardi defenderunt. Plures sanctissimas 
edidit sanctiones. 

91. S. Gregorius III., syrus, a 18 Martii 731 ad 28 Novembris 741 
sedit. Bonifacium pallio donavit, archiepiscopi dignitate collata. Synodum 
Romae habuit anno 738, Bonifacio praesente, in qua de Germanorum nego- 
tiis praecipue actum est. Carolum, Majorem-Domus regiae Francorum, 
bis, missis legatis; rogavit ut Longobardos reges Luitprandum et Hilde- 
brandum, res S. Petri in exarchatu Ravennate et ducatu Romano, diri- 
pientes, reprimeret ; quem, re peracta, patritii dignitate auxit. 

92. S. Zacharias, graecus, a 30 Novembris die 741 ad 14 Martii 752 
sedit. Luitprandum plus semel flexit, et quatuor civitatum restitutionem 
ab eo impetravit. Rachi ejus successori, Perusiam obsidenti, pacis con- 
silia commendavit, adeo felici successu, ut abdicato regno monasticam am- 
plexus sit vitam. Galli® proceres, eo sedente, a Childerico III., postremo 
ex Merovingiorum stripe, ad Pipinum nomen regium transtulerunt; quum 
hic jam totam auctoritatem consueverit exercere. Id factum esse Zacharia 
probante referunt scriptores plerique, quos tamen Natalis Alexander falli 
contendit. Bonifacii res gestas probavit, tresque ab eo erectos episcopatus 
in Germania confirmavit. Virgilium presbyterum, tiium criminum dela- 
tum, synodo habita, si probarentur, severius tractandum decrevit. Eum 
tamen omni suspicione purgatum inferunt plerique ex designato Virgilio 
Salizburgensi episcopo, qui post mortem in album sanctorum est relatus. 

Hunc ab alio distinguendum P. Le Cointe in annalibus Francorum con- 
tendit, quam sententiam amplectitur P. Perrone. 

93. Stephanus II. electus est, sed “ tertio die subito obmutuit, et se- 
quenti die defunctus est.” 

94. Stephanus III. a 26 Martii 752 ad 24 Aprilis 757 pontificatum 
tenuit. In Gallias se contulit rogaturus Pippinum, ut Longobardos qui 
civitates Romanae Ecclesiae usurpaverant reprimeret : qua ex occasione 
Pippinum regem inunxit. Litteris deinceps imploravit opem, cum Aris- 
tulphus rex Longobardorum Romam obsedisset : “ Sanctam Dei Eccle- 
siam et nostrum Romanorum reipublicae populum commisimus protegen- 
dum.” Votis respondit Pippinus,et de Longobardis victor viginti civitates 
Stephano tradidit. Desiderio favit ut Aristulpho defuncto succederet, pro- 
missione prius accepta restituendas urbes quas contra pacta Aistulphus 
detinuerat. Pontifex fuit plurimis nominibus illustris. 

95. S. Paulus I. a 29 Maji 757 ad 28 Junii 767 Sedem Apostolicam 
tenuit. Decessoris sui, cui et frater germanus erat, virtutes imitatus est, 
Pippini contra Longobardos et Graecos opem pluries expetivit, plurimis a 
Longobardis, Desiderio duce, illatis injuriis. 

96. Stephanus IV. a 7 Augusti anno 768 ad 2 diem Februarii 772 
sancte gubernavit Ecclesiam. Post Pauli obitum Constantinus, laicus, 
armata manu in sedem pontificiam intrusus fuerat, opera Totonis, fratris 
sui ducis Nepesini, et episcopus consecratus, a Georgio episcopo Prae- 
nestino. Per annum et mensem tenuit sedem, quo adhuc sedente, Phi- 
lippus presbyter, factione quadam favente, nomen pontificis usurpavit ; 
sed uterque pseudo-pontifex ejectus est Stephano electo. Habuit synodum 
Romae, anno 769, in qua Constantinus deprecatus est veniam. A Longo- 
bardis passus molestias, Carolum et Carolomannum, Francorum reges, ob- 
testatus est ut suppetias illi ferrent, et justitias S. Petri , civitates scilicet 
quarum jus sedi Apostolicae erat, curarent restituendas. Gravissimis minis 
intentatis, ne alteruter, uxore repudiata, filiam Desiderii sibi copularet, 
contra Evangelicam legem, eos monuit ; eam enim Berta eorum mater 
secum duxerat ex Italia eo consilio ut alterutri nuberet. 

97. Hadrianus I. die 10 Februarii suffectus est. Desiderius, Longo- 
bardorum rex, civitatibus pluribus injuste usurpatis, Urbem ipsam obsidere 
paravit, sed pontifice excommunicationem minante, Viterbio in Longobar- 
diam recessit, unde factum ut pleraeque civitates sponte se Hadriano sub- 
jicerent. Concilio Nicaeno II. per legatos praefuit : Felicianam damnavit 
de Christi adoptione haeresim ; et alia plurima sancte peregit, die 25 De- 
cembris 795 ad superos tandem translatus. 

98. S. Leo III. statim successit, summo omnium consensu. Carolus mag- 
nus ei, missa legatione, gratulatus est, et Patritiatus sui firmitatem ex- 
pedit, in cujus indicium misit ad eum pontifex claves confessionis S. Petri, 
scilicet ex sepulchro ejus desumptas, et vexillum urbis Romae. A nefariis 
hominibus sanctus pontifex vulneratus est, lingua excisa, et oculis erutis, 

miraculo tamen loquelam visumque recuperavit. 1 Die natali Christi anno 
800 (juxta alios 801) coronavit Carolum in Ecclesia S. Petri qui Impera- 
tor a Romanis salutatus est. Inde revixit Occidentis imperium. Anno 
809 orta controversia de additione symbolo vocum illarum : “ Filioque 
noluit eam probare, sed symbolum Latine et Graece duabus tabulis argen- 
teis insculptum ad confessionem S. Petri affigendum jussit, omisso addi- 
tamento. Obiit II Junii 816. 


Sjeculo IX. 

99. Stephanus V. post decem dies successit virtutibus et beneficentia 
populo Romano charissimus. Obiit sanctitate et miraculis illustris 24 
Januarii 817. 

100. S. Paschalis I. post biduum successit virtutibus illustris. “ Cap- 
tivos innumeros redemit, incendium immane precibus extinxit.”* Obiit 
sanctissime 10 Februarii die 824. 

101. Eugenius II. post dies quatuor electus sancte gubernavit Eccle- 
siam, ad diem usque 11 Augusti 827. Synodum Romae habuit die 15 No- 
vembris anno 826, in qua triginta octo canones editi sunt. Pauperum 
amore claruit optimus pontifex. 

102. Valentinus vir sanctissimus nonnisi quadraginta dies pontifex 
vixit. 

103. Gregorius IV. sanctitate clarus per annos sexdecim gubernavit 
Ecclesiam. Iter in Gallias instituit ut pacem inter Ludovicum Pium et 
£lios ejus conciliaret, unde orta est suspicio eum filiis perduellibus favere, 
qua dissipata episcopi Galli et rex ipse eum summa exceperunt reveien- 
tia. Obiit VIII. Kalendas Februarias anno 844. 

104. Sergius II., pulso Joanne quodam qui sedem invaserat, iv. Idus 
Februarii summo omnium consensu electus est. Sancte gubernavit Eccle- 
siam usque ad obitum die 27 Januarii 847. 

105. S. Leo IV. electus 11 Aprilis die eo anno, ad diem 17 Julii 855 
sedem tenuit. Sanctitate et miraculis claruit. Saracenis ad urbis direp- 
tionem properantibus, copias Ostiam misit, quae cum Neapolitanis aliis- 
que conjunctae nasali certamine hostes depulerunt. Anno 853, die 8 De- 
cembris synodum 67 episcoporum in basilica S. Petri habuit. Ludovi- 
cum unxit imperatorem anno 850; etiElfridum, quem pater Ethelvulphus 
Occidentalium : Saxonum in Anglia rex, secum Romam duxerat, regem 
coronavit. 

Leoni IV. successisse Joannam mulierem annis duobus, mtensibus 5, 
diebus 4, putidissima est fabula, quam explodunt omnia genuina historiae 

(1) Ita referunt Anastasius Bibliothecarius, aliique coaevi vel suppares scriptores, 
quos videsis apud Natalem Alexandrum Hist EccL VoL xL Ari, x. 

(8) Anastasius Bib. 

monumenta, uti Blondelius, Galvinianus licet minister, ex professo de- 
monstravit. Vide Dissertationem hac de re Natalis Alexandri tomo XII. 
hist. Eccl. Sufficiat hic animadvertere temporum supputationes nullum 
locum fabulosae Papissae relinquere. 

106. Benedictus III., 22 Julii anno 855 invitus electus unanimi con- 
sensu, 29 Septembris consecrationis munus suscepit. Imperatorum 
Lotharii et Ludovici legati faverunt Anastasio, qui sedem invasit, sed 
brevi agnoverunt Benedictum. Sancte gubernavit Ecclesiam ad 8 diem 
Aprilis 858. 

107. S. Nicolaus I., 24 die ejusdem mensis, invitus ad sedem Aposto- 
licam evectus est. S. Ignatii, patriarchae Constantinopolitani, jura contra 
Photium sedis suae invasorem strenue vindicavit, et Gregorium Syracusa- 
num, qui Photium ordinaverat, in perpetuum exauctoravit. Zachariam et 
Rhadoaldum episcopos, quos legatos Constantinopolim miserat, in Synodo 
deposuit ob munus proditum. Joannem, archiepiscopum Ravennatensem, 
ob jura laesa Sedis Apostolicae, et subditos oppressos, necnon contumacem, 
excommunicatione percussit, quem veniam suppliciter deprecantem postea 
absolvit. Suscepta legatione a Michaele Bulgarorum rege, quaesitis 
eorum respondit, eos de pluribus christiani hominis officiis et disciplinae 
capitibus edocens. Aliis plurimis praeclare gestiis obiit Idibus Novembris 
anno 867, orbi christiano deflendus. 

108. Hadrianus II. post mensem successit, sanctitate et pauperum 
amore insignis, quibus quum denarios viritim distribueret, miraculo multi- 
plicata pecunia refertur. Photium in synodo Romana anathemate percus- 
sit. Synodo (Ecumenicae viii. per legatos praefuit. Theutbergam regi- 
nam ad Lotharium redire jussit, et Waldradam pellicem poenitentiam 
simulantem communione Ecclesiae donavit, ea tamen imposita conditione, 
ne ad Lotharii consortium rediret. Lotharium ipsum poenitentiam profes- 
sum absolvit. Post ejus mortem suam adhibuit auctoritatem, ut Ludovici, 
fratris defuncti imperatoris, jura servarentur, excommunicatione proceri- 
bus regni intentatis si ab eo deficerent. Proceres regni Caroli Calvi 
pariter monuit, ut eum ab invadendo regno quod Ludovico haereditario jure 
debebatur deterrerent. Carolum Calvum filium suum Carolomannum acer- 
bius tractantem placare studuit, filio Apostolicam auctoritatem implorante. 
Obiit II. Kal. Novembris anno 872. 

109. Joannes VIII., 14 Decembris 872, suffectus est. Die Nativitatis 
Dominicae anno 875 Carolum Calvum imperatorem Romae coronavit. 
Dum hic regno abesset, frater ejus Ludovicus rex Germaniae illud depopu- 
labatur, quod audiens pontifex episcopis in regno Ludovici sub anathema te 
jussit, ut regi saniora consilia suaderent et injungerent. Formosum, 
Portuensem episcopum, ambiendae sedis Apostolicae reum in synodo Ro- 
mana deposuit. Anno 878 in Gallias veniens synodum Trecis habuit III. 
Idus Augusti, in qua sententia in Formosum et alios confirmata est. Obiit 
die 15 Decembris anno 882. 

110. Marinus, virtutibus praeclarus, suffectus damnavit Photium, For- 
mosum vero donavit indulgentia, relaxato vinculo juramenti quo se invitus 
obstrinxerat, Joanni VIII. promissione facta se semper in laica communi- 
one mansurum. Obiit mense Majo anno 884. 

111. Hadrianus III. sedit annum unum, menses quatuor, defunctus 
anno 885. Basilio imperatori veniam Photio deprecanti noluit morem 
gerere, constantis animi pontifex. 

1 12. Stephanus VI. sanctitate et in pauperes beneficentia illustris suc- 
cessit, his scilicet paterna bona distribuit. Locustas agrum Romanum 
depascentes signo crucis expulit. Plurimis praeclare gestis per sex ponti- 
ficatus annos sancte obiit mense Majo 891. 

113. Formosus, quem supra memoravimus ambitus a Joanne VIII. 
damnatum, successit, et per quatuor annos mensesque septem sedem tenuit, 
defunctus 4 Aprilis 896. Sergius a factione quadam electus, expulsus est 
urbe. Condemnationem Photii confirmavit; episcopos et presbyteros ab 
eo ordinatos^ nonnisi poBnitentes, excepit : ad Angliae episcopos de rebus 
ecclesias Anglicanae afflictis ex Danorum incursione, scripsit; aliaque 
pontifice digna geslit, ipse a Luitprando commendatus ob vitae integrita- 
tem et Scripturarum scientiam. Eum etiam plurimis laudat Auxilius coae- 
vus scriptor. 

114. Stephanus VII. successit, expulso Bonifacio qui sedem invaserat. 
“ Hunc antipapam Bonifacium expulit Stephanus septimus intrusum vi- 
delicet intrusus, sed accedente cleri consensu, legitimus deinde pontifex 
habitus, ne schismate Ecclesia scinderetur.” Ita Gravesonius. In For- 
raosi memoriam inhumane saeviit, ej usque ordinationes irritas habendas 
declaravit. “ Conversationis error fuit, non praedicationis,” judice Natali 
Alexandro. Post annum unum et mensem unum in carcerem ab aemulis 
trusus strangulatus est ante Septembrem 897. Recolenda sunt verba S. 
Leonis Magni de Petro loquens: “ cujus etiam dignitas in indigno haerede 
non deficit.” 1 

115. Romanus, post Stephanum, quatuor menses gubernavit Ecclesiam, 
et post rescissa inique gesta decessoris obiit anno 898. 

116. Theodorus II. dies tantum viginti sedit. 

1 17. Joannes IX. medio Julii anno 898 consecratus est Pontifex, an- 
nosque duos et dies quindecim sedit. Acta Stephani contra Formosum 
rescidit, et tria habuit concilia. 

(1) 8erm. ii. de assumpt. ad Pontif. 

SjECULO X. 

118« Benedictus IV. 30 Augusti die antio 900 sedere coepit, ad annum 
903, mense Octobris, pontifex. De eo apud Flodoardum scriptorem 
decimi sseculi, legitur : 

“ Praetulit hic generale bonum lucro speciali, 

Despectas viduas, inopes, vacuosque patronis, 

Assidua ut natos proprios bonitate fovebat*” 

1 19. Leo V. per mensem unum et dies viginti sex sedem tenuit, a 
Ghristophoro presbytero, qui sedem invasit, in carcerem deinde detrusus. 
Hie post septem menses monasticum habitum induit cogente Sergio III., 
qui Alberici marchionis opera, sedem occupavit, quam, Formoso sedente, 
olim invaserat. 

120. Seroius III., anno 904, sedit aemulis depulsis. Ejus memoriam 
Luitprandus, Ticinensis primum diaconus, postea episcopus Cremonensis, 
denigravit, quem secuti sunt plerique recentiores. Huic tamen fidem non 
facile tribuendam in iis quae respiciunt pontifices, quum e partibus Leonis 
VIII. antipap® steterit, monet Muratorius. 1 Flodoardus Sergium populo 
acceptum esse notat, ait enim coaevus ille scriptor : “ Profugus latuit sep- 
tem volventibus annis: tunc populi remeans precibus sacratur honore 
pridem assignato, quo nomine tertius extitit antistes.” 1 Epitaphium ei in 
Vaticanis aedibus olim positum, quod refertur in Romani Canonici libro, 
qui Mallii nomine vocatur; saeculo duodecimo scripto, haec habuit : “ Sus- 
cipitur Papa, sacrata plebe recepta gaudet. Amat pastor agmina cuncta 
simul.” Sedit ad usque annum 911. Dicitur praedixisse S. Uldarico elec- 
tionem ejus ad episcopatum Augustanum. 

121. Anastasius III. successit, sedemque tenuit annos duos et duos 
menses, mortuus anno 913. Eo pontifice Normanni ad fidem sunt con- 
versi. 

122. Lando, 16 Octobris 913 creatus, 26 Aprilis 914 decessit. 

123. Joannes X. statim successit. Saracenos Romae imminentes repulit 
et devicit : Berengarium coronavit imperatorem, et plura alia egit in Ec- 
clesiae utilitatem. Dicitur tamen Hugonem puerum quinquennem, Heri- 
berti comitis filium, archiepiscopum Rhemensem designasse, ut patri 
morem gereret. In carcerem detrusus anno 928, “ vel vi, vel actus angore 
defunctu? est,” anno sequenti, ut refert Flodoardus. Eum “ sive sacro- 
sanctae summae dignitatis majestatem, vel ejus praeclare acta omni Italiae 

(1) In ea infelici rerum conditione qui e partibus imperatorum stabant, pro pontifici- 
bus ab ipsis designatis pugnantes, contra veros pontifices, omni arte studebant aemulo- 
rum et aliorum adversarum partium denigrare famam. Eminuit Luitprandus inter auc- 
tores illos maledicos. 

(2) Carm. de Rom. Pontif. apud Muratorium Annal. ItaL t v. ad annum 904. 

hoc tempore salutifera spectemus, hoc nequaquam exitu dignum,” pro- 
nuntiat Rubeus. 1 Luitprandus, maledicus satis auctor, eum ante pontifica- 
tum moribus haud purum asserit, eumque, Theodora favente, evectum. 

124. Leo VI. septem menses dies quinque sedit, 3 Februarii 929 de- 
functus, aemulorum factione oppressus. 

125. Stephaniis VIII. religione et mansuetudine insignis, per duos 
annos, unum mensem, et duodecim dies rexit Ecclesiam. Dani, eo se- 
dente, Unni archiepiscopi Hamaburgensis praedicatioue plurimum profe- 
cerunt. 

126. Joannes XI. Alberici marchionis filius, uti testatur Ostiensis, et 
anonymus Salernitanus scriptor undecimi saeculi, non Sergii, uti Luit- 
prandus, famam mendacem secutus, refert, successit. Ab Alberico patri- 
cio, fratre suo, conjectus in carcerem, obiit initio Januarii 936. Pontifex 
“ gloriosae idolis” a Ratherio Veronensi designatur. 

127. Leo VII. piissimus pontifex suffectus est, qui 18 Julii 939 obiit. 
A Flodoardo describitur : 

“ Deditus assiduis precibus, speculamine celsus, 

Affatu laetus, sapiens, atque ore serenus.” 

128. Stephanus IX., Othonis regis opera, ad Sedem evectus est Ro- 
manorum suffragiis, sed Cardinalibus neglectis. Eum Germanum fuisse, 
vel fcede vulneratum a factione Alberici negat Mansi, Martini Poloni, quem 
plerique secuti sunt, fidem haud firmam esse contendens, utpote alias tur- 
piter hallucinati. Romanum fuisse plerique catalogi testantur. Suam 
op6ram felici successu posuit in Galliarum proceribus ad obedientiam 
Lndovico IV. revocaudis. Obiit initio Decembris anno 942. 

129. Marinus II. suffectus templorum restaurationi, disciplinae emen- 
dationi, et pauperum levamini egregiam impendit operam. Obiit ante 
medium mensem Junii 946. 

130. Agapetus II. optimus pontifex successit, et annos decem sedem 
tenuit, defunctus anno 956. Eo sedente Haraldus, Danorum rex, baptiza- 
tus est, et fides apud Danos propagari perrexit. Praefuit pontifex synodo 
Romanae anno 949. 

131. Joannes XII., Octavianus ante dictus, duodeviginti annos natus, 
Alberici Romae tyranni filius, pontificatum invesit. Ottonem imperatorem 
Romae coronavit, qui anno sequenti Romam cum exercitu hostili regressus 
est. Pontifex interim Alberico faverat, ideoque fuga elapsus est, in cujus lo- 
cum Otto curavit Leonem VIII. in conciliabulo sufficiendum ; quem tamen 
post duos menses Romani expulerunt. 9 Reversus Joannes synodum habuit, 


(1) L. v. hist. Ravennat. 

(2) Frequentia que decimo prssertim ssculo contigerunt schismata ad civilia studia 
haud immerito referuntur : quum imperatores suam potentiam et gratiam adhiberent ad 

qua antipapa et ejus sectatores damnati sunt. Plura quae de vitiis ejus 
et fine infausto narrat Luitprandus, caute sunt excipienda, quum antipapae 
fuerit addictus. Joanni tamen atram notam inurit Baronius. Decessit 25 
Maji 964. 

132. Benedictos V. sanctitate et meritis conspicuus electus est, sed 
antipapa brevi ab Ottone est iterum intrusus, Benedicto in Germaniam 
abducto, ubi anno sequenti mortuus est. Eodem anno antipapa est ex- 
tinctus. 

133. Joannes XIII. deinde cathedram tenuit. Ottonem juniorem cor- 
onavit imperatorem. Eo sedente Poloni ad fidem conversi sunt, et fidei 
praecones in Wandaliam missi. Obiit 8 Idus Septembris 972. 

134. Benedictus VI. sub finem Decembris electus est, sed post annum 
unum et menses tres in carcerem trusus et strangulatus est, a Francone, 
cardinali nequissimo, anno 974. 

135. Donus II. successit, brevi ad superos transferendus, anno 975. 

136. Benedictus VII. ante diem 25 Martii electus, sedit annos novem, 
et menses aliquot, defunctus 10 Julii 984. Sergium, metropolitam Dama- 
scenum a Saracenis expulsum perhumaniter excepit. Synodo habita dam- 
navit antipapam Bonifacium. 

137. Joannes XIV. successit, sed ab antipapa detrusus est in carce- 
rem, ubi obiit anno 985. Bonifacius pariter eodem anno obiit morte re- 
pentina perculsus. 

138. Joannes XV. mense Decembris 985 ordinatus est pontifex. Le- 
gatum misit ut concordiam conciliaret inter Ethelredum Angliae regem 
et Ricardum Normannorum ducem : quod feliciter ei successit. Obiit 
anno 996. 

139. Gregorius V., antea Bruno nuncupatus, plurimis insignis virtu- 
tibus duos annos, menses octo, dies sex sedit. Crescentius, Romae tyrannus, 
Joannem Placentinum episcopum antipapam creavit, quem ludibrio cir- 
cumduci jussit Otto imperator, Crescentio capitis damnato. Coronavit 
Ottonem III. imperatorem pontifex. Nuptias quas Robertus Galliarum 
rex cum Berta consanguinea sua contraxerat, rescidit, utpote incestas. 
Obiit 18 Februarii 999. 

140. Sylvester II., antea Gerbertus, Galliis oriundus, humili loco, 
prius archiepiscopus Remensis, deinceps Ravennatensis, tandem pontifex 
creatus est, Ottone favente. Liberalium artium, quas in Galliis suscitavit, 

pontificem sibi addictum creandum, Romani virum sibi utilem et acceptum quaerebant, 
ideo que facile contingebat ut quaeque factio pontificem designaret. Ex quo Patricii 
dignitas familiae Carolvingiae tributa est, et imperialis majestas deinceps agnita, jura quae- 
dam ei competebant, quae tamen non satis erant definita, et ab invitis plerumque extor- 
quebantur. Qui igitur graviora mala quibus oppressa jacuit ea aetate Ecclesia cogitat, 
debet civilium rerum conditionem prae oculis habere, et rerum cognoscere causas. 

Vol. IV.— 33 

peritia, locum dedit vulgi suspicioni eum magiam callere. Stephano, 
Hungarorum regi, cujus insigni studio Pannonia ad fidem traducta est, 
indulsit, ut crucem in pectore gestaret. Obiit 11 Maji 1003. 

SiECULO XI. 

141. Joannes XVII. dictus, antea Sicco, successit, et post quinque 
menses defunctus est sub finem anni 1003. 

142. Joannes XVIII., antea Fasanus, 26 die Decembris eodem anno 
suffectus est. Bambergensem episcopatum, ab Henrico Germaniae rege 
in synodo Francofordiensi erectum confirmavit. Bellicolense monaste- 
rium “ sub tuitione et defensione Apostolorum et Sanctae Sedis pontificum 
posuit, interdixitque omnibus episcopis ne quam ibi jurisdictionem exer- 
cerent.” S. Elphego, Cantuariensi archiepiscopo, Romam profecto, pal- 
lium dedit. S. Brunonem ad Russos misit Apostolum, qui martyr obiit. 
S. Bonifacius pariter occubuit apud eosdem, martyrio coronatus, teste 
S. Petro Damiani. Post quinquennium obiit pontifex anno 1009. 

143. Sergius IV., antea Petrus Bucca Porci nuncupatus, 28 Septem- 
bris die eo anno electus est, tenuitque sedem ad annum 1012. Eo sedente 
Judaei Occidentales et Saraceni Hispaniae impulerunt Hakemum Calipham 
.ZEgypti ad evertendum basilicam sepulchri Christi Domini ; sed eam diru- 
tam Christianis permissum est iterum aedificare, adeo prodigia inclaruerunt 
Saracenis. 

144. Benedictus VIII. successit, et Henrici regis Germaniae ope im- 
plorata, expulit Gregorium antipapam. Ipsum sanctum regem, cum con- 
juge Cunegunda, imperii corona ornavit. Saracenos littora infestantes 
devicit: Graecos in Apulia versantes debellavit ; aliasque temporalia jura 
vindicavit. Imperatore suadente jussit ut symbolum in Missa caneretur 
Romae, quod antea non consuevit, quum fides Romana semper mansisset 
integra. Duo concilia Romanum et Ticinense habuit. Obiit postquam 
annos fere duodecim sederat, anno 1024. 

145. Joannes XJX., frater defuncti pontificis, successit, seditque annos 
novem, defunctus anno 1034. 

146. Benedictus IX., juvenis, (sed decem annos longe superans aetate, 
de eo enim scribit S. Petrus Damiani “ miserabilis ille ab ipso funesti 
pontificatus sui primordio usque ad finem vitae in luxuriae coeno versatus 
est,” 1 ) in sedem Apostolicam patris sui Alberici Tusculani comitis factione 
intrusus est. Eo sedem tenente, Poloni, ob difficilem regni conditionem 
petierunt, ut Casimiro, monacho jam et diacono, liceret ad saeculum 
regredi, quum haeres foret regni. Votis annuit Benedictus. Pulsus est 
Urbe a Romanis, qui intruserunt Joannem episcopum Sabinensem, no- 
mine Sylvestri HI., anno 1044. 

( L. i. ep. ix. ad Nicolaum ii 

147. Gregorius VI., antea Gratianus dictus, persuasit utrique, nume- 
rata pecunia, ut pontificatu cederet in ejus favorem, sed in synodo Su- 
triensi anno 1046 se munere abdicavit: agnovit scilicet “ se non posse juste 
honorem tanti sacerdotii administrare, ac semetipsum pontificalibus indu- 
mentis exuit.” In eorum locum electus est Suidgerus, natione Saxo, 
episcopus Bambergensis, qui Clemens II. deinceps est vocatus. 

148. Clemens II. ab anno 1046 die Natali Domini ad tertium Idus 
Octobris anni sequentis praeclare rexit Ecclesiam. Concilia celebravit ad 
extirpandam simoniam, sed morte abreptus sancta consilia non potuit exe- 
cutioni demandare. Sedem vacantem invasit Benedictus IX. et per octo 
menses tenuit. 

149. Damasus II., antea dictus Poppo, Brisinensis episcopus, successit 
die 17 Julii 1048, sed viginti dies tantum vixit in pontificatu. 

150. S. Leo IX. antea Bruno, episcopus Tullensis, 2 Februarii die 
1094 electus est,jdoctrina et sanctitate illustris. Vitae austeritate, beneficen- 
tia in pauperes, et omnibus optimi pontificis dotibus effulsit. In Norman- 
nos in Apulia insolenter se gerentes duxit exercitum, sed infelici successu, 
nam victus captusque est : ipsi tamen victores sese subjecerunt, miro reve- 
rentiae erga sacram majestatem indicio. Obiit anno 1054 die 9 Aprilis ; 
post obitum miraculis clarus. 

151. Victor II., antea Gebehardus, Aistetensis episcopus, post anni in- 
tervallum successit die 13 Aprilis 1055. Ad haeresim Berengarii profli- 
gandam nonnulla celebravit concilia. Obiit sanctus pontifex die 28 Julii 
1057. 

152. Stephanus X., antea Junianus Fridericus, Lotharingus natione, 
electus est 2 Augusti die 1057. Flagravit fidei et disciplinae studio, et 
plures tulit leges sanctissimas, qua clerici incontinentes plecterentur. Re- 
fert S. Petrus Damiani, ab ipso creatus cardinalis, presbyterum qui hujus 
pontificis decretis noluit sese subjicere, repentina morte fuisse percussum. 3 
Obiit sanctus pontifex die 29 Martii 1058, miraculisque post mortem 
claruit. 

153. Nicolaus II., antea Gerardus, 28 Decembris 1058 electus est. Jo- 
annes Mincius episcopus Velitrensis in sedem Apostolicam intrusus fuerat 
vi et armis, Benedicti X. assumpto nomine ; sed in concilio Romano 113 
episcoporum, quod habuit Nicolaus anno sequenti, damnatus cessit. Plura 
fecit egregie tum ad fidem contra Berengarii haeresim tuendam, tum ad 
mores clericorum emendandos. Continentiam ut efficacius injungeret, vetuit 
“ ne quis concubinarii presbyteri aut subintroductam mulierem habentis, 
Missam audiret.” Obiit anno 1061, quum in pontificatu vixisset annos 
duos, menses sex, dies viginti quinque. 

154. S. Alexander II. antea Anselmus de Badagio, episcopus Lucensis 
post tres menses successit. Sedes invaserat Cadolaus Palavicinus, epis- 

(1) L. iv. ep. iii. ad Cunibertum episcopum Taurmensem. 

copus Parmensis, Honorii II. nomine assumpto, qui et suorum armis suas 
sustinere partes, magna edita strage, tentavit, sed repulsus et devictus est, 
Gottofredi ducis Tuscorum opera. Sedit Alexander annos decem, sex 
menses, dies viginti unum, defunctus 12 Aprilis 1073. Doctrina, sapientia, 
sanctitate claruit, et diligentiam omnem in moribus clericorum emendandis 
adhibuit. 

155. S. Gregorius VII., Hildebrandus antea dictus, 21 Aprilis die anno 
1073 electus est. Celsis effulsit animi dotibus, et vi penitus invicta in 
extirpandis vitiis, praesertim simoniae, et incontinentiae clericorum, labora- 
vit. Haeresim Berengarii etiam damnavit. Insidiis petitus et in turrim 
captivus adductus, nocte ipsa natalitia Domini Nostri, sed a populo libera- 
tus, sceleris pepercit auctori, ei tantum imposita conditione, ut itinere 
Hierosolymas suscepto, illud expiaret. Henricum IV. regem Germaniae, 
III. hujus nominis imperatorem, plurimis conatus est a tyrannide, in subdi- 
tos, simonia, et jurium Ecclesiae violatione deducere. Investiturarum 
controversia eminuit ea occasione, noluit enim pontifex imperatorem annu- 
lum et baculum pastoralem episcopis tradere, quum sacrae potestatis sint 
indicia: imperator e contra pergebat jus ad res temporales episcopatus 
ea ratione tradere se profiteri. Saxones rebelles Henrico conciliare stu- 
duit Gregorius ; sed quum conatus ejus omnes ad imperatorem emendan- 
dum frustra evasissent, post monita et minas, eum plexit anathemate, et 
regno et imperio deposuit, missa ad Rodulphum, Sueviae ducem, quem 
Saxones elegerant, corona. De jure quo egerit videndus est Le Maistre, 
in opere : “ Du Pape.” Plerique jam videntur illud jus publicum illius 
statis agnoscere. Id exploratum est sanctissimum pontificem purissimo 
studio egisse, cujus vindicias Voigt, scriptor Protestanticus, haud ita pri- 
dem pertexuit, vita ejus conscripta. Plura habuit concilia Gregorius, 
plurimaque in morum emendationem sanxit, ob disciplinam sacri coeliba- 
tus vindicatam et restitutam, et alia egregia facinora, aeterna memoria dig- 
nus. Obiit 25 Maji 1085. Contra eum fecit antipapam Guibertum im- 
pius imperator* 

156. Victor III., antea Desiderius, abbas Cassinensis electus est pon- 
tifex, sed per annum renuit onus suscipere. Victoria insigni de Sarace- 
nis reportata claruit ejus Pontificatus. Obiit 16 die Septembris 1087, 
sanctus humilisque Petri successor. 

157. Urbanus II., antea Otto, episcopus Ostiensis, natione Gallus, 
electus est, vir sanctimonia et doctrina praestans, anno 1088 et annos per 
undecim, menses quatuor, dies octodecim praeclare gubernavit Eccle- 
siam. Plurima tenuit concilia, inter quae illud imprimis celebre, quod 
ad Clarum Montem in Galliis habitum est anno 1095, episcopis 225 con- 
venientibus. De expeditione Hierosolymitana actum est, pontifice auc- 
tore : indeque bella cruce — signatorum habuerunt initium. Obiit 29 
Julii 1099. 

Sjeculo XII. 

158. Paschalis II., antea Raynerius, abbas Cassinensis et cardinalis, 
invitus assumptus est. Sancte gubernavit Ecclesiam, sed ab imperatore 
Henrico V., quem ipse paulo antea coronaverat, in carcerem trusus, vi 
cessit, et jus relaxavit investiturarum, quo se abdicare ipse imperator jura- 
tus promiserat. Obiit 21 Januarii 1118, quum annos octodecim, menses 
quinque, die3 septem sedissei. 

159. Gelasius II. antea Joannes, ex monacho cardinalis, 25 Januarii 
1118 electus est, sed a schismaticorum factione in careferera trusus, non- 
nisi 10 die Martii consecratus, postquam a populo ereptus fuerat. Fuga 
se subduxit, Henrico Imperatore Romam adveniente, qui Mauricium Bur- 
dinum, archiepiscopum Bracarensem, in sedem intrusit, nomine Gregorii 
VIII. Sanctus pontifex in Gallias se contulit, ubi morbo correptus, obiit 
Cluniaco, in proprio monasterio, 29 Januarii anno 1119. 

160. Callistus II., antea Guido, archiepiscopus Viennensis, 1 Febru- 
arii electus, sancte functus est supremo munere ad obitum usque 13 De- 
cembris 1124. Mauricium Burdinum antipapam repressit; habuit et con- 
cilium (Ecumenicum Lateranense, in quo de investituris actum est. 

161. Honorius II., antea Lambertus de Fagnano, episcopus Ostiensis 
21 Decembris anno 1124 consecratus, sedit ad 14 usque Februarii 1130. 
Theobaldus cardinalis prius electus, se munere abdicavit ipso electionis 
die, ne locus foret schismati, quod modestiae*exemplum imitatus est Lam- 
bertus. Inde factum ut cardinales hunc deprecarentur ad sumendum onus, 
et sic vitium electionis sanarent. Strenue gessit munus. Conradum et 
Fredericum Lothario Germaniae regi rebelles anathemate plexit, et Ansel- 
mum archiepiscopum, qui coronaverat Conradum : per eam scilicet aetatem 
mos obtinuit ut Ecclesiae potestas adhiberetur ad jura civilia tuenda, cen- 
suris ob eorum violationem latis. 

162. Innocentius II., antea Gregorius de Paparesciis, electus est 15 
Februarii 1130. Fortiter suaviterque gubernavit Ecclesiam, plusquam 
tredecim annos, ad 24 usque Septembris 1143. Eximiis effulsit virtutibus, 
et plura praeclare gessit: ab antipapa Petro Leone, qui Anacleti II. nomine 
assumpto Romam occupavit plura passus. Sanctus pontifex in Gallias se 
contulit, unde anno 1138 reversus, cum Lothario imperatore, hunc Romae 
coronavit. Iterum a factione antipapae exulare coactus est, sed hujus 
morte brevi contingente, in urbem est reversus. Alius antipapa Gregorius 
nomine, qui Victor IV. vocari voluit, successit, sed intra paucos dies sese 
subjecit legitimo pontifici. Concilium Lateranense II. anno 1 139 habuit 
Innocentius. 

163. Ccelestinus II., antea Guido de Castello, 20 Septembris 1143 
electus, 9 die Martii 1144 defunctus est. dignissimus fuit pontificatu ob 
egregias dotes. 

33 * 

164. Lucius II;, antea Gerardus Caccianimicus, post triduum electus, 
plurima ab Arnaldis&rum factione passus, vivere desiit 25 Februarii 
anno 1145. 

i 165. Euoenius III., ante Petrus Bernardus, abbas, S. Bernardi disci- 
pulus, electus est 27 Februarii 1145. Ob Arnaldistarum tumultus exu- 
lare coactus est, in Gallias profugus. Sanctissimam vitam miracula post 
mortem probarunt. Obiit 7 Julii 1153. 

166. Anastasius IV., antea Conradusde Suburra, episcopus cardinalis, 
post biduum suffectus. Beneficus in pauperes et sui muneris solicitus 
laudem praeclaram meruit. Obiit 2 Decembris 1154. 

167. Hadrianus IV. Anglus, humili loco natus, ingenio et virtute 
profecit, Legati munere apud Dacos et Novegos functus, cum magno 
animarum lucro, ad summum pontificatum tandem evectus est. Sedit 
annos quatuor, menses octo, dies viginti novem, obiitque 1 Septembris 
1159. Fridericum imperatorem coronavit, cum quo tamen gravia dein- 
ceps habuit dissidia. Quum Hadrianus beneficii nomine coronae impe- 
rialis collationem designasset, excanduit Fridericus, putans feudatarium se 
dici, sed pontificis explicationi acquievit. Henrico II. facultatem tribuit 
Hiberniam invadendi, insulas omnes ad fidem conversas ad B. Petri jus 
pertinere affirmans, nixus, uti videtur, supposititio instrumento donationis 
Constantini. Eum humanis rationibus ductum fuisse non est temere 
dicendum, quum alias virtus ejus eximia innotescat : mirum autem non 
est eum falso deceptum instrumento, vel communem ea aetate secutum esse 
de potestate pontificia notionem. 

168. Alexander III., antea Eolandus Bandinella, cardinalis, electus 
est 20 Septembris 1159. Octavianus, cardinalis, favente imperatore Fri- 
derico, schisma fecit, seque Victorem IV. appellavit. Pseudo-pontifice 
anno 1164 defuncto, alter electus est Guido, Cremonensis, qui Paschalis 
III. vocari voluit. Huic anno 1168 suffectus est Joannes, abbas Strumi- 
ensis, Callistus III. a suis dictus, qui post decennium subjecit se Alexan- 
dro. Schismatici tamen Landum Sitinum nomine Innocenti! III. substitue- 
runt, qui anno 1180 in exilium actus est et sic extinctum est schisma, quod 
viginti unum annos duraverat. Anno 1177 reconciliatio inter Fridericum 
et Alexandrum effecta est Venetiis. Pontifex Henricum II. Angliae re- 
gem, necis S, Thomae archiepiscopi Cantuariensis reum, anathemate per- 
cussit, sed juramento emisso a rege se haud fuisse consilii nefandi con- 
scium, eum deinceps absolvit. Regnum diuturnum morte clausit Alexan- 
der 30 Augusti 1181. 

169. Lucius III., antea Hubaldus Allucingolus, cardinalis episcopus 
Ostiensis, 1 die Septembris suffectus est. Sancte rexit Ecclesiam pruden- 
tia innocentiaque insignis. Obiit die 24 Novembris 1185. In ejus elec- 
tione cardinales soli tulerunt suffragia : qui mos deinde obtinuit, clero 
populoque excluso. 

170. Urbanus III., antea Lambertus Cribellus suffectus est, et ad mor- 
tem usque, 19 Octobris die 1187, Ecclesiam gubernavit. Gravia habuit cum 
imperatore Friderico dissidia, cui excommunicationem intentavit ob violata 
Ecclesiae jura, sed intra minas se continuit. 

171. Gregorius VIII., antea Albertus, monachus Benedictinus, vir 
plane et sapientia et vitae sinceritate conspicuus. Magno flagrabat studio 
opem ferendi christianis in Palaestina oppressis, sed brevi ad immortalem 
coronam avolavit, 17 Decembris eodem anno. 

!72. Clemens III., antea Paulinus, cardinalis Praenestinus die 19 ejus- 
dem mensis electus, pie et sancte rexit Ecclesiam» Christianis in Palaes- 
tina ut subveniretur laboravit. Obiit 28 Martii 1191. 

173. Caslestinus III., Hyacinthus de Ursinis, post biduum suffectus 
est, annos jam natus 85. Expeditionem Sacram promovit; Leopoldo 
Austriae duci, sub anathemate jussit ut Richardum, Angliae regem, quem 
ceperat e Palaestina redeuntem, liberum dimitteret. Post plura sancte 
peracta obiit 8 Januarii 1198, virtutibus commendabilis. 

Sasculo XIII. 

174. Innocentius III., antea Lotharius Signia, cardinalis diaconus, 
annos natus 37, invitus electus est 7 Januarii die 1198, et sedit annos 
octodecim, menses sex, dies novem, defunctus 16 Julii die 1216. Doc- 
trina, pietate et animi magnitudine claruit. Philippum II. Galliarum regem 
omni qua valuit ratione compulit ad recipiendam suam Inseburgim uxorem, 
dimissa quam secum retinebat concubina. Ottonem coronavit imperatorem, 
postquam juramento spoponderat se Ecclesiae jura sancte servaturum : 
quem manifesto reum spreti juramenti et fracti, anathemate ligavit, soluto 
pariter subditorum erga eum vinculo. Joannem dictum saris terre Angliae 
regem jura ecclesiastica violantem plexit anathemate, qui regnum suum 
pontifici fecit feudatarium, ut iram deprecaretur. Albigensium haeresim 
damnavit in. magno concilio Lateranensi ; Armenos, Bulgarosque Ecclesiae 
conjunxit, et plurima alia gessit. 1 

175. Honorius III., antea Cencius Sabellus, presbyter cardinalis, altera 
ab obitu decessoris die electus est, nec regnare desiit ante 15 Kal. Aprilis 
anno 1227. Sacram expeditionem promovit, haeresim Albigensium delere 
sategit, ordines religiosos Fratrum Praedicatorum, Minorum, et Eremita- 
rum B. Mariae de Monte Carmelo probavit, et plurima alia sancte praecia- 
reque fecit. 

176. Gregorius IX., Ugo seu Ugolinus Signia, antea dictus, episcopus 
Ostiensis, suffectus est, et sedit annos quatuordecim, menses quinque, de- 
functus fere centenarius anno 1241. Pacem inter principes conciliare 
summopere studuit ; sed Frederici II. perfidia in causa fuit ut anathemate 

(1) Ejus vitam nuper descripsit, et magnis ornavit laudibus scriptor Protestanticus 
Hurter. 

feriretur, et omni jure imperii prolapsus haberetur ; violavit enim jusjuran- 
dum quod ante coronationem praestiterat, et foedus cum Sultano jniit, cum 
cseterorum principum, et reipublicae christianae injuria. Litteris impense favit 
insignis pontifex, fideique propagationi consuluit, missis praeconibus ex 
ordine Dominicano praesertim, in barbaras gentes. 

177. CiELESTiNus IV., antea Gaufridus Castilionaeus, eximiis ornatus 
dotibus, tantum septemdecim dies in Summa Sede eminuit, ad superos 
translatus. 

178. Innocentius IV., antea Sinibaldus de Filisco, cardinalis S. Lau- 
rentii, post intervallum anni unius, mensium octo, et dierum quindecim, 
electus est ; imperatore cardinales carcere antea detinente. Imperatorem 
Fridericum sacra omnia jura conculcantem, et juramenta quae per se vel 
per oratores praestiterat violantem, in concilio (E cuna enico Lugdunensi, anno 
1245, depositum a Deo declaravit pontifex, ipseque pro jure quod in eo 
tunc agnoscebatur, eum deposuit. Magno flagrabat fidei propagandae studio, 
quod ex sacris praeconibus in Prussiam, Norvegiam, Graeciam, Bulgariam, 
iEthiopiam, Indiam missis liquet. Sapientissimus pontifex passim au- 
diebat, ‘Pater juris, et Pater veritatis.’ Obiit “vir sacer et rectus” 7 De- 
cembris die anno 1254, quum annos quatuor, menses quinque, dies qua- 
tuordecim, sedisset. 

179. Alexander IV., antea Raynaldus, sive Reginaldus Signia, paucis 
post diebus electus est, seditque annoss ex, menses quinque, dies quinque, 
defunctus 8 Kal. Junii 1261. Orandi studio, abstinentia, et mansuetudine 
singulari insignis plura fecit, tum ad Albigensium haeresim evellendam, 
tum ad fidem dilatandam. 

180. Urbanus III., Gallus natione, antea Jacobus Trecensis, patriarcha 
Hierosolymitanus, 4 Septembris 1261 electus, obiit 6 Nonas Octobris 
1264. Festum instituit Corporis Christi : et alia plura zeli et pietatis 
dedit argumenta, virtute ex humillimo loco, (filius quippe sutoris vetera- 
mentarii fuit,) ad summum fastigium evectus. 

181. Clemens IV., antea Guido, Gallus origine, qui ex legitima uxore 
duas genuerat filias, ea defuncta ad sacros ordines et ad episcopatum dein- 
ceps evectus est, denique pontifex electus, postquam sedes quinque menses 
vacaverat. Vir erat in pauperes effusus, propinquis autem admodum 
parcus. Omnia optimi pontificis implevit munera, defunctus post tres 
annos, novem menses, et viginti quinque dies, 29 Novembris 1268. 

182. Gregorius X., antea Thealdus, seu Theobaldus Placentinus, 
archidiaconus Leodiensis, absens electus est, 1 Septembris die 1271, in 
Syria enim cum exercitu christiano versabatur. Duo anni, menses novem, 
et dies duo post Clementis obitum jam lapsi erant, et sex alii menses ante 
ejus consecrationem fluxerunt. Felici successu Graecorum cum Ecclesia 
conjunctionem tentavit, habito concilio Lugdunensi anno 1274. Obiit 10 
Januarii 1276, miraculisque post mortem claruit. 

183. Innocentius V., antea Petrus de Tarentasia, ex ordine pradicato- 

rura, sanctitate, doctrina, aliisque eximiis dotibus insignis, sextum mensem 
in pontificatu implere non potuit, ad superos translatus 22 Junii 1276. 

184. Hadrianus V., Ottobonus, patria Genuensis, mensem in ponti- 
ficatu non implevit, 18 Augusti 1 276 defunctus. 

185. Joannes XX., Lusitanus natione, dictus antea Petrus Juliani, 
successit, eximiae eruditionis in physicis praesertim et in medicina, et doc- 
torum hominum patronus. Pro principum pace, Christianorum in Palaes- 
tina levamine, et reipublicae christianae salute strenue laboravit, sed con- 
tignatione suae camerae soluta, oppressus est, dies tantum sex superstes. 
Obiit mense Majo 1277. 

186. Nicolaus III., antea Joannes Cajetanus, post sex menses electus 
est, prudentia, gravitate, aequitate, et animi fortitudine commendabilis. 
Pacem inter principes populosque conciliare studuit. Firmandae concor- 
diae cum Graecis in concilio Lugdunensi ini tae strenue laboravit : Judae- 
orum conversioni studuit, demandato Fratribus Praedicatoribus munere illis 
Dei verbum annuntiandi. Pluribus egregie patratis obiit 22 Augusti anno 
1280, quum annos duos, menses fere novem, minus scilicet duobus diebus 
sedisset. Gallorum strages in Sicilia facta est eo sedente ; sed nefandum 
consilium illi non innotuit. 

187. Martinus II., qui tamen IV. dicitur, post sex menses electus est. 
Simon de Bria antea vocabatur, natione Gallus, et jam ad cardinalatum 
evectus. 22 Februarii 1281 electus, obiit miraculis clarus 29 Martii 1285. 
Petrum Aragoniae regem, ob partem quam habuit in Gallorum caede dicta 
Vesperis Siculis , regno depositum pronuntiavit; Aragoniae autem rex 
Petrus II. ab Innocentio III. coronatus anno 1204, regnum suum B. Petro 
Apostolorum principi obtulerat. 

188. Honorius IV., antea Jacobus Sabellus, 2 die Aprilis suffectus est. 
Jacobum, Aragoniae regem ej usque matrem Constantiam anathemate per- 
cussit, ob tyrannidem et crimina alia. Ladislao, Hungariae regi, eandem 
poenam intentavit, nisi dimissis pellicibus, legitimam exciperet uxorem. 
Obiit 3 die Aprilis 1287. 

189. Nicolaus IV., antea Hieronymus Asculanus, ex Ordine S. Fran- 
cisci, inter cardinales jam cooptatus, electus est pontifex post menses 
decem, dies octodecim, die 22 Februarii 1288, seditque ad 4 Aprilis diem 
1292. Magno studio, felicique successu fidem inter Saracenos, Tartaros, 
Bulgaros, Sclavos praedicandam curavit, missis praeconibus ex ordinibus 
Dominicanorum et Franciscanorum. 

190. S. CjElestinus V., antea Petrus de Murone, Eremita et auctor 
congregationis Caelestinorum, post intervallum annorum duorum, trium 
mensium, et unius diei electus, post quinque menses et octo dies cessit 
pontificatu, cui se imparem agnovit, quum totum poneret studium in cae- 
lestium rerum contemplatione. Obiit in arce Fumonis, quo eum incluserat 
Bonifacius ejus successor, ne schismati foret locus, pravis hominibus 
sancti viri simplicitate forsan abusuris. 

191. Bonifacius VIII., Benedictus Cajetanus, antea dictus, presbyter 
cardinalis doctus et sagax, sed si auctoribus sit fides, ambitione abreptus, 
die 24 Decembris 1294 electus est. Regem Galliarum, Philippum Pul- 
chrum, Ecclesiae conculcantem jura, et Legatum Pontificium, contra jus 
gentium, custodiae tradentem, anathemate percussit, et regio jure spolia- 
tum pronuntiavit et totum regnum sacris interdixit, ut aliorum damno rex 
commoveretur. Inde secuta est contra pontificem conjuratio nefanda, 
ipseque captivus factus Anagniae, et deinceps liberatus, post paucos dies 
obiit aerumnis obrutus, anno 1303, quum sedisset annos octo, menses 
novem, dies octodecim. Primus publicavit Jubilaeum. 

SjEculo XIV. 

192. Benedictus XI., verius X., antea Nicolaus Bocasinus, ex ordine 
Praedicatorum, humili loco natus, virtute summo muneri par evasit. 
Matrem pulchris ornatam vestibus noluit agnoscere ; sed pro more vilibus 
indumentis tectam cum amoris et honoris indiciis excepit. Paci reipubli- 
cae christianae ut consuleret, rescidit decessoris sui in regem regnumque 
Galliarum acta. Praefuit Ecclesiae octo tantum menses, dies undecim, 
defunctus 4 Julii die 1304, miraculis post mortem clarus. 

193. Clemens V., antea Bertrandus de Agutis, archiepiscopus Burdi- 
galensis, post undecim menses electus est, gratia Philippi Pulchri, si 
famae sit fides. Hic primus Avenione sedit. Plurima in Ecclesiae utili- 
tatem patravit, missis fidei praeconibus in Tartarorum imperium, et con- 
cilio (Ecumenico Viennensi celebrato. Templarios haud injuria damnatos 
censent nonnulli post Ferretum Vicentinum, pontificum minime laudato- 
rem : “Nec putandum est tam salubrem tam Deo gratum pastorem, odio 
vel prece corruptum a justitia declinasse, nam omnia bene, et sapienter ab 
eo gesta nemo mentis integer ambigit.” 1 Obiit 20 Aprilis anno 1314, 
quum sedisset annos octo, menses decem, dies quindecim. 

194. Joannes XXII., verius XXI., antea Jacobus de Ossa, Gallus 
gente, ex patre sutore veteramentario natus, electus est post intervallum 
annorum duorum, mensium trium, dierum septemdecim. Cum Ludovico 
Bavaro, rege Romanorum, grave habuit dissidium, quem et depositum 
solio pronuntiavit ob gravissima facinora. Pseudo-pontifex Petrus Ray- 
nalduccii de Corbaria, Franciscanus, qui Nicolai nomine intrusus est a 
Ludovico, brevi deposuit vestes pontificales. Fidei puritati invigilavit 
Joannes; sed in quaestione orta de visione divinae essentiae ante diem 
judicii, in opinionem propendit eorum qui docuerunt sanctos cum Christo 
quidem interim versari, et beatitudine frui, nec tamen ipsam essentiam 
divinam intueri. Praecones Evangelicos in Armeniam misit, et alias op- 
timi pontificis implevit partes, annos novemdecim ; defunctus 4 Decembris 
die 1334. 


(1) Bist. I iii. 

105. BenIbtotus XII., antea Jacobus de Furno, natione Gallus, patre 
molitore, monachus quondam Cisterciensis, deinde cardinalis, electus est 
pontifex 20 Decembris eodem anno, et sancte gubernavit Ecclesiam usque 
ad obitum 25 Aprilis 1342. Definivit controversiam de animarum 
beatitudine ante diem judicii : religiosorum ordinum disciplinam promo- 
vit: se praestitit integerrimum in sanctissimi muneris exercitio, et ab 
omni propinquorum studio alienum. Sanctitate et miraculis claruisse 
refertur. 

196. Clemens VI., antea Petrus Rogerius, natione Gallus, ex monacho 
Benedictino per honoris gradus ad pontificatum tandem evectus est 7 Maji 
die 1342. Plurima fecit praeclara undecim annos quos tenuit Petri cathe- 
dram. Flagellantium sectam damnavit; pacem principum promovit; 
Christianis a Tureis oppressis subveniendum jussit ; Graecos ad unitatem 
studuit revocare, Armenosque scripta ad Consolatorem Armeniae Catho- 
licum epistola edocuit, vere maximus pontifex. Sancte obiit 4 Decembris 
1352. 

197. Innocentius VI., Gallus, antea Stephanus Alberti, electus 18 De- 
cembris die per decem fere annos sedit, defunctus 12 Septembris 1362. 
Statuit beneficia conferenda, doctrinae et pietatis ergo, non generis. Hae- 
reses delere sategit, plurimaque egregie peregit. 

198. Urbanus V., antea Guillelmus Grimoaldus, natione Gallus, electus 
est 23 Septembris die eodem anno. Eo coram Joannes Paleologus, im- 
perator Graecorum, ejuravit schisma. Ad lestaurandam disciplinam eccle- 
siasticam totas exseruit vires optimus pontifex. Romam rediit anno 1367, 
a qua aberant ab initio fere hujus saeculi ejus antecessores. Mortuus est 
Avenione, quo negotiorum causa iverat, 9 Decembris 1370, miraculis post 
mortem clarus. 

199. Gregorius XI., natione Gallus, antea Petrus Rogerius, Clementis 
VI. ex fratre Guillelmo, comite Belfortio, nepos, consecratus est 5 Jan- 
uarii 1371. Sedem Romae restituit 27 Januarii 1377. Fidei studio fla- 
gravit, et Ecclesiae jura strenue vindicavit, excommunicatione lata in Flo- 
rentinos ob ea violata. Pie obiit 17 Martii 1378. 

200. Urbanus VI., antea Bartholomaeus Prignanus, patria Neapolitanus, 
el archiepiscopus Barensis, 8 die Aprilis electus est, et ad 15 diem Octobris 
anno 1389 vixit. Indolis asperioris dicitur fuisse, qua re exculcerati sunt 
cardinalium Gallorum animi. 

Dum conclave haberetur ad successorem Gregorii designandum, irru- 
erunt Romani, inclamantes Romanum, vel Italum saltem eligendum, vere- 
bantur enim ne Gallus eligeretur qui Avenionem se conferret. Metu facta 
electio rata haberi visa est, cardinalibus per quatuor menses Urbano ob- 
temperantibus ; sed deinceps tredecim aufugerunt Anagniam, et vim sibi 
illatam praetexentes, ad novam electionem, quae libera foret, procedendum 
duxerunt. Die igitur 21 Septembris anno 1378 Robertus Gebennensis, 
nomine Clementis VIII., designatus est. Gravissima controversia, et di- 

rum schisma inde traxit initium, nonuisi post 'quinquaginta annos ex* 
tinctum. 

201. Bonifacius IX., antea Petrus Thomacellus, cardinalis Neapolita^ 
nus, gravitate morum et integritate insignis, die 2 Novembris anno 1389, 
in Urbani locum suffectus est. Obiit 1 Octobris 1 404, mori malens quam 
jacturam castitatis facere. 

Obiit Clemens VIII., uti apud suos audiebat 16 Octobris 1394, et in 
ejus locum Petrus de Luna suffectus est, Benedicti XII. seu XIII. nomine. 

Saeculo XV. 

202. Innocentius VII., antea Cosmatus de Melioratis, Sulmonensis 
patria, doctrina et moribus commendabilis, 17 die Octobris 1404 electus 
est pontifex. Plurima passus a factionibus Romanis, et Ladislao rege 
Neapolitano, hostes suos tandem compescuit. In simoniacos severissimas 
statuit leges. Obiit 6 Novembris 1406. 

203. Gregorius XII., vir prisca sanctitate reverendus, Angelus Co- 
rano hactenus vocatus, die 31 Augusti anno 1406 electus est pontifex. 
Eum et Benedictum XIIII. concilium Pisanum tentavit deponere, ut finis 
foret schismati, quod tamen auctum est electo Petro Philargo, seu Phila- 
reto, qui Alexandri V. nomine die 7 Julii 1409 consecratus est. Pisana 
acta nihili habuit Gregorius, qui suo munere fungi perrexit usque ad con- 
cilium Constantiense, in quo se per Legatum suum abdicavit, 14 Julii 
1415. Alexandro 4 Maji 1410 demortuo suffectus est a suis' Balthassar 
Cossa, qui Joannes XXIII. vocari voluit. Hic concilium Constantiense 
convocavit, in quo tamen 29 Maji 1415 depositus est omni jure pretenso 
pontificatus, ipseque sententiae depositionis sese subjecit. Benedictus 
XIII. etiam die 26 Julii depositus est, sed ad mortem usque anno 1424 
perstitit, jura pontificia sibi vindicans. iEgidius Sancius Munio, nomin e 
Clementis VIII. assumpto, hujus occupavit locum, sed 26 Julii 1429 vana 
auctoritatis umbra carere tandem voluit. 

204. Martinus V., antea Odo de Columna, Romanus, in concilio Con- 
stantiensi, 11 die Novembris 1417, electus est. Moderatione animi, acu- 
mine judicii, fidei et disciplinae studio insignem se praebuit, defunctus 20 
Februarii die 1431. 

205. Eugenius IV., antea Gabriel Condulmerius, 3 Martii die eodem 
anno electus, 23 Februarii 1447 obiit. Pauperum amore, et cultus divini 
studio illustris extitit, testante S. Antonino. Eum deponere aggressi sunt 
Basileenses, sed pseudo-pontifex, postquam decennium nomen usurpaverat, 
inanem tandein dimisit titulum. 

206. Nicolaus V., antea Thomas Sarzanensis, post exequias Eugenio 
per novem dies celebratas, electus est, Pacis studio, liberalitate in pau- 
peres, aliisque virtutibus clarus diem clausit extremum 24 Martii 1455. 

207. CalixTUs III., antea Alphonus Borgia, Hispanus, septuagenario 

major electus est 8 Aprilis die 1455. Optimus fuit pontifex s culpatus 
tamen a posteris, quod nepotem e sorore Rodericum Lenzolium Borgiam 
in Cardinalium numerum cooptaverit. Obiit 6 Augusti 1458. 

208. Pius II., antea iEneas Sylvius, consecratus est 19 Augusti 1458. 
Quae in inferiori gradu egerat vel scripserat, pontificiae potestati adversa, 
occasione concilii Basileensis, speciali Bulla retractavit, et anathemate per- 
cussit appellantes ad futurum concilium. Vir fuit magnus, ingenioque 
clarus. Obiit 14 Augusti 1464. 

209. Paulus II., antea Petrus Balbus, post novemdialia Pio II. peracta 
electus est. Plurima optime fecit ad extirpandam haeresim Hussitarum, 
ad abolendam simoniam, et in pauperum levamen. Calumnias ei a Platina 
impactas cardinalis Quirini dissipavit in vita Pauli II. quam conscripsit. 
Plures tamen eum arguunt quod recesserit aliqua ex parte a conditionibus 
in conclavi impositis futuro pontifici, quas una cum caeteris cardinalibus 
juratus promiserat se servaturum. Obiit ex apoplexia, ex comestione ad 
ccenam peponum, pisciumque cum aquae frigidae potu, 16 Julii 1471. De 
mortis occasione fabulose calumniantur haeretici. 

210. Sixtus IV., antea Franciscus a Ruvere, ex ordine Minorum ad 
pontificatum assumptus. Doctrina, et studio fidei conservandae et propa- 
gandae claruit, sicut et Bibliotheca Vaticana constructa et ditata. Infensus 
Medicaeis, qui reipublicae Florentinae gubernacula tenebant, noscitur fuisse, 
sed minime conscius caedis quam conjurati parabant. Obiit 13 Augusti 
anno 1484, quum tredecim annos sedisset. 

211. Innocentius VIII., antea Joannes Baptista Cybo, per annos 
septem, menses decem, dies viginti septem, rexit Ecclesiam, ad 
mortem usque 25 Julii 1492. Eo sedente Ferdinandus et Isabella de 
Mauris triumpharunt, everso regno Granatensi, et Judaeis ex Hispania 
pulsis. Propagata est fides in regno Congitano, et apud Jolophos, iEthi- 
opiae Occidentalis populos, et in Benii regno. 

212. Alexander VI. antea Rodericus L. Borgia, Hispanus, electus est 
11 Augusti 1492. Vitiis praeclaras animi dotes foedavit : quod autem 
de mortis occasione ex testimonio Guicciardini narratur, a Voltairio 
ipso rejicitur veluti fabulosum, nec enim credi potest pontificem septua- 
ginta quatuor annos natum auri cupidine mortem veneno parasse cardinali. 
Ex medici testimonio constat eum ex febri tertiana decessisse. Eo sedente 
novus Orbis patuit Columbo: rogantibus autem regibus Hispaniarum et 
Lusitaniae, limites designavit Alexander quibus contineretur cujusque ditio 
in regionibus quas forsan detegerent, et quas praeconum evangelicorum 
opera ad sacra christiana perducerent. Bullam hanc, quam irridere con- 
sueverunt scriptores, laudat Le Maistre, 1 utpote qua paci principum et 
populorum saluti consulitur : pontifex scilicet, dum munus divinitus man- 


(1) Du Pape. 

Vol. IV.— 34 

datum edocendi omnes gentes implendum curat, arbiter fit inter principes, 
ne ‘jurgiorum nascatur occasio. 

SAECULO XVI. 

213. Pius III., antea Franciscus Todeschinus, vir eloquio, prudentia, 
religione insignis, electus est, sed post viginti sex dies morte sublatus die 
18 Octobris 1503. 

214. Julius II., antea Julianus Ruvereus, electus post justa pontifici 
defuncto persoluta, ad 21 Februarii 1513 vixit. Militari gloria claruit plus 
quam pontificem decuit : quem tamen ob temporum necessitatem, et jura 
sacri imperii laesa excusat Ciaconius. Dissidia habuit gravissima cum 
Galliarum rege, quem in stii auxilium accersitum ex Italia expellendum 
deinceps curavit, ne nimis gravesceret Gallorum pdtentia. Templum S. 
Petri erigere coepit, quae res animi consilia amplissima prodit. Religiose 
perceptis sacramentis diem clausit extremum. 

215. Leo X., antea Joannes Medicaeus, Florentinus, annos natus tri- 
ginta octo electus est 15 Martii die 1513. Ingenio, artium liberalium pa- 
trocinio, animi magnificentia, suavitate, constantia, liberalitate, castitate, 
pietate, virtutibusque plurimis, enituit. Severioris autem indolis quum 
non esset, studia theologica virosque theologiae laude ornatos non adeo 
coluit, et animi oblectamenta nimio studio quaerebat, a vitiis caeteroquin 
longissime abhorrens. Ipse Lutherus nihil in ejus moribus culpandum 
invenit: Erasmus autem plurimis eum ornavit elogiis. Anno 1517 Lutheri 
propositiones damnavit Bulla : Exurgat Dominus. Obiit 1 Decembris 1521. 

216. Adrianus VI., Batavus, humili genere ortus, virtute ac doctrina ad 
summos pervenit honores. Magno studio in morum emendationem incubuit, 
sed austerioris visus est virtutis quam temporum conditio ferret, adeo ut 
ipse omnium judicio imperio dignus visus fuisset, nisi regnasset. Obiit 
vir optimus 14 Septembris 1523. 

217. Clemens VII., antea Julius Medicaeus, 19 Novembris 1523 suf- 
fectus est. Gravissima passus est a Germano exercitu, a Carolo V. misso 
ad ulciscendam injuriam quam sibi illatam aestimabat, foedere a pontifice 
cum Gallis aliisque pro libertate Italiae inito. Ipse obsessus est in arce 
S. Angeli, nec libertatem paceraque nisi durissimis conditionibus impetra- 
vit. Henrico VIII. Angliae regi, Catharinam uxorem repudiare volenti 
restitit, poenasque ecclesiasticas irrogavit. Inde schismatis Anglicani 
origo, rege furibundo libidine exigente ut ipse caput supremum Ecclesiae 
Anglicanse agnosceretur, pontificia auctoritate rejecta. Obiit Clemens 26 
Septembris 1534, optimi pontificis laudem promeiitus. 

218. Paulus III., antea Alexander Farnesius, 13 Octobris 1534 assump- 
tus pontificatum tenuit ad 10 Novembris 1549, plurimaque gessit feliciter 
et praeclare. Ut concilium Tridentinum celebraretur maxime adlaboravit* 
Henricum VIII. anathemate percussit, regnoque delapsum pronuntiavit, 
receptis per plura saecula de potestate pontificia principiis inhaerens. 

Mania omnia summi principis et optimi pontificis implevit magna cum 
laude ; in eo tamen reprehensus quod filiis ex occulto matrimonio, uti 
dicit Fellerus, natis ante ordines sacros susceptos, nimis consuluerit. 

219. Julius HI., antea Joannes Maria de Monte, episcopus Praenesti- 
nus, 8 Febhiarii 1550 electus est. Syros in Ecclesiae gremium excepit : 
concilium Tridentinum promovit ; imperatorem cum Galliarum rege con- 
ciliare studuit. Anglos, regnante Maria, Ecclesiae restituit unitati, Cardi- 
nali Polo, tamquam ejus Legato, Parlamentum totum et nationem solemni- 
ter censuris solvente. Obiit plurimis rebus gestis illustris 23 Martii 
1555. 

220. Maroellus II., antea Marcellus Cervinus, cardinalis S. Crucis 
electus est 9 Aprilis 1555. Sanctitate aliisque dotibus . eminuit, sed 
vigesimo secundo die pontificatus ad superos est translatus. 

221. Paulus IV., antea Joannes Petrus Carafa, Clericorum Regula- 
rium, qui dicuntur Theatini, institutor, 23 Maji electus, fere octogenarius, 
plusquam* quatuor annos sedit, die 17 Augusti 1559 defunctus. Magno 
fidei integritatis studio flagravit, quo contigit ob temporum iniquitatem ut 
de virorum eximiorum orthodoxia male suspicaretur. Plurima fecit et 
sanxit ad emendandos mores, austerus virtutum cultor. 

222. Pius IV., antea Joannes Angelus Medicaeus, post menses quatuor 
et dies quatuor electus est. Concilium Tridentinum ad finem perduxit 
pluraque edidit sanctissima decreta. Obiit 10 Decembris 1565, susceptis 
devote sacramentis a S. Carolo Borromso ejus nepote, quem summis ho- 
noribus auxerat. 

223. S. Pius V., antea Michael Ghislerius, ex ordine Praedicatorum, 7 
Januarii 1556 electus est. Sanctissime rexit Ecclesiam, omni studio la- 
borans ut haeresis radicitus deleretur. Praecibus ejus de Tureis victoria 
relata est ad Echinadas insulas in sinu Corinthiaco, loco vulgo dicto Le - 
panto , quam ipso temporis momento quo contigit novit et enuntiavit. Eli- 
zabetham omni jure ad Angliae regnum carere pronuntiavit, quod ex legitimo 
matrimonio non esset orta, et quod in Ecclesiae et reipublicae detrimentum 
abuteretur potestate, in communem omnium ordinum utilitatem concredita: 
secutus hae in re receptam per plura saecula de pontificia potestate in 
juribus regiis definiendis notionem. Obiit miraculis clarus 1 Maji 1572. 

224. GreooRius XIII., antea Hugo Boncompagnus, 13 Maji eodem 
anno electus, ad 10 Aprilis 1588 vixit. Mirum quot quantaque egerit ad 
urbis decus augendum, ad disseminandum litteras, fidem, pietatem ubique 
gentium, erectis collegiis, missis fidei praeconibus, ex societate Jesu prae- 
sertim, ad Japonios, Indos, aliosque populos. Kalendarium emendari 
jussit, novamque Juris Canonici editionem mendis purgatam fieri. 

225. Sixtcjs V., antea Felix Perelli, de Montealto, genere humili, ex 
Franciscanorum familia, electus est 24 Aprilis eodem anno. Magna vi 
animi et justa severitate populum sibi subditum rexit, arctioribus decretis 
vitia ubique terrarum compescere studens. Elizabeth Angliae reginam, 

Mari» Stuart», Scotorum 'reginae sanguine recens maculatam, solio deji- 
cere tentavit, fulmine apostolico vibrato, quod tamen in leves abiit auras* 
Obiit 27 Augusti anno 1590. 

226. Urbanus VII., antea Joannes Baptista Castanea, vir castitate, re- 
ligione, aliisque dotibus praeclarus, electus est pontifex, sed die duodecimo 
obiit, coronatione haud peracta, die 27 Septembris 1590. 

227. Gregorius XIV., antea Nicolaus S*. frondatus, castitatis et mo- 
destiae laudibus ornatus successit. Plurima edidit decreta utilissima, sed 
morte abreptus est die 15 Octobris 1591, anno pontificatus haud expleto. 

228. Innocentius IX., antea Joannes Fachinettus, morum integritate et 
eruditione spectatissimus, suffectus est, sed post duos menses obiit 30 De- 
cembris die. 

229. Clemens VIII., antea Hippolytus Aldobrandinus, 30 Januarii 
1592. Ruthenos aliosque ad Catholicam Ecclesiam redeuntes excepit; 
Henricum IV., Galliarum regem, ad fidem conversum, a censuris absolvit i 
Vulgat» versionis accuratissimam editionem fieri curavit ; plurimaque alia 
praeclare gessit, defunctus tandem 3 Martii die 1605. 

Siculo XVII. 

230. Leo XI., antea Alexander Octavianus Medicaeus, electus die 2 
Aprilis 1605, die 10 coronatus, die 27 ejusdem mensis obiit. “ iEgio- 
tans suasionibus plurimorum adduci non potuit, ut nepotem suum, modes- 
tissimum adolescentem, quem penes se educaverat, et unice diligebat, 
crearet S. R. E. Cardinalem.” Ita Baronius refert. 1 

231. Paulus V., antea Camillus Burghesius 16 Maji 1605 electus est. 
Fidem apud Indos, Persas, Sinas, missis evangelicis praeconibus propaga- 
vit. Liberalitate, religione, litterarum patrocinio, multisque de Ecclesia 
et republica meritis ornatus, sancte clausit vitam, dicens : “ Cupio dissolvi 
et esse cum Christo,” 28 Januarii 1621. 

232. Gregorius XV., antea Alexander Ludovisius, 9 Februarii 1621 
electus est. Pietate, studio fidei propagandae-, benignitate, aliisque virtuti- 
bus claruit. Congregationem Cardinalium de propaganda fide instituit. 
Obiit 8 Julii 1623. 

233. Urbanus VIII., antea Maphaeus Barberinius, 6 die Augusti 1623, 
electus est. Sacr? instauravit aedificia, novaque erexit : collegium de 
Propaganda Fide extruxit : librum Jansenii damnavit, plurimisque perac- 
tis operibus, obiit 29 Julii 1644. . 

234. Innocentius X., antea Joannes Baptista Pamphilius, annos natus 
septuaginta duo, 15 Septembris die 1644 electus est. Jansenii quinque 
propositiones damnavit : reprobavit pacem Monasteriemem , quam Phil- 
lippus II. cum Batavis et Belgis, et Ferdinandus imperaator cum Germa- 
ni» et Sueci» principibus h&reticis inierat, et conditiones rejecit utpote 
iniquas et juribus Ecclesiae adversas. Sancte obiit 7 Januarii 1655. 

235. Alexander VII. , antea Fabius Chisius, 6 die Aprilis 1655 renun- 
tiatus est pontifex. Fidei Catholicae studio flagrabat, vehementerque lit- 
terarum studiis delectabatur. Ludovico XIV. injuriarum Legato suo illa- 
tarum a turmis Corsicis, quae ad Pontificis perspnam custodiendam tunc 
destinabantur, poenas reposcenti satisfecit. Jesuitas in Rempublicam 
Venetam, ex qua, occasione dissidii inter Paulum V. et Venetos de Ec- 
clesiastica immunitate, ejecti erant, iterum recipiendos quravit. Plurimis 
aliis praeclare gestis obiit 22 Maji 1667. 

236. Clemens IX., antea Julius Rospigliosus, 20 Junii 1667 electus, 
obiit 9 Decembris 1669, plurimis relictis fidei beneficentiae, charitatis et„ 
mansuetudinis documentis. 

237. Clemens X., antea iEmilius Alterius, 29 Aprilis 1670 electus, 
invitus plane et coactus onus aetate sua majus, octogenarius quum esset, 
subiit. Studio fidei, liberalitate, animo a suis ditandis alieno claruit. 
Obiit 22 Julii 1676. 

238. Innocentius XI., antea Benedictus Odeschalchus, 21 Septembris 
1676 electus, omnibus sancti pontificis dotibus claruit. Grave habuit 
cum Ludovico XIV. dissidium, quum hic vellet jus Begalias in quasdam 
ecclesias eo antea immunes extendere, et Lavardinus regis orator, ovantis 
instar Romam ingressus fuisset, haud absque majestatis pontificias dis- 
pendio. Clerus Gallicanus regi morem gerens comitia habuit anno 1682 
in quibus de pontificiae potestatis limitibus actum est. Obiit pontifex 31 
Julii 1689. 

239. Alexander VIII., antea Petrus Ottobonus, 6 Octobris 1689 elec- 
tus, prudentiae, sapientiae, et fortitudinis laudibus jam insignis. Prope- 
diem moriturus, die scilicet 30 Januarii 1691 publicavit Bullam, jam a 4 
die Augusti 1690 subscriptam, qua irrita declaravit acta Cleri Gallicani in 
comitiis anni 1682. Obiit 1 Febuarii 1691. 

240. Innocentius XII., antea Antonius Pignatellus, post quinque men- 
ses electus est, die 13 Julii 1691. Summa cum prudentia Ecclesiam rexit: 
composuit dissidium cum Ludovico XIV., Gallis episcopis scripto profi- 
tentibus se de comitiorum illorum actis dolere, rege autem declarante se 
revoca. Je quae ea de re regia auctoritate sancita fuerant. Obiit 26 Septem- 
bris 1"*00. 


S ASCULO XVIII. 

241. Clemens XI., antea Joannes Franciscus Albani, invitus creatus 
est 23 Novembris 1700. Sanctissime functus est supremo munere, prae- 
claris datis humilitatis et pietatis exemplis. Constitutione quae incipit : 
“ Unigenitus,” 101 propositiones ex libro Quesnelli desumptas damnavit. 
Alias quoque magni momenti constitutiones edidit, 19 Martii die anno 
1721 tandem defunctus. 

242. Innocentius XIII., antea Michael Angelus de Comitibus, 8 Maji 

1721 electas est. “ Totas sumini pontificatus splendor in eo duxit, ut 
Summum Principent decet* virtutes etiam eximiae, quales in Christi Vica- 
rio desiderantur.” Ita Gravesonii continuator. Brevem habuit pontifica- 
tum» 7 die Martii 1724 defunctus. 

243. Benedictus XIII., antea Vincentius Maria Ursinus, ex ordine 
Praedicatorum 29 Maji' 1724 suffectus est. Humilitate, rerum mundana- 
rum contemptu, liberalitate in pauperes, caeterisque virtutibus eminuit. 
Lateranense Provinciale Concilium anno 1725 tenuit, cui interfuerunt Car- 
dinales triginta duo, archiepiscopi et episcopi plures. Cardinalem Noal- 
lium ad unitatem revocavit ; tandemque anno aetatis suae octogesimo primo 
sancte obiit, 21 Februarii 1730. 

244. Clemens XII., antea Laurentius Corsinus, 12 Julii 1730, electus 
est. Anathemate percussit Theodorum Vandercoon, in episcopum Ultra- 
jectenum electum a Janseniana factione, et Dominicum Mariam Varier, 
qui eum consecraverat. In Liberos Muratores etiam anathema tulit con- 
stitutione edita 29 Maji 1738. Egentibus consuluit, et plura pontifice 
digna peregit, defunctus 6 Februarii di^, anno 1740. 

245. Benedictus XIV., antea Prosper Lambertinus, 17 Augusti die 
electus est, qui ut eruditissimus et sapientissimus toto orbe christiano est 
celebris. Plures instituit Romae Academias, plurimas edidit constitutiones 
sacra eruditione insignes, et plurima gessit principe supremo et pontifice 
digna. Sedit octodecim annos, defunctus 3 die Maji 1758. 

246. Clemens XIII., antea Carolus Rezzonicus, 6 Julii 1758 creatus 
est. Effusa in pauperes largitas, disciplinae studium et plurima egregia 
gesta eum commendant. Jesuitas strenue defendjt, Bulla edita : “ Apos~ 
tolicum ,” sed haud valuit impedire ne expellerentur ex Lusitania, Hispa- 
niis, Galliis, et regno Neapolitano. Pater populi, optimusque pontifex 
fuit; sed malorum mole oppressus, obiit 2 Februarii 1769. 

247. Clemens XIV., antea Joannes Vincentius Antonius Ganganelli, 

ex ordine Conventualium S. Francisci, 19 Maji 1769 electus est. Bullam 
In Coena Domini supprimi jussit, ut principibus gratificaretur : quibus ut 
morem . gereret, Jesuitas etiam sustulit, maximo cum religionis damno. 
Obiit 22 Septembris 1774: falso autem dicitur veneno extinctus, quum 
obstet medici integerrimi Salicetti testimonium. k 

248. Pius VI., antea Joannes Angelus Braschi, 15 Februarii 1775, 
creatus est. Magna animi moderatione et fortitudine supremi principis 
et pontificis munia temporibus difficillimis explevit. Josephum II. im- 
peratorem nova molientem ut flecteret, iter Vindobonam aggressus est, 
sed nullo fere fructu. Episcopum Pistoj ensem Scipionem Ricci, Leopol- 
do Etruriae archiduci studentem, compescuit rescissis Synodi Pistojensis 
anno 1786 habitae actis. Suae Sedis jura fideliter servavit. Gustavum III. 
Sueciae regem Urbem invisentem magnifice excepit. Constitutionem 
civilem cleri Gallicani damnavjt. Napoleonis Bonaparte, nomine reipublicae 
Gallorum, exercitum ducentis armis cedere compulsus est, et durissimas 

subire conditiones/ pace inita Tolentini 19 Februarii 1797. Anno se- 
quenti Urbs a duce Berthier obsessa 29 Januarii die, et proditione capta ; 
pontifex autem abductus Viterbium*, Senas, Florentiam, Valentiae in Gal- 
liis tandem malis obrutus ad coelos evolavit 29 Augusti 17^9, anno aetatis 
octogesimo secundo, quum viginti quatuor annos, sex menses, et quatuor- 
decim dies sedisset. 

249. Pius VII., antea GregoriusBarnabas Chiaramonte, ex ordine S. Be- 
nedicti, in comitiis Venetiis habitis, triginta quinque cardinalibus undequaque 
collectis, pontifex designatus est 14 Martii 1800, contigit enim ut Galli 
Russorum et Austriacorum armis ad tempus cedere coacti, locum electioni 
liberum relinquerent. Breve edidit 7 Martii 1801, quo Jesuitis permissum 
est ut in Russiaca ditione domos religiosas erigerent; quae facultas ad reg- 
num Neapolitanum 31 Julii 1804 extensum est. Cum Napoleone, primo 
Consule, concordatum initum est 15 Julii 1801, ratum 15 Augusti, et solemni 
Bulla munitum 27 Novembris eodem anno. Eo sublatae sunt dioeceses omnes 
Galliarum, novis adsignatis limitibus, et remoti episcopi qui pontificiae vo- 
luntati de demittendo munere non acquieverant. Napoleonem inunxit 
imperatorem Pius 2 Decembris 1804, in Ecclesia Dominae Nostrae Pari- 
siis. Rediens in Urbem, in itinere Scipionem Ricci veniam errorum de- 
precantem absolvit. Albo sanctorum solemniter inscripsit Franciscum Ca- 
racciolo, et quatuor alios, die 24 Maji 1807. Exercitus Gallorum, duce 
Miollis, anno sequenti Romam occupavit, et 17 Maji 1809 Napoleon de- 
cretum edidit ex castris, quo pontifex omni jure temporali spoliatus est. 
Excommunicationis sententia 10 Junii ejusdem anni injurias gravissimas 
ultus est Pius animo impavido. Abductus est captivus 6 Julii die, et 
plurima in itinere passus pervenit tandem Savonam. Napoleon interim, 
Josephina repudiata, divortio facto contra juris ordinem absque pontificia 
auctoritate, uxorem duxerat Mariam Louisam, Austriacam, Convocavit 
imperator Parisiis concilium episcoporum Gallorum et Italorum 17 Junii 
1811, Parisiis in Ecclesia Dominae Nostrae. Aderant 6 cardinales, 9 
archiepiscopi, 80 episcopi : sed quum consilia sua exequi non potuerit impe- 
rator, solvit coetum. Ex infelici expeditione quam in Russiam susceperat 
reversus, mense Januarii 1814 fecit facultatem sancto pontifici Romam 
redeundi, quam 24 Maji magna cum omnium laetitia ingressus est. Jesui- 
tarum ordinem solemni Bulla mox restauravit. Ad mortem usque 23 
Augusti anno 1823 sedit gloriose, sanctitatis laude illustris. 

250. Leo XII., antea Hannibal Delia Genga, electas die 27 Septembris 
1823, vixit ad diem 10 Februarii 1829. Litteras fovit, magno studio 
incubuit in rei Ecclesiasticae profectum, et magna cum solertia rerum con- 
ditioni consilia attemperavit, strenuus princeps et pontifex fidelis, sed mor- 
bis semper afflictatus. 

251. Pius VIII., antea Franciscus Xaverius Castiglioni, die 31 Martii 
anno 1829 electus est. Ob fidelitatem in tempQrum difficultate Pio VII. 
fuerat acceptissimus, qui eum Cardinalem designans majores ei praedixisse 

honores Refertur. Episcopos provinciae ecclesiasticae Friburgensis in Bris- 
govia sui muneris monuit. Pulso Carolo X., «t pacifice solium occupante 
Ludovico Philippo, interrogatus respondit licere huic juramentum fidelita- 
tis praestare. Obiit post brevem pontificatum, ob mores dulcissimos de- 
fletus a populo Romano, die 30 Novembris 1830. 

252. Gregorius XVI., antea Maurus Cappellari, ex ordine Camaldulen- 
sium die 2 Februarii anno 1831 electus est pontifex: quem Deus diu 
sospitet. 


His tabulis, tamquam appendicibus, opus nostrum instruximus in stu- 
diosorum utilitatem. Miram Dei providentiam in serie pontificum servanda, 
inter humanarum rerum vices, et hominum cupiditates, quae tot pepererunt 
turbas, agnoscat quisque necesse est. Liceat igitur sectarios verbis Au- 
gustini compellare. 

“Venite, fratres, si vultis ut inseramini in vite. 

Dolor est cum vos videmus ita praecisos jacere. 

Numerate sacerdotes vel ab ipsa Petri sede, 

Et in ordine illo patrum quis cui successit, videte : 

Ipsa est petra, quam non vincunt superbae inferorum portae.” 1 

(1) Psalmus contra partem Donati. 

